
Cuvânt către cititori 


Prin această carte prezentăm psihologia într-o lumină nouă, mai puțin abordată în 
lucrările consacrate acestui domeniu, îmbinând ştiinţa cu acțiunea şi teoria cu viaţa 
cotidiană. În raport cu aşteptările dumneavoastră, vom încerca să răspundem unei 
întrebări retorice care şi-o pune orice temerar la început de drum, şi anume: de ce această 
carte?, ştiut fiind că drumul psihologiei este foarte bătătorit de psihologi de renume 
național şi internaţional, psihologia evoluând foarte mult în ultimi ani atât în plan 
teoretic, cât şi aplicativ. De aceea, motivaţia de a scrie o asemenea lucrare are, mai 
degrabă, un caracter intrinsec, decăt unul strict ştiinţific şi chiar pragmatic, misiunea şi 
obiectivul nostru reducându-se mai mult la acumularea, sistematizarea şi comunicarea 
informaţiilor stocate în acest domeniu complex al cercetării ştiinţifice, evident, nu ca scop 
în sine, ci în vederea optimizării şi eficientizării acțiunilor care implică un asemenea 
suport cognitiv-valorizator. 

Cartea scrisă şi prezentată este rodul acumulărilor şi preocupărilor autorilor de-a 
lungul multor ani şi a mai multor frământări legate de o asemenea problematică 
complexă, cum este psihicul uman, şi ştiinţa care studiază fenomenele şi procesele 
psihice, PSIHOLOGIA. Ea a devenit mai mult un „hobby” decit o cerință strict 
profesională şi, ca orice hobby, în afara constrângerilor sau a unor presiuni, s-a dat „frâu 
liber” imaginaţiei şi gândirii, depăşind canoanele şi îngrădirile cu caracter normativ 
ştiinţific, asumându-ne, totodată, un anume risc deontologic de care sperăm că vom fi 
iertaţi de cititorii interesaţi de un asemenea domeniu fascinant cum este psihologia. 

Aşa cum rezultă din titlul lucrării, dimensiunea teoretică nu este separată de latura 
practică, lucrarea dispunând, din acest punct de vedere, de o natură teleologică duală, ca 
ştiinţă despre pshicul uman, psihologia fiind circumscrisă atât domeniului cognitiv- 
explicativ, cât şi celui praxiologic-aplicativ, pe acest fond al interdependenţei dintre 
cunoaştere şi acțiune. Cu alte cuvinte, suportul teoretic-cognitiv serveşte unor obiective 
praxiologice şi axiologice, chiar dacă ele nu sunt întotdeauna prezentate sub o formă 
suficient de explicită. Cititorii vor avea capacitatea necesară de a valorifica în mod util şi 
eficient şi, în acelaşi timp, de a integra conţinutul teoretic şi ştiinţific al lucrării, în 
procesul cunoaşterii şi autocunoaşterii personalități, şi, mai ales, în acțiunile şi 
activitățile individuale şi colective ce le întreprind. Credem că, din acest punct de vedere, 
titlul lucrării este „acoperit, chiar dacă uneori este resimţită intenţia unei abordări 
teoretice exhaustive, din partea autorilor, asupra unui proces psihic sau altul, în dauna 
caracterului aplicativ şi valorizator. 


Lucrarea este structurată în 14 capitole distincte, fiecare capitol analizând o anumită 
secvență din complexitatea şi diversitatea fenomenelor şi proceselor psihice ce 
configurează psihicului uman, în coroborare cu acțiunile, activităţile şi comportamentul 
uman, valorificând şi sistematizând informaţia ştiinţifică din lucrările diverșilor 
specialişti în domeniu. Abordarea unei asemenea problematici complexe nu este şi nici nu 
poate rămâne unilaterală şi unidirecțională, ci presupune multiple perspective 
interpretative, demersul analitic întreprins având un caracter pluri- şi interdisciplinar. În 
acest sens, au fost reactivate şi puse în valoare cunoştinţe, teorii şi paradigme din 
domeniul filosofic, teologic, cibernetic, sociologic, psihosociologic, praxiologic şi, nu în 
ultimă instanţă, cunoştinţe implicate în mod direct analizei psihologice şi praxiologice, 
cum ar fi cele din domeniul neurofiziologiei, neuropsihologiei, psihiatriei şi, în mod 
evident, cele din domeniul psihologiei. Un accent deosebit este pus în lucrare asupra 
perspectivei sistemice, psihicul uman fiind analizat ca un sistem în continuă deschidere 
„ieşire ” spre acțiune şi comportament. Orice structură psihică a sistemului psihic uman 
(SPU) este analizată în contextul valorizării şi integrării sale în practica socială şi a 
acțiunilor individuale, la fel şi personalitatea şi trăsăturile de personalitate, care pot 
deveni factori optimizatori ai diverselor acțiuni şi activități umane. Teoria este pusă în 
„slujba ” acțiunilor practice, cu alte cuvinte nu este privită ca un scop în sine. Astfel, 
fiecare cititor, avizat sau mai puțin avizat în acest domeniu, va beneficia de informaţia 
necesară integrării sale socioprofesionale, precum şi în eficientizarea şi optimizarea 
acțiunilor desfăşurate. 

Cartea este adresată, în primul rând, studenţilor de la facultăţile de profil, în mod 
deosebit celor care au preocupări în domeniul sociouman, cu precădere în cunoaşterea 
umană, în mod special cadrelor didactice de la orice nivel de învățământ, precum şi pentru 
acei cititori la care psihologia a devenit mai mult decât o trebuinţă cognitivă şi/sau de 
autorealizare-autodepăşire, efortul întreprins de cititor comportând atât suporturi 
motivaţionale, cât şi de ordin afectiv şi chiar volitiv. Prin această carte încercăm să 
răspundem imperativului categoric socratian:,, Cunoaşte-te pe tine însuţi! ”, atributul 
cognitiv-aplicativ constituindu-se într-un „loc comun” al acestui demers analitic 
întreprins. 

Se cuvine să se aducă cele mai sincere mulțumiri tuturor colaboratorilor care au 
contribuit şi nădăjduit la elaborarea acestei cărți, studenţilor şi specialiştilor din 
domeniul de referință analizat, şi nu în ultimă instanţă, conducerii prestigioasei edituri 
care a făcut posibilă apariția acestei lucrări, faţă de care ne exprimăm cele mai sincere 
sentimente de mulțumire şi gratitudine. Un sentiment de profundă gratitudine este adresat 
referentului acestei cărţi, profesorului dr. Doina Cosman, şi medicilor psihiatri, lector 
univ. dr, Mihai Ardelean şi Fettich Klara, pentru sprijinul acordat prin unele surse 
informaţionale şi puncte de vedere legate de aspectele fiziologice şi neuropsihologice la 
care s-a făcut referire în lucrare. 

Capitolul 1 


PROLEGOMENE LA OBIECTUL 
ŞI PROBLEMATICA 
PSIHOLOGIEI GENERALE 


Structura problematicii abordate 


Fiind un capitol introductiv, conţinutul acestuia va cuprinde mai multe elemente 
teoretice şi conceptuale care vor permite pătrunderea şi aprofundarea unor fenomene, 
procese, mecanisme şi legi ale psihicului uman, elemente ce delimitează şi conturează 
obiectul propriu-zis al psihologiei. Astfel, în prima secvenţă a capitolului, „Retrospectiva 
istorică asupra problematicii psihologiei”, am realizat o succintă inventariere a 
problematicii privind istoricul preocupărilor protopsihologice în planul gândirii filosofice, 
teologice, şi nu numai, despre psihicul uman — sufletul —, în cea de-a doua secvență am 
evidenţiat „Etapele evoluției cunoaşterii psihologice”, de la constituirea acestei discipline, 
ca ştiinţă de sine stătătoare, până în zilele noastre, prin contribuția unor psihologi de 
marcă români şi Străini, iar în cea de-a treia secvenţă am surprins unele orientări şi 
curente contemporane prin intermediul cărora poate fi explicat mai bine psihicul uman, 
evidențiindu-se, totodată, caracterul ştiinţific şi interdisciplinar al psihologiei. O asemenea 
structură diversă şi complexă a conţinutului capitolului va permite înţelegerea obiectului şi 
problematicii acestei ştiinţe umane, prin caracterul său inter şi pluridisciplinar, adică în 
raport de complementaritate şi de interferență cu alte ştiinţe şi discipline din sfera 
cunoaşterii. 


1.1. Retrospectivă istorică 
asupra problematicii psihologiei 


Problematica psihologiei începe odată cu apariţia omului care a fost capabil să 
studieze comportamentul organismelor vii dar şi al lui, în mod deosebit. Noi ne 
vom ocupa de psihologia umană şi nu de cea animală, deoarece omul dispune de un 
trup şi un suflet — psihic —, adică de capacitatea de a exista fizic, de a simţi, gândi şi 
trăi unele momente şi stări mai deosebite decât altele, adică de a se bucura sau 

întrista, de a se compara cu semenul său sau cu o putere superioară care l-a creat, 
conştiinţa sa fiind ea însăşi chipul lui Dumnezeu în om, după cum afirma Apostolul 
Pavel. În viaţa cotidiană, oamenii au observat, evaluat şi autoevaluat unele însuşiri 
şi trăsături ale personalităţii lor, diferențele care exzistă între ei, unii fiind mai 
curajoşi, alții mai fricoşi, unii mai vioi, alții mai lenți în mişcări, unii mai 
îndemânatici, alții mai stângaci, unii mai încrezători, alții mai pesimişti, unii mai 
sănătoşi şi robuşti fizic, iar alții mai predispuşi spre îmbolnăvire etc. 

Cu alte cuvinte, definirea domeniului psihologiei vizează conduitele 
organismelor şi ale omului, în primul rând ale omului nu ca ființă generică, ci ale 
omului concret — individualizat. Aceste particularități, şi nu numai, au fost 
observate de la început, astfel că trăsăturile pozitive au devenit criterii de bază prin 
care oamenii erau ierarhizaţi social şi ocupaţional. Aşa au apărut primele forme ale 
diviziunii muncii, ierarhiile şi diferenţierea socială, începând cu căpeteniile 
militare, conducătorii unor formaţiuni sociale, casta clericală, continuând ulterior 
cu fenomenul diversificării sociale prin adâncirea diviziunii muncii, ceea ce a 
condus şi favorizat totodată apariţia de noi ocupaţii şi activităţi, care presupuneau 
unele deprinderi, abilități şi aptitudini specifice în vederea obţinerii unor 
performanţe în ceea ce întreprindeau. Conducătorii şi stăpânii îşi alegeau supuşii în 
funcţie de aceste particularități fizice şi psihice, astfel că psihologia empirică îşi 
face apariţia mai mult într-un mod inconştient, oamenii fiind predispuşi spre o 
asemenea preocupare în mod natural, şi totodată ca o necesitate practică, în afara 
oricărei determinări subiective. Ei sunt buni cunoscători, mai ales buni observatori, 
fără să dispună însă de cunoştinţe teoretice specifice acestui domeniu al cunaşterii, 
în cazul nostru de unele teorii legate de psihicul şi comportamentul uman. 

Aşa cum am menționat, preocuparile psihologice, în sensul conoaşterii de sine 
şi a cunoaşterii celorlalți, au apărut odată cu omul, cu dezvoltarea contactelor — 
relațiilor interumane. Din acţiunea omului asupra semenului şi a obiectului muncii 
s-a născut reflexia asupra scopurilor urmărite, a mijlocelor folosite, şi a rezultatelor 
obţinute (V. Pavelcu). Din aceste relaţii şi acţiuni s-au putut desprinde unele 
elemente de factură psihologică şi morală care au permis unele evaluări empirice 
asupra personalității indivizilor, continuând cu cele practice-aplicative, evaluate 
prin rezultatele obţinute de fiecare individ. Asemenea elemente psihologice, mai 
ales cu conţinut moral, se regăsesc în folclor, proverbe, zicători, în cultură în 
general, ele constituindu-se în reale premize care au stat la baza fundamentării 
psihologiei ca disciplină ştiinţifică de sine stătătoare. Desigur, la început predomină 
elementele ce vizează mai mult trăsăturile de caracter, structurate pe axa bine-rău, 
insistându-se mai mult asupra dimensiunii comportamentale decât asupra celor 
teoretice-reflexive, care se regăseau mai mult în domeniul filosofiei şi în cel al 
religiei, şi care aveau un caracter mai abstract decât conţinutul propriu-zis al 
psihologiei. În acest sens putem spune că la început a existat o psihologie filosofică 
şi religioasă, şi nu o psihologie ştiinţifică, bazată pe metode ştiinţifice în evaluarea 
psihicului uman. 

Ca ştiinţă despre psihic şi comportament, psihologia îndeplineşte unul dintre 
cele mai importante roluri în domeniul cunoaşterii şi autocunoaşterii, devenind una 
din principalele ştiinţe despre om, alături şi în complementaritate cu celelalte ştiinţe 
ale naturii, şi cu antropologia în general. Astfel, psihologia s-a instituit ca o ştiinţă 
caracteristică pentru civilizaţia modernă şi contemporană, şi totodată ca un 
important mijloc al progresului socio-uman. Trebuie însă subliniat faptul că această 
ştiinţă nu s-a bucurat întotdeauna de un asemenea statut ştiinţific recunoscut, multe 
secole fiind considerată drept o „ancila philosophiae”, refuzându-i-se orice 
tendinţă de scientizare, desfilosofare şi desreliogizare şi implicit un statut ştiinţific 
de sine stătător. Aceste atitudini au avut la bază unele concepţii mai refractare şi 
chiar ostile față de psihicul uman, prin caracterul adimensionat al acestuia şi a 
statut epistemologic şi axiologic al psihologiei. Într-un asemenea context şi pe 
fondul unor atitudini discriminatorii, psihologia este tot mai mult subordonată altor 
discipline conexe şi interferente, cum ar fi biologia, fiziologia şi sociologia, pe 
fondul cărora au apărut unele ramuri şi subramuri ale acestor discipine 
complementare. 

Aşa cum vom arăta într-o altă parte a lucrării, un rol deosebit în apariţia 
psihologiei l-au avut neuroştiințele, în mod deosebit neurofiziologia. Aşa cum este 
cunoscut, prin intermediul acesteia a fost posibilă cunoaşterea funcţiilor neuronilor 
şi a conexiunilor acestora în raport cu funcţiile creierului uman în general. Alături 
de aceste ştiinţe ale naturii, un rol important revine fizicii prin intermediul căreia 
s-a demonstrat posibilitatea experimentării, măsurării obiective dincolo de orice 
analiză şi interpretare subiectivă a unor fenomene şi procese psihice. Aşa a fost 
posibilă apariţia unei discipline de interferență dintre fizică şi psihologie, 
psihofizica, ramură ce a consolidat statutul ştiinţific al psihologiei. 

Revenind la aspectul istoric al psihologiei, care aşa cum se ştie sub raport 
semantic derivă din cuvintele greceşti psyche care înseamnă suflet-suflu şi Jogos 
care, la rândul său, însemnă, printre altele, cuvânt, torie sau ştiinţă. Trebuie 
semnalat faptul că, legat de cuvântul ce desemnează semantic această ştiinţă, 
psihologia, pentru prima dată denumirea a fost folosită în anul 1590 de un profesor 
german de la Universitatea din Marburg, Rodolphe Goclenius, în lucrarea 
Psychologia. Ulterior, în anul 1594, Otto Casmann, elevul lui Goclenius, foloseşte 
acest termen ca titlu la lucrarea Psychologia anthropologica sive animae humanae 
doctrina, iar pe la jumătatea secolului XVIII, Christian Wolff, filosof german, 
publică lucrările Psychologia empirica (1732) şi Psychologia raţionalis (1734). De 
aici înainte, termenul de psihologie se generalizează ca întrebuințare, fără a avea 
însă o conotație ştiinţifică propriu-zisă, traversând spaţii ştiinţifice mai mult sau 
mai puțin oportune unui asemenea demers ştiinţific ce a fost realizat ulterior de 
către reprezentanții şi exegeții psihologiei. 

1.1.1. PERSPECTIVE INTERPRETATIVE 
ASUPRA PSIHOLOGIEI ŞI PSIHICULUI UMAN 


Perspectiva filosofică asupra problematicii psihologiei 


Înainte de a deveni o ştiinţă autonomă, psihologia a făcut parte integrantă din 
filosofie, activitatea psihică (sufletul) devenind obiect al filosofiei şi religiei. 
Vechea psihologie era definită ca fiind o „ştiinţă” despre suflet, străduidu-se să afle 
ce este sufletul, ce fel de realitate este acesta în raport cu trupul, care este originea şi 
care sunt funcţiile sale. Asemenea interogații şi preocupări le întâlnim, cu precădere, în 
filosofia antică, în mod deosebit la gânditorii greci: Pitagora, Platon şi Aristotel. 

După Pitagora, sufletul este armonia corpului, pe când la Platon, sufletul este 
principiul imaterial al vieţii. Fiind un adept al curentului idealist-animist, Platon 
percepea sufletul mai mult din perspectivă idealistă, fiind nemuritor, ceea ce îl 
diferențiază de Aristotel, care era un adept al raționalismului şi care, de pe poziție 
materialistă, considera sufletul ca fiind principiul vieții, omul dispunând de trei 
suflete: sufletul vegetativ localizat în pântece, sufletul animal localizat în piept şi 
sufletul rațional localizat în cap, ceea ce ar fi mai degrabă sinonim cu dorinţele 
(epithimia), voinţa (thimia) şi raţiunea (logisticon), toate fiind unite între ele. Idei 
regăsite în cele trei cărți ale marelui filosof grec, Despre suflet, şi în alte lucrări cu 
caracter psihologic, cum ar fi: Despre memorie şi reamintire, Despre simţire şi cele 
sensibile, Despre vise ş.a, grupate, ulterior, într-o lucrare de referință, Parva naturalia. 

Într-o asemenea perioadă istorică în care cunoaşterea ştiinţifică era inexistentă, 
numai filosofia şi religia îşi puneau asemenea întrebări legate de suflet şi viață, la 
care au fost adăugate şi unele întrebări şi probleme ce depăşesc, în mare parte, 
conţinutul răspunsurilor date de către aceste discipline contemplative, şi care 
aparțin unei ramuri de interferență, cum ar fi psihologia filosofică sau metafizică, 
care se subînțelege că era lipsită de o fundamentare ştiinţifică şi mai ales 
metodologică. Ulterior, prin statutul ştiinţific dobândit, şi în complementaritate cu 
alte discipline ştiinţifice (ştiinţa întrebându-se ce-i viața, cum se prezintă faptele 
sau fenomenele biologice, fizice, chimice, mecanice şi sufleteşti), psihologia caută 
să explice structurile, mecanismele şi funcţiile fenomenelor şi proceselor psihice, 
căutând să determine cauzele unor manifestări şi tulburări psiho-comportamentale, 
ieşind din spaţiul reflexiv-contemplativ, specific psihologiei şi teologiei. 
Preocupările psihologiei nu mai sunt legate de suflet, perceput ca o entitate difuză 
şi necunoscută, ci ele vizează unele raporturi de cauzalitate dintre anumite 
fenomene fizice şi psihice, ceea ce au permis descoperirea şi stabilirea unor legități 
din domeniul vieţii psihice şi al psihologiei, conferindu-i acesteia un statut ştiinţific 
tot mai consolidat. 

Vom anliza, în continuare, unele orientări şi curente filosofice ce stau sub 
incidenţa acestui raport de complementaritate dintre filosofie şi psihologie, şi prin 
intermediul cărora a fost explicat psihicul uman, fenomenele şi procesele acestuia. 

Printre acestea mai relevante ar fi raționalismul, substanțialismul şi fenomeno- 
logismul. Vom face câteva referinţe succinte asupra fiecăreia dintre aceste orientări 
psihofilosofice. 


Rationalism — substanțialism 

În cadrul acestei orientări filosofice (cu influenţă aristotelică), o contribuţie 
mai importantă a avut-o filosoful raționalist francez, R. Descartes. Pentru marele 
gânditor francez, sufletul este o substanță, ceva ce cugetă (res cogitans), de unde 
caracterul speculativ al conținutului acestei orientări. Pe o asemenea poziţie s-a 
situat scriitorul şi mai puţin cunoscutul filosof român Camil Petrescu, prin lucrarea 
de referință Doctrina substanţei, precum şi alți filosofi raționalişti. 

Reprezentantul acestui curent, R. Descartes, consideră fenomenele psihice ca 
fiind fenomene interioare, întrucât o bucurie sau durere, un gând sau hotărâre se 
produc în interiorul unei persoane, numai aceasta cunoscându-le în mod direct. În 
acest context, Descartes definea fenomenele psihice ca fiind cogitationes — 
cugetătoare, aparținând sferei raţionalului, fundamentând astfel curentul raţionalist 
în cadrul psihologiei, un curent mai mult de factură materialistă decât de natură 
idealistă şi cognitivistă. 

Aşa cum este cunoscut la filosofii materialişti, sufletul este un „epifenomen”, 
un fel de produs al creierului, aşa cum fierea este un produs al ficatului. După 
Bergson, sufletul este elan vital şi memorie pură, pe când la psihologul german O. 
Kulpe, sufletul este substratul necunoscut al fenomenelor psihice. Alţi gânditori 
(filosofi şi psihologi) consideră psihicul ca fiind un fenomen care nu depinde de 
materie, amaterial şi reflectă „starea spirituală” a omului luat ca individ. Având o sferă 
mai largă decât sfera intelectuală, rezultă că este mai mult nedefinit decât definit. 

Elemente de factură substanţialistă sunt regăsite şi la alți filosofi materialişti, 
cunoscuţi în istoria filosofiei prin curentul — şcoala atomistă, printre care s-au 
remarcat în mod deosebit, Democrit, Leucip şi Epicur. Astfel, Epicur explică 
senzațiile prin intermediul următorului mecanism: de pe suprafaţa obiectelor se 
desprind membrane extrem de fine (numite, de el, efluvii ori spectre) care pătrund 
în organele de simţ şi impresionează atomii sufletului. În conformitate cu această 
teorie, am fi pătrunşi de floarea pe care o privim, prin intermediul atomilor. Într-un 
asemenea context, Democrit susţinea că sufletul este format din atomi foarte 
subtili, un „fel de foc foarte viu”, de unde şi concepţia materialistă asupra 
sufletului. 


Perspectiva fenomenologică — fenomenologismul în psihologie 

Aşa cum am menţionat, psihicul este perceput de către unii gânditori (filosofi, 
psihologi şi teologi) ca fiind un fenomen independent de materie, specific stării 
spirituale şi nu dimensiunii materiale şi chiar raţionale. De aceea, psihologia nu 
studiază numai psihicul (sufletul uman), ci şi fenomenele şi procesele psihice, care 
nu sunt reductibile numai la stările de conştiinţă. În interiorul acestora au loc şi alte 
fenomene şi acte psihice, de formare şi producere a unora şi de a căror existenţă noi 

nu ştim nimic: formarea unui sentiment de iubire sau ură, de bucurie sau tristeţe, 
sunt acte psihice care se produc tainic, fără ştirea noastră, în mod inconştient, 
despre ele luând cunoştinţă mai târziu, după ce s-au dezvoltat. Ca atare, psihologia 
studiază atât actele conştiente, cât şi pe cele inconștiente, acte regăsite atât la 
oameni, cât şi la animale. De unde definiţia psihologiei de a fi ştiinţa care studiază 
fenomenele, procesele, legile şi particularităţile psihice şi comportamentale, 
conştiente şi inconştiente, umane şi animale de la nivelul personalității fiecărui 
individ. 

Sfera obiectului psihologiei este foarte diversă şi complexă, precum şi 
conținutul său, analizând domenii, ramuri multiple şi complexe ale realităţii 
înconjurătoare şi ale vieții psihice în general. Acest demers investigaţional revine 
ramurilor psihologiei şi nu exclusiv psihologiei generale. 

Întrucât îşi propune ca obiect de studiu analiza fenomenelor şi proceselor 
psihice, şi nu numai a sufletului, considerăm că nu este lipsită de importanță 
evidenţierea unor opinii legate de această perspectivă în abordarea psihicului şi 
psihologiei. Am prezentat deja opinia lui Descartes privind dimensiunea 
fenomenologică asupra psihicului, la care asociem opinia marelui filosof iluminist 
german, I. Kant. După acesta, fenomenele psihice sunt aspaţiale, adică nu le putem 
indica nici mărimea, nici locul, nici greutatea, deoarece despre o idee nu se poate 
spune nici cât este de lungă şi nici cât cântăreşte. Fenomenele psihice au numai 
durată, despre ele ştiind numai în ce moment s-au produs şi cât timp durează. 
Limitele interpretative ale filosofului german sunt vizibile, astăzi unele fenomene 
psihice fiind comensurabile, existând în acest sens o ştiinţă de profil, psihomerria. 

Un alt gânditor german, 7. Lipps, arăta că fenomenele psihice sunt date ale 
unei persoane, ale unui Eu; astfel că orice fenomen psihic este legat de o persoană 
sau de un Eu. De aceea, fenomenele psihice sunt subiective, uneori diferenţierile 
putând fi chiar polare (unii se emoţionează pozitiv în fața unui eveniment, iar alții 
invers, în sens negativ). 

Perspectiva fenomenologică este regăsită atât în cadrul filosofiei, cât şi în cel 
al psihologiei. Din cea de-a doua perspectivă, psihologul vienez Franz Brentano 
observa că fenomenele psihice se caracterizează prin intenționalitate, în sensul că 
fiecare act sufletesc — o gândire, un act de atenţie sau de cunoaştere — este un act de 
îndreptare a conştiinţei spre ceva. De exemplu, când gândim ne concentrăm la un 
obiect sau la o temă; când suntem atenți, ne îndreptăm atenţia spre ceva; când 
percepem, simţim un obiect, observăm ceva (un om, un pom, o maşină, o carte 
etc.). După acest psiholog, orice fenomen psihic se caracterizează prin aceea că 
este intențional (dar intenţia e caracterizată foarte larg ca fiind o aspirație care 
caută să se realizeze, nefiind vorba doar de scopul urmărit în mod conştient). 
Fenomenele intenţionale au un obiect: în reprezentare există ceva (un obiect) 
reprezentat, în judecată ceva este acceptat (sau respins), în iubire cineva este iubit 
etc. Ori, această caracteristică (intenţionalitatea) este foarte greu de surprins din 
exterior, introspecţia dezvăluindu-ne mai mult referirile şi intențiile noastre şi nu a 
celorlalți. 

Savantul care a fundamentat curentul filosofic propriu-zis legat de aspectul 
fenomenologic, şi implicit de fenomenologie, este Ed. Husserl. Bazându-se pe o 
descriere psihologică a fenomenelor interne, el se ridică împotriva reducerii 
fenomenelor psihice la senzații şi reprezentări (imagini), cerându-ne să preluăm în 
mod simplu ceea ce ni se oferă originar în intuiţie (observarea internă). După 
Husserl, introspecţia ne dezvăluie o mare bogăție şi o mare varietate de nuanţe, el 
pronunţându-se împotriva unor tendințe de simplificare, implicate în cercetarea 
psihologică, în sensul măsurării şi stabilirii unor etaloane comensurabile în 
investigarea acestor fenomene şi procese psihice. Se ştie cât este de grea 
măsurarea-cuantificarea în psihologie, mărimile fiind evaluate în mod grosier, 
pierzându-se nuanțele comensurabile, printre acestea situându-se caracterul 
intențional, care dă aspectul calitativ al fenomenului. Sesizarea calităţii constituie 
chiar obiectul fenomenologicei. 

Pe de altă parte, fenomenologia este considerată o ştiinţă a datelor de 
conştiinţă, care sunt degajate de toate determinările concrete, de orice variabilitate 
şi orice ancorare într-un loc şi într-un moment, prin ele obținându-se obiectivitatea, 
adică o privire pură asupra fiinţei, fără să fie prezentate criteriile acesteia, astfel că, 
până la urmă, fenomenologia formulează teze dogmatice, fapt ce presupune că 
dogmatismul nu exclude contribuţiile filosofice importante. Pentru psihologie, 
direcția fenomenologică este foarte importantă, adepții acestui curent făcând 
observații de mare fineţe, ele devenind un scut protector împotriva tendințelor de 
simplificare a vieţii psihice. Este notabilă şi importanţa acordată intențiilor, 
motivaţiei, atitudinilor, fenomenologia influențând mulţi psihologi şi filosofi; 
limitele ei fiind evaluate prin reducerea la descriere, fără încercări de a explica 
fenomenul în cauză. 

Fenomenele psihice diferă de toate celelalte fenomene prin anumite note 
specifice pe care le deţin: lasă urme şi poartă în ele o anumită amintire; viaţa 
sufletească are memorie (afectivă), ideile, imaginile, dorinţele, raționamentele, 
visurile pe care le-am avut odată nu dispar din conştiinţă, ele se păstrează. Graţie 
acestui fenomen psihic — a memoriei —, fiinţa umană şi animalele îşi creează un 
trecut de amintiri care asigură folosirea lor în viaţă. Spre exemplu, dorul este 
definit, din acest punct de vedere, ca fiind o „sumă a amintirilor” asupra trecutului, 
vizând o dimesiune temporară paseistă, trecutul constituind un fel de experienţă a 
vieții, şi totodată un mijloc pentru conservarea individului şi a speciei. Acest 
caracter al fenomenelor psihice bazate pe memorie şi amintire a fost pus în 
evidență de psihologii P. Janet şi H. Bergson. 

De cele mai multe ori şi de către cei mai mulți psihologi, „cercetarea” 
psihicului uman era reductibilă la studiul manifestărilor sufletului, însăşi psihologia 
fiind considerată a fi o ştiinţă a sufletului. Adevăr ştiinţific invalidat întrucât despre 
suflet, ca entitate de sine stătătoare, avem prea puţine cunoştinţe confirmate 
ştiinţific, sufletul reprezentând de cele mai multe ori suflarea, respirarea, care 
derivă din verbul latin „spirare”, care se traduce în limba română prin verbul a 
respira. De cele mai multe ori, sufletul este confundat cu această capacitate fizică 

de supravieţuire, însemnând însă mai mult decât atât, acordându-i-se, atât din punct 
de vedre filosofic cât şi religios, mai multe nuanţe şi semnificaţii, fără a fi însă 
identificat cu psihicul propriu-zis. Cel care propune şi consacră totodată termenul 
de „psihologie” pentru studiul manifestărilor sufletului, în scopul desemnării şi 
evaluării proprietăţilor esenţiale ale acestuia, este filosoful german amintit, 
Christian Wolff. Nici acesta nu a reuşit să se desprindă de nuanțele şi valenţele 
filosofice în interpretarea psihicului, rămânând în mare parte „prizonierul” unor 
asemenea influențe cu caracter abstract şi metafizic, prin metafizică desemnând 
studiul proprietăţilor esenţiale ale sufletului. 

După cum ne putem da seama, psihologia filosofică s-a fundamentat prin 
contribuția unor mari filosofi ai timpului, mai relevanţi fiind Platon, Aristotel, 
reprezentanţii şcolii atomiste, iar ulterior, R. Bacon, susținătorul nominalismului şi 
Fr. Bacon, cel care în opera sa Novum Organum ia atitudine împotriva idolatrizării 
lui Aristotel, şi introduce în logică teoria inducției. La aceştia, mai trebuie adăugaţi 
R. Descartes (care se situează pe poziţiile raționalismului, dezvoltându-l până la 
limitele sale extreme), John Locke, care este considerat părintele empirismului, şi 
care dezvoltă empirismul în cunoaştere şi psihologie, bine-cunoscută fiindu-i 
lucrarea Eseu asupra intelectului omenesc, David Hume (care promovează, de 
asemenea, o psihologie empiristă) şi Condillac, care reduce întreaga psihologie la 
senzaţie şi cunoaştere senzorială, scriind bine-cunoscutul Tratat despre senzație. 

Nu este lipsită de importanţă nici contribuţia filosofului german Schopenhauer, 
care promovează voluntarismul, şi nici a gânditorului francez Th. Ribot, care 
fundamentează şi dezvoltă logica în plan afectiv. 

Prin contribuţia unor oameni de ştiinţă şi filosofi, se desprind mai multe 
curente şi interpretări legate de psihicul uman, cum ar fi cele: 

—  naturalist-fizicaliste şi fiziologice (fizicieni şi chimişti); 

— moraliste; 

— literar-filologice; 

— logice; sociologice; 

— antropologice. 

În urma grupării unor anumite curente şi orientări care analizează psihicul, 
s-au desprins două mari tendinţe: 

—  animiste — finaliste şi raționaliste; 

— materialiste — deterministe şi empiriste. 

De animism sunt legate: 

—  psihologiile raționaliste, care îi au ca adepţi pe Platon, Descartes, Spinoza, 

Kant ş.a.; 

—  psihologiile finaliste care îl au ca reprezentant pe F. Clapareds; 

—  psihologiile intuiționiste ale lui Bergson, Dilthey etc.; 

—  psihologiile mistice şi sceptice (psihologia psihanalitică) fenomenologice şi 

vitaliste; 

—  psihologiile religioase — Berdiaeft. 

De materialism se leagă: 

—  psihologiile empiriste şi senzualiste (Hobbes, Locke, Condillac); 

—  psihologiile deterministe cauzaliste, fizico-chimice. 

Au existat şi unele exagerări în ceea ce priveşte interpretarea psihicului, 
punându-se un mai mare accent pe o anumită dimensiune — proces psihic în raport 
cu celelalte. Exagerările unor atitudini cognitive şi epistemologice au condus la 
următoarele orientări: 

—  senzualiste — totul este senzaţie; 

—  substanțialiste — totul este substanţă; 

— raţionaliste — totul este rațiune; 

—  voluntariste — totul este voinţă; 

—  asociaționiste — totul este asociaţie; 

— înconştientiste — totul este inconştientul (exacerbând prin curentul 

psihanalitic); 

— intuiționistei — totul este intuiţie; 

— mistice — totul este incomprehensibil-neinteligibil; 

— materialiste — totul este materie; 

—  energetiste — totul este energie; 

—  consonantiste — totul este asemănare; 

—  armoniste — totul este armonie. 

Pe lângă delimitările făcute în raport cu sufletul şi fenomenele psihice, ale 
psihicului în general, au existat şi alte orientări, cum ar fi: asociaţionismul, 
psihologia analitică şi sintetică, materialismul, psihanaliza, experimentalismul etc., 
şi alte orientări moderne asupra cărora vom reveni. 


Perspectiva religioasă 


De aceste problematici complexe şi controversate ale psihicului uman s-a 
ocupat, pe lângă filozofie şi psihologie, după cum am anticipat deja, şi o altă 
disciplină a cunoaşterii acestui domeniu, în speţă a sufletului, şi anume religia, iar 
în cadrul acesteia teologia. Dacă este să ne referim la creştinism, teza centrală a 
acestei orientări religioase se bazează pe faptul că sufletul este lumină din lumina 
divinității, ceva de natură imaterială şi nicidecum materială, astfel că omul a fost 
creat după „chipul şi asemănarea lui Dumnezeu”, asemănarea fiind mai mult 
spirituală decât fizică. Dacă ne gândim la înfăţişarea „lui Dumnezeu” în unitatea 
ființei Sale şi „Treime ipostatică” vom regăsi acest plan unic de organizare şi în 
structura omului, în „duh, suflet şi trup”. Această „unitate în trei” — unitate prin 
diversitate — o regăsim în multiple înfățişări ale planului de organizare şi 
structurare a lumii — universului —, neputând să nu remarcăm această organizare şi 
în planul structurii fiinţei omeneşti. Se vorbeşte în acest sens despre un Dumnezeu 
triunic şi despre Tri-univers ca model al Dumnezeirii (H. Morris, op.cit.). De la 
aceste perspective s-au desprins şi orientările parapsihologice privind structura 


19 


fizică şi psihică a omului, şi care admit existenţa a trei componente organice ale 
structurii umane, denumite: corp fizic, corp eteric şi corp astral, fiecare beneficiind 
de anumite caracteristici psiho-fizico-energetice, afirmate de altfel şi în Noul 
Testament. De unde ideea extracorporalităţii şi a mitului nemuririi sufletului, 
problematică asupra căreia nu vom insista. 

Religia are mai multe preocupări legate de viaţa psihică, pe prim plan 
situându-se afectivitatea, prin stările şi trăirile intense ce cad de cele mai multe ori 
sub incidenţa sacrului, fiind învăluite de ceva necunoscut şi misterios, dezvoltând 
un raport de subalternare şi recunoaştere a unei forţe supranaturale şi superioare, 
desemnată prin Dumnezeu, şi în raport cu care omul relaționează prin intermediul 
credinţei, emoţiilor şi sentimentelor religioase. Pe fondul acestor interferenţe dintre 
psihic şi credinţa religioasă, coroborat şi cu alte elemente — dimensiuni religioase —, 
a apărut o ramură a psihologiei destinată acestor raporturi — interferenţe — 
psihologia religiei, disciplină care explică determinarea şi cauzalitatea unor 
fenomene religioase de ordin individual şi colectiv. Desigur, problematica acestei 
ramuri a psihologiei este cu mult mai complexă, noi neputând decât să semnalăm 
existenţa sa şi esenţa conţinutului-sferei preocupărilor sale. 


Perspectiva psihanalitică 


Un mod original de analiză asupra vieţii psihice este realizat de psihanalistul 
german Sigmund Freud. Părintele psihanalizei a ţinut şi exacerbat, totodată, ca 
psihanaliza să fie recunoscută drept o ştiinţă de sine stătătoare, în complexul psihic 
al ființei umane, nerecunoscând decât elementul numit libidou, şi prin care se 
puteau explica manifestările comportamentale, stările şi celelalte fenomene ale 
vieţii psihice. Se subînţelege că demersul investigaţional întreprins de Freud cade 
sub incidența metodei psihanalitice, şi nu a ştiinţei propriu-zise, acest mare 
savant fiind din această perspectivă un precursor al psihanalizei ştiinţifice. Aşa 
cum este cunoscut, psihanalistul german îşi propune să analizeze profunzimile 
inconştientului, a cărui importanţă se pare că a exagerat-o în interpretările 
ştiinţifice ale unor fenomene şi procese psihice. Cu toate limitele sale, Freud 
pune bazele unei orientări psihanalitice dinamice (bazate pe psihanaliză, ca 
metodă psihologică introspectivă şi de evaluare a unor predispoziții patologice şi a 
unor niveluri ale psihicului-subconştient şi inconştient), fundamentate pe 
recunoaşterea rolului primordial în structura şi desfăşurarea comportamentului al 
factorilor tensionali, afectivi, instinctuali. În acelaşi timp, Freud atribuie Sinelui 
rolul de sursă primară a energiei psihice şi de sediu al instinctelor. Sinele se găseşte 
într-un contact mai intim cu corpul şi cu procesele din interior, decât cu lumea 
externă. În acelaşi timp, Freud consideră că sinele este realitatea psihică autentică, 
adică primară, care există şi funcționează înainte ca individul să capete experiența 
lumii externe. 

1.2. Etapele evoluţiei cunoaşterii psihologice 


1.2.1. ASOCIAŢIONISMUL 


Prin intermediul reprezentanţilor acestui mod de gândire se realizează 
transferul gândirii filosofice în plan ştiinţific, în mod deosebit în psihologie. 
Adepții acestui curent consideră asociaţionismul ca fiind principiul după care 
imaginile, ideile etc. nu sunt înregistrate în dezordine, ci asociate între ele, de unde 
şi expresiile „asociaţiei de idei”, „firul gândirii” etc. şi în conformitate cu care viața 
sufletească se explică prin legile asociaţiei de idei. Pe baza acestor asociații 
memorăm, întrucât ideile se asociază, gândim fiindcă legăm ideile sau noţiunile 
între ele, astfel încât gândurile sunt rezultante ale acestor conexiuni. 

Premergător acestui curent este Aristotel care, în cartea sa Despre memorie şi 
reamintire, descrie mecanismul legăturilor stabilite între procese sau stări psihice, 
pe fondul cărora are loc asociația. După Aristotel, acest fenomen psihic apare când 
două evenimente au loc simultan sau în succesiune imediată, cea mai importantă 
condiţie a asociaţiei fiind din acest punct de vedere, contiguitatea în timp. Datorită 
rolulului şi importanţei sale, prin caracterul necesar şi stabil, contiguitatea este 
evaluată ca fiind o lege fundamentală a asociaţiei, însemnând alăturare, învecinare, 
coincidență. Prin contiguitate s-ar explica şi fixarea unei legături asociative şi, 
totodată, posibilitatea reamintirii. Tot în planul acestei asociaţii se desprind şi alte 
legi, cum ar fi legea asemănării şi legea contrastului, legi ce intră mai mult sub 
incidența fenomenelor şi proceselor psihice senzoriale, decât în sfera celor 
raționale. 

Printre reprezentanții „titulari” ai acestui mod de a concepe viaţa sufletească, 
se numără filosofii empiriştii J. Locke, J.Fr. Herbart şi H. Taine. Înainte de a 
prezenta contribuţia acestor gânditori, trebuie menționat faptul că acest curent este 
legat de alte curente, cum ar fi empirismul, de unde apariţia unui curent hibrid, cel 
al empirismului asociaționist. În acest context, J. Locke afirmă că sufletul nostru 
vine pe lume „tabula rasa”, fără nici o idee; din experiență, noi adăugăm senzaţii 
care se leagă între ele (lucrarea sa de referinţă este Eseu asupra intelectului uman). 
În raport cu opinia primului gânditor englez, J.Fr. Herbart consideră că întregul 
mecanism sufletesc e un joc al reprezentărilor, iar în consonanță cu aceştia, H. 
Taine percepe sufletul ca un „ansamblu structural de imagini”, acestea fiind 
elemente sau atomi din care sufletul se formează, întocmai cum într-o catedrală 
boabele de nisip sau silex, lipite construiesc pietre de diverse forme (apud Şt. 
Bârsănescu, Psihologie). 

În raport de corespondenţă cu asemenea opinii legate de psihic-suflet, s-a 
desprins o ramură a psihologiei, psihologia asociaționistă sau analitică, ramură 
care se constituie într-o reacţie contrară atomismului şi substanţialismului 
psihologic. În concepția acestei orientări, reacţia constă în propunerea ca părţile să 
se explice prin întreg (viziunea contemporană poartă denumirea de holism), astfel 

că un sunet, spre exemplu, îl putem înţelege prin melodia din care face parte sau un 
raționament, din alcătuirea sau structura generală a gândirii omului. 

Noua teorie a vieţii psihice este teoria structurii sau psihologia formei, 
reprezentanții acesteia fiind: W. Köhler, Ch. Ehrenfels, K. Koffka, Ed. Spranger 
etc. Koffka observă că, în melodie sesizarea tonului este necesară pentru 
înțelegerea părților, iar Ed. Sprangler sesizează că este de ajuns să cunoaştem tipul 
psihic al cuiva, pentru a-i putea explica toate formele manifestării sale. Obiecţia 
principală a acestei orientări (faţă de prima) era adusă împotriva atomizării vieții 
psihice — a vieții sufleteşti —, obiecţie parțial justificată, întrucât ca şi ceilalți 
specialişti, şi psihologul trebuie să pătrundă în mecanismul vieţii psihice, 
cunoscându-i elementele ce o compun. 


1.2.2. PSIHOLOGIA EXPERIMENTALĂ 


Nu spunem o noutate când afirmăm că începuturile ştiinţifice propriu-zise ale 
psihologiei se regăsesc în înființarea primului laborator de psihologie experi- 
mentală, de către omul de ştiinţă german, W. Wund. Doar prin introducerea 
experimentului în psihologie a fost posibilă constituirea psihologiei ca ştiinţă 
experimentală autonomă, desprinzându-se în acest mod de filosofie şi psiho- 
fiziologie. De aici înainte, psihologia nu se mai bazează numai pe metoda 
introspecției, ci şi pe cea a observaţiei şi experimentului, ca metode complementare 
ce stau la baza cuantificării unor fenomene şi procese psihice sau chiar la 
desprinderea unor legi, psihologia având, din acest punct de vedere, atât un caracter 
ideografic (descriptiv), cât şi unul nomotetic concretizat prin desprinderea şi 
enunțarea unor asemenea legi ale psihicului uman ceea ce-i conferă acestei 
discipline un profund caracter ştiinţific. 

În acest mod, psihologia s-a dezvoltat la intersecția ştiinţelor naturii şi a 
ştiinţelor sociale, a fiziologiei şi sociologiei, şi nu datorită exclusiv metodei 
subiective a introspecţiei. Între fiziologie şi psihologie s-a dezvoltat, ca ramură 
interdisciplinară, psihofiziologia, iar între psihologie şi sociologie, psihologia 
socială sau psihosociologia, ca discipline interferente şi complementare. 

Odată cu secolul XX, psihologia se dezvoltă paralel pe mai multe direcții, mai 
întâi apărând cercetări experimentale efectuate cu şi pe animale. La începutul 
secolului trecut, I.P. Pavlov şi-a publicat rezultatele sale privind reflexele 
condiționate, rezultate ce au avut un profund şi îndelungat ecou în psihologie. 
Simultan cu acesta, în Statele Unite, E. Thorndike realizează cercetări cu ajutorul 
labirintului, cercetări continuate, ulterior, de J. Watson, cel care a fundamentat un 
nou curent în psihologie, behaviorismul, şi având în centrul atenţiei studiul 
comportamentului exterior, denumirea de behaviorism derivând de la cuvântul 
behaviour ceea ce înseamnă comportament — conduită. În acest sens, fondatorul 
acestui curent. J. Watson, publică, în anul 1924, o carte intitulată în mod 
semnificativ şi într-un mod explicit, „Behaviorismul”. 

În ceea ce priveşte desprinderea psihologiei de filosofie şi constituirea ei ca 
ştiinţă „independentă”, aceasta se datorează nu analizei psihologice în sine, ci 
cercetărilor efectuate în domeniile conexe, îndeosebi în fiziologia generală a 
sistemului nervos, în psihofiziologia organelor de simţ şi în fizică, unde s-a 
demonstrat, pentru prima dată, posibilitatea exprimării obiective, desigur indirecte, 
a ceea ce era considerat „trăire subiectivă pură”. În stimularea introducerii 
procedeelor şi tehnicilor de măsurare în domeniul fenomenelor psihice, o 
importanță deosebită au avut lucrările lui Weber şi Fechner, lucrări prin care sunt 
puse bazele psihofizicii. Amintim în acest sens, lucrarea lui Th. Fechner, Elemente 
de psihofizică (1860), unde autorul citat a studiat raportul dintre modificările 
sistemului fizic şi variațiile corespunzătoare în planul senzației, astfel că prin 
intermediul matematicii s-a putut desprinde şi formula o primă lege cu caracter 
psihofizic, denumită legea psihofizică, lege în care este formulat raportul dintre 
modificările senzaţiei (S) în funcţie de mărimea stimului extern (Z). Fechner este 
primul psihofiziolog care pune într-o formă generală problema relației matematice 
dintre excitant — stimul — şi senzaţie, stabilind în acest sens ecuaţia care-i poartă 
numele şi care se exprimă matematic prin formula: 


S=KlogE+C, 


unde S = senzaţia, E = excitantul, iar K şi C sunt constantele relaţiei. 

Prin această ecuaţie, Fechner urmăreşte să surprindă trecerile din domeniul 
fizic în cel psihic şi invers. În concepţia lui Fechner, senzaţia este rezultatul 
surprinderii unei nedeterminări în seria evenimentelor psihice în raport cu o 
modificare petrecută în seria evenimentelor fizice. 

În ceea ce priveşte contribuţia lui Weber în lucrare sa De tactu (1834), acesta 
relevă legitatea dependenței şi diferenţierii senzoriale de valoare relativă a 
intensității stimulilor, pe care o exprimă în forma unui raport, ca urmare a aplicării 
procedeului matricei extensive. 

Contribuţia celor doi savanţi amintiți în măsurarea unor fenomene şi procese 
psihice este continuată de H. Helmholtz, J. Müller, T. Jung ş.a., aceştia fiind cei 
care au demonstrat fecunditatea cercetărilor sistematice şi a experimentului 
psihofiziologic. Stabilind dependența, pe de o parte, între seria evenimentelor 
fiziologice şi cele psihice, iar pe de altă, între ansamblul proceselor 
psihofiziologice şi seria evenimentelor fizice (stimulii fizici şi proprietăţile lor 
concrete — intensitate, frecvență, durată), cercetările respective au demonstrat 
legitimitatea introducerii în psihologie a metodei experimentale şi, implicit, a 
operaţiilor de măsurare şi cuantificare. În felul acesta, se dovedea că şi psihologia 
satisface criteriile clasice impuse unei ştiinţe, şi anume „existența unui obiect 
propriu de cercetare şi a unei metode adecvate riguroase”. 

Încununând eforturile în această direcţie, aşa cum am mai arătat, Wilhelm 
Wundt fondează, la Leipzig, în 1879, primul laborator de psihologie experimentală. 
Acest eveniment este considerat şi momentul „naşterii” psihologiei ca ştiinţă 
independentă, astfel procesul de extindere a cercetărilor experimentale cunoaşte o 
amploare deosebită. La intervale scurte de timp, iau ființă laboratoarele de 

psihologie şi în alte ţări europene (Rusia, Italia, Franţa, Anglia), apoi în S.U.A. 
Laboratorul lui Wundt se transformă rapid într-un centru psihologic internaţional, 
venind aici tineri sau mai puţini tineri psihologi din numeroase ţări, în special 
pentru a determina tehnica experimentului de laborator şi a verifica sfera de 
aplicabilitate a acestuia. Wundt însuşi reducea experimentul doar la cercetarea 
proceselor psihice, zise elementare (senzațiile şi percepțiile), dezvoltând pe baza 
acestei metode o ramură a psihologiei, psihologia fiziologică sau psihofiziologia, 
scriind în acest sens lucrarea intitulată Principii de fiziologie psihologică. 

După cum se cunoaşte, metoda sa era esențialmente analitică, şi constă în 
capacitatea de a disocia în „elemente” procesele conştiente şi a determina legile 
care guvernează punerea lor în legătură. O asemenea metodă eşuează în fața 
„proceselor superioare” care sunt puse în joc în comportamente finaliste mai 
complexe. O ieşire mai onorabilă o găseşte psihologul german în fundamentarea 
metodei „observaţiei culturologice comparative”, pentru analiza produselor 
obiective ale spiritului creator. În voluminoasa lucrare Völkerpsychologie (al cărei 
prim volum a apărut în 1900, iar al zecelea, ultimul, în 1920), Wundt încearcă să 
compenseze prin analiza comparativă a fenomenelor sociale, de cultură 
supraponderate, asfel ca neputinţa de a rezolva în laborator problemele delicate ale 
proceselor psihice „supraponderate”, astfel că multe din liniile ulterioare ale 
dezvoltării psihologiei experimentale pot fi considerate reacţii directe la 
contradicţiile sistemului wundtian. În ciuda restricţiilor teoretice ale lui Wundt, 
experimentul metric este extins şi asupra funcțiilor psihice superioare, sub raportul 
„fecundităţi” ideilor ştiinţifice. 

Alături de fondatorul acestei metode, în mod concomitent, chiar în anul 
înființării laboratorului de la Leipzig, englezul Fr. Galton (1822-1911) are 
cutezanța de a întreprinde o investigație cvasiexperimentală, în rândul unui mare 
număr de persoane, pentru a determina natura „imaginilor mentale” provocate de 
diferite cuvinte („stimuli verbali”). În Germania, între anii 1880-1882, H. 
Ebbinghaus aplică, în mod sistematic, metoda experimentului de laborator la 
studiul memoriei (au rămas clasice procedeele utilizate de el (al silabelor şi 
cuvintelor fără sens) şi rezultatele obţinute (volumul memoriei, curbura uitării etc.). 
Tot de numele lui Ebbinghaus se leagă şi prima încercare de măsurare şi testare a 
inteligenţei (la şcolari), pe baza unor probe psihologice cuantificabile. În prima 
decadă a secolului nostru, este inaugurat studiul experimental sistematic al gândirii 
de către faimoasa Școală de la Würzburg. Reprezentanţii acestei şcoli (O. Kiilpe, 
N. Ach, Marbe s.a.) au încercat să împace spiritul ştiinţific cu orientarea filosofică 
de tipul idealistului platonician, formulând aşa-numita metodă a „introspecției 
experimentale” (M. Golu şi A. Dicu, op. cit. p. 22). Scopul cercetărilor întreprinse 
era de a demonstra natura non-imagistică a gândirii, desfăşurarea acesteia ca proces 
mental „pur”. Ca sarcină experimentală principală a fost aleasă interpretarea şi 
descifrarea sensului expresiilor verbale abstracte: proverbe, dictoane, concepte. O 
asemenea metodă a prezentat şi unele inconsistenţe ştiinţifice şi chiar o anumită 
„sterilitate” sub raportul „fecundității ideilor ştiinţifice”. 

Pe această linie a experimentului „obiectiv”, mai consecvent pare a fi 
psihologul francez A. Binet (1857-1911). În înțelegerea experimentului psihologic, 
acesta se detaşează atât de Wundt, Ebbinghaus, cât şi de Kiilpe şi Marbe. Pe lângă 
faptul că recunoaşte posibilitatea aplicării acestei metode la studiul proceselor 
psihice elementare şi al celor superioare, Binet relevă necesitatea elaborării 
modelului experimental în aşa fel încât să se apropie cât mai mult de situaţiile reale 
şi să surprindă desfăşurarea fenomenului în forma lui cât mai firească. Astfel, în 
studiul memoriei, el introduce, în opoziţie cu Ebbinghaus, procedeul materialului 
cu sens (cuvinte, propoziţii — în locul silabelor), iar în studiul gândirii — procedeul 
varierii gradate a tipurilor şi dificultăţilor sarcinilor. În lucrările sale L 'Introduction 
a la psychologie experimentale (1894), La psychologie individuelle (1896), iar în 
colaborare cu V. Henry, lucrarea L 'erude experimentale de l'intelligence (1903), 
Binet se ridică împotriva artificializării excesive a experimentului psihologic, 
militând pentru un experiment integral-funcţinalist (adecvat contextului natural de 
manifestare a comportamentului subiecţilor). De altfel, Binet se opune sistematic 
spiritului analitic al psihologiei experimentale germane, trasând coordonatele unui 
experiment funcţional-global. 

Există, desigur, unele contradicții şi polemici în interpretarea psihicului şi 
fenomenelor psihice. Încă în laboratorul lui W. Wundt au fost relevate o serie de 
fapte, care contraziceau axiomele de bază ale reducţionismului asociaționist. 
Wundt le subsumează legilor asimilației şi disimilaţiei, pentru a fi astfel mai 
apropiat de spiritul concepţiei asociaționiste. Dualist în filosofie, el introduce, 
alături de mecanismul asociaţiei, factorul apercepţiei şi principiul sintezei 
creatoare. Astfel, este destrămată unitatea vieţii psihice, între procesele 
„elementare” şi cele superioare creându-se o opoziţie „ireductibilă”. Dar nici 
aceasta nu a putut scoate din impas orientarea atomistă, abordarea 
comportamentelor complexe, multifazice, cu organizarea plurinivelară reclamând 
în mod necesar o viziune metodologică integralistă, bazată pe admiterea 
principiului emergenței. 

Spre deosebire de celelalte metode ale psihologiei ştiinţifice şi în comparaţie 
cu acestea, metoda experimentală presupune, cu necesitate, stabilirea unor criterii 
de obiectivitate, care să confere descrierii şi explicației teoretice o anumită 
semnificaţie şi validitate. Ori, atâta vreme cât în psihologie, experimentul rămânea 
subordonat „introspecţiei”, aşa cum fusese trasată linia de către Wundt, 
obiectivitatea cercetării nu putea fi decât un deziderat abstract. Ca urmare a 
succeselor repurtate de experimentul fiziologic propriu-zis în studiul proceselor 
nervoase, se formulează cu tot mai multă insistență cerința „obiectivizării” 
experimentului psihologic. Încă înainte ca psihologia să se fi desprins ca ştiinţă 
experimentală independentă, Claude Bernard, cu ocazia primirii sale la Academia 
Franceză, în 1869, declara: „Fiziologia urmăreşte să explice fenomenele 
intelectuale sub acelaşi titlu, ca pe oricare alte fenomene”. Pe acest fond, în anul 
1903, după trei decenii de la constituirea psihologiei experimentale, I.P. Pavlov se 
întreba retoric: „care este rațiunea pentru care ar trebui schimbată metoda în 

vederea studierii adaptărilor de ordin superior? Mai devreme sau mai târziu, 
sprijinindu-se pe analogiile manifestărilor externe, ştiinţa va raporta despre lumea 
noastră subiectivă datele obiective obținute experimental şi, iluminând uniform şi 
intens natura noastră atât de misterioasă, va elucida mecanismul şi sensul a ceea 
ce preocupă cel mai mult pe om, adică mecanismul şi sensul conştiinţei. Opera lui 
I.P. Pavlov, destinată studiului experimental obiectiv al activității nervoase 
superioare, constituie un exemplu de reacţie din partea unui fiziolog față de 
subiectivismul şi antropomorfismul explicaţiilor pe care le putea oferi ştiinţa, în 
cazul nostru psihologia, care, deşi devenise experimentală, era în esență 
fundamentată pe introspecţie. Introducând conceptul de reflex condiționat şi 
„metoda reflexelor condiţionate”, I.P. Pavlov pune bazele unei psihologii 
experimental-obiective, ale cărei sarcini constau în explicarea riguros ştiinţifică a 
comportamentelor complexe, de relaționare şi integrare a organismului în contextul 
variabil al mediului ambiant. Pornind de aici, Pavlov a elaborat un vast program de 
cercetări experimentale asupra modului de organizare şi ierarhizare a structurilor 
psihicului omului, prin relevarea diferitelor stadii evolutive şi funcţionale ale 
interacțiunii dintre cele două sisteme de semnalizare. Elevii şi continuatorii săi 
(A.G. Ivanov-Smolenski, K.M. Bîkov, L.A. Orbeli, P.K. Anohin ş.a.) au realizat 
lucrări fundamentale care au pus într-o lumină nouă mecanismele neurofiziologice 
ale psihismului, furnizând date pretenţioase pentru dezvoltarea unei psihologii 
consecvent materialiste. 

Învățătura lui I.P. Pavlov despre natura și legile psihicului a devenit un cadru 
general de referință nu numai în psihologia naţională, fost sovietică, ci şi în 
psihologia ştiinţifică mondială. Pavlovismul s-a impus ca una din cele mai fertile şi 
mai influente orientări obiective contemporane. Astfel, în Franța, A. Dastre îl 
îndeamnă sistematic pe elevul său H. Picron să se orienteze consecvent către o 
împletire strânsă a fiziologiei cu psihologia, inaugurând seria cercetărilor 
experimentale asupra reflexelor psihice. În 1905, Malloizel publică o teză pe 
această temă, în care dezvoltă idei asemănătoare cu cele ale lui Pavlov, iar în anul 
1908, H. Picron publică, în Revue du mois, textul unei prelegeri, intitulate Evoluția 
psihismului, care se constituie într-un veritabil manifest de psihologie obiectivă 
care expulzează în afara domeniului său fenomenul de conştiinţă, înglobând într-un 
continuu funcțional psihismul animal şi psihismul uman. 


1.2.3. BEHAVIORISMUL 


Aşa cum este cunoscut, psihologia studiază atât fenomenele, procesele, legile 
şi particularităţile psihice ale individului, cât şi comportamentele — manifestările 
interioare şi exterioare ale acestuia. Pe acest fond s-a desprins în psihologie 
curentul behaviorist, punându-se astfel bazele unei şcoli psihologice noi — 
behaviorismul, al cărui precursor şi promotor a fost savantul american J. Watson. 
Acesta porneşte de la teza că observarea reacțiilor comportamentale externe ale 

organismului este suficientă pentru a putea stabili legile care ne permit să 
prevedem care vor fi reacțiile la oricare schimbare (variere) a mediului (de 
exemplu, dresajul, diferenţierea culorilor, a intensității sunetelor, a stimulilor 
nocivi etc.). După părerea lui, în psihologia umană, lucrurile stau, în principiu, la 
fel, astfel că, în anul 1919, publică o psihologie fundametată pe aceste principii, iar, 
ulterior, în anul 1924, lucrarea deja amintită, Behaviorismul. În elaborarea doctrinei 
sale, şcoala behavioristă preia unele concepte de bază din teoria pavloviană, 
îndeosebi metoda condiționării, ca procedeu de investigaţie a tipurilor de 
comportamente. Alături de reflexul condiționat clasic, este introdusă noțiunea de 
reflex instrumental sau operator a cărui esenţă constă în elaborarea reacţiilor care 
devin mijloc prin intermediul cărora animalul îşi ajunge ţinta. De fapt, 
condiționarea instrumentală urmăreşte să unifice, într-un model experimental 
unitar, aspectul întăririi stimulului cu învățarea. În experiment, în loc să se aplice 
excitantul condiţionat întotdeauna la un anumit interval de timp după cel 
necondiționat, excitantul necondiţionat se administrează în aşa fel încât reacţia să 
devină, în situaţia dată, mijloc pentru prevenirea stimulului necondiţionat. 

În cadrul acestei metode, faza elaborării este înlăturată sau cel puţin redusă la 
minimum, reacţia orientată spre atingerea scopului formându-se cu o probabilitate 
foarte mare încă de la început. Condiţionarea instrumentală acordă, o atenţie 
primordială reacției R1, care duce la obţinerea recompensei (rezolvarea problemei), 
trecând pe planul al doilea reacția R2 legată de realizarea efectivă a scopului, care 
în condiţionarea clasică era considerată principală. 

Aşa cum a fost el inițial schiţat de Waston, behaviorismul apare ca opoziţia 
cea mai vehementă şi categorică la psihologia conştiinţei, al cărei unic obiect de 
cercetare era, aşa cum am văzut, lumea subiectivă internă, ca mulțime de trăiri 
nemijlocite şi neraportabile, iar singura metodă de relevare şi descriere a acestora — 
introspecţia. Considerând ca sininfailibilă definiţia introspecţionistă a conştiinţei, 
Waston o înlătură pur şi simplu din modelul său metodologic, declarând-o drept o 
ficțiune inutilă. Singura realitate psihologică obiectiv observabilă şi înregistrabilă 
este comportamentul care este înțeles ca sumă de reacții ale organismului ca întreg 
la diferiți stimuli din mediul ambiant. Ceea ce trebuie deci să studieze psihologia 
obiectivă este tocmai legătura între stimuli şi reacţii, conform expresiei liniare: 


R= f(S) sauS—R. 


Tradusă, această relație înseamnă că răspunsurile organismului şi ale 
psihicului în general sunt corelative cu natura şi intensitatea stimulului care 
reacționează asupra organismului şi psihicului unui individ abstract. Este o viziune 
reducționistă care exclude natura individualizată şi personalizată a comporta- 
mentului, acesta fiind în relație atât cu stimulii interni, cât şi cu cei externi. În acest 
mod, este respinsă teza răspunsului organic, conduitele fiind definite ca ansambluri 
de acte — răspunsuri ce se caracterizează prin organizarea impusă de scopul 
urmărit, în mod raţional sau nu, conştient sau nu, de către organism. Formula 
adecvată a acestui raport ar fi: S—O-—R. 

Pentru aceasta, era necesară, în prealabil, o operaţie de transformare a tuturor 
proceselor psihice definite tradițional (percepţia, gândirea, memoria etc.) în 
comportamente deschise sau obiectivizate. În consecință, Waston împarte întreaga 
sferă a vieţii psihice în trei grupuri sau clase de organizări comportamentale: 
viscerale, musculare şi laringiale. Primele reprezintă modificările organice care se 
produc la orice stimulare şi susțin desfăşurarea oricărei activități psihice; cele 
musculare sunt legate de operaţiile adaptative (condiţionate sau instrumentale) la 
solicitările mediului extern, iar cele laringiale exprimă comportamentul verbal, a 
cărui formă particulară este gândirea. Fiecărei categorii de reacţii externe îi sunt 
proprii anumiţi indicatori obiectivi: intensitate, durată, perioadă de latentă (timp de 
reacţie), traiectorie, ritm, plasticitate. Alegând pentru fiecare indicator unitățile de 
măsură adecvate şi înregistrându-le, obţinem posibilitatea alcătuirii unui tablou 
grafic al comportamentului global, în care se desprind, pe de o parte, aspectul 
performanţei (gradul de adecvare a reacției la situația obiectivă dată), iar pe de alta 
— curba achiziţiei cu cei doi parametri de bază: coeficientul de achiziţie, ca funcție 
de frecvență şi natura stimulaţiei, respectiv, a întăririi, şi nivelul maxim de 
achiziție, ca funcţie de capacitatea de înregistrare a sistemului nervos. 

Cercetarea propriu-zisă a faptelor ca şi analiza lor sunt concepute potrivit 
metodei cutiei negre, organismul fiind considerat ca un tot, cu o structură internă 
este „ascunsă” observaţiei nemijlocite. Cele ce sunt accesibile înregistrării şi 
măsurii sunt „capetele” extreme ale blocului cutiei negre: intrările şi ieşirile, 
stimulii externi alcătuind intrările, iar reacțiile de răspuns, ieşirile. Aceste mărimi 
se raportează reciproc pe baza unor ecuaţii statistico-matematice, făcându-se 
abstracţie de ceea ce se petrece înăuntru. În felul acesta, behaviorismul de tip 
watsonian transformă pe om într-o maşină, este adevărat complicată, dar oricum o 
maşină, un robot perfecționat. 

Determinismul, pe care se întemeiază analiza psihologică, este de tipul relaţiei 
cauză-efect. Pe această bază, se afirmă posibilitatea predicției categorice: fiind dată 
o anumită reacție de răspuns, poate fi indicat cu precizie stimulul care a provocat-o, 
de asemenea, fiind dat un stimul, se poate prevedea reacția pe care o va declanşa. 
Dar de îndată ce s-a trecut la aplicarea acestor scheme în cercetarea şi, mai ales, în 
explicarea comportamentului uman, a ieşit pregnant în evidență simplismul, 
mecanicismul lor exagerat. 

Doar foarte puţine tipuri de reacții, de esență pur reflexă, se încadrau în 
formule liniare. Cea mai mare parte a organizării comportamentale nu se 
subordonează nici principiului cauzalităţii mecanice, nici legii corespondenței 
biunivoce între stimuli şi reacţii. Unul şi acelaşi stimul se leagă printr-o funcție 
probabilistică de mai multe reacții. Pe de altă parte, chiar în cazul unui. 

Ceea ce merită de reținut în acest context este faptul că, în ciuda spiritului său 
de obiectivitate şi rigurozitate, behaviorismul nu s-a dovedit a fi mai mult decât un 
caz particular al oricărei psihologii posibile, dezvoltând ulterior alte orientări şi 
curente circumscrise neobehaviorismului, avându-i pe principalii reprezentanţi pe 
Clark Hull şi Edward Tolman. 

1.2.4. GESTALTISMUL 


Acest curent vizează mai mult fenomenele şi procesele psihice senzoriale, 
printre care percepţia, adică forma, structura sau câmpul, care în limba germană se 
numeşte gestalt, de unde şi denumirea teoriei gestaltiste. Reprezentanții acestui 
curent psihologic sunt preocupaţi mai mult de studiul percepției, neexcluzând 
celelalte procese psihice cognitive superioare, cum ar fi memoria, gestaltiştii fiind 
printre primii care au insistat asupra rolului organizării memoriei, opunându-se 
behavioriştilor care credeau că învăţarea unor cupluri de cuvinte se face printr-un 
mecanism de condiţionare. În acest mod, gestaltiştii sau configuraţioniştii exclud 
din mecanismele psihicului uman această capacitate de organizare a memoriei prin 
intermediul formelor-configuraţiilor cuvintelor, adică a asocierii acestora în cadrul 
unor structuri logice sau chiar nonlogice, fiind reţinute mai uşor în aceste forme 
decât în mod individual. În acest sens, unul dintre reprezentanţii acestui curent, 
Wolfgang Kohler, consideră că într-un cuplu cuvintele pot fi organizate într-o 
imagine sau într-o frază, iar altul, Koffka, considera că secvențele logice de cifre 
sunt mai uşor de învăţat decât cifrele luate la întâmplare. 

Orientarea gestaltistă-configuraționistă îi are în frunte pe reprezentanții Școlii 
de la Berlin, printre aceştia evidenţiindu-se: M. Wertheimer şi cei doi autori citați 
deja, W. Kohler şi Kurt Koffka.Teza fundamentală a noii orientări postulează în 
mod categoric primordialitatea formei şi întregului, din acest punct de vedere 
având un caracter holistic, în raport cu partea şi caracterul, „datum”-uri organizate 
ale fenomenelor psihice, supuse prin perspectiva analitică a psihologiei. 

Corespunzător scopului final al cercetării psihologice, rolul acesteia ar consta 
în relevarea integralităţii experienţei „subiective” (fenomenologice) şi formularea 
legilor organizării, gestalt-ul fiind, aşa cum sublinia Koffka, un produs al 
organizării, iar organizarea — procesul care duce la gestalt. 

Spre deosebire de reprezentanţii aşa-numitei Școli de la Grantz (Meinong, 
Benussi ş.a.) care, deşi sesizează caracterul integral al unor procese psihice 
cognitive (percepţia, memoria etc.), gestaltiştii mai continuă încă să creadă în 
senzaţii ca elemente primordiale, interpretând „integralitatea” ca un produs al unei 
activități speciale de sinteză. Astfel, psihologii de la Berlin inversează radical 
raporturile: pentru ei, senzația încetează de a mai exista ca element anterior 
percepţiei, independent de ea, şi ca „formă totală”, a cărei sferă este generalizată la 
întreaga activitate psihică, fiind concepută nu ca rezultatul unei sinteze, ci ca un 
fapt primar, de esenţă inconştientă şi de natură fiziologică sau psihologică. 

Aceste forme se întâlnesc la toate nivelurile ierarhiei mentale, şi ca atare, orice 
manifestare psihică actuală sau concretă trebuie considerată ca „unitate organizată” 
sau ca o formă cu o anumită pregnanță. Legea pregnanței sau a bunei forme este 
expresia cea mai concentrată a principiului universal al organizării. Ea este 
condiționată obiectiv de caracteristicile şi modul de dispoziţie a „forţelor câmpului 
extern” (tendinţa acestora de a dispune „elementele” în concordanţă cu legile 

simetriei, simplităţii, clarității, omogenităţii etc.) şi subiectiv, de atitudinea 
persoanei față de „situaţia-sarcina”, de interesele şi preocupările sale, de 
dispoziţiile de configuraţie etc. Această lege presupune, aşadar, reunirea într-un 
circuit „total” a subiectului şi a mediului său apropiat, stabilirea unui echilibru între 
forțele (externe şi interne) câmpului. 

Psihologia gestaltiştilor a avut o puternică influență în cadrul cercetărilor şi 
interpretărilor psihologice, de acest curent fiind influențat unul dintre cei mai mari 
psihologi contemporani, J. Piaget. Preocupându-se de problemele percepției şi ale 
gândirii, adepţii acestei orientări au adoptat poziţii contrare interpretărilor 
asociaţioniste, care au dominat gândirea filosofilor empirişti şi care mai sunt încă 
prezente într-o formă reziduală şi în cadrul unor concepţii şi orientări psihologice 
cotemporane. 


1.2.5. PSIHOLOGIA COMPREHENSIVĂ 


Principalul reprezentant al acestui curent este psihologul german Wilhelm 
Dilthey, teza sa rezumându-se la afirmaţia că „natura o experimentăm, viața 
sufletească o înțelegem”. Dintr-o asemenea perspectivă, Dilthey se situează în 
opoziţie cu K. Jaspers, care susţinea că „viața psihică o putem cunoaşte, da nu o 
putem înțelege”, inaugurând odată cu această afirmație, metoda comprehensivă în 
analiza funcţiilor psihice. De fapt nu este o metodă strict originală, ci a avut ca 
punct de plecare fenomenologia lui E. Husserl, care s-a bazat pe observaţia internă 
şi raționamentul subtil al individului. 

Dilthey include psihologia comprehensivă printre ştiinţele care au ca obiect 
spiritul, realităţile istorice şi sociale, cum ar fi: istoria, dreptul, lingvistica, istoria 
artei ş.a. Aceste discipline se delimitează printr-o logică şi metodologie proprie, 
fiind considerate discipline descriptive, comprehensive, cu un conţinut factologic, 
lipsite de tendința de abstractizare şi generalizare, caracteristice ştiinţelor naturii. 
Totodată, psihologul german cere o abordare a individului în întregul său, 
apelându-se la introspecție pentru a înţelege unitatea specifică a vieții sufleteşti, 
ceea ce implică o tendință spre comprehensiune — înţelegere. Spre deosebire de 
fenomenologie şi psihologia fenomenologică, psihologia comprehensivă se 
orientează spre conţinutul vieţii sufleteşti şi nu numai asupra aspectelor formale şi 
nici chiar spre cele intelectuale. În concepţia reprezentanţilor acestui curent 
psihologic, în mod deosebit în cea a lui Dilthey, omul adevărat este acela care 
acționează şi nu cel care contemplează asupra adevarului. Pentru a-şi susţine în 
mod argumetat punctul său de vedere, el efectuează studiul unor personalități din 
istorie, al acelora a căror existență este bine cunoscută. 

Dar relația pe care W. Dilthey a văzut-o între psihologie şi istorie, nu a fost 
fructificată. Istoricii nu sunt familiarizați cu analiza psihologică de profunzime, iar 
psihologii nu ştiu să verifice autenticitatea documentelor istorice. Progresul pe 

această linie necesită o colaborare între cele două domenii, care nu s-a realizat în 
suficientă măsură, nici atunci nici în prezent. Doar unii istorici acordă atenție 
psihologiei istorice, adică mentalităţii caracteristice unei perioade trecute, şi prea 
puţini psihologi pun accent pe determinismul istoric în interpretările cazuistice. 

În psihologie, un mare efect a avut preocuparea lui W. Dilthey şi a elevilor săi 
pentru specificul individual. Astfel, W. Windelband a difereţiat ştiinţele idiografice 
ale spiritului (care studiază evenimente singulare), de ştiinţele naturii, denumite de 
el nomotetice, ultimele fiind fundamentate pe unele legi cauzale. 

Disciplinele idiografice, cum sunt istoria şi psihologia, studiază evenimente 
unice, devenind ştiinţe care vor căuta să determine specificul fiecărui domeniu de 
cercetare. Problema este mult mai complexă şi controversată, ridicând multiple 
întrebări, printre care s-ar putea desprinde următoarele: Cum e posibilă o ştiinţă a 
individualului? O anume persoană este o ființă unică, atunci cum poate fi obiect de 
ştiinţă? Poate fi, dacă o studiem în evoluţie, pentru a deosebi aspectele ei esenţiale, 
caracteristice, de cele întâmplătoare, variabile? Drept argumente sunt analogiile cu 
alte ştiinţe naturale, cum ar fi astronomia care studiază corpuri cereşti unice, 
biologia care, de asemenea, studiază plante şi animale care sunt şi ele, la rândul lor, 
fiinţe unice. De fapt, în univers nici două frunze nu sunt identice în toate detaliile 
lor microscopice, chiar dacă universul este unic prin materialitatea sa şi ca atare, 
distincția dintre cele două grupe de ştiinţe s-ar putea să nu fie esenţială. 

Oricum, preocuparea pentru specificul individual este importantă în psihologie, 
iar spiritul psihologiei comprehensive continuă să fie prezent în concepţia multor 
psihologi contemporani. W. Stern, G. Allport şi, recent, H. Thomae au adus 
contribuţii importante în acest sens. Acesta din urmă s-a preocupat îndeaproape de 
studiul biografiilor, preconizând o cercetare sistematică a lor. 

Aşa cum vom avea prilejul să constatăm în cuprinsul lucrării, psihologul 
practician trebuie să acorde o mai mare atenţie determinării specificului individual 
al persoanei pe care o examinează, şi nu numai fenomenelor şi proceselor psihice, 
percepute ca scop în sine, sau aspectelor teoretice, în afara celor practice, sau să 
cerceteze în exclusivitate psihicul, în afara comportamentului. 

Progresele esențiale ale psihologiei au venit din partea acelor cercetători care 
au făcut investigaţii concrete bazate pe observarea comportării umane, pe 
rezultatele convorbirilor şi ale experimentelor. Cea mai valoroasă contribuție, în 
ultimele decenii, a avut-o psihologul elvețian J. Piaget. Acesta a reuşit după un 
travaliu de trei decenii, să demonstreze că gândirea abstractă şi gândirea formală 
apare treptat, prin interiorizarea acțiunilor desfăşurate în prealabil în planul extern. 
În felul acesta, s-a combătut apriorismul, susţinut de I. Kant, şi s-au consolidat 
bazele empirice şi ştiinţifice ale psihologiei. 

Asupra altor aspecte şi teorii legate de psihicul uman vom insista în secvenţa 
care urmează, cea care surprinde paradigmele ştiinţifice contemporane ale 
psihologiei şi psihicului uman. 

1.3. Orientări teoretice moderne 
în interpretarea psihicului uman 


1.3.1. NEUROŞTIINŢE 


După cum rezultă din secvențele anterioare, psihologia este o ştiinţă plurii şi 
interdiscilpinară, obiectul său de studiu putând fi explicat şi cercetat prin 
intermediul mai multor ştiinţe şi discipline. Psihicul uman este dependent, în 
principal, de funcționarea creierului — a sistemului nervos central —, fapt ce permite 
o relaţionare directă între psihologie şi aceste ştiinţe, denumite neuroştiințe, adică 
ştiinţe care studiază activitatea sistemului nervos şi periferic. S-a trecut astfel la o 
metodologie investigațională cu mult mai complexă decât cea experimentală sau 
cea bazată pe observaţie, apelându-se în acest sens la studiul microcircuitelor 
nervoase, stabilindu-se unele corelaţii între neuroni şi comportament, suportul 
chimic şi hormonal deţinând un rol foarte important. Unii hormoni sunt decisivi în 
manifestarea comportamentală, ca şi unele substanţe chimice narcotizante, recent 
descoperite, şi care afectează psihicul chiar din stadiul gestaţiei — a fătului. Au fost 
descoperiţi aşa-numiţii neurotransmiţători, cum ar fi noradrenalina, serotonina, 
dopamina, substanţe care au incidenţă diferențiată în plan comportamental. Tot de 
neurofiziologie şi neurochimie ţin şi unele mecanisme ce explică conduitele 
amnezice, în primul rând funcționarea memoriei. De aici concluzia că neurologia şi 
neuropsihologia sunt în mod direct vizate atunci când diagnosticul unor tulburări 
psiho-comportamentale scoate în evidenţă o legătură de tip cauză-efect, cum ar fi 
între o tulburare organică, de exemplu o leziune sau o tumoare, şi o tulburare 
psiho-comportamentală. 

Acumulările informaționale şi experimentale ale acestor ştiinţe neurofi- 
ziologice a condus la un reducționism neurofiziologic, după unii specialişti în 
domeniu, psihicul fiind creierul propriu-zis (D. Amstrong). După Changeaux, 
„Obiectul mintal este identificat cu starea fizică creată prin intrarea în activitatea 
(electronică sau chimică) corelată şi tranzitorie, a unei populaţii largi de neuroni 
distribuiți la nivelul a mai multor arii corticale definite”. 

Se subînțelege că psihicul uman este cu mult mai complex şi nu depinde 
exclusiv de creier, şi ca atare nu este un produs emergent sistemului nervos, o 
secreție a acestuia, ci rezultatul unei evoluţii şi a unor determinări socioculturale, 
educaționale şi socializatoare. Creierul are un rol bine definit în dezvoltarea 
psihicului, dar nu determinant şi nici exclusivist. 


1.3.2. NATIVISMUL ŞI TEORIILE INEISTE 


Teoriile nativist-ineiste fac referință la rolul eredității în consolidarea 
psihicului uman şi animal, ele aparținând mai puţin psihologiei şi antropologiei şi 

mai mult geneticii. Pentru a înţelege mai bine aceste probleme legate de impactul 
eredității asupra psihicului uman, considerăm că este necesar să facem câteva 
referințe asupra principalelor preocupări ale acestei ştiinţe. În primul rând, vom 
menționa că ereditatea este însuşirea fundamentală a materiei vii de a transmite de 
la o generaţie la alta mesaje specifice speciei grupului sau individului sub forma 
codului genetic. Totalitatea informaţiilor ce definesc specia noastră formează 
genomul uman, iar elementul de bază al acestuia este acidul dezoxiribonucleic 
(ADN), organizat în fibre lungi de cromatină, numite cromozomi, şi ale căror cele 
mai mici unităţi sunt genele. Împreună cu cele 23 perechi de cromozomi, acestea 
controlează modalitatea de diviziune şi dezvoltare a celulelor, care în final produc 
fiinţa armonioasă şi unitară. Conceperea unui animal, inclusiv a omului, presupune 
moştenirea a jumătate din materialul cromozomial preluat de la mamă, iar cealaltă 
jumătate de la tată, ceea ce implică existența unui mecanism de selecţie a genelor, 
făcând ca unele să fie dominante, iar altele recesive-potențiale, care se pot actualiza 
la urmaşi. Acest enorm pachet care este programul informaţional al unui individ se 
numeşte „genotip”, acesta actualizându-se în funcţie de condiţiile de mediu, 
întâlnite sub forma „fenotipului”. 

Aşa după cum ne putem da seama, în selectarea potenţialului unui individ 
intervine hazardul combinatoriei genetice, presupunând şi erori de cuplare şi 
diviziune a materialului genetic. Având un caracter probabilistic poate oferi 
individului perspective favorabile în dezvoltarea sa, pe fondul unor asemenea 
combinaţii reuşite, dar şi perspective nedorite, ca urmare a unor asemenea erori de 
combinare care cauzează unele maladii somatice şi psihice. 

În ceea ce priveşte influenţa eredității asupra individului, ea este mai marcată 
la om mai mult la nivel biologic-somatic, decât la nivel psihic. Intrarea în funcțiune 
progresivă a factorilor genetici determină ordinea de apaiție, perfecționare şi 
maturizare a organelor şi sistemelor funcţionale (sistemul nervos, muscular şi osos, 
apoi cel circulator, excretor, respirator, digestiv), cu „orare” specifice de apariţie şi 
ritmuri proprii de dezvoltare. Mielinizarea, spre exemplu, începe de la coloana 
vertebrală spre substanţa albă, apoi la trunchi, bulb, talamus, cerebel etc., într-o 
ordine prestabilită. De aceea, mecanismele psihice ale eredității sunt mai greu de 
evidenţiat decât cele somatice, ce ţin de apartenența la un tip constituțional, de o 
anumită structură morfologică, cum ar fi forma feţei, culoarea părului şi a ochilor, 
grupa sangvină, forma palmelor şi a unghiilor, aspectul pielii, particularităţi ale 
sistemului nervos şi ale analizatorilor, precum şi alte trăsături tipologice. 

Deoarece fenomenele psihice se formează în cicluri lungi, pe parcursul vieții 
nu se poate evidenția ereditatea psihică pură, ci mai mult un aliaj variabil între 
genotip şi mediu, în determinarea fenotipului, unde predominarea ereditară a 
faptelor psihice trebuie considerată mai mult în termeni potențiali, virtuali, ca 
predispoziţie naturală. Într-o asemenea predeterminare genetică, omul are cea mai 
lungă copilărie (aproape o treime din viață, comparativ cu o şesime la alte animale) 
de unde necesitatea de a fi asistat în dezvoltarea şi formarea sa. Specialist în 
nespecializare — după cum afirmă Lorenz —, omul dobândeşte specificitatea umană 


33 


numai în condiţiile unui mediu uman, fiind făcut şi lăsat, după cum spune E. 
Minkowski, să-şi caute propria umanitate, şi am spune noi, propria identitate 
specifică umană (vezi în acest sens influenţele şi imperativele creştinismului). 

Influențele eredității asupra psihicului se diferențiază şi prin alţi factori şi criterii. 
În acest sens, Zazzo observa că, cu cât o funcţie psihică este mai complexă cu atât ea 
depinde mai puţin de ereditate; mediul şi educaţia fiind factorii care ar avea influență 
mai mare în raport cu dezvoltarea unor asemenea funcții şi procese psihice. 

O asemenea opinie cu valoare ştiinţifică, nu este împărtăşită şi recunoscută de 
toți specialiştii. Unul dintre aceştia, Gesell, a avansat ideea în conformitate cu care 
dezvoltarea psihicului şi individului se produce aproape în totalitate ca rezultat al 
influențelor genetice, mediul înconjurător, implicit educaţia, având un rol mai 
redus comparativ cu ereditatea. 

Impactul eredității asupra diversităţii şi dezvoltării este resimţit asupra unor 
dimensiuni psihosomatice, acționând inegal asupra acestora. În timp ce emotivi- 
tatea generală, unele elemente de patologie psihică, temperamentul şi aptitudinile 
poartă amprenta ereditară într-un mod mai puternic, atitudinile, voinţa, caracterul 
sunt rezultatul nemijlocit al educaţiei. 

Influența eredității asupra psihicului se resimte şi în funcţie de vârstă, nu 
numai în raport cu funcţia şi specializarea unor procese psihice. În fazele de 
început ale dezvoltării se resimte acțiunea factorilor ereditari, cu efecte mai 
evidente, pentru ca la vârste mai înaintate această influenţă să fie tot mai puţin 
evidentă, fuzionând cu experiența acumulată prin activităţile desfăşurate. 

Teoriile ereditariste-ineiste sunt mult mai vechi decât genetica, ele plecând de 
la premisa în conformitate cu care dezvoltarea psihică este o endogenie, prefigurată 
ca atare prin codul genetic, rolul mediului — inclusiv cel sociocultural — fiind 
minimalizat. În opinia acestor specialişti, în mod deosebit a lui Haeckel, 
„Ontogenia repetă în linii mari Filogenia”, exprimată în contextul legii biogeneticii 
fundamentale, o asemenea afirmaţie „traducându-se” prin faptul că, ceea ce 
suntem, datorăm exclusiv preexistenţei noastre în stadiile anterioare, adică în plan 
filogenetic. 


1.3.3. PSIHOLOGIA TRANSCULTURALĂ 


Într-un asemenea contaxt al interdependenţelor şi intercondiționărilor, un rol 
deosebit în dezvoltarea psihicului revine educaţiei şi culturii, psihologia situându-se în 
raporturi directe şi/sau indirecte cu antropologia culturală, precum psihicul cu educația 
şi cultura. Se desprinde astfel o ramură nouă a acestor discipline, psihologia 
transculturală, ramură ce cade mai mult sub incidenţa ştiinţelor culturale decât a 
neuroștiințelor, psihicul având mai mult determinări exterioare decât interioare. 

Impactul sociologiei, antropologiei sociale şi culturale asupra cercetării 
psihologice s-a resimţit în tendința de a lega modele şi concepte acreditate ale 

psihologiei de anumite contexte socioculturale, ceea ce în opinia specialiştilor este 
recunoscut ca fiind o tendință de contextualizare a modelelor psihologice. S-au 
desprins, în acest sens, modelele psihologice naţionale sau sociolingvistice, în 
raport cu limba şi popoarele care vorbesc acea limbă comună, cum ar fi modelul 
național, transnaţional, european, nord-american, slavon, francofon, anglo-saxon 
etc. De aici unele studii interculturale şi teorii psihologice legate de unele modele 
psihologice cu incidenţă socioculturală. 

Psihologia trasculturală utilizează variații interculturale în vederea studierii 
efectelor factorilor de mediu, mai ales a limbii asupra unor fenomene psihice. Prin 
studiile interculturale este examinat impactul psihologic al unor variaţii intervenite 
într-un spaţiu sociocultural determinat, cum ar fi impactul revoluţiei tehnico- 
ştiinţifice asupra unor populaţii, sau în prezent extinderea procesului informatizării, 
proces ce conduce spre o nouă formă a societăţii, societatea informațională. 

S-au acumulat multe informaţii în acest sens, sistematizate într-un Tratat de 
psihologie transculturală, apărut în S.U.A., în 6 volume, între anii 1980-1986, cu 
colaborarea unor reputați specialişti din mai multe țări. Cele mai multe cercetări 
sunt axate pe dimensiunea antropologică şi istorică, desprinzându-se în acest sens o 
ramură specifică a psihologiei şi sociologiei, în colaborare cu etnologia, şi anume 
psihologia popoarelor. La noi a existat o asemenea preocupare din partea 
sociologului D. Drăghicescu, care a elaborat în acest sens lucrarea ştiinţifică 
intitulată în mod sugestiv, Din psihologia poporului român. În cadrul acestor 
psihologi sunt prezentate trăsăturile esenţiale ale fiecărui popor, ceea ce identifică 
şi diferenţiază un popor de altul, evidenţiinduse mai mult latura tradițional- 
culturală şi psihologică, decât cea modernă şi cu tendinţe de globalizare culturală, 
care se subînțelege că ar afecta autonomia culturală şi implicit psihologia socială a 
poporului respectiv. 

Chiar dacă pare oarecum forțat acest raport dintre elementele interrelaționate, 
nu trebuie exclusă relaţia dintre psihic şi dimensiunea neurofiziologică. În acest 
mod este integrat psihicul uman într-un sistem funcțional, acesta reprezentând 
„puntea conceptuală” între neurofiziologie şi psihologie, ceea ce a condus la 
fundamentarea unor ramuri de interferență dintre aceste două discipline de 
referință, psihofiziologia, ramură asupra căreia vom insista în alte secvenţe şi 
capitole ale lucrării. Nu vom exclude însă rolul formelor sociale ale vieţii (mediul 
social constituindu-se într-o modalitate superioară a vieții de relaţie), şi care obligă 
creierul uman să lucreze într-un mod nou, conducând la apariţia unor sisteme 
funcţionale calitativ noi. Se subînţelege că o asemenea condiţionarea socială asupra 
neurofiziologiei umane este mijlocită de structura şi funcţiile psihicului — 
fenomenele şi procesele ce structurează şi configurează psihicul uman. Cultura şi 
civilizația impun utilizarea unor procese psihice în defavoarea altora, fapt ce 
conduce la dezvoltarea unora sau dimpotrivă, la atrofierea celorlalte. Dacă la 
civilizațiile primitive domina imaginarul colectiv, astăzi un rol tot mai mare este 
pus pe gândirea şi imaginaţia individuală, de unde acea ramură a psihologiei, 
psihologia cognitivă, la care vom face referinţă în continuare. 

1.3.4. PSIHOLOGIA COGNITIVĂ - COGNITIVISMUL 


Acest curent cunoaşte o oarecare dezvoltare în ultimele două decenii ale 
secolului şi mileniului trecut. Dacă la început, afirmarea psihologiei cognitive se 
constituia într-o alternativă la paradigma — teoria behavioristă tradițională, ulterior 
succesul acestei noi ramuri a psihologiei este legat de cuceririle tehnologiei 
inteligenţei artificiale în care este implicată psihologia cognitivă. De aceea, 
obiectul acestei ramuri se concretizează şi fundamentează prin receptarea, stocarea 
şi prelucrarea informaţiei, având la bază unele procese psihice, cum ar fi percepția, 
memoria, atenţia, limbajul şi gândirea. În acest context, psihicul reprezintă o formă 
particulară de comunicație informaţională (cu valoare reglatorie) dintre individ, ca 
sistem integral (unitar), şi mediul ambiant, precum şi între diferitele subansambluri 
— componente ale individului. Psihicul se constituie şi include, totodată, ca verigă 
mediatoare în traiectoria generală a comportamentului, astfel că psihologia devine 
o ştiinţă a comportamentelor mediate şi reglate pe baza schimbului informaţional 
orientat şi selectiv cu mediul ambiant. Întrucât informaţia este un fenomen 
obiectiv, legat de organizarea şi finalizarea sistemelor reale, în genere, putem 
interpreta psihicul precum o formă superioară de prelucrare şi integrare 
informaţională la nivelul sistemelor complexe ale regnului animal şi implicit uman. 
Pe acest fond relaţional dintre psihic şi informaţie s-a desprins o ramură nouă a 
psihologiei, psihologia cibernetică, la a cărei fundamentare un rol important îl au 
psihologii români, printre care îi evidenţiem pe M. Golu şi A. Dicu, C. Nicolau, cu 
lucrările lor citate. La aceşti autori români se adaugă şi contribuţia unor specialişti 
străini, psihologia cibernetică devenind o ramură foarte viu disputată în cadrul 
psihologiei contemporane. 

Pentru mulţi cercetători, psihologia cognitivă este sinonimă cu modelul 
informaţional al psihicului, noțiunea centrală pe care se structurează acest model 
fiind cea de „prelucrare, procesare a informaţiei”. Această tendinţă de construcție 
sau proiectare a modelului informațional a devenit o preocupare în direcția 
specializării psihologiei cognitive. În acest sens, un reputat psiholog român 
contemporan, M. Miclea, a scris o lucrare de referință, intitulată în mod sugestiv 
Psihologia cognitivă, lucrare de pionerat în literatura de specialitate din ţara 
noastră. În cadrul psihologiei cognitive şi a cognitivismului în general, un rol 
determinant revine inteligenței, ca o componentă psihologică fundamentală, şi care 
prin intermediul ciberneticii se transformă tot mai mult din inteligenţă naturală, în 
inteligenţă artificială. În acest mod, realitatea contextuală este convertită în realitate 
virtuală, operându-se mai mult într-un spațiu virtual decât în unul real — natural. 
Apelând mai mult la inteligență, gândire şi alte procese psihice cognitive, această 
ramură a psihologiei a devenit ea, la rândul ei, o „ştiinţă cognitivă”, alături de o altă 
ştiinţă care se ocupă de celelalte procese şi mecanisme ale psihicului uman, şi pe 
care noi am denumit-o psihologie conativă, alături de curentul care surprinde o 
asemenea dimensiune ştiinţifică a psihologiei, conativismul. 

1.3.5. PSIHOLOGIA CONATIVĂ — CONATIVISMUL 


Înaintea oricărei argumentări şi motivări de ordin ştiinţific, considerăm că este 
necesar şi oportun să realizăm o succintă analiză asupra noţiuni de conativ, noţiune 
ce implică încă relativ multe ambiguităţi semantice, fiind analizată şi interpretată sub 
raport funcțional, structural şi etimologic, într-un mod difuz, şi, nu de puţine ori, 
reductivist. Din perspectivă etimologică, ce poate induce asemenea ambiguități de 
factură semantică, noțiunea analizată derivă din latinescul conatus, care înseamnă 
împreună, unit concrescut, omogen. Fapt ce se poate constitui într-un argument în 
plus, care legitimează şi permite, totodată, să îi fie conferit acestui domeniu al 
psihologiei, o asemene calitate şi trasătură configurațional-sistemică, reunind în 
structura sa acele procese psihice care se intercondiționează şi întrepătrund din punct 
de vedere structural şi funcțional, şi care se pot obiectiva prin acţiuni şi 
comportamente specifice. Sub acest raport, prin conativism şi conativ înţelegem, în 
principal, unitate, interferență şi complementaritate, şi nu disociere-disjuncţie între 
elementele componente ale acestui subsistem al psihicului uman. 

Nu acelaşi punct de vedere şi aceeaşi semnificație semantică îi sunt atribuite 
noţiunii analizate de către psihologii francezi. Spre exemplu, H. Pieron consideră 
că noţiunea de conativ derivă din franțuzescul conation şi vizează mai mult jocul 
unei tendințe în acțiune, în curs de efort, pe când Varren, îi atribuie aceleaşi 
noţiuni, semnificația de conștiință motorie. 

Din perspectivă epistemologică, nu există nici pe departe un consens semantic 
asupra acestui concept, desprinzându-se o diversitate de opinii şi chiar polemici cu 
referință la aceste procese psihice implicate, şi mai ales asupra raporturilor 
existente între ele. 

În vederea argumentării acestei afirmaţii, vom face referință la cele mai 
autorizate şi relevante opinii în raport cu acest concept şi cu această problematică 
controversată. Printre sursele cele mai autorizate care ne oferă informaţii despre 
această dimensiune legată de psihicul uman, evidenţiem Dicţionarul de psihologie 
şi autorul acestuia, psihologul român, P.P. Neveanu. Acesta desemna prin conativ 
(concept introdus în literatura filosofică şi psihologică de către B. Spinoza) latura 
pulsională de tendinţe, efort şi întreținere energetică a acțiunii, în configuraţia sa 
fiind reunite afectivitatea cu voința, având incidenţă şi cu dimensiunea motiva- 
țională, fiind structurat pe aceasta, în mod deosebit pe tendință. 

În această relaţie de relativă opoziție cu dimensiunea cognitivă a psihologiei, 
şi implicit cu cea a psihologiei cognitiviste, prin conativ şi conativism se înţelege 
latura structurală antinomică a raționalului şi cognitivului. Sub acest raport, 
psihologul român citat, evidenţiază aşa-numitele canale conative prin care pătrunde 
şi se explică unul dintre cele mai complexe fenomene sociale şi culturale, cum ar fi 
religia şi religiozitatea. Prin asemenea mecanisme şi prin intermediul acestor 
procese psihice este devansată, ca explicaţie şi argumentaţie, dimensiunea rațională 
— logică a unui asemenea fenomen structurat mai mult pe componenta afectivă şi 
nonlogică, decât pe dimensiunea logică şi rațională. 

Opinie nu întrutotul împărtăşită, deoarece unii psihologi interpretează 
conativul ca fiind structurat în acele dimensiuni care au un caracter conştient, 
corespunzător activităţii individului, făcând parte din sectorul conştient al 
personalității, manifestat în exterior sub forma „conduitelor de gradul trei” sau 
conative, şi care la rândul lor îmbracă două aspecte: enozice (reprezentate prin 
senzaţii, percepții, organizarea spaţiului şi orientare) şi praxice, (reprezentate prin 
construcția imaginilor, a spațiului, ambele fiind percepute ca activitate coordonată 
voluntară), fiind considerate conduite de cunoaştere şi acţiune (C. Enăchescu, 
op.cit.), supuse unui control coştient al individului, adică a unei autocenzuri. 

Chiar dacă nu găsim o explicaţie şi o delimitare tranşantă asupra acestei 
reuniuni şi a acestui sincretism funcțional al acestor procese psihice reglatorii, cum 
sunt cele integrate în modulul conativismului sau conativităţii, această simbioză şi 
acest sincretism sunt mai mult subînțelese, şi ca atare mai mult implicite decât 
explicite. Asemenea orientări atitudinale sunt regăsite la cei mai mulți psihologi, 
mai ales în cadrul psihologiei funcționaliste. În acest sens, autorul Dicţionarului de 
psihologie — Larousse, N. Sillamy, desemnează prin conativ acel termen utilizat în 
psihologia franceză care are sensul de efort de voință, aspectele conative (sau 
voliţionale) ale unei persoane fiind legate de motivații şi de pulsiuni, constituind 
fundamentele afectivității , în opinia acestuia. De aici rezultă, în mod logic, că atât 
voința (mai ales efortul de voință), cât şi motivaţia, prin latura pulsională, şi cu atât 
mai mult afectivul, cu întregul său eşafodaj structural, fac parte integrantă din 
conaţie-conativitate, prin implicarea lor în acţiune, alături de procesele şi structurile 
psihice cognitive inferioare şi superioare, reunite în sistemul psihicului uman. 

Semnificațiile acordate noţiunii puse în discuție sunt multiple şi diverse. Aşa 
cum am arătat, asupra acestora planează încă o anumită ambiguitate semantică atât 
în literatura străină, cât şi în cea română, printre asemenea personalități 
desprinzându-se V. Pavelcu şi P.P. Neveanu. Primul dintre aceştia, lasă să se 
întrevadă o asemenea ambiguitate semantică asupra conativului, mai ales atunci 
când analizează raportul dintre unele elemente ale conativului, delimitând într-o 
manieră disjunctă, mai mult implicit decât explicit, afectivul de conativ, de unde ar 
rezulta că nu ar exista o relație de implicaţie între cele două elemente 
interrelaționate, conativul neimplicând afectivul. În opinia psihologului român, 
dimensiunea esențială a conativului este reprezentată de tendință. Astfel, prin 
introducerea acestei noţiunii, psihologia afectivității (am spune noi a conativității) 
s-a modificat în „suprafață”, după cum afirma V. Pavelcu lărgindu-şi, în acest mod, 
câmpul categoriilor afective (existând în acest sens un câmp specific al 
sentimentului — sentimentul tendință), şi în adâncime. Într-un asemenea context 
ideatic, autorul citat conchide că „prin adâncirea vieţii afective, limitele dintre 
afectiv şi conativ devin mai puţin marcante” (V. Pavelcu, op. cit.), realizându-se 
simbioza şi sincretismul funcţional dintre ambele procese psihice implicate, 
motivaţia şi afectivitatea în cadrul conativităţii. Acelaşi autor aprecia că prin 
această fuzionare şi complementaritate, afectivitatea pierde contururile sale nete şi 
caracterul autonom şi exclusivist, fiind greu de precizat limitele sale existenţiale, 

resursele şi determinările, existând şi manifestându-se împreună cu celelalte 
procese psihice ce întregesc registrul conativismului. 

O asemenea încercare de delimitare dintre afectiv şi conativ este regăsită şi la alți 
psihologi, cum ar fi Mc. Dougall, care în scrierile sale mai vechi izolase conativul de 
afectiv (afectivul fiind nucleul instinctului, iar emoția, latura internă şi constitutivă 
constitivă a faptului conativ), ulterior recunoscând această trăsătură a izomorfismului 
psihicului uman, acceptând fuzionarea sentimentului cu conaţiunea într-o singură clasă 
a afectelor, şi impicit cu tendințele, dacă ţinem seama că multe dintre afecte au 
caracterul şi semnificaţia tendinței. Dar prin tendinţă este anticipată voinţa, întrucât aşa 
cum sublinia V. Pavelcu, „superioritatea voinței apare din actul ultim al dramei 
sufleteşti, în conflictul între scopuri, prin triumful tendinței superioare”. 

De aici nu rezultă însă că această structură izomorfă a psihicului uman ar 
cuprinde toate procesele psihice reglatorii (motivaţia, voința şi afectivitatea), 
delimitându-se parţial conativul de afectiv, nu însă şi de substratul motivaţional, ca 
tendinţă, şi voinţa ca efort. În acest sens, autorul român citat evidențiază faptul că 
un anumit curent al psihologiei structuraliste, cel al formei, impune un sistem în 
care granițele dintre fenomenele sau procesele cognitive, afective şi conative 
(motivaţia şi voinţa) sunt mai puţin observabile, dar care în mod logic există şi se 
manifestă totodată într-un anumit grad. Ba mai mult, chiar recunoaşte într-o formă 
mai mult implicită, subînţeleasă, decât explicită, o asemenea ramură a psihologiei, 
cea conativistă, desemnată prin acest subsistem al psihicului uman, ale cărui 
graniţe (între procesele psihice) sunt mai mult imaginare şi relative, decât reale şi 
transparente. De unde concluzia că, psihologia conativă presupune asemenea 
procese psihice, interferente şi complementare care menţin echilibrul sistemului, 
orientând şi dinamizând activitatea individului, ceea ce printr-un limbaj adaptat şi 
utilizat, sunt desemnate procesele psihice reglatorii procese ce fac referințe 
exclusiv la motivaţie, afectivitate şi voinţă, pe care noi le desemnăm prin procese 
conative şi conativism. 

Desigur, aspectele funcţionale ale elementelor structurale implicate în psihicul 
uman nu sunt evidenţiate numai prin intermediul proceselor psihice conative, 
personalitatea individului fiind marcată atât de aceste structuri, cât mai ales de 
componenta raţională. În coroborare cu această dimensiune, şi prin intermediul 
proceselor psihice conative, se poate realiza atât cunoaşterea, cât şi 
intercunoaşterea, proces dificil de realizat în afara capacităţii de autoevaluare a 
acestor structuri nonraționale, dar care în esență implică şi uneori chiar sunt 
determinate de o asemenea logică afectivă sau de o asemenea inteligență 
emoţională (D. Golleman.). Aşa cum afirmau cei mai mulţi psihologi, cognitivul- 
psihologia cognitivă şi afectivul, conativul în general, nu sunt structuri şi 
dimensiuni disjuncte ale personalităţii, ele coabitând într-un sincretism funcțional 
şi structural devenind complementare şi interferente în procesul existențial, 
axiologic şi evaluativ. 

Sunt relevante în acest sens observaţiile făcute de V. Pavelcu privind acest 
raport şi această deosebire între cogniţie şi conativism — conaţie. „Credem că ni se 

impune aici deosebirea dintre distanța cognitivă, variabilă cu gradul de 
obiectivare şi cea afectivă, expresie a naturii axiologice, a valenței bipolare a 
obiectului de cunoaştere; prima te îndepărtează spre a cumpăni mai bine, a doua 
te apropie spre a asigura acceptarea sau respingerea” (V. Pavelcu, Cuvânt înainte, 
C. Mamali, în Balanță motivaţională şi coevoluţie). De unde concluzia că prin 
gândire — rațiune — ne îndepărtăm de noi, obiectivându-ne într-o anumită existenţă, 
am spune noi ontologizându-ne, iar prin afectiv-conativ în general ne apropiem de 
noi, de Eul nostru, subiectivându-ne şi axiologizându-ne prin raportare şi 
autoevaluare. Putem subînțelege şi de aici rolul şi funcţia conativului şi a 
psihologiei conative, alături de cea cognitivistă şi rațională. 

În ceea ce priveşte obiectul acestei ramuri a psihologiei, ea trebuie să-și 
propună ca obiect de studiu şi ca obiectiv cunoaşterea mai profundă a acestor 
procese psihice nonraţionale şi mai ales impactul produs a acestora în plan 
individual şi social. Uneori, în anumite situaţii mai mult sau mai puţin impuse, 
avem în mai mare măsură nevoie de afectivitate şi voință, decât de raționalitate, 
mai ales de „raţionalizarea intrereselor”, deci de simţire, decât de o gândire 
„glacială”, de morală şi caracter, decât de o logică pragmatică. Numai prin 
îmbinarea psihologiei conative cu cea cognitivistă vom putea supravieţui şi coabita 
în armonie şi echilibru, în alt sens vom transforma societatea într-un mijloc şi 
instrument util fiecărui individ, şi nu societăţii în ansamblu, înstrăinându-ne de 
propriul statut şi de propria condiţie umană, (devenind o societate autarhică şi 
pragmatică), fiind dominați de interese personale, şi de raționalizarea mijloacelor în 
vederea realizării scopurilor tot mai personalizate, caracterizându-ne prin 
introversie, autism — închidere în sine —, pe fondul unei rezonanţe afective scăzute 
şi a unei logici riguroase în ceea ce întreprindem şi gândim. 

Există şi alte puncte de vedere în conformitate cu care între cognitiv şi conativ 
ar putea exista unele contradicții. O asemenea posibilă contradicţie dintre aceste 
două dimensiuni ale psihicului uman, a proceselor psihice implicate în relație, a 
prezentat interes nu numai pentru psihologi şi sociologi, ci şi pentru alte minți 
sclipitoare, mai ales din cadrul literaturii şi artei. Îl vom aminti în acest sens pe 
marele dramaturg englez, W. Shakespeare, prin cunoscuta-i trilogie Julius Caesar, 
în care este prezentată atitudinea față de un gânditor, Casius, de către împăratul 
Caesar, acesta din urmă adoptând o atitudine de respingere faţă de Casius, pe 
fondul următorului raţionament: întrucât cel ce citeşte mult, prea mult observă, 
ochiu-i pătrunde adânc în fapta omenească, ceea ce înseamnă că nu are nici o 
plăcere, muzică n-ascultă, şi ca atare poate deveni un om periculos. Principiul 
activat şi reactualizat de-a lungul întregii istorii a umanității, de regulă indivizii mai 
deştepţi superiorului sunt detestaţi şi ignoraţi, mult mai preferabili fiind cei joviali, 
vorbăreţi, extravertiţii decât introvertiţii, chiar dacă sub raport caracterial devin mai 
vulnerabili. Este demonstrat şi în plan politic că liderii mai puţin inteligenţi sunt 
mai preferabili şi acceptați în locul celor dotați intelectual, mai ales atunci când 
dispun de o anumită charismă, într-un cuvânt de un fond psihologic conativ şi nu 
de unul exclusiv raţional, adică de rigoare în gândire, în favoarea componentei 

afective. Pentru a avea succes şi mai ales pentru a fi eficienţi liderii trebuie să 
îmbine raţionalul cu afectivul, gândirea cu simţirea, acţionând şi în acest domeniu 
aşa-numita lege a compensaţiei, ca lege psihologică şi mai ales afectivă-conativă. 

Rezultă că această dimensiune conativă a psihicului induce efecte atât în plan 
individual, cât şi în plan social. În raport cu aceste efecte induse, în plan social 
există teorii-paradigme privind rolul sentimentelor în structurarea unor grupuri şi 
comunități sociale bazate mai mult pe afectivitate decât pe raționalitate socială. 
Una dintre aceste structuri instituționale este biserica, aceasta reunind indivizi mai 
ales prin afinităţile afective de care dispun aceştia, în coroborare cu interesele lor 
specifice. Societatea ar avea, conform acestor teorii, o bază şi o determinare moral- 
afectivă, forța sa motrică fiind de natură sufletească-afectivă şi nu rațională, 
evidenţiindu-se, din acest punct de vedere, rolul deosebit al sentimentelor. La baza 
societăţii şi solidarităţii ar sta atât instinctele şi trebuinţele psihologice primare (ca 
structuri motivaţionale), cât şi cele de ordin afectiv, cum ar fi sentimentul iubirii, 
specific societăților bazate pe religia creştină, şi simpatia durabilă, atracția şi alte 
atitudini afective şi pozitive. Aşa se dezvoltă într-o „modalitate liniară” ralațiile 
afective, plecând de la mamă şi copil şi culminând cu cele dintre individ şi 
societate, unde se înţelege că dacă societatea îi este ostilă individului, şi aceste 
raporturi devin mai mult disjuncte, ajungându-se la intoleranţă şi exclusivism. În 
acest mod, rolul sentimentului şi trebuinţei de iubire — filiație —, devine mai mult 
decât necesar, un factor determinant pentru societate (B. Kidd), pe când raţiunea ar 
juca mai mult un rol autodistructiv, conducând de cele mai multe ori la 
individualizare şi tendinţe egoiste — centripete şi nu centrifuge —, astfel că indivizii 
sunt mai greu integrabili în societate, devenind mai închişi, acceptându-şi 
„suficiența de sine”, decât pe ceilalți şi societatea în ansamblul său. 

Sunt câteva argumente prin care încercăm să demonstrăm necesitatea 
psihologiei conative şi mai ales a echilibrului dintre raţional şi afectiv, conativ în 
general, dincolo de orice tendință exclusivistă în interpretarea rolului şi funcției 
unui proces psihic sau dimensiune a personalității. 

Din cele prezentate, se poate deduce complexitatea obiectului şi problematicii 
psihologiei, caracterul său inter- şi pluridisciplinar, psihicul devenind obiectul mai 
multor discipline care coexistă prin intermediul unor ramuri, desprinzându-se în 
acest sens mai multe paradigme evaluative şi interpretative: structuraliste, 
funcționaliste, gestaltiste, asociaţioniste, behavioriste şi mai multe psihologii de 
ramură sau ramură a psihologiei, cum ar fi: psihanaliza sau psihologia analitică, 
psihologia genetică, psihologia fiziologică, psihologia behavioristă, psihologia 
fenomenologică, psihologia socială, psihologia medicală şi alte subramuri care se 
diferențiază explicit prin obiectul de studiu al acestora. 

O privire de ansamblu asupra subramurilor şi domeniilor de activitate ale 
acestora şi a psihologiei în general poate fi realizată prin schema din figura 1.1, şi 
prin care sunt prezentate asemenea specializări şi domenii de interferență a 
ştiinţelor cu care relaționează psihologia. 

Psihologie experimentală 
Psihologie generală 
Psihologie diferențială 
Psihologie cognitivă 


Psihologia educaţiei 
Psihologia muncii (ergonomie) 


Psihologie industria 
Psihologie socială 


Psihologie genetică 
Etologie (psiho-animală) 


lă 
Psihofiziologie 
Biologic 


Etnopsihiatrie Psihofarmacologie 
Neuropsihiatrie 


Antipsihiatrie 


Psihiatrie 


Psihopatologie 
Psihologie clinică 
Psihanaliză 


Patologic 


Fig. 1.1. Domenii şi subdomenii din psihologie (după A. Lieury, op.cit., p. 17) 
În raport cu aceste domenii şi subdomenii, devenite „clasice”, aşa cum am 
prezentat deja, s-au desprins şi alte domenii de interferență ale psihologiei 
moderne, perspective considerate moderne şi pe care le prezentăm în tabelul 1.1. 


Tabelul 1.1 
Perspective psihologice moderne 
Perspective Subiect analizat Realizări 
Felul î l şi i ani 
pante a Cum se transmit mesajele în corp? 
Neuroştiința So s E pă sia Ce influență are chimia asupra dispozițiilor 
ei ? : i tivației? 
trăirilor senzoriale EAA 
Felul în care selecția 
Evolutia naturală a trăsăturilor Cum influențează evoluția tendințele 
i promovează perpetuarea | comportamentale? 
genelor individuale 
Cât de mult influentează În ce măsură se pot atribui trăsături 
Genetica Genele si mediul psihologice precum inteligența, 
comportaments. | ai feste : personalitatea, orientarea sexuală sau 
p nternndividualė predispoziția la depresie a genelor? Dar 


mediului? 

Perspective Subiect analizat Realizări 
A Cum pot fi explicate trăsăturile şi 
P p Ş 
Felul în care Sv i f ; 
tulburările de personalitate prin nevoile 
; : f comportamentul nostru A 3 : 
Psihodinamica ara See sexuale şi agresive sau ca efecte deghizate 
derivă din nevoile şi s ; i 
i i . ale dorințelor nesatisfăcute şi a traumelor 
conflictele inconştiente . Ed 
din copilărie? 
Cum învăţăm să ne temem de anumite 
R EEO obiecte şi situații? Care este cel mai eficient 
„| Felul în care învăţăm îi 
Comportamentală i mod de a ne schimba comportamentul, de 
reacţiile observabile S 
j exemplu, de a ne lăsa de fumat sau de a 
slăbi? 
Felul în care înregistrăm, | Cum folosim informaţia atunci cînd ne 
Cognitivă procesăm şi revenim la amintim ceva? Dar cînd gîndim? Sau cînd 
informaţii rezolvăm probleme? 
Felul în care Eate ah Dam e ai oa căi 
; Cum se aseamănă africanii, asiaticii, 
i G comportamentul şi Sia i 
Socioculturală ae ia za australienii sau europenii? Care sunt 
gîndirea variază între f 
a Ă diferențele? 
situații şi culturi j 


În esenţă, prin structura ideatică a acestei lucrări, încercăm să demonstrăm 
caracterul unitar şi interdependent al acestor procese psihice, întregul demers 
analitic având la bază principiul complementarităţii şi interferenţei, psihicul fiind 
analizat mai mult dintr-o perspectivă holistică şi holodinamică (ca întreg în 
devenire), şi nu dintr-o perspectivă taxonomică şi statică, în sensul de parte 
disociată întregului, chiar dacă se impune acest raport dintre parte şi întreg, şi nu 
întregul în disociere şi discriminare negativă şi pe un fond exclusivist cu părțile 
sale integrate. Într-o asemenea modalitate analitică a fost conceput întregul nostru 
algoritm analitic şi interpretativ, atunci când am analizat şi interpretat raportul 
dintre procesele psihice raţionale şi cele nonraţionale-conative, un accent mai mare 
fiind pus asupra celor conative, în raport cu cele cognitive. 

În încheierea capitolului, prezentăm inventarul tematic al problematicii 
psihologiei pe care l-a parcurs de-a lungul istoriei, împreună cu contribuţia 
promotorilor teoriilor şi curentelor psihologice, inventar reprodus după Charles L. 
Brewer, Furman University. 


Ani Autori şi contribuţia acestora în domeniul ştiinţelor umane-Psihologiei 


387 î.H. | Platon desemnează funcția creierului ca fiind baza proceselor psihice. 


335 î.H. | Aristotel, care se opune conceptului de idei înnăscute, elaborat de Platon, 
sugerează că inima este centrul proceselor psihice. 


1604  |Johannes Kepler descrie imaginea inversată pe retină. 


1637 |René Descartes, filosof şi matematician francez, propune teza interacțiunii 
dintre minte şi trup şi doctrina ideilor înnăscute, publicând volumul Un 
Discurs asupra Metodei. 

1690 


1774 


1793 


1802 


1808 


1834 


1848 


1859 


1861 


1869 


1874 


1879 


1885 


1889 


1890 


1894 


John Locke, filosoful britanic care se opune teoriei lui Descartes despre ideile 
înnăscute insistă că, la naştere, mintea este o fabula rasa şi publică Un eseu 
asupra înțelegerii umane care descrie importanța empirismului spre deosebire 
de speculație. 


Franz Anton Mesmer, un medic austriac, aplică pentru prima dată metoda sa 
curativă bazată pe „magnetismul animalic” (numit mai târziu Mesmerism ş 
hipnoză). În 1777 i-a fost retrasă licenţa în medicină la Viena. 


Philippe Pinel eliberează din lanţuri primii pacineți bolnavi psihic la azilul 
psihiatric din Bicâtre din Franţa şi luptă activ pentru aplicarea unui tratament 
mai uman la bolnavii cu tulburări psihice. 


Thomas Young publică O teorie a viziunii în culori în Anglia (numită, mai 
târziu, teoria tricromatică). 


Franz Joseph Gall, un medic german, descrie frenologia, teoria conform 
căreia forma craniului unei persoane îi dezvăluie capacităţile mintale şi 
trăsăturile de caracter. 


Ernst Heinrich Weber publică Simțul Tactil în care descrie pragul diferenţial, 
care este astăzi formulat în Legea lui Weber. 


Phineas Gage, un muncitor la căile ferate în SUA, suferă o rană puternică la 
creier când o bară metalică îi străpunge accidental creierul, lăsându-i 
intelectul şi memoria intacte, schimbându-i însă personalitatea. 


Charles Darwin publică Originea Speciilor prin Selecţia Naturală, 
sintetizând multe lucrări anterioare asupra teoriei evoluţiei. 


Paul Broca, un medic francez, descoperă o zonă în partea stângă a lobului 
frontal cerebral (acum numită Aria lui Broca), zonă foarte importantă pentru 
producerea limbajului vorbit. 


Francis Galton, verişorul lui Charles Darwin, publică Geniul Ereditar în care 
propune ideea conform căreia inteligenţa este moştenită. 


Carl Wernicke, neurolog şi psihiatru german, demonstrează că leziunile la o 
anumită zonă a lobului temporal stâng (acum numită Aria lui Wernicke) 
afectează abilitatea de a înţelege sau produce limbajul scris şi vorbit. 


Wilhelm Wundt înfiinţează la Universitatea din Leipzig (Germania) primul 
laborator psihologic care, mai târziu, devine un fel de Mecca pentru studenții 
în psihologie. 


Hermann Ebbinghaus publică Despre Memorie, un rezumat al cercetărilor 
sale asupra învăţării şi memoriei, incluzând şi „curba uitării”. 

Alfred Binet şi Henri Beaunis înfiinţează primul laborator psihologic din Franţa la 
Sorbona, şi primul congres internațional de psihologie are loc la Paris. 

William James, filosof şi psiholog la Universitatea Harvard, publică 
Principiile Psihologiei, definind psihologia ca fiind „ştiinţa vieţii psihice”. 


Margaret Floy Washburn este prima femeie care a obţinut un doctorat în 
psihologie (Universitatea Cornell). 


1898 


1900 


1905 


1905 


1907? 


1913 


1914 


1920 


1921 


1923 


1924 


1927 


1929 


1932 


1935 


1936 


1938 


1938 


Edward L. Thorndike, de la Universitatea Columbia, îşi descrie cercetarea pe 
pisici în „cutii labirint”, publicând cartea Intenligența Animalelor, iar în 1905 
propune „legea efectului”. 


Sigmund Freud publică Interpretarea Viselor, lucrare teoretică majoră pentru 
psihanaliză. 


Mary Whiton Calkins devine prima femeie preşedinte a Asociaţiei Americane 
de Psihologie. 


Ivan Petrovici Pavlov începe publicarea studiilor sale despre condiţionarea la 
animale. 


Alfred Binet şi Theodore Simon întocmesc primul test de intenligență pentru 
evaluarea abilităților şi a progresului academic al elevilor parizieni. 


John B. Watson descrie bazele behaviorismului într-un articol numit 
Psihologia prin prisma unui behaviorist. 


În timpul primului război mondial, Robert Yerkes creează un test de 
inteligență pentru evaluarea personalului militar american. 


Francis Cecil Sumner devine primul om de culoare cu doctorat în psihologie. 
Hermann Rorschach, un psihiatru elveţian, introduce testul Rorschach. 
Psihologul francez Jean Piaget publică Limbajul şi gândirea copilului. 


Mary Cover Jones anunţă recondiţionarea unei reacții de frică la un copil 
(Peter) şi pune astfel baza tehnicii de desensibilizare sistematică dezvoltată 
ulterior de Joseph Wolpe. 


Anna Freud introduce psihanaliza în tratamentul copiiilor prin intermediul 
lucrării Introducere în Tehnica de Analiză a Copilului. 


Wolfgang Köhler publică Psihologia gestaltistă, o lucrare ce critică 
behaviorismul şi descrie elementele esenţiale ale teoriei gestaltiste. 


Walter B. Cannon publică lucrarea Înţelepciunea trupului unde defineşte 
termenul de homeostază şi introduce conceptul de luptă-fugă, identificând 
schimbări hormonale legate de stres. 


Christiana Morgan şi Henrz Murray introduc Testul Apercepţiei Tematice 
(TAT) pentru a stimula imaginaţia persoanelor care urmau tratament 
psihanalitic. 


Egas Moniz, medic portughez, publică lucrări despre primele lobotomii 
frontale la oameni. 


B. F. Skinner publică Comportamentul organismelor, în care descrie 
condiționarea operantă la animale. 
Ugo Cerletti şi Lucino Bini aplică pentru prima dată tratamentul cu 
electroşocuri la un pacient uman. 


David Wechsler publică testul de inteligență Wechsler-Bellevue, premergător 
Scalei de Inteligență Wechsler pentru Copii (WISC) şi a Scalei de Inteligență 
Wechsler pentru Adulţi (WAIS). 

1943 Psihologul Starke Hathaway şi medicul J. Charnley McKinley publică Testul 
MMPI (Minnesota Multiphasic Personality Inventory). 


1952  |Asociaţia Psihiatrilor din America publică Manualul de diagnostic şi 
statistică al tulburărilor mintale (DMS), care este revizuit periodic. 


1954  |Abraham Maslow publică lucrarea de referință în domeniul motivaţiei, 
Motivaţie şi personalitat, unde ierarhizează trebuinţele după binecunoscuta 
„Piramidă a trebuinţelor,” acestea începând de la nevoile fiziologice până la 
nivelul superior reprezentat de aşa-numitele trebuinţe de autodepăşire. 


1962  |Stanley Schachter şi Jerome Singer publică descoperiri care întăresc modelul 
bifactorial al emoţiei. 


1963 | Raymond B. Cattell descrie diferenţa între inteligenţa fluidă şi cea cristalizată. 


1967 Ulric Neisser, prin cartea Psihologia cognitivă, schimbă direcţia psihologiei 
de la behaviorism la procesele cognitive-cognitivism. 


1968 |Richard Atkinson şi Richard Shiffrin dezvoltă modelul memoriei în trei faze 
care este apoi publicat în Psihologia învăţării şi a motivaţiei. 


1969 | Albert Bandura publică Principiile modificării comportamentale. 


1973  |Etologii Karl von Frisch, Konrad Lorenz şi Nikolaas Tinbergen primesc 
Premiul Nobel pentru cercetările lor asupra comportamentului animalelor. 


1978  |Psihologul Herbert A Simon câştigă Premiul Nobel pentru cercetările sale 
asupra simulărilor pe calculator a gândirii umane. 


1987  |Este introdusă în tratamentul împotriva depresiei fluoxetina (Prozac). 


2002  |Psihologul Daniel Kahnemann primeşte Premiul Nobel pentru cercetările 
asupra comportamentului de luare a deciziilor. 


Rezumat 


Capitolul introductiv familiarizează cititorii, în mod deosebit studenţii de la facultatea 
de profil, cu problematica psihologiei, fiind realizat un inventar retrospectiv asupra acestui 
domeniu complex de cunoaştere. Se evidenţiază faptul că asemenea preocupări asupra 
psihicului uman au existat cu mult înaintea apariției psihologiei, ca ştiinţă de sine 
stătătoare stând în atenția filosofilor şi teologilor, având mai mult un caracter speculativ- 
metafizic, decât ştiinţific. Ulterior, după fundamentarea psihologiei experimentale, 
psihologia a căpătat un caracter ştiinţific depăşind asemenea preocupări de ordin 
metafizic-teologic şi filosofic, desprinzându-se mai multe curente şi paradigme teoretice şi 
cu caracter metodologic-investigațional. Se evidențiază, în acest sens, contribuţia 
filosofilor: Pitagora, Platon, Aristotel, Democrit, Epicur, J. Locke, H. Bergson, J.Fr. 
Herbart, R. Descartes, I. Kant, W. James, Ed. Husserl, W. Dilthey, J. Dewey etc. şi unele 
curente şi teorii despre problematica psihologiei şi a ramurilor acesteia. 

Un accent mai mare este pus asupra caracterului ştiinţific, a contribuţiei psihologiei 
experimentale prin personalitatea psihologului german W. Wundth, cel care a înființat 

primul laborator de psihologie, contribuţie continuată ulterior şi de alți discipoli ai 
acestuia, printre care se regăsesc şi unii psihologi români cum au fost C. Leonardescu, cu 
lucrările „Psihologia experimentală (1872)” şi „Principii de psihologie (1892)”, Şt. 
Mihăilescu, cu lucrarea „Introducere în psihologie” şi prin contribuţia marilor psihologi şi 
gânditori cum ar fi C.R. Motru, Şt. Bârsănescu, V. Pavelcu, N. Mărgineanu, P.P. Neveanu 
etc., ca să ne referim doar la cei mai reprezentativi. 

Un rol deosebit revine psihologiei ştiinţifice şi ramurilor acesteia, care studiază 
problematica psihicului uman în multiplele sale forme de manifestare şi în coroborare cu 
alte ştiinţe interferente, având un caracter inter- şi pluridisciplinar. Sunt evidenţiate în 
acest sens unele orientări şi curente ce-i conferă psihologiei un statut ştiinţific, cum ar fi: 
asociaționismul,  gestaltismul,  behaviorismul,  comprehensivismul,  experientalismul, 
culminând cu unele teorii moderne ce pun în evidență rolul unor ştiinţe şi discipline 
ştiinţifice, cum ar fi: neuroştiințele, genetica şi ingineria genetică, psihanaliza şi 
antropologia, ştiinţe ce-i conferă psihologiei mai multă riguare şi consistență ştiinţifică, 
depăşind caracterul subiectiv şi speculativ specific etapei preştiințifice a acestei discipline 
pe care o vom parcurge. 


Test autoevaluativ 


1. Care este primul gânditor care a folosit pentru prima oară cuvântul psihologie? 


Pitagoras oire oine daca Atu Sa d Aa o iaca 2 40 het AU dota 
Aristotel... 
Goclenius 
NAAT ON sie usa înece R ude aaa ad aaa cea fiat 
Ji RIGOLE: oo d oa E A pdl ador 2 dada e 
2. Definiția dată psihologiei, ca fiind o ştiinţă a sufletului, are un caracter ştiinţific? 
DO te dle utila det Azi oa a a ai oa ct ct lu Bai A dul at a 
IA AEE ia oi aa tuia a fa E na Durată aaa Mad name Ga nai ind Ra b 


3. Ce studiază psihologia? 


Fenomenele psihice....... men nenea ne anna nana a 
Procesele psihicë: n: daneen nenea ne nenea ne anemie b 
Legile psihicului uman... nenea c 
Mecanismele fiziologice... men nenea anna d 
Conflictele interpersonale... eee e 


4. Fondatorul psihologiei fundamentale este: 


Pi POLO aceia i Deca leu ze da aaa iati dat e due ao cat a tă a 
W. James... b 
VERO This ea AR EE EAA ET A AEE E c 


ORR ALSO croat AIEEE a at at AAA AE A AA, d 
S. Freud... 

5. Orientarea gestaltistă în psihologie este legată de: 


EXDERIMERL ae sailor ae aa E act ceia a 
RONI sin ăia ana aia ue alu ab aa d EEn 33 b 
Comportament- ec sc cacao ta pana aie aces Ea ad dead c 
Fenomene psihice 


CR MO Leul seci A ea Aa aaa aaa bla eg le da A aa Ra A 
W. Wundth... AI T 
SR A 277 ARI ROBIN RIL RI RI E RR RD a AA IL Pai RR c 
Pe GUDO e ital e e a a a a A a eA d 
NA 10A E AE ou lead E toata ia e 


7. Din punct de vedere ştiinţific, în consolidarea psihologiei este mai importantă 
contribuția: 


Teologie a eea a T EE AA E 0 a a 
RIlOSOȚLEL: css sita et nato a AE A tă d a le aaa ac b 
Fiziologie; în ae sat dna sasa e a a a a 0 ma pu c 
PSihănăliZEi eranen oaza at A EA a E dp ca dl d 
SO6iGlOgIEI sea d ta td a tal poa i ta dt e 


8. Dintre procesele şi dimensiunile psihicului uman care fac obiectul psihologiei 
cognitive? 


SEHZAȚIG: zisa cocteil anda pata a a la aaa n gaara a 
Voinfa ste ai depou caile ea dada dag săi ai ln ea Eo b 
GARĂCLEr Usca scoala cica ada caca at aaa d ca data c 
Gadir ua aa cea sa pe i pad ta adie a a at d 
Interesele sea es aaa teaser e 


9. Între componenta cognitivă şi cea reglatorie se instituie unele diferenţe — 
delimitări. Evaluaţi aceste diferențieri ........ mean nenea en en na an 


10. Psihologia conativă pune un mai mare accent pe: 


Informafie masa ta a aa tc so aa 0 a du a 
Comportament- oscar dat do acoladă la aa so b 
Tendinţă. 
Emojen erite uta 09 Ata aa at lat 2 dia osoă lea ad d hoti aa aa 
ROȚIURE a atatea ae ata 2 38 ao cc ăla e dd oală doi cleo aaa a a e 
Exerciţii 
1. Realizaţi o sinteză a principalelor dimensiuni care fac obiectul psihologiei. 


2. Delimitaţi principalele curente şi orientări care au contribuit la fundamentarea 
obiectului acestei discipline. 
3. Incercați o definiţie proprie a psihologiei şi psihicului uman. 

Capitolul 2 


PERSPECTIVA SISTEMICĂ 
ÎN ABORDAREA PSIHICULUI UMAN 


Structura problematicii analizate 


Capitolul este structurat pe patru subcapitole diferențiate din perspectiva 
problematicii analizate. În primul subcapitol, intitulat „Conceptul de sistem psihic” am 
analizat modalitatea configurațională de prezentare a sistemului psihic uman, prin 
analogie cu celelalte trăsături definitorii pentru orice sistem, definindu-i şi evaluându-i 
structurile sale definitorii. În cel de al doilea subcapitol — „Particularitățile organizării 
sistemului psihic” — sunt prezentate momentele esenţiale ale evoluţiei individului şi implicit 
nivelurile şi modul de organizare a psihicului în continua sa dezvoltare şi organizare. În 
coroborare cu acestea sunt evidenţiate legile şi principiile care stau la baza organizării şi 
funcţionării creierului uman şi implicit ale psihicului. În cel de al treilea subcapitol — 
„Trăsăturile şi mecanismele sistemului psihic” — sunt analizate trăsăturile esenţiale ale 
psihicului uman: hipercomplexitatea, informaţionalitatea, energetismul, autoorganizarea, 
ambilateralitatea, antiredundanța, autoreglajul, trăsături şi mecanisme fără de care 
psihicul uman nu ar putea funcționa. În cel de al patrulea capitol — „ Nivelurile sistemului 
psihic uman” — sunt analizate cele trei nivele ale acestuia: conştient, inconştient şi 
subconștient, cu particularităţile specifice ale fiecăruia, apelându-se la metoda analitică şi 
comparativă şi evidențiind raporturile dintre ele. 


2.1. Conceptul de sistem psihic 


Fiinţa umană şi implicit psihicul său nu trebuie percepută şi analizată dintr-o 
perspectivă solitară şi în mod unilateral, ci ca parte constitutivă din cadrul unui 
întreg, ca ființă socială, zoon politicon, cum ar spune Aristotel. De aceea, 
trăsăturile şi funcțiile sale nu pot fi considerate numai atribute de sine stătătoare, 
dependente numai de individul uman, deoarece ele sunt moduri de conjugare cu 
lumea, cu societatea, cu mediul sociocultural, şi nu, în ultimă instanţă, cu sine 
însuşi. Profesorul de fiziologie A. Dastre subliniază importanţa solidarității tuturor 
părților corpului, una față de cealaltă (solidaritatea elementelor anatomice, 

solidaritatea umorală şi solidaritatea nervoasă), care face din ființa complexă nu o 
aglomerare de celule, ci un sistem legat, un individ la care părțile sunt subordonate 
întregului şi întregul părților, unde organismul social are drepturile sale, aşa cum şi 
individul le are pe ale sale. 

Ca parte componentă într-un sistem, individul dispune de o structură 
psihologică proprie, definindu-se şi identificându-se printr-o personalitate distinctă. 
Această structură psihologică nu poate fi înțeleasă fără o aşa-numită infrastructură 
biologică pe care se construieşte şi consolidează, şi fără suprastructura socială în 
care se integrează. Condiţia umană şi psihicul uman se definesc şi delimitează 
printr-o asemenea interconexiune dintre aceste structuri, permiţând astfel o 
abordare superioară, sistemică, dincolo de cea structuralistă şi mecanicistă. Dintr-o 
asemenea perspectivă sistemică, structurile nu mai sunt considerate ca fiind 
juxtapuse şi intrapuse, absolute şi închise, ci relative şi deschise, variind în spaţiu şi 
evoluând în timp. Proprietăţile lor nu mai depind numai de ele, ca simple atribute, 
ci ele depind şi de lume fiind moduri de conjugare cu ea, ca parte integrantă şi 
determinată. Spre exemplu, atomul (cu nivelurile cuantice şi subcuantice), 
molecula, organismul, persoana şi societatea sunt trepte de organizare ale materiei 
şi energiei fizice şi spirituale în structuri tot mai bogate complexe şi articulate, la 
nivel fizico-material, biologic şi socio-uman, niveluri şi forme existențiale integrate 
în unele subsisteme şi sisteme care configurează o dimensiune holistică asupra 
întrgii existențe. Ca atare, unitatea şi multiplicitatea ființei, implicit a celei umane, 
nu mai există în lumi diferite şi disjuncte, una materială şi alta spirituală, ci în una 
şi aceeaşi lume, a materiei şi energiei, a fizicului şi spiritului, într-un cuvânt 
aparținând şi existând în şi ca întreg/sistem. 

În identificarea şi delimitarea componentelor modale şi intramodale ale 
sistemului psihic, aşa cum prezintă psihologul român M. Golu în lucrarea sa de 
referință Bazele psihologiei generale (pp. 133-134), stau la bază următoarele 
criterii: 

1) existența conținutului informaţional (reflectoriu) propriu; 

2) natura conţinutului informațional (ce şi despre ce furnizează informaţia 

psihicului); 

3) rolul reglator-adaptativ (de ce este necesară şi la ce foloseşte în relaţionarea 

noastră cu lumea şi în activitatea noastră cotidiană); 

4) locul în cadrul sistemului; 

5) gradul de complexitate. 

În funcţie de aceste două criterii, cu cele doua faze, se pot desprinde mai multe 
componente modale propriu-zise. 

În prima fază sunt desemnate: 

— componenta cognitivă (naţională); 

— componenta comunicațională (limbajul); 

— componenta mnezică (memoria); 

— componenta afectiva (emoțiile, dispoziţiile, sentimentele, pasiunile); 

— componenta motivaţională (trebuinţele de orice natură şi alte componente 

motivaţionale); 

— componenta volitivă (acţiuni voluntare şi involuntare); 

— componenta atențională (atenţia cu formele sale); 

— componenta instrumental-acțională (deprinderi, abilităţi, priceperi). 

În cea de a doua fază, se delimitează componentele intramodale, cum ar fi: 
senzaţia, percepţia, reprezentarea, gândirea, în cadrul componentei cognitive; 
emoțiile primare, emoţiile secundare, emoţiile simple, emoţiile complexe, 
sentimentele, în cadrul componentei afective; trebuinţele biologice, fiziologice, 
materiale, de securitate, de comunicare şi integrare socială, trebuințele de 
autorealizare, interesele, idealurile etc., în cadrul componentei motivaționale. 

O asemenea delimitare şi tipologizare a proceselor psihice structurale din 
cadrul sistemului psihic uman (SPU) este greu de evaluat şi de înţeles, deoarece 
unele procese psihice fac parte atât din cadrul componentelor modale, cât şi din 
cele intramodale, între acestea existând multiple implicaţii. Aceasta face ca o 
asemenea delimitare şi tipologizare să fie mai puţin operaţională, cei mai mulți 
psihologi ignorând-o, delimitând în mod riguros procesele psihice cognitive de cele 
reglatorii, adică componenta cognitivă de cea motivaţional-afectivă şi volitivă, care 
implică procesele psihice reglatorii şi care îndeplinesc şi alte funcții în cadrul SPU. 

De aceea, abordarea sistemică a realităţii materiale şi spirituale a devenit 
necesară şi chiar obligatorie pentru orice ştiinţă, şi cu atât mai mult pentru 
psihologie. Având la bază concepțiile structuraliste şi funcționaliste, în explicarea 
realității şi implicit a fiinţei umane s-a plecat de la ideea că fiecare organism are 
anumite structuri care la rândul lor îndeplinesc anumite funcţii. Cu alte cuvinte, 
viața organismului este posibilă şi condiţionată de aceste funcții, şi mai ales de 
interacțiunea dintre structuri, organe şi funcțiile acestora. 

Să vedem, în continuare, ce se înțelege prin sistem în general şi prin sistem 
psihic în particular. Prin sistem se înţelege orice grupare de elemente (indiferent de 
natura lor), circumscrisă în limitele anumitor coordonate spaţio-temporale şi 
caracterizate printr-o anumită finalitate şi mişcarea către starea cea mai probabilă. 
Cel care analizează pentru prima oară o asemenea problemă ştiinţifică de ordin 
anatomofiziologic este L. von Bertalanffy. După acesta, sistemul este orice 
ansamblu de elemente aflate într-o interacțiune ordonată (neîntâmplătoare). Nota 
esenţială a oricărei definiţii legate de sistem este relația, interacțiunea dintre 
elemente asociată întregului, dezvoltării şi echilibrului. În cadrul sistemului, 
elementul apare doar ca o componentă intermediară, de el putându-se face 
abstracţie uneori, întrucât ceea ce interesează este întregul şi nu partea. 

Din perspectivă metodologică, sistemul presupune unele caracteristici, cum ar fi: 

— elementele se află în raporturi de intercomuniune şi interacțiune, presupu- 

nându-se reciproc astfel că nici o componentă de bază să nu poată fi 
eliminată din sistem fără ca acesta să nu fie afectat sau chiar să poată exista 
ca atare; 

— integralitatea structurală şi funcțională a tuturor componentelor; 

— capacitatea de organizare şi autoorganizare, de reglare şi autoreglare a 

părţilor la nivelul întregului; 

— posibilitatea de adaptare dinamică şi direcţionare spre îndeplinirea unor 

obiective comune sau spre atingerea unor anumite stări calitative finale; 

— dobândirea unor însuşiri proprii ale sistemului şi pe care nu le are nici una 

dintre componente, luate separat, nu le posedă, ceea ce-i conferă sistemului 
o funcţie sinergică, amplificându-i energie de care dispune ca întreg şi nu 
prin suma părţilor. 

Aceste caracteristici îi conferă întregului/psihicului capacitatea de reglaj şi 
autoreglaj, de control şi autocontrol, menţinând, în ultimă instanţă, sistemul într-un 
echilibru dinamic. 

În conformitate cu opinia unor specialişti, conceptul de sistem se utilizează în 
două planuri: 

— funcțional sau sintagmatic; 

— semantic sau paradigmatic. 

În primul caz, utilizarea acestui concept funcţional sau sintagmatic desemnează 
recunoaşterea caracterului organizat al obiectului analizat, iar în cazul al doilea, 
acest concept semantic sau paradigmatic este înserat unei teorii destinate 
demonstrării logice a esenței structurale a obiectului, adică explicării modului său 
de coexistență sistemică. Această interpretare teoretică este superioară interpretării 
structuralist-funcționaliste. Fapt demonstrat atât în psihologie, sociologie, cât şi în 
alte ştiinţe cu caracter holistic. 

În ceea ce priveşte sistemul în psihologie, trebuie menţionat că acest concept 
generalizat şi aplicat domeniului psihic este preluat din biologie, de ştiinţele naturii 
în general, fiind aplicat şi în alte domenii, cum sunt: societate, economie, mediu 
înconjurător, limbă şi implicit psihologie. În aceste domenii, teoria sistemelor, 
informatica şi cibernetica sunt aplicate şi valorificate prin prisma unor principii, 
cum ar fi principiul interacționist în elaborarea unui model psiho-comportamental 
şi a sistemului psihic perceput în relație cu acţiunile umane individuale. Asemenea 
interacțiuni se regăsesc la nivelul unor procese psihice din cadrul aceleiaşi categorii 
sau subsistem (senzaţie-percepţie, gândire-memorie) sau dintre procese psihice 
diferite (gândire-voinţă, motivaţie-afectivitate). Interacțiunea cea mai evidentă este 
cea dintre psihic şi comportament; între ele existând şi instituindu-se raporturi de 
intercondiționare: unele acte comportamentale sunt interiorizate şi transformate în 
acte subiective, iar altele subiectivizate care se exteriorizează şi devin acte 
comportamentale. 

Pentru a evidenția aceste raporturi dintre procesele psihice ce structurează 
psihicul uman, vom reda, în figura 2.1, în mod schematic şi configurațional, 
psihicul uman. 

Aşa cum rezultă din configuraţia prezentată, această modalitate sistemică de 
prezentare şi interpretare este superioară celorlalte modalități şi abordări, întrucât 
permite evidenţierea interacțiunilor dintre elementele structurale implicate în 

sistem, precum şi rolul acestor structuri în cadrul mecanismului funcţional al 
acestuia. Se desprinde de aici faptul că psihicul nu este ceva amorf, difuz sau ceva 
punctiform, unidimensional, ci cunoaşte o organizare sistemică, din punct de 
vedere structural, relativ eterogenă şi complexă, cu consistență ontologică 
(existenţială) ireductibilă. Într-un asemenea context, funcţiile şi procesele psihice 
particulare nu sunt entități izolate, cu ființare independentă, ci componente 
iraționale şi integrate într-o organizare supraordonată. Ca urmare, analiza oricărui 
proces psihic particular trebuie să determine locul în cadrul organizării sistemice de 
ansamblu, şi interacțiunile sale cu celelalte procese şi fenomene psihice. 


DE CUNOAŞTERE AFECTIVE 
senzaţii afecte 
percepții emoții 
reprezentări sentimente 
memorie dispoziţii 
gândire pasiuni 
limbaj 
imaginație 
atenţie 


DE MOTIVAŢIE PROCESE ȘI VOLITIVE 


TO FENOMENE actiuni voluntare 
a E e PSIHICE acțiuni involuntare 
impulsuri calități pozitive 
intentii sau negative | 
ir stăpânire de sine 
TRR PSIHICUL e 


interese : 
i UMAN fermitate 
scopuri 


idealuri 


ÎNSUŞIRI PSIHICE DE însufleţire 


PERSONALITATE optimism 


priceperi pesimism 
deprinderi 
obişnuinţe 
convingeri 
opinii 
atitudini 


depresiune 
temperament 


aptitudini 
caracter 


curaj 


STARI PSIHICE 


bucurie 


FORMAȚII PSIHICE 


încredere 


Fig. 2.1. Modalitatea sistemică de prezentare a psihicului uman 

2.2. Particularităţile şi structurile nivelare 
ale organizării sistemului psihic 


Cercetările genetice şi comparate ne dezvăluie două momente esenţiale ale 
traiectoriei evoluţiei individului, şi anume: trecerea de la neorganizare la organizare, şi 
invers, de la o organizare slabă la una mai consistentă. 

Primul moment se realizează în procesul embriogenezei, fiind ilustrat foarte 
pregnant de însăşi evoluţia creierului. Datele neurofiziologiei demonstrează că în 
primele etape ale vieţii intrauterine, creierul prezintă tabloul unui conglomerat 
lipsit de organizare relevantă: elementele neuronale sunt izolate unele de altele, 
nerealizându-se o transmisie diferențiată şi selectivă a semnalelor. Treptat, are loc 
trecerea la o stare de organizare specifică: se formează contactele sinaptice stabile, 
iar neuronii încep să facă schimburi sistematice de mesaje informaţionale. Se 
ajunge astfel la o interdependenţă plurineuronală în cadrul căreia, „totul se leagă cu 
totul” prin conexiuni directe şi inverse. Pe măsura funcţionării, această interdepen- 
dență se adânceşte şi se consolidează prin constituirea în procesul învățării a aşa- 
numitelor „ansambluri celulare”. 

Repetarea unui anumit flux informaţional, cu caracteristicile sale semantice şi 
pragmatice specifice, determină desprinderea de masa generală a elementelor 
neuronale a unora şi unirea lor într-o unitate operaţională cu un contur închis. Acest 
„model” păstrat în mecanismele memorative de lungă durată i se asociază un 
anumit „număr de telefon” sau o anumită adresă/destinaţie funcţională. Ca urmare, 
impulsurile de la intrare nu vor mai fi distribuite la întâmplare către etajele 
superioare ale rețelei neuronale, ci orientat, la o adresă precisă. „Ansamblul 
celular” dat va efectua operaţiile de prelucrare şi decodare a mulţimii de semnalele 
recepționate, corelând informația extrasă cu informaţia stocată şi cu sarcinile de 
reglare (stările de motivaţie) ale sistemului organismului, în vederea realizării unor 
acte adaptative superioare. 

Cel de al doilea moment, marcat de trecerea de la o organizare slabă a 
creierului la una bună, poate fi ilustrat pe baza dinamicii evolutive a 
comportamentului. Se pare că la naştere, în funcționarea mecanismelor neuronale, 
predomină feedback-urile pozitive care, după cum se ştie, amplifică oscilaţiile şi 
îndepărtează organismul de la linia generală a homeostazei sistemului. În virtutea 
acțiunii acestor feedback-uri, comportamentul copilului mic este structurat 
preponderent pe algoritmul „mişcării spre” (al apropierii de totul), chiar dacă 
situația-stimul implică un efect nociv, perturbator. Se ştie, spre exemplu, cât de 
irezistibil tinde copilul să se apropie de foc sau să pună mâna pe flacăra lumânării; 
cu cât distanţa dintre el şi stimul devine mai mică, cu atât forţa tendinței de a veni 
în contact direct cu stimulul devine mai puternică. 

Se constată însă că foarte repede, în cadrul contactului senzorial al copilului cu 
mediul, mecanismele comportamentale se  restructurează, comutându-se pe 
feedback-uri de tip negativ (stabilizatoare). Înregistrarea efectului reacţiilor de 


x» 


răspuns duce la disocierea şi clasificarea „pragmatică” a influenței stimulaţiilor 

externe, condiționând astfel elaborarea unui nou algoritm de organizare a 
comportamentului, mişcării înapoi (ocolirea, retragerea din fața acțiunii stimulilor 
nocivi sau perturbatori). Astfel, putem spune că trecerea de la o organizare inițială 
slabă la una bună se realizează printr-o restructurare a raporturilor de comunicaţie 
dintre individ şi mediu, pe baza principiului semnalizării şi a legii efectului, 
exprimată prin desprinderea şi fixarea valorii de semnalizare a stimulilor şi a 
semnului (pozitiv sau negativ) al reacțiilor de răspuns. Sistemul psihic trece de la o 
organizare inferioară la alta superioară pe măsură ce se stabilesc legături 
integrative între diferitele sale componente şi-şi lărgeşte capacitatea asimilativă în 
raport cu diversitatea influențelor externe. 

În toate aceste situaţii, constatăm că trecerea de la un nivel inferior de 
organizare la altul superior este însoțit de creşterea coeficientului de complexitate 
şi stabilitate a sistemului psihic în ansamblul său. Şi cum trecerea respectivă se 
realizează evolutiv, în virtutea unei tendinţe interne către echilibru şi pe baza unor 
transformări negentropice în însuşi cadrul „structural” al sistemului, putem afirma 
că avem de-a face cu o autoorganizare. În cazul sistemelor hipercomplexe, cum 
este psihicul uman, există un număr foarte mare de alternative şi combinații 
posibile, autoorganizarea realizându-se prin alegerea succesivă şi fixarea stărilor 
preferenţiale, relevate obiectiv sau subiectiv (în primul caz, condiţiile care 
orientează alegerea şi fixarea vin din afară, cum este, de exemplu, sistemul 
principiilor şi normelor educaţionale. În cel de al doilea caz, alegerea este mediată 
şi dirijată de factori subiectivi interni, cum ar fi: trebuinţele, dorinţele, idealurile, 
scopurile etc. Prin fiecare alegere, sistemul îşi realizează o anumită cotă din 
valoarea echilibrului spre care tinde. 

Sectorul vieţii psihice cuprinde mai multe structuri sau niveluri de organizare 
dispuse ierarhic-stratificat, de jos în sus, derivând unele din altele de la simplu la 
complex. În lucrarea Neuropsihologie, C. Enăchescu delimitează următoarele 
niveluri structurale ale psihicului uman: instinctual, afectiv, conativ şi intelectual. 

Nivelul instinctual reprezintă primul sector al vieţii psihice a personalității. 
Acest nivel cuprinde instinctele, pulsiunile, tendinţele primare ale individului 
(reflexul alimentar, sexual, agresivitatea, autoconservarea etc.). Aceste manifestări 
reprezintă „conduite de gradul I’, forme inferioare de comportament şi viaţă 
psihică. Acest nivel de organizare psihică este inconştient, involuntar şi cu un 
caracter automat. Din aceste motive, recunoaştem la acest nivel aspecte comune cu 
sectorul somato-visceral al personalităţii. Nivelul instinctual corespunde cu ceea ce 
în psihanaliză poartă numele de inconştient. 

Instinctele reprezintă, în egală măsură, o temă pentru cultură, filosofie etc. Un 
aspect principal în sensul acesta este agresivitatea. Plutarch, în Tratatul despre 
mânie, vorbeşte de patimi care ne duc la suferințe sufleteşti şi morale. Seneca, în 
tratatul său De ira (Despre mânie), vorbeşte despre mânie, precum şi despre 
remediile acesteia în alte tratate filosofice (De tranquillitate animi). R. Descartes 
tratează problema în Tratat despre pasiunile sufletului şi în Reguli pentru 
îndreptarea sufletului, transferând această temă din domeniul filosofiei şi al 
moralei în cel al psihologiei; patimile devenind, în felul acesta, pasiuni. Mai târziu, 

S. Freud, prin medicalizarea pasiunilor, pe care le converteşte în pulsiuni, le 
plasează în sfera inconştientului, care devine instanța personalității depozitară a 
acestora, inaugurând în felul acesta psihanaliza. 

Nivelul afectiv reprezintă sectorul subconştient al personalităţii, având un 
caracter semiautomat, posibil de a fi conştientizat şi, în consecință, parțial 
analizabil şi inteligibil de către individ. Structura afectivă cuprinde afectele, 
emoțiile, sentimentele şi pasiunile individului. Acestea se manifestă în exterior sub 
forma „conduitelor de gradul II” sau afective. Spre deosebire de conduitele 
instinctuale care urmăresc satisfacerea unor trebuinţe strict individuale, conduitele 
afective sunt manifestări de comportament care se deschid către lume, către 
realitatea externă. Ele exprimă nevoia de legătură cu realul şi cu semenii, 
constituind premisa atitudinilor şi a relaţiilor interumane, dorința de contact 
interpersonal în relaţiile din cadrul societății. 

Conduitele afective se manifestă prin dragoste şi ură, plăcere sau neplăcere, 
simpatie sau antipatie, apropiere sau repulsie, pasiune sau apatie, dezinteres, 
bucurie sau tristeţe. 

Nivelul conativ are un caracter conştient, voluntar, corespunzător activității 
individului. El face parte din sectorul conştient al personalităţii, manifestat în exterior 
sub forma „conduitelor de gradul III” sau conative, cunoscând două aspecte: 

—  enozice, de tip receptor, reprezentate prin senzații, percepții, organizarea 

spaţiului şi orientare; 

—  praxice, de tip efector, reprezentate prin construcția imaginilor, a spațiului, 

activitate coordonată voluntară. 

Ambele forme ale conduitelor conative, sunt supuse unui control conştient al 
individului şi ele sunt declanşate de o decizie prealabilă a acestuia, voluntar 
deliberată. Ele sunt conduite de recunoaştere şi acţiune. 

Între cele două „subniveluri” există o relaţie funcțională directă, ele derivând 
una din alta, prin diferenţiere şi specializare funcțională şi stând la baza funcției 
superioare a limbajului conform schemei: 

funcţie gnozică —— funcție praxică ——> limbaj. 

Nivelul intelectual sau simbolic este ultimul nivel structural al personalității 
umane. Împreună cu nivelul conativ, acest nivel reprezintă sfera conştientului, 
ambele fiind voluntare, şi având un rol instrumental, de construire a conceptelor, 
simbolurilor de exprimare a acestora în procesul de comunicare. Din acest motiv, 
prezentul nivel este numit şi nivelul mecanismelor simbolice cerebrale. 


Legile organizării sistemului psihic uman (SPU) 

Organizarea oricărui sistem presupune, în funcționarea sa, câteva legi 
fundamentale, care exprimă natura organizării şi dinamicii fenomenului şi 
procesului la care face referință. În cazul organizării sistemului psihic uman, 
acestea sunt următoarele: 

a) Legea dezvoltării, care postulează caracterul derivat al vieţii psihice 
privind, pe de o parte, originea şi geneza sa ca fenomen natural, iar, pe de altă 
parte, caracterul relativ şi variabil, perfectibil în timp al acestuia. 

b) Legea interacțiunii dialectice dintre cauzele şi factorii externi şi condiţiile 
interne caracterizată prin: 

— procesul dezvoltării psihice este determinat de influenţele mediului extern; 

— modurile de recepţie şi prelucrare ale stimulilor depinde de factorii interni 

ai persoanei, de experienţele sale anterioare şi de motivaţia actuală; 

— interacțiunea dintre stimulii externi şi factorii interni are un caracter 

dinamic. 

c) Legea stadialității, care se referă la caracterul gradual al formării şi 
dezvoltării tuturor proceselor psihice. Stadiile formării acestora se succed într-o 
ordine ierarhic-stratificată, prin diferențiere şi specializare funcțională de la interior 
la exterior. 

d) Legea heterocroniei, care stabileşte că diferitele funcții psihice se 
consolidează în etape diferite de timp. 

e) Legea heteronomiei, care reflectă caracterul heterogen şi contradictoriu al 
dezvoltării psihice, în sensul că: 

— în interiorul sferei psihice, diferitele sale componente ating niveluri diferite 

de dezvoltare şi consolidare; 

— una din aceeaşi funcţie psihică poate avea niveluri diferite de dezvoltare şi 

consolidare diferită de la un individ la altul, fapt ce permite unele trăsături 
ce diferenţiază sistemul psihic uman atât prin formă, cât şi prin conţinut. 


2.3. Trăsături şi mecanisme definitorii 
ale sistemului psihic uman 


Sistemul psihic este un sistem energetic informaţional complex, caracterizat prin 
cele mai înalte mecanisme de autoorganizare şi autoreglaj, şi dotat cu dispozitive 
selective antiredundante şi modalităţi proprii de determinare antialeatorii. În esenţă, 
trăsăturile sistemului psihic uman (SPU) sunt: 

—  hipercomplexitatea; 

—  informaţionalitatea (este un sistem informaţional); 

—  energetismul (este un sistem energetic); 

—  autoorganizarea; 

—  ambilateralitatea (este un sistem ambilateral orientat); 

—  antiredundanța (dispune de dispozitive antiredundante); 

— caracterul antialeator; 

— autoreglajul (dispune de modalități de autoreglare). 

Hipercomplexitatea. Este o proprietate prin care se evidențiază particu- 
laritatea de ordin cantitativ, SPU făcând parte din mecanismele biologice, fizice şi 
socioculturale. Este un sistem cu funcții şi procese psihice senzoriale, cognitiv 
superioare aflate în interacțiune şi dispuse ierarhic, prezentând cea mai înaltă formă 
şi perfecțiune a materiei. Creierul omenesc este format din 24 miliarde de neuroni 
specializați, fiecare având legături cu ceilalți prin 10 milioane de ramificații. Este 
un univers la scară microsistemică în raport cu universul mare. 


57 


Perspectiva structuralist-sistemică a psihicului uman este prezentată sub forma 
sa logică de către psihologul român citat, M. Golu. Astfel, schema logică de 
organizare internă a SPU surprinde în mod ierarhic aceste dimensiuni structurale, 
atât pe verticală, cât şi pe orizontală. În ceea ce priveşte dimensiunea verticală, 
aceasta dezvăluie caracterul plurinivelar al organizării interne a acestui sistem, 
realizând, totodată, delimitarea principalelor subsisteme după criteriul inferior- 
superior şi primar-secundar. Psihologul citat identifică trei niveluri esențiale ale 
organizării sistemului psihic uman: 

— nivelul inconştient; 

— nivelul subcoştient; 

— nivelul conştient. 

Întrucât asupra acestei problematici vom mai reveni pe parcursul capitolului, 
nu vom insista, aici şi acum, asupra conţinutului acestor niveluri. 

Caracterul informaţional. Se explică prin faptul că SPU beneficiază de o 
extraordinară acumulare şi organizare informaţională, reuşind să cuprindă întreg 
universul cognoscibil. Procesele psihice în general au un conţinut informațional; în 
primul rând cele cognitive. Prin intermediul senzaţiilor şi percepților, primim 
informaţii pe care, cu ajutorul gândirii, le prelucrăm, iar prin intermediul memoriei 
le stocăm şi le producem ulterior. 

Caracterul energetic. Este un sistem viu, cu regim bioenergetic, cuprinzând şi 
elemente legate de energii neuropsihice (tendinţe, impulsuri, imbolduri, aşteptări, 
voință etc.). Rolul determinant este deținut de procesele psihice reglatorii, care se află 
în permanente raporturi de intercondiționare cu procesele cognitive, în afara acestora — 
mai ales a gândirii —, omul neputând acţiona în mod justificat şi legitimat. 

Autoorganizarea. Se exprimă prin capacitatea sistemului psihic de a trece în 
procesul funcționării lui de la un nivel de organizare inferior la altul superior, mai 
ales în domeniul proceselor psihice cognitive. Se caracterizează prin această 
trăsătură întrucât dispune de acea capacitate de a trece în procesul funcționării lui 
de la un nivel de organizare inferior la altul superior. Sistemul psihic uman este 
într-o continuă dezvoltare-creştere, prin asimilare şi acumulare informaţională, prin 
perfecționarea structurilor sale şi mai ales prin saltul ortogenetic realizat, ceea ce îi 
permite acest mecanism autoreglator. Numai omul poate să-şi fixeze scopuri 
raționale, să-şi imagineze ce se întâmplă într-un context sau altul, prin prisma 
capacităţii sale predictive şi prognostice. Această proprietate i-a permis omului să 
realizeze saltul din regnul animal şi mediul natural, în umanitate şi în istorie. Prin 
limbaj a reuşit să dezvolte comunicarea verbală şi mai ales să transmită informaţii 
de la o generaţie la alta, ceea ce a contribuit la dezvoltarea psihicului. 

Capacitatea şi proprietatea de autoorganizare a psihicului uman îi permit 
acestuia să realizeze interacţiunile dintre om şi lumea înconjurătoare, suportul 
informaţional cognitiv facilitând luarea unor decizii şi manifestări comporta- 
mentale sau recurgerea la unele practici. Spre exemplu, cei care nu dispun de o 
memorie bogată, vor repeta mai mult sau vor recurge la alte modalități personale 
pentru a reține cele învăţate (practici mnemotehnice). 

Ambilateralitatea. Pe lângă această proprietate complexă care este autoorga- 
nizarea, o altă caracteristică a psihicului uman este ambilateralitatea. Prin această 
proprietate, omul poate interacţiona atât cu lumea interioară, cât şi cu cea exterioară. 
Îşi scoate, spre exemplu, umbrela, dacă timpul o impune, şi se gândeşte şi asupra 
unor necesități sau asupra modului de rezolvare a acestora. Cu alte cuvinte, omul 
întreţine în mod simultan relaţii atât cu mediul extern, cât şi cu sinele. În acest sens 
spunem că omul este ambilateral orientat. Fiecare îşi dă seama de ceea ce este, de 
posibilitățile sale şi în cunoştinţă de cauză acționăm, ne manifestăm, primim informații 
şi le prelucrăm. De aceea între orientarea spre lumea exterioară şi cea interioară trebuie 
să existe un anumit echilibru: dacă ne-am desprinde de lume, ne-am prăbuşi în ființa 
proprie, suferind de autism, onirism şi solipsism, dacă ne-am desprinde de propria 
ființă, lumea ne-ar părea ca iluzorie, lipsită de interes şi consistență. De aceea, aşa 
cum anticipam, între conştiinţa de sine şi sentimentul realităţii trebuie să existe un 
raport armonios şi echilibrat. 

Antiredundanţa. Se exprimă prin capacitatea selectivă a psihicului uman de 
a tria acele informaţii care îi sunt utile, care-l orientează şi stimulează în acţiunile 
întreprinse. Chiar şi în activitatea de învăţare şi pregătire, vom selecta ceea ce este 
mai important-esenţialul şi vom elimina acele informaţii inutile şi care se repetă 
sub o formă sau alta. Informaţia redundantă este informaţia de prisos, inutilă şi 
repetată. Prin această capacitate a psihicului ajungem la o operaţie a gândirii, aceea 
de abstractizare şi emiterea în şi prin limbaj a unor abstracţiuni, cum sunt noţiunile, 
conceptele şi categoriile. Abia la acest nivel, omul se distinge de animal, raționalizează 
(dispune de rațiune), dispozitive şi mecanisme antialeatorii. 

De aceea, prin capacitatea de raţionalizare, omul nu mai acţionează în virtutea 
instinctului şi întâmplării, ci aşa cum am mai spus, orice acţiune întreprinsă este 
intenționată şi raționalizată, are deci un scop. La aceasta contribuie în mod deosebit 
nivelul conştient al psihicului, procesele psihice superioare în corelare, desigur, cu 
cele reglatorii. 

Autoreglajul. În colaborare cu capacitatea de autoorganizare a proceselor 
psihice implicate în cadrul sistemului psihic uman, această proprietate, 
autoreglajul, este un fel de „autoconducere” ce are o influență asupra 
comportamentului şi activităţii psihice. Selecţia, abstractizarea şi conceptualizarea 
sunt procese şi activităţi psihice ce au la bază acest mecanism al autoreglajului care 
în ultimă instanţă se bazează pe principiul conexiunii inverse. 


2.4. Nivelurile sistemului psihic uman 


Preocuparea privind organizarea psihicului şi a personalităţii nu este, nici pe 
de parte, de dată „recentă”, asemenea preocupări fiind regăsite încă din Antichitate 
la Platon şi Aristotel, aceştia reuşind să realizeze o „ierarhizare a sufletului”. O 
asemenea organizare a sistemului psihic vizează, de regulă, trei instanțe şi niveluri 
ale personalității, diferențiindu-se de la un gânditor la altul. Reamintim că la 

Platon, spre exemplu, se desprind ca instanţe: dorințele (epithimia), voinţa (thimia), 
şi rațiunea (logisticon), sediul acestora fiind, în ordinea menționării lor, în 
abdomen, torace şi cap. Spre deosebire de Platon, Aristotel recunoaşte existenţa a 
altor trei nivele ale sufletului şi personalităţii: sufletul vegetativ (specific vieţii de 
vegetaţie sau vegetale), sufletul animal şi sufletul rațional, ambele fiind specifice 
vieții de relație. 

Aceste preocupări au fost continuate şi în celelalte perioade istorice, astfel că 
în Evul Mediu creştin, A. Augustin şi Thomas d' Aquino vorbesc tot de trei instanţe 
ale organizării sufletului, prin care, aceştia, prin asociere, percep reflectarea 
imaginii Trinității divine. În acest sens, A. Augustin distinge „trei grupe” de 
instanţe psihice: 

1) Mens (inteligenţa şi voinţa reunite), notitia (sufletul cunoscător), amor 

(sufletul afectiv); 

2) Memora, intelligentia, voluntas (voinţa); 

3) Dei memoria (Sura-Eul moral), intelligentia, amor-iubirea (C. Enăchescu, 

op.cit.). 

Această clasificare a instanțelor personalității o găsim în calitate de principiu 
de gândire, într-o formă nemodificată, din punct de vedere dinamic şi simbolic, şi 
la S. Freud care vorbeşte tot de trei instanțe ale personalităţii: Inconştientul, 
Subconştientul şi Eul conştient cu Supra-Eul moral. 

Aşa cum se poate deduce, sistemul psihic uman este unul dintre cele mai 
complexe şi controversate sisteme şi realități materiale. În cele din urmă, şi într-o 
manieră cvasiparadigmatică, s-a ajuns la o structură nivelară a psihicului uman, 
fiindu-i acceptate trei niveluri distincte: 

—  Conştiinţă - nivelul conştient; 

—  Inconştientul - nivelul inconştient, 

—  Subconştientul - nivelul subconștient. 

Despre fiecare din aceste niveluri ale psihicului uman s-a scris enorm, 
preocupările aparținând, deopotrivă, atât psihologilor, psihanaliştilor, cât şi filosofilor şi 
teologilor. 

Le vom analiza şi noi succint pe fiecare dintre aceste niveluri. 


Nivelul conştient 

Ca şi celelalte niveluri ale sistemului psihic uman, SPU, şi asupra acestui nivel 
au existat multiple controverse şi exagerări, astfel că în analogie cu rolul conştiinţei 
şi al raportului dintre acest nivel şi conştiinţă, s-a mers până la absolutizarea celei 
din urmă, considerându-se că atributul/funcția psihicului s-ar limita doar la stările 
şi faptele de conştiinţă, delimitându-se în acest sens o ramură a psihologiei, şi 
anume psihologia introspecţionistă a conştiinţei, nu şi la celelalte procese şi 
structuri ale psihicului uman. 

Aşa cum este cunoscut din teoria clasică asupra psihicului uman, acest nivel, 
numit conştiinţă, exprimă un anumit mod şi nivel de organizare a vieţii noastre 
psihice — a vieţii de relaţie —, conştiinţa nefiind numai o funcție sau o stare, şi cu 
atât mai puţin un lucru, ci mai degrabă un proces psihic complex specific psihicului 

uman. Un asemenea proces presupune anumite structuri dinamice în continuă 
devenire, ca rezultat al trecerii ființei umane de le stadiul primitiv la un nivel de 
organizare socială superior, bazat pe rațiune şi libertate, stadiu ce permite omului 
ieşirea sa în istorie, devenind o fiinţă istorică conştientă. Astfel, conştiinţa devine o 
structură fundamentală specific umană, ce ţine de organizarea fiinţei noastre şi a 
întregului sistem psihic un mod specific de ființare a omului în sine şi în lume, 
omul fiind unica ființă conştientă — raţională — din acest colţ mirific al universului. 

Una din problemele dezbătute asupra acestui nivel şi a conştiinţei în general 
este cea ce face referinţă la structura şi mecanismul conştiinţei. Se vorbeşte în acest 
sens despre un câmp al conştiinţei, despre o structură a Eu-lui, despre un câmp al 
experienţei, sau chiar despre imanenţă şi transcendenţă. A fi conştient, înseamnă să 
simţi, să dispui de senzaţii şi să fi conştient de ele. În acelaşi timp, conştientul 
presupune să dispui de conştiinţă despre ceva, ceea ce presupune să ai experienţă în 
raport cu ceva ce te conduce spre un anumit gest comportamental, acțional. 
Deţinând o asemenea capacitate, ca urmare a contribuţiei, implicaţiei memoriei şi 
reprezentării în colaborare cu gândirea vom adopta anumite decizii, manifestări 
comportamentale conştiente. 

Conştientul pleacă de la nivelul senzorial şi se aprofundează prin nivelurile 
cognitive superioare şi procesele psihice reglatorii. A-ţi forma un ideal de viață, a-ţi 
fixa anumite scopuri şi repere valorice este desigur un act conştient, converge 
conştiinţei. Termenul însă provine de la această funcționalitate, etimologic 
derivând din conştiinţă, cu ştiinţă, fapt ce reprezintă capacitatea de a-ți da seama, 
de a reflecta în cunoştinţă de cauză. Celebra sintagmă carteziană „cuget, deci exist” 
este forma cea mai sintetică a conştiinţei şi a existenței noastre prin conştiinţă. 

Problematica conştiinţei şi nivelului conştient este una dintre cele mai 
importante subiecte din filosofie şi psihologie atât în ceea ce priveşte conţinutul 
acesteia, cât mai ales a formelor sale de manifestare. Marele psihanalist S. Freud 
vedea în conştiinţă instanţa supremă a personalităţi umane, pe care o leagă de 
Supra-Eul moral sau Super-Egoul. În acest sens, conştiinţa este definită ca un tip 
particular de cunoaştere care însoţeşte impresiile şi acţiunile noastre, putând fi 
raportată la multiple forme şi conţinuturi ale actului conştient: eu sunt conştient 
pentru că „ştiu că ştiu” (scio me scire), şi eu sunt conştient pentru că „ştiu că 
acționez” (scio me agere). 

La aceşti doi vectori ai conştiinţei, l-am adăugat şi pe cel ce face referință la 
dimensiunea atitudinală şi comportamentală, prin care am exprima caracterul 
conştient al felului nostru de a fi şi de a ne comporta rațional, în afara unor porniri 
instinctuale, gregare, care din păcate sunt regăsite încă la cei mai mulți indivizi. 
Din acest punct de vedere, se pare că este mai dezvoltată latura inconştientă şi 
subconştientă, emisfera cerebrală dreaptă, decât dimensiunea rațională şi 
conştientă, specifică şi regăsită în emisfera cerebrală stângă, fiind mai emoționali şi 
hormonali decât raţionali. Suntem încă dominați de instincte şi pasiuni, tendinţe şi 
impulsuri greu controlabile, ceea ce face ca acest câmp conştient al psihicului să fie 
tot mai diminuat, favorizând celelalte două componente ale vieţii psihice 
inconştientul şi subconştientul. 

Dar dacă conştiinţa este însăşi ființa noastră, „organismul nostru psihic”, cum o 
denumeşte psihologul francez H. Ey, în lucrarea sa de referință Conştiinţa (fiind 
interpretată mai mult ca o structură, deci din perspectivă sincronică), atunci ea trebuie 
înțeleasă şi dintr-o perspectivă diacronică, ceea ce semnifică faptul că a fi conştient nu 
înseamnă numai a poseda o asemenea structură, ci şi a devenii, adică a tinde către 
integrarea superioară a ființei noastre în existenţă, în spaţiul social integrativ. Prin 
conştiinţă noi existăm ca ființe sociale, cugetând, raționând, devenind ființe sociale, 
existăm ca oameni, marcând saltul calitativ de la „muget la cuget”. 

Situându-se în zona superioară a sistemului psihic uman, la baza proceselor 
psihice conştiente stau mai multe funcții, alături de cele ale conştiinţei în general: 

— de cunoaştere (de pătrundere a semnificațiilor); 

— de orientare către un scop — teleologică; 

—  anticipativ — predictivă; 

— de autoreglaj voluntar; 

— creativă. 

Fiecare din aceste funcţii evidenţiază rolul omului şi al psihicului uman în 
univers, omul fiind singurul în măsură să-şi conştientizeze sensul propriei sale 
deveniri, după cum şi-ar fi fundamentat Hegel această concluzie prin bine- 
cunoscuta sinteză. 

Nu trebuie să analizăm conştiinţa numai prin prisma unor efecte benefice. 
Cele mai multe acte şi manifestări decurg din conştient, ceea ce înseamnă că la 
acest nivel nu toate aspectele sunt pe deplin elucidate. Un caz oarecum paradoxal îl 
constituie sinuciderile conştiente. Într-o lucrare de referință Autonomia şi 
independența conştiinţei şi raporturile cu actul sinucigaş, autorul, Bogdan V. 
Delavrancea, explică acest paradox. După acest autor, orice explicare şi susținere 
„rațională” a gestului şi actului sinucigaş este supusă eşecului, un om cu o minte 
sănătoasă nu recurge la o asemenea faptă. De aceea, asemenea fapte regretabile 
trebuie localizate în alte sfere, niveluri ale psihicului, cum sunt cele ale 
subconştientului şi mai ales cele ale inconştientului, asupra căruia vom insista în 
altă parte a secvenţei. 

Din punctul de vedere al modalităţii de organizare a conştiinţei, C. Enăchescu 
(op. cit., p. 78) distinge nivelurile: 

a) Vigilenţa, care este starea organismului de care depinde faptul de „a fi 
conştient“ de lumea înconjurătoare şi de sine ca prezenţă în lume. De aici 
derivă şi cei doi poli ai conştiinţei, legați de vigilenţă: 

— a fi conştient, în sensul de a avea conştiintă vigilă; 
— a fi conştient, în sensul de a nu avea conştiinţă vigilă (de a dispune de 
conştiinţă onirică, stare de inconştiență, obnubilare, starea de confuzie etc.). 

b) Introspecţia, care este conştiinţa evenimetelor care se petrec în interiorul 
organismului, şi este structurată pe două niveluri: 

— viața psihică conştientă; 
— viața psihică inconştientă. 

c) Conştiinţa de sine este ideea unei pesoane care şi-o face despre sine însăşi, 

fie în comparaţie, fie în contradicţie cu ideea pe care celelalte persoane o au despre 

ea. Această latură a coştiinţei este legată şi de „imaginea de sine”, problemă asupra 
căreia vom reveni. 

d) Conştiinţa morală, care este instanţă de cenzură supremă şi ea se dezvoltă 
odată cu forma personalităţii individului prin educaţia şi încorporarea modelului 
sociocultural, a moralei şi religiei. 

e) Conştiinţa morbidă, care este o altă formă a coştiinţei pe care o discută unii 
autori şi care nu reprezintă aspectele psihologice ale coştiinței, ci în mod deosebit 
dimensiunea contradictorie a coştiinţei morale a persoanei umane. 

Acestor tipologii ale conştiinţei mai pot fi adăugate şi altele, cum ar fi 
conştiinţa implicită sau conştiinţa de ceva (vreau să traversez strada şi deodată văd 
un automobil ce se apropie, ceea ce mă face să mă opresc şi să aştept să treacă, 
decizie luată în mod conştient şi nu îm mod exclusiv pe un fond inconştient şi/sau 
subconştient). La fel de importantă este conştiinţa reflexivă, care constă în 
conştiinţa clară a unui Eu care acţionează în mod responsabil şi care este specific 
umană, fiind sinonimă, de regulă, cu conştiinţa de sine. 

Ca proces psihic fundamental, conştiinţa este organizată pe mai multe niveluri, 
reprezentând gradele de vigilenţă sau de claritate a acestuia. În sensul acesta, 
autorul citat evidenţiază următoarele niveluri de organizare a stărilor de conştiinţă 
ale individului. 

Nivelul 1 reprezintă gradul de adaptare optimă a individului la lumea externă, 
corespuzătoare conştiinţei vigile maxime. Din punct de vedere EEG, se pune în 
evideţă un traseu de amplitudine medie, amestecat cu frecvenţe rapide. 

Nivelul 2 pune în evidenţă existenţa atenţiei selective, capabilă de flexibilitate, 
în funcţie de necesitățile de adaptare a individului (concentrare, atenţie etc.). EEG 
pune în evidenţă un traseu bioelectric parţial sincronizat de unde, cu unde rapide de 
mai mică amplitudine. 

Niveleul 3 este specific exsistenței unei atenţii flotante, distributive 
neconcentrate, formidabilă unei gândiri cu asociaţii libere. La acest nivel, EEG 
pune în evidenţă un traseu boielectric desincronizat cu ritmul alpha optimal. 

Nivelul 4 corespunde stării de conştiinţă din cursul viselor. Pe EEG apare o 
diminuare a undelor alpha cu apariţia ocazională a undelor lente de mică 
amplitudine. 

Nivelul 5 corespunde stării de pierdere a conştiinţei sau a răspunsului conştient 
la stimuli externi, în cea mai mare masură EEG pune în evidenţă dispariția undelor 
din banda alpha, un traseu bioelectric de voltaj scăzut, relativ rapid şi apariția 
„fusurilor“, ca grafoelemente specifice. 

Nivelul 6 este caracterizat prin pierderea completă a conştiinţei pentru stimulii 
externi. În acest caz, conştiinţa nu mai are nici un conţinut. Traseul EEG pune în 
evidență unde delta lente, de mare amplitudine. 

Nivelul 7 al conştiinţei nu pune în evidenţă diferențe faţă de nivelul precedent 
din punct de vedere al manifestărilor clinice. Pe traseul EEG apar unde lente, 
neregulate cu tendinţă la un traseu izoelectric. 

Aşa cum vom vedea în celălalt capitol al lucrării, procesul conştiinţei este 
legat direct de modalitatea de funcţionare a sistemului nervos central. În acest sens, 

în cadrul sistemului, un rol esenţial este îndeplinit de mecanismele neuropsiho- 
logice ale stărilor de conştiinţă, prin intermediul unor formaţiuni ale creierului, 
cum ar fi cortexul cerebral şi substanţa reticulată a truchiului cerbral (SRTC). 


Nivelul inconştient 

Problematica inconştientului, în forma sa „incipientă”, este regăsită încă în 
secolul al XVII-lea, la filosoful german Leibniz, care vorbea despre existența 
„percepţiilor mici”, şi care se produc sub pragul de conştientizare, influențând 
mersul percepţiei şi gândirii conştiente. Mai târziu, Maine de Biran transformă 
noţiunea de „percepții mici” în cea de „percepții obscure”, aceasta deoarece despre 
conținutul lor, subiectul care le percepe nu poate să relateze nimic în mod direct. 

Au existat, desigur, şi alte preocupări asupra acestor fenomene psihice 
structurate la acest nivel inconştient. Printre alți psihologi şi filosofi s-au remarcat 
G. Fechner, Helmholtz, Schelling, Schopenhauer, Nietzsche, Hartman şi alţii. În 
conştiinţa teoretică a acestei problematici, rămâne în mod „exclusivist” fondatorul 
psihanalizei, S. Freud, care depăşeşte confruntările filosofice subiectiviste, 
transpunând problematica în plan ştiințifico-obiectiv. Freud reuşeşte să spargă 
tiparele şi zidul prejudecăţilor, în interiorul căruia se cantonase psihologia, 
demonstrând necesitatea includerii în psihicul uman al inconştientului, acest nivel 
fiind delimitat şi interpretat ca o componentă de bază şi esenţială pentru dinamica 
personalității şi comportamentului uman cotidian. După Freud, inconştientul 
constituie cea mai mare parte a psihicului uman, problematică revendicată de 
psihanaliză (G. Jung), apărând la interferența dintre conştient şi o anumită zonă a 
psihicului, greu decelabilă, apreciată de unii specialişti ca fiind inconştientul. 

De aceea, structura fiinţei noastre conştiente nu poate legitima o „psihologie a 
conştiinţei”, dacă prin aceasta se înțelege o psihologie care exclude inconştientul 
sau care îl reduce la un nivel nesemnificativ în cadrul psihicului uman. Ceea ce 
înseamnă că nivelul conştient implică inconştientul, ca nivel inferior în planul 
organizării psihicului, devenind o parte integrantă a acestuia şi a conştiinţei. În mod 
paradoxal însă, toate fenomenele inconştientului, chiar dacă aparţin conştiinţei, nu 
apar în aceeaşi măsură în cadrul ei, acestea diferenţiindu-se în formă şi conţinut 
faţă de conştient. Cu alte cuvinte, ele scapă conştiinţei sau, mai bine-zis, 
controlului conştient. 

Scopurile urmărite de un organism, ale cărei conduite noi le putem observa, 
pot foarte bine să nu fie cunoscute acestuia, după cum şi omul poate fi capabil să 
explice pentru ce acţionează într-un fel sau altul. Şi aceasta, mai ales, la nivel 
psiho-fiziologic, când deseori nu „ştim” de ce vrem să bem sau să mâncăm ceva, ce 
ne „cere” organismul sau îşi doreşte în mod „nejustificat”, să evităm oboseala sau, 
dimpotrivă, să depunem efort etc. Psihanaliza susţine ideea în conformitate cu care, 
activităţile noastre, chiar şi cele mai nesemnificative, în aparenţă, pot avea în fapt o 
semnificaţie care ne scapă sub raportul conştientizării lor. În aşa măsură, încât unul 
dintre efectele tratamentului psihanalitic poate fi înţeles drept conştientizarea 
(„prise de conscience”) semnificației conduitelor (percepute drept simptome) care 
afectează adaptarea individului căruia ele pot să se impună. Mijloacele folosite de 

un subiect pentru atingerea unui obiectiv pot să rămână inconştiente, la fel şi 
scopurile. Spre exemplu, mijloacele prin care un organism îşi restabileşte echilibrul 
(mecanic, termic, clinic) compromis, îi rămân acestuia în general necunoscute, 
acestea fiind evaluate ca fiind reglări homeostatice în cadrul sistemului. Asemenea 
modele explicative sunt regăsite şi în plan afectiv, când unele obiecte, acte, operații 
pot juca roluri semnificative, fiind evaluate în moduri diferite, în funcţie de 
psihologia individului. 

Modalităţile prin care se realizează această „scăpare” sunt multiple, ele fiind 
specifice fiecărei forme şi nivel al subconştientului. Exagerându-se importanța 
inconştientului — a naturii inconştiente a întregii activităţi psihice — s-au proliferat 
mai multe forme ale acestuia, mai relevante fiind considerate ca fiind cele ale 
inconştientul: biologic, bio-psihic ereditar, pulsional, automatizat al deprinderilor, 
refulat, frustat, afectiv, amnezic. Le vom analiza succint pe fiecare. 

Inconştientul biologic vizează procesele interne ale metabolismului, 
mecanismele de reglare ale temperaturii în raport cu mediul extern, precum şi 
acțiunile de evitare a rănirii, lovirii, denumit în limbajul comun prin instinctul de 
apărare/protecţie. El cuprinde activitatea sistemului neurovegetativ, coroborată cu 
activitatea sistemului endocrin, nerecurgând la intervenția sistemului nervos central 
decât în cazul unor conflicte grave şi care conduc la îmbolnăvirea organismului. 
Unii psihologi (Cannon şi Descartes) chiar vorbesc despre „înţelepciunea 
organismului”, de multe ori corpul uman „dictându-ne” ce alimente să utilizăm sau 
ce activități să întreprindem, fără participarea exclusivă a conştiinţei. 

Inconştientul bio-psiho-ereditar cuprinde toate trebuinţele înnăscute a căror 
manifestare nu are imediat şi în mod necesar aportul conştiinţei. Este cazul 
diverselor reflexe pe care se bazează atât relaţiile elementare ale omului cu lumea, 
cât şi procesele interne, reglate de sistemul neurovegetativ. Spre exemplu, de o 
muscă ne apărăm şi în somn fără să ne dăm seama sau tot în timpul somnului 
„căutăm” poziţia cea mai comodă pentru organism, fără să ne dăm seama de acest 
lucru. O asemenea „strategie” adaptativă nu este utilizată numai în timpul 
somnului, ci şi în condiţiile de veghe şi chiar de trezire, de vigilență maximă, în 
scopul valorificării potenţialului energetic de care dispunem. 

Tot în acest registru al inconştientului intră şi tendințele ereditare mai 
complexe, precum şi unele emoţii, cum ar fi: frica, mânia, tandreţea. Celelalte 
componente afective, dragostea şi celelalte sentimente, apar şi se dezvoltă cu 
ajutorul şi concursul nemijlocit al conştiinţei. La nivelul inconştientului pot fi 
considerate unele predispoziţii de ordin intelectual la care, ulterior şi pe fondul 
pasiunilor, este implicat, în mai mare măsură, nivelul conştient. 

Inconştientul pulsional. Modelul inconştientului pulsional a fost formulat de 
S. Freud, constituind nucleul concepţiei psihanalitice, fiind un mod dinamic de 
explicare a organizării şi funcţiilor sistemului personalității umane. 

Spre deosebire de înaintaşii săi, S. Freud reuşeşte să realizeze „răsturnarea 
coperniciană”. Medicalizând pasiunile pe care le scoate din sfera moralei, 
transformându-le în pulsiuni şi plasându-le în sfera medicinei şi psihologiei, S. 
Freud reuşeşte primul act de schimbare a unei mentalități. La baza vieţii psihice a 

individului, S. Freud pune pulsiunile, pe care le plasează ca sediu, în sfera 
inconştientului, considerându-le totodată drept factorul dinamic al vieţii psihice, al 
tuturor actelor noastre. În felul acesta se constituie primul model complet şi coerent 
de organizare dinamică a sistemului personalităţii, format din instanţe organizate 
ierarhic după principii dinamice, cum ar fi: 

— inconştientul — depozitarul pulsiunilor; 

— Eul conştient în relaţie cu realitatea; 

—  subconştientul, sau preconştientul, ca instanță intermediară între celelalte două. 

Conţinutul pulsional al inconştientului tinde permanent să se exteriorizeze în 
sfera conştientului, pentru a fi „satisfăcut”, descărcându-şi, în felul acesta, tensiunea 
psihică pe care o conţine. Această trecere din inconştient în conştient a pulsiunilor se 
face numai prin traversarea subconştientului care este instanța de cenzură. Dacă 
subconştientul consideră că pulsiunile nu pot fi exteriorizate, printr-un proces de 
refulare, ele sunt resprinse şi retrimise în inconştient, revenind cu o încărcătură 
psihică crescută. Pulsiunile refulate constituie în inconştient, dacă sunt dublate de o 
încărcătură afectivă, stări complexuale, iar dacă sunt în relație cu stările 
conflictuale, simptome nevrotice. 

Necesitatea ca pulsiunile inconştientului să fie satisfăcute este un principiu 
fundamental al psihanalizei, stabilind în felul acesta echilibrul vieţii psihice a 
persoanei. Realizarea acestei satisfaceri pulsionale se realizează fie prin suplimare, 
prin vis sau prin psihoterapie. Toate acestea operează un proces de cataris, care 
favorizând satisfacerea pulsională oferă persoanei o stare de bine şi echilibru 
sufletesc. 

Inconştientul automatizat, cunoscut în psihologie prin automatism sau 
deprindere, această formă a inconştientului îl are sub raport ştiințific-conceptual, ca 
precursor, pe savantul P. Janet, şi este regăsit în lucrarea Auromatismul psihologic. 
Lucrare ce a deschis orizontul unei psihologii mai complexe ce depăşea sfera 
exclusivistă a psihicului uman prin intermediul conştiinţei, psihologia nemaifiind 
astfel definită ca o ştiinţă a conştiinţei, ci ca o ştiinţă a vieții psihice în totalitatea ei. 
P. Janet este considerat precursorul psihologiei, întrezărind inconştientul refulat şi 
frustrat, dezvoltat ulterior de fondatorii psihanalizei, Freud şi Adler. 

În inconştientul automatizat, psihologul elveţian citat P. Janet sesizează nu 
numai unele stereotipii şi mecanisme automate cu caracter patologic, ci şi 
automatismele cu caracter normal, logice, raţionale, specifice vorbirii, scrisului, 
dactilografiei, mersului şi a altor acţiuni şi manifestări comportamentale, cum ar fi: 
ticurile şi stereotipiile verbale, reacţiile gestuale, mimica, pantomimica, salutul şi 
apelativul utilizat, însuşirea unui bun (brichetă, chibrit, semnul crucii, fuga din fața 
pericolelor iminente etc.). 

Unii psihologi au definit chiar şi învăţarea ca a fi un proces de trecere de la 
nivelul conştient la cel inconştient, mai ales atunci când se învață mecanic şi când 
se apelează mai mult la memorie decât la gândire, ceea ce după părerea noastră nu 
corespunde pe deplin adevărului. De aceea, cei mai mulţi psihologi consideră 
învăţarea ca fiind o activitate conştientă, care implică şi unele momente, nivele ale 
inconştientului, dar nu determinante. 


66 


Inconştientul refulat este conceptul prefigurat de P. Janet şi dezvoltat de 
Freud, şi vizează un anumit mod de comportament ce implică anumite reziduuri de 
ordin afectiv, frustrante de regulă, şi care-şi pun ulterior amprenta în cadrul 
manifestărilor. Această formă a inconştientului surprinde în conţinutul său anumite 
inhibitii şi interdicții ale copilului, care ulterior, pe acest fond al compensaţiei, va 
abuza de acele obiecte şi bunuri pe care nu le-a avut sau care i-au fost interzise. 
Asemenea manifestări au la bază unele complexe, refulări şi inhibiţii, care 
culminează printr-o atitudine şi printr-un mod de manifestare comune cu 
exhibiționismul, în afara sentimentului ruşinii şi responsabilităţii. Asemenea 
manifestări „accentuate” pot merge şi mai departe, culminând cu unele tendinţe 
criminale, pe fondul răzbunării, când acţiunea nu are un suport logic rațional, adică 
o etiologie „legitimată”, crima având la bază şi o asemenea formă a inconştientului. 

Inconştientul frustrat se explică prin compensarea inconştientă a unor limite, 
defecte de ordin fizic şi/sau intelectual, recurgându-se astfel la unele artificii şi 
mecanisme ce diminuează asemenea limite. Spre exemplu, un individ prea scund 
merge de obicei, cu pieptul scos pentru a părea mai înalt, în schimb cel prea înalt 
va umbla cu capul aplecat pentru a părea mai scund. Aşa se explică purtatul 
tocurilor înalte şi chiar apariția modei, prin unele modele vestimentare 
completându-se şi ajustându-se unele limite ce dezavantajează imaginea persoanei, 
creându-se unele complexe de inferioritate. 

Tot pe fondul inconştientului frustrat pot fi explicate şi unele stări euforice ale 
unor indivizi handicapaţi, marcați de anumite dezabilităţi fizice, care pe fond 
rațional ar trebui să se afle la limita unor stări depresive, şi nu a unei „pofte” de 
viață. Aici se adaugă, pe lângă inconştientul frustrat, şi instinctul de conservare şi 
supraviețuire, bucuria vieţii şi a propriei existențe implicând într-o mare doză şi 
asemenea trăiri inconştiente. 

Unii psihologi găsesc explicaţii şi răspunsuri prin intermediul acestei forme şi 
în etiologia manifestărilor deviante, care de cele mai multe ori aparțin unor indivizi 
frustraţi, prin devianță (furt) încercând să compenseze unele trebuinţe refulate 
ignorând riscul şi efectele induse de acele comportamente. De regulă, inconştientul 
frustrat induce şi determină apariția unor manifestări dezadaptative şi deviante, 
culminând prin tulburările de personalitate, care au la bază o etiologie mai 
complexă, comună şi complementară şi cu inconştientul frustrat şi refulat. 

Inconştientul afectiv face referință la anumite manifestări individuale şi/sau 
colective care nu se explică neapărat printr-o relație cauzală, şi ca urmare nu au la 
baza lor un suport raţional-conştient. Anumite dispoziţii şi indispoziţii, stări şi trăiri 
afective, euforie sau supărarea/tristețea ori unele manifestări spontane, cum ar fi 
râsul sau plânsul etc., sunt forme de manifestare ce au la bază inconştientul afectiv. 
Din ceea ce am prezentat rezultă că inconştientul afectiv se raportează cu precădere 
la afectivitate, surprinzând acest segment al psihicului, având mai mult determinări 
instinctive, pulsionale şi hormice, prin el obiectivându-se unele dorinţe şi cerinţe 
instinctive ale organismului uman. Un caz concret de obiectivare a inconştientului 
afectiv îl reprezintă izbucnirea afectelor, afecte (emoţii negative) care pot culmina 
prin agresivitate fizică, până la omucidere. 

O asemenea formă este regăsită şi la nivelul mulțimii, când individul este 
„acaparat”, asimilat de mulţime, acționând în virtutea şi pe fondul unor determinări 
inconştiente, ale aşa-numitului inconştient colectiv, după cum le-a numit G. Jung. 
Întrucât acest concept şi fenomen aparține psihologiei sociale, mulțimilor, nu vom 
mai insista în analiza asupra sa. 

Inconştientul mnezic. Analiza şi interpretarea acestui nivel este mult mai 
greu de realizat, implicând atât procesele psihice conştiente, cât şi trăirile şi 
experienţa. Inconştientul mnezic se raportează la trăirea care se manifestă şi este 
sesizată ca obiect al unei experienţe ce implică ceea ce eu gândesc sau îmi 
reprezint, ceea ce eu percep prin experiența prezență-percepţie provenind din 
trecutul meu, memoria mea, care se actualizează în prezent. Fiecare dintre acestea 
dispune de un asemenea „rezervor de amintiri” a cărui virtualitate, afirma 
psihanalistul citat mai înainte, constituie forma inconştientului universal acceptat, 
sau inconştientul mnezic. 

Analiza formelor inconştientului permite evidenţierea unor caracteristici ale 
acestui nivel ale psihicului uman, şi anume: 

— se află la polul opus al conştiinţei, dar în zonele de profunzime ale 

sistemului psihic uman; 

— se concentrează mai mult asupra propriei ființe, exprimându-se prin porniri 

instinctuale; 

— se află mai mult sub comanda „afectivităţii”, având o „logică afectivă” 

decât una cognitivă; 

— operează mai mult cu trecutul decât cu prezentul, implicând mai mult 

memoria decât gândirea; 

— se poate constitui şi într-o sursă de patologie a personalității, intrând sub 

incidenţa psihopatologiei şi mai puţin în cel al psihologiei. 


Nivelul subconştient 

Este zona preconştientă — anticamera conştiinţei —, zonă în care, aşa cum 
evidenția Freud, intră memoria potenţială, ansamblul deprinderilor şi operațiilor, 
fiind opusă conştientului. La fel ca şi inconştientul (uneori, fiind confundate), 
subconştientul constituie un rezervor şi o bază pentru activitatea conştientă. Spre 
deosebire de conştient, subconştientul nu este capabil să reacționeze, aşa cum 
procedează mentalul conştient. Cu alte cuvinte, este iresponsabil în raport cu 
faptele şi gândurile noastre. Spre exemplu, dacă emitem sugestii greşite, 
dăunătoare, subconştientul le va accepta ca adevărate, materializându-le sub formă 
de situaţii de viaţă, experienţe sau remanenţe. Războiul psihotronic se bazează pe 
această proprietate a subconştientului, la fel şi reclamele comerciale. Aici, un mare 
rol revine sugestiei şi persuasiunii. Pentru a nu rămâne însă pradă tendinţelor 
subconştiente, trebuie să apelăm la conştientul mental, singurul în măsură să 
vegheze asupra acestei porniri subconştiente şi inconștiente. Subconştientul nu face 
altceva decât să răspundă la sugestii, neputând compara şi discrimina rațional ceea 
ce este bine de ceea ce este rău, aceste funcții aparținând mentalului constant- 
rațiunii. 

Subconştientul se află în raporturi strânse cu conştientul, sfera şi mai ales 
acțiunea acestora depinzând de nivelul conştientului. Conştiinţa are puterea de a 
accepta sau respinge orice sugestie, energie malefică, prin diverse practici oculte 
cum este magia neagră, spiritismul, vrăjitoria în general. Capacitatea de 
conştientizare a răului, prin cunoaşterea realităţii, devine o necesitate obiectivă în 
vederea anihilării unor porniri şi contribuţii ale subconştientului. Rațiunea este 
singura în măsură să învingă sugestiile negative, puterea distructivă a acestora. De 
aceea, în loc să ne lăsăm pradă unei gândiri negative, scepticismului, este cu mult 
mai indicat să apelăm la gândirea pozitivă, în ultimă instanţă la conştient şi rațiune. 

Rezumăm aceste idei prin următoarele sugestii pozitive: 

1. Gândiţi-vă numai la bine şi binele se va manifesta fără nici o îndoială. Dacă 
veţi gândi însă în mod negativ, veți culege roade pe măsură. Sunteţi chiar 
reflectarea propriilor dumneavoastră gânduri. 

2. Subconştientul nu vă va contrazice niciodată, ci va accepta mereu ceea ce 
afirmaţi în mod conştient. Nu spuneţi niciodată: „nu am destui bani să-mi cumpăr 
asta”, deşi poate momentan este adevărat. Mai bine spuneți: „Voi cumpăra acest 
obiect. Accept total această idee.” 

3. Deţineţi mereu puterea de a alege. Alegeţi, deci sănătate şi fericire. Puteți 
decide dacă să fiți prietenos sau duşmănos. Alegeţi totdeauna un comportament 
amiabil, cordial, vesel, cooperant şi întreaga lume vă va răspunde la fel. Acesta este 
cel mai bun mijloc de a vă dezvolta o personalitate plină de armonie. 

4. Mentalul conştient are rolul de „paznic”. Rolul său fundamental este acela 
de a vă proteja subconştientul împotriva sugestiilor negative. Urmăriţi să fiți mereu 
convinşi că în curând se va petrece ceva minunat. Cea mai mare putere cu care aţi 
fost înzestrați este capacitatea de a alege. Alegeţi deci bucuria şi bunăstarea în toate 
aspectele vieții. 

5. Sugestiile şi afirmaţiile celorlalți nu au nici o putere de a vă face rău. 
Reţineţi doar faptul că doar propriile gânduri vă pot influența. De aceea respingeți 
cu tărie gândurile sau declaraţiile celorlalți care vă dăunează, construind şi hrănind 
dumneavoastră înşivă sugestii pozitive. Aveţi deci puterea de a alege modul în care 
veţi acționa. 

6. Supravegheaţi-vă mereu afirmaţiile. Veţi primi răspuns chiar la cele mai 
neînsemnate cuvinte. Nu spuneţi niciodată: „Voi da greş, îmi voi pierde serviciul; 
nu-mi pot plăti avocatul”, căci subconştientul nu înţelege glumele dumneavoastră. 
Astfel veți avea parte de ceea ce decretaţi (în glumă sau în serios). 

7. Mentalul nu este nici rău, nici bun, aşa cum nici o forță a naturii nu este nici 
rea nici bună. Totul depinde de modul cum vă folosiţi de această forță. Urmăriţi 
deci să o utilizaţi doar în scopuri benefice, pentru a-i vindeca şi ajuta pe oameni. 

8. Nu spuneți niciodată: „Nu pot”. Depăşiţi-vă teama şi înlocuiți aceste 
cuvinte cu următoarele: „Totul îmi stă în putere datorită giganticei forțe a 
subconştientului care mă susţine.” 

9. Abordaţi viaţa din punctual de vedere al adevărurilor eterne şi al principiilor 
imuabile şi nu din perspectiva fricii, a ignoranței şi a superstițiilor. Mai ales, nu 
permiteţi nimănui să gândească pentru dumneavoastră. Luaţi singuri decizii şi 
analizați-vă cu grijă gândurile. 

10. Sunteţi însuşi căpitanul propriului dumneavoastră subconştient, stăpânul 
propriului dumneavoastră destin. Amintiţi-vă mereu că aveţi puterea de a alege. 
Prin urmare: Alegeţi viața! Alegeţi dragostea! Alegeţi sănătatea! Alegeţi fericirea! 

11. Toate ideile pe care mentalul conştient le ia drept bune, vor fi acceptate şi 
de către subconştient, care va găsi calea pentru a le transpune în realitate. Aveţi 
încredere în legile imuabile ale creaţiei, în protecția divină şi în binecuvântarea sa. 

Prin această lecţie de sinteză vom înţelege mai bine rolul proceselor psihice 
implicate în cadrul sistemului psihicului uman a fiecărui proces în mod 
independent şi mai ales în corelaţie unul cu celălalt în cadrul întregului. Psihicul 
uman acționează atât ca întreg, cât şi ca parte indisociabilă întregului, fapt 
demonstrat în continuarea cursurilor în care vom analiza în mod diferențiat fiecare 
dintre procesele psihice implicate în cadrul psihicului, începând, după cum este 
firesc, cu cele inferioare şi încheind cu personalitatea, care în ultimă instanță este 
chintesența acestor procese psihice implicând, totodată, şi anumite trăsături şi 
însuşiri ce operează în diferenţierea şi delimitarea fiecărui individ prin propria-i 
personalitate. 


Rezumat 


Prin prezentarea conținutului acestui capitol şi a problematicii vizate se evidențiază 
caracterul sistemic al psihicului uman, în coroborare cu interacțiunile şi mecanismele 
funcționării întregului prin intermediul şi cu ajutorul nemijlocit al părților. Astfel, psihicul uman 
cunoaşte o configuraţie ce permite evidențierea unor raporturi de intercondiționare dintre 
elementele structurale implicate, şi care-i conferă o asemenea formă configuraţională. 

Totodată este evidenţiat faptul că psihicul uman nu trebuie analizat dintr-o 
perspectivă statică, el cunoscând mai multe etape şi particularități ale organizării sale, 
începând cu primul moment ce coincide cu procesul embriogenezei, şi culminând cu aşa- 
numitul „al doilea moment”, prin care se realizează un salt calitativ în evoluţia creierului 
şi psihicului uman, marcând trecerea din domeniul vieţii vegetale în cel al vieţii de relație. 
În raport cu aceste stadii şi niveluri ale organizării şi funcționării psihicului uman se 
desprind unele trăsături şi mecanisme care stau la baza funcționării acestui sistem psihic, 
mecanisme fără de care psihicul uman nu ar putea funcţiona, ele devenind componente 
indispensabile oricărui psihic normal. 

Dimensiunile longitudinale ale psihicului uman sunt evidențiate prin cele trei niveluri, 
care nici pe de parte nu sunt independente şi nici unilaterale, ca structură, mod de 
organizare şi funcţionare, ele întrepătrunzându-se şi intercondiționându-se în mod 
complementar şi interdependent. În activitățile noastre, mai mult sau mai puţin elaborate, 
ne confruntăm cu acțiuni şi acte conştiente şi inconştiente, voluntare şi involuntare, 
legitimate sau ilegitimate etc., toate avânt o „, întemeiere” conştientă sau inconştientă, ca 
acte reflexe, automatisme, sau pe un fond difuz al conştientului sau aparținând mai de grbă 
celorlalte două niveluri specifice ale psihicului uman, inconştientul şi subconştientul. 

Analiza acestor trei niveluri permite evidenţierea carecterului complex al psihicului 
uman, el nefiind structurat doar la nivelul conştientului şi nefuncționând doar prin meca- 
nismele acestui nivel, ci şi prin intermediul celorlalte două niveluri şi forme de manifestare, 
ale acestora, care, aşa cum am prezentat, cunosc mai multe modalități de obiectivare, prin 
intermediul cărora permit însăşi existența individului şi a psihicului în general. 

Test autoevaluativ 


1) Dintre următoarele perspective de abordare a psihicului uman, pe care o 
consideraţi superioară: 


Beéhäviotismül reenen al ata ua 030 ataca at a 00 a 
Structuralismül: i seic aaa a 0 al aa a A tata a ua b 
Perspectiva SiStemică.. nenea aan ne ana aan c 
Funcţionalismul....... mean nana amane E AEA d 
Experimentalismul.........m cane nenea nana ana enana ae eneaennnae e 


2) Printre caracteristicile S.P.U. se desprind câteva trăsături mai importante şi pe 
care vă rugăm să le evidenţiaţi: 


3) Sistemul psihic uman cunoaşte cel puţin două momente calitative în evoluţia sa. 
Cum se numeşte procesul specific primului moment? 


EVOLUȚIE osere paote elada ai i a E Ol agatat a 
Integrare... -b 
Aütoorgdnizar e oreren a ăi iata aa cau c 
Embriogenezð soi scol e dea ia 9 t dit ala e ia apr a ta d 
Orgi ZT E rgoaecena ien eiao EE EEEE EEE EAE E EEE .e 


4) Evidenţiaţi prin intermediul metodei comparative principalele trăsături şi 
mecanisme ce permit funcţionarea psihicului uman: 


5) Psihicul uman posedă trei niveluri specifice ce-i permit existenţa şi funcţionarea 
sa. Care sunt acestea? 


6) Ca o formă superioară a psihicului, nivelul conştient presupune mai multe funcții, 
alături de cele ale conştiinţei în general. Care sunt acestea? 

7) Evidenţiaţi principalele forme de manifestare ale inconştientului: 


Ca cocs ct so aa dud a aaa Ec al ta aa AE ta a a 
D) PEE EINA at aula bla at aa n ad alu botu aa i 
Cheia ana căt toat TEE banana dana lao 0 N 
Cl) noa AEAN ATA AE AE AE IE dul da ci aha ada a 
E) zeci pa E a pe aaa data uda pate 2 du bas d aa 
8) Inconştientul afectiv este generator de: 
Stari depres iVe. steisean heie beta oale a ut da adapa scală ai a 
Ii SDOZINI poeziei esa pia antene acea ba ao do alde dată b 
Eüforid sentreer ed 0 aaa ue duo aaa ae oa Dale c 
Pa KAADAA ARAT ii sate dai ss al i ecua ca tat ca ada 2 d 
Trebuiţe COGNITIVE: caii ct sapt noni a au ou da e 


9) Structura subconştientului cuprinde: 
Memorie potențială ......ee nenea manea aaa emana a 
Deprinderi şi operaţii. 


10) Trebuiţele înnăscute aparțin. 


Inconştientului refulat ceea nenea ne aaa 

Inconştientului pulsional 

Inconştientului bio-psiho ereditar „n.se c 

Constientulut si iee in ude dle EEO E O daca îl d 

Subcönstientülut s n zii iat cata e ta tan dt ca Ea Cata de a tată it dala e 
Exerciţii 


1. Încercaţi să desprindeţi din realitatea înconjurătoare cât mai multe modalități 
configuraționale sistemice prin care să evidenţiaţi caracteristicile definitorii ale oricărui 
sistem, implicit pe cele aparținătoare psihicului uman. 

2. Relaţionaţi procesele psihice, cognitive cu cele reglatorii. 

3. Găsiți exemple de acțiuni-manifestări care să corespundă formelor inconştientului 
refulat, frustrat şi afectiv. 

Capitolul 3 


CUNOAȘTEREA PRIN INTERMEDIUL 
PROCESELOR PSIHICE SENZORIALE: 
SENZAȚIILE ŞI PERCEPŢIILE 


Structura problematicii analizate 


Capitolul este structurat pe două subcapitole distincte care fac referinţă la procesul 
psihic analizat. În primul subcapitol este analizată senzaţia, ca o primă formă de 
cunoaştere, specifică proceselor psihice cognitive inferioare, definind-o şi prezentându-i 
caracteristicile specifice în raport cu alte procese senzoriale. În acest sens sunt delimitate 
principalele tipologii aferente modalităților senzoriale specifice, legile sensibilităţii şi 
relaţiile existente între variabilele implicate în raporturile legice presupuse. În cel de-al 
doilea subcapitol este analizată percepția, definind-o şi desprinzându-i caracteristicile 
generale şi specifice în raport cu senzația şi reprezentarea. Sunt prezentate formele şi 
legile percepției în analogie cu celelalte procese senzoriale, precum şi unele limite, vicii ale 
acesteia în procesul cunoaşterii. 


3.1. Senzaţii 


3.1.1. PRELIMINARII ASUPRA SENZAȚIEI 


Cunoaşterea realității înconjurătoare este de natură senzorială şi se realizează 
în mod nemijlocit prin modalităţile senzoriale. Prin intermediul acestora, noi 
primim informaţii despre infinitatea bogăției de însuşiri a obiectelor şi fenomenelor 
lumii reale: simţim mirosul florilor, desprindem culorile curcubeului, ne dăm 
seama dacă cerul este senin sau înnorat, dacă semaforul este roşu sau verde, dacă 
suntem în mişcare sau stăm pe loc, dacă ne doare o măsea sau alt organ intern etc. 

Aşa cum se poate deduce, senzațiile sunt cele mai elementare fenomene 
psihice cognitive care reflectă diferitele însuşiri ale obiectelor şi fenomenelor lumii 
externe, precum şi stările interne ale organismului în momentul acţiunii nemijlocite 
a unor stimuli specifici asupra receptorilor/analizatorilor. De aici concluzia că 
senzaţia este primul nivel psihic de prelucrare, interpretare şi utilizare a informației 

despre însuşirile obiectelor şi fenomenelor lumii externe, şi despre stările mediului 
intern, constituindu-se drept sursa primară a informațiilor receptate. 

Rolul acestor procese psihice este foarte important în viaţa şi activitatea 
umană şi socială, alături de celelalte procese psihice. Ne putem imagina cum ar fi şi 
mai ales cum ar acţiona un individ care nu dispune de informaţiile primare primite 
prin intermediul senzaţiilor vizuale şi auditive ori prin intermediul altor simţuri 
diminuate sau chiar inexistente. O asemenea deprivare senzorială, nu numai că i-ar 
face imposibilă activitatea, ci chiar şi adaptarea la mediul social şi în viața 
cotidiană în general. În acest sens, psihologul M. Golu, în lucrarea deja citată, 
afirma că recepţia senzorială este prima formă specifică de realizare a comunicării 
noastre cu lumea externă, a cărei funcționare începe înainte de naştere, în timpul 
vieții intrauterine, când devine posibilă formarea unor reflexe condiționate la 
agenţii mecano-acustici şi termici din mediul extern. 

Dar să nu ne referim doar la rolul senzațiilor umane care, aşa cum ne putem da 
seama, condiționează în ceea mai mare măsură existența noastră, ci să evidenţiem 
rolul senzaţiilor în general, cu precădere al celor specifice regnului animal care 
sunt cu mult mai dezvoltate şi „eficiente” decât la om. Cutremurele de pământ şi 
alte cataclisme naturale se constituie în a fi stimuli senzoriali care depăşesc cu mult 
pragul senzorial al speciei umane, ridicând serioase probleme din această 
perspectivă, şi mai ales în ceea ce piveşte raportul dintre rațiune şi instinct, gândire 
şi senzaţie. Se impun serioase rezerve în ceea ce priveşte acceptarea rolului 
determinant al gândirii şi rațiunii în vederea supravieţuirii, şi implicit a 
superiorității omului în raport cu asemenea proprietăţi senzoriale care menţin şi 
protejează unele specii din regnul animal. Asemenea calități senzoriale superioare 
sunt valorificate în cele mai înalte tehnologii militare, la care participă nu numai 
omul şi logistica militară „clasică”, ci şi unele specii de insecte, cum ar fi albinele, 
pentru detectarea razelor ultraviolete şi a luminii polarizate, sau unele animale, în 
mod deosebit şobolanii, „roboşobolanul”, utilizați în spionaj, acționând pe baza 
unor principii şi mecanisme neuropsihice descoperite încă de Pavlov, prin 
intermediul bine-cunoscuţilor stimuli şi a raportului dintre aceştia, şi unele reflexe 
condiționate. Un rol deosebit revine calităților unor specii de şerpi constrictori 
(boa, pitonii şi anacondele), prin pragurile senzoriale mult superioare omului, în 
scopul detectării căldurii prin utilizarea unor mici senzori infraroşii rezultați din 
structura moleculară a proteinei şarpelui, senzori care ar putea fi plasați pe hainele 
şi pe căştile militarilor, şi care prin capacitatea senzorială sporită, vor putea evalua 
schimbarea de temperatură. Aceste exemple, şi nu numai, conduc spre schimbarea 
mentalităţii privind rolul determinant al rațiunii în planul existenței şi devenirii 
umane, admițând şi promovând totodată posibilitatea coabitării rațiunii cu 
instinctul şi aceste forme inferioare ale cunoaşterii, şi implicit ale cooperării dintre 
ştiinţele naturii (biochimiei, biologiei moleculare, chimiei polimerice, fizicii etc.) şi 
cele socio-umane, în mod deosebit cu psihologia. 

Definiţii ale senzaţiei 

Asupra definirii acestui proces psihic elementar există mai multe definiţii, cea 
mai riguros formulată şi care se legitimează prin autoritatea autorului este cea care 
aparține psihologului P.P. Neveanu, definiţie expusă în Dicţionarul de psihologie. 
După psihologul citat, senzaţia este un „proces psihic primar şi bazal finalizat 
printr-o imagine univocă, reflectând reductiv lumină, culoare, elemente neintegrate 
din câmpul spatio-temporal, sunet, calităţi mecanice sau chimice, stări musculare 
sau viscerale, relaţii termice sau poziționale”. Mai concret şi mai uzual, senzaţia 
este definită de acelaşi autor ca „proces psihic de semnalizare-reflectare prin 
intermediul unui singur analizator a propietăţilor simple şi separate ale obiectelor 
în forma unor imagini directe, elementare, adică primare (n.n.) ”. 

Prin definiție, senzaţia este o imagine fără un contur precis, cu ajutorul căreia 
ne sunt oferite informaţii suficient de exacte şi de detaliate despre proprietățile 
obiectelor şi fenomenelor lumii înconjurătoare. Din acest punct de vedere, 
senzațiile sunt definite ca fiind „procese psihice senzoriale elementare, prin care se 
semnalizează separat (în forma imaginilor simple şi primare), însuşirile concrete 
ale obiectelor şi fenomenelor, în condițiile acțiunii nemijlocite a stimulilor asupra 
analizatorilor”. 


3.1.2. CARACTERISTICILE SENZAȚIILOR 


Din definițiile prezentate rezultă următoarele caracteristici de bază ale 
senzației: 

— este proces psihic senzorial, adică face parte din prima treaptă a proceselor 
de cunoaştere, alături de percepţie şi reprezentare; 

— este proces psihic elementar, cel mai simplu, dar care stă la baza tuturor 
celorlalte procese psihice de cunoaştere; 

— este imagine simplă, întrucât reflectă separat însuşirile concrete ale unui 
obiect, cuprinzând informații despre câte-o singură însuşire; este cea mai simplă 
legătură informațională cu mediul; 

— este imaginea primară, care se produce numai în condiţiile acţiunii 
nemijlocite a stimulilor asupra analizatorilor; 

— are o anumită intensitate, care depinde de intensitatea stimulului la care se 
adaugă starea generală a subiectului (oboseală accentuată, un stimul puternic care 
va determina o senzaţie diminuată), precum şi de starea funcţională a receptorului 
ŞI, în ultimă instanţă, a întregului analizator; 

— are o anumită calitate, care este dată de natura stimulului şi de tipul 
analizatorului specializat pentru acest tip de stimuli; 

— are o anume durată, fiind considerată, în general, ca durată a acţiunii 
stimulului, dar şi de starea funcţională a analizatorului; 

— dispune de o tonalitate afectivă, fiecare senzaţie are un caracter plăcut sau 
neplăcut, cum ar fi cromatica în cazul culorilor, ştiut fiind că unele sunt culori 
terne-neplăcute, iar altele, dinpotrivă, au un impact pozitiv asupra tonusului afectiv, 
sunt aşa-numitele culori calde, în general culorile deschise. 

Senzaţia se realizează prin intermediul organelor de simț, aparatelor senzoriale. 
Cu ajutorul senzaţiilor, organismul uman primeşte însuşirile separate, imaginile 
simple şi primare, ele neavând însă o existență separată, izolată în contextul vieţii 
psihice a personalității. 

Senzaţiile sunt modalităţi de reflectare în creierul omului a însuşirilor obiectelor şi 
fenomenelor lumii reale, care acționează nemijlocit asupra receptorilor, fiind rezultatul 
activităţii reflexe a analizatorilor ca răspuns la stimulările interioare simple. 
Analizatorul este un ansamblu structural funcțional care face posibilă producerea 
senzațiilor. 

Secunosc mai mulți analizatori şi tipuri de senzaţii, care prin coroborare 
conduc la unele modalităţi senzoriale. Aceşti analizatori şi tipuri de senzaţii sunt: 

— analizator vizual — ochiul — senzaţia vizuală; 

— analizator auditiv — urechea — senzaţia auditivă; 

— analizator cutanat — epiderma — senzaţia cutanată; 

— analizator olfactiv — nasul — senzaţia olfactivă; 

—  analizatorul gustativ — limba — senzaţia gustativă; 

— analizator kinestezic — tendoane, articulații — senzațiile chinestezice şi 

proprioceptive; 

— analizator intern — viscerele — senzaţia dolorică. 


3.1.3. MECANISMELE NEUROFIZIOLOGICE 
ALE SENZAȚŢIILOR 


Organul morfofiziologic al senzaţiei poartă numele de analizator (oarecum 
echivalent cu termenul mai vechi de „organ de simţ”). În lumina datelor actuale, 
analizatorul este alcătuit din următoarele verigi: receptorul; calea eferentă sau 
eferentaţia inversă (conexiunea inversă), veriga centrală (I. Radu, coordonator, 
Introducere în Psihologia contemporană, pp. 11-74). Deşi toate aceste elemente 
formează un întreg unitar, cel mai relevant element care îndeplineşte structura de 
principiu şi funcţiile de bază ale analizatorului este receptorul. 

Receptorul, segmentul periferic al analizatorului, este alcătuit din numeroase 
celule senzoriale a căror destinaţie este să transforme acţiunea stimulilor (fizici sau 
chimici) în semnale nervoase. Celulele receptoare (în total cca 400 000 000) sunt 
specializate pentru anumite forme de energie (stimulii adecvaţi sau specifici) față 
de care manifestă o mare sensibilitate; în schimb, sunt insensibile sau puţin 
sensibile faţă de celelalte forme de energie (stimulii inadecvaţi, nespecifici, fac 
excepție stimulii electrici şi într-o oarecare măsură cei mecanici, considerați 
„universali”). Să notăm însă, că specificitatea receptorilor este prezentă numai „la 


76 


intrare” (spre interior), pentru că „la ieşire” (spre fibrele nervoase senzoriale), ei 
trimit semnale identice pentru întreaga reţea nervoasă. Particularităţile funcţionale 
ale receptorilor sunt determinate genetic; această verigă periferică a analizatorului 
nu trebuie să „învețe? să transforme o anumită formă de energie în semnale 
nervoase, deşi, fireşte, capacitățile sale funcționale pot fi modificate (ameliorate) 
prin exerciţiu sau sub influenţa altor factori (comenzi centrale). 

Calea eferentă, calea de conducere a influxului nervos, este componenta ce 
transferă informaţia de la receptor la scoarța cerebrală şi cuprinde fibre nervoase 
senzitive şi o serie de centri subcorticali. Prin această componentă se realizează 
analiza şi sinteza primară a influxurilor nervoase, un prim filtraj senzorial, astfel 
încât la scoarța cerebrală să fie transmise decât informaţii adaptative pentru om. 

Veriga centrală, segmentul cortical, este una din cele mai importante 
componente din cadrul analizatorului, fiind o zonă corticală specializată în 
decodificare, adică în transformarea impulsului nervos în proces psihic, în cazul 
nostru în senzaţii. Fiecare analizator are zona sa corticală, spre exemplu: zona 
vizuală în occipital, zona auditivă în temporal. Veriga centrală are două zone: zona 
centrală sau nucleul analizatorului şi zona periferică sau zona de asociație, cu 
funcţii de integrare a senzaţiilor în ansamblu. 

Se subiînţelege că lipsa unei componente a analizatorului face imposibilă 
producerea senzațiilor, iar funcționarea insuficientă a uneia dintre acestea perturbă 
realizarea senzaţiei. 


3.1.4. MODALITĂŢI SENZORIALE. 
TIPOLOGIA SENZAŢIILOR 


Modalitatea senzorială este acea proprietate ce desemnează apartenenţa la un 
anumit sistem senzorial şi este utilizat pentru a releva caracteristicile şi funcțiile, 
fie ale unei anumite categorii de senzaţii, fie ale unui semnal determinat (I. Radu, 
op. cit.). În cadrul fiecărei modalităţi senzoriale distingem diferitele calități ale 
senzaţiilor. Spre exemplu, modalitatea vizuală, în cadrul senzațiilor vizuale, 
prezintă următoarele calități: luminozitatea, tonalitatea cromatică, şi saturația, pe 
când în cadrul senzațiilor auditive se regăsesc calităţi, cum ar fi: înălțimea, timbrul 
Şi intensitatea. 

În evaluarea tipurilor de senzaţii sunt utilizate mai multe criterii: 

a) tipul aparatului, organului specializat pentru recepţie, în raport cu care se 
desprind senzațiile specifice celor cinci simţuri, în conexiune cu analizatorul şi 
modalitatea senzorială pe care le-am prezentat deja (senzaţii auditive, vizuale, 
olfactive, gustative, cutanate); 

b) natura conținutului informaţional, în raport cu care se desprind: 

1. senzațiile care furnizează informaţii despre obiectele şi fenomenele 
lumii externe (vizuale, auditive, cutanate, olfactive, gustative); 

2. senzațiile care furnizează informații despre poziția şi mişcarea 
propriului corp (proprioceptive, kinestezice şi de echilibru); 
3. senzațiile care ne informează despre modificările mediului intern 
(foame, sete, durere). 
Din această perspectivă tipologică putem delimita următoarele funcții ale 
senzațiilor: 
e realizează legături informaţionale simple cu mediul; 
e se potintegra în structura unor aptitudini complexe; 
e contribuie la conştientizarea lumii şi a propriei fiinţe; 
e provoacă interes şi atitudini în mod discriminatoriu pentru o categorie de 
stimuli; 
e interacționează cu celelalte procese psihice, în mod deosebit cu cele 
cognitive. 
Vom analiza în continuare caracteristicile celor mai importante modalități 
senzoriale. 


Senzaţii vizuale 

Sunt provocate de acţiunea energiei radiante, a undelor electromagnetice 
asupra analizatorului vizual, ochiul, şi sunt cele mai importante şi utile pentru om 
şi animale. Pentru om, ochiul este adaptat pentru recepționarea undelor din 
registrul 390-760 milimicroni, acestea fiind de fapt razele de lumină propriu-zise. 
Deviaţia acestor dimensiuni conduce la receptarea undelor electromagnetice, cum 
ar fi razele ultraviolete cu o lungime de undă de 302 milimicroni, şi a razelor 
infraroşii cu o lungime de undă de 950 milimicroni. Cele mai scurte lungimi de 
undă corespund culorii violet, iar cele mai lungi, culorii roşii. 

Undele electromagnetice se propagă de la soare, iar sursele artificiale sunt 
reprezentate de corpurile luminate care absorb o parte a radiaţiilor, omul percepând 
obiectele colorate într-o nuanță cromatică corespunzătoare lungimilor de undă 
reflectate. Dacă obiectul absoarbe toate undele este văzut negru, dacă le reflectă pe 
toate, este văzut alb, iar dacă le reflectă selectiv, este văzut în una din cele şapte 
culori ale spectrului cromatic. 

Din perspectiva anatomiei analizatorului ce aparține acestei modalități 
senzoriale, adică ochiul, acesta este un organ cu o structură foarte complexă. Partea 
sensibilă la lumină este retina, în care există două tipuri de celule fotosensibile: 6 
milioane de celule cu conuri şi 120 milioane celule cu bastonașe, ambele 
îndeplinind unele funcţii ale analizatorului. Conurile asigură vederea culorilor, iar 
bastonaşele, care sunt mai sensibile, reacționează chiar şi la lumină slabă. Unele 
animale au numai conuri în retină, cum sunt păsările de curte, care nu văd culorile 
decât pe timp de zi, şi de aceea, după cum începe să se întunece, nu mai văd nimic, 
cautând să se adăpostească. În raport cu acestea, câinii nu au în retină decât 
bastonaşe, şi ca atare nu văd culorile, dar se descurcă foarte bine şi noaptea, când 
lumina este foarte slabă. Oamenii sunt avantajaţi, cel puţin din acest punct de 
vedere senzorial, dispunând de ambele posibilități. Există însă cazuri în care o 

persoană nu poate distinge toate culorile, deficiență numită acromatopsie parțială, 
cea mai răspândită formă a acestei deficienţe fiind cunoscută sub numele de 
daltonism, şi care este considerată drept maladie senzorială, concretizată în 
imposibilitatea discriminării culorilor, mai precis când un asemenea individ nu 
poate distinge verdele de roşu. Mult mai rare sunt persoanele cu acromatopsie 
totală, adică cele care nu pot distinge nici o culoare. 

În medie, globul ocular are aproximativ 2,5 cm lungime. Învelişul globului 
ocular, albul ochiului, se numeşte sclerotica. În plus, există şase muşchi micuţi care 
permit ochiului să privească drept înainte şi să se mişte pentru a privi în sus, în jos 
şi lateral. Ochiul este acoperit de cornee, care este transparentă, şi îşi ia culoarea 
din cantintatea de pigment numit melanină din iris, care produce doar patru culori: 
albastru, verde, gri, şi căprui. 

Razele de lumină reflectate de obiectele aflate în câmpul vizual pătrund în 
ochi prin lentile, care îşi schimbă forma pentru a focaliza razele de lumină pe retină 
(pe fundul ochiului) cu scopul de a asigura o imagine exactă. Pupila are rolul de a 
controla cantitatea de lumină care pătrunde în ochi. La lumina strălucitoare a 
soarelui ea se contractă, iar la o lumină slabă se dilată, permiţând pătrunderea unei 
cantități maxime de lumină în interiorul ochiului. Există şi alte cauze care duc la 
dilatarea pupilelor, cum ar fi: un interes sporit pentru ceva, stări de stres sau 
anxietate, acțiunea unui drog sau a unei substanțe. Cu toate că unele stări sau 
situaţii pot fi create în mod conştient, mişcarea pupilelor nu se află sub controlul 
conştient al individului, ci depinde de sistemul nervos autonom. 

Retina constituie suprafaţa internă de pe fundul globului ocular. Imaginea de 
pe retină este răsturnată datorită traversării razelor de lumină prin lentile. Dar 
faptul că obiectele nu sunt percepute invers se datorează activităţii cerebrale, care 
le întoarce conform poziţiei lor din realitate. Retina se compune dintr-un strat de 
celule sensibile la lumină (fotoreceptori). Acestea se diferenţiază în două tipuri 
principale: bastonaşele şi conurile. Bastonaşele funcționează cel mai bine la nivele 
scăzute de lumină, sunt sensibile la mişcare dar nu şi la culoare. Numărul celulelor 
cu conuri este mai mic, însă ele asigură cea mai mare parte a informaţiei vizuale. 
Conurile sunt sensibile la culoare, reacționează cu precădere la lumină puternică şi 
sunt concentrate în mare parte în centrul retinei, fapt care asigură o bună acuitate 
vizuală. Aria celei mai înalte acuităţi vizuale de pe retină se numeşte fovea, şi este 
alcătuită aproape în întregime din conuri. 

Axonii care provin din celulele cu bastonaşe şi conuri şi care transmit 
informaţia vizuală spre creier, traversează suprafaţa retinei. Acestea sunt legate de 
celulele bipolare şi celulele ganglionare care, de asemenea, se află pe suprafața 
retinei alături de vasele sanguine ce servesc această arie. Locul unde fibrele 
nervoase provenite de la receptori se unesc şi formează originea nervului optic se 
numeşte pata oarbă, aceasta fiind singurul loc unde informația vizuală nu este 
înregistrată. 

Proprietăţi ale senzaţiilor vizuale. Orice senzaţie vizuală se caracterizează 
prin câteva proprietăţi de bază, sensibilităţii vizuale, care sunt şi calități ale luminii, 
ele concretizându-se prin: tonul cromatic, luminozitatea, saturaţia. 

Tonul cromatic este exprimat prin felul culorii în raport cu lungimea de undă, 
desprinzându-se în acest sens mai multe culori corespondente unor asemenea 
lungimi de undă, cum ar fi: roşul situat pe o lungime de 700 nanometri, verdele pe 
o lungime de 530 nanometri, iar albastru pe o lungime de undă de 500 nanometri, 
acestea trei fiind tonuri cromatice fundamentale. 

Luminozitatea exprimă locul pe care îl ocupă aceeaşi culoare pe o scală în care 
cea mai luminoasă culoare este albul, iar cea mai puţin luminoasă este negrul, 
depinzând de intensitatea luminii reflectate. 

Saturaţia, puritatea culorii. Cele mai multe obiecte nu au culori pure. Există 
mai multe combinaţii cromatice şi şapte culori fundamentale, regăsite în spectrul 
curcubeului, sau în „Discul lui Newton”, vopsit în proporţii egale cu cele şapte 
culori, şi care atunci când este rotit cu repeziciune, apare doar în alb-cenuşiu. Din 
punct de vedere tehnic, aceste culori sunt reținute prin cuvântul ROGVAIV (litera 
semnificând inițiala culorii respective), a căror amestec conduce la culoarea albă. 
Spre exemplu, un om obişnuit reuşeşte să diferenţieze circa 500 de nuanţe 
cromatice, pe când un pictor distinge câteva mil. 

Culorile au o deosebită semnificaţie şi influenţă în viaţa psihică. Pe lângă rolul 
de semnalizare (semnalizează existența unor obiecte, procese), ele au şi o 
încărcătură energetică dependentă de lungimea de undă, influențând psihicul uman, 
activându-l sau calmându-l. Redăm mai jos un tablou sintetic al stărilor pe care le 
pot produce diferite culori (P.P. Neveanu, M. Golu, 1970, M.Golu, 1974): 

Roşu: excitare, aprindere, însufleţire, activism, mobilizare, vivacitate asociativă, 

căldură, apropiere; 

Portocaliu: optimism, veselie, apropiere; 

Galben: intimitate, tandreţe, satisfacție, admiraţie; 

Verde: linişte, împăcare, relaxarea, echilibru, inspiraţie; 

Albastru: seriozitate, sentimentalism, dor, nostalgie, tendințe evocatoare, spaţi- 

alitate; 

Violet: atracţie-îndepărtare, optimism-nostalgie, senzualitate; 

Negru: reţinere, neliniște, depresie, introversiune, compasiune; 

Alb: expansiune, suavitate, puritate, robusteţe, răceală. 

O asemenea proprietate a luminii şi senzaţiei vizuale este utilizată, valorificată 
în mai multe domenii de activitate. În cadrul psihometriei sunt elaborate teste 
proiective de personalitate bazate pe interpretarea preferințelor pentru culori. Spre 
exemplu: 

— combinația roşu-verde prezintă următoarele trăsături: inteligență superioară, 

logic în gândire, încăpățânat, fire închisă şi influențează pe cei din jur; 

— roşu-albastru: fire echilibrată, reţinută, simț artistic, preţuieşte prietenia 

adevărată; 

—  albastru-alb: caracter foarte complicat, fiind imprevizibil sub raport compor- 

tamental în anumite situaţii şi împrejurări. 

Aceste însuşiri şi proprietăţi ale senzațiilor vizuale permit coroborarea lor cu 
unele stări şi trăiri afective, conferind senzației o dimensiune afectivă, alături de 
aspectul cognitiv şi cel motric, după cum vom vedea la senzațiile kinestezice şi 
proprioceptive în general. Dacă trebuie să ne referim la aspectul şi dimensiunea 
afectivă a culorilor, putem semnala faptul că albastrul este culoarea care 
favorizează o stare de calm, linişte, iar roşul, dimpotrtivă, este un excitant, iritant. 
În funcţie de aceste proprietăţi afective, în amenajarea microclimatului de la locul 
de muncă şi de la domiciliu se recurge la culorile deschise, tonifiante, cum ar fi 
galbenul deschis, bejul şi albastrul pal, renunţându-se la culorile negre şi cenușii în 
vederea creării unei mai bune dispoziţii acelora care beneficiază de aceste medii. 


Senzaţii auditive 

Stimulul sau excitantul care determină senzațiile auditive îl constituie undele 
sonore cuprinse într-un interval cu o frecvență de 16-20 000 de cicli/secundă. Sub 
şi peste aceste limite apar infrasunetele < 16 cicli/secundă; ultrasunetele >20 000 
cicli/secundă, care nu pot fi receptate în mod funcțional. 

La fel ca şi la senzațiile vizuale şi aceste senzaţii, ca modalitate senzorială 
dispun de un anumit analizator prin intermediul căruia sunt receptați stimulii 
auditivi, adică de ureche, dar care spre deosebire de ochi, presupune o anatomie 
diferențiată. 

Urechea umană poate fi împărțită în: urechea externă, urechea medie şi 
urechea internă. Partea externă este cea mai vizibilă, dar cel mai puțin importantă. 
Pentru simţul auditiv este mai important ceea ce se întâmplă în interiorul urechii. 

Undele sonore sunt canalizate de pinna (urechea externă) prin canalul auditiv 
extern, până la timpan (membrana timpanică). Membrana timpanică delimitează 
începutul urechii medii. Ea vibrează la undele sonore, activând oscioarele aflate în 
spatele acesteia. Osul cel mai apropiat de membrana timpanică se numeşte ciocan, 
el loveşte următorul os, nicovala. Acesta transmite vibraţiile spre al treilea os, 
scărița. Partea netedă a scăriţei se conectează cu o membrană, denumită fereastra 
ovală, care marchează începutul urechii interne şi acoperă deschiderea în 
formațiunea osoasă care fixează cohleea. 

este un tub ce se întinde de la urechea mijlocie până la faringe. Acesta 
permite intrarea şi ieşirea aerului, astfel încât presiunea din interiorul urechii să fie 
egală cu presiunea din exteriorul său. Dacă presiunea este inegală (de exemplu, în 
timpul aterizării avioanelor), timpanul nu poate vibra aşa cum trebuie. Apoi 
vibraţiile trec de timpan prin ciocan, ambele contribuind la creşterea intensității lor, 
astfel încât forţa vibraţiilor creşte de 20-30 de ori atunci când acestea ajung în 
urechea internă. 

Urechea internă conţine trei canale semicirculare: cohleea, utricula şi sacula. 
Cohleea este organul implicat direct în auz. Acest tub de aproape 5 cm, în formă de 
melc, are aproximativ trei spirale. Între acestea se află o membrană acoperită cu 
mai mult de 20 000 de celule cu păr, fiecare având între 50 şi 100 de firicele de păr. 
Vibraţiile sonore provoacă unduiri ale lichidului din tub, care mişcă membranele şi 

firicelele de păr, provocând celulele cu păr să transforme undele sonore în semnale 
nervoase, care sunt apoi transmise către cortexul auditiv din creier, prin nervul 
cohlear şi alți nervi. 

În interiorul cohleei se află un receptor numit organul Corti care este alcătuit 
din trei părți importante. Membrana bazilară vibrează la undele sonore, prin urmare 
va provoca şi virbrația celulelor ciliate ataşate de aceasta. Celelalte terminaţii ale 
celulelor ciliate sunt ataşate de o membrană rigidă, situată deasupra lor, membrana 
tectoria. Întrucât această membrană nu se mişcă liber, celulele ciliate şi cilii sunt 
conectate de ea. Aceasta va produce impulsurile electrice care sunt transmise de-a 
lungul fibrelor nervoase din cohlee până la nervul auditiv, parcurgând anumite căi 
auditive în creier. 

Astfel, informaţia despre stimulii auditivi porneşte din cohlee prin nervul cohlear, 
fiind transmisă mai întâi la nucleul cohlear din medula oblongată. De aici, informaţia 
auditivă trece spre creierul mijlociu, apoi spre nucleul geniculat medial din talamus. De 
acum, informația auditivă de la fiecare ureche va fi trimisă în ambele emisfere 
cerebrale. Acest proces ajută la localizarea sunetului, iar pentru recunoaşterea 
conştientă a sunetului informaţia auditivă trece în cortexul auditiv primar. 

Mesajele auditive ce sosesc în creier sunt comparate de cele două emisfere şi 
asemănate cu sunetele deja existente în memorie. Pe baza acestei comparații, 
creierul dă corpului instrucţiuni dacă să acţioneze sau nu şi decide dacă să reţină 
sau nu informaţia în memorie. 

În funcţie de înălţime, la om, recepţia auditivă este specializată în trei direcţii, 
divizându-se în: auz fizic, zgomot, auz verbal şi auz muzical. Spre exemplu, undele 
periodice generează sunete muzicale, iar undele neperiodice generează zgomotele. 
Auzul omului discriminează între 3 000 şi 4 000 de forme sonore. 

Impactul sunetelor asupra psihicului uman este diferențiat. Atunci când sunetele 
produse împreună conduc la o impresie plăcută, se vorbeşte de consonanţă, iar când 
produc o impresie neplăcută avem de-a face cu o disonanță. Auzul este un simţ 
extrem de important, fiindcă, pe de o parte, ne dă informaţii foarte îndepărtate, față 
de care ne raportăm în mod diferențiat, iar, pe de altă parte, prin senzaţia auditivă 
înțelegem vorbirea celorlalţi, asigurându-se comunicarea şi chiar colaborarea între 
oameni. 

Însuşirile esenţiale ale undelor sonore. Undele sonore reprezintă condensări 
şi rarefieri ale aerului, produse obişnuit de vibrația unor corpuri fizice. Însuşirile 
esenţiale ale acestora sunt înălțimea, intensitatea şi timbrul. Aceste calităţi sunt 
determinate la rândul lor de alte variabile între care se instituie raporturi de 
determinare, cum ar fi cele dintre: 

— frecvenţa vibraţiilor (numărul vibraţiilor pe secundă), care determină 

înălțimea; 

— amplitudinea (exprimată prin gradul de deplasare a undei față de poziţia de 

echilibru), care determină intensitatea; 

— forma (determinată de natura sursei sonore), care determină timbrul. 

Senzaţii cutanate: tactile şi termice 

Senzaţiile cutanate includ două submodalităţi: senzațiile tactile şi senzațiile 
termice, ambele tipuri fiind provocate de receptorii aflaţi în piele. 

Senzaţiile tactile reflectă formele şi natura corpurilor, excitantul fiind 
reprezentat de factura suprafețelor obiectelor (asperitatea, duritatea, netezimea, 
viscozitatea). Cele mai sensibile zone tactile sunt vârful degetelor, regiunea buzelor 
şi vârful limbii. Cele mai puţin sensibile sunt fruntea, spatele şi abdomenul, 
suprafaţa lor fiind proporţională cu numărul organelor senzoriale din piele. Toţi 
receptorii senzitivi din piele trimit excitaţii prin nervii senzitivi, în cortex, trecând 
prin bulb şi talamus. 

În ceea ce priveşte senzațiile cutanate şi implicit cele tactile nu cunosc o 
tipologie unitară-comună. Unii psihologi includ şi senzațiile termice în cadrul celor 
tactile sau şi pe cele de durere, care aşa cum vom vedea aparțin unei tipologii 
specifice. Pe lângă cele două tipuri de senzaţii, tactile şi termice, s-ar mai desprinde 
şi senzațiile de contact şi presiune, aceste senzaţii având drept cauză deformarea 
pielii. Spre exemplu: atunci când introducem mâna în apă o simțim mai ales în 
regiunea contactului cu lichidul unde survine cea mai importantă deformare a 
pielii. În schimb, atunci când mâna stă în repaus, ea ne favorizează mai puţine 
informaţii tactile, adică de contact. 

Senzaţiile termice sunt determinate de diferenţa de temperatură dintre corpul 
propriu al individului şi cel al obiectelor exterioare, ambianța cu care întră omul în 
contact. Prin intermediul lor putem cunoaşte proprietățile calorice ale obiectelor, de 
exemplu: dacă ținem o mână într-un vas cu apă caldă şi una într-unul cu apă rece, 
apoi ambele se introduc într-un vas cu apă cu o temperatură intermediară, mâna din 
vasul cu apă caldă va simţi mai mult rece, iar cea cu rece mai cald. 

În conformitate cu unii psihologi, nu există receptori distincți pentru cald şi 
rece. Corpusculii lui Crause şi ai lui Ruffini, care erau consideraţi ca explicând 
aceste senzații par a avea relaţii cu senzațiile de presiune şi nu cu cele termice. 
După aceşti psihologi, temperatura pielii este sesizată prin terminaţiile libere ale 
nervilor în piele, existând mai multe puncte pentru rece decât pentru cald (pe un 
centimetru pătrat găsim 12-13 puncte sensibile la rece şi doar 1-2 puncte, la cald). 
Senzaţiile termice depind de creşterea sau scăderea temperaturii, astfel că 
impresia, senzația de cald apare la o creştere superioară unui punct de zero 
fiziologic (32-33*C), fiind variabilă în funcţie de ambianță, pe când senzaţia de 
frig este resimțită şi apare sub această temperatură. 

Alţi psihologi clasifică senzațiile care au ca analizator organele de simţ tactile 
epiderma şi pe cele olfactive în: 

— senzații tangoreceptorii, adică cele care presupun un contact direct al 
obiectului cu organul senzorial, cum ar fi: senzațiile de tact, de durere şi 
cele gustative; 

— senzații telereceptorii, care apar atunci când obiectele acţionează de la 
distanţă asupra simţurilor noastre prin miros, auz şi văz; 

— senzații exteroceptive, cele ce furnizează informaţii cu privire la obiectele 
exterioare nouă; 

— senzații interoceptive, cele ce semnalează unele modificări în starea internă 
a corpului, denumite şi organice, viscerale sau cenestezice, mai evidente 
fiind foamea, setea şi sufocarea. 


Senzaţii olfactive 

Semnalizează proprietăţile chimice ale unor substanţe volatile, fiind provocate 
de particulele gazoase emanate de către corpurile mirositoare. 

Analizatorul este reprezentat şi constituit din mucoasa olfactivă, aflată în 
treimea posterioară a foselor nazale, în care se găsesc celulele nervoase olfactive. 
Senzațiile olfactive apar când aerul, conţinând particule gazoase emanate, se mişcă 
pe suprafața mucoasei, un caz concret fiind regăsit la câinele care inspiră şi expiră 
repede când vrea să recunoască un obiect, dacă este comestibil sau nu. Senzaţiile 
olfactive pot fi intense sau slabe şi au calităţi variate care poartă denumirea sursei: 
miros de benzină; miros de trandafir, miros de transpiraţie. Ele sunt însoțite de o 
anumită tonalitate afectivă pozitivă sau negativă, contribuind la buna dispoziţie a 
omului. Sensibilitatea mirosului este foarte mare. În unele cazuri este suficientă 
existenţa a 1/100 dintr-un miligram, la un litru de aer, pentru a provoca o senzație 
olfactivă-miros. 

Sub aspectul tipologizării mirosurilor, clasificarea este foarte greu de realizat, 
putându-se delimita şi alte tipuri în afara celor prezentate. Henning a propus 
împărțirea lor în şase categorii: parfumate (florile), eterate (fructele); aromatice 
(mirosul de mărar sau cel de piper), balsamice (răşinoasele, canforul); 
empireumatice (gudronul, piridina); putrede, respingătoare (sulfura de carbon, 
hidrogenul sulfurat, mirosurile râncede, hoiturile), desigur, varietatea mirosurilor 
depăşeşte această încadrare, existând totuşi o specializare a celulelor olfactive, 
deoarece, când o persoană îşi pierde temporar mirosul, sensibilitatea olfactivă nu se 
reface la toate mirosurile în mod concomitent. 


Senzatii gustative 

Aceste senzaţii apar datorită exercitării mugurilor gustativi în care sunt grupate 
celulele gustative (de la 2 până la 12 celule) şi care sunt plasate în aşa-numitele 
papile gustative, de pe suprafața limbii, prin intermediul cărora sunt reflectate 
calitățile chimice ale substanţelor solubile care pătrund în cavitatea bucală. 

Există mai multe categorii distincte de senzații gustative, dintre acestea patru 
fiind fundamentale: 

— sărat — provocat de clorura de sodiu; 

— amar — provocat de chinină; 
dulce — provocat de zaharină; 
— acru — provocat de acid acetic. 
Din combinarea acestora, rezultă toate celelalte gusturi. 

La fel ca şi în cadrul senzațiilor tactile, suprafaţa limbii este inegal sensibilă la 
aceste gusturi: dulcele se produce mai ales pe vârful limbii, săratul pe partea ei 
anterioară, amarul la baza ei, iar acrul pe margini. Unii autori mai adaugă acestor 
gusturi şi senzații de bază şi gustul alcalin (leşios), şi pe cel metalic. Există, 
desigur, o mare varietate de gusturi, ele fiind provocate prin amestecul în diferite 
proporţii ale substanțelor care le provoacă. 

Între senzațiile gustative şi cele olfactive există o strânsă legătură. Activarea 
unuia dintre analizatori produce spontan şi activarea celuilalt. Exemple: mirosul 
cozonacului implică şi gustul de dulce, mirosul borşului implică gustul de acru etc. 
Uneori este greu să delimităm gustul de miros. Spre exemplu: astupând bine căile 
respiratorii nu mai poţi deosebii o felie de măr de una de ceapă. La senzațiile 
gustative „contribuie” şi senzațiile tactile ale limbii (aspectul „făinos” sau „uleios” 
al alimentului), cele termice (menta) şi cele dureroase (sifonul, muştarul, care pişcă 
limba). 


Senzaţii proprioceptive: statice şi de echilibru 

Aceste senzații semnalizează starea posturală a membrelor, trunchiului şi a 
capului. Totodată, aceste senzaţii reflectă modificările poziției corpului în raport cu 
centrul său de greutate, mişcările corpului, în deosebi ale capului. Excitantul lor 
este intern, şi este reprezentat de tensiunea musculară a muşchilor antrenați în 
poziţia staționară, fiind regăsit în muşchi, ligamente, tendoane şi articulaţii. Prin 
acestea ne dăm seama de contracția sau relaxarea musculară, precum şi de poziția 
membrelor ca urmare a unor mişcări, unde un rol deosebit revine senzațiilor 
kinestezice. 

Se desprind mai multe categorii ale senzaţiilor proprioreceptive, cum ar fi: 

a) somatoestezia, care ne furnizează informaţii despre poziţia membrelor; 

b) kinestezia, care ne furnizează informaţii despre mişcarea membrelor; 

c) senzațiile statice, prin care suntem conştienţi de poziţia capului şi a corpului 

în spaţiu. 

În ceea ce priveşte rolul senzaţiilor de echilibru, acestea semnalizează schimbarea 
poziției capului faţă de trunchi şi a corpului în întregime, când se fac mişcări de rotire şi 
balansare. Receptorii acestor senzaţii sunt localizaţi în cavitățile urechi interne, rolul 
acestora constând în: stabilirea centrului de greutate a corpului (după schimbări), 
menţinerea echilibrului vertical în timpul mersului şi a direcţiei de deplasare, şi a 
redresării stării de echilibru ca urmare a unor alunecări sau căderi. 


Senzaţii kinestezice: musculare şi de mişcare 

Sunt senzațiile care ne informează despre direcția, durata şi intensitatea 
mişcării, având un rol hotărâtor în controlul mişcărilor şi contribuind la 
îndemânarea manuală-formarea deprinderilor motrice şi psihomotrice. Excitantul 
lor senzorial îl constituie tensiunea muşchilor ce produc mişcarea. Aceste senzaţii 
îndeplinesc multiple funcţii, deținând printre alte roluri, pe cel de reglare fină a 
mişcărilor şi pe cel de integrare a acestora în acțiuni voluntare complexe. La fel ca 

şi în cadrul senzaţiilor proprioceptive (statice sau de echilibru), receptorii kinestezici 
sunt situaţi în muşchi, tendoane şi articulaţii. 

Senzaţiile kinestezice cunosc mai multe forme de manifestare: 

a. kinestezia aparatului locomotor (picioare-mişcare); 

b. kinestezia manuală (mâini-acţiuni); 

c. kinestezia verbo-motorie (vorbire). 

Aceste senzaţii sunt deosebit de importante în activităţile sportive, ele făcând 
obiectul psihologiei sportive şi activităţilor din acest domeniu. 


Senzaţii organice sau viscerale 

Reflectă starea organelor interne ale organismului, adică modificările în 
regimul de funcţionare a organelor interne şi devierea de la normal. Aceste tipuri 
de senzaţii sunt determinate de modificările chimismului intern, adică de scăderea 
concentraţiei de substanțe nutritive în sânge: a apei, a oxigenului, a pH-ului. 
Senzaţiile organice îndeplinesc o funcție adaptativă, semnalizează deficitul, 
contribuind, prin compensarea unui asemenea deficit la obţinerea echilibrului 
metabolic şi a funcționării întregului organism uman. Menţin starea de sănătate şi 
contribuie la realizarea bunei dispoziții. 


Senzaţii dolorice (de durere, algice) 

Semnalizează tulburările funcţionale sau distrugerile de ţesuturi organice, 
receptorii fiind regăsiți în piele (alții decât cei termici). Se deosebesc unele de 
altele prin tip (dureri periferice cutanate, dureri profunde musculare, dureri 
viscerale de ficat, stomac etc.), intensitate (uşoare, puternice), durată (fulgerătoare 
sau continue), şi prin tonalitate afectivă accentuată, concretizată prin suferință. 
Îndeplinesc un rol fundamental în apărarea organismului şi stimulează acţiunile de 
îndepărtare a surselor nocive şi de ameliorare a durerii. 


3.1.5. PRAGURI SENZORIALE ŞI LEGILE SENSIBILITĂȚII 


O caracteristică importantă a analizatorilor este sensibilitatea, şi anume 
capacitatea generală a organismului de a avea senzaţii, de a reacţiona şi de a se 
manifesta în mod diferit la apariţia stimulului adecvat sau la modificarea lui. În 
psihofizică, sensibilitatea este considerată ca fiind o mărime funcțională, invers 
proporţională cu valoarea calitativă a stimulului (pragul senzorial). Diferiţii analizatori 
care ne furnizează informații despre evenimentele lumii reale pot fi mai mult sau mai 
puţin sensibili faţă de stimulii adecvaţi, reflectându-i cu o exactitate mai mare sau mai 
mică. 

Sensibilitatea reprezintă premisa biofiziologică de a avea senzaţii, ea fiind 
considerată drept o proprietate funcțională care permite înregistrarea, receptarea şi 
interpretarea, atât a stimulilor biologici necesari, care prin natura însuşirilor lor vin 
în corespondenţă directă cu stările de necesitate (trebuinţele fiziologice în general) 

ale organismului animal, cât şi a stimulilor „în sine”, indiferenți sau neutri, care nu 
pot satisface o trebuinţă biologică, dar care, în anumite situaţii pot deveni semnale 
ajutătoare, permițând o mai bună orientare în raport cu stimulii biologici- 
fiziologici necesari. 

Sensibilitatea se manifestă față de diferite categorii de stimuli: mecanici, 
chimici, optici, termici etc. Apărând în filogeneză, atunci când organismele vii, de 
exemplu protozoarele, au început să reacționeze la agenţii externi, şi ca atare este 
specifică vieţii vegetale, sub forma excitaţiei globale. Se ştie că nu orice stimul 
care acționează asupra unui organ receptor provoacă o senzaţie. Stimulul trebuie să 
fie suficient de puternic, adică relevant, pentru a fi recepționat. 

Aşa cum uşor se poate deduce, acest fenomen biofiziologic, care este 
sensibilitatea, introduce în relaţia organism-mediu o funcţie nouă, cea a semnalizării, 
alături de cea a excitabilității (legată de înregistrarea stimulilor biologici necesari), care 
constă în stabilirea unei legături şi a unui transfer de semnificaţie de la stimulul 
biologic-fiziologic necesar dar necondiționat, la stimulul neutru, condiționat, şi care 
devine semnul celui dintâi. Această nouă funcție a semnalizării marchează 
începutul psihicului, ca mod mijlocit de relaţionare cu mediul extern, bazat pe 
constituirea unor legături de semnificare în plan intern între stimulii şi 
evenimentele din plan extern. 

Realizarea funcției sensibilităţii şi a semnalizării a reclamat formarea unor 
mecanisme biofiziologice adecvate. În cursul evoluției filogenetice s-au desprins şi 
diferențiat treptat, structurile receptoare (inferioare, specifice excitabilităţii) şi cele 
neuronale (superioare, specifice semnalizării). Pe măsura dezvoltării, perfecţionării 
şi creşterii gradului lor de complexitate, se va produce şi dezvoltarea capacității 
organismelor animale de prelucrare-interpretare-integrare a fluxurilor informaționale 
senzoriale, şi totodată se vor înregistra diversificarea şi complexitatea structurilor 
psiho-comportamentale. 

Odată cu apariția omului, în plan ontogenetic, în organizarea şi funcţionarea 
sensibilităţii şi a structurilor senzoriale, se va impune un principiu nou, pe care nu-l 
găsim la celelalte animale, fiind specific uman. Este vorba de principiul 
aferentaţiei dominante individuale, în conformitate cu care la fiecare individ, în 
funcţie de particularităţile organizării sale interne şi ale contextului sociocultural în 
care trăieşte, din mulțimea inițială a modalităților senzoriale se va desprinde şi se 
va impune, ca dominantă, una singură vizuală, auditivă, tactilă sau kinestezică. 
Spre deosebire de specia umană, în regnul animal, aferentația dominantă este o 
caracteristică a speciei şi nu a individului, fiind determinată prin gradul genetic, ea 
manifestându-se în mod uniform la toţi indivizii speciei. 

Există şi alte deosebiri între sensibilitatea omului şi celelalte animale, printre 
criteriile care le diferenţiază fiind direcțiile de perfecționare; în timp ce la animale, 
perfecţionarea se va realiza in intensiune şi unidimensional, ducând la creşterea 
deosebită a acuității unor analizatori senzoriali în raport cu anumite proprietăți 
particulare ale stimulilor: formă, mişcare, culoare, miros etc., la om, perfecţionarea 
se realizează in extensiune şi global, permițând obținerea unor informații mai 

bogate despre mai multe proprietăţi ale obiectului, şi despre raporturile lui cu 
celelalte obiecte. Ca să fim mai expliciţi, vom da un exemplu relevant şi care 
operează în planul unei asemenea diferențieri între sensibilitatea omului şi a 
celorlalte animale: deşi ochiul vulturului depăşeşte cu mult pe cel al omului în 
acuitatea senzorială vizuală, putând distinge de la o mare înălțime un şoarece aflat 
pe pământ, el rămâne cu mult în urma ochiului uman în ceea ce priveşte volumul şi 
calitatea informaţiilor extrase despre unul şi acelaşi obiect, realizându-se, după cum 
spun specialiştii, un paradox asimetric între filogeneză şi ontogeneză, paradox 
explicat prin faptul că suportul filogenetic este necesar evoluției speciei umane, dar 
nu şi suficient. Pe fondul acestui paradox se diferenţiază cele două fenomene 
psihice specifice regnului animal şi omului: conştiinţa şi conştienţa. 

Prin conștiință înțelegem capacitatea de receptare a unor informaţii legate de 
mediul exterior şi în raport cu care animalul adoptă un anumit comportament, iar 
prin conştiență înţelegem capacitatea de asimilare, prelucrare şi interpretare a 
acestor informaţii, capacitate specific umană şi exclusivistă în acelaşi timp. Spre 
exemplu, un animal nu are capacitatea evaluativă a unui act care ar putea avea 
semnificaţia unui „furt”, şi ca atare de a fi considerat „hoţ”, cum o are cel mai 
„inconştient” om, atunci când comite o asemenea infracțiune. La animal, „furtul” 
are o condiţionare instinctivă, biologică, pe când la om, un asemenea gest are cu 
totul o altă semnificaţie, fiind surprinsă relaţia de cauzalitate, prin efectul social 
indus, acela de a purta o conotaţie sociomorală şi nu una reductivistă, de natură 
biologică. Exemplele ar putea continua, desigur, chiar dacă nu pentru toți 
psihologii acest raport dintre conştiinţă şi conştiență ar opera o asemenea 
diferenţiere ce face referință la sensibilitatea animală şi cea specific umană, 
caracterizată atât prin conştiinţă, cât şi prin coştiență. De unde concluzia că, nu 
numai omul este conştient de actele sale, ci şi animalele, mai ales cele care dispun 
de un mod superior de organizare a materiei cenuşii, şi implicit a habitatului, şi 
care s-a constituit într-o premisă fundamentală în realizarea saltului speciei umane 
din plan filogenetic în plan ontogenetic. 


Legea pragurilor absolute şi diferenţiale 

Aşa cum rezultă din prezentarea legată de sensibilitate, acest fenomen 
biofiziologic se exprimă prin raportul dintre intensitatea fizică a stimulului şi 
capacitatea de receptare a acestuia. Desigur, un asemenea fenomen cunoaşte mai 
multe niveluri, praguri de receptare a unor asemenea stimuli interni şi externi, 
praguri cunoscute sub denumirea de legi psihofizice ale sensibilităţii. Dintre aceste 
praguri sau niveluri, trei sunt mai importante: pragul absolut, minim şi maxim, 
pragul diferenţial şi pragul operaţional. Coroborarea acestor praguri ale 
sensibilităţii cu diversitatea stimulilor care acţionează asupra unor analizatori 
senzoriali, permit desprinderea unei legi a sensibilităţii, legea pragurilor absolute 
şi diferenţiale. 

Legea pragurilor este o lege psihofizică, descoperită de către francezul 
Bouguer şi germanii Weber şi Fechner, purtând numele acestora, şi anume legea 

Revenind la prima lege, cea a lui Bouguer-Weber, aceasta se aplică la nivelul 
pragurilor absolute, postulând adevărul în conformitate cu care valoarea pragului 
se exprimă în următoarea formulă matematică: 

E = 1/S, 
unde E este nivelul sensibilităţii, iar S — valoarea pragului, exprimată în intensitatea 
stimulului. 

În ceea ce priveşte cea de-a doua lege, cunoscută sub denumirea de legea 
Weber-Fechner, aceasta reglementează pragurile şi sensibilitatea diferențială, 
respectiv raportul dintre intensitatea inițială a stimulului (S) şi câtimea ce trebuie 
adăugată (AS), fiind exprimată prin raportul AS/S = K, unde K este o constantă. 
Weber a presupus că această relație este invariantă pe toată întinderea 


1/100 lucşi, pentru sensibilitatea vizuală luminoasă. Pornind de la datele obţinute 
de Weber, Fechner a considerat că diferențele abia perceptibile între senzaţii, pot fi 
luate ca egale între ele, întrucât sunt valori extrem de mici şi, ca atare, pot fi 
folosite ca unitate de măsură, cu ajutorul căreia să se exprime numeric intensitatea 
senzaţiilor, percepută ca sumă (sau integral) a unor câtimi abia perceptibile (infinit 
de mici). Pe fondul acestui raport dintre intensitatea senzațiilor şi pragul senzorial, 
în progresie aritmetică, în timp ce intensitatea stimulilor creşte în progresie 
geometrică. Această relație este exprimată matematic printr-o formulă logaritmică, 
de forma: 
E= klogS +C, 

unde E este sensibilitatea diferențială, k şi C sunt considerate constante ce țin de 
receptor, iar S — intensitatea stimulului. Nu toți psihologii sunt de acord cu această 
lege, existând şi unele preocupări legate de această problematică, şi care din păcate 
mai mult au complicat sfera problematicii decât să o explice, după cum doreau şi 
credeau că vor realiza. 

Legile prezentate fac parte dintre primele legi descoperite în psihologia 
ştiinţifică, neavând un caracter empiric. Prin intermediul experimentelor s-a 
descoperit că un excitant produce o senzaţie numai dacă are o anumită intensitate, 
dacă depăşeşte un anumit prag, denumit pragul minimal absolut. Acesta este 
definit şi evaluat, totodată, prin intensitatea cea mai mică a unui sistem care poate 
determina o senzaţie specifică. Astfel pentru sensibilitatea vizuală, el este de 1-2 
cuante; pentru sensibilitatea auditivă, de 16-20 vibraţii/s, iar pentru sensibilitatea 
tactilă, de 3-4 g/mm?. 

În opoziţie cu pragul minim absolut, sensibilitatea dispune şi de un prag 
maxim absolut, care este definit şi evaluat prin cea mai mare cantitate dintr-un 
stimul care poate să determine o senzaţie specifică acțiunii stimulului. Dincolo de 
acest prag, stimulul produce mai întâi o senzație de jenă, de disconfort, iar apoi de 
durere. Spre exemplu: lumina prea puternică este orbitoare, iar un sunet foarte 
intens este asurzitor, conducând la scăderea rezistenţei psihice şi chiar la 
distrugerea analizatorului (orbire, asurzire). 

Între mărimea pragurilor şi a sensibilităților există un raport invers proporțional: 
cu cât pragul este mai mic, cu atât sensibilitatea este mai mare, şi invers. 

Pragul diferențial constituie acea mărime minimă cu care trebuie să se 
modifice intensitatea unui stimul pentru a se percepe o diferență. Se exprimă şi 
evaluează prin acea cantitate minimă care adăugată la stimularea inițială determină 
o nouă senzaţie. Exemplu: dacă se aplică pe mâna unui individ mai întâi o greutate 
de 100 g şi apoi, fără ca acesta să vadă, adăugăm încă o greutate, ea trebuie să 
reprezinte 1/30 din cea iniţială, adică 3,3 g pentru a-i sesiza greutatea rezultată prin 
această adăugare. La sensibilitatea vizuală acest prag este 1/100, iar la cea auditivă 
pragul este de 1/10. 

Valoarea generală a pragurilor este stabilită statistic. Unele persoane pot avea 
un prag mai mic, spunându-se despre acestea că au o sensibilitale mai mare, iar 
altele pot avea un prag mai mare, şi ca atare dispun de o sensibilitate mai scăzută. 
De aici rezultă că între mărimea pragului minim şi cea a sensibilităţii, există un 
raport invers proporțional: cu cât pragul este mai mic, cu atât sensibilitatea este mai 
mare, şi invers. 

Pragul operaţional sau pragul de discriminare se exprimă prin distanța 
minimă la care a „simţii” — percepe două puncte apropiate în cadrul sensibilităţii şi 
acuității vizuale sau a două puncte de contact pe piele, în cadrul senzaţiilor tactile. 
Pragul operaţional este aplicat în psihologia industrială, fiind de câteva ori mai 
mare decât cel diferenţial, discriminarea stimulilor trebuind să fie făcută clar şi 
foarte rapid. Un exemplu concret îl reprezintă tabloul de comandă în cadrul unei 
activități monitorizate printr-un asemenea instrument sau în mediul militar, prin 
apariția şi urmărirea țintelor de pe ecranul unui radiolocator. 


Legea contrastului senzorial 

Dacă primele două legi analizate sunt considerate legi psihofizice ale 
sensibilităţii, legea contrastului senzorial este o lege psihofiziologică şi exprimă 
dependenţa nivelului şi dinamicii sensibilităţii în raport cu fenomenele care au loc 
în organizarea internă a subiectului, înainte şi în timpul recepționării stimului 
modal specific. Având la bază variabilele timp şi interacțiunea spațio-temporară, 
legea contrastului exprimă creşterea sensibilităţii ca efect al acestei interacţuni a 
excitanţilor de intensității diferite, care acționează simultan sau succesiv asupra 
aceluiaşi analizator, acţiune care generează două tipuri de contrast: cel simultan şi 
cel succesiv. Primul constă fie în accentuarea reciprocă a clarităţii şi a pregnanţei 
stimulilor prezentaţi în acelaşi moment în câmpul percepției, fie în accentuarea 

stimulului principal sub influenţa stimulilor de fond. Pentru a se produce contrastul 
simultan este necesar ca deosebirile de intensitate între stimuli să nu fie prea mari, 
astfel încât să genereze fenomenul de alternanță, exprimat prin lupta câmpurilor 
perceptibile, nici prea mici, încât să genereze amestecul sau fuziunea stimulilor. 

Cel mai pregnant se evidenţiază cotrastul simultan în sfera sensibilităţii 
vizuale, fiind cunoscut sub denumirea de contrast simultan al culorilor, precum şi 
în sfera percepţiei mărimilor, fiind cunoscut sub denumirea contrast simultan al 
mărimilor. Această formă de contrast este mai greu de obținut în cadrul 
sensibilităţii gustative şi olfactive, şi este mai slab exprimată în cadrul sensibilităţii 
auditive. 

În ceea ce priveşte contrastul succesiv, acesta are o sferă de manifestare mai mare 
decât cea a contrastului simultan, constând în creşterea acuităţii perceptive în raport cu 
un stimul prezentat la un scurt timp după acţiunea mai îndelungată a altui stimul de 
aceeaşi modalitate senzorială, dar diferențiat după intensitate. Contrastul succesiv se 
evidenţiază în sfera tuturor modalităților senzoriale, fiind asimetric cu cel simultan, şi 
mai pregnant în cadrul sensibillităţii gustative, olfactive, termice şi vizuale. 

Mecanismul psihofiziologic care stă la baza contrastului şi a legii contastului 
senzorial îl constituie procesele de inducţie reciprocă şi autoinducţie care au loc 
între diferitele câmpuri receptoare şi între verigile subcorticale şi cele corticale ale 
analizatorului, în structura fiecărui analizator existând anumite reţele neuronale 
specializate în crearea şi accentuarea contrastelor (J. Gipson, F. Attneave, H. 
George, Fraisse şi Voillaume, M. Golu, op. cit., p. 147). Cu alte cuvinte, contrastul 
constă în scoaterea reciprocă în evidență a doi stimuli cu caracteristici opuse. De 
exemplu, un stimul negru pe fond alb se sesizează mult mai uşor şi mai repede 
decât pe un alt fond cu care nu este în contrast. Cercetările au arătat că în structura 
fiecărui analizator există mecanisme speciale de accentuare a contrastului, 
delimitându-se, în funcţie de aceste mecanisme, cele două tipuri ale contrastului: 
contrastul succesiv şi contrastul simultan. 


Legea adaptării 

Această lege psihofiziologică exprimă caracterul intrinsec şi dinamic al 
sensibilităţii, precum şi deplasarea în sus sau în jos a pragurilor absolute şi 
diferențiate sub acțiunea prelungită a stimulului, sau în absenţa acestuia. Pe lângă 
intensitatea şi durata de acţiune a stimulului, implicit dinamica sensibilităţii, 
adaptarea depinde şi de semnificația stimulilor. Spre exemplu, dacă ne raportăm la 
stimuli cu aceeaşi intensitate şi durată, scăderea sensibilităţii este diferită pentru 
stimuli indiferenți (având de a face cu o scădere mare) şi semnificativi, în raport cu 
aceştia având loc o scădere mai mică a sensibilităţii. Analiza dinamicii sensibilităţii 
scoate în evidență şi implică în acelaşi timp trei faze: 

— modificarea bruscă a nivelului sensibilităţii (creşterea sau scăderea lui); 

— modificarea lentă (în sens ascendent sau descendent); 

— stabilizarea relativă (menținerea sensibilităţii la un anumit nivel rezultat în 

urma schimbărilor anterioare). 

Procesul adaptării se compune din două secvenţe sau verigi corelate şi se 
concretizează prin scăderea nivelului sensibilităţii în raport cu punctul sau valoarea 
inițială (EĻ), şi creşterea nivelului sensibilităţii în raport cu punctul iniţial de 
referință (ET). Ca orice lege care exprimă un raport cauzal şi necesar, şi legea 
adaptării implică existența a cel puţin două variabile (independentă şi dependentă), 
precum şi raportul dintre acestea. În cazul nostru, variabila independentă este 
reprezentată de nivelul sensibilităţii, iar cea dependentă, de capacitatea de adaptare. 
Aceste variabile sunt coroborate cu o altă dimensiune (independentă), şi anume cu 
variabila timp. 

În conformitate cu această lege, adaptarea senzorială constă în modificarea 
sensibilităţii absolute (minime) şi diferenţiale a analizatorilor, în raport cu 
intensitatea şi durata acţiunii stimulilor asupra analizatorilor. Adaptarea poate urma 
două direcţii şi este caracterizată prin creşterea sensibilităţii, ca adaptare pozitivă, 
sau prin scăderea sensibilităţii, ca adaptare negativă. Spre exemplu: dacă un stimul 
slab acționează mai multă vreme, adaptarea se realizează în sensul creşterii 
sensibilităţii, el fiind din ce în ce mai bine recepționat, pe când în sens invers, când 
stimulul este puternic, adaptarea se realizează în sensul scăderii sensibilităţii, cea 
mai puternică adaptare fiind cea vizuală. Un exemplu concludent poate fi regăsit în 
cadrul senzației vizuale, la lumina slabă şi lumina puternică: iarna când ieşim afară, 
dintr-o încăpere întunecată, şi este multă lumină şi zăpadă, câteva momente nu 
vedem nimic, dar după 2-3 minute revenim la normal, în schimb, adaptarea la 
întuneric se realizează mai rapid în primele 10-15 minute. 

Distingem trei variante ale adaptării senzoriale. 

a) Adaptarea negativă ca dispariţie totală (sau cvasitotală) a sensibilităţii, în 
cazul acţiunii îndelungate a unor stimuli constanţi asupra receptorilor. De exemplu, 
o greutate uşoară aşezată pe piele încetează să mai fie simțită. La fel se întâmplă şi 
cu hainele, ochelarii, cu care suntem obişnuiţi, şi care-şi pierd calitatea de stimuli şi 
excitanţi în raport cu organul senzorial, conducând uneori până la dispariția 
senzaţiilor generate de aceşti stimuli. Un caz reprezentativ îl constituie adaptarea în 
raport cu senzația olfactivă puternică, şi care după un anumit timp dispare. Ne 
adaptăm relativ uşor şi cu mirosurile neplăcute şi cu cele plăcute. 

b) Adaptarea negativă ca diminuare a sensibilităţii se manifestă atunci când 
stimulii sunt excesivi de puternici. Spre exemplu, dacă intrăm în apă foarte rece sau 
foarte caldă, iniţial senzațiile respective par insuportabile, dar treptat sensibilitatea 
scade şi senzațiile devin mai slabe. 

c) Adaptarea pozitivă se manifestă sub forma creşterii sensibilităţii la acţiunea 
unor stimuli slabi. Este cazul în care ne adaptăm la întuneric când venim de la 
lumină şi când la început nu vedem nimic, urmând ca treptat sensibilitatea vizuală 
să crească, distingând tot mai bine obiectele din jur. Oricui i s-a putut întâmpla o 
asemenea situație, atunci când a intrat într-o sală de cinematograf, când filmul era 
început, şi a dat peste unii spectatori aşezaţi pe scaune sau mai ales peste cei care 
stăteau în picioare. 

Legea interacțiunii analizatorilor 

Se exprimă prin faptul că o senzaţie care se produce într-un analizator 
influențează producerea senzaţiilor în alţi analizatori, intensificându-le sau 
diminuându-le. Astfel, zgomotul produs de decolarea unui avion determină mai 
întâi o diminuare a sensibilităţii bastonaşelor cu 20% şi apoi o creştere a acesteia 
peste valoarea medie. 

În general, toți analizatorii în funcţiune sunt în stare să influențeze într-o 
măsură mai mare sau mai mică funcţionarea celorlalți. Aceste fenomene se pot 
explica cu ajutorul /egii inducției reciproce, care acţionează la nivelul creierului. 
Această lege se explică prin faptul că un sunet puternic (de exemplu, cel al 
avionului) determină un intens focar de excitație care, prin inducție negativă, 
produce în jur inhibiţie, diminuând sensibilitatea vizuală. Odată cu încetarea 
stimulului, respectiv a sunetului, în acel focar auditiv se dezvoltă, prin inducţie 
succesivă, un focar inhibitor care, la rândul său, prin aceeaşi lege a inducției, 
dezvoltă în jur excitație, afectând şi zona vizuală, crescând sensibilitatea senzației 
vizuale. 

Baza anatomo-fiziologică a interacțiunii trebuie căutată în aproprierea unor căi 
nervoase aferente, în diferite etaje ale SNC, în legăturile intracentrale (cu deosebire 
la nivelul cortexului) dintre analizatori, precum şi în existenţa unor neuroni 
polimodali spre care converg impulsurile nervoase de la diferiți analizatori, pe 
calea aferentației inverse sau a eferentaţiei. 

Interacțiunea analizatorilor nu are drept efect numai creşterea sensibilităţii ci 
şi scăderea ei, dacă excitanţii au o mare intensitate. Sunetele slabe produc o 
creştere a sensibilităţii virtuale, iar cele puternice o scădere a acesteia. 

Sinestezia sau legea sinesteziei este acel fenomen psihic care explică influența 
unui stimul asupra mai multor analizatori în mod concomitent, producând, în 
acelaşi timp, senzaţii caracteristice unui sau mai multor analizatori. Exprimă acea 
interacțiune între analizatori, în cadrul căreia calitățile senzațiilor de o anumită 
modalitate, sunt transferate senzațiilor de o altă modalitate. De exemplu, senzațiile 
ce aparțin modalităţii senzoriale auditive pot fi transferate şi interacționate cu 
senzațiile ce aparțin modalităţii senzoriale auditive, pe fondul acestui transfer 
modal. Mai pe înţelesul tuturor, acest mecanism al legii sinesteziei şi a interacțiunii 
analizatorilor este regăsită în situaţia când un stimul, aplicat unui analizator, poate 
produce efecte subiective proprii altui analizator, fără ca acesta să fie stimulat. În 
acest mod, stimulii acustici, îndeosebi cei muzicali, produc efecte (senzații) 
cromatice, aşa-numitul auz colorat. Sunt cunoscute asemenea situaţii sinestezice în 
cazul unor mari compozitori, precum Schubert, Ceaikovski, Berlioz şi alţii, care 
dispuneau de un asemenea auz colorat extrem de dezvoltat, ceea ce era un avantaj 
pentru ei în procesul creației artistice. Sinestezia a fost pusă în evidenţă şi ca 
urmare a interacțiunii altor analizatori: vizuali şi gustativi, auditivi şi gustativi, 
exprimându-se prin faptul că senzațiile de culoare se asociază prin activare cu 
senzațiile gustative, la fel şi cele auditive, sau între analizatorii vizuali şi cei 
auditivi, pe de o parte, şi cel tactil, pe de altă parte, vorbindu-se de aşa-numitele 

„culori moi” şi „sunete dulci”. Alte exemple semnificative pot fi date şi în cadrul 
altor stimuli interacționaţi în cadrul acestui fenomen psihologic, cel al sinesteziei. 
Spre exemplu, dacă se consumă substanţe dulci-acrişoare, creşte capacitatea de 
adaptare în trecerea de la lumină la întuneric, iar dacă, atunci când se emite un 
sunet de intensitate mică dar continuu şi, concomitent cu el, se aprinde şi se stinge 
o lumină, sunetul este recepționat ca având o intensitate mai mare. Exemplele pot fi 
continuate şi prin intermediul altor modalități senzoriale prin care se manifestă 
acest fenomen. De regulă, culoarea galben-portocalie produce o senzaţie de 
căldură, în timp ce culoarea verde-albastră declanşează o senzație suplimentară de 
rece. Fenomenul sinesteziei justifică şi expresii de genul: „culori calde sau reci”, 
„gust ascuţit” etc., folosite frecvent fie în mediul cotidian, vorbirea curentă, fie ca 
metafore în cadrul limbajului licenţiat poetic. 


Legea semnificației 

Se exprimă prin faptul că semnificația şi chiar valoarea mare a unui stimul 
face să crească sensibilitatea față de el, să fie mai repede discriminat şi chiar să 
contrazică o lege mai generală cum este cea a relaţiei dintre intensitatea stimulului, 
volum şi intensitatea senzaţiei. Astfel, un stimul mai slab dar mai semnificativ, 
poate fi mai repede şi mai bine detectat decât altul cu o intensitate normală sau 
chiar superioară. Spre deosebire de om, unde semnificația socioculturală este 
determinantă, la animale, semnificaţia rezultă din valoarea biologică a stimulilor şi 
a impactului produs de aceştia asupra lor. O căprioară, spre exemplu, devine atentă 
şi recepționează cu promtitudine sunetele slabe care semnalizează pericolul 
rămânând indiferentă la foarte multe zgomote puternice din jur. În mod analogic şi 
omul este „avertizat” de liniştea dinaintea furtunii, care, de regulă, prevesteşte mai 
degrabă ceva rău decât ceva benefic pentru individ sau colectivitate. Această lege a 
semnificației acționează şi în cadrul unor profesii şi meserii contribuind la 
dezvoltarea unei aptitudini, cum ar fi spiritul de observație şi capacitatea 
discriminatorie sau analogică a unor stimuli. 


3.2. Percepţiile 


3.2.1. DEFINIREA PERCEPȚIEI 


Dacă prin intermediul senzaţiilor, adoptăm un anumit comportament şi o 
anumită atitudine, ca urmare a informaţiei furnizate, prin intermediul percepţiei 
vom adopta fie aceeaşi „strategie” comportamentală, fie o altă „strategie”, ceea ce 
ne poate conduce la concluzia că acest proces psihic induce efecte diferențiate față 
de senzaţie, deosebindu-se parţial de aceasta. Pentru a înţelege mai bine această 

afirmaţie vom da un exemplu, preluat din viaţa cotidiană: dacă observăm culoarea 
verde a semaforului, vom traversa strada, asigurându-ne însă de pericolul iminent 
cauzat de venirea unei maşini în viteză şi pe care desigur o percepem, în raport cu 
distanța faţă de noi şi viteza de deplasare. Decizia luată în momentul respectiv, 
aceea de a traversa strada pe culoarea verde a semaforului, este legitimă, şi cu toate 
acestea noi recurgem şi la alte modalităţi senzoriale, de regulă vizuale, cu ajutorul 
cărora ne protejăm de asemenea pericole, care uneori pot fi fatale. În cazul nostru, 
nu senzaţia culorii semaforului este decisivă într-o asemenea strategie comporta- 
mentală, ci percepţia spaţială dintre un obiect şi subiect, coroborat cu viteza de 
deplasare şi efectul indus de această caracteristică. 

Din exemplul dat putem trage concluzia că percepţia este un proces psihic 
cognitiv-senzorial cu mult mai complex decât senzaţia, delimitându-se de aceasta 
prin formă şi conţinut. Sunt însă unii autori care le identifică şi substituie (mai 
degrabă le subordonează), analizând dimensiunea senzorială prin care se realizează 
cunoaşterea într-o modalitate difuză şi confuză, asociind sau subordonând, prin 
implicare, senzaţia procesului psihic analizat, adică percepția. Opinie contrară 
adevărului ştiinţific legat de acest raport, argumentele fiind regăsite atât în 
conținutul acestor procese, cât mai ales în formele lor de manifestare. Este suficient 
să evidențiem faptul că un anumit tip de senzaţie, cum ar fi senzaţia olfactivă, nu se 
constituie nici pe departe ca „parte” constitutivă în cadrul percepţiei obiectului — 
integralității acestuia. Putem simţi mirosul obiectului respectiv şi în lipsa lui, fără a 
fi perceput, conducându-ne mai mult la un alt proces psihic senzorial, cum ar fi 
reprezentarea, sau la unele operaţii ale gândirii, cum ar fi asocierea-analogia, 
comparaţia etc. 

Asemenea puncte de vedere critice la adresa modului de analiză şi interpretare 
a percepției, mai ales în ceea ce priveşte definirea acesteia prin a fi şi a se constitui 
totodată într-o modalitate de reflectare nemijlocită, în formă de imagine (copie) a 
însuşirilor, obiectelor şi fenomenelor luate în totalitatea lor, sunt regăsite şi în 
lucrarea Introducere în psihologie, de M. Golu şi A. Dicu, autori care amendează o 
asemenea definiţie prin confuziile ce le poate induce. În primul rând, asemenea 
definiție oferă libertatea cititorului să înțeleagă că procesul perceperii se reduce la 
un efect cvasiautomat al acţiunii obiectului asupra organelor de simţ; în al diolea 
rând, că adecvarea imaginii perceptive, corectitudinea şi completitudinea acesteia 
sunt predeterminate de forma excitatoare a obiectului, iar în al treilea rând că 
informaţia obținută prin intermediul percepţiei, ca urmare a acţiunii stimulului, a 
obiectului, asupra subiectului, este „introdusă” fortuit în subiect, uneori ca ceva 
străin naturii şi personalităţii acestuia. Nu aceeaşi semnificaţie este atribuită unui 
obiect perceput de către un copil minor, în raport cu acelaşi obiect, precum îi este 
atribuită aceluiaşi obiect de către un adolescent sau un adult. Valenţele şi 
semnificaţiile obiectului perceput ţin şi de alte criterii, în ultimă instanță de 
proprietăţile şi însuşirile subiectului care percepe, şi nu neapărat de cele ale 
obiectului. În acelaşi timp, informaţia obţinută prin intermediul percepţiei, ca 
urmare a contactului nemijlocit dintre subiect şi obiect, nu este întotdeauna fidelă, 

fiind posibile unele deformări-iluzii perceptive, astfel că imaginea obținută nu 
corespunde pe deplin cu însuşirile obiectelor şi fenomenelor luate în totalitatea lor, 
adică cu copia acestora. 

După această incursiune introductivă făcută asupra acestui proces psihic, vom 
încerca să îl şi definim, recurgând în acest sens la cele mai autorizate surse şi 
personalități. În conformitate cu Dicţionarul de psihologie, percepţia este definită 
ca fiind procesul psihic complex-senzorial şi cu un conținut obiectual prin 
intermediul căruia realizăm reflectarea directă şi unitară a ansamblului însuşirilor 
şi structurilor obiectelor şi fenomenelor, în forma imaginilor primare sau a 
preceptelor. Din definiţia de mai sus nu rezultă decât raportul nemijlocit dintre 
subiect şi obiect, ca o condiţie determinantă, dar nu şi „calitatea” subiectului în 
vederea realizării unui asemenea proces psihic senzorial cognitiv. Imaginile 
obţinute cu ajutorul percepţiei au un conţinut şi o semnificaţie specifică, în funcție 
de trăsăturile subiectului care percepe, şi în raport cu care obiectul perceput este 
mai greu sau mai uşor evaluat — valorizat. 

O altă definiţie relevantă şi care scoate în evidență însuşirile esențiale ale 
percepţiei față de alte procese psihice, ar fi cea prin care percepţia este un proces 
psihic senzorial complex şi, totodată, imagine primară, conținând totalitatea 
informaţiilor despre însuşirile concrete ale obiectelor şi fenomenelor în condițiile 
acțiunii directe a acestora asupra analizatorilor. Şi această definiție „suferă” de 
anumite limite, vizând mai mult caracteristica totalităţii şi integralității însuşirilor 
obiectului perceput şi în mai mică măsură trăsăturile personalității celui care 
percepe, şi fără de care percepţia nici nu poate avea loc, ea nefiind doar o simplă 
fotografiere a obiectului perceput, a formelor şi poziţiei sale în raport cu alte 
obiecte, ci este un proces cu mult mai complex, implicând şi alte fenomene şi 
procese psihice, pe lângă senzaţie, cum ar fi: atenția, gândirea, memoria, imaginația 
şi limbajul. La aceste definiţii date am mai adăuga noi şi rolul personalității 
subiectului care percepe, şi în funcție de care obiectul perceput poate fi evaluat, 
înțeles şi valorizat sub raport psihologic. 

Relevante sunt şi definițiile date de psihologii români, regăsite în tratatele şi 
manualele de psihologie generală ale unor autori autohtoni, cum ar fi Al. Roşca 
(1968, 1976), P.P. Neveanu (1976), M. Zlate (1995). Astfel, percepţia este definită 
ca reflectare subiectivă, nemijlocită, în forma de imagine a obiectelor şi 
fenomenelor externe ce acționează în momentul dat asupra noastră prin ansamblul 
însuşirilor şi componentelor lor. 

Din această definiție, la fel şi din celelalte, se desprinde diferenţa dintre 
senzaţie şi percepţie, senzația constând în reflectarea de tip secvențial- 
unidimensional a unor însuşiri singulare, izolate ale obiectului, pe când percepția, 
presupune ca o condiţie obligatorie, prezenţa şi acţiunea directă a stimulului 
complex asupra organelor de simţ, corespunzătoare. Reflectând obiectul în unitatea 
însuşirilor şi părților sale componente, acest proces psihic este considerat şi 
constituit la un nivel calitativ superior de realizare a cunoaşterii senzoriale, 
permițând nu numai simple discriminări, ci şi operaţii complexe de identificare şi 

clasificare. Prin intermediul percepţiei putem răspunde la întrebarea „Ce este acest 
obiect?”, delimitând calitativ, prin formă şi conţinut, obiectul ca atare față de altul 
sau alte obiecte. 

Percepția se defineşte ca a fi procesul de comunicare între un subiect şi 
lumea externă, proces mediat de un ansamblu de operaţii şi transformări logico- 
gramaticale, de ordin sintactic, semantic şi pragmatic, de punere în relaţie, de 
reprezentare a elementelor cuprinse în registrul bioelectric al creierului, cu stările 
(însuşirile) sursei externe (stimulului), astfel încât primele să desemneze şi să se 
refere la cele din urmă. 

Ca note esenţiale ale percepției, se desprind totalitatea însuşirilor date unitar 
şi caracterul integral al obiectului perceput. Prin intermediul percepţie are loc 
ordonarea şi unificarea diferitelor senzații în imagini integrale ale obiectelor şi 
fenomenelor respective. Deşi ne furnizează o imgine sintetică, percepţia efectuează 
o mare selecţie asupra stimulilor care acţionează la nivelul unor analizatori. De 
unde rezultă că percepţia nu constituie o reflectare pasivă şi fidelă, ea selectând şi 
chiar ordonându-le şi prelucrându-le pe acestea. Totuşi, percepția se constituie într-un 
act de sesizare a realităţii concrete, desprinzându-se două modalităţi de manifestare 
a acesteia: identificarea şi discriminarea - selectarea. 

Nu trebuie să ne facem iluzia că în delimitarea şi definirea acestui proces 
psihic cognitiv, nu au existat dispute. La fel ca şi în cadrul senzaţiei, în psihologie 
şi între psihologi, precum şi între psihologi şi filosofi au existat numeroase 
polemici, celebră fiind disputa între asociationism şi gestaltism, precum şi opoziția 
dintre pasivism şi activism, sau dintre externalism şi internalism, polemici 
transferate, de regulă, din planul senzaţiei în cel al percepției. Dacă ar fi să ne 
referim doar la modelul asociaţionist, percepția este evaluată ca fiind o continuare 
în linie dreaptă a senzaţiei, ea nefiind nimic mai mult din punct de vedere calitativ, 
decât o sumă de senzații, sumă constituită în virtutea acțiunii mecanice a legilor 
asociaţiei, caracterizare şi opinie cu care nu suntem nici pe de parte de acord. 
Mecanismul producerii percepţiei este mult mai complex, şi credem că adepții 
gestaltismului au un mai mare câştig de cauză în cea ce priveşte contribuția lor în 
interpretarea acestui proces psihic. Şi aceştia comit unele exagerări în interpretarea 
percepției, adoptând de cele mai multe ori o atitudine exclusivistă, pe fondul 
principiului terțiului exclus (ori-ori, sau-sau), şi nu a principiului noncontradicției, 
ce presupune conjuncţia şi-şi, optând în favoarea afirmării primordialității 
întregului şi a caracterului derivat şi subordonat al părții. 

Vom evidenția în continuare unele caracteristici ale acestui proces psihic 
cognitiv inferior. 


3.2.2. CARACTERISTICILE PERCEPŢIILOR 


Obiectualitatea. Spre deosebire de senzaţii, care oglindesc diferitele însuşiri 
ale lucrurilor, percepţia reflectă obiectul în întregime, în ansamblul însuşirilor sale, 

fără a se reduce însă la o sumă de senzaţii, constituindu-se astfel într-o formă 
calitativ distinctă în cadrul cunoaşterii senzoriale. Prin intermediul percepţiei sunt 
reflectate, în principal, însuşirile esenţiale ale unor obiecte, de ele depinzând însăşi 
natura acestora: însuşirea esenţială a creionului rezidă nu prin forma sa, mărimea, 
greutatea, ci prin capacitatea minei de cărbune de a lăsa o urmă vizibilă pe hârtie, 
sau trăsăturile esenţiale ale mamiferelor se concretizează în faptul că nasc pui şi-i 
alăptează etc. De aici rezultă că un obiect sau fenomen nu poate exista ca atare 
dacă este lipsit de însuşirile sale esenţiale, deoarece îşi pierde calitatea. 

Obiectualitatea rezidă în raportarea percepției la obiectele lumii reale şi nu la 
organele receptoare sau la structurile cerebrale care participă la descifrarea şi 
prelucrarea informaţiei percepute. Aceasta nu înseamnă că obiectualitatea, ca 
importantă particularitate a percepției, este o calitate înnăscută a obiectului perceput. 
Pentru a îndeplini această calitate este necesară efectuarea unui întreg sistem de 
acțiuni prin intermediul cărora subiectul „descoperă” obiectualitatea imaginilor sale 
despre lume. În acest mod, un rol deosebit revine senzaţiilor tactile şi percepției 
mişcării. 


Integralitatea. Această caracteristică trebuie înțeleasă în sensul că noi 
percepem orice obiect şi cu atât mai mult orice situație obiectuală, spațială, ca un 
întreg sistemic stabil, chiar dacă unele părți componente ale acestui întreg nu pot fi 
percepute nemijlocit în momentul respectiv. Nu întotdeauna însă integralitatea 
obiectului, fiinţei le conferă acestora identitate - calitate. Spre exemplu, o girafă nu 
este diferențiată calitativ prin toate însuşirile, ci în primul rând prin gâtul său, iar o 
zebră prin dungile sale de pe corp. 

Integralitatea percepţiei, ca particularitate distinctă, a fost formulată pentru 
prima dată de către reprezentanţii psihologiei configuraţioniste-gestaltiste (M. 
Wertheimer, W. Kohler). 


Structuralitatea. De integralitatea percepției se leagă strâns structuralitatea, 
care nu este sinonimă cu obiectualitatea. Noi percepem obiectul prin intermediul 
structurii sale ca ceva distinct de senzațiile care intră în componenta sa. Spre 
exemplu, dacă cineva ascultă o melodie oarecare, notele auzite mai-nainte continuă 
să-i răsune în minte până când apare o nouă notă, ascultătorul înțelegând bucata 
muzicală percepându-i structura sa. Aceasta înseamnă că nu ultima notă auzită 
constituie suportul acestei înțelegeri, ci întreaga structură a melodiei cu variantele 
interacțiunii-notelor existente în melodie. Dacă e să ne referim în plan muzical, ar 
merita să evidențiem şi percepția ritmului unor note, mai bine zis a unor bătăi în 
uşă, în cazul lui Bethowen, şi care l-au făcut celebru pe acesta, prin binecunoscuta-i 
simfonie. 


Constanţa. Se manifestă în relativa stabilitate a însuşirilor percepute ale 


obiectelor, în cadrul unui registru destul de larg de modificări ale condițiilor în care 
are loc perceperea. Spre exemplu, constanța percepţiei de mărime, volum, variază 


98 


în funcţie de distanţă: imaginea optică a unui obiect proiectat pe un paravan creşte 
atunci când obiectul se apropie şi se micşorează atunci când se îndepărtează. Noi 
percepem mărimea obiectului ca fiind reletiv constantă, altfel percepţia ar deforma 
realitatea obiectului. Din această perspectivă legică vom menţine sub raport 
perceptiv mărimea reală a omului sau locuinţelor văzute din avion şi nu pe cele 
oferite de imaginea optică pe acest fond a distanţei dintre noi şi obiectul perceput. 
Un alt exemplu semnificativ ar fi cel legat de diferenţa perceptivă a unui creion în 
raport cu distanţa, ştiut fiind că la distanţa de 50 cm, imaginea lui de pe retină este 
de două ori mai mică faţă de percepţia sa la o distanță de 25 cm. De asemenea, este 
cunoscut faptul că, de la 300-500 m, mărimea obiectelor descreşte treptat cu cât se 
îndepărtează de subiectul care le percepe. 


Inteligibilitatea percepţiei. Este acea proprietate prin care este desemnat 
faptul că imaginile perceptive au întotdeauna o anumită semnificaţie semantică, adică 
semnifică ceva, conferind identitate — calitate obiectului perceput: diferențiem indivizii 
unei specii doar prin intermediul acestei proprietăți şi nu în mod deosebit prin 
celelalte sau cu ajutorul unor senzaţii. Această proprietate este în strânsă legătură 
cu gândirea, formele şi operaţiile acesteia, înțelegerea şi discriminarea obiectului 
sau fenomenului neputându-se realiza în afara gândirii. 

Apercepţia. Această proprietate a percepţiei este condiţionată de alte procese 
psihice şi de unele particularităţi ale personalităţii individului, cum ar fi atitudinea 
faţă de un anumit obiect sau fenomen, trebuinţele, interesele, dorinţele, 
sentimentele etc. Într-un asemenea context, obiectul perceput prezintă o altă 
semnificație decât cea obişnuită, şi de regulă un mai mare interes, intrând într-un 
aşa-numit câmp aperceptiv, în care atenţia şi interesul devin note dominante pentru 
individ. Pentru a înţelege acest proces psihologic, este suficient să dăm un exemplu 
din comerţ, din piaţă, când cumpărătorul „măsoară” marfa pentru a-şi da seama de 
calităţile sale, astfel că obiectul care doar îi trecea prin câmpul perceptiv, intră prin 
natura interesului şi trebuinţei în câmpul aperceptiv, căpătând uneori alte însuşiri şi 
alte calități decât cele „iniţiale”. Noi de cele mai multe ori situăm obiectele şi 
fenomenele cu care avem contact vizual-perceptiv în planul câmpului perceptiv, şi 
doar în situaţii deosebite le transferăm în câmpul aperceptiv, astfel că percepția 
devine apercepţie. Şi aceasta deoarece nu putem valoriza şi analiza orice obiect 
perceput în mod întâmplător (de pe stradă, din locuinţă etc.), întrucât nu toate 
obiectele şi fenomenele percepute prezintă interes sub raportul utilizării şi 
valorizării lor. 


3.2.3. MECANISMELE NEUROFIZIOLOGICE ALE PERCEPȚIEI 
Percepția ca proces. Percepția este nu numai o imagine mai mult sau mai 
puţin constituită a unui obiect sau fenomen din lumea externă, ci poate fi examinată 


şi ca proces, în cursul căruia se formează, se „construieşte” treptat imaginea 

perceptivă. Din această perspectivă, percepția poate fi concepută ca un sistem de 
acțiuni perceptive. Chiar dacă în mod obişnuit în mintea noastră informaţia despre 
obiecte şi fenomene există sub formă de imagini cu care operăm fără să sesizăm în 
mod conştient diferitele unităţi structurale ale procesului perceptiv, în realitate 
acestea sunt mereu implicate. Teoria activităţii (P. Jane, J. Piaget, A.N. Leontiev, 
A.R. Luria ş.a.) scoate în relief caracterul dinamic, procesual al percepţiei. 
Acţiunile şi operaţiile perceptive se constituie în cursul vieţii pe baza asimilării 
experienței social-istorice în variatele forme de activitate umană. Copilul nou- 
născut nu poate să descifreze de la început informația pe care o poartă 
configuraţiile „polisenzoriale” de semnale nervoase produse de obiectele şi 
fenomenele lumii reale; el învață pas cu pas să le perceapă în contact nemijlocit cu 
ele, mânuindu-le mai întâi sub directa îndrumare a adultului, iar ulterior din ce în 
ce mai independent. 

În formarea şi desfăşurarea acțiunilor perceptive, îndreptate spre „examinarea” 
obiectului şi elaborarea percepţiei ca „model mintal” al acestuia, un rol important îl 
joacă procesele motrice; mişcările mâinilor în pipăit, mişcările ochilor în urmărirea 
conturului în percepţia vizuală a obiectelor, micromotricitatea coardelor vocale în 
perceperea sunetelor verbale şi neverbale etc. 

În prezent este destul de răspândită „teoria motrică” a percepţiei (în opoziţie 
cu teoria senzorială a ei), potrivit căreia motricitatea joacă un rol decisiv în 
formarea imaginilor perceptive. Pentru ilustrare se fac referințe la mişcările 
globilor oculari, care participă la percepţia vizuală a spaţiului (a formei, poziţiei, 
mărimii obiectelor, a distanţei etc.). 

Fără a subestima contribuţia motricității la perceperea activă şi adecvată a 
realităţii, trebuie spus că adesea se exagerează. Perceperea realității poate avea loc 
şi fără participare imediată a motricităţii musculare. De pildă, relațiile spaţiale pot 
fi suficient de exact apreciate şi la lumina fulgerului (noaptea), înainte ca ochii să 
poată efectua vreo mişcare. De asemenea, s-a constatat că omul poate percepe (şi 
înțelege) vorbirea şi în condiţiile paraliziei prin curarizare a muşchilor aparatului 
verbal. Acţiunile obiectulale, care implică motricitatea, sunt absolut necesare şi de 
o mare însemnătate în procesul de formare a imaginilor perceptive (mai ales la 
copii). După ce s-au constituit însă, ele posedă o relativă dependenţă față de 
componenta motrică. 


3.2.4. FAZELE PROCESULUI PERCEPTIV 


Percepția se constituie într-un proces psihic de cunoaştere a obiectelor şi 
fenomenelor, atunci când acestea acţionează în mod nemijlocit asupra organelor 
senzoriale - analizatorilor. Se subînţelege că nu vom percepe cu aceeaşi claritate un 
obiect dacă el „acționează” de la o anumită distanță sau alta asupra analizatorilor 
(ochi, ureche), de aceea, în raport cu distanța şi intensitatea stimulului, se pot 
delimita mai multe faze ale procesului perceptiv, cum ar fi: detecția, discriminarea, 
identificarea şi interpretarea. 

Detecţia este prima fază a actului perceptiv şi constă în sesizarea şi 
conştientizarea doar a prezenţei stimulului în câmpul perceptiv, fără să se poată 
spune ceva despre caracteristicile lui. Spre exemplu, în timpul iernii, pe fondul 
contrastului senzorial, observăm ceva negru pe alb, care se şi mişcă, fără să ne dăm 
seama dacă este un animal sau un om. Noi nu am realizat decât detectarea 
obiectului în mişcare sau într-o poziţie statică, fără să-l putem evalua şi identifica. 

Discriminarea presupune detaşarea stimulului de fond şi remarcarea acelor 
însuşiri care îl deosebesc de ceilalți stimuli asemănători. Într-o asemenea situație 
am putea preciza faptul că este vorba despre un om şi nu despre un animal, deci 
prin această fază putem delimita calitativ obiectul perceput, ca aparținând unei 
clase, categorii, specii etc. 

Identificarea se referă la cuprinderea într-o imagine unitară a informaţiei 
obţinute şi raportarea acesteia la modelul perceptiv corespunzător, subiectul putând 
astfel recunoaşte ceea ce percepe. În cazul nostru, vom şti cu precizie sexul şi 
vârsta persoanei sau chiar alte însuşiri exterioare (îmbrăcăminte, uniformă etc.), 
ceea ce poate conduce la faza ulterioară, creând unele posibilități de analiză şi 
interpretare. 

Interpretarea este faza finală care depăşeşte procesul perceptiv propriu-zis, 
constând în integrarea verbală şi în stabilirea semnificației obiectului perceput, a 
posibilității utilizării lui în activitate. În această fază intervin mecanismele 
înțelegerii şi confruntarea cu planul de desfăşurare a activităţii, ceea ce dă sens 
procesului perceptiv. Din exemplul dat, prin interpretare ne putem da seama că acel 
obiect are anumită valoare, fiind predispus spre anumite acţiuni, putându-i chiar 
anticipa comportamentul. 

Aceste faze ale procesului perceptiv nu se desprind numai în raport cu distanţa 
şi intensitatea stimulului, ci şi în raport cu interesul manifestat, gradul de 
specializare al individului care percepe obiectul şi, nu în ultimă instanță, cu 
performanţa — pragul senzorial — acuitatea vizuală şi acustică. De aici concluzia în 
conformitate cu care la anumite vârste mai înaintate, la om predomină mai mult 
detecția şi discriminarea, şi în mai mică măsură celelalte două, deoarece pragurile 
senzoriale şi chiar anumite legi ale sensibilităţii se manifestă diferit faţă de cei cu 
vârstă mai puţin înaintată. 


3.2.5. FORMELE PERCEPȚIEI 


Obiectele, percepute prin intermediul acestui proces, permit diferenţierea şi 
delimitarea mai multor forme ale percepțiilor. Din această perspectivă se 
delimitează percepția spaţială, care vizează, la rândul său, percepția formelor, 
percepția mărimii (volumului) şi percepţia poziţiei. În raport cu o altă variabilă 
independentă, cea a timpului se delimitează percepția timpului, iar în raport cu 
sensul şi direcția de deplasare a obiectelor se delimitează percepția mişcării. Le 
vom analiza succint pe fiecare. 

Percepția spaţiului. Prin această modalitate şi formă perceptivă se înțelege 
reflectarea senzorial-intuitivă a însuşirilor spaţiale ale lucrurilor (forma, mărimea şi 
poziţia acestora) şi relaţiile spaţiale dintre ele (dispunerea lor unele față de altele şi 
faţă de subiectul care le percepe, precum şi distanţele dintre ele). Percepția spaţială 
este o condiţie necesară a orientării eficiente a omului în lumea înconjurătoare, 
facilitând adaptarea în spaţiul înconjurător. Percepția spaţială se obiectivează în 
mai multe tipuri ale acesteia, cum sunt cele prezentate în continuare. 

Percepția - perceperea formei. Vizează acea modalitate perceptivă a obiectelor 
aflate în poziţie staționară, cu ajutorul analizatorilor vizuali şi tactilo-kinestezici. Se 
subînţelege că tipul percepţiei este determinat de unele însuşiri ale obiectului 
perceput, în cazul nostru de forma acestuia şi implicit de perceperea formei. Prin 
intermediul acestei percepții putem delimita calitativ obiectul şi semnificația 
acestuia într-un anumit context: vom şti că este un bloc de locuinţe şi nu o biserică, 
că este un om matur şi nu un bebeluş etc. Această formă perceptivă devine obiect 
de studiu şi analiză al unei orientări psihologice contemporane, gestaltismul 
(Wolfgang Kohler), ai cărui reprezentanţi au admis existenţa unor „forme bune”- 
gestalturi, şi au delimitat unele legi ale „formelor bune”, cum ar fii legea 
proximităţii, legea similarităţii şi legea simetriei. 

Mai sunt şi alte tipologii ale percepțiilor spaţiale, cum ar fi percepțiile de 
adâncime, de volum, de poziţie, ca forme explicite şi manifeste prin care se 
obiectivează percepțiile spaţiale. Asupra celei din urmă vom reveni. 

Percepția - perceperea mărimii. Vizează mai mult dimensiunea cantitativă 
(volumul) obiectelor percepute, pe fondul percepţiei dihotomice: mare-mic; scund- 
înalt; slab-gras etc. Şi la această formă a percepţiei contribuie analizatorul vizual 
prin intermediul imaginii retiniene şi a kinesteziei oculare, în coroborare cu 
analizatorul tactilo-kinestezic. Totodată, la perceperea mărimii contribuie şi 
constanța obiectului perceput şi a percepţiei în general, mărimea diferenţiindu-se în 
funcţie de anumite variabile independente şi mecanisme  neurofiziologice 
(convergenta şi divergența globilor oculari, modificarea curburii cristalinului etc.). 

Prin tridimensionalitatea lor, mărimea şi forma obiectelor le conferă acestora 
un aşa-numit relief care presupune corelarea următoarelor componente: disparitatea 
imaginilor retiniene, gradul de iluminare a suprafeţelor diferit orientate spre sursa 
de lumină, diferența între gradul de convergență oculară, atunci când se percep 
planurile apropiate față de cele îndepărtate la care se asociază experienţa perceptivă 
tactilo-kinestezică. 

Percepția poziției. Vizează situarea obiectului într-un anumit spaţiu 
determinat şi în raport cu alte obiecte. Prin intermediul acestei forme a percepției 
obiectul se poate situa sus, jos, la dreapta, la stânga, în faţă, în spate. Pentru spaţiul 
apropiat aceste repere sunt date de, ceea ce se numeşte în psihologie, verticala 
gravitațională şi orizontală. 


Percepția timpului. Variabila dependentă prin care este fundamentată 
această formă perceptivă este timpul, acesta fiind perceput ca o categorie filosofică 

de mare importanță, dar şi ca o dimensiune perceptivă, în derularea sa 
necondiționată şi obiectivă. Pentru perceperea timpului, omul foloseşte mai multe 
sisteme de referinţă: 

a) sistemul fizic şi cosmic, reprezentate de repetarea formelor naturale, cum 

sunt: ziua, noaptea, succesiunea anotimpurilor, mişcarea astrelor; 

b) sistemul biologic, concretizat în ritmicitatea funcţiilor organismului (stării 

de somn şi veghe, alimentaţia, ciclurile metabolice); 

c) sistemul sociocultural, activitatea şi rezistența umană amplasată istoric; 

d) mijloacele tehnice de măsurare a timpului (ceasul). 

Percepția propriu-zisă a timpului se realizează în două forme: 

a) percepția succesiunii evenimentelor; 

b) perceperea duratei. 

Întrebarea care se pune este cea care face referință la analizatorii care 
contribuie la delimitarea percepţiei temporale, în mod deosebit la perceperea şi 
percepţia duratei. În aprecierea duratelor se consideră că pe lângă aceşti analizatori, 
complementari şi intercondiționabili, mai sunt implicaţi şi alţi factori subiectivi, 
cum ar fi: starea emoţională, care spre exemplu în cadrul aşteptărilor plăcute 
conduce la o percepţie diferențiată a duratei, timpul scurgându-se mai încet 
(venirea vacanței, spre exemplu), spre deosebire de unele aşteptări indezirabile 
(sesiunea de examene), unde durata până la apariţia evenimentului aşteptat, pare a 
fi mai scurtă, decât în cadrul aşteptărilor şi activităților plăcute, când durata în 
raport cu evenimentul ce urmează a avea loc, este percepută invers, adică mai 
scurtă. Este elocventă, din acest punct de vedere, diferența perceptivă în aşteptarea 
vacantelor şi cea legată de activitatea şcolară, durata temporară până la venirea 
vacanței părându-se că trece cu mult mai greu decât timpul destinat activității de 
învăţare. De aici se poate desprinde concluzia în conformitate cu care, dacă 
activitățile sunt neplăcute, durata percepută este mai mare, şi invers dacă 
activitățile sunt plăcute, timpul se pare că se scurge cu mult mai repede. Se 
delimitează din acest punct de vedere două categorii ale timpului şi percepția 
acestuia: fimpul fizic - obiectiv şi timpul psihic - subiectiv, la care mai putem 
adăuga timpul istoric, timpul - ritmul biologic, timpul social (legat de anumite 
etape şi perioade istorice şi sociale). 

Percepția timpului este influențată şi de alte variabile independente, cum ar fi: 
vârsta, metabolismul, starea afectivă, motivaţia etc. Se ştie că vârsta influențează în 
mare măsură durata timpului, scurgerea acestuia, astfel că la bătrânețe, duratele mai 
lungi de o zi par mult mai scurte decât în tinerețe, timpul „zburând” mai repede. Şi 
aceasta pentru că ritmul activităţilor vitale se încetineşte iar termenul principal de 
comparaţie a duratei, numărul anilor parcuşi, este mult mai mare, ceea ce face ca 
un an pentru un vârsnic să însemne mult mai puţin ca durată, în comparaţie cu un 
an perceput de un tânăr. Această percepţie subiectivă a timpului este influenţată şi 
de alți factori, inclusiv de afectivitate şi motivaţie, timpul „zburând” mai repede, 
aproape neobservat, atunci când desfăşurăm activităţi care ne plac şi corespund 
unor trebuinţe, interese şi aspirații, adică sunt circumscrise unor orientări temporale 

corespondente cu idealul de viață pe care îl urmărim, şi nu disociate acestuia, ca 

Mai sunt şi alte tipologii ale percepției temporale, regăsite mai mult în 
activităţile şi psihologia sportului, cum ar fi cele de tempo, ritm şi simţul spațiului, 
sau cele care reunesc cele două dimensiuni existenţiale ale materiei, spaţiu şi timp, 
desprinzându-se aşa-numitele percepții spațio-temporale, cum ar fi: 

— aprecierea vitezei şi accelerației obiectelor în mişcare în raport de spaţiu; 

— perceperea plasării în spaţiu şi a deplasării obiectelor şi persoanelor; 

— perceperea plasării şi deplasării corpului în spaţiu; 

— simțul plasamentului. 

De regulă, aceste forme ale percepției spaţio-temporale sunt regăsite în cadrul 
unei alte forme ale percepţiei, şi anume în cadrul percepției mişcării, aceasta din 
urmă vizând plasarea în spaţiu în raport cu o anumită durată de timp, şi prin care 
subiectul care percepe evaluează atât distanţa (sensul şi direcţia mişcării), cât şi 
timpul de deplasare a obiectului prin intermediul mişcării sale. Pentru a fi mai 
riguroşi şi în consens cu alți specialişti, vom delimita percepţia spaţială şi 
temporală față de percepția mişcării. 


Percepția mişcării. Aşa cum este cunoscut în fizică, mişcarea constituie o 
schimbare de poziție în spaţiu a unui obiect într-un anumit timp. Percepția mişcării, 
legate de modificările de natură mecanică a obiectului poate intervenii în două 
situații: 

a) când urmărim cu ochii obiectul în mişcare, situaţie în care imaginea pe 
retină e fixă, iar senzațiile kinestezice provocate de mişcarea ochilor ne dau 
informaţii corespunzătoare; 

b) ochii sunt imobili, iar imaginea corpului respectiv se deplasează pe retină. 

În percepția mişcării (care este o percepție vizuală) participă mai mulți 
analizatori: vizual — ochiul, kinestezic, auditiv şi cutanat, problematică analizată în 
alte secvențe ale capitolului, aşa că nu vom mai insista asupra acesteia. 


3.2.6. LEGILE PERCEPȚIEI 


Legea integralităţii percepţiei. Exprimă faptul că însuşirile obiectului sunt 
semnalate, nu separat, ci în interacțiuni complexe, alcătuind o imagine unitară, 
cuprinzând atât însuşirile principale, cât şi pe cele de detaliu, de fond şi de context. 
Un obiect este conceput în virtutea unităţii structurii obiectului. Percepția este o 
imagine integrativă a obiectului dat şi se caracterizează prin obiectualitate. 

Legea selectivităţii perceptive. Omul nu percepe tot, ci doar ce se 
constituie un stimul necesar şi eficient, acesta devine „obiect al percepţiei”. 
Celelalte elemente înconjurătoare din câmpul percepției sunt reflectate mai vag, 
mai puţin precis, mai lacunar. Acţionează şi alte procese: motivaţia sau interesul şi 
contrastul cromatic. 

Legea structuralităţii perceptive. În perceperea unui obiect, însuşirile 
obiectului nu au aceeaşi intensitate şi nu comunică aceeaşi cantitate de informaţie. 
Cele relevante ocupă în structura imaginii, primul plan, în timp ce celelalte trec pe 
un plan secund. 

Legea constantei perceptive. Mărimea imaginii fotografiate, reflectate, 
descreşte odată cu creşterea distanţei faţă de obiectul fotografiat. În cazul ochiului 
uman, micşorarea imaginii retiniene suportă corecturi prin intermediul 
mecanismelor de convergență a globilor oculari şi de modificare a curburii 
cristalinului. La aceasta se adaugă explicaţia anterioară a subiectului cu acel obiect, 
astfel încăt, în limita 23-30 m, obiectul îşi păstrează dimensiunile. Se realizează 
astfel constanta perceptivă a mărimii obiectelor. Avem constanta perceptivă a 
formei şi mărimii; constanta culorilor funcție de stimulul lumină - vizual. 

Legea semnificației. Ceea ce este perceput este semnificativ, se leagă de 
trebuinţe, interese, scopuri, aşteptări. Obiectul semnificativ este mai bine perceput. 


3.2.7. ÎNVĂŢAREA PERCEPTIVĂ 


În procesul instructiv-educativ în şcoală ca şi în activitatea profesională se 
urmăresc sau, mai bine-zis, ar trebui să se urmărească şi sarcini de învăţare 
perceptivă, care se caracterizează prin trei obiective de bază: 

a. perfecționarea sensibilităţii şi a acuităţii discriminative a valorilor- 

stimulilor; 

b. însuşirea criteriilor şi procedeelor de îmbunătăţire a câmpului perceptiv; 

c. formarea unor struturi perceptive, care sunt cele corespunzătoare literelor, 

cifrelor, semnelor convenţionale, simbolurilor. 

Pentru a realiza aceste obiective trebuie să se țină seama de următoarele cerinţe: 

— să se prezinte exemplarele tipice, reprezentative pentru o clasă de obiecte 

în vederea elaborării schemelor perceptive generalizate; 

— să se stabilească şi să se prezinte unele criterii de comparare, selecţie, 

evaluare a însuşirilor perceptive; 

— exersarea unor acțiuni perceptive, cum ar fi: compararea, recompunerea, 

separarea, gruparea, asamblarea; 

— exersarea integrării într-o analiză unitară a părților percepute separat; 

— relevarea specială a însuşirilor semnificative care trebuie în mod deosebit 

percepute prin subliniere, culoare, încadrare în chenar; 

—  gradarea după dificultate a sarcinilor perceptive, vizual, (auditiv, kinestezic). 

Observaţia şi spiritul de observaţie. Observaţia este o formă superioară a 
percepţiei, o percepție premeditată, dirijată, planificată, selectivă, întrepusă cu un 
anumit scop. Observaţia înseamnă căutarea şi studierea obiectului perceput. 
Observaţia se realizează de obicei, asupra unor obiecte complexe şi se realizează în 
timp, cuprinzând mai multe faze de observaţie. 

Există o diferență între percepţia spontană şi observaţie. Pentru percepția 
spontană se folosesc verbe: a vedea, a auzi, a simţi, iar pentru observaţie se 
folosesc verbe: a privi, a cerceta, a mirosi. Pe baza organizării anterioare a 
activităţii de observare se dezvoltă spiritul de observaţie. 

În încheierea analizei acestui fenomen, vom defini observaţia prin acea 
aptitudine de a sesiza cu uşurinţă, rapiditate şi precizie ceea ce este slab, ascuns, 
nerelevant, dar semnificativ pentru scopurile omului . Spiritul de observaţie este 
dobândit, în funcţie de specializare şi experienţă. Se diferențiază profesional şi 
socioprofesional, comunitar. 


3.2.8. ILUZII ŞI HALUCINAȚII PERCEPTIVE 


Iluziile perceptive 

Aşa cum am observat, percepția vizuală a mişcărilor şi cea a duratei, uneori 
poate fi înşelătoare. Spre exemplu, atunci când ne situăm într-un tren şi acesta 
staţionează, avem impresia că se mişcă în direcție opusă cu cel care se deplasează 
în realitate, sau că stâlpii de telegraf „aleargă” în sens invers deplasării noastre, 
ceea ce este fals în raport cu realitatea, deoarece trenul în care ne aflăm noi nu se 
mişcă, şi nici stâlpii nu „aleargă”. De aceea, mişcarea obiectelor poate fi reală sau 
aparentă (sau uneori nepercepută, cum ar fi mişcarea minutarului, creşterea firului 
ierbii, dezvoltarea fizică a unui individ etc.), şi ca atare şi percepțiile obţinute pot fi 
reale, fidele şi/sau deformate, adică iluzii şi chiar halucinații. La fel se întâmplă şi 
cu percepția subiectivă a timpului când fie se contractă, fie se dilată, în realitate, 
timpul fiind acelaş. Un asemenea fenomen ce vizează deformarea percepţiilor 
obiectelor şi fenomenelor, în psihologie poartă denumirea de iluzie perceptivă. 

Ca tulburare a psihicului, în speță a percepţiei, iluzia se înscrie în cele mai multe 
situaţii în limitele normalității, producându-se prin îmbinarea particularităților 
obiective ale ambianţei în anumite situaţii: oboseală, febrilitate, durate reduse ale 
stimulului, alternanța somn — veghe sau veghe — somn etc. O parte din iluzii sunt 
datorate, în cea mai mare măsură, unor fenomene de ambianţă care furnizează 
analizatorilor informaţii eronate, cum ar fi „frângerea” unui obiect scufundat în 
apă, care este efectul refracției luminii. Sunt şi situaţii când iluziile se constituie în 
simtome ale unor tulburări patologice de natură somatică sau psihică, acestea 
contribuind în mod negativ şi afectând totodată activitatea desfăşurată a celui ce 
posedă asemenea iluzii. 

Explicarea acestui fenomen se sprijină pe luarea în considerare a efectelor de 
câmp ale unor segmente ale câmpului perceptiv care acționează concomitent cu 
obiectul central al percepţiei, determinând, în plan neurofuncțional, procese 
inductive pozitive şi negative, care pot influența recepționarea unor semnale şi 
determină subestimarea sau supraevaluarea unor elemente ale obiectului perceput. 

Iluziile nu sunt omogene, ci în funcție de unele criterii şi mecanisme de 
producere se diferențiază în mai multe tipologii, cum ar fi: iluziile perceptive, 

motorii, intelective, afective, mixte, care au la bază natura şi nivelul produsului 
psihic — imaginii deformate. Cele mai studiate sunt iluziile perceptive în cadrul 
acestora fiind cunoscute iluziile optice, auditive, tactile, cutanate, gustative, 
olfactive şi mixte. 

Din sfera iluziilor optice, mai relevante sunt iluziile de contrast şi de asimilare, 
din cadrul cărora face parte şi iluzia Miiller-Lyer, iluzie ce aparţine genului de 
iluzii optico-geometrice. O asemenea iluzie constă din faptul că două linii egale, 
din care una având la capete unghiuri deschise, iar alta unghiuri cu liniile spre 
interior, par a fi inegale din cauza efectelor de câmp comprimat sau dilatat. Există 
iluzii şi în aprecierea greutății, astfel că volumele diferite a unor stimuli pot 
influența percepţia greutății, acestea fiind denumite drept iluzii ale percepției 
mărimii. Pe lângă aceste iluzii, ce aparțin de regulă imaginii, există şi iluzii ale 
memoriei, cum ar fi fenomenul „dejă-vu”, când subiectul percepe clar ceva ce se 
petrece în momentul respectiv ca şi când l-ar mai fi perceput cândva înainte, deşi 
acest lucru n-a putut avea loc, întrucât nu ne-am confruntat cu asemenea situații şi 
obiecte niciodată. Iluziile pot să apară în toate modalitățile senzoriale, cele mai 
frecvente şi mai bine studiate fiind cele din sfera vizualului, adică cele optico- 
geometrice. 

Agnozia este o tulburare a recunoaşterii senzoriale a unui obiect, tulburare 
inexplicabilă printr-un deficit de sensibilitate elmentară, printr-o tulburare psihică 
sau prin necunoaşterea anterioară a obiectului în cauză (M.I. Botez). Agnozia 
traduce în fapt un deficit al funcţiei de analiză la nivelul cortical al unui anumit 
analizator. Aceasta face ca să existe, din punct de vedere clinic, tot atâtea agnozii 
câți analizatori senzitivo-senzoriali sunt (agnozii vizuale, auditive, olfactive, tactile, 
gustative). Le vom prezenta în continuare pe rând. 

Agnozia intensității sau ahilegnozia este tulburarea de discriminare a 
diferențierii materialelor (grosime, greutate, rigozitate) legată de o modificare a 
percepțiilor diferenţiale de intensitate. 

Agnozia de extensivitate sau amorfognozia este o tulburare în diferențiere a 
formelor şi a recunoaşterii spaţiale, percepția atitudinilor segmentare, dicriminarea 
tactilă, percepția grosimii precum şi recunoaşterea formelor. 

Agnozia tactilă sau agnozia secundară se caracterizează prin imposibilitatea de 
a recunoşte semnificaţia obiectului tradusă prin imposibilitatea de a-l denumi, deşi 
pot fi descrise şi recunoscute calitățile elementare ale acestuia. 

Agnoziile auditive sunt caracterizate prin imposibilitatea de recunoaştere şi 
discriminare a sunetelor auzite în absenţa oricărei tulburări de auz. Ele sunt de trei 
feluri: agnozia globală (în care nu sunt recunoscute nici zgomotele, nici sunetele 
muzicale, nici cuvintele), agnozia muzicală şi agnozia zgomotelor. 

Agnoziile vizuale constau în nerecunoaşterea semnificației obiectelor, 
imaginilor, ființelor vii sau a spaţiului prin intermediul vederii, în absenţa oricăror 
tulburări de vedere sau a unor tulburări psihice capabile de a modifica acest proces. 

Agnozia fizionomiilor sau prosopagnozia constă în pierderea capacităţii de a 
recunaşte figurile unor persoane cunoscute. 

Agnozia culorilor are mai multe aspecte clinice, şi anume: 

— agnozia culorilor propriu-zisă constând în imposibilitatea sortării unor 

eşantioane colorate; 

—  cecitatea corticală pentru culori sau discromatopsia centrală este tulburarea 

percepţiei culorilor consecutivă unei leziuni cerebrale. 

Afazia pentru culori constă din următoarele tulburări: 

— lipsa oricăror tulburări de percepţie, inclusiv a celor de ordin agnostic; 

— absența afaziei; 

— greşeli în denumirea şi indicarea culorilor. 

Amnezia culorilor face parte din tabloul clinic al afaziei amnestice, cu 
particularitatea că bolnavul nu poate evoca în special denumirile culorilor 
obiectelor fie verbal, fie prin indicare. 

Agnoziile vizo-spaţiale sunt tulburări complexe în care distingem următoarele 
aspecte clinice: 

— tulburarea localizării vizuale a obiectelor în spaţiu; 

—  dezorientarea vizuo-spaţială. 

Din cele menţionate mai sus rezultă că afaziile, apraxiile şi agnoziile sunt 
formele  clinico-neurologice ale marilor sindroame neuropsihopatologice de 
dezintegrare simbolică cerebrală, în care regăsim aspectele descrise mai sus în 
cazul acestor tulburări. 

Acestea sunt sindroame neuropsihopatologice caracterizate prin existența unor 
tulburări de formare, reprezentare, recunoaştere, denumire şi utilizare a schemei 
corporale sau a imaginii de sine, fie din punct de vedere somato-motor, fie din 
punct de vedere somato-senzitiv. Concomitent asistăm şi la o tulburare de integare 
conceptuală a imaginii de sine la această categorie de bolnavi. 


Halucinaţiile 

Spre deosebire de iluzie, ha/ucinația este o tulburare a percepţiei manifestată 
prin apariţia unor imagini de tip perceptiv în afara unui obiect real, care să 
stimuleze în mod corespunzător cu percepția obținută cu organele de simţ. Acest 
fenomen are loc pe fondul unei tulburări psihice, unde „obiectul perceput” este 
identificat şi substituit cu reprezentarea acestuia, ceea ce conduce la apariţia unor 
asemenea „percepții”. Spre exemplu, subiectul bolnav aude voci, împuşcături, dar 
acestea nu sunt determinate de voci şi împuşcături reale; vede animale, oameni, 
scene de groază, care nu au o cauză externă subiectivităţii individului, ci sunt 
produsul unor imagini deformate pe fondul unor asemenea tulburări perceptive, 
astfel că halucinaţia este definită (după Ball) drept o „percepţie fără obiect”, mai bine 
spus o percepţie falsă, întrucât nu reflectă ceva, bazându-se şi fundamentându-se pe 
reprezentare şi imaginație. 

Dacă din punct de vedere psihopatologic şi clinico-psihiatric au fost întreprinse 
numeroase studii referitoare la halucinaţii, aspectele acestora, neuropsihopatologice 

sunt mai puţin studiate. În general, halucinaţiile sunt incluse în sfera patologiei 
psihiatrice, în legătură cu tulburările perceptive care sunt întâlnite în cursul evoluţiei 
psihozelor endogene majore (schizofrenie, parafrenie, sindroamele delirant- 
halucinatorii, pihozele alcoolice sau toxice de altă etiologie etc.). 

Cu toate acestea este cunoscut faptul că halucinaţiile pot fi întâlnite în mod 
egal, desigur nu cu aceeaşi frecvenţă, şi în cursul unor afecţiuni neurologice sau 
neurochirurgicale, în special în cazul tumorilor cerebrale. 

În aceste cazuri, halucinaţia este considerată ca fiind o disoluţie perceptivă 
izolată, fie integrată unui sindrom neurologic, fie cu caracter episodic, de scurtă 
durată neafectând în acest caz personalitatea subiectului (H. Ey). 

Cercetările clinice de neurologie sau obervaţiile neurochirurgicale, în special 
în cazul tumorilor cerebrale sau a stimulărilor electrice din cursul intervențiilor 
neurochirurgicale au permis punerea în evidenţă a unei mari varietăţi de „percepții 
fără obiect” de tipul halucinaţiilor fie cu o topografie cortico-cerebrală de tip 
lezionar, fie prin stimularea electro-corticală a unor arii corticale diferite ca 
localizare (J. de Ajuriaguerra şi H. Hecaen). 

Observațiile clinice precum şi cercetările experimentale din cursul 
intervențiilor neurochirurgicale au pus în evidență prezenţa halucinațiilor în 
legătură cu iritația cortico-cerebrală. Acestea sunt de o mare varietate clinică. 

J. de Ajuriaguerra şi H. Hecaen clasifică halucinaţiile după tipul senzorial prin 
care se manifestă distingând în sensul acesta următoarele tipuri: halucinații vizuale, 
halucinații auditive, halucinaţii olfactive şi halucinaţii somatognozice. Se remarcă 
modelul de clasificare neuropsihofiziologic al acestor tulburări de percepție, diferit 
de clasificarea lor clinico-psihiatrică. Vom prezenta în continuare, succint, 
diferitele forme de manifestare a halcinațiilor din cursul tulburărilor neuropsiho- 
patologice legate de leziunile diferitelor regiuni cortico-cerebrale. 

1) Halucinaţii vizuale apar spontan în cazul tumorilor cerebrale sau ele pot fi 
provocate, pe cale experimentală prin stimulare bioelectrică, în cursul intervențiilor 
neurochirurgicale (Loevenstein şi Brochardt, Krause, Foerster, Penfield). 

Halucinaţiile corticale apar ca urmare a unor leziuni cortico-cerebrale fie 
occipitale, fie temporale şi ele sunt de trei categorii: 

— halucinații elementare: lumini, scântei, culori, imagini şterse, rău conturate, 

cercuri etc.; 

— halucinații figurate complexe cu caracter estezic; 

— halucinaţii vizuale din cursul stării de vis şi rememorări halucinatorii, 
legate, în special, de „crize uncinate” temporale, trăite ca pe un sentiment 
ireal, neobişnuit, straniu. 

2) Halucinaţii auditive sunt mai puţin frecvente în raport cu halucinaţiile 
vizuale. Ele se produc în cazul stimulărilor cortexului lobului temporal (Foerster, 
Penfield) şi au caracterul unor mormăieli, şuşoteli, fluierături. Penfield a obţinut în 
cazul stimulării electrice a cortexului lobului temporal, „răspunsuri auditive” de 
tipul halucinaţiilor elementare sau chiar halucinaţii complexe. În acest sens, din 
punct de vedere clinic, se descriu două categorii de halucinaţii auditive, şi anume: 

— halucinații elementare de tipul zgomotelor greu de definit de către individ; 

— halucinații complexe pe care subiectul le percepe sub formă de sunete 

muzicale sau de cuvinte distincte. 

3) Halucinaţii olfactive şi gustative sunt mult mai rare în raport cu cele 
descrise anterior. 

Halucinaţiile olfactive pot fi elementare sau complexe şi se prezintă, de regulă, 
sub forma unor mirosuri dezagreabile, fiind specifice manifestărilor de tip epileptic 
şi tumorilor cerebrale, în special cu localizare temporală. 

Halucinaţiile gustative, mult mai rare decât precedentele, sunt adesea asociate 
cu acestea. Ele au un caracter dezagreabil şi sunt întâlnite în cazul tumorilor 
cerebrale cu localizare temporală. 

Aspectele analizate mai sus, pun în evidenţă faptul că, din punct de vedere 
neuropsihopatologic, procesele psihice îmbracă un aspect atât clinic, cât şi dinamic 
particular şi că acesta traduce modul de organizare şi funcționare a creierului, dar 
concomitent răspunde şi întrebărilor legate de raportul dintre funcțiile cerebrale şi 
viața psihică. 

Aspectele neuropsihopatologice vin în felul acesta să completeze datele de 
neuropsihofiziologie, contribuind astfel la îmbogățirea cunoaşterii mecanismelor 
neuropsihologice ale proceselor psihice. 

Şi halucinațiile sunt de mai multe forme, cele mai frecvente fiind halucinaţiile 
auzului (zgomote — cuvinte mai mult sau mai puţin distincte, ordine, date), urmate 
de cele ale văzului (care se prezintă sub forma imaginilor de vis), mirosului, 
pipăitului, gustului etc., conținutul acestora fiind legat atât de experienţa de viaţă, 
cât şi de situația — contextul în care apar acestea. Nu în mod întâmplător asemenea 
halucinaţii — vedenii — apar acolo unde şi unele emoţii nagative însoțesc individul, 
şi unde teama şi frica stimulează apariția acestora. Halucinațiile cunosc şi alte 
etiologii, dincolo de context, fiind promovate chiar de individ prin consumul unor 
substanţe halucinogene, capabile să producă fenomene halucinatorii, ca fenomene 
psihopatologice grave pentru individ şi societate, şi care din păcate cunosc o 
creştere alarmantă în rândul tineretului şi a indivizilor marginalizați social. 

În literatura de specialitate sunt regăsite şi alte tipologii, ale halucinaţiei, cum 
ar fi halucinaţia negativă, care apare pe fondul unor sugestii hipnotice care suprimă 
vederea în anumite obiecte sau persoane, halucinația autoscopică, manifestată 
printr-o viziune halucinatorie a propriei imagini, halucinaţia cenestezică, şi care 
constă în senzaţii anormale percepute la suprafața corpului sau la nivelul organelor 
interne şi care apar în situaţia unei acțiuni de origine exterioară, care nu are loc în 
realitate, dar care apar ca şi atunci când ar fi avut loc, cum ar fi arsurile, 
înțepăturile etc. Registrul halucinaţiilor este mult mai vast şi mult mai complex, ele 
regăsindu-se atât la nivelul perceptiv-senzorial, cât şi în plan motric şi psihomotric. 
Fiind un fenomen psihic patologic, ele sunt analizate mai mult de psihiatrie şi 
psihanaliză, şi în mai mică măsură de psihologia generală, de acea nu vom insista 
asupra mecanismelor producerii şi funcționării lor, depăşindu-ne competenţa în 
acest domeniu. 

Rezumat 


Cunoaşterea senzorială, specifică şi realizabilă prin intermediul proceselor cognitive 
inferioare se constituie într-o treaptă importantă în realizarea mecanismelor cognitive, 
fiind considerată drept o premisă a cunoaşterii bazate pe procesele cognitive superioare. 
Atât senzaţia cât şi percepţia se constituie într-o principală sursă informaţională oferind 
conţinutul informaţional ce urmează a fi prelucrat ulterior de gândire, proces psihic care 
nu ar putea funcţiona în afara proceselor cognitive inferioare. 

Diversele tipologii ale acestor procese psihice permit aprofundarea şi dezvoltarea 
celorlalte procese, şi implicit ale acestora, evitând şi diminuând unele limite şi carențe de 
factură gnoseolofică, cu posibilitatea de a fi afectat întregul sistem al personalității umane. 
Rolul şi importanța acestor procese psihice este edificator, între ele instituindu-se 
importante raporturi de intercondiţionare şi interdependenţă funcţională. În ce constă rolul 
senzațiilor în cadrul percepțiilor, şi a acestora împreună în raport cu gândirea şi celelalte 
procese psihice cognitive, devin interogaţii ce stau la baza analizei întreprinse în acest 
capitol. Analogiile şi comparaţiile realizate demonstrează caracterul de specificitate şi 
particularităţile acestor procese, chiar dacă aparțin unor modalităţi senzoriale comune. 


Test autoevaluativ 


1) Ca proces psihic cognitiv, senzația contribuie la reflectarea realității 
înconjurătoare, obiectivată ca imagine primară a: 
Obiectelor în integralitatea lor... nenea a 
Obiectelor în structura lor unitară... eee nenea b 
Unor însuşiri şi proprietăți ale obiectelor... 
Formelor obiectelor 
SDOȚIU Uite Dos Pa a Pi da dat aa 0 e 


2) Modalitatea senzorială constă în: 
Modalitatea de reflectare în creierul omului a însuşirilor obiectelor şi fenomenelor 


realității înconjurătoare... nenea nana amana eee a 
Analizatorul specific tipului de senzaţie... eee b 
Apartenența la un sistem senzorial la analizator şi senzaţia specifică 

ACEST eg id a di Ene a ta a T e 
Informaţia obținută cu ajutorul senzaţiei. .... men nenea d 
Proprietatea de bază a senzaţie... aan ee e 


3) Specifice senzaţiilor auditive sunt: 


Undele electromagnetice... anna nana nana a 
Undele Sonor Erener e îi a td at a ca e d b 
Auzul verbal... PR 
Ainplitiidihea. ns 50 iaca 3005 să oa ca dată aaa oa adun au d 
Tin bull, cas do stog ga ca aa aaa că e aaa dona ca ua aa ale e 

4) Senzaţiile proprioceptive reflect: 


Propriile mişcări ale corpului... a 
Starea organelor interne... nenea aaa b 
Formele şi natura corpului... nenea aan neam aan c 
Starea de postură a membrelor, trunchiului şi capului... ace d 
Luminozitatea unui Obiect... nenea nenea e 


5) Sinestezia este un fenomen psihic explicat prin: 


Legea pragurilor senzoriale... enma en a 
Legea contrastului senzorial... nenea nenea b 
Legea interacțiunii analizatorilor.. manea c 
Legea adaptării.....eeeeeeeerereeierersreririsrsrersrerrsieesrsrrerees d 
Lezedsimplifieajiei miocie nan e date dna .e 


6) Caracteristica de bază a percepţiei constă: 


Imaginea primară specifică unei insuşiri a unui obiect... manea a 
Însugirile SON ial oct, d d tt ic d Nade aaa aia b 
Însugirile oi 121 ARID INDIE IRI SRR IRRD A RN RI ORI c 
Reflectarea obiectelor în integralitatea lor... nenea 


Reflectarea formelor şi mişcării obiectelor.......... 


7) Care din următoarele caracteristici ale percepţiei permit delimitarea unor legi, şi 
ce legi anume? 
Integralitatea 
Constanţa... aaa 


Structuralitatea 


Inteligibilitatea............ 
Percepția 


8) Spiritul de observaţie este specific şi se dezvoltă totodată datorită: 
Senza elan dei ac aa ea aaa oi 0 ia dag daia a BIO 
Percepției 
Atenei e tot oo aaa ti sau ta i aa ata aa a pdl eat a 
CONUL AA ata E o iati aa uree ide deo E Aa dna e li tnt 


VAA ROSU 0 ARE EIE SENEE ANE IER at ad ei la oa dos ata Cao ad a da e 

10) Evaluaţi cel puţin cinci forme ale halucinaţiilor perceptive: 


Exerciţii 


1. Diferenţiaţi senzaţia faţă de percepție şi legile conexe acestora. 

2. Imaginaţi-vă un sScenariu-situaţie în care sunt preponderente senzațiile vizuale, 
auditive şi chinestezice, în mod concomitent. 

3. Evaluaţi rolul senzaţiilor şi percepților în mediul sportiv. 

Capitolul 4 


PROCESE PSIHICE INTUITIV-CREATIVE: 
REPREZENTAREA, IMAGINAȚIA, 
CREATIVITATEA 


Structura problematicii analizate 


Reprezentarea constituie procesul psihic cognitiv inferior care marchează şi 
facilitează totodată trecerea de la procesele cognitive senzoriale la cele superioare- 
raționale. Pe lângă imaginea intuitivă obținută pe cale senzorială, prin reprezentare, se 
formează-conturează noţiunile, ca urmare a operaţiilor gândirii care prelucrează 
informaţia obținută prin intermediul analizatorilor senzoriali. Prin reprezentare este 
redată imaginea mai săracă a obiectelor percepute pin această modalitate senzorială, fiind 
reproduse imagistic însuşirile esenţiale, calitative ale obiectelor percepute. 

Spre deosebire de reprezentare, imaginaţia este un proces psihic superior ce implică 
pe lângă imaginea intuitivă şi o imagine creată, la care participă în mai mare măsură 
gândirea şi memoria, decât percepția şi limbajul. Prin imaginaţie depăşim prezentul şi 
realul, acest proces psihic presupunând implicarea creativă a individului, a personalităţi 
acestuia, în mod deosebit prin intermediul aptitudinilor şi pasiunilor. 

Produsul final al imaginaţiei este obiectivat în creaţie, ca produs nou, cu ajutorul 
nemijlocit al acestui proces creator şi activități, desemnate prin creativitate. De aici dublul 
caracter al acesteia, acela de proces ce cunoaşte mai multe faze (prepararea, incubaţia, 
iluminarea, verificarea), având o structură proprie cuprinzând mai multe componente de 
ordin intelectual, afectiv, motivaţional, voluntar, atitudinal şi aptitudinal, şi de activitate 
psihică, materializată în produsele create 


4.1. Reprezentarea 


4.1.1. DEFINIRE ŞI CARACTERIZARE GENERALĂ 
Alături de alte procese psihice, cum ar fi gândirea şi imaginaţia, reprezentarea 


intră în cadrul proceselor psihice simbolice. In procesul imaginativ-creativ, 
reprezentarea deţine un rol deosebit de important, fiind un proces şi produs 

(imagine) de ordin secundar, spre deosebire de senzație şi percepţie, care sunt 
procese psihice primare, ce stau la baza reprezentărilor. Cu toate că prezintă o 
asemenea importanță pentru cunoaştere (fiind un proces psihic cognitiv), 
reprezentarea nu este analizată în suficientă măsură de către toţi psihologii şi 
manualele de psihologie, mulţi dintre aceştia ignorând-o „de facto” şi „de jure”. 
Demersul nostru analitic se vrea, din acest punct de vedere, drept un argument în 
vederea susținerii şi demonstrării rolului şi importanţei reprezentării în procesul 
cunoaşterii, aceasta constituindu-se, după cum afirma şi psihologul P.P. Neaveanu, 
„într-o subtreaptă sau un moment intermediar între senzorial şi logic”. Aşa cum 
vom observa din cuprinsul şi conţinutul capitolului, reprezentarea se află în 
raporturi de intercondiţionare şi cu alte procese psihice cognitive, fiind constituită 
drept un element ce fundamentează atât memoria, cât şi gândirea şi imaginaţia. Din 
această perspectivă, marele psiholog elvețian, J. Piaget, considera reprezentarea ca 
având o valoare de semiconcept sau de concept potenţial, prin reprezentare 
realizându-se această trecere de la senzorial la logic-rațional. 

Termenul de reprezentare are o utilizare foarte largă, fiind regăsit atât în 
limbajul cotidian, cât şi în cel ştiinţific, cunoscând o dublă natură: ca produs şi ca 
proces. O viziune nouă asupra reprezentării ne este oferită de către reprezentanții 
psihologiei cognitive. Potrivit ipotezei cognitiviste, avansate în anul 1956 de către 
un grup de cercetători în domeniul inteligenţei artificiale (H. Simon, N. Chomsky, 
M. Minsky şi J. McCarthy), reprezentarea este partea integrantă a inteligenţei şi 
poate fi interpretată ca procesare şi operare cu simboluri. 

Deosebit de importantă este contribuţia psihologului român contemporan, 
Mircea Miclea, prin lucrarea sa de referință în domeniu, Psihologia cognitivă. 
Ipoteza cognitivistă pretinde că singurul mod de a înțelege inteligența şi 
intenţionalitatea este acela de a considera cogniţia ca acțiune pe bază de 
reprezentări ce posedă o realitate sub formă de cod simbolic într-un creier sau într- 
o maşină, teză cu care nu sunt de acord toți psihologii cognitivişti, cu atât mai mult 
reprezentanţii celorlalte curente şi orientări psihologice. 

Ca proces psihic, reprezentarea are profunde influenţe şi implicaţii de natură 
neurofiziologică, fiindu-i necesare pentru a se realiza, asemenea structuri şi 
mecanisme care să permită evocarea realităţii ce nu mai este prezentă, dar care a 
lăsat urme pe scoarța cerebrală, astfel că informaţiile perceptive şi dobândite pe 
cale senzorială să poată fi integrate şi prelucrate ulterior, prin acest proces psihic 
mai complex, adică prin reprezentare. Aceast proces psihic tranzitoriu este de 
factură semisenzorială, menținându-și aspectul intuitiv, acela de tablou figurativ 
care se construieşte în plan mintal, ca atare, după cum vom vedea, fiind o imagine 
mentală sau un simbol figurativ şi intelectiv. Ca imagine mentală, reprezentarea 
este mult mai liberă decât imaginea figurativă (ca urmare a percepției nemijlocite), 
ea putând fi construită prin schematizări şi combinări de orice fel. 

Conţinutul reprezentărilor este foarte divers şi influenţat în acelaşi timp de alte 
procese psihice inferioare şi superioare, cum ar fi senzațiile şi percepțiile, din prima 
categorie, şi gândirea, limbajul şi imaginația, din cea de-a doua. Deşi conservă ceva 
din sistemul de referință perceptiv, reprezentarea este reconstruită prin intermediul 


115 


operaţiilor intelectuale. Din această perspectivă, J. Piaget acceptă un aşa-numit 
paradox al reprezentării, un asemenea paradox fiind exprimat prin faptul că dispune 
de un conţinut intuitiv de tip senzorial, întemeiat pe un sistem de operativitate 
intelectuală, cu totul deosebit şi chiar opus mecanismelor perceptive. Din acest 
punct de vedere, ca rezultat al operaţiilor şi intervenției gândirii asupra informaţiei 
percepute, reprezentarea se constituie într-un stadiu superior al cunoaşterii, pe acest 
fond al intervenţiei gândirii, memoriei şi imaginației, consemnând o anumită 
dezvoltare psihică în raport cu celelalte specii din regnul animal, un aşa-numit salt 
calitativ în planul dezvoltării cunoaşterii. De aceea, reprezentarea se dezvoltă odată 
cu intelectul, fiind una din componentele importante ale acestuia, alături de gândire 
şi de alte elemente ce structurează dimensiunea rațională a psihicului. Prin 
intermediul reprezentărilor „vedem” ceva ce nu vedem propriu-zis (prin aparatul 
senzorial specific), ci cu ochii minţii. De aceea, reprezentarea este considerată ca 
fiind o imagine reprodusă, care se bazează pe experienţa percepută, dar față de care 
intervine şi gândirea prin operaţiile sale specifice, transformând-o dintr-un simbol 
figurativ, imagine senzorială, într-un simbol intelectiv, adică într-o imagine 
mentală (una este conceptul şi alta realitatea). 

Spre deosebire de percepţie şi imaginea senzorială, reprezentarea constă în 
condensarea informaţiilor, în generalizări intuitive în raport cu caracteristicile 
obiectului perceput şi reprezentat, şi în schematizări relevante şi semnificative. 
Chiar dacă prin intermediul reprezentării imaginile sunt mai sărace, prin 
intermediul acestui proces psihic cunoaşterea avansează, marcând trecerea de la un 
nivel la altul al acesteia. Prin reprezentare se creează un model specific al 
cunoaşterii, generator de imagini ce însoțesc realitatea percepută, dar pe care o şi 
devansează prin intermediul imaginaţiei şi implicit al gândirii, ceea ce ne 
reprezentăm nefiind însă egal cu ceea ce percepem; percepția presupunând 
contactul nemijlocit cu realitatea percepută. Având ca notă definitorie generalizarea 
simbolizantă de ordin intuitiv, reprezentarea se distinge prin particularităţi care pe 
de o parte constau în radicalizarea trăsăturilor imaginilor primare, iar pe de alta, în 
adăugarea unor însuşiri inaccesibile percepţiei, fiindu-i superioară din punctul de 
vedere al formei acesteia, şi inferioară, din perspectiva conţinutului. 

Pe lângă rolul senzaţiilor şi percepțiilor, alături de gândire şi imaginație, aşa 
cum vom vedea, în formarea şi dezvoltarea reprezentărilor, un rol deosebit revine 
cuvântului şi limbajului în general. Acestea pot fi evocate şi actualizate, pe bază de 
cuvânt, precum şi de alți stimuli concreţi neverbali, şi care au fost percepuți 
concomitent cu stimulii ce au constituit obiectul perceperii pe care reprezentarea îl 
reflectă. Spre exemplu, dacă citim o carte, în conținutul acesteia sunt înmagazinate 
o infinitate de imagini evocate prin intermediul cuvintelor, al limbajului. Ne putem 
reprezenta cu uşurinţă drumul descris de marele romancier român L. Rebreanu, la 
începutul romanului Jon, chiar dacă nu am fost în localitatea la care face referință 
romancierul, asociind acest obiect reprezentat ca imagine figurativă, dar şi 
simbolică oricărui „drum” ce traversează o asemenea comunitate rurală, cum este 
satul românesc. De asemenea, ne putem reprezenta cum arată un foc care 
pârjoleşte, un cataclism natural, un proces funerar, numai prin intermediul evocării 

unor asemenea evenimente, prin intermediul limbajului, fără să ne implicăm 
nemijlocit, adică să trăim o asemenea experienţă, care, ulterior, să rămână ca o 
imagine de neînlocuit în memoria noastră de lungă durată. De cele mai multe ori, 
limbajul contribuie la formarea unor reprezentări chiar prin descrierea, până la 
detaliu, a unor peisaje sau a structurii de personalitate a unor indivizi: M. 
Sadoveanu este genial din perspectiva primei părți, pe când H. Balzac, din 
perspectiva celei de a doua. 


Definiţii. Şi asupra acestui proces psihic cognitiv există mai multe opinii sub 
raportul delimitării şi definirii sale. După unii psihologi, reprezentarea este 
considerată, deopotrivă, un proces şi un produs (imagine) de ordin secundar, adică 
o imagine mentală secundară obţinută prin intermediul sistemului neurofiziologic 
şi neuropsihic, ca rezultat al prelucrării informaţiei obținute prin senzaţii şi 
percepții, şi nu al acțiunii nemijlocite a obiectului perceput asupra analizatorilor 
senzoriali. Reprezentarea este mai degrabă un produs decât un rezultat, la care 
contribuie, aşa cum am mai arătat, atât percepția cât şi memoria, gândirea şi 
imaginația. 

Din cele prezentate rezultă că reprezentarea este procesul cognitiv-senzorial 
de semnalizare (în forma unor imagini unitare, dar schematice) a însuşirilor 
concrete şi caracteristice ale obiectelor şi fenomenelor, în absenţa acțiunii directe 
a acestora asupra analizatorilor (P.P. Neveanu, M. Zlate, T. Creţu în Manual de 
psihologie). Din definiţie rezultă faptul că reprezentarea este un proces care se 
caracterizează prin procesualitate, ceea ce înseamnă că implică unele operaţii ale 
gândirii şi imaginației, cum ar fi: analiza şi sinteza, selecția, combinarea, 
schematizarea, extinderea, simplificarea, eliminarea etc., fiind un proces psihic mai 
complex decât cel senzorial-perceptiv. Cu ajutorul acestor operații ale gândirii se 
ajunge în final la o imagine mentală, cu profunde nuanțe de generalitate, apropiind 
reprezentarea de procesul psihic evaluat mai sus, adică de gândire. 

Reprezentarea este reflectarea sub formă de imagine intuitivă a unui obiect sau 
fenomen, care în momentul respectiv nu este perceput, dar care a acţionat în trecut 
asupra analizatorilor. Reprezentarea este o imagine reprodusă care se bazează pe 
experiența perceptivă trecută. Este rezultatul unei prelucrări şi generalizări a 
experienţei perceptive anterioare. Vedem cu ochii minţii imagini din copilărie, 
refacem mental un drum parcurs, construim un adevărat film interior al 
întâmplărilor relatate într-o carte. Reprezentările pot fi evocate, actualizate pe bază 
de cuvânt şi de alți stimuli concreți, neverbali care au fost percepuți concomitent cu 
stimulii ce au constituit obiectul perceperii pe care reprezentarea îl reflectă. Mai 
pot fi evocate prin tehnici neuro-chirurgicale prin excitarea electrică a zonelor de 
proiecţie vizuală şi auditivă din scoarţa cerebrală. 

Reprezentarea apare ca rezultat al anumitor percepții constituind o treaptă 
superioară în planul cunoaşterii în raport cu senzația şi percepţia, reprezentând 
veriga de legătură şi treapta de trecere de la nivelul senzorial al cunoaşterii la cel 
rațional. 

În comparaţie cu percepțiile, reprezentările sunt mai puţin stabile, mai puţin 
intense, mai fragmentare şi mai sărace în amănunte. 


117 


4.1.2. CARACTERISTICILE ŞI CALITĂŢILE REPREZENTĂRILOR 


Caracteristicile şi calitățile ce diferenţiază acest proces psihic de celelalte 
procese senzoriale se concretizează în următoarele aspecte şi particularităţi: 

1. redă obiectul perceput prin imagini intuitive-figurative, dar nu ca o simplă 
urmă a percepţiei, ci ca rezultat al unor prelucrări mentale, implicând o serie de 
operaţii intelectuale; 

2. imaginea reprezentării este secundară în raport cu cea perceptivă, având la 
bază percepția; 

3. din punctul de vedere al cunoaşterii, reprezentarea este mai importantă 
decât percepţia, chiar dacă nu este o redare fidelă a tuturor însuşirilor, 
proprietăților; 

4. reprezentarea nu presupune numai evocarea din memorie a conţinutului 
stocat, ci presupune construcţii, reconstrucții mentale, realizând selectiv şi actul 
însuşirilor esenţiale şi generale ale obiectelor şi fenomenelor percepute; 

5. reprezentarea este facilitată-stimulată de limbaj, revenind un rol deosebit 
cuvântului în dirijare şi orientare în construirea unor imagini mai relevante 
schematic, asigurând înlănţuirea şi organizarea unei serii întregi de imagini şi 
ajutând la integrarea reprezentării în gândire; 

6. în raport cu calitatea imaginii, reprezentarea este inferioară percepţiei 
pentru că este mai slabă, mai fragmentară, mai instabilă şi mai slabă ca intensitate; 

7. prezintă valori şi semnificaţii în funcţie de anumiţi factori, deci este mai 
subiectivă decât percepția; 

8. este mai săracă în detalii, dar evocă însuşirile intuitive caracteristice pentru 
un obiect sau pentru o clasă de obiecte; 

9. reprezentarea redă schema sugestivă, structura configuraţională a obiectului 
perceput fără a reda relațiile spaţio-temporale în care aceasta se află; 

lo. reprezentarea presupune construcția imaginară a obiectului în absența 
acestuia şi a reflectării trecutului; ca trecut nu înseamnă aici şi acum, ci atunci şi 
acum, redăm imaginaţiei ceea ce a fost perceput atunci şi a fost stocat în memorie; 

11. reprezentarea presupune un mai mare grad de generalizare intuitivă, 
imaginea putându-se modifica în funcție de cerinţele cunoaşterii. 

Proprietăţile reprezentărilor. Cele mai importante proprietăți sunt: 
intensitatea, stabilitatea, gradul de completitudine, gradul de relevanţă, gradul de 
generalitate şi caracterul legăturii designative-de reprezentare-redare a imaginilor. 

Intensitatea exprimă forța sau pregnanța imaginii care se evidențiază în 
vivacitate, prospeţime, claritatea liniilor de contur şi contrastul dintre fond-conţinut 
şi formă. În plan neurofiziologic, intensitatea reprezentării este condiționată de 
gradul de conservare (cu precădere în memoria de lungă durată) a unei percepții 
anterioare şi de activare a reţelei neuronale care pune în circulaţie conţinutul 
informaţional corespunzător. În raport cu obiectele şi fenomenele reale externe, 
putem stabili următoarea relație matematică dintre elementele ce aparțin acestui 
proces psihic: 


IR = f(h, Ne, Z), 

unde /R reprezintă intensitatea imaginii-reprezentării, h — valoarea operatorului 
memoriei de lungă durată pentru obiectul sau fenomenul extern dat în experiența 
perceptivă anterioară; Ne — numărul contactelor perceptive anterioare cu obiectul 
sau fenomenul considerat; Z reprezintă frecvenţa actualizării imaginii în intervalul 
de timp scurs de la ultimul contact perceptiv cu obiectul la momentul testării 
actuale. Intensitatea unei reprezentări este cu atât mai mare, cu cât este mai bine 
fixată şi păstrată în memoria de lungă durată, valoarea lui A fiind mai mare, şi ca 
atare dependentă de numărul contactelor perceptive anterioare, şi în acelaşi timp cu 
imaginea care este actualizată-frecvenţa acesteia. 

Stabilitatea este proprietatea reprezentării, aceasta fiind definită prin durata 
menținerii în câmpul clar al conştiinţei a unor reprezentări, reactualizate sau 
generate în momentul dat de imaginaţie. Spre deosebire de percepţie, care durează 
cât timp obiectul perceput se meniţine în câmpul senzorial, şi continuă, totodată, să 
acţioneze asupra analizatorului văzului, auzului sau a altor simţuri şi analizatori, 
reprezentarea are o durată relativ scurtă de ordinul secundelor sau chiar al 
fracţiunilor de secundă. Reprezentarea unui obiect (oricât de apropiat, dorit sau 
preferat ne-ar fi acesta), nu o putem menţine în mod nedefinit în centrul conştiinţei, 
ea fiind relativ repede dislocată de reprezentările altor obiecte (asemănătoare sau 
opuse) sau de fluxul impresiilor senzoriale actuale. Această proprietate este 
condiționată de mai mulți factori, printre care mai relevanţi ar fi: intensitatea cu 
care se manifestă şi se impune în câmpul conştiinţei reprezentarea; semnificația 
obiectului pe care îl desemnează; gradul de familiaritate al obiectului reprezentat; 
modul de producere al reprezentării; raportul mobilitate-inerție în dinamica 
proceselor nervoase fundamentale; raportul intuitiv (concret) formal (abstract) în 
structura activităţii cognitive; locul şi rolul reprezentării în dinamica activității 
actuale a subiectului şi capacitatea de autoreglare voluntară (M. Golu, op.cit. pp. 
353-356). 

Gradul de completitudine, exprimă volumul general de informaţie pe care îl 
cuprinde reprezentarea, şi depinde de numărul elementelor şi însuşirilor care se 
rețin. În raport cu percepţia, reprezentarea are un grad de completitudine mai mic 
decât aceasta, fiind o reflectare selectivă şi schematică a realității. Din perspectiva 
tipologizării acestui proces psihic, se pot delimita reprezentări: cu un grad înalt de 
completitudine, cu un grad mediu şi cu un grad scăzut, sărace în date şi note 
discriminante. Valoarea gradului de completitudine este condiționată de mai mulţi 
factori, cum ar fi: tipul dominant de memorie (fiind mai mare la persoanele la care 
predomină memoria intuitiv-imagistică asupra celei verbal-abstracte), şi tipul 
dominant de familiaritatea obiectului reflectat, adică de experiența senzorială, mai 
ales în domeniul vieţii cotidiene, unde sunt mai complete reprezentările unor 
asemenea obiecte, decât cele nefamiliare, şi pe care le întâlnim mai rar şi mai 
sporadic în activitatea curentă. 

Gradul de relevanţă se referă la semnificaţia informaţiilor sau a însuşirilor şi 
notelor pe care le reflectă (conţine) imaginea obiectului reflectat. Cu cât 
reprezentarea asigură o descriere mai completă şi mai în profunzime a obiectului, 

cu atât ea va avea un grad de relevanță mai înalt, şi invers. În raport cu percepţia, 
reprezentarea posedă un grad de relevanță mai ridicat, de regulă reflectând însuşiri 
şi proprietăți semnificative şi definitorii pentru obiectul reflectat. 

Gradul de generalitate este dimensiunea care deosebeşte şi distanțează cel mai 
mult reprezentarea de percepție. Această proprietate rezidă în aceea că imaginea- 
reprezentarea selectează şi reflectă, în acelaşi timp, însuşirile repetabile şi comune 
ale obiectelor, subsumând un număr de cazuri individuale asemănătoare. Această 
proprietate a reprezentării este determinată de diversitatea situațiilor, în coroborare 
cu numărul cazurilor individuale întâlnite în experiența perceptivă anterioară a 
subiectului. Se poate extinde de la o sferă care cuprinde un singur obiect, până la 
una care cuprinde clase întregi de obiecte asemănătoare. Spre exemplu, 
reprezentarea casei părinteşti are un grad de generaliate mai scăzut decât 
reprezentarea casei în general, la fel şi reprezentarea unui individ uman, faţă de o 
anumită persoană discriminată, mai ales în plan socioafectiv. 

Caracterul legăturii designative. Prin legatură designativă înţelegem modul în 
care se stabileşte corespondenţa semantică între ceea ce numim model 
informaţional intern (imagine, schemă, simbol) şi realitatea obiectivă externă. Ea se 
poate realiza-obiectiva în două forme: directă sau nemijlocită şi indirectă sau 
mijlocită. Prima formă este proprie senzaţiei şi percepției, iar cea de-a doua este 
comună reprezentărilor şi, într-un grad şi mai înalt, gândirii. 

Din prezentarea acestor proprietăți ale reprezentării rezultă că acest proces psihic, 
pe dimensiunea lui cognitivă, este un nivel calitativ superior de organizare a psihicului 
uman şi, ca atare, este cu mult mai complex decât senzaţia şi percepția. Este procesul 
psihic ce face legătura între cunoaşterea senzorială şi cea rațională, în mod deosebit cu 
gândirea. 


4.1.3. MECANISMUL NEUROFIZIOLOGIC 


Din punct de vedere neurofiziologic, la baza reprezentărilor stă reactualizarea 
structurilor nervoase formate în timpul perceperii obiectului dar cu o altă 
amplitudine şi într-o altă succesiune. A.N. Leontiev a făcut o analiză comparativă a 
eletroence-falogramelor obținute mai întâi în timpul perceperii şi apoi al 
reprezentării unui obiect şi a constatat o mai slabă intensitate a fenomenelor 
bioelectrice în timpul reprezentării şi totodată faptul că dacă în cazul perceperii, 
undele bioelectrice apar simultan în toți lobii frontali, în cazul reprezentării, mai 
ales în condiţiile evocării ei prin instrucție verbală, apare o anterioritate şi o 
coborâre timpurie a amplitudinii undelor în lobii frontali îndeosebi în zona 
kinestezică. Totodată, s-a văzut că în cazul reprezentărilor, în procesul interacțiunii 
analizatorilor, cel kinestezic şi cel verbo-motor au rol central şi obligatoriu. A. Rez 
a arătat că este imposibil să se poată reprezenta o anumită mişcare a unui deget 
dacă în acelaşi timp acesta este antrenat într-o mişcare reală şi contrarie celei pe 
care am dori să o evocăm mental. 

4.1.4. TIPURI ŞI FORME ALE REPREZENTĂRILOR 


În această operaţie de clasificare a reprezentărilor stau mai multe criterii, şi 
anume: 

—  analizatorul dominant în producerea lor; 

— gradul de generalizare; 

— nivelul operaţiilor implicate în geneza lor; 

— tipul de activitate; 

— procesul psihic mai complex implicat în reprezentare; 

— prezenţa sau absenţa intenţionată a scopului şi efortului implicat. 

1. După analizator, reprezentările pot fi: 

— vizuale, imaginea vizuală fiind bidimensională; 

— auditive, care reproduc zgomote, sunete muzicale şi verbale, structuri 
melodice sau verbale; 

— kinestezice, care sunt concretizate în imagini mentale ale propriilor 
mişcări. 

2. După gradul de generalizare se desprind: 

— reprezentări individuale ale unor obiecte, ființe, fenomene deosebit de 
semnificative, cum ar fi: reprezentarea părinților, casa părintească, 
pomul din curte, câinele sau pisica etc.; 

— reprezentări generale, care cuprind în structura lor însuşiri comune 
pentru o întreagă clasă de obiecte. Printre acestea, figurile geometrice 
prezintă cel mai înalt grad de generalitate. Reprezentările generale sunt 
foarte aproape de concept, stau la baza formării conceptelor. 

3. După nivelul operaţiilor implicate în geneza lor se desprind imaginile 
productive care evocă obiecte sau fenomene percepute anterior sau care se referă la 
mişcări sau schimbări care nu au fost percepute. 

4. După tipul de activitate în care se integrează, pot fi reprezentări literare, 
istorice şi geografice. Ne reprezentăm o scenă descrisă în carte de către autor, o 
luptă, un cadru natural la care se face referinţă, şi care are însuşiri comune prin 
caracteristicile descrise şi reprezentate prin intermediul imaginii. 

5. După procesul psihic mai complex în care se integrează reprezentările, pot 
fi: de memorie şi de imaginaţie. 

6. După prezență sau absenţă intenționată a scopului şi efortului se desprind 
reprezentările voluntare şi involuntare. 

1. Reprezentările vizuale sunt cele mai numeroase din experiența fiecărei 
persoane, reproduc imagini şi percepții vizuale — reprezentări: tridimensionale, 
bidimensionale, geografice, simetrice, tehnice. 

2. Reprezentările auditive reproduc atât zgomotele, cât şi sunetele muzicale şi 
verbale singulare şi mai ales structurile melodice sau verbale. O melodie este 
reprezentată sub aspectul ritmului, al variaţiei de intonaţie sau al înălțimii. 

Reprezentările verbale sunt deosebit de utile în procesul însuşirilor limbilor 
străine, întrucât modelul pronunției sau al accentuării păstrat în reprezentare 
reglează vorbirea în curs de desfăşurare. 

3. Reprezentările kinestezice constau în imagini mentale ale propriilor mişcări, 
ele fiind de fapt actele ideomotorii care pregătesc desfăşurarea viitoarelor mişcări. 

4. Reprezentările de memorie sunt reproduceri ale unor percepții care au avut 
loc în trecut, fiind concretizate prin evocarea unor amintiri din copilărie şi ca atare 
sunt reprezentări ale memoriei. Evocarea poate fi determinată, fie de întâlnirea unui 
prieten din copilărie, fie de o ştire din ziar, mai ales cea care vizează unul sau mai 
multe evenimente din acea zonă, localitate. 

5. Reprezentările imaginaţiei sunt acele reprezentări ale unor obiecte şi 
fenomene care se manifestă într-o formă sau într-o relaţie, dar care n-au fost 
percepute niciodată. 

În sinteză fie spus, putem afirma că acest proces psihic reprezintă un nivel mai 
înalt de generalizare şi de reprezentare, fiind o generalizare (schematizare) 
intuitivă, susținută de operativitatea gândirii ce conduce la reținerea şi redarea 
însuşirilor configurative, caracteristice pentru o grupă de obiecte, şi nu numai. Cu 
ajutorul reprezentării putem generaliza şi simboliza, nu obiectul reprezentat, ci 
clasa de obiecte. Totodată, reprezentarea ne oferă o imagine paranoică, restituind 
integral şi simultan intelectului toate informaţiile ce pot delimita un obiect de alt 
obiect, o noţiune de altă noțiune. Astfel, reprezentarea ajută la înțelegerea 
limbajului noţiunilor prin schemele intuitiv-figurative pe care ni le oferă şi în care 
se concretizează, ca formă şi conţinut. 


4.2. Imaginaţia 


4.2.1. PREMISE TEORETICE 


Pe acest fond al activității neurofiziologice şi neuropsihice, în cadrul 
proceselor psihice simbolice se realizează un alt produs şi proces psihic mai 
complex decât reprezentarea, şi anume imaginaţia. Asemenea reprezentării, 
imaginaţia este concretizată într-o imagine mentală, care nu evocă şi nici nu redă 
obiectele şi fenomenele percepute anterior, ca evocare realizată prin intermediul 
reprezentărilor, ci se constituie într-o imagine anticipativă asupra unor obiecte şi 
fenomene ce urmează a se produce ulterior. Nota comună a reprezentării şi 
imaginației este tocmai acest produs care este imaginea, şi care poate fi creat sau 
reprodus, ca imagine mentală — simbol intelectiv —, şi imagine figurativă — simbol 
figurativ-—, care este imaginea propriu-zisă a acestuia. Aşa cum am arătat, cele două 
procese se deosebesc mai mult prin formă decât prin conţinut. Ceea ce s-a 
constituit la un moment dat în imagine senzorială-figurativă, poate deveni ulterior o 

imagine dezvoltată ce permite creaţia unei alte imagini inexistente în plan real, 
ceea ce este similar cu procesul creației propriu-zise şi implicit cu cel al imaginației 
creative. Diferenţa dintre cele două procese implică acest criteriu spațio-temporar 
exprimat sau capacitatea creativă, şi nu doar trăsătura perceptiv-reproductivă, 
imaginația depăşind cadrul cognitiv, fiind atât un proces, cât şi o calitatea 
aptitudinală. Spre deosebire de imaginaţie, la reprezentare o asemenea calitate este 
resimțită în mai mică măsură, neimplicând fondul aptitudinal decât în anumite 
activități. Aceasta nu înseamnă că reprezentarea este disociată de aptitudine, mai 
ales în unele activităţi sportive (activități gimnice), şi nu numai, unde reprezentarea 
este la fel de importantă ca şi imaginaţia. 

Din această perspectivă temporară, imaginaţia este procesul psihic secundar, 
solidar şi analog cu gândirea, care presupune intervenţia acesteia din urmă prin 
intermediul operaţiilor sale, constând tocmai în aceste operaţii şi intervenții, 
producând imagini mintale, pe fondul combinărilor sau construcțiilor imagistice, 
vizând realul şi posibilul, realul şi posibilul viitorului, şi tinzând spre producerea 
noului în forma unei reconstituiri intuitive, a unor tablouri mintale, planuri iconice 
sau proiecte, după cum afirma P.P. Neveanu în Dicţionarul de psihologie. 

Datorită complexităţii sale, asupra imaginației au existat mai multe puncte de 
vedere, pe care le vom reproduce şi noi în scop analitic şi comparativ. Părintele 
psihologiei experimentale, W. Wundt, caracterizează imaginaţia prin „facultatea de 
a reprezenta în mod viu obiectele” sau facultatea de a inventa, de a concepe. Un alt 
psiholog francez, Th. Ribot, defineşte imaginaţia drept „proprietatea pe care o au 
imaginile de a se asambla în combinaţii noi”. În psihologia românească, imaginaţia 
este definită ca a fi un „proces cognitiv complex de elaborare a unor imagini şi 
proiecte noi, pe baza combinării şi transformării experienţei”. 

Acest proces psihic cognitiv superior, ce-l delimităm prin imaginaţie, joacă un 
rol deosebit de important în procesul de adaptare activă transformativă şi creatoare, 
conferind statutul de fiinţă socială şi superioară omului. În dezvoltarea socială şi 
umană, imaginaţia şi creativitatea au fost şi sunt mult mai importante decât 
reprezentările, chiar dacă între aceste două procese psihice, bazate pe imagine, 
există raporturi de interdependenţă şi complementaritate. Spere deosebire de 
reprezentare, imaginea obținută prin intermediul procesului psihic analizat al 
imaginației este, în principal, o imagine nouă, operațional-intelectivă, spre 
deosebire de imaginea simbolică -— figurativă — realizată prin intermediul 
reprezentărilor. Este o imagine care implică, în mai mare măsură, operaţiile 
gândirii, fiind rezultatul nemijlocit al acestui proces psihic şi nu doar al experienței 
senzoriale, chiar dacă aceasta din urmă contribuie în actul creator. 

Aşa se explică faptul că nu oricine şi-a dat seama de analogia dintre zborul 
unei păsări şi avionul creat ulterior prin imaginație, şi care a impus, pe lângă 
analogie, şi capacitatea creatoare, implicând imaginația intelectivă-mentală în mai 
mare măsură decât reprezentarea. Un asemenea proces psihic complex face 
referință şi totodată este necesar şi în alte domenii, cum ar fi organizarea socială, 
parțial preluată din natură, dar nu în totalitate, presupunând inteligență socială, 

dincolo de instinctul gregar specific regnului animal. Putem spune din această 
perspectivă că, prin imaginaţie s-a realizat saltul omului din stadiul animalic în cel 
uman (constructor de unelte-homo faber), care a presupus o anumită imaginație, în 
plus faţă de imitație şi reproducerea propriu-zisă. Spre deosebire de simpla utilizare 
a unor unelte preluate direct din natură şi adaptate propriilor necesităţi de moment, 
prin imaginație şi creaţie, omul deschide orizontul viitorului, depăşind prezentul, 
adaptând şi transformând mediul propriilor sale interese, creând în acelaşi timp 
unele obiecte ce vin în sprijinul său în acest proces complex de adaptare şi 
transformare. Chiar de la început, prin intermediul imaginaţiei, a produs obiecte 
strict necesare, cum ar fi îmbrăcămintea, locuinţa şi hrana pregătită, şi nu doar cea 
preluată direct din natură. 

Prin intermediul imaginaţiei, omul depăşeşte spaţiul terestru, comunicând cu 
alte spaţii imaginative, cu alte lumi ce se situează în afara unui asemenea spațiu 
perceput, creându-şi în plan mintal şi imaginativ o asemenea „realitate” ce îi 
depăşeşte capacitatea cognitivă. Ținând seama de aceste precizări preliminarii, vom 
defini imaginaţia în similar cu autorii definiției date anterior, menționând faptul că un 
asemenea proces psihic complex nu este nici pe departe un proces în sine, ci are o 
anumită finalitate, concretizată în capacitatea adaptativă şi transformatoare a omului, 
atribute ce conduc şi contribuie, în ultimă instanță, la procesul dezvoltării sociale şi 
umane. 

De aici concluzia că, imaginația are un rol şi un caracter social-istoric mai 
pronunţat decât celelalte procese psihice, chiar şi faţă de gândire. Fără imaginație 
am fi rămas prizonierii trecutului şi prezentului, fiind în imposibilitatea distanţării 
față de aceste dimensiuni spațio-temporale, şi în acelaşi timp, privaţi de viitor. 
Printr-o asemenea capacitate mentală ne putem imagina cum este sau ar fi mai bine 
să acționăm, să ne organizăm viața, imaginația contribuind astfel la reorientarea şi 
restructurarea modului de organizare a vieţii şi activităţilor. În acelaşi timp, 
dinamizează şi intensifică acţiunile în scopuri mai apropiate sau mai îndepărtate de 
prezent-de realitatea imediată, anticipând o realitate virtuală, dincolo de prezentul 
imediat. Aceasta nu înseamnă că imaginaţia se concretizează numai în elaborarea 
unor proiecte, ci mai degrabă acest proces este obiectivat prin capacitatea 
psihicului uman de a elabora asemenea proiecte noi prin care soluționăm unele 
probleme, implicând inteligenţa creativă, gândirea logică, şi nu în ultimă instanţă, 
efortul psihic creator, adică voinţa, ceea ce se traduce prin faptul că, acest proces 
creat nu este numai inspiraţie, ci şi transpiraţie, adică implică în foarte mare măsură 
şi efort voluntar. 

Punându-ne întrebarea dacă imaginația este specifică doar omului, părerile 
sunt împărţite: unii psihologi acceptă faptul că acest proces psihic ar fi regăsit şi la 
unele animale superioare (cele mai apropiate de specia umană, cum ar fi primatele), 
şi nu numai. Ne întrebăm ce caracterizează un elefant care îşi salvează puiului 
căzut într-o groapă din care nu poate ieşi fără ajutorul părintelui, şi care apelează la 
un „truc” pe care nici unii oameni nu şi-l imaginează: acela de a umple groapa de 
apă, utilizând trompa ca instrument ce facilitează ieşirea din impas — rezolvarea 

problemei, şi nu alte mijloace utile şi conexe realizării unui asemenea scop. În 
măsura în care utilizăm conceptele de mijloc şi scop, fiind validate de o asemenea 
experiență extraumană, cu siguranță că este implicată imaginaţia şi nu doar 
experienţa. O asemenea situaţie creată în mod independent de aceşti pui de elefanți, 
cum este cea exemplificată mai sus, nu este o trăsătură comună vieţii şi activităţii 
cotidiene a acestora, ci o situație pur întâmplătoare căruia şi animalele trebuie să îi 
găsească rezolvarea printr-un anumit mod, adică o soluţie salvatoare, în cazul 
exemplului nostru, sau o aşa-numită soluție optimă, din mai multe variante posibile 
de a fi alese în această soluționare şi rezolvare a problemei puse. Unii psihologi ar 
accepta inteligența şi imaginația într-o asemenea rezolvare, pe când alţii, mai 
naturalişti, ar explica şi acredita o asemenea rezolvare, doar pe seama instinctului. 
Dacă admitem teza hegeliană că tot cea ce este real este şi rațional, teză cunoscută 
prin orientarea sa panlogistă, putem accepta fără nici o rezervă că şi animalele 
dispun de imaginație, ca să nu spunem de rațiune, imaginaţie situată însă la un 
nivel inferior, specifică speciei şi nu individului, cum se întâmplă la om. 

Spre deosebire de om, la animale comportamentul este repetitiv şi adaptativ, 
fără a aduce îmbunătăţiri semnificative — necunoscute încă —, dar care sunt 
„compensate” prin alte calități şi capacităţi adaptative de natură biologică şi 
fiziologică, şi nu de factură psihică, ceea ce în mod evident, a diminuat animalelor 
o asemenea capacitate creativă. De aici s-ar putea desprinde concluzia „logică” în 
conformitate cu care natura a fost uneori mai generoasă cu animalele decât cu 
omul, acestea beneficiind de unele calități perceptive superioare omului, cum ar fi 
percepţia în infraroşu, senzațiile auditive şi olfactive, ca să nu mai vorbim de cele 
kinestezice şi proprioceptive. Nu vom accepta însă faptul că salvarea vieţii unei 
pisici, care cade mereu în picioare, este rezultatul exclusiv al „imaginaţiei 
kinestezice”, ci aşa cum s-a descoperit în mod ştiinţific, pisicile îşi salvează vieţile 
într-un mod inconştient, cu ajutorul unor mecanisme şi capacităţi de autosalvare, 
datorate reflexului de redresare, considerat ca instinct de conservare, şi care se 
bazează pe echilibrul remarcabil al tuturor felinelor, datorat senzaţiilor de echilibru, 
echilibru care are implicaţii ce presupun un suport fiziologic şi nu unul psihologic. 
Când o pisică planează în aer, ca urmare a căderii, un impuls nervos porneşte de la 
creier către ochi, pe calea eferentă — centrifugă, ceea ce face ca întregul corp să se 
arcuiască, să se întoarcă în aer şi să aducă pisica la poziția firească, dreaptă, căzând 
pe toate cele patru labe, care o ajută să se salveze de la moarte printr-o altă 
modalitate a căderii (în cap sau pe o anumită parte a corpului). Şi aceasta deoarece 
impactul la aterizare este atenuat de o anumită structură a coloanei vertebrale a 
pisicii, oasele coloanei fiind flexibile şi foarte lejer legate între ele, existând o 
legătură pe cât de solidă, pe atât de flexibilă între oasele spatelui, membrelor şi 
pelvisului unei feline. 

Întrebarea legitimă care ne-o putem pune este de ce o asemenea „înzestrare” a 
structurii somatice şi neurofiziologice a acestei specii. Era predispusă pisica unor 
căderi din copaci, ca urmare a unei vieţi arboricole şi într-un asemenea context să- 

şi fi autodezvoltat un asemenea aparat autosalvator, sau este o „creaţie” înzestrată 
cu un asemenea mecanism neurofiziologic salvator. Dacă admitem prima supoziție 
exprimată ca fiind adevărată, putem admite şi rolul imaginației în salvarea vieții, a 
unei imaginaţii subconştiente, exprimate prin reflexul de orientare, ca un reflex 
necondiţionat sau condiţionat pe calea dezvoltării speciei. Dacă absolutizăm 
adevărul teoriilor creaţioniste, atunci nu putem decât să generalizăm rolul 
mecanismelor adaptative în vederea supraviețuirii, astfel că în afara imaginației şi 
dezvoltării unor reflexe condiționate, nu vom face decît să absolutizăm rolul 
reflexelor necondiționate: în cazul nostru a reflexelor de orientare în spațiu, 
implicând mai mult latura senzorială decât cea rațională. 

Aşadar, unele comportamente implică atât componentele senzoriale ale 
psihicului, cât şi cele raţionale şi imaginare. Se subînțelege că la om predomină 
latura rațională în raport cu cea senzorială, aceasta din urmă contribuind în mai 
mare măsură la adoptarea unor comportamente adaptative (specifice regnului 
animal), pe când raţiunea ajută omul în transformarea mediului potrivit 
necesităţilor sale, contribuind la dinamica vieții sociale şi a psihicului uman în 
general. Nu în mod întâmplător, unul dintre cele mai mari genii ale umanității, 
savantul A. Einstein, afirma că „imaginaţia este mai importantă decât cunoaşterea” 
aceasta din urmă fiind realizată şi pe cale senzorială, în mod inconştient uneori, pe 
când imaginaţia implică în mai mare măsură unele mecanisme ale psihicului uman, 
operaţiile gândirii şi nivelurile memoriei, alături de celelalte procese şi însuşiri ale 
personalității. 

Vom dezvolta în continuare aceste mecanisme-procedee prin care se 
realizează imaginaţia, în dubla sa natură: ca proces şi produs psihic. 


4.2.2. DEFINIREA ŞI CARACTERIZAREA 
GENERALĂ A IMAGINAŢIEI 


Imaginaţia reprezintă disponibilitatea vieţii psihice de a depăşi existentul, 
realul, prezentul şi de a reflecta viitorul, posibilul şi probabilul. În acest sens, 
imaginaţia se defineşte ca fiind acel proces cognitiv complex şi mediat de 
elaborare a unor noi imagini şi idei pe baza combinării într-o manieră originală a 
datelor experienţei anterioare şi prezente îtr-un scop ce aparține viitorului. 

În ceea ce priveşte mecanismul de formare şi funcţionare a acestui proces 
psihic complex, acesta se poate explica prin posibilitatea evocării imaginilor şi 
ideilor din experiența anterioară, prin combinarea şi recombinarea acestora sub 
influența semnificanţilor verbale (care pot înlocui toți stimulii, îi pot generaliza, îi 
pot pune în cele mai diverse relaţii) şi a unui scop puternic susținut afectiv şi 
motivaţional. 

Activitatea de combinare proprie imaginaţiei implică un ansamblu de procedee 
asemănătoare într-o anumită măsură operaţiilor gândirii, prin faptul că au o schemă 
de desfăşurare relativ constantă, putându-se aplica pe conținuturi foarte variate, 
deosebindu-se de acestea din urmă, deoarece nu se constituie în structuri operatorii, 

nu au o relaționare riguroasă între ele, şi nici nu suportă o anumită modelare şi 
desfăşurare asemănătoare în fiecare act imaginativ nou creat. Cercetătorii au reuşit 
să le identifice şi să facă un inventar general al lor care rămâne însă în continuare 
deschis şi deci posibil de completat pentru că activitatea imaginaţiei, procesul 
imaginativ prin întregul lui demers este o construcţie de acte noi care nasc noul. 

Dintre cele mai importante procedee folosite în cadrul imaginaţiei notăm: 

Tipizarea, care este acel procedeu ce constă în generalizarea caracteristicilor 
unui grup de persoane şi apoi întruchiparea acestora într-un personal reprezentativ. 
Este foarte frecvent utilizat în literatură. 

Schematizarea, într-o anumită măsură, este un procedeu cu efecte contrare 
tipizării, în sensul că pe baza activităţii analitice sintetice desfăşurate asupra 
obiectelor reale se extrage ceea ce se dovedeşte a fi general, esențial, reprezentativ 
şi se configurează într-un fel sau altul, nefiind absolut necesar să se repete 
structurile reale ale obiectelor. Acest procedeu este mult utilizat în domeniul 
tehnic, dar şi în optimizarea relaţiilor informaționale sau organizaționale în cadrul 
unui sistem. 

Amplificarea — diminuarea sunt procedee cu efecte opuse şi sunt folosite în 
cele mai diverse domenii. În producția literară întâlnim frecvent amplificarea unor 
trăsături umane la unele personaje din basme sau chiar dimensiunea lor. În tehnică, 
îndeosebi, miniaturizarea unor aparate sau subansamble a devenit o precoupare 
frecventă etc. 

Divizarea şi rearanjarea pot conduce, de asemenea, la produse noi, la proiecte 
noi. Un asemenea procedeu a fost utilizat în creaţia literară, tehnică etc. 

Adaptarea presupune utilizarea unui obiect în noi situaţii, acordându-i noi 
funcţii. In condițiile revoluţiei tehnico-ştiințifice actuale, calculatoarelor li se dau 
din ce în ce mai multe noi întrebuințări. 

Modificarea însuşirilor de formă, culoare, mărime, ca procedeu poate duce la 
noi efecte de ordin funcțional sau artistic. 

Substituția presupune înlocuirea unor elemente, subansamble, părţi ale unor 
obiecte cu altele, obținându-se pe această cale produse noi cu noi atribute 
funcţionale. Foarte mare extindere capătă acest procedeu în legătură cu 
descoperirea unor înlocuitori ai oţelului, lemnului sau combustibililor. 

Aglutinarea este un procedeu imaginativ cunoscut de foarte multă vreme şi 
inițial prezent în câmpul creaţiei literare, a personajelor mitologice (centaur, 
sirenă), dar ulterior active şi în tehnică (combina, hidroavionul). Constă în 
contopirea într-un nou întreg a unor elemente, părți de la alte obiecte sau procese. 

Combinarea şi reorganizarea datelor experienţei anterioare sunt totodată 
puternic susţinute de stările afectivo-motivaţionale, de unele dominante ale 
personalităţii. Procesul imaginativ ca şi produsul poartă o puternică amprentă a 
particularităților personalității fiecăruia şi din acest punct de vedere se poate chiar 
realiza o anumită identificare a acesteia după rezultatele îndeosebi ale activităților 
creatoare. 

O altă particularitate a procesului şi activităţii imaginative constă în faptul că 
planul reflectării conştiente se interpătrunde permanent şi în variate feluri cu cel al 
reflectării inconştiente. O serie întreagă de combinări şi recombinări de date se 

petrece în condiţiile în care subiectul este preocupat de altceva sau când se află în 
stare de relaxare, de odihnă activă. Ele sunt apoi recuperate în activitatea conştientă 
de căutare de noi soluţii la problemele teoretice şi practice ridicate. 

Rezultatul demersului imaginativ este în mod frecvent o imagine 
conceptualizată, complexă, caracterizată prin noutate şi originalitate în conţinut şi 
formă, reprezentativă pentru o anumită personalitate. Toate aceste trăsături sunt 
prezente în grad diferit, în funcție de formele de imaginație. 


4.2.3. FORME ALE IMAGINAŢIEI 


În clasificarea imaginaţiei sunt utilizate cu precădere trei criterii: 

— absența sau prezența intenţiei de a imagina, potrivit căreia se disting 

formele voluntare şi involuntare ale imaginaţiei; 

— gradul de activizare al subiectului, prin intermediul căruia se delimitează 

formele active şi pasive; 

— specificitatea ei în raport cu domeniul în care se realizează. 

Respectându-se primele două criterii de mai sus, pot fi relevate următoarele 
forme ale imaginaţiei: visul din timpul somnului, reveria, imaginaţia reproductivă, 
imaginația creatoare, visul de perspectivă. Dintre aceste tipologii, mai relevant ni 
se par a fi imaginația reproductivă, imaginația creatoare şi visul de perspectivă. 

Imaginaţia reproductivă este o formă voluntară de constituire în plan mental 
pe baza descrierii verbale şi a asocierii cu ceva deja cunoscut a imaginii unor 
obiecte sau fenomene neîntâlnite niciodată de acel subiect, dar fiind existente sau 
fiind posibile de combinat de oricare alt subiect în aceleaşi condiţii. Astfel, pe baza 
descrierii putem să ne imaginăm personajele unui roman sau să refacem în minte 
peisajele unor regiuni necunoscute etc. Deci, imaginaţia reproductivă nu este o 
simplă evocare mnemică, ci este un proces constructiv care conduce la ceva nou 
pentru subiect. 

Prin această formă a imaginației înțelegem funcţionarea unui agregat, dacă 
reuşim să construim mental imaginea structurii lui şi a conexiunilor dintre 
elementele sale. În acest mod vom putea să ne dăm seama de ceea ce s-a produs pe 
teren în epocile geologice îndepărtate, dacă reuşim să evocăm în plan mental 
particularitățile solului, climei, structurii chimice a atmosferei etc. 

Capacitatea de a reproduce mai întâi mental şi apoi grafic imaginea unui corp 
geometric cerut de o problemă, asigură adesea jumătate din rezolvarea ei. 
Performanţele elevilor la discipline ca: istoria, geografia, ştiinţele naturii, literatura 
şi chiar matematica sunt condiţionate în bună măsură de nivelul dezvoltării şi 
manifestării imaginaţiei reproductive. Acei profesori care intuiesc importanța 
acestei capacități pentru însuşirea cunoştinţelor la materia pe care o predau sunt 
preocupaţi de dezvoltarea lor şi fac inovaţii metodice. 

Imaginaţia creatoare este forma cea mai înaltă şi complexă atât sub raportul 
procesului, cât şi al produsului. Fiind cea mai activă formă a imaginaţiei, aceasta 
presupune din partea subiectului inițiativă şi pregătire, adică hotărârea de a-şi 
însuşi cunoştinţe, de a se documenta, de a organiza materialul. 

Rezultă, din sumara prezentare, faptul că imaginaţia creatoare este unul din cei 
mai importanţi factori cognitivi ai creativităţii şi descoperirilor în oricare domeniu. 

Visul de perspectivă este o altă formă activă a imaginației, care conduce la 
proiectarea în viitor a propriei evoluţii, a realizărilor şi performanţelor în acord cu 
capacităţile subiectului şi cu cerințele societății. Visul de perspectivă are un rol 
stimulativ în dezvoltarea personalităţii, motivează autoeducaţia, autodepăşirea etc. 
După cum se ştie, există o specificitate a imaginației şi, în raport cu domeniul de 
cunoaştere, distingem o imaginație ştiinţifică şi alta artistică şi chiar o desfăşurare 
deosebită legată de însuşirea fiecărui obiect de învățământ. Referindu-ne la 
activitatea şcolară, trebuie să reținem implicația imaginației artistice în însuşirea 
noţiunilor de teorie literară, în înțelegerea operelor literare şi, în grad şi mai înalt, 
în producţia artistică a elevilor înşişi. Cercetările au arătat că interesul pentru 
literatură este dependent de nivelul de dezvoltare a imaginaţiei reproductive, iar 
aceasta poate varia chiar la acelaşi nivel de vârstă. 

În ceea cr priveşte creaţiile literare, plastice, muzicale ale elevilor, noul rezultă 
din convergența multor factori cognitivi şi necognitivi, printre cei din prima 
categorie, imaginația creatoare ocupând un loc principal. 


4.3. Creativitatea 


4.3.1. PRELIMINARII TEORETICE 


Imaginaţia nu este un proces psihic în sine, ci este un proces legat de 
inventivitate şi invenţie, într-un cuvânt spus, de creativitate. Aşa cum am 
menționat, devenirea social-umană este condiționată de această capacitate a 
spiritului — psihicului uman —, cea a creativităţii, capacitate concretizată în 
producerea noului, ineditului, performanţei şi schimbării. De aceea putem afirma 
că imaginaţia este un proces psihic preponderent inventiv — constructiv şi creativ —, 
cu ajutorul căruia deschidem orizontul unui timp aşteptat, viitorul, adică a unor 
mijloace prin care ne apropiem de acest timp virtual. Cu ajutorul imaginaţiei şi 
creativității demonstrăm superioritatea omului față de gândirea artificială, singurii 
care pot crea în acest spaţiu şi universul cunoscut sunt oamenii. Bineînţeles că la o 
asemenea activitatea contribuie şi unele mijloace artificiale, tehnologiile şi 
inteligența artificială, dar care în afara imaginaţiei umane nu pot realiza nici o 
activitate creatoare. 

Între imaginaţie şi creativitate nu există raporturi de exclusivism sau de 
discriminare. După unii psihologi, cum ar fi J. Piaget, creativitatea este sinonimă cu 
imaginația creativă, fiind procesul psihic predilect al creativităţii. Acest termen este 
introdus în limbajul de specialitate în anul 1938, de către J. Allport, în urma 
înțelegerii faptului că substratul psihic al creaţiei este ireductibil la aptitudini, şi că 
presupune o dispoziţie generală a personalității spre nou, o anumită organizare 
(stilistică) a proceselor psihice în sistemul personalităţii (P.P. Neveanu în 

Dicţionarul de psihologie). Spre deosebire de Piaget, Allport relaționează 
creativitatea în mai mare măsură cu aptitudinea, un rol deosebit revenind unor 
forme ale inteligenţei, celei creatoare, şi unor forme ale imaginaţiei, ca elemente 
indestructibile ale acestei aptitudini generale, care este inteligența. 

Asupra acestui raport nu există un consens, unii absolutizând rolul 
aptitudinilor, iar alţii al inteligenței. Spre exemplu, Munstenberg încerca să 
acrediteze ideea că inteligența generală este responsabilă pentru orice creaţie, în 
orice domeniu ignorând rolul aptitudinilor speciale (artistice, ştiinţifice, sportive 
etc.), precum şi cel al altor procese cognitive, cum este percepția şi imaginaţia, sau 
rolul factorilor noncognitivi. Alţi autori consideră că imaginaţia poate fi înțeleasă 
ea însăşi ca o formă specifică de gândire, de tipul celei divergente, iar creativitatea 
că ar fi, în principal, dependentă de aceasta (J.P. Guilford). Putem concluziona, fără 
a face un inventar exclusiv al opiniilor legate de acest raport, că cei mai mulți 
psihologi acceptă acest raport de incluziune şi interdependență dintre creaţie, 
imaginație şi gândire — inteligenţă, chiar dacă între aceste elemente nu există 
întotdeauna o corelaţie semnificativă (cum ar fi între coeficienţii de inteligență şi 
potențialul creativ — originalitatea personalității). Inteligența şi imaginaţia sunt 
percepute într-un raport de complementaritate în actul creativ, şi nu într-un raport 
discriminator sau exclusivist, în favoarea sau defavoarea uneia dintre acestea. 

Se subînțelege că în actul creativ contribuie şi alte procese psihice, în afara 
celor menţionate. Unul dintre acestea este motivaţia, în coroborare cu afectivitatea. 
Printre formele motivației mai frecvent regăsite în cadrul creativității este motivația 
intrinsecă, faţă de motivaţia extrinsecă, iar în ceea ce priveşte interesul, mai 
pregnante sunt interesele cognitive decât cele materiale sau de altă natură. De 
asemenea, în procesul creativității sunt mai relevante motivele creative, care 
exprimă nevoia de noutate, şi ca atare orientează individul spre nou, decât alte 
motive noncreative. Nu putem exclude nici aspiraţia şi nivelul de aspirație, ca să nu 
mai vorbim de rolul idealurilor şi al trebuinţelor superioare, care au detaşat în plan 
filogenetic şi ontogenetic specia umană de regnul animal. Se pot evidenția, în acest 
sens, rolul atitudinilor creative şi al pasiunilor, coroborate cu sentimentul noului şi 
al repulsiei față de schemele rigide şi banale ale gândirii, în afara imaginaţiei şi a 
unor strategii euristice, bazate pe problematizare şi descoperire individuală, 
predominante fiind strategiile algoritmice, ce impun în mai mică măsură efortul 
creator şi originalitatea în gândire. Un rol deosebit revine voinței, mai ales în 
cadrul acelor activități creative ce impun efort în vederea descoperirilor, dincolo de 
simpla inspiraţie de moment, la fel de necesară în actul creativ. Aşa cum am mai 
menționat, creația nu se bazează doar pe aptitudine, ci şi pe alte trăsături ale 
personalității, în mod deosebit pe cele moral-volitive, emergente în primul rând 
voinţei (fig. 4.1). 

Creativitatea reprezintă una dintre cele mai sintetice şi revelatoare dimensiuni 
ale personalităţii umane — atributul său calitativ major şi definitoriu pentru om. Aşa 
cum sublinia Blaga, ea constituie una dintre cele mai importante particularităţi care 
colaborează la complexitatea ființei umane. Aceasta conferă ființei umane 
„calitatea ei singulară în univers” — aceea de a fi creatoare de cultură şi civilizaţie. 

CREATIVITATE 


Câmp creativ 
Personalitate Comportament 
creatoare creativ 

Motivaţie creativă — 

Atitudini creatoare 

FAOQTORII 
ȘI CONDIŢIILE 
CREATIVITAȚII 


Condiţii şi factori structurali ai creativităţii (intrinseci) 


Condiţii şi factori socio-educaţionali (extrinseci) 
mediul social şi educaţional creativ 


Fig. 4.1. Configuraţia creativităţii 

Prin creativitate, omul se înscrie activ în dinamica fenomenelor de civilizație 
şi cultură, de progres social; totodată, prin aceasta, el se integrază în dinamica 
autenticei sale desăvârşiri şi împliniri umane, a autorealizării personalităţii lui. 

Vom încerca în continuare să delimităm şi totodată să definim acest concept, 
faţă de care se desprinde o pluralitate de sensuri, de cele mai multe ori 
contradictorii, vizând mai ales implicarea celorlalte procese şi fenomene psihice în 
cadrul acesteia. Sensurile psihologice adoptate cu privire la creativitate, inițial au 
vizat mai mult „gândirea productivă-creatoare” (Wertheimer) şi respectiv, 
imaginaţia constructivă-creatoare (Osborn). 

De cele mai multe ori, creativitatea a fost definită prin „factorii” săi 
structurali: fluiditate, flexibilitate, capacitate de elaborare, originalitate (Guilford), 
ingeniozitate, capacitate de rezolvare novatoare a problemelor sau ca putere de 
adaptare novatoare şi spontaneitate (Hilgard). Creativitatea a mai fost caracterizată 
prin capacitatea de elaborare a noului, prin disponibilităţi de acțiune constructivă în 
plan imaginativ-ideativ şi practic-real. 

Sub aspectul desfăşurării sale, creativitatea a fost caracterizată ca fiind 
„procesul prin care omul resimte lacunele sau dezechilibrul posibil în anumite 
sisteme de date, în anumite zone ale experienţei umane” (Torrance) şi pe care le 
depăşeşte prin capacitatea de a formula idei şi ipoteze noi, de a le verifica şi retesta 
(W. Harold, P.D. Bernard), de a percepe şi exprima în forme originale reacții noi şi 
neaşteptate sau de a ordona în sisteme unice, perfecționate, datele care aparent nu 
sunt legate direct între el (Razik Taher). Creativitatea se referă însă şi la „găsirea 
unor soluţii, idei, probleme, metode care, chiar dacă nu sunt noi pentru societate, 
sunt obţinute pe o cale independentă de către subiect” (Al. Roşca). 


Creativitatea constituie una din cele mai sintetice şi revelatoare dimensiuni ale 
personalităţii umane — atributul său calitativ major, definitoriu pentru om. Aşa cum 
sublinia Blaga, ea constituie una dintre cele mai importante particularități care 
colaborează la complexitatea ființei umane. Aceasta conferă fiinţei umane 
„calitatea ei singulară în univers” aceea de a fi creatoare de cultură şi civilizaţie. 

Prin creativitate, omul se înscrie activ în dinamica fenomenelor de civilizație 
şi cultură, de progres social; totodată, prin aceasta, el se integrază în dinamica 
autenticei sale desăvârşiri şi împliniri umane, a autorealizării personalităţii lui. 

Totodată putem înţelege creativitatea şi ca potențial creativ (potenţialul creativ 
este sistemul capacităţilor latente, apte de proiectare şi obiectivare în manifestări 
novatoare. În acest înţeles, putem vorbi despre potenţialul creativ la vârstele 
copilăriei, ale şcolarităţii şi de stimularea lui în vederea afirmării ulterioare prin 
acte creatoare efective). 

În diversele sale ipostaze, creativitatea presupune procesul de elaborare a noi 
semnificaţii şi soluţii prin generarea de noi combinaţii şi restructurări ale câmpului 
informaţional în sfera cunoaşterii, a modalităţilor de autoexpresie şi acţiune umană. 

Ea este abordată simultan, ca produs (creat) dar şi ca proces de creație. De 
asemenea, ea este privită ca o capacitate sau ca o dimensiune complexă a 
personalități, angajând diferite tipuri de resurse proprii acestora. Allport considera 

creativitatea ca o dispoziţie generală a personalităţii, orientată spre nou (capacitate 
globală de generare a noului — obiectiv sau subiectiv). 

În acelaşi cadru conceptual se accentuează rolul activităţii şi acţiunii prin 
intermediul cărora se obiectivează şi validează creativitatea, din acest punct de 
vedere fiind definită ca „activitate sau proces care duce la un produs caracterizat 
prin noutate sau originalitate şi valoare pentru societate”, dar şi ca potenţialitate — aptă 
de afirmare şi obiectivare ulterioară în diverse activități productiv-creatoare. 
Considerăm creativitatea ca o expresie sintetică a condiţiilor interne psihologice 
(procese, însuşiri, stări, structuri operaționale, aptitudinile, şi motivațiile atitudinale) ce 
devin propulsatoare şi generatoare de nou. 

Aşadar, creativitatea este abordată ca proces, ca produs, ca dimensiune 
sintetică în profilul personalităţii, ca potențialitate. 

În această viziune, în cele ce urmează vor fi evidenţiate selectiv unele aspecte 
mai semnificative, privind creativitatea, pentru a releva apoi condiţiile dezvoltării 
ei la vârstele şcolarităţii. 


4.3.2. CREATIVITATEA CA PROCESUALITATE 


Studiile asupra procesului creator au decelat anumite faze care ne relevă 
dinamica psihologică internă a acestuia, mecanismele şi condiţiile sale 
determinative. 

Etapele activităţii de creaţie pot dobândi aspecte diferite în funcţie de 
domeniul ei specific artistic, ştiinţific sau tehnic etc. Independent însă de aceste 
aspecte distincte, se pot evidenția anumite „momente? psihologice sau etape 
principale, care cuprind elemente relativ comune. În acest sens, studiile 
menționează frecvent „„fazele” mai importante ale actului creator (puse în evidență 
încă de G. Wallas): prepararea, incubația, iluminarea, verificarea. 

Prepararea este faza pregătitoare a procesului creativ. Ea poate deveni 
determinantă pentru nivelul reuşitei acestuia. Presupune stabilirea contactului 
intelectual şi afectiv cu problematica specifică a respectivului demers, pregătirea 
generală şi specifică pentru aceasta, prin documentare, informare, studiul 
observativ. În domeniul creaţiei ştiinţifice, această fază poate să cuprindă, la rândul 
ei, patru subetape: a) sesizarea problemei şi formularea ei; b) analiza problemei şi 
definirea „componentelor” şi implicaţiilor ei, specificarea „strategiilor de atac” în 
abordarea sa, prospectarea demersului rezolutiv, c) informarea, documentarea, 
selectarea informaţiilor relevante, d) formularea diferitelor ipoteze pe baza unor 
prime analize şi interpretări preliminare angajând abordarea problemei din multiple 
unghiuri de vedere. 

Incubaţia urmează procesului conştient dirijat de căutare a soluțiilor noi şi 
originale. Ea poate cuprinde unele cumulări şi elaborări latente, oarecum 
neconştientizate; în condiţiile relativei detaşări de preocupările pregnante şi dirijată 
conştient în direcția respectivă. 

Iluminarea — intuiţie — este considerată de mulți autori momentul central, cel 
mai intens, al procesului creator, cel mai încărcat în „investiţii” sau energii umane 
(puse în valoare prin totala participare sau implicare a personalității creatoare). Ea 
cuprinde momentele de „salt”, punctele culminante, ale unor eforturi de durată; ea 
dobândeşte psihologic semnificaţia unei „revelații? asiduu pregătite şi aşteptate de 
creator, ce încununează efortul său de durată. Apariția sa străfulgerătoare uneori 
sau surprinzătoare (ca o explozie a soluţiilor creatoare) nu constituie decât o 
rezultantă a unor acumulări de elemente favorizante drumului către soluţiile 
originale. 

Verificarea constituie un studiu de finalizare a procesului creator, prin care se 
realizează finisarea procesului creat, validarea sau confirmarea valorii sale, cât şi a 
posibilităţilor privind desăvârşirea lui. 

Desigur, fazele procesului de creaţie sunt unitare, greu disociabile chiar în 
studiul lor ştiinţific, analitic. În viziunea multor autori, în cadrul acestui proces 
psihic complex se realizează o permanentă întrepătrundere între aceste etape. Sunt 
relevante din acest punct de vedere cercetările realizate de Joseph Rossman asupra 
unui număr de peste 700 inventatori, care au relevat următoarele momente mai 
semnificative: 1. Sesizarea problemei; 2. Formularea ei; 3. Examinarea informației 
utilizate în rezolvare; 4. Formularea soluţiilor; 5. Examinarea critică a soluțiilor 
formulate; 6. Reformularea ideilor şi soluţiilor descoperite; 7. Testarea şi 
acceptarea noilor idei sau soluții; 8. Aplicarea şi perfecţionarea lor. 


4.3.3. STRUCTURA CREATIVITĂŢII 


Fiind considerată ca una dintre dimensiunile cele mai complexe ale 
personalității, creativitatea cuprinde multiple componente de ordin intelectual, 
afectiv, motivaţional, voluntar, atitudinal şi nu în ultimă instanță, aptitudinal. În 
mod curent, s-a subliniat faptul că ea presupune: inventivitate, ingeniozitate, 
fluiditate şi flexibilitate în gândire; capacitatea de a elabora soluţii şi imagini noi; 
originalitate; vigoare imaginativă, dar şi sensibilitate la probleme; spontaneitate şi 
sinceritatea autoexpresiei ca şi trebuința de performanţe, de realizare (Rogers) şi 
autorealizare, autoactualizare sau autoafirmare (H. Maslow). 

În literatura română s-au relevat factorii structurali de bază ai creativităţii, 
insistându-se mai ales asupra rolului unora, cum ar fi: flexibilitatea (Al. Roşca). De 
asemenea, s-a elaborat ideea unui model bifactorial (vectoro-aptitudinal) care ar 
presupune sinteza dintre atitudini şi aptitudini (P.P. Neveanu). Creativitatea poate 
fi elaborată printr-un model multidimensional, sistematic (F. Constantinescu) 
întrucât ea presupune o pluralitate de resurse şi disponibilităţi care vizează în mod 
unitar toate nivelele activismului psihic, toate tipurile de resurse şi energii sau 
„investiţii” umane, toate structurile personalităţii. 

Din această perspectivă, elementele caracteristice pentru potenţialul general 
creativ s-au dovedit a fi mai ales cele privind: nevoia activă de autoexpresie, 
nivelul superior de aspirație în raport cu sistemul de valori, trebuința activă de 

integrare social-participativă, nevoia de realizare şi autorealizare constructivă, 
dinamismul general şi vivacitatea sau energia acțională a subiectului, capacitatea 
de transpoziție a ideilor şi trăirilor proprii; tendință spre independenţă şi autonomie 
în activităţi constructiv-novatoare, pasiunea pentru nou, vigoarea imaginativă. 

Inteligența constructivă se integrează în structura creativității şi potenţialului 
creativ. Aceasta se referă la dinamismul intelectual general, la mobilitatea şi 
capacitatea de combinare novatoare pe plan imaginativ-capacitatea de formulare şi 
soluţionare novatoare a problemelor pentru generarea unor noi structuri sau modele 
de organizare a datelor cunoaşterii în noi sinteze, prin intercombinări generative de 
noi semnificații sau valori expresive inedite. 

Înțelegerea naturii factorilor generali de creativitate, are o dublă valoare 
practică pentru acţiunile de stimulare a potenţialului creator. Ei ne pot releva în 
primul rând care trebuie să fie natura solicitărilor specifice în cadrul antrenamentului 
creativ; în acelaşi timp, ei ne relevă direcțiile strategice — principale — în acţiunile de 
educare a creativității. Totodată, modelul multidimensional în cultivarea 
disponibilităților proprii potenţialului creativ general, transponibil în diverse domenii 
de realizări creative, îndeplineşte dezideratul unei stimulări polivalente a 
potenţialului creativ. Desigur, toate caracteristicile stilului cognitiv, creativ 
(activismul mental combinativ, orientarea cunoaşterii spre descoperirea şi elaborarea 
noului etc.) se integrează în sistemul condițiilor psihologice intrinseci creativităţii 
(v. fig. 4.1). 

Acestea sunt intim corelate cu factorii psihologici-structurali, ce se referă atât 
la planul intelectual al gândirii şi imaginaţiei creatoare, al inteligenţei constructive, 
cât şi la structurile afectiv-motivaționale proprii personalităţii creatoare, angajate în 
producerea şi promovarea noului (a valorilor novatoare). Activizarea acestor 
disponibilităţi creatoare nu se poate realiza decât într-un anumit context psihologic 
şi psiho-social favorizant-generator al unui câmp creativ (în concepția noastră, 
câmpul creativ presupune raporturile interactive proprii climatului creativ 
respectiv: ambianța psihologică şi psiho-socială aptă să declanșeze şi să focalizeze 
energiile creatoare, să stimuleze şi să întrețină starea creativă. În acest sistem de 
factori şi condiţii interdeterminatoare, rol major revine nu atât aptitudinilor 
creatoare, cât atitudinilor creative, motivaţiei. 

De asemenea, motivaţia creativă (trebuinţa de exploatare a noului, deschiderea 
— sensibilitatea şi receptivitatea la nou — atitudinea de angajare constrictiv- 
novatoare, de asumare a riscului; nevoia activă de autoexpresie şi autorealizare, 
aspiraţia spre autodepăşire etc., constituie alte elemente definitorii pentru structura 
potențialului creativ, pentru condițiile afirmării şi împlinirii sale. 

Toate aceste elemente ale creativității, procese psihice implicate pot fi 
integrate în aşa-numitele structuri creative funcţionale denumite evreme. După I. 
Moraru (op. cit.), acestea sunt: 

— eurema de acumulare şi comprehensiune a informaţiei (memorie, gândire, 

limbaj, interese); 

— eurema asociativ-combinatorie (inteligenţă, imaginaţie, memorie, inconşti- 

entul); 

— eurema energetică-stimulatorie (sentimente, curiozitate, voinţă, curaj); 

— eurema critică (gândire analitică, funcţia critică a inteligenței); 

— eurema ideativ-perceptivă (componente ideative şi perceptive); 

— eurema de obiectualizare a imaginilor (elemente ideativ-perceptive şi 

motorii). 

Aceste structuri creative, funcţionale pot fi integrate în aşa-numitul pătrat al 
euremelor (I. Moraru). Pe cele patru laturi sunt aşezate euremele implicate în 
producerea ideilor noi şi originale (eurema energetică-stimulatorie, eurema critică, 
curema de acumulare şi comprehensiune a informaţiei şi eurema asociativ- 
combinatorie), iar pe cele două diagonale, în intersecţia lor, sunt aşezate euremele 
prin care se realizează materializarea ideilor în imagini şi obiecte concrete (eureme 
de obiectualizare a imaginilor şi eurema ideativ-perceptivă) (fig.4.2). 


Eurema energetică-stimulatorie 

Eurema de acumulare şi comprehensiune a informației 


Fig. 4.2. Structura integrativă a euremelor sau pătratul euremelor (după I. Morar) 


Rezumat 


Procesele psihice analizate au la bază imaginea intuitivă sau creativă, 
fundamentându-se pe imaginea intuitivă-figurativă şi reprodusă, în cadrul reprezentărilor, 
şi pe imaginea creativă-nereprodusă, în cadrul imaginaţiei şi creativităţii. Imaginaţia este 

o imagine creată, de regulă în afara percepției, dar care nu exclude experienţa senzorială. 
Dacă la reprezentare, rolul decisiv revine percepţiei şi unor operaţii ale gîndirii, în cadrul 
imaginației şi creativității, un rol major îl deține gândirea creativă, încadrate fiind în 
anumite limite ale logicului şi normalului. Reprezentarea este un proces psihic bazat pe 
reproducerea de imagini, pe cînd imaginația şi creativitatea sunt procese care rezultă din 
prelucrarea informațiilor şi din creaţie, cu ajutorul combinatoricii imagistice în 
coroborare cu alte mecanisme, fenomene şi procese psihice. 


Test autevaluativ 


1. Reprezentarea este un proces psihic cognitiv ce aparține: 


Proceselor psihice cognitive inferioare ........mme emana neeneeneee a 
Proceselor psihice cognitive superioare „cssc b 
Ambelor, deopotrivă mean nana anna e 


2. Care este obiectul ce fundamentează reprezentarea: 
Obiectul perceput în integralitatea Sa... nenea a 
Însuşirile esenţiale regăsite în imaginea intuitivă — figurativă 
a obiectului perceput... nea edats n en rin KA aios 
Obiectul creat cu ajutorul imaginației 
Obiectul creat cu ajutorul memoriei... nene 
Obiectul creat cu ajutorul gândirii... eee nana eee e 


3. În ce constă superioritatea reprezentării față de senzaţie şi percepție? 
Este mai importantă sub raportul cunoaşterii, marcând trecerea 


Spre gandire reres ea Taaa AT pu loa a pacalit EAER a 
Ajută la integrarea reprezentării în gândirii... cecene nea b 
Prin natura operațional-intelectivă .........mcee eee nenea nea c 
Presupune raportul nemijlocit al subiectului cu obiectul ................. d 
Reflectă totalitatea însuşirilor obiectului perceput „c...e e 


4. Evaluaţi analizatorul şi tipurile reprezentărilor specifice domeniului sportiv: 
Analizatorul vizual — reprezentările vizuale .... 
Analizatorul auditiv — reprezentările auditive... ceeace 
Analizatorul chinestezic (muşchi, tendoane, articulaţii) — reprezentările 
Misearilor ec ae a oa Poate a ea c 


5. În ce constă rolul şi importanța rerprezentărilor — a funcților acestora? 
Îndeplinesc rolul de prezentare — redare a imaginilor mentale ....... a 
Pregătesc şi facilizează generalizările din gândire ...........cc cecene b 
Se constitue în punct de plecare şi suport intuitiv pentru desfăşurarea 
unor şiruri de raționamente 
În învățarea perceptivă „me ai aaa ati a ae 
În 0 0000 Uli Oa ez tre ital cae a ta a aa e 

6. În ce categorie de procese psihice se situează imaginația? 


Procese psihice cognitive senzoriale inferioare ........mce cecene a 
Procese psihice cognitive superioare ........ men nn b 
Procese psihice reglatorii aeeie c 


Procese psihice creative 


7. Imaginaţia este influențată de imaginile vechi — experiența senzorială a 
individului? 
Dă, M totälitaté etenean ee a pd aa ui a 
Da, într - o oarecare măsură 


8. Care sunt procesele psihice cu care interacționează imaginația? 
Senzaţia .. 


9. Imaginaţia constă în: 
Reproducerea fidelă a realității percepute anterior — 


in imagini ÎNtUl LIVE ss eee ta dat i dou azotate a a 
Crearea unor noi imagini, a unor simboluri figurative . b 
Ambele AEODOL VĂ eem nae a de aa da E EE a c 


10. Creativitatea se bazează în mai mare măsură pe: 


Reprézeńtat e mio eeii cănd it A ETE ob aa dia aa ada Ea a 

Imasina fieiro a ea atacă na e G aaa aa fa E b 

(rândiț ei sita dota cfr eta ea Poza a a aa Eau lau 20 do dia ode dala ta c 

Gândire şi imaginație .... ceea nana ana amane d 

Combinatorică imagistică ... nn aaa e 
Exerciţii 


1) Stabiliţi legăturile dintre procesele psihice senzoriale analizate în acest capitol. 
2) Diferenţiaţi reprezentarea de percepție şi imaginaţie. 
3) Evidenţiaţi rolul imaginaţiei şi creativităţii în activitatea profesională desfăşurată. 

Capitolul 5 


GÂNDIREA — PROCES PSIHIC 
COGNITIV SUPERIOR 


Structura prblematicii analizate 


Capitolul este structurat pe mai multe secvenţe cu arii curriculare diferenţiate prin 
care se demonstrează aserțiunea făcută chiar în titlul capitolului, aceea de a fi proces 
psihic central, calitate ce-i conferă gândirii un rol determinant în cadrul psihicului uman şi 
şi în afara căruia omul s-ar putea defini ca om şi nici nu s-ar putea raporta la alte specii 
din lumea vie, gândirea devenind astfel o modalitate superioară a vieții de relaţie. Sunt 
analizate elementele-dimensiunile inplicate în structura acestui proces psihic complex, cum 
ar fi: noţiunea, judecata, raționamentul, operaţiile gândirii, tipologiile, funcțiile şi 
mecanismele neurofiziologice ale gândirii. Un interes aparte este acordat inteligenţei şi 
formelor ei, aceasta constituindu-se într-o formă superioară a gândirii şi într-o aptitudine 
generală. 


5.1. Premise teoretice 


Aşa cum se poate deduce, gândirea reprezintă în cadrul sistemului psihic, 
procesul psihic cognitiv central, prin acest subsistem cognitiv al omului atingându-se 
astfel punctul culminant al complexităţii, organizării şi eficienţei sale la acest nivel. 
Formarea şi dezvoltarea acestui proces psihic superior este unul dintre cele mai 
miraculoase şi importante procese cunoscute până în prezent în univers. După unii 
psihologi şi savanţi, acest proces este chiar mai important decât creaţia, care nu 
depinde de nici o capacitate intrinsecă a lumii create, ci de o altă forță exterioară, 
de creator — demiurg. Spre deosebire de creaţie, gândirea este emergentă acestei 
lumi create, reprezentând acel stadiu evolutiv şi de organizare a materiei în scopul 
„autoconştientizării” sale în cadrul acestui univers ce tinde spre o asemenea 
dezvoltare care să permită capacitatea materiei — lumii create de a se 
„autoconştientiza” ca existenţă şi devenire. 


5.1.1 STADIILE GÂNDIRII 


Gândirea prelogică. Înaintea gândirii propriu-zise au existat şi alte forme 
primitive ale acesteia, dintre care una este gândirea prelogică în care predominantă 

este imaginea, în raport cu inferența logică. Spre exemplu, totemul unui trib lega 
„Substanţial” pe toți membrii săi, ceea ce înseamnă că înaintea existenței 
principiului logic al identității a existat principiul participației, după cum afirma 
Platon în unul din dialogurile sale, în Parmenide. În limbajul triburilor primitive nu 
existau noţiuni generale, generice, ci câte un singur cuvânt pentru a desemna 
obiectele, ființele din aceiaşi specie (peşte, păsări, arbori, flori) deşi se întâlnesc 
numeroase cuvinte care desemnează rasa animalului, caracterul unei plante sau al 
unui obiect. Spre deosebire de gândirea logică, gândirea prelogică abstrage foarte 
puţin, ea având mai mult o tendință „pictorială” şi imagistică, concretizată prin 
nevoia — trebuința de a reda prin exprimare o imagine, desenând, pictând, un rol 
deosebit revenind senzaţiilor. Primitivul se ataşează direct lumii sensibile, trăind-o, 
pe când noi cei civilizaţi ne detaşăm de lumea sensibilă, gândind-o, raționând-o, de 
aceea logica primitivă este mai mult o logică polivalentă decât bivalentă — clasică. 
Spre exemplu, un membru al tribului care se crede în acelaşi timp şi om şi papagal 
(pe fondul transferului totemic) încalcă principiul identităţii şi al contradicției, 
întrucât un lucru este ceea ce este, neputând să fie şi în acelaşi timp să nu fie. 
Adevăr care nu poate fi generalizat decât din perspectiva logicii bivalente întrucât 
concluziile desprinse de fizica cuantică şi subcuantică respinge ideea că electronul 
ar avea o natură duală: undă şi corpuscul, fiind necesară şi o logică polivalentă, 
anticipată încă de primitivi prin gândirea prelogică. Într-o asemenea formă a logicii 
polivalente, propoziţiile pot lua mai multe valori: adevărat, fals, probabil, posibil, 
cert, incert, pe când logica bivalentă admite doar două valori: adevărul şi falsul, şi 
ca atare un lucru — un obiect este sau nu este, a treia posibilitate nefiind admisă. În 
concluzie, gândirea primitivă — prelogică este mai puțin abstractă şi formală, 
neavând unele concepte abstracte, bine delimitate, ce este mai mult o gândire 
iconică, prin imagini, care nu exclude schema formală a principiului terţului exclus 
şi a noncontradicției, lăsând posibilitatea acţiunii acestor principii, specifice logicii 
bivalente, întrucât însuşi principiul identităţii capătă un caracter relativ: conceptul a 
nu este definit pentru ca el să nu fie nici a, nici non a. 

Gândirea prelogică, bazată mai mult pe imaginație şi afectivitate, a permis şi 
facilitat totodată admiterea unor elemente, chiar fiinţe, dincolo de natura umană şi a 
realității percepute, constituindu-se într-o premisă reală în apariţia şi dezvoltarea 
religiei şi credinţei, fiind absolutizat spiritul — cuvântul în raport cu materia şi chiar 
cu gândirea. În preludiul Evangheliei după loan se preciza că „La început era 
Cuvântul, şi Cuvântul era cu Dumnezeu şi Cuvântul era Dumnezeu”. Asemenea 
formulare nu neagă existența unei gândiri logice, fiind vorba despre un 
raționament, ci absolutizează dimensiunea spirituală — primordialitatea acesteia în 
raport cu dimensiunea materială şi raţională. Aceasta nu face decât să întărească 
afirmaţia susținută de Hegel prin bine cunoscuta sa orientare filosofică ce a 
fundamentat sistemul său triadic, unde un rol deosebit revenea Tezei, care coincide 
în plan religios cu această lume spirituală, adică cu Logosul divin. Tot ceea ce 
există ca existenţă, adică „toate lucrurile au fost făcute prin El; nimic din ceea ce a 
fost făcut, nu a fost făcut fără El. El — Cuvântul era la început cu Dumnezeu. El era 
viaţa şi viaţa era lumina oamenilor” (verset 3, cap. 1). De aici concluzia că Logosul 

divin este cuvântul-spiritul-raţiunea divină, care în triada creştină (ipostazierea lui 
Dumnezeu) devine obiectivat în om, ipostaziat la rândul său printr-o natură duală, 
ca fiu al lui Dumnezeu şi ca fiu al Omului, Isus Christos ca fiinţă generică divină şi 
umană. 

Gândirea ilogică — sofismul. Aşa cum am menţionat, înaintea existenţei şi 
consolidării gândirii logice, aceasta a fost precedată de gândirea prelogică şi ilogică 
(a nu se înțelege ca a fi o gândire patologică). Această formă din urmă a gândirii în 
loc să rezolve lucrurile, plecând de la necunoaştere la cunoaştere de la premise la 
concluzie, în cadrul raționamentelor, mai mult o complică, rămânând doar la forma 
raționamentelor (validitatea formei) şi nu la conţinut, implicând mai mult 
paradoxul în planul raționamentelor şi nu validitatea acestora. Este bine cunoscut 
celebrul paradox eleat — grec al dichotomiei: „dacă se micşorează zilnic un băț lung 
de un picior cu jumătate din lungimea lui, nici după zece mii de generaţii nu se va 
ajunge la sfârşit”. Sau paradoxul săgeții în mişcare în conformitate cu care „există 
un timp în care o săgeată care zboară repede, nici nu se mişcă, nici nu este în 
repaus”. Nu poate să fie în repaus, căci o vedem că zboară, dar nu poate nici să 
zboare, fiindcă nu înţelegem cum se poate efectua o mişcare în spațiu într-un timp 
limitat, care este umplut de un număr nelimitat de atomi spaţiali”, de aici concluzia 
sofiştilor privind imposibilitatea mişcării concomitente cu existența spațiului la 
care face referință mişcarea, ceea ce este fals din punct de vedere logic. Există şi 
alte paradoxuri specifice gândirii ilogice care scot în evidenţă caracterul ilogic al 
gândirii. Remarcabil este sofismul lui Protagoras, care reprezentant de seamă al 
acestui curent filosofic antic, paradox regăsit într-o altă formă şi la Zenon din 
Eleea, devenit un argument care susține iluzia mişcării şi care se apropie de 
sofismul ce viza incompatibilitatea mişcării cu timpul şi spaţiul, ca dimensiuni 
concomitente şi nu succesive, găsindu-şi următoare explicaţie: săgeata care zboară 
este în repaus fiindcă fiecare lucru este în repaus când ocupă un moment, un spaţiu 
egal cu el însuşi, şi dacă ceea ce zboară ocupă totdeauna, în orice moment, un 
spațiu egal cu el însuşi, atunci nu se poate mişca. Pe fondul acestui „raționament”, 
după Zenon, Achile nu va întrece niciodată broasca țestoasă pe un anumit segment 
spaţial, întrucât el trebuie să ajungă mai întâi în locul de unde broasca a plecat, 
timp în care aceasta va căpăta un avans, ceea ce este favorabil broaştei şi nu lui 
Achile, care va trebui să o ajungă, broasca profitând de acest timp pentru a face un 
drum cât de mic. Achile se va apropia tot timpul de ea dar fără să o ajungă vreo 
dată, după cum „gândesc” sofiştii. Chiar dacă o asemenea gândire frizează „logica 
bunului simţ”, observăm că sub raportul formei adânceşte cu mult mai mult 
cunoaşterea, apelându-se în mai mare măsură la anumite relaţii de cauzalitate 
spaţio-temporale, implicând atât gândirea cât şi imaginația. Este mai mult un joc al 
minţii, bazat pe o realitate, dar care exclude valoare de adevăr prin prisma logicii şi 
a gândirii raţionale. Multe din adevărurile susţinute şi invocate de sofişti au stat la 
baza gândirii abstracte, cea care a fundamentat ulterior un nou mod de viață al 
omului, cel care include raportul dintre el şi o forță supranaturală — o Fiinţă care 
există, dar care nu poate fi cunoscută. De la Parmenide pleacă întreaga gândire ce 


141 


fundamentează curentul filosofic hegelian — panogismul: nu se poate cunoaşte nici 
exprima non-existenţa, ca atare nu rămâne decât o singură cale, aceea de a afirma 
Fiinţa şi a spune că există. Spre deosebire de Descartes care condiţiona existența de 
gândire, panogismul admite existența ca o existență rațională, ca o fiinţare în 
continuă devenire. De la acest principiu şi raport dintre existenţă şi non-existență, 
dintre ființă şi nonființă s-a formulat ulterior principiul contradicției, care afirmă 
opoziţia dintre a fi şi a nu fi, principiu bazat în primul rând pe o gândire logică şi 
nu pe una ilogică sau prelogică, care aşa cum am văzut deschide orizonturile 
imaginarului şi a ficţiunii, acceptând existenţa unei ființe care transcede realitatea 
cunoscută, putând fi acceptată chiar ca o ţintă, adică a afirma ființa şi a spune că ea 
există, fără posibilitatea de a fi decelată cognitiv şi rațional. Din acest punct de 
vedere, „adevărul” constă în unitatea fiinţei şi neființei, întrucât, aşa cum afirma 
Heraclit, ființa nu este mai mult decât nefiinţa, sau fiinţa şi neantul sunt totuna. O 
gândire adâncă pentru acele vremuri, unele lucruri nefiind înţelese de către cei mai 
mulți oameni nici în prezent, convertind adevărul în credință, adevărul fiind în 
continuă devenire, supus acestui proces, şi ca atare nu este admis ca fiind un adevăr 
absolut, decât în condiţiile în care se admite gândirea prelogică bazată mai mult pe 
credință şi participaţie decât pe raportul disjunctiv între fiinţă şi nonființă. 


5.1.2. ORIGINEA GÂNDIRII 


Există mai multe opinii asupra acestei complexe problematici. Încă din anul 
1900, Freud credea că gândirea îşi are originea în necesitatea de a găsi metode de 
satisfacere a cerinţelor biologice, aducând în acest sens argumente care după 
părerea noastră nu sunt pe deplin satisfăcătoare, cum ar fi plânsul copilului când îi 
este foame, care prin asociere cu obiectul care iar potoli foamea, ar da naştere la 
imaginile acestor obiecte, gândirea rezultând astfel din nevoia de a traduce 
imaginea internă în realitate, sub formă de mecanisme de control a mişcărilor, 
pentru atingerea unui scop. Asemenea reacţii instinctive se regăsesc şi în regnul 
animal, ele fiind dominante. Şi aici puii „plâng” pentru că le este foame, mor dacă 
nu sunt hrăniți, cum ar muri şi copii atunci când nu ar dispune de hrană, dar aceasta 
nu înseamnă nici pe de parte că o asemenea imagine rezultată din trebuinţa de 
foame, a contribuit la dezvoltarea gândirii în regnul animal, şi aşa cum se ştie 
aceste trebuinţe au stat la baza formării unor instincte — reflexe necondiționate prin 
intermediul cărora sau adaptat mediului sau chiar au supraviețuit. Într-un asemenea 
context analogic, copilul dispune în plus de un potențial genetic „intelectiv”, 
necesar dezvoltării gândirii ulterioare, acesta fiind valorificat atunci când intervine 
mediul — educaţia, prin intermediul familiei, şcolii şi a altor instanțe educaţionale şi 
socializatoare. De aceea noi considerăm că la baza gândirii au stat mai mult factorii 
sociali şi umani, în mod deosebit relațiile interpersonale şi comunicarea, gândirea fiind 
facilitată, în primul rând, de limbaj şi nu exclusiv de imagine, chiar dacă se vorbeşte de 
o asemenea gândire iconică — imagistică, drept formă a gândirii prelogice. 

Pe o poziţie relativ asemănătoare se află şi J. Piaget, care consideră că 
gândirea provine tot dintr-un proces biologic de adaptare la mediul înconjurător şi 
nu de rezolvare a unor trebuinţe exclusiv biologice. Copilul îşi dezvoltă înțelegerea 
asupra lumii din jurul său formându-şi reprezentări interne sau scheme care-i 
permit acestuia să-şi controleze comportamentul prezent, astfel încât să se poată 
adapta la mediul înconjurător, în acelaşi timp oferindu-i şi o bază pentru acţiunile 
viitoare, în condiţii noi. O schemă este o structură cognitivă ipotetică, ce conţine 
toate informațiile, ideile şi asocierile de care avem nevoie pentru a acţiona în 
mediul nostru. Deci este o posibilă cale prin care ne putem grupa informaţiile în 
montaje, pe care le putem utiliza ulterior pentru a ne ghida comportamentul. Aceste 
scheme se dezvoltă continuu pe măsura creşterii experienţei copilului, printr-un 
proces dublu de asimilare sau absorbţie a informaţiei noi şi ajustarea schemei 
pentru a corespunde noilor tipuri de experienţe, proces cunoscut sub denumirea de 
acomodare. Vom reveni asupra contribuţiei lui J. Piaget într-o altă secvență a 
capitolului. 

În spaţiul american, J. Dewei considera că gândirea ia naştere atunci când 
există o nepotrivire sau o discrepanţă între ceea ce sperăm să se întâmple şi ceea ce 
se întâmplă în fapt, deci pe fondul unui aşa-numit fenomen, cel al disonanței 
cognitive. Opinie cu care nu suntem de acord, întrucât gândirea se concretizează 
tocmai prin această capacitate de evaluare a nepotrivirii — disonanței, implicând 
speranţa şi chiar dorinţa de a se „întâmpla”, sau mai degrabă de a evita o asemenea 
întâmplare, acceptând necesitatea, dincolo de liberul arbitru şi hazard. 
Discrepanţele forțează de multe ori gândirea, dar nu o şi determină. Animalele nu 
au făcut decât să îşi îmbunătăţească capacităţile adaptive, somatice, şi senzoriale, 
prin intermediul cărora s-au acomodat mediului, fără a utiliza unele scheme ce 
implicau imaginea intuitivă şi operațional-intelectivă specifică reprezentării şi 
gândirii. Datorită capacității inventive şi implicit a raţiunii, omul a trecut de la 
stadiul de acomodare la cel de adaptare şi ulterior transformare a naturii potrivit 
intereselor sale, dezvoltându-şi astfel sistemul nervos până a ajuns la capacitatea de 
a gândi, dincolo de a imita sau a reproduce mecanic unele gesturi şi 
comportamente, cum se întâmplă în cadrul unor specii superioare din regnul 
animal. Altfel nu ne putem explica cum o maimuță ar muri de sete dacă nu ar imita 
omul care bea apă din găleată, dar nu este în măsură să utilizeze aceiaşi cană şi să 
ia apă din râu fără ajutorul găleții, aceasta deoarece ea a copiat comportamentul 
uman, repetându-l, ceea ce pe parcursul unei anumite perioade de timp s-a 
transformat dintr-un comportament adaptativ, într-un reflex care ia permis 
supraviețuirea. 

Gândirea nu este un dat, ci un produs al cunoaşterii şi acţiunii. Aşa cum afirma 
psihologul român P.P. Neveanu, gândirea există perpetuu „in statu nascendi”, şi nu 
„in statu constituendi”, adică într-un stadiu de naştere şi devenire şi nu într-un 
stadiu devenit-constituit, pe fondul unor factori extrinseci. J. Piaget susţinea că o 
operaţie de gândire este o acţiune interiorizată, devenită reversibilă şi gata de a „se 
compune” cu altele în cadrul unui sistem, constituind astfel demersul logic, 

inferența propriu-zisă, care într-un mod virtual, duce inutil apelul la experienţă. Ca 
atare nu putem vorbi de operaţii propriu-zise până ce acțiunea mentală nu este 
reversibilă şi în acelaşi timp solidară cu altele într-un sistem. O asemenea achiziție 
este regăsită la copil în medie în jurul vârstei de 6-7 ani, când apare reversibilitatea, 
adică compunerea pe plan mintal a acţiunii directe cu inversa ei, ceea ce indică 
formarea sistemelor de operaţii ale gândirii. Interiorizarea unei acțiuni, 
transpunerea ei pe plan mintal presupune, ca o premisă, capacitatea de 
reprezentare, atestată la copii încă din cel de-al doilea an de viață. Aceasta este o 
reprezentare izolată şi nu înseamnă şi nici nu desemnează încă suportul unei 
operaţii: se cere o articulare a reprezentărilor drept condiţia interiorizării acțiunii, 
operaţie realizată la o vârstă mai înaintată de 6-7 ani. 

După alți autori, cum ar fi W. James, a gândi înseamnă, înainte de toate, a 
face, a acţiona, „a activa” creierul în vederea punerii în aplicare a unor capacități 
specific umane, cum ar fi selecţia, ordonarea, combinarea, construcţia în plan 
mintal, adică imaginația şi reprezentarea. Şi animalele dispun de unele operații şi 
capacităţi, cum ar fi cele de selecție, ordonare, chiar şi de combinare, altfel ar cădea 
pradă unor capcane ale naturii, prin otrăvire, subnutriţie etc. Ele evită asemenea 
„capcane” prin intermediul experienței, fără să dispună de capacitatea de a 
conştientiza pericolul, şi să-l evite pe cale rațională. Acestora le-a trebuit milioane 
de ani pentru a se adapta mediului supus schimbării, unele chiar dispărând datorită 
mediului ostil sau a unor calamităţi naturale, cum probabil va dispărea şi omul ca 
specie naturală, prin dezvoltarea sa „anormală” şi forţată, cu ajutorul tehnicilor 
informatizate ultra sofisticate şi a inteligenţei artificiale, fiind „proiectat” deja un 
om „compozitum mixtum”, adică un om cu inteligență naturală şi artificială, 
denumit în limbajul specialiştilor „cyborg”. 

Acţiunea nu este numai interioară — mentală, aceasta declanşând şi alte 
„acțiuni” externe, cum ar fi comportamentul de căutare, adaptativ, transformator şi 
de dezvoltare. Discrepanţa despre care vorbea Freud, trebuie ameliorată sau chiar 
anihilată. Aceasta nu se poate realiza decât prin intermediul capacităţii sistemului 
nervos de a realiza asemenea operaţii şi de a crea „oportunităţi” în acest sens, până 
la creație şi creativitate. Actul fizic propriu-zis se fundamentează pe un model 
cultural elaborat şi transformat social-istoric, gândirea îndeplinind din acest punct 
de vedere o funcţie semiotică, omul operând în viață cu ajutorul unor 
semne/simboluri, ca substitute ale obiectelor şi actelor externe desfăşurate. 


3.1.3. NECESITATEA ŞI IMPORTANȚA GÂNDIRII 
IN CUNOAȘTERE ŞI ACŢIUNE 


După cum este cunoscut la baza cunoaşterii realității materiale şi spirituale stă 
reflectarea pasivă şi activă a acesteia, în şi prin simţuri şi gândire-raţiune. Dacă în 
reflectarea pasivă, stimulul este aproape totul, senzaţia şi percepția având rolul 
determinant, în reflectarea activă accentul cade pe raţiune-gândire, reflectarea ne 

mai fiind doar o simplă imprimare a senzaţiilor, ci şi o selecţie, prelucrare 
(amplificare şi diminuare) a acestora. Spre exemplu, din mulțimea stimulilor care 
vin din mediul extern, noi nu-i reținem decât pe aceea care ne interesează şi ne 
afectează, semnificația acestora fiind conferită cu ajutorul gândirii şi prin 
intermediul experienţei trăite. Dacă analizăm razele solare, prin importanţa lor şi ca 
principali stimuli, trebuie să ştim că razele infraroşii produc o senzație de cald, 
celei cu o lungime de undă specifice unor nuanţe cromatice între roşu şi violet, sunt 
percepute ca senzaţii de culoare, pe când ultravioletele au efecte biochimice asupra 
organismului. Noi reflectăm realitatea pe cale senzorială, dar îi acordăm 
semnificaţii cu ajutorul gândirii şi raţiunii în general, „cugetarea” devenind, în 
opinia unor filosofi (Descartes), o condiţie fundamentală a existenţei fiecăruia 
dintre noi sau, aşa cum am arătat, pentru Hegel însăşi existenţa fiind rațiune, tot 
ceea ce există, fiind condiționat de o asemenea rațiune cosmică. 

Un asemenea proces psihic complex, cum este gândirea, a cunoscut multiple 
interpretări şi perspective analitice şi din acest punct de vedere al necesităţii şi 
importanţei, dintre care mai relevante ar fi paradigma funcţională, psihogenetică şi 
structural-operatorie. Le vom analiza succint pe fiecare. 

Din punct de vedere funcţional, gândirea este percepută ca o modalitate 
specifică a vieţii de relaţie, un schimb specific între organism şi mediu, totodată 
intermediind şi facilitând acest schimb, relaţie continuă dintre cele două elemente 
implicate. Specificitatea acestui schimb rezidă în procesul complementar de 
asimilare a mediului la structurile cognitive ale subiectului şi de acomodare a 
acestor structuri la constrângerile, presiunile realităţii. Rezultatul principal al 
acestui proces este cunoaşterea realităţii şi, ca urmare, sporirea adaptabilităţii ființei 
umane. Prin gândire, omul îşi dirijează comportamentele, îşi planifică acţiunile, 
proiectează scopuri, alege mijloace pentru realizarea lor optimă. Într-un cuvânt, 
gândirea fundamentează strategiile de acţiunile, puse în practică prin intermediul 
unor acţiuni concrete şi diferențiate de la individ la individ şi chiar de la un nivel 
intelectual-rațional, la altul. 

Ca funcţie adaptativă, gândirea nu se exercită permanent şi în intensităţi egale. 
Omul gândeşte mai mult atunci când este solicitat de probleme, constrâns să 
gândească, şi mai ales în situaţii inedite, când nu dispune în repertoriul său de acte 
învăţate, soluţii prefabricate care să le utilizeze în mod mecanic, reproductiv. 
Sintagma minerilor devenită deja celebră atunci când au devastat capitala, 
exprimată printr-o expresie de genul „noi nu gândim, ci noi muncim”, este 
invalidată logic, întrucât orice muncă, fie ea şi rutinieră, implică un anumit grad de 
intervenţie a unor operaţii ale gândirii, nu însă întotdeauna conştientizată aceasta în 
suficientă măsură, acțiunea fiind „controlată” mai mult de subconştient decât de 
conştient. Acest raport om-natură, din mediul subteran, implică deopotrivă atât 
gândirea cât şi emoția, aşa cum vom vedea într-un alt capitol, ele devenind procese 
psihice complementare şi convergente în cadrul unor acțiuni şi comportamente 
devansând raţiunea atunci cerinţele acţiunii o impun în raport cu emoția şi/sau 

dispunem de anumite resurse raţionale, intelective superioare celor emoţionale, 
specifice mai ales celor dominați de instinct şi chiar un anumit spirit gregar. 

Din punct de vedere istoric şi psihogenetic, aşa cum am anticipat deja, 
gândirea emerge, în primul rând, acţiunii, principala condiţie a apariției fiind 
interiorizarea acțiunii, imaginea acesteia. Procesul de constituire a gândirii prin 
„interiorizarea acţiunii” antrenează două mecanisme: mecanismul operatoriu 
(transformarea acţiunii în operație) şi mecanismul semiotic (trecerea de la acțiunea 
asupra obiectelor la operaţii asupra reprezentărilor, semnelor, simbolurilor acestor 
obiecte, fiind specifică mai ales gândirii primitive şi prelogice, când omul 
(vânătorul) „ataca” şi omora imaginea animalului înaintea atacului propriu-zis. 
Asemenea elemente şi mecanisme semiotice au dezvoltat ulterior credințe şi 
ideologii, tradiţii şi comportamente specifice unor religii şi acţiuni sociale şi 
individuale. 

Psihologul care s-a ocupat şi analizat acest proces psihic, gândirea, este J. 
Piaget, mecanismul operatoriu specific paradigmei psihogenetice şi istorice 
aparținând acesteia. Am făcut câteva trimiteri preliminarii asupra acestui mecanism 
într-o secvenţă anterioară, aşa că nu vom insista, aici şi acum asupra sa, ci vom 
dezvolta mai mult rolul şi funcţia semiotică a gândirii. Această funcţie se exprimă 
prin capacitatea individului de a opera cu semne, simboluri, ca substitute ale 
obiectelor şi actelor externe. Aşa cum afirma P. Fraisse, omul ajunge să opereze 
prin şi cu semnele, în primul rând cele lingvistice, ca şi cu sau prin, referenții 
acestora. La om, limbajul verbal reprezintă mecanismul semiotic de bază, fără să 
fie unicul. Anumite studii au demonstrat însă că nu numai limbajul stă la baza 
acestui mecanism, chiar dacă el influenţează gândirea. Asemenea studii făcute pe 
copii hipoacuzici au arătat că aparatul logic al gândirii se dezvoltă şi în absența 
limbajului verbal, cu o întârziere de 1-2 ani, el prezentând aceleaşi stadii de 
evoluţie ca şi la copilul normal. Aceasta implică faptul că planul mintal — al 
semnelor şi simbolurilor obiectelor din realitate — chiar dacă e consolidat prin 
limbaj, apare înaintea limbajului. Se consideră că la originea reprezentării realităţii 
în mintea noastră se află actul imitaţiei, mai ales la copii în stadiile incipiente ale 
dezvoltării gândirii şi la omul primitiv. În opinia lui Piaget, reprezentarea este 
„imitație interiorizată”, efectul interiorizării mecanismului imitativ. Psihologul 
elveţian înfăţişează o trecere sau filiație continuă de la imitație la imaginea 
mentală. Mai întâi este vorba de imitaţia amânată, când gestul imitativ apare în 
absența obiectului; urmează jocul simbolic, când copilul repetă independent gesturi 
copiate din jur (de exemplu, se face că doarme), intervine apoi desenul ca 
reprezentare grafică, şi în sfârşit imaginea mentală, ca „imitație interiorizată”. 
Pornind de aici, Piaget va susţine că imaginea mentală, ca evocare a unui obiect sau 
act exterior, nu constituie un fapt primar, un simplu reziduu senzorial, ci mai 
curând o copie activă. Afirmaţie susţinută şi demonstrată ştiinţific cu ajutorul unor 
aparate prin care este măsurat un asemenea fenomen, şi asupra căruia nu vom 
insista. 

5.1.4 STRUCTURA GÂNDIRII 


Din punct de vedere structural, operatoriu, gândirea se constituie din structuri 
cognitive (informaţii structurate) şi operații sau secvențe de operaţii (strategii) ce 
fac referință asupra acestor structuri. Structurile cognitive tipice pentru gândire 
sunt noțiunea, judecata şi raționamentul. 

Noţiunea este forma subiectivă de reflectare în gândire a însuşirilor esențiale, 
şi generale ale unei clase de obiecte. Noţiunile nu sunt unități ce există separat 
unele de altele, ci sunt înlănţuite şi corelate între ele, alcătuind totdeauna sisteme 
de noţiuni şi presupunând legături multiple între ele, conţinutul unei noţiuni 
dezvăluindu-se cu ajutorul altora. De aceea, unii autori consideră că unitatea de 
bază a gândirii nu este noţiunea, ci judecata, întrucât cu necesitate noțiunea este 
gândită în forma unor judecăţi sau a unor coordonări de noțiuni. 

Noţiunea este considerată, în acelaşi timp, o formă logică fundamentală prin 
care gândirea structurează reflectarea caracterelor şi însuşirilor esențiale ale 
lucrurilor şi fenomenelor obiective. Noţiunile s-au format în gândirea şi 
reprezentările oamenilor ca urmare a unui proces social-istoric îndelungat, al 
producţiei şi activităților practice. Ea depăşeşte datul nemijlocit al percepţiei, şi se 
bazează sau se sprijină pe informația perceptivă, fiind însă mai mult decât simpla 
decupare perceptivă a obiectelor individualizate, fiind şi realizându-se totodată prin 
intermediul esenţializării, generalizării şi a altor operaţii ale gândirii. Noţiunea este 
un model informaţional integrativ care subordonează o mulțime de cazuri 
particulare, individuale, de cele mai multe ori făcând abstracţie de acestea, prin 
tendința de generalizare a unor particularități şi relații dintre elementele 
subordonate şi articulate totodată în cadrul noțiunii. Spre exemplu, noţiunea de 
pădure nu este formată din suma aritmetică a copacilor existenți în ea, ci implică 
mult mai multe însuşiri esenţiale ale obiectelor aparținătoare, precum şi relaţiile 
dintre acestea, denumite relaţii ecologice sau intrasistemice, relaţii care stau la baza 
unor fenomene specifice, cum ar fi biocenoza din cadrul unui asemenea biotop 
desemnat prin noţiunea de pădure. Fiind o formă logică fundamentală, această 
ştiinţă, logica, îşi pune întrebări referitoare la noţiune şi totodată caută răspunsuri 
acestora. Întrebări cum ar fi: în ce constă procesul de constituire a noțiunilor, şi 
cum desprinde şi reflectă gândirea însuşirile esenţiale şi generale din lucrurile şi 
fenomenele individuale obiective. Vom pleca în explicaţie de la procesele psihice 
inferioare ale cunoaşterii, cum sunt senzațiile şi percepțiile, cu ajutorul cărora 
obţinem „ulterior reprezentarea” despre aceste lucruri, obiecte şi fenomene, ca 
rezultat al contactului nemijlocit cu acestea. În procesul cunoaşterii, gândirea se 
mişcă de la concret la abstract, de la datele percepţiei, ridicându-se la reprezentări, 
şi de aici prin abstractizare şi generalizare la noțiuni. Cunoaşterea prin noţiuni este 
mai cuprinzătoare şi totodată mai profundă, permiţând generalizările esenţializarea 
şi abstractizarea. Dacă gândirea umană nu ar fi „creat” un asemenea produs, bazat 
pe anumite mecanisme şi operații psihice şi neuropsihice, omul nu era în măsură să 
extindă cunoaşterea şi să o aprofundeze, rămânând prizonierul trecutului şi 

prezentului, decupând prin percepție realitatea fără însă a reuşi să o integreze în 
alte sisteme cognitive ce dezvoltă cunoaşterea, dincolo de realitatea percepută, 
palpabilă. Omul ar fi rămas la teoria indivizibilităţii atomului, întrucât nu dispunea 
de un anumit aparat prin intermediul căruia să perceapă elementele structurale ale 
atomului, acestea devenind noţiuni teoretice, fără o corespondență palpabilă şi 
perceptivă. De asemenea, fără noţiune nu rămânem decât la o reprezentare despre 
viteza de mişcare a luminii, noțiune exprimată prin mişcarea luminii cu viteza de 
300.000 km/s, şi prin intermediul căreia s-a fundamentat o teorie fizică şi filosofică 
de maximă generalitate, care implica o altă noţiune, aceea de „constantă a 
universului” (cum ar fi viteza luminii), teoria relativităţii elaborată de Einstein. La 
fel şi în geometrie, triunghiul este o noțiune care reflectă acele note, particularități, 
care determină ca o figură geometrică să fie triunghi prin „proprietatea” sa de a 
avea trei laturi ce circumscriu în interiorul lor 180 grade. În realitate nu vom găsi 
decât forme ale triunghiului, în funcţie de aceste laturi şi unghiurile din interior, şi 
nu un triunghi ce ar corespunde noțiunii propriu-zise, ca o figură geometrică 
specifică. Realitatea percepută se manifestă sub forma unor figuri şi a unei unice 
figuri, care este triunghiul. De aceea prin noţiune sunt reflectate însuşirile 
caracteristice şi esențiale necesare şi generale ale unei clase de obiecte, clasă ce se 
caracterizează printr-o multitudine de însuşiri. Cu ajutorul noţiunilor, diferitele 
obiecte (relativ omogene ca formă, dar şi eterogene, variate) sunt grupate în clase, 
după caracteristicile, însuşirile comune, însuşiri ce constituie trăsăturile esenţiale 
ale obiectelor şi fenomenelor conţinute în ea. 

Procesul de formare a noţiunilor parcurge o cale îndelungată, în care gândirea 
foloseşte acte şi operații specifice, cum ar fi: comparaţia, analiza, sinteza, 
abstractizarea, generalizarea. Din această perspectivă, unii autori (M. Golu, A. 
Dicu) considerau gândirea ca fiind „un sistem ordonat de operaţii de prelucrare, 
interpretare şi valorificare a informaţiei, bazat pe principiile abstractizării, 
generalizării şi anticipării, şi subordonat sarcinii alegerii alternativei optime din 
mulțimea celor inițial posibile”. Aceste operaţii le vom analiza în continuare. 

Comparaţia este operaţia de stabilire a asemănărilor şi a deosebirilor dintre 
obiecte, cu ajutorul acesteia delimitând identitatea unui obiect, fenomen de altul. 
Însuşirile individuale determină ca lucrul care le posedă să fie el însuşi în raport cu 
altul, de unde posibilitatea comparaţiei între acestea. Exemplu diferenţa între 
obiectele însuflețite şi cele neînsufleţite, conduc ulterior la apariția noțiunii de viu 
şi mort, delimitând ființele vii de cele moarte, care poartă denumirea generică de 
materie anorganică. Rostul comparaţiei în formarea noţiunilor este de a stabili 
însuşirile comune ale mai multor obiecte şi chiar a unor relaţii între ele, ceea ce 
permite elaborarea în plan mental a noţiunii la care face referință comparaţia şi cu 
ajutorul căreia am putut delimita o noţiune de altă noţiune. Desigur printr-o 
afirmaţie de genul A este mai mare decât B, fără să concretizăm conținutul lui A şi 
al lui B, identitatea acestora, nu vom putea compara şi nici desprinde anumite 
relații dintre elementele aparținătoare termenilor comparați, ci doar vom emite o 
judecată evaluativă ce surprinde doar însuşiri cantitative care în mod intuitiv, 

imagistic şi cu ajutorul gândirii va conduce spre un raport calitativ (cu însuşiri 
specifice), cum ar fi cel dintre bloc (A) şi casă (B). Asemenea exemplificări se 
regăsesc în orice mediu, realitatea înconjurătoare creând oportunităţi sugestive 
pentru realizarea unor comparații şi fundamentarea unor noţiuni. Depinde însă de 
capacitatea de implicare a unor asemenea operații ale gândirii, cum este 
comparaţia, şi nu numai. 

Analiza rezultă din comparații, prin care izolăm mintal anumite laturi, însuşiri, 
descompunând obiectele în mai multe aspecte, însuşiri, dimensiuni. Prin analiză ni 
se dezvăluie unele aspecte ce nu le putem evalua prin intermediul generalizării şi 
după cum vom vedea a sintezei, o asemenea operaţie implicându-se în 
aprofundarea şi profunzimea gândirii (explicația unor mecanisme, elemente 
cauzale etc.), şi nu doar în descrierea acestora. Operația de analiză se referă la 
însuşirile obiectelor, cum ar fi forma, greutatea, culoarea, gustul etc., însuşiri prin 
care putem delimita calitativ un obiect de altul sau chiar un fenomen de alt 
fenomen. Spre exemplu, noțiunea (conceptul) şi procesul de tranziție nu pot fi 
demonstrate şi chiar acceptate fără o analiză economică, socială, politică şi 
psihosocială profundă, rămânând doar la suprafaţa procesului, în schimb un anumit 
stil al conducerii centralizate din sfera politicului permite, prin sinteză şi 
generalizare, desprinderea regimului politic specific şi chiar a formei de 
guvernământ. 

Sinteza este operaţia logică prin care unim, în plan mintal, într-un întreg, 
părțile, însuşirile sau aspectele obiectului sau fenomenului descompus prin analiză. 
O asemenea operație vizează recompunerea întregului din părți în scopul 
desprinderii însuşirilor ce permit asocieri şi relaţionări nu ca părți autonome, ci ca 
elemente integrate. De asemenea, prin sinteză se pot obţine unele obiecte noi, cum 
ar fi, în fizică, generatorul electric, ca urmare a recompunerii celor două piese 
componente, statorul şi rotorul. Aşa cum se poate observa, analiza şi sinteza nu 
sunt operaţii disjunctive, ci ele se completează: sinteza completează analiza, 
dezvăluindu-ne felul cum se îmbină elementele între ele şi raporturile dintre 
acestea. În acelaşi timp, sinteza verifică şi întăreşte procesul de analiză, adică dacă 
descompunerea, izolarea anumitor laturi este eficientă ca urmare a integrării 
acestora în sistem şi chiar a pierderii unor însuşiri specifice ca urmare a integrării. 
În acest sens, un exemplu potrivit ar fi chiar cel al procesului de globalizare, care ar 
trebui să ţină seama, prin analizele făcute, de proprietățile, resursele de orice natură 
ale părților, ţărilor, de care dispun acestea, şi să nu se treacă la un proces mai 
degrabă arbitrar şi voluntar (subiectiv), decât ca o necesitate economică şi politică 
acceptată şi împărtăşită de toți membrii constitutivi ai întregului obținut prin 
intermediul globalizării. 

Abstractizarea este operația de separare a unor însuşiri de celelalte însuşiri, 
sau chiar de obiectul căruia aparțin acestea. Prin abstractizare, omul desprinde din 
unitate însuşirilor puse în evidenţă prin intermediul analizei şi sintezei, însuşirile 
generale şi esenţiale comune unei clase întregi de obiecte. Această operaţie derivă 
etimologic din verbul latin „abstraho” şi semnifică ceea ce este mai relevant în 

operaţia amintită, a scoate ceva din ceva, în cazul abstractizării a scoate însuşirile 
esenţiale pentru a putea caracteriza şi a „confirma” calitativ un obiect de altul (prin 
însuşirile specifice acestuia), mai precis o noţiune de altă noţiune. Nu întotdeauna 
însuşirile ce caracterizează un anumit obiect sunt legate şi de alt obiect. Într-un 
obiect, o însuşire apare legată cu o altă însuşire, iar în alte obiecte, cele două 
însuşiri sunt despărțite şi apar legate cu alte însuşiri. Exemplu: însuşirea de „alb” 
este legată la obiectul numit „zăpadă”, de însuşirea „rece”, pe când la obiectul 
„Zahăr”, ea este desprinsă de însuşirea temperaturii (de a fi rece), şi este legată de 
însuşirea „dulce”. La fel, proprietatea de a avea formă sferică este legată, la 
obiectul numit portocală, de însuşirea „comestibil”, iar la obiectul numit minge, de 
caracterul de a fi obiect de joc. Se observă din exemplele date că însuşirile comune 
ale unor obiecte le pot delimita calitativ, şi că nu o singură însuşire ar determina 
calitatea unui obiect, identitatea acestuia. 

Abstractizarea este o operaţie apropiată de analiză, fiindcă prin ea se separă 
ceea ce este identic în lucruri. Prin această operaţie, aplicată asupra unei mulțimi de 
obiecte, obţinem o însuşire sau un grup de însuşiri care se referă la o clasă de 
obiecte. Formându-ne o impresie generală, ne ridicăm de la concret la abstract, de 
la individual la general. În acest caz, noţiunea nu se aplică unui singur obiect, ci 
tuturor obiectelor care posedă aceste însuşiri comune. 

Generalizarea, aşa cum rezultă din raționamentele anterioare, este operaţia prin 
care cuprindem printr-o noțiune o pluralitate de obiecte, reunind însuşirile lor comune 
şi care conferă o anumită calitate ce permite fundamentarea noțiunii propriu-zise. Spre 
exemplu, noţiunea de satelit s-a obținut prin abstractizarea şi generalizarea unor însuşiri 
specifice obiectului natural şi artificial, cum ar fi satelitul natural, care se referă la 
corpurile ce se învârtesc în jurul planetelor, şi sateliții artificiali care se învârtesc în 
jurul Pământului. Făcând abstracţie de cele două însuşiri, repere (planete şi pământ), 
s-a ajuns la o nouă noțiune, cu o sferă mai extinsă dar fără un conţinut precizat prin 
intermediul însuşirilor particulare, cea de satelit. 

Putem concluziona că în elaborarea noțiunilor se rețin însuşirile generale, care 
sunt totodată şi esenţiale. Facem însă precizarea că nu toate însuşirile generale sunt 
şi esențiale. Spre exemplu, însuşirea de „binaritate” este esențială şi generală 
fiindcă face ca fiecare om să fie ceea ce este, şi nu un alt mamifer. Însuşirile de a 
purta încălțăminte sau de a-şi fierbe hrana, sunt generale, fără a fi însă esenţiale 
pentru specia umană, care s-a desprins ca noţiune prin alte însuşiri generale şi 
esenţiale, acelea de a fi un mamifer biped capabil de a raţiona şi comunica verbal. 

Operaţiile sau prelucrările la care este supusă informaţia şi chiar gândire sunt 
extrem de variate şi cunosc o organizare ierarhică în funcție de nivelul de 
dezvoltare a gândirii. Se desprind într-un asemenea context operațiile de nivel 
inferior, cu incidență mai mult senzorială, şi operaţii de nivel superior unde rolul 
rațiunii este demonstrat şi validat tocmai prin asemenea operaţii. Mai există şi un 
nivel mediu de analiză a gândirii unde operaţia cea mai însemnată este 
raționamentul, inferenţa. Pentru a rezolva unele probleme mai complexe, omul este 
nevoit să folosească o serie de operaţii bine ordonată, constituită într-o strategie 


150 


rezolutivă, care la rândul ei poate implica strategii şi forme ale gândirii algoritmice 
şi euristice, strategii prin intermediul cărora rezolvăm, descoperim şi chiar creăm 
produse imaginare, corespondente uneori realităţii, iar alte ori transcendente 
acesteia. 

La rândul lor, judecăţile se înlănțuie în raționamente ce evoluează de la 
particular la general (inductive) şi de la general la particular (deductive), prin 
intermediul lor stabilindu-se raporturi de asemănare şi corespondenţă (prin 
analogie). Logica clasică, asemănătoare celorlalte sisteme de logică, se ocupă de 
sistematizarea formelor ideale ale gândirii şi de criteriile ce trebuie respectate 
pentru ca raționamentele să fie corelate. 

Rezultă că gândirea este un proces ce se desfăşoară în unități sesizabile de 
timp, proprietate recunoscută prin acel atribut al discursivității gândirii. Astfel, în 
desfăşurarea ei pot fi identificate mai multe faze, etape, momente specifice, 
constatându-se o interacțiune permanentă a sa cu toate celelalte procese psihice 
cum sunt procesele senzoriale ce formează bazele şi implicaţiile empirice ale 
gândirii şi procesele afective şi voliționale care asigură bazele energetice şi 
modalităţile de autoreglaj ale proceselor intelectuale. 


5.1.5. FORMAREA CONCEPTELOR 
ŞI OPERAȚIILOR GANDIRII 


În formarea noţiunilor, conceptelor şi operaţiilor, un rol deosebit revine 
învăţării, care poate fi realizată în mod empiric, ca simplă imitare, asimilare şi 
reproducere, cum ar fi: învăţarea perceptivă, afectivă, volitivă, şi în mod ştiinţific, 
ca învăţare cognitivă. Spre deosebire de formele empirice ale învăţării, învățarea 
cognitivă este o activitate complexă prin care se dobândesc noi cunoştinţe şi se 
elaborează structurile psihice corespunzătoare fiecărui stadiu de dezvoltare psihic, 
contribiund astfel la formarea conceptelor şi a operaţiilor mentale. 

Între cele două forme ale învățării se instituie permanente relații de 
interdependenţă. Este cunoscut faptul că înaintea însuşirii oricărei noțiuni 
ştiinţifice, trebuie să dispunem de o serie de noțiuni empirice care sunt imperfecte, 
neorganizate, reduse la raporturi intuitive şi particulare şi adesea contradictorii, 
având o valoare aplicativă mai redusă, fiind mai mult descriptive decât aplicative. 
De exemplu, înainte de a învăţa în şcoală ce este cercul, elevii îl concep ca pe o 
figură rotundă, reprezentată la dimensiuni mijlocii şi deci sunt încă departe de 
înțelegerea ştiinţifică a lui ca loc geometric, cu toate proprietățile lui, cu toate 
formulele de calcul corespunzător. Pentru a ajunge la acest concept ştiinţific trebuie 
să se structureze un grup de operaţii intelectuale strict organizate care să permită 
sesizarea însuşirii esențiale a cercului de a fi constituit dintr-o multitudine de 
puncte echidistanțate faţă de centru etc. 

Aşa cum anticipam, aceste forme ale învățării nu sunt autonome şi nici izolate. 
Pe de o parte, cunoştinţele empirice oferă unele puncte de sprijin pentru formarea 

celor ştiinţifice, iar pe de altă parte, ele prezintă multe imperfecţiuni şi aspecte 
eronate care trebuie depăşite şi înlocuite cu elementele gândirii ştiinţifice. Spre 
exemplu, şcolarii mici deosebesc animalele de plante dar concep restrictiv sfera 
noţiunii de animal. Ei sunt siguri de apartenența mamiferelor la categoria 
animalelor, dar au ezitări şi chiar neagă apartenenţa insectelor sau păsărilor la 
aceiaşi categorie. În contextul celor analizate, însuşirea noţiunilor ştiinţifice de 
biologie presupune şi formarea unor operaţii fine de analiză, sinteză, comparare, 
clasificare, operaţii care vor permite şi facilita totodată însuşirea adecvată a noţiunii 
de animal. 

Spre deosebire de învăţarea şi cunoaşterea empirică, învăţarea şi cunoaşterea 
ştiinţifică este mai complexă, mai precisă şi mai exigentă, în sensul că posedă o 
desfăşurare inductivă, deductivă şi analogică, ce-i permite să se dezvolte, depăşind 
datele iniţiale (conform propriilor legi de organizare) şi adesea anticipând 
transformările reale. 

Între formarea noţiunilor, conceptelor şi unele operaţii ale gândirii se instituie 
permanent raportul de intercondiționare. Prin urmare, o condiţie esențială a 
formării noțiunilor este construirea operațiilor mintale, cum ar fi generalizările şi 
concretizările, necesare atât însuşirii, cât şi aplicării lor. 

Totodată, pentru a degaja generalul, este necesară variaţia cazurilor particulare 
aşa încât să permită gândirii suficiente confruntări pentru a releva ceea ce este într- 
adevăr general şi a-l distinge de ceea ce este numai aparent general. Cercetările au 
demonstrat că atunci când elevii au perceput triunghiul dreptunghic numai într-o 
poziţie standard, ei nu au putut să-l identifice într-o serie de alte situații. Rezultă 
deci că o altă condiție a formării noțiunilor este asigurarea variaţiei materialulul 
intuitiv care să permită suficiente confruntări în vederea degajării însuşirilor 
generale şi esențiale. 

Trebuie să precizăm şi faptul că, uneori, pentru a uşura procedeul degajării 
însuşirilor generale şi esenţiale ale unei clase, pentru a sublinia importanţa lor, este 
indicat să se prezinte elevilor exemplare care nu fac parte din acea clasă, sunt chiar 
în opoziţie şi prin confruntare să se sublinieze şi mai mult valoarea însuşirilor din 
cuprinsul noțiunii, să se amplifice funcția lor discriminatorie. 

O altă condiţie foarte importantă pentru formarea noţiunilor este organizarea 
activității cu materialul prezentat (mai ales în cadrul lecţiilor) sau pus la dispoziția 
celor implicați în asemenea activităţi. 

Multe din operațiile de gândire implicate în prelucrarea informaţiilor, 
prezentate sub o formă sau alta elevilor, sunt generale, prezente în însuşirea 
oricărei discipline şcolare, iar altele sunt specifice fiecărui obiect de studiu şi 
trebuie formate în mod special. Spre exemplu, în citirea hărților este implicată 
folosirea sistemului general de referință, al punctelor cardinale, iar în citirea 
desenelor tehnice se folosesc simboluri şi norme specifice de reprezentare etc. 

Din cele prezentate rezultă că operaţiile generale şi specifice ale gândirii se 
înlănțuie într-un anumit mod în vederea rezolvării unor probleme şi care, de regulă, 
devin sarcini cognitive. Cercetările au relevat faptul că există cel puţin două 

modalităţi de rezolvare a problemelor, corespondente unor două forme ale gândirii: 
gândirea algoritmică şi gândirea euristică. 

Gândirea algoritmică. Această formă a gândirii este o înlănţuire de operaţii, 
ce urmează o ordine strictă şi duce cu necesitate la un anumit rezultat. După 
finalitatea lor pot fi algoritmi de recunoaştere, de rezolvare, de control etc. Iniţial 
algoritmii au fost identificaţi în gândirea matematică (algoritmul scăderii, adunării, 
înmulțirii, extragerii rădăcinii pătrate, calculării suprafeţei triunghiului etc.) şi apoi 
s-a dovedit că ei sunt prezenţi şi în alte activităţi intelectuale şi practice. Conţinutul 
unui algoritm se poate exprima printr-o regulă sau prescripţie şi apoi urmează să se 
realizeze de către elev şi să se consolideze prin exerciții. Programarea învățării 
facilitează în mod preponderent însuşirea corectă a algoritmilor parcurgerii fiecărei 
secvenţe de învăţare în condiţiile unui control minuţios şi imediat. 

S-a constatat totuşi că obiectele de studiu în şcoală nu pot fi integral 
algoritmizate. Unele, cum sunt matematica, chimia, gramatica, implică o amplă 
organizare algoritmică, în timp ce altele, cum sunt biologia, istoria, ştiinţele sociale 
în genere, prezintă numai unele secvențe reduse, adecvate pentru o tratare 
algoritmică. Gândirea, în genere, nu se desfăşoară numai ca algoritmi, ci fiind un 
sistem deschis, prezintă multe momente de operare, divergență care conduc la 
efecte creatoare. Prin urmare se poate distinge o modalitate algoritmică, riguroasă 
de desfăşurare a gândirii, o gândire convergentă subordonată strict regulilor 
gândirii logice, urmând un drum strict determinat şi atingând, cu necesitate, un 
anumit rezultat, şi o gândire creatoare, divergentă, după expresia lui Guilford, care 
implică combinaţii perpetue, analogii libere, demonstraţii noi, revizuiri şi contestări 
ale datelor şi ideilor anterioare elaborării de ipoteze etc., tinzind către restructurări 
şi construcţii în zona disponibilă a necunoscutului, dobândind un produs cu o notă 
creatoare cel puţin în plan subiectiv dacă nu şi în cel obiectiv, denumită în limbajul 
de specialitate gândire euristică. 

Gândirea euristică. Termenul care desemnează calitatea acestui tip de 
gândire derivă din etimonul grecesc „euriskein”, ce înseamnă acţiunea de 
descoperire, aflare a unor adevăruri şi soluții ca urmare a rezolvării unor probleme, 
prin metode şi procedee proprii, relativ originale. Fiind opusă gândirii algoritmice, 
desfăşurarea euristică se sprijină fie direct, fie indirect pe cea algoritmică. De 
exemplu, în matematică n-ar putea fi puse şi rezolvate probleme noi dacă nu ar fi 
stăpânite operațiile de bază. Prin urmare, între gândirea algoritmică şi cea euristică 
sunt relaţii complementare, de trecere de la una la alta, de disociere şi conjugare 
funcţională. În procesul de învățământ este necesară o judicioasă structurare şi 
conlucrare, între strategiile euristice şi cele algoritmice şi totodată o accentuată 
stimulare a celor euristice. Se propune astfel o stimulare permanentă a participării 
active a elevilor la procesul de învăţare şi o amplificare a învăţării prin descoperire. 

Se impune ca pe măsura decantării însuşirilor esențiale şi generale ale 
obiectelor şi fenomenelor folosind o strategie algoritmică sau euristică, de fapt 
îmbinându-le în chip optim, să se formuleze verbal rezultatele obținute, să se 
precizeze în definiţie şi caracterizări conţinutul şi sfera noţiunilor. 

Deosebit de important pentru formarea noțiunilor ştiinţifice este grija 
permanentă a cadrului didactic de a asigura includerea noii noţiuni în structura 
ierarhică a celor deja însuşite şi dacă este cazul chiar reorganizarea sistemului de 
noțiuni. 

O altă condiţie implicată în formarea noţiunilor priveşte aplicarea lor la 
rezolvarea problemelor teoretice şi practice. În cadrul acestor acţiuni cognitive se 
verifică corectitudinea conținutului noțiunii, se precizează şi reliefează valoarea 
notelor din cuprinsul ei, se produc confruntări cu variantele concrete în care se 
poate întruchipa esenţialul şi generalul, se aprofundează operativitatea noțiunii. 


5.1.6. ÎNŢELEGEREA ŞI EXPLICAREA 
OBIECTELOR ŞI FENOMENELOR 


Pentru activitatea de învăţare şi gândire în general, înțelegerea reprezintă un 
moment şi o condiţie a productivității maxime a acestora. A înțelege înseamnă a 
descoperi semnificaţia, sensul, esența unor obiecte, fenomene sau a altor date 
informaţionale, prin integrarea şi raportarea acestora la sistemul de cunoştinţe şi la 
categoriile cognitive de care dispune subiectul. Deci, cu ajutorul vechilor 
cunoştinţe stabilim noi date. De exemplu, ştiind ce este un animal vom înţelege că 
o organizare biologică, după cum este cea a ameobei, ţine de regnul animal; sau pe 
baza cunoaşterii sensului cuvintelor într-o limbă străină vom descifra ideea 
conținută într-un mesaj ce uzează de codul acelei limbi. Prin urmare, o condiție 
esenţială a înţelegerii este existența unei experienţe cognitive adecvate, cu alte 
cuvinte prezenţa unor cunoştinţe anterioare bogate şi adecvat organizate. 

O a doua condiţie a înţelegerii este constituită de analiza unitară a datelor noi 
printr-o continuă confruntare şi raportare la ceea ce este deja ştiut, pentru a putea 
desprinde toate semnificaţiile posibile ale noilor date. 

În raport cu experienţa cognitivă, şi cu inteligența subiectului, înțelegerea 
poate fi facilă şi spontană, limitându-se la simpla denumire a obiectului sau relaţiei 
noi, sau poate reprezenta un grad înalt de dificultate şi complexitate. 

0 problemă complexă de matematică, o sarcină de proiectare tehnică, un studiu 
ştiinţific implică înţelegerea discursivă care poate să se extindă pe zile şi ani. 

În aceste situaţii complexe, înțelegerea capătă caracter de interpretare şi se 
structurează ca o rezolvare de problemă, preocupând deci reorganizarea 
informaţiei, elaborarea de ipoteze, demonstraţii, formulare de concluzii. Ea 
evoluează de la înţelegeri parţiale, la una integrală cu efecte chiar de restructurare a 
experienței cognitive a subiectului, a interesului şi motivației acestuia. De aceea, 
pentru învăţare, înțelegerea apare ca o lege de bază, ca premiză şi totodată efect al 
actului de învăţare. Asigurând înţelegerea de către elevi a fenomenelor fizice, 
mecanice, biologice etc., determinăm nu numai o bună stocare a acestor cunoştinţe 
şi o mare operativitate a lor dar sporim în chip considerabil şi atractivitatea spre 
respectivul domeniu de cunoaştere, stimulăm şi întreţinem interesele lor. 

Aşa cum au demonstrat cercetările, există capacităţi de înțelegere generală a 
obiectelor şi fenomenelor, dar şi altele speciale legate de un domeniu sau altul al 
ştiinţei, o disciplină sau alta de învățământ. 

Experiențele cognitive şi practice dintr-un anumit domeniu, pe care le poate 
avea o persoană, fac ca prin structura de modele mintale, prin fixarea de criterii şi 
indicatori specifici, procesele de înțelegere să se prescurteze şi să funcționeze rapid 
făcând posibile intuițiile cognitive prin care se remarcă specialiştii într-un domeniu 
sau altul. 

În ceea ce priveşte activitatea de învăţare în şcoală, în uşurarea şi aprofundarea 
înțelegerii de către elevi a proceselor şi fenomenelor diverse, cadrelor didactice le 
revin sarcini deosebite atât pentru găsirea unor modele materializate ale relaţiilor 
ce urmează a fi înţelese cât şi pentru organizarea activității cognitive a elevilor, 
pentru stimularea şi dezvoltarea acestor capacităţi care sunt condiții interne de cea 
mai mare importanță pentru asimilarea conştientă şi activă a cunoştinţelor. 


5.1.7. REZOLVAREA PROBLEMELOR 


Acţiunile intelectuale, operaţiile şi noţiunile sunt cel mai bine formate şi 
consolidate prin confruntarea cu dificultăţile cognitive, care obligă individul 
implicat într-o asemenea acțiune la acomodări operaţionale. Învățarea care implică 
situații problematice cu grade de dificultate crescândă îl determină pe individ să 
utilizeze la maximum cunoştinţele acumulate şi să le combine în raport cu 
necesitățile teoretice şi practice ale sarcinilor cognitive ce trebuie realizate. 

Procesul instructiv modelat după strategiile problematizării formează un stil 
de explorare şi cunoaştere corespunzător, contribuind la dezvoltarea inteligenţei şi 
creativității. Un asemenea mod de rezolvare este cel al lui Howarth şi Gillham 
redat în figura 5.1. 

În psihologie, o problemă se defineşte ca un obstacol sau o dificultate 
cognitivă care implică o necunoscută şi față de care repertoriul de răspunsuri de 
care dispune subiectul este insuficient sau inadecvat. 0 situaţie problematică 
cerinţe. 

Rezolvarea înseamnă depăşirea prin mijloace cognitive a obstacolului, 
transformând necunoscutul în cunoscut, recombinând datele experienţei anterioare 
şi restabilind echilibrul între datele şi cerinţele problemei. 

Procesul rezolvării de probleme angajează intens în activitate pe individ 
pentru că o situaţie problematică presupune concomitent un conflict cognitiv (între 
cunoscut şi necunoscut) unul afectiv-motivațional (între posibilitate şi cerinţe, între 
aspirații şi realizări) şi unul voliţional (dificultatea de atingere a scopului), 
rezolvarea ca atare înseamnând o restructurare operaţională şi informaţională mai 
simplă sau mai complexă în concordanță cu dificultatea şi tipul problemei. 
Rezolvarea se trăieşte intens, afectiv, ca o stare de satisfacţie, de relaxare şi cu 
sentiment de realizare de mare importanță pentru formarea personalității. 

Puteți identifica tipul problemei? 


găsirea 
problemei 


Cunoaşteţi toate operaţiile 


şi materialele şi le aveţi 
la îndemână? 


za 


Există un algoritm Există astfel 
de operaţii/materiale? 
DA 


de rezolvare? 
Da] 
executarea căutare/ căutare/ proiectare/ 
algoritmului planificare învățare inventare 
Algoritmul se întrerupe 


Fig. 5.1. Model de rezolvare a problemelor (după Howarth şi Gillham) 


La rândul lor, problemele pot fi clasificate după mai multe criterii 
(problemologia se ocupă printre altele şi de clasificarea problemelor), cunoaşterea 
tipului de problemă permiţând selectarea mai rapidă a unei anumite strategii de 
rezolvare. Astfel, sunt probleme bine definite care pot fi rezolvate prin mijloace 
algoritmice şi altele slab definite, mult mai dificile pentru care trebuie să se 
gândească noi căi de rezolvare; unele sunt deci reproductive, altele demonstrativ- 
explicative, iar altele, cele mai complicate, sunt de tip euristic inventiv sau 
optimizator. 

În ceea ce priveşte procesul propriu-zis de rezolvare, el presupune parcurgerea 
mai multor etape. 

Un prim moment este reprezentat de punerea problemei, care constă în 
diferențierea cunoscutelor de necunoscute, şi în formularea unor legături posibile 
între ele. Adesea, definirea inițială a problemei, buna ei formulare grăbeşte şi 
facilitează totodată procesul rezolvării, întrucât determină nişte clarificări inițiale 
care uşurează soluţia. 

Următorul moment este reprezentat de strângerea de informaţii suplimentare 
şi de formularea de ipoteze privind rezolvarea posibilă. 

În a treia etapă se testează ipotezele, moment care este adesea însoţit de stări 
conflictuale, şi se alege ipoteza cea mai bună. 


156 


Urmează apoi elaborarea planului de rezolvare şi soluționarea propriu-zisă. 

Momentul final este reprezentat de verificarea soluţiei de generalizare a 
principiului sau procedeului de rezolvare. 

În cazul problemelor complexe se procedează la o împărţire pe subprobleme şi 
la o rezolvare succesivă a lor. Cercetările asupra rezolvării problemelor au 
evidenţiat o varietate de strategii aplicabile, cum ar fi: strategii convergente, 
divergente, prin alternarea planului concret -abstract, prin îngustarea progresivă a 
spaţiului problematic etc. B. Zorgo clasifică strategiile implicate în rezolvarea 
oricărei probleme în trei categorii: anticipativ-exploratorii, anticipativ-rezolutive şi 
executive. Evident, atât strategiile, cât şi paşii tacticii se construiesc, în raport cu 
specificul domeniului în care apar şi se formulează problemele. Prin urmare, în 
rezolvarea de probleme sunt prezente atât aspecte generale, cât şi specifice, iar 
rezolvarea presupune dezvoltarea corelată a lor. Totodată, rezolvarea de probleme 
este şi o modalitate superioară de învăţare cu eficiență crescută atât în planul 
cognitiv, cât şi în cel al motivaţiei, determinând evoluţia acesteia din urmă, de la 
formele extrinseci la cele intrinseci, cum sunt curiozitatea, interesul ştiinţific, 
sentimentele intelectuale şi atitudinile creative. 


5.1.8. TIPURILE GÂNDIRII 


Gândirea este o activitate ce cunoaşte mai multe forme de manifestare, în 
funcţie de mai multe criterii, printre care cele mai relevante ar fi: 

— Gândirea teoretică poate avea drept obiectiv acţiunea de a căuta, descoperi 

şi înţelege un adevăr; 

— Gândirea practică constă în acţiunea de a judeca asupra acţiunilor şi 
mijloacelor de lucru; 

— Gândirea logică se constituie în a fi un act de înţelegere şi cunoaştere, şi 
apare ca o necesitate de a căuta cauzele şi scopurile lucrurilor şi 
fenomenelor, de a le afla rațiunea lor; 

— Gândirea productivă-creativă contribuie la procesul creativ, de invenţii şi 
înovaţii, alături de imaginaţie contribuind la fenomenul creativității. 

Prin cunoaştere, înţelegere şi invenţie-creaţie, se realizează ştiinţa. Ştiinţa 
înseamnă cunoaştere şi explicare logică şi sistematică a tot ce este dat în observația 
internă şi externă şi crearea de adevăruri, descoperi de legi verificate prin practică. 

— Gândirea evaluativă constă în judecarea, aprecierea şi evaluarea semenilor 
şi realităţii înconjurătoare, cu ajutorul acestei forme a gândirii ierarhizăm 
valoric realitatea şi totodată adoptăm atitudini diferenţiate față de ceea ce 
ne înconjoară. 

— Gândirea convergentă şi divergentă sau laterală sunt forme antinomice ce 
presupun concentrarea sau dinpotrivă disiparea gândirii şi atenţiei asupra 
unor obiecte şi fenomene ce fac obiectul gândirii. 

Gândirea convergentă presupune o concentrare strictă asupra unei anumite 

probleme şi căutarea răspunsului corect, în timp ce gândirea divergentă presupune 

o abordare mult mai liberă, cu posibilitatea găsirii unor varietăți de răspunsuri la 
orice problemă dată. Se poate observa că între aceste două forme ale gândirii şi 
cele prezentate anterior, cea algoritmică şi euristică, există anumite corespondențe 
şi relaționări, gândirea algoritmică fiind mai degrabă analoagă şi asociată gândirii 
convergente, pe când gândirea euristică corespunde în mai mare măsură gândirii 
divergente. 

Există şi alte tipologii ale gândirii, cele ce aparțin mai degrabă psihiatriei şi nu 
psihologiei, cum ar fi gândirea ilogică sau patologică, sau altele ce ţin de magic, 
cum ar fi gândirea magico-fenomenistă, ca formă a gândirii primitive. 

Se desprinde faptul că gândirea este un proces psihic cognitiv superior, foarte 
complex care acționează în mod direct sau indirect asupra celorlalte procese 
psihice, având o structură şi un mecanism funcțional complex şi care în final se 
concretizează în formarea noțiunilor, conceptelor, înțelegerea şi explicarea 
fenomenelor, rezolvarea problemelor, obiective şi finalități strâns corelate şi 
interdependente ce presupun o serie de operaţii ale acestui proces psihic. 


5.1.9. GHIDUL FORMĂRII ŞI CONSOLIDĂRII GÂNDIRII 


Reguli cu caracter general 

1. Nu accepta părerea altora în mod necondiţionat, fără a reflecta, fără a gândi 
ce ştii tu despre acel lucru, fără a compara părerea ta cu a celorlalți. 

2. Raportează cât mai frecvent cunoştinţele însuşite şi experienţa anterioară la 
cerințele curente, schimbând de fiecare dată criteriul de raportare. Aceleaşi 
cunoştinţe pot fi utilizate pentru a realiza diferite operaţii-analize, sinteze, 
comparații, generalizări sau transformări. 

3. Valorifică experienţa altora, dar gândeşte şi independent de ea, plecând de 
la premisele ei sau prin confruntare cu ele. O motivare în acest sens constă şi în 
faptul că ceea ce este valabil pentru o persoană nu este valabil şi pentru o alta, în alt 
context. 

4. Încearcă să-ţi pui singur întrebări, caută să cunoşti cauzele diferitelor 
fenomene, fapte şi comportamente, încearcă să vezi legătura lor reciprocă, după 
cum se influențează, cum decurg unele din altele, pentru că totul poate fi privit ca 
unitate ca sistem, ca ceva aflat în mişcare, după cum şi gândirea omului, întregul 
său psihism se află în mişcare. 

5. În dialog, încearcă să iei poziţia şi unui „al treilea”, fiind pregătit să accepți 
argumentele raţionale ale partenerului, chiar dacă le neagă pe ale tale. 

6. Încearcă să nu respingi ideile noi, de viitor, cantonându-le în cele pe care 
eşti sigur şi care au fost, într-un anume fel, verificate, ci acordă credit şi ideilor de 
anticipare, de predicţie. 

7. Consemnează, din timp în timp, într-un jurnal personal opiniile, părerile, 
ideile şi gândurile tale, neauzite şi nepreluate de la alţii asupra evenimentelor, 
faptelor, situaţiilor şi experienţelor. Nu trebuie să modifici pe cele anterior 
menţionate chiar dacă evenimentele au evoluat altfel. 

Alte recomandări practice: 

a) Construiţi şi manipulaţi diferite scheme, dinamice şi suple, mentale şi de 
acțiune, pentru diferite tipuri de situaţii. 

b) Procedaţi la rezolvarea unei probleme asigurându-vă înţelegerea ei. 

c) Aplicaţi procedeul convergenței mijloacelor intelectuale, în speţă al 
convergenţei dintre legic şi logic (în ce măsura legicul capătă justificare logică), 
dintre legic şi intuitiv (în ce măsura relaţiile legice învăţate sau descoperite se 
sprijină pe o anumită experienţă intuitivă nemijlocită), dintre logic şi intuitiv (în ce 
măsură simțim că ceva este adevărat sau fals, real sau artificial). 

d) Utilizaţi tehnicile de verbalizare, generalizare şi transferul achiziţiilor deja 
făcute în planul comunicării. 

e) Promovaţi o atitudine flexibilă față de situația respectivă prin stabilirea 
unor alternative ale direcțiilor de rezolvare, prin evitatea generalizărilor pripite ale 
efectului de structură, datorat familiarizării cu experiență mentală sau acțională 
deja constituită şi blocantă, precum şi prin depăşirea efectului de „atmosferă”. 

f) Adoptaţi o atitudine critică şi creatoare în timpul studierii unei probleme. 

g) Utilizaţi strategii de gândire bazate pe intuiţie. Prin intuiție înțelegem 
sesizarea nemijlocită a esențelor, bazată pe experiență fără ca subiectul să fie 
capabil, totdeauna să explice cum a ajuns la concluziile sale. 

h) Sprijiniţi-vă gândirea pe modele, pe imagini mai mult sau mai puțin 
elaborate, schematizate, corecte şi esențializate. 

i) Utilizaţi raționamentul analogic şi orice analogii posibile între sisteme şi 
subsisteme cu structuri şi funcțiuni diverse, cu corespondente exprimate până la 
nivelul limbajelor formalizate. 


Rezumat 


Analiza şi înțelegerea mecanismelor acestui proces psihic complex facilitează şi 
dezvoltă capacitatea de autoevaluare din punct de vedere psihic a fiecărui individ, pe 
fondul autocunoaşterii şi a imperitivului socratic, ,„ Cunoaşte-te pe tine însuţi”, imperativ şi 
sintagmă regăsit cu precădere în conținutul şi formele gândirii. Definind şi delimitând 
tipurile acestui proces psihic central, în analogie cu celelalte procese psihic-cognitive, 
omul dispune de capacitatea de a pune în valoare elementele morfofuncţionale ale gândirii, 
demonstrând superioritatea sa față de celelalte specii, gândirea fiind o modalitate 
superioară a vieţii de relaţie, depăşind modalitatea inferioară specifică animalelor 
inferioare, exprimată prin excitabilitatea globală, constituindu-se într-un factor adaptativ, 
cât şi în inteligență senzorimotrică, specifică vieţii vegetale interne, adică animalelor 
superioare. Prin cunoaşterea tipurilor gândirii şi inteligenței şi prin capacitatea de 
autoevaluare, ne putem da seama de care formă dispunem, sau de care suntm mai 
deficitari, ce formă a inteligenţei ne caracterizează, pentru a pune în aplicare, aceste forme 
în activitatea cotidiană şi profesională. 

Test autoevaluativ 


1. Gândirea este considerată un proces psihic: 


COGNITIV inferior Asta Aba zatiaud a ca Că oii ca e do dă Rada a Da et d a 
Cognitiv Superior «n esse canoane an al oi pa i til ata b 
REGILOR: șa caut ouă ate d li do doll a data Aa i d c 


2. Printre interpretările acordate gândirii se situează teoriile: 


Functionalisté css înalta ada ca aaa tess a 
Psihogenetice ednini nea amane eee ae iedit b 
Structuralist-operaţionale „orreee c 
VAIA AIE ANAE EN cut ia n a AE EES EEE EEAS d 
Teologice nenesie a a a aa A A e 


3. Conținutul gândirii este format din cel puțin trei elemente, vă rugăm să le 
specificaţi: 


4. Care din aceste elemente este superior sau inferior celuilalt (superior lui a, b, c şi 
inferior lui a, b, c), combinații raporturile posibile dintre aceste elemente prin prisma 
superiorității şi inferiorității: 


5. Delimitaţi principalele operaţii ale gândirii: 

8. Inteligența este: 


UN proces PSihiC „caen nana aaa a 
un fenomen psihic ...... men enma en .b 
o formă a gândirii mm nenea nenea c 
o apttüdine seerias ae 33 noa i da d aa ea ae d 
un mecanism psihic manea nana en anemie e 


9. Evaluaţi cel puţin cinci tipuri ale inteligenței: 


10. Evidenţiaţi cel puţin cinci recomandări necesare formării gândirii: 


Exerciţii 


1. Demonstraţi superioritatea gândirii în raport cu procesele psihice cognitive 
inferioare. 

2. Explicaţi rolul de proces psihic central al gândirii. 

3. Evaluaţi funcţiile şi importanța gândirii şi inteligenței în viaţa cotidiană şi în 
activitatea profesională. 

Capitolul 6 


MEMORIE ȘI UITARE 


Structura problematicii analizate 


În capitolul destinat analizei procesului psihic cognitiv superior sunt 
evidenţiate principalele componente structurale în colaborare cu mecanismele 
neurofiziologice şi neuropsihologie prin intermediul cărora explicăm memoria şi 
nivelurile ei. Totodată, evidenţiem faptul că acest proces psihic, prin funcţiile sale, 
nu este reductibil doar la capacitatea de a memora, păstra şi actualiza 
conținuturile informaţionale sau la capacitatea de memorie pasivă, ci este un 
proces psihic complex, îndeplinind o funcţie dinamică, de reflectare activă, 
selectivă şi inteligibilă. În acelaşi timp, sunt prezentate caracteristicile, calitățile, 
nivelurile şi formele memoriei, mecanismele şi factorii care optimizează memoria, 
în defavoarea altui fenomen psihic opus acesteia : uitarea. Prin conținutul asimilat 
vom putea valorifica informaţiile, dincolo de simpla engramare, păstrare şi 
recunoaştere, valorificare realizabilă, ca urmare a reflectării active, în coroborare 
cu celelalte procese şi fenomene psihice, în primul rând cu gândirea şi atenţia, faţă 
de care uitarea este dependentă şi condiţionată, fiind diminuată când suntem mai 
atenți şi apelăm la gândirea logică, şi mai accentuată când nu înţelegem conţinutul 
informaţional memorat, şi când apelăm la reproducerea mecanică din memorie. 


6.1. Memoria 


6.1.1. NECESITATEA ŞI IMPORTANŢA MEMORIEI 


Unul dintre procesele psihice fundamentale care permite existenţa vieții 
umane şi sociale fără de care omul n-ar putea exista şi acționa este memoria. Acest 
proces psihic este deosebit de necesar şi important, întrucat prin el viaţa psihică nu 
„traieşte” şi nici nu se manifestă doar prin prezent, ci este „reprodusă” şi 
„transferată” din trecut în prezent, prin intermediul reactivării şi reproducerii 
informaţiilor, cunoştinţelor şi experiențelor dobândite. La fel, nici tabloul reacţiilor 
sau acțiunilor imediate, nu sunt evaluate doar prin prisma prezentului, ci fiecare 

dintre acestea au şi o determinare retrospectivă la care contribuie în mod nemijlocit 
acest proces psihic cognitiv superior. 

Memoria nu este un proces specific doar speciei umane, ci într-o formă 
elementară este regăsit şi la nivelul unor animale superioare, cunoscută sub 
denumirea de memorie senzorială, şi care este specifică tuturor formelor de 
manifestare a vieţii, spre deosebire de memoria cognitivă, ca formă specifică şi 
exclusiv umană. Prin importanţa şi funcţiile împlinite ale acesteia, Scenov 
apreciază memoria drept „piatra unghiulară a dezvoltării psihice”, întrucât fără 
memorie nu poate fi concepută formarea proceselor superioare, a conştiinţei şi 
personalității în general. Memoria îndeplineşte rolul de „premisă” şi „produs” al 
tuturor celorlalte procese psihice. Reflectă trecutul, îndeplinind în acest sens o 
funcţie a sedimentării şi reactualizării selective a experienţelor, şi stă totodată la 
baza învăţării şi dezvoltării. Fără memorie am uita tot ceea ce am învăţat, uitând 
sau mai bine zis nepăstrând informaţia, ceea ce ar face inoperabil şi imposibil 
transferul  cunoştiințelor, informațiilor şi înțelegerea acestora, în afara 
cunoştiințelor anterioare, astfel că învăţarea cognitivă nu poate avea loc. 

Există o memorie individuală şi o memorie social-istorică, reproducerea 
realizându-se fie oral, fie în scris, prin intermediul comunicării verbale. În ceea ce 
priveşte memoria individulală, dispunem mai mult de o memorie cognitivă, fiecare 
persoană parcurgând anumite etape ale educaţiei, instruirii, unde a beneficiat de un 
suport informaţional care trebuie să-l reţină în vederea exercitării profesiei sau 
chiar a comportării în societate. Pe lângă această memorie cognitivă, trebuie să 
dispunem şi de o aşa-numită memorie senzorială (recunoaşterea realității 
înconjurătoare şi a unor obiecte şi fenomene cunoscute), de o memorie afectivă, 
motrică şi psihomotrică, ultimile două forme implicând un suport logic mai scăzut 
decât memoria cognitivă şi logică. 

Desigur nu se impune să reținem orice experiență din viaţă sau toate 
informaţiile transmise, ceea ce ar fi nu numai inutil, ci şi imposibil de realizat. De 
regulă, reținem ceea ce este necesar prezentului şi ceea ce reclamă acesta, ca ceea 
ce ar fi necesar, şi ceea ce este impregnat mai mult afectiv, motivaţional şi logic. 
Există mai multe opinii legate de acest proces psihic fundamental. În lucrarea 
Despre memorie şi amintire, Aristotel observa că memoria, luată în sine, este un 
produs al conştiinţei noastre din prezent, constând în faptul că noi valorificăm 
trecutul, conţinutul acestuia în prezent, memoria neidentificându-se cu trecutul 
reflectat, ea fiind un trecut reflectat de prezent şi de viitor. Spre exemplu 
evenimentele din decembrie 1989, aparțin trecutului, dar sunt reflectate de prezent, 
ceea ce face ca de multe ori şi în multe situaţii să nu corespundă adevărului istoric. 
Ni se pare deosebit de relevantă din acest punct de vedere remarca privind raportul 
dintre materie şi memorie, realizată de filosoful francez H. Bergson, după care 
materia aparține lumii spaţiului timpului, iar memoria aparține lumii duratei pure , 
a eului profund, deci a sufletului. 

Completându-l pe Aristotel, am spune că memoria este întradevăr un produs al 
conştiinţei noastre, ceva reflectat, dar care nu aparţine doar prezentului, şi care, de 

regulă, este interpretat subiectiv, dar este un produs al conştiinţei în general şi nu 
doar al conştiinţei prezentului. Noi reactualizăm şi recunoaştem în prezent 
conţinutul trecutului într-o formă mai mult subiectivă decât în cea obiectivă, reală 
şi adevărată, intervenind între timp unele interpolări şi deformări, care nu mai 
reproduc trecutul ca trecut, doar ceea ce „reclamă” şi îi este necesar prezentului. 

Într-un asemenea context, memoria completează ceea ce îi lipseşte 
prezentului (Picron) şi nu redă în mod fidel trecutul pur, ci mai degrabă trecutul 
„purificat” corespondent şi util intereselor individuale şi de grup. Să ne aducem 
aminte de modul cum a fost tratat mareşalul Antonescu până în decembrie 1989, 
şi ce importanță au în prezent evenimentele de la 23 august 1944. Din acest punct 
de vedere, autorul citat impunea realizarea unei distincţii dintre trecut şi prezent, 
ceea ce ar permite o delimitare netă dintre realitate şi ficțiune — imaginar —, 
memoria colectivă apelând, de regulă, la asemenea artificii, punând pe prim plan 
interesele şi nu adevărul istoric. Memoria trebuie să se bazeze pe percepţie, 
realitate şi adevăr, şi nu pe reprezentare sau imaginație, în afara absenței realului 
istoric. Ceea ce este imposibil sau diminuat, întrucât martorii evenimentului 
lipsesc, ei consemnând evenimentul în funcţie de starea de moment, şi nu 
exclusiv în funcție de realitate şi adevăr. 

Memoria colectivă este influențată şi chiar deformată de mass-media, prin 
acest instrument fiind manipulate conştiinţele individuale şi colective, păstrându-se 
în memorie „adevărul” alterat şi deformat despre trecut ca trecut, cât şi de prezent, 
ca viitor posibil şi probabil. 

Omul, pe lângă multe alte capacităţi de care dispune (de a simţi, gândi, vorbi, 
imagina, dori, voii), o poseda şi pe aceea de a reţine, conserva şi reutiliza propria 
experiență. Acest lucru îl putem realiza cu ajutorul memoriei. 

Aşa cum poate rezulta din introducerea făcută şi din alte opinii pe marginea 
aceleiaşi teme, memoria este procesul psihic prin care se realizează memorarea, 
păstrarea şi actualizarea sub forma recunoaşterii sau reproducerii experienţei 
cognitive, afective şi volitive. 

Trăsătura esențială rezultată din definiţie, acea de reflectare a lumii 
înconjuratoare şi a relațiilor omului cu realitatea, nu este reductibilă la funcția 
amnezică, elementară, ci este un proces complex de reflectare activă, selectivă şi 
inteligibilă a experienţei umane. 


6.1.2. CARACTERISTICILE MEMORIEI 


a) Caracterul activ al memoriei rezultă din faptul că ceea ce memorăm are o 
strânsă legatură cu conţinutul concret şi condiţiile activităţii pe care o desfăşurăm 
cu obiectivele pe care le urmărim. 

Memoria este în strânsă interacţiune şi interdependenţă cu toate celelalte 
procese, însuşiri şi capacităţi psihice. Ea este influenţată de: 

— primul sistem de semnalizare (senzații, percepții): 

e starea afectivă — emoţională; 
e motivaţie şi voință; 

— experiență şi nivelul intelectual. 

b) Caracterul selectiv 

Retenţia, reținerea şi reactualizarea informaţiilor nu este globală, ci selectivă; 
reținem şi memorăm mai repede şi mai durabil ceea ce prezintă o anumită 
semnificație pentru noi, deci ceea ce corespunde trebuințelor, dorințelor, 
atitudinilor, sentimentelor, înclinațiilor şi intereselor noastre. Caracterul selectiv 
este influenţat şi de particularităţile obiective ale realității. 

c) Caracterul inteligibil al memoriei constă în înțelegerea celor memorate şi 
reactualizate; sistematizarea, clasificarea, ierarhizarea şi structurarea acestora care 
asigură legătura memoriei cu gândirea şi caracterul logic, rațional şi conştient — 
inteligibil — al informaţiei receptate şi reţinute în vederea reactualizării şi 
reproducerii ei. 

Memoria este definită şi presupune fixarea, păstrarea şi reactualizarea 
informaţiilor (reproducere). 

Memoria umană este un proces psihic mult mai complex decât cel al 
animalelor. Animalele superioare posedă memorie doar la nivelul recunoaşterii, 
fără a avea capacitatea de a reproduce ceva, de a-şi aminti. Animalele posedă mai 
mult memoria mişcărilor şi nu memoria ideilor sau memoria socială. 


6.1.3. CONȚINUTUL MEMORIEI 


În funcţie de volumul şi cantitatea informaţiei stocate, conţinutul memoriei 
este foarte bogat, complex şi divers, fiind coroborat cu anumite criterii, elemente. 

1. Mai întâi memorăm cuvinte: copilul trebuie să asimileze vorbirea uzuală, 
şcolarul vocabularul limbii litarare şi ştiinţifice, specialistul limbajul de 
specialitate, omul în general vocabularul lexical al limbii etnice şi a unor limbi 
străine în scopul dezvoltării cunoaşterii în specialitatea şi profilul profesional, 
precum şi a posibilității de exprimare a gândurilor, ideilor, sentimentelor stărilor 
psihice. 

2. Memorăm reprezentări. În viaţă începem cu acest fel de memorare. Copilul 
reține amintirea senzaţiilor şi percepţiilor (cald, fierbinte), pe urmă se ridică la 
memorarea chipurilor persoanelor, a peisajelor, imprejurărilor, situaţiilor, 
evenimentelor (sărbătoarea zilei de naştere, pomul de crăciun, vizita cuiva care l-a 
impresionat). 

3. Memorăm idei: înţelesul cuvintelor, frazelor, propoziţiilor (lecţii, 
discursuri). 

4. Memorăm acte şi acțiuni. Pentru copil mersul, vorbitul, statul în picioare, 
ulterior actul cititului şi al scrisului, număratul, socotitul, cântatul, flueratul, 
jocurile, gimnastica, alergatul, până la nivelul deprinderilor şi automatismelor 
(ştiinţifice, sportive, artistice, profesionale). 

5. Memorăm afecte şi trăiri: ne reamintim de plăceri sau dureri, retrăim 
bucurii din tinereţe (nostalgii, doruri, pasiuni). Ideea unei memorii afective pure 
este contestată, de exemplu nu ne putem reaminti o bucurie sau o durere, ci numai 
împrejurările în care s-a produs; ne amintim mai uşor despre lucrurile/evenimentele 
mai îndepărtate decât de cele mai apropiate. Între timpul trecut şi capacitatea de 
reproducere se instituie un raport proporțional: timpul îndepărtat conferă 
posibilitatea de reținere şi reproducere a unei cantităţi mai mari de memorare în 
plan afectiv şi cel al reprezentărilor, nu şi în planul ideilor. 

Nu memorăm însă în mod pasiv şi involuntar, ca o simplă înregistrare 
mecanică, ci memorăm în mod voluntar şi activ, caracterul activ al memoriei 
rezultând din faptul că ceea ce memorăm are o strânsă legătură cu conţinutul 
concret şi condiţiile activităţii pe care o desfăşurăm, cu obiectivele pe care le 
urmărim. 

Reţinerea şi reactualizarea informaţiilor nu este globală, ci selectivă, 
exprimată prin faptul că noi nu reținem totul şi nici nu reactualizăm totul. 
Memorăm mai repede şi mai durabil ceea ce prezintă o semnificaţie pentru noi, şi 
ceea ce corespunde trebuinţelor, şi dorințelor noastre. Dar memorarea nu este 
condiționată numai de conținutul informaţiei, ci şi de unele calități ce 
caracterizează  subsistemul, structurile,  neurofiziologice, desemnate prin 
mecanismele neurofiziologice pe care le vom analiza în continuare. 


Mecanismele neurofiziologice ale memorie 

Substratul material al memoriei şi implicit al raportului dintre structurile 
neurofiziologice şi acest proces psihic nu este încă elucidat, existând doar unele 
ipoteze în ceea ce priveşte acest raport, desprinzându-se, în mod ipotetic, două 
mecanisme distincte. 

Primul mecanism s-ar caracteriza prin existenţa unor circuite reverberante şi 
ar face referință la memoria de scurtă durată, care ar funcționa prin intermediul 
unor lanţuri de neuroni, sub forma unor asemenea circuite, şi care ar fi probabil 
localizate în structura nervoasă din creier numită hipocamp, unde există întradevăr 
asemenea circuite. S-a demonstrat că existenţa unor leziuni în această structură 
provoacă tulburări ale memoriei, până la amnezie, mai ales a amneziilor retrograde, 
care survin în urma unor accidente sau afecțiuni ale creierului, când bolnavul uită 
totul ceea ce a ştiut şi cunoscut în raport cu viaţa şi persoana sa ar fi primul 
mecanism. 

Al doilea mecanism ar trebui să explice înregistrarea informaţiilor pe timp 
îndelungat, făcând referință la faza engramării şi a memoriei de lungă durată. În 
acest sens se presupune că datele senzoriale lasă o urmă în structurile cerebrale, 
denumită engramă, dar unde şi în ce formă nu ştim pe deplin, neexistând o 
demonstraţie pe deplin convingătoare. Ştim doar atât că, la baza studiului 
engramării stau aspectele de natură neurofiziologică şi biochimică, şi că din punct 
de vedere neurofoziologic, memoria este o funcție a sistemului nervos central, prin 
care informația din mediu este prelucrată şi stocată la nivelul structurilor 

memoriale, având un caracter multilocalizat. Astfel că pentru fiecare sistem al 
fluxului uniformaţional corespunde un neuron din cadrul reţelei neuronale. 

Alţi autori mai evidenţiază şi o altă ipoteză legată de mecanismul 
neurofiziologic, relevând faptul că la faza de engramare participă un număr relativ 
mare de neuroni, pentru fiecare item al fluxului informațional existând un cod unic. 

În ceea ce priveşte faza reactualizării informaţiei sau a reproducerii, aceasta 
are, de asemenea, la bază o complexă interacţiune dintre stările bioelectrice 
neuronale. Reactualizarea informaţiei începe prin emiterea de semnale de „apel” la 
nivelul unui centru nervos, care antrenează un activism bioelectric de explorare ce 
sensibilizează moleculele de ARN din citoplasma şi din zona exterioară a nucleului 
neuronului. În final, moleculele de ARN preiau informaţia căutată de pe suportul 
molecular de ADN şi o aduc la suprafață, de unde este transferată pe suportul 
bioelectric şi pusă în circulaţie. Asemenea concluzii au la bază unele experimente 
făcute pe animale mici, cum ar fi cel al lui Jacobson şi Hyden, realizat pe şoareci. 
Explicaţiile sunt mult mai complexe, şi de cele mai multe ori ipotetice, lăsând 
posibilitatea unor interpretări şi contestări în ceea ce priveşte adevărul ştiinţific. 


6.1.4. NIVELURILE ŞI FORMELE MEMORIEI 


Aşa cum am anticipat deja, memoria cunoaşte şi se obiectivează prin mai 
multe faze, cum ar fi: 

1. faza de memorare, întipărire sau engramare; 

2. faza de reţinere (păstrare sau conservare); 

3. faza de recunoaştere şi reproducere. 


Memorarea sau întipărirea 

Memorarea este procesul de formare a legăturilor nervoase la nivelul scoarței 
cerebrale şi de întărire (întipărire) a acestora, ceea ce specialiştii desemnează prin 
engramare. Este faza şi operaţia când unele cuvinte, imagini se imprimă în creier, 
operaţie ce este condiţionată şi determinată de mai mulți factori obiectivi şi 
subiectivi, cum ar fi: 

1. Starea biologică (vârsta, sistemul nervos — mecanismele neuropsihologice etc.); 

2. Condiţii psihice: atenţie, interes, stare afectivă şi motivaţional — volitivă. 

Capacitatea de fixare şi păstrare este cu mult mai scăzută în condiţiile de stres, 
de emoţii puternice, fie pozitive, fie negative. Nu ne aducem prea multe aminte din 
imprejurările unei nunţi, înmormântări, sesiuni de examen, admiteri etc. 

În funcţie de prezenţa sau absenţa unor factori se desprind mai multe forme ale 
memorării, corespondente formelor memoriei, cum ar fi memorarea: mecanică, 
logică (aceste forme bazându-se pe unele operaţii ale gândirii şi capacitatea de 
înțelegere a conţinutului memorat), voluntară şi involuntară (în funcţie de 
interesele şi obiectivele ce stau la baza activității de memorare, precum şi de efortul 
volitiv implicat). 

Păstrarea sau conservarea 

Ca fază a memoriei, păstrarea presupune reținerea pentru un timp mai scurt 
sau mai îndelungat acelor memorate, cum ar fi: cuvintele şi actele, ideile şi 
sentimentele, cunoştinţele teoretice predate etc. 

Păstrarea nu trebuie înţeleasă ca o simplă depozitare de informaţii, ci ca un 
proces activ, care presupune organizarea şi reorganizarea celor memorate, 
includerea lor în noi sisteme de legături care are ca rezultat obținerea de efecte noi. 
Păstrarea este un proces psihic complex şi îndelungat, în care are loc reorganizarea 
structurală a materialului însuşit, simplificarea lui, concretizarea, generalizarea 
sintetică, sistematizarea, stabilirea de legături între diferitele părţi ale materialului 
engramat. De aici rezultă că memoria, şi implicit această fază, are permanente 
legături cu gândirea sau operaţiile acesteia, fiind condiţionată atât sub raportul 
păstrării, cât şi al reproducerii. 


Recunoaşterea şi reproducerea 

Reactualizarea informaţiei stocate sub forma recunoaşterii şi a reproducerii, ca 
faze distincte, constă în revehicularea acesteia, fapt pentru care se face apel la 
mecanismul reconstrucției şi a trierilor succesive ale informaţiei engramate şi 
păstrate. De obicei, recunoaşterea este mai facilă decât reproducerea de unde şi 
referința testelor în evaluarea cunoştiințelor decât reproducerea conţinutului 
memorat. Sunt însă cazuri de reactualizare în care recunoaşterea este extrem de 
vagă: îmi vine în minte o melodie, ştiu că am auzit-o cândva dar nu-mi pot aminti 
nici când şi nici unde. 

Caracteristicile reactualizării prin intermediul recunoaşterii şi reproducerii 
sunt determinate de obiectivele sarcinii şi se exprimă prin: 

— promptitudinea se referă la rapiditatea cu care informaţia este extrasă şi 

oferită mecanismelor de elaborare a răspunsurilor; 

— adecvare — fidelitate sunt caracteristici determinate de concordanța în 
conţinut şi semnificaţie a ceea ce se cere şi ceea ce s-a reactualizat, 
concordanța putând fi totală, parţială, adecvată sau inadecvată; 

— completitudinea exprimă diferența dintre materialul memorat şi cel ce 
poate fi reactualizat, şi unde, de regulă, capacitatea de reactualizare este 
mai scăzută decât cea de engramare şi chiar cea de păstrare. 

În raport cu gradul de adecvare şi fidelitate, recunoaşterea poate fi eronată, 
imprecisă şi precisă, ea putîndu-se realiza involuntar sau voluntar, implicând o 
anumită cantitate de efort în vederea reamintirii şi reactualizării a celor memorate. 

Spre deosebire de recunoaştere, reproducerea constă în reactualizarea şi 
relatarea informaţiei anterior stocate, în absenţa obiectului de referință, incluzând 
în mai mare măsură operaţiile gândirii şi limbajul. Asemenea recunoaşterii şi 
reproducerea poate fi involuntară şi voluntară, conştientă şi selectivă, eronată, 
imprecisă şi precisă. Reproducerea involuntară are loc atunci când experiența 
anterioară se reactualizează oarecum „de la sine”, în mod neselectiv, implicând 
anumite tipuri de asociaţii (de asemănare, contrast şi contiguitate), pe când 

reproducerea voluntară se referă la reactualizarea experienţei actuale în vederea 
realizării unui scop bine precizat, fiind un proces dirijat conştient, îmbrăcând un 
caracter selectiv. Acest caracter constă în faptul că în momentul evocării 
cunoştinţelor anterior stocate sunt triate şi supuse unui autocontrol logic, în scopul 
apropierii treptate de precizia datelor memorate, adică a creşterii şi adecvării şi 
fidelității. 

Reproducerea poate fi fidelă dar şi înşelătoare, o asemenea diferenţiere având 
la bază vârsta celor care memorează: copiii fixează mai uşor informația, dar o 
reproduc cu mai multe greşeli, pe când tinerii fixează mai greu un text, şi îl 
reproduc cu mai multă fidelitate. 

Aşa cum este cunoscut, memoria nu este un proces psihic autonom, ci este un 
element integrat în cadrul sistemului psihicului uman şi în raporturi de 
interdependenţă funcţională cu celelalte fenomene şi procese psihice, în mod 
deosebit cu gândirea. R.C. Atkinson şi R. Shiffrin reuşesc să prezinte un model al 
memoriei din combinarea operaţiilor (proceselor) cu structurile memoriei. 


Memoria de scurtă durată Memoria 
- (MSD) de lungă 
Registru (Memoria temporară de durată 
senzorial lucru - operațională) (MLD) 
- vizual 
Mediu - auditiv 
de intrare - tactil - Procesele de control 


- ; - Codarea 

- ; - Repetiția Stocajul 

- faptic - Decizia permanent 
- Strategii de restabilire al memoriei 


Răspuns 
REZULTAT Ieşiri 


Fig. 6.1. Modelul memoriei rezultat din combinarea structurilor acesteia 
cu unele procese psihice 


Acest model al memoriei arată că un eveniment din mediu stimulează unul sau 
mai mulți analizatori (registre senzoriale), aceste stimulări sunt filtrate în memoria 
de scurtă durată, de unde pot fi folosite în realizarea unor sarcini curente, obişnuite 
(răspuns — ieşire) sau pot fi prelucrate, transformate şi predate memoriei de lungă 
durată pentru a fi stocate şi folosite mai târziu prin revehiculare în memoria de 
scurtă durată. 

Modelul prezentat se aseamănă foarte mult cu modelul de prelucrare a 
informaţiei pe computer, implicând mai multe componente ale psihicului uman şi 

operaţii ale gândirii, printre care par a fi mai relevante codarea, repetiţia, stocarea, 
decizia, operaţiile de control, strategiile de restabilire. Acest model ne arată că un 
eveniment din mediu stimulează unul sau mai mulți analizatori (registre 
senzoriale). Aceste stimulări sunt fixate în memoria de scurtă durată (memorie 
temporară, de lucru, operaţională), de unde pot fi folosite în realizarea unor sarcini 
curente, obişnuite (răspuns-ieşire) sau pot fi prelucrate, transformate şi predate 
memoriei de lungă durată pentru a fi stocate şi folosite mai târziu în memoria de 
scurtă durată. Deducem, de aici, că există mai multe tipuri şi forme ale memoriei, 
coroborate cu unele criterii, cum ar fi şi cele pe care le vom prezenta în continuare. 


6.1.5. TIPURILE MEMORIEI 
ŞI FORMELE SALE DE MANIFESTARE 


Tipologia memoriei se realizează în funcţie de unele criterii. 

1. După durata de păstrare a informaţiei şi a criteriilor de ordin cibernetic- 
informaţional, principalele blocuri ale sistemului memoriei corespund principalelor 
forme de manifestare ale memoriei, desprinzându-se: 

a) stocajul senzorial (MS); 

b) memoria de scurtă durată sau memoria primară (MSD); 

c) memoria de lungă durată sau memoria secundară (MLD). 

Stocajul senzorial (MS) se referă la faptul că fluxul informaţional în cadrul 
sistemelor analizatorilor se menţine un timp după ce stimulul a încetat, 
(aproximativ 0,5 secunde, cu unele variații în funcție de modalitatea de recepţie şi 
intensitatea stimulului), suficient pentru codificare-recodificare, prelucrare şi 
interpretare, în scopul realizării modelului nervos al stimului şi pe baza acestora a 
codului — imagine. Acest stocaj funcțional, senzorial este absolut necesar pentru 
desfăşurarea normală a procesului de percepție deci pentru recunoaşterea 
stimulului ca atare. 

Stocajul senzorial are la bază relativa inerție a câmpurilor receptoare, a 
zonelor superioare ale sintezei aferente şi proprietatea sumaţiei temporale a 
excitație. 

Principala funcţie a stocajului senzorial este de a prelungi durata de menţinere 
a informaţiei în scopul unei prelucrări analitice. Din multiple informaţii 
recepționate, prin intermediul diferiților analizatiori, numai o parte se transmite 
blocului memoriei de scurtă durată. Selecţia informaţiilor realizându-se prin 
procese de filtrare, recunoaştere şi recodificare specifice fiecărei modalități de 
recepţie senzorială (auditivă, vizuală, olfactivă, kinestezică etc.). Această formă a 
memoriei mai portă denumirea de memorie de foarte scurtă durată şi constă în 
faptul că stimularea şi reținerea informației durează mai puţin de o secundă, până la 
0,25-0,50 dintr-o secundă. 

Memoria de scurtă durată (MSD) este memoria care, fără o reactivare 
specială, reţine informaţia numai într-un interval de timp redus, între 5 secunte şi 8- 

10 minute. După acest interval, informaţia este uitată ori este trecută în memoria de 
lungă durată. Conţinutul memoriei de scurtă durată este alcătuit fie din elementele 
stocajului senzorial, fie din elementele extrase din memoria de lungă durată sau şi 
din una şi din alta. 

Memoria de lungă durată (MLD) este tipul de memorie prin care sunt 
păstrate informații cognitive (imagini, concepte, legi, formule), stări afective 
(emoţii, sentimente), aspecte volitive-motivaţionale (motrice, scopuri, modalităţi de 
reacţie), atitudini, convingeri etc. 

Memoria de lungă durată prezintă următoarele caracteristici: stocaj permanent, 
volum practic nelimitat, prezentarea formelor geometrice de codificare, pe lângă 
posibilitatea prezenţei şi a formelor neverbale corespunzătoare tuturor modalităţilor 
senzoriale. 

Memoria de lungă durată este „depozitul” atât al evenimentelor cotidiene din 
viață individului, cât şi al celor social-istorice, conţinând atât informaţiile 
constatative, cât şi evaluative şi interpretative. Organizarea conţinutului 
informaţional al memoriei de lungă durată se realizează după schema de tip logico- 
operaţional şi nu după cea de tip liniar, aditiv. 

Aceasta înseamnă că elementele conţinutului memoriei de lungă durată nu se 
afla într-o relație de juxtapunere sau de anterioritate, posterioritate, ci într-o relație 
de condiţionare semantică. 

În organizarea şi structura internă a memoriei de lungă durată, pe lângă 
mecanismele biochimice bazale din interiorul celulelor nervoase, se sprijină pe 
mecanismele logico-operaţionale. Această structurare logico-operaţională face 
posibil ca „apelul” de evocare să ajungă rapid la informațiile cerute şi să le readucă 
în câmpul activităţii mentale actuale conştiente, cu determinările calitative, 
corespunzătoare. 

2) În funcţie de implicaţiile şi condiționările logicii şi ale gândirii, se desprind 
memoria mecanică şi memoria logico-inteligentă. 

Memoria mecanică se bazează, în pricipal, pe succesiunea elementelor în 
fluxul informațional, implicând simpla repetare a materialului şi conducând la 
învăţarea formală a formelor verbale, nu şi a conţinutului logic a informaţiei 
memorate, fiind necesară şi utilă în memorarea unor poezii, citate, unor formule, 
unor date istorice, şi unor denumiri geografice etc. Conducând la învăţare formală 
şi, de regulă, bazată pe constrângere, de cele mai multe ori memoria mecanică este 
ineficientă, mai degrabă fiind recomandată consemnarea, notarea informaţiei ce 
urmează a fi memorată în mod mecanic, decât a depune un asemenea efort psihic. 

Memoria logică-inteligentă depinde de schemele operatorii ale gândirii şi 
presupune înţelegerea celor memorate, a sensului şi semnificaţiilor informaţiilor 
transmise. Se bazează pe învocaţii de tip cauzal, logic, raţional. Pentru dezvoltarea 
memoriei logice este necesară însăşi dezvoltarea gândirii, a inteligenței de a 
construi modele operaționale, cauzale, analogice sau deductive. 

În raport cu memoria mecanică, memoria logică asigură realizarea unei 
învăţări autentice, cu mari posibilităţi operaţionale şi de transfer în cele mai diverse 

situații, fiind mai eficientă memoriei mecanice. Este superioară prin autenticitate, 
economicitate şi productivitate crescută, astfel că frazele se rețin cu o 
productivitate de 25 de ori mai mare decât cuvintele izolate, şi cu un efort mai 
scăzut. Din acest punct de vedere se impune ca în învăţarea limbilor străine 
cuvintele să fie învăţate în fraze şi nu în mod izolat, apelându-se la principiile şi 
mecanismele ce țin de teoriile asociaționiste şi gestaltiste. 

3) În funcţie de prezenţa sau absenţa scopului mnezic - de memorat se 
desprind memoria involuntară şi memoria voluntară. 

Memoria involuntară se caracterizează prin faptul că întipărirea informaţiei 
se face neintenţional, fără stabilirea unui scop mnezic prealebil şi fără utilizarea 
unor procedee mnezice speciale. Memoria involuntară nu este identică cu 
înregistrarea pasivă şi mecanică a unor stimuli şi informaţii, ci această formă se 
constituie în ceea mai mare parte din experienţa anterioară şi are la bază conţinutul 
informaţional stocat şi păstrat. Nu de puţine ori ne aducem aminte de unele lucruri 
fără de vreun efort prea mare, fiind reactivată informaţia fără vreun interes şi scop 
mnezic bine delimitat. Memoria involuntară este condiţionată de mai mulți factori, 
cum ar fi organizarea şi structurarea materialului ce urmează a fi memorat, 
semnificația şi gradul de utilitate a informaţiei memorate, precum şi volumul şi 
calitatea acesteia. 

Memoria voluntară se caracterizează prin prezența scopului de a memora şi 
care, de regulă, presupune o concentrare a atenţiei şi a gândiirii cu mult mai 
ridicate decât în memoria involuntară. Melodia şi chiar textul unui cântec care ne 
place se memorează fără prea mult efort, pe când unele texte mai dificile şi uneori 
greu inteligibile presupun un efort voluntar şi o concentrare a atenției şi gândirii cu 
mult mai susținute. De regulă se apelează la memoria voluntară, întrucât ne 
propunem să memorăm ceea ce este necesar şi util, memoria involuntară 
influențând de cele mai multe ori pozitiv memoria voluntară şi activitatea 
desfăşurată în prezent, pe fondul experienţelor anterioare. 

Aceste forme ale memoriei pot fi coroborate, desprinzându-se următoarea 
ierarhie a memorării şi a efectelor induse, prin calitate şi eficienţă, cum ar fi: 

— memorarea involuntară şi mecanică — cu ceea mai slabă eficiență; 

— memorarea voluntară şi mecanică; 

— memorarea involuntară şi inteligentă — logică; 

— memorarea voluntară şi inteligentă — cu ceea mai ridicată eficiență. 

Prima corelaţie stabilită este considerată ca a fi memorie inferioară, caracterul 
mecanic având rădăcini adânci în unele proprietăți ale materiei, cunoscută fiind în 
acest sens „memoria” unui aliaj de nichel şi titan, denumit „nitinol”, când la o 
temperatură de +95*C, acest metal este deosebit de elastic, recăpătându-şi forma 
dacă din el se confecţionează o spirală. Un asemenea fenomen este regăsit şi în 
lumea cristalelor (un cristal de sare sub o formă cubică dizolvat în apă, apoi pus în 
condiţii favorabile cristalizării, îşi recapătă caracteristicile geometrice inițiale. De o 
memorie inferioară dispun şi unele specii de insecte şi animale inferioare, cum ar fi 

memoria la furnici sau chiar la parameci care sunt capabili să reţină legătura între 
un excitant fizic sau chimic şi creşterea temperaturii apei. 

Pentru a dispune de o memorie şi memorare eficientă, este necesar ca acest 
proces psihic să se bazeze pe mecanisme neurofiziologice şi neuropsihologice 
funcţionale, în coroborare cu anumite trăsături şi particularități ale psihicului, şi 
implicit cu anumite calități ale memoriei, calități asupra cărora în mod succint vom 
face şi noi referință. 


6.1.6. CALITĂŢILE MEMORIEI 


Pe lângă tipurile şi formele memoriei, acest proces psihic presupune unele 
calități şi însuşiri, cum ar fi: 

1. Volumul memoriei (cantitatea de material cu care putem opera, reținem, 
păstrăm şi reacţionăm). 

2. Elasticitatea, mobilitatea sau supletea memoriei (capacitatea de a acumula 
cunoştinţe noi, de a le organiza şi reorganiza pe cele vechi, de a le depăşi sau a le 
uita pe cele necorespunzătoare). 

3. Rapiditatea întipăririi (fixarea - memorarea se realizează repede, cu mare 
economie de timp şi de efort). 

4. Trăinicia păstrării (cele memorate sunt consemnate corect pentru o 
perioadă lungă de timp). 

5. Exactitatea sau fidelitatea reactualizării celor memorate (indică gradul de 
precizie, de corectitudine şi acuratețe a recunoaşterii şi reproducerii). 

6. Promptitudinea reactualizării (realizarea rapidă, promptă a recunoaşterii şi 
reproducerii). 

Cunoscând care este acea calitate a memoriei care îi lipseşte sau care este 
însuficient dezvoltată, omul poate lua măsurile corespunzătoare în vederea formării ei. 


6.1.7. FACTORII OPTIMIZĂRII MEMORIEI 


Procesele memoriei se realizează mai uşor sau mai greu, mai repede sau mai 
încet, cu un consum mai mare sau mai mic de energie şi timp, cu o eficiență 
crescută sau scăzută în funcţie de o serie de factori, care sunt împărțiți în trei mari 
categorii: 

1. particularitățile materialului de memorat; 

2. caracteristicile ambianţei în care are loc memorarea sau reactualizarea; 

3. trăsăturile psihofiziologice ale subiectului. 

Natura materialului poate fi: 

— intuitiv — obiectual sau abstract; 

— descriptiv sau explicativ — raţional; 

— semnificativ sau lipsit de sens logic; 

— utilitar — pragmatic pentru subiect. 

Materialele intuitiv senzoriale, verbale — semnificative se întipăresc şi se 
reactualizează mai uşor decât cele simbolic — abstracte sau verbal nesemnificative. 
Deci imaginile se întipăresc mai uşor decât cuvintele, cuvintele mai uşor decât 
silabele, cuvintele asociate mai uşor decât cele izolate. Studenţii reproduc mai uşor 
cuvintele distincte decât imaginile intuitive, materialele structurate logic se rețin 
mai bine decât cele neorganizate şi nestructurate; cele omogene, cu elemente 
similare mai greu decât cele cu un grad mai mare de neomogenitate. Volumul mai 
mare presupune un număr mai mare de repetiții pentru a fi memorat. Se desprinde, 
în acest sens, un raport legic, exprimat prin faptul că dacă materialul de memorat 
creşte în progresie aritmetică, timpul de memorare creşte în progresie geometrică. 

Materialele familiare de specilitatea subiectului se vor reţine şi reactualiza mai 
uşor decât cele nefamiliare sau cu un grad scăzut de familiaritate. Se reţine mai 
greu materialul prezentat simultan (senzaţia şi percepţia) decât materialul prezentat 
serial — analitic şi nu sintetic — abstract. Materialele care prezintă scopul principal 
al activităţii sunt mai bine reţinute decât aceleaşi materiale care fac parte din 
mijloace de realizare a scopului activității. Începutul şi sfârşitul unei seri se reţine 
mai uşor decât mijlocul. 

Ambianţa stimulatoare facilitează memorarea (rolul muzicii, culorile etc.). Se 
rețin mai uşor materialele care sunt în acord cu atitudinile subiectului decât cele 
care intră în dezacord cu ele — nu-l pasionează, nu corespund preocupărilor 
scopului. 


6.1.8. PROCEDEE APLICATE ÎN VEDEREA 
CREŞTERII EFICACITĂȚII MEMORIEI 


Optimizarea funcționalități memoriei (a proceselor, formelor, legilor ei) în 
vederea sporirii gradului de eficienţă se face apelând la o serie de modaliăți şi 
procedee. 

1. Organizarea rațională a repetițiilor. Eficienţa repetiţiilor este corelată cu 
cantitatea şi calitatea informaţiei. Stabilirea unor intervale optime între repetiții 
conduce la eficacitatea memorării, salvarea repetiţiilor pe trei zile este mai eficace 
decât comasarea într-o singură zi. Este indicată eşalonarea pentru materialul verbal 
(proză, poezii). Pauzele prelungite dincolo de o anumită limită sunt 
neeconomicoase. Intervine nevoia de adaptare „de încălzire”. 

2. Intercalarea reproducerii între repetiţii. Înainte ca materialul să fie însuşit 
complet „metoda recitării” deşi după 1-2 lecturi, subiectul face efortul de a 
reproduce materialul, apoi îl citeşte din nou şi iarăşi trece la reproducere. Prin 
această metodă, subiectul participă cu mult mai activ la îndeplinirea sarcinii de 
memorat decât cel care citeşte pasiv materialul. Recitarea favorizează eforturile de 
legare şi grupare a materialului într-o structură mai mult sau mai puţin organizată. 
Permite subiectului controlul asupra progresului realizat şi asupra lacunelor, îşi va 
dirija efortul spre părțile materialului însuşit mai slab. 

3. Metoda părților şi a întregului. În cazul unui material complex şi cu volum 
mare este preferabilă metoda învăţării prin părţi. În cazul în care materialul este 
mai simplu şi are un volum relativ restrâns, este mai indicată învăţarea globală. 
Există şi metoda combinată: parcurgerea întregului material la început, după care 
urmează asimilarea fiecărui fragment. 

Alte modalități şi procedee: 

— alcătuirea planului textului - fracționarea lui în părți; 

— desprinderea punctelor inteligibile; 

— stabilirea asemănărilor şi deosebirilor; 

— sistematizarea cunoştiințelor, a informaţiilor - ordonarea, clasificarea, 

ierarhizarea pe baza unor structuri fizice. 

Rolul sistemului motivaţional şi atitudinal al individului: trebuinţele, motivele, 
interesele, aspirațiile, emoţiile. 

Cercetările au aratât că se reţine: 

— 10% din ceea ce citim; 

— 20% din ceea ce auzim 

— 30% din ceea ce vedem; 

— 50% din ce vedem şi auzim în acelaşi timp; 

— 80% din ce spunem; 

— 90% din ce spunem şi facem în acelaşi timp. 

Diferenţa procentelor legate de volumul memorat şi cantitatea de informaţie 
transmisă fac obiectul unui alt fenomen psihic, cel al uitării. 


6.2. Uitarea 


6.2.1. RAPORTUL MEMORIE/UITAREA 


Un fenomen, oarecum paradoxal procesului psihic analizat, este uitarea. Există 
mai multe opinii, de cele mai multe ori contradictorii, unii psihologi şi fiziologi 
considerându-l pozitiv şi necesar, iar alţii, dinpotrivă, îl evaluează ca fiind un 
proces negativ al memoriei. Din această ultimă perspectivă, uitarea s-ar concretiza 
în scoaterea şi mai ales pierderea informaţiei şi amintirilor din fondul — stocul 
asimilat şi consolidat al acestora, pe fondul stingerii legăturilor temporare sau a 
destructurării sistemului de cunoştinţe acumulate, unele dintre ele ajungând să fie 
izolate şi să nu mai fie recuperate pe cale asociativă şi mai ales reproductivă, ceea 
ce conduce în mod inerent la diminuarea unor faze ale memoriei, cum ar fi: 
recunoaşterea, reactualizarea şi reproducerea. 

Semnul de întrebare care se pune asupra memoriei vizează durata şi conţinutul 
acesteia şi nu cantitatea ei Putem să reținem (mecanic) o cantitate imensă de 
informaţie, fără însă să o putem integra sau valoriza, doar ca simplă asimilare sau, 

din potrivă, putem uita lucrurile neesenţiale şi să reținem doar ceea ce prezintă 
interes şi poate fi valorizat şi integrat, cognitiv şi praxiologic, într-un anumit 
context determinat. De aici expresia latină „non multum, sed multam”, adică nu 
mult, ci multe. Din cele prezentate rezultă că uitarea nu este un fenomen exclusiv 
negativ, ca ceva absolut indezirabil ci, aşa cum am arătat, pe acel fond paradoxal, 
este un fenomen necesar şi complementar memoriei: cantitatea de informație uitată 
— ştearsă favorizează memorarea — engramarea unui volum mai ridicat de 
informaţie, astfel că psihicul se reînnoieşte continuu prin această capacitate de 
schimbare a informațiilor, pe fondul memorării şi uitării. 


6.2.2. MECANISMUL NEUROFIZIOLOGIC AL UITĂRII 


Mecanismul uitării se explică, pe de o parte, prin acţiunea diferitelor forme ale 
inhibiţiei (condiționate şi necondiționate), iar, pe de altă parte, prin particularitățile 
dinamicii proceselor nervoase, în special prin relaţiile de inducţie reciprocă între 
excitație şi inhibiţie în procesul de constituire şi actualizare a sistemului de legături 
(neurogramelor). 

Uitarea poate să apară ca efect al inhibiţiei de protecţie, atunci când datorită 
solicitărilor intense de lungă durată apare fenomenul de oboseală. În această 
situaţie apare fenomenul de „blocare” temporară a legăturilor reflex condiționate şi 
ca urmare imposibilitatea actualizării. După dispariţia inhibiţiei de protecţie (a 
oboselii), legăturile pot fi din nou actualizate. 

Uitarea poate să fie determinată de inhibiția externă (prin inducţie negativă) 
care se produce ca urmare a acţiunii unor stimuli străini sau neobişnuiţi. Acest 
fenomen acționează mai ales în cazul unor legături corticale mai slab consolidate. 

Imposibilitatea reamintirii este determinată şi de acţiunea inhibiţiei de 
stingere, care presupune „stingerea” (,„ştergerea”) legăturilor corticale în condiţiile 
nerepetării lor. „Stingerea” legăturilor corticale nu înseamnă neapărat destrămarea 
lor, întrucât acestea se pot restabili. Cazul de manifestare a uitării prin confuzii 
poate fi pus pe seama efectului inhibiției de diferențiere. Ca urmare, legăturile 
corticale sunt insuficient delimitate şi excitaţiile iradiază difuz în scoarţa cerebrală, 
actualizând alte „urme” corticale. La nivelul scoarţei cerebrale, un focar, apărut 
într-o anumită zonă, produce în jurul său zone de inhibiţie conform legii inducției 
negative. Cu cât aceste zone de inhibiţie vor fi mai extinse, cu atât posibilitatea 
reactualizării legăturilor corticale corespunzătoare acestor zone va fi mai redusă. 
Astfel, uneori sub influența unor stimulări puternice, deosebite uităm informații 
bine cunoscute, avem lapsusuri. Cu timpul însă, pe măsură ce zonele respective se 
dezinhibă, vom avea din nou posibilitatea să reactualizăm legăturile temporare. 

Uneori, uitarea se poate explica prin raporturile inductiv-negative dintre 
diferitele părți ale meterialului asimilat anterior şi ulterior. În acest caz, acţionează 
fenomenul de interferență reproductivă cu cele două aspecte ale sale: inhibiția 
proactivă şi retroactivă. 

Există mai multe opinii despre aceste mecanisme, fie de ordin neurofiziologic, 
fie de natură psihologică. După Mac Geoch, o cauză a uitării este interferența 
reacțiilor, pe când Gipson considera ca acest fenomen să fie cauzat prin anumite 
diferențieri şi generalizări ale informaţiei stocate, reţinând ceea ce este esențial, 
uşor asimilat şi înțeles, şi nu întreaga cantitate de informaţie transmisă. De aceea şi 
în contextul evaluării cunoştinţelor predate şi valorizate, nu trebuie să se pună 
accent prea mare asupra volumului informaţiei stocate şi reproduse (de regulă a 
memoriei de scurtă durată sau de durată medie), ci să se aibe în vedere asupra 
capacităţii de integrare şi valorizare a conţinutului informaţional memorat, bazat pe 
memoria de lungă durată şi pe înţelegere — memoria logică. Tendinţele de 
memorare şi reproducere mecanică a unor informaţii, cum ar fi definițiile, 
formulele, denumirile, anii unor evenimente istorice, sunt inadecvate, astăzi tot mai 
mult punându-se accent pe strategiile euristice în rezolvarea problemelor, şi nu 
neapărat pe rezolvarea acestora, în conformitate cu un anumit algoritm şi 
„atingerea” obiectivului, care, de regulă, se limitează la un rezultat. Mai importantă 
este strategia acţiunii (schema de rezolvare) decât memorarea formulei şi 
„tehnologiei” specifice unui domeniu sau altul ce impune asemenea rezolvări. 
Printr-o asemenea schematizare putem uita cu uşurinţă formulele şi detaliile ce 
conduc la o asemenea rezolvare, acestea revenind specialiştiilor domeniului şi nu 
altor categorii mai puţin interesate. Să ne amintim doar câți colegi au rămas 
corigenți la matematică, în general la ştiinţele exacte, pentru că nu erau în măsură 
să înțeleagă informația predată, recurgând la memorarea mecanică a unor formule, 
care, de regulă, se uitau uşor, întrucât nu puteau fi valozite într-un context practic- 
aplicativ. În asemenea condiţii, uitarea era condiționată nu de cantitatea-volumul 
informaţional, ci mai degrabă de diminuarea capacităţii de înțelegere, ceea ce 
conducea în mod inerent la acest fenomen al uitării, deoarece informaţia asimilată 
nu era prelucrată, asupra ei neintervenind operațiile gândirii. 

Nu susţinem nici pe departe calitatea „pozitivă” a uitării, dar nici nu îi 
absolutizăm rolul său negativ. Putem spune că este un fenomen necesar, menţinut 
în anumite limite, fără însă a le depăşii şi fără a afecta în mod negativ memoria şi 
viața psihică în mod general. Asupra acestui aspect am insistat în prima parte a 
capitolului, când am evidenţiat rolul şi necesitatea memoriei, aspecte ce se pot 
constitui în argumente favorabile afirmației privind raportul dintre memorie şi 
uitare, precum şi a caracterului necesar şi legic, adică a uitării. 

La fel ca şi memoria, şi uitarea presupune anumite condiţionări şi caracteristici. Se 
poate evidenția caracterul necesar al uitării, întrucât ea are importante funcții de reglare 
şi autoreglare „comportamentului mnezic” al individului, acordând posibilitatea 
„descărcării” şi „eliminării” a ceea ce este inutil din conţinutul informaţional memorat. 
Trebuie subliniat însă faptul că acest caracter necesar poate fi acceptat numai în 
anumite condiţii sau limite, dincolo de acestea, uitarea devenind o piedică în calea 
adaptării la solicitările mediului (profesiei) şi un impediment pentru memorie şi 
gândire, afectând întreaga viaţă psihică. Nu vorbim despre uitarea totală, care este un 
fenomen patologic, ci de anumite limite, redate pritr-o curbă sau ritm a uitării, 

analizată şi prezentată de către H. Ebbinghaus, în urma studiului asupra modului cum 
decurge uitarea, şi mai ales asupra contextului-condiţiilor care conduc la asemenea 
diferenţiere de ritm a acestuia (fig. 6.2). 

Fig. 6.2. Modelul H. Ebbinghaus, privind corelarea între uitare şi timp 


În raport cu ceea ce stabileşte Ebbinghaus legat de uitare, el evidențiază că 
uitarea este mai accentuată în raport cu materialul fără sens, şi cu detaliile 
conținutului memorat. Uitarea începe imediat după ce se memorează informaţia şi 
creşte puternic în primele 24 de ore, continuând să craescă, dar mai lent în ziua 
următoare (a 3-a), apoi se stabilizează până în ziua a 7- a sau a 8-a, când, din 
păcate, nu a mai rămas decât foarte puţin din informaţia engramată, circa 10%. Aşa 
cum se poate observa, în mod paradoxal, pierdem cel mai mult din memorie, în 
prima şi a doua zi, perioadă în care uităm cam 75% din volumul de cunoştiințe 
memorat, o asemenea uitare fiind denumită uitare imediată. Curba uitării, stabilită 
de Ebbinghaus, ne mai evidenţiază faptul că în cazul practicării învăţării intensive, 
forțate „în asalt”, în preajma examenelor şi după examene, se uită în primele două 
zile peste 60-75% din ceea ce s-a învăţat. De aici concluzia că cine învață pentru 
seminar şi/sau examen, uită foarte repede ceea ce a învăţat, iar cine învaţă zi de zi, 
în mod sistematic şi cu un scop mai îndepărtat, reține mult mai trainic cele învăţate, 
promovând principiul paşilor mici şi al efectelor mari. 

Extinzând etiologia uitării, cercetările ulterioare au desprins şi alte corelaţii 
între acest fenomen şi unele variabile independente, percepute drept cauze, cum ar 
fi: felul memorării (textuală, logică), volumul materialului de memorat, 
semnificația materialului memorat, procedeele utilizate în procesul memorării, 
precum şi unele particularități de vârstă şi personalitate. S-a constatat că atât 
memoria, cât şi uitarea sunt influenţate-condiţionate de procese psihice, cum ar fi 
motivaţia, afectivitatea şi, nu în ultimă instanță, efectele induse de anumite 

evenimente, care, de regulă, sunt mai mult negative decât pozitive. Uităm mai uşor 
ceea ce nu prezintă interes, ceea ce nu este susținut motivaţional în memorare, ceea 
ce a produs efecte negative în plan afectiv-emoţional. Ar fi grav, spre exemplu să 
uităm cele mai importante clipe ale vieţii, precum tot atât de grav ar fi şi 
imposibilitatea de a fi „urmăriţi” şi obsedaţi de anumite amintiri neplăcute care nu 
pot fi şterse din memorie şi care „zac în stare de adormire” în subconştientul 
nostru. De unde concluzia că, cel puţin din punct de vedere psihanalitic, uitarea 
„uşurează” psihicul uman, eliberându-l de anumite reziduuri şi energii negative, 
oferind spaţiul gândirii şi creaţiei, dincolo de un asemenea „balast” steril şi 
ineficient în viaţa şi avtivitatea fiecăruia. Mai mult ca oricând, astăzi uitarea devine 
o necesitate, şi aceasta nu numai din cauza extinderii spaţiului memoriei, ci şi 
datorită mijloacelor, logisticii utilizate în scopul memorării, cum ar fi 
calculatoarele care stochează şi prelucrează informația, fără a fi necesară 
memorarea tehnicii şi chiar a algoritmului ce presupune asemenea operaţii. 

Revenind asupra fenomenului analizat, în mod deosebit asupra calităţii, 
particularitățiilor şi cauzelor acestora, vom evidenția faptul că uitarea nu se 
confundă cu unele forme patologice ale memoriei, deci nu este considerată drept o 
tulburare de memorie, adică o amnezie, ci este un fenomen natural cauzat de 
anumiţi factori obiectivi şi subiectivi, printre care am evidenția şi unele 
„deficienţe” ale mecanismelor neurofiziologice, rezultate în urma unor traumatisme 
cerebrale, infecţii sau intoxicații, a surmenajului, stărilor nevrotice, depresiilor etc. 
Asemenea cauze pot influența şi uitarea propriu-zisă, mai bine zis pot diminua 
memoria, uitarea neconfundându-se însă cu amnezia, care este o tulburare de 
memorie, deci un fenomen patologic, şi nu unul natural, şi cu atât mai puţin 
necesar. Amnezia apare pe fondul deteriorării sau îmbolnăvirii creierului, cum ar fi 
comoţia cerebrală sau alte traumatisme neurofiziologice, când asemenea unui hard 
disk se şterge din memorie informația stocată, la fel se şterge şi informaţia şi tot 
ceea ce este legat de cunoaştere şi recunoaştere. Nu vom insista asupra acestei boli, 
ea aparținând domeniului psihic şi neuropsihologic, în afara unor cauze de ordin 
subiectiv, sau care ţin de viaţa psihică a individului. Dacă uitarea este cauzată şi de 
lipsa interesului şi/sau a unor cauze de ordin afectiv, amnezia are prin excelență o 
etiologie independentă de voinţa şi dorinţa individului, pe un fond obiectiv şi de 
regulă patologic. 


6.2.3. GHID DESTINAT MEMORĂRII EFICIENTE 
ŞI DIMINUARII UITARII 


A. Cunoaşteţi-vă bine profilul mnezic (memoria) 
Drept tipuri de memorie mai frecvent utilizate în procesul învățării şi studiului 
reținem: 
1. modul senzorial de achiziție — memorie sinestezică (asociată), auditivă, 
vizuală, prin asociaţii şi repetiţii; 
2. modul afectiv de participare — memorie afectivă (imaginativă, prin 
impresiune, model, elemente afective s.a.); 

C. 
l; 


2. 


3. 


D. 
l. 


modul cognitiv — memorie cognivită, declarativa (rezultate logice, lanțuri 

de idei, date, scheme, diagrame s.a.); 

modul acţional — memorie procedurală, operaţională (acţiuni-deprinderi 

motrice etc). 

Pregătiți-vă mecanismele memoriei pentru activitate prin: 

igiena senzorială — eliminaţi factorii exteriori cu putere de excitare şi 

perturbare. 

igiena fiziologică — educarea respirației, educarea modului de alimentare 

(alimente bogate în glucoză, fosfor, calciu etc.); 

igiena psihică — respectaţi pauzele de relaxare: 

—  ambianţă agreabilă, cu rol de detensionare; 

— echilibru psihic; 

— curiozitate; 

— receprivitate crescută (atenție, în special). 

Organizați-vă materialul ce trebuie să-l memorați ştiind că: 

se memorează mai eficient ceva care este bine perceput (are o formă bună) 

şi este bine înţeles; 

se reţine mai bine ceva dacă vă propuneţi să descoperiţi legăturile proprii 

structurii şi formei bune a materialului (se organizează tactica de memorat 

şi timpul necesar asimilării); 

se asimilează mai bine dacă fixăm şi proiectăm mental serii de itinerarii 

întrebare-răspuns, bazate pe relaţii reciproce. 

Învăţaţi activ, deoarece: 

se fixeaza mai bine dacă se realizează asociaţii mentale + vizuale + 

auditive, culoare + formă, care au sens, sunt inteligibile, inserate într-un 

context semnificativ şi ierarhizat (tehnica sinestezică este recomandată); 

se fixează şi se reține mai eficient, dacă implicarea afectivă sau contextul 

afectiv sunt relativ puternice şi stimulatoare; 

— exerciții repetate de câteva ori pe săptămâna, constând în concentrarea 
atenţiei pentru reamintirea exactă, cu amănunte, a evenimentelor ce s-au 
petrecut în raport cu propria persoană într-o zi de activitate; 

— exercițiile progresive de privire atentă a unui punct, la început 1-2 până 
la 3-5 minute, apoi până la 15 minute maximum. Intervalul de fixare nu 
trebuie micşorat, ci mărit; 

se păstrează mai mult ceea ce am asimilat dacă conştientizăm bine timpul 

pentru cât vom avea nevoie de materialul învăţat; 

se asimilează mai bine un conţinut dacă-i integrăm structura sau ideile 

esențiale într-o rețea cu noduri cheie, în care circuitele funcţionează 

interdependent, dar şi independent de relaţia întrebare/solicitare — răspuns; 
se fixează mai bine şi pentru mai mult timp un conţinut dacă în repetarea 
lui subiectul respectă câteva reguli de bază: 

— se fixează scopuri precise pentru repetiţii; 

— se adaptează materialul în timpul repetiţiilor; 


— se variază situaţiile de repetare; 

— se depăşeşte numărul repetițiilor după prima învăţare, asigurând, parțial, 
o supraînvăţare; 

— se asigură frecvent feedback-urile necesare corectării erorilor şi 
realizării ansamblului; 

se utilizează frecvent informaţiile cheie deja cunoscute şi constituite în 

sisteme raționale, care pot restructura informațiile nou asimilate, pentru că 

se înregistrează mai uşor ceea ce este structurat; se reține mai mult timp 

ceea ce are o structură ordonată şi supraordonată. 


E. Cunoaşteţi-vă dominantele memoriei şi gândirii, evitând interferenţele 
datorate acțiunii memoriei afective (amintiri puternice, blocaje, cenzuri, experienţe 
negative). 

F. În timpul învăţării, asociați memoria cu gândirea, exersându-vă 
obişnuinţa de a gândi prin cercetare logică, clasarea ideilor principale, stabilirea 
rețelelor, a conexiunilor, a asociaţiilor şi raporturilor între idei sau grupări de idei; 
jocul de şah constituie un mijloc important pentru asociația memorie-atenţie- 
gândire- imaginaţie. 

G. Cultivaţi-vă permanent capacitatea de concentrare şi de mobilizare 
psihică, respectând următoarele reguli: 


l. 
2. 


punetți-vă în situația de a fi atent fără stres (jocuri logice); 
concentrați-vă întâi asupra recunoaşterii, apoi asupra descoperirii noului. 


H. Antrenaţi-vă memoria prin: 


l. 
2. 


căutarea ideii directoare în diferite texte; 

sesizarea ideilor (cuvintelor) cheie, construcției raționamentelor, tipologiei 

asociațiilor de idei, articulației argumentelor; 

cultivarea atitudinii de a învăța, conştientizând şi formulând clar 

obiectivele, de a stăpânii cunoştinţele pe termen lung, mediu sau chiar 

scurt, în funcție de natura situației; 

utilizarea tehnicilor de memorare simple: percepția textului prin cât mai 

multe canale; apropierea procesului mental de logica materialului de 

memorat; pentru texte mai lungi şi mai complicate, faceți-vă, la început, o 

idee generală despre subiect (titlu), autor, conținutul de bază, evitând 

detaliul nesemnificativ; 

respectarea alternanței activitate de învățare, pauză, utilizând momentele 

favorabile şi durata optimă pentru aceasta; 

utilizarea şi respectarea principiilor mnemotehnicii, precum şi a unor 

variate scheme logice (procedee) cu un grad crescut de generalitate: 

— procedeul întăririi percepției inițiale a informațiilor cu alte elemente 
perceptive ce dispun de o structură logică (sau care reprezintă ceva 
pentru cel care învață) peste structurile perceptive cu coerență slabă; 

— procedeul grupării informațiilor adică reorganizarea şi gruparea în alte 
unitati clasificabile după criterii, însuşiri şi caracteristici externe sau cu 
valori create şi ataşate de cel care învata; 

— procedeul asociaţiilor, utilizat pentru a reţine mai uşor, elemente care 
pot fi corelate şi apropiate pe baza unor criterii de asemănare sau de 
contrast, de continuitate sau discontinuitate, de formă, culoare sau 
mărime, de structura funcţiei etc. Acest procedeu general cunoaşte şi 
variante particulare între care menţionăm aici două: 

e procedeul asocierii prin lanţuri perechi sau şiruri de sensuri se 
bazează pe sisteme sau cupluri categoriale: cauză-efect;, cantitate- 
calitate;  afirmaţie-negaţie;  unitate-diversitate; convergență- 
divergență; finit-înfinit etc.; 

e procedeul aranjării alfabetice sau sistemul de la A la Z , presupune 
ordonarea alfabetică a datelor, reamintirea lor bazându-se pe literele 
alfabetului natural sau a unuia artificial (de exemplu: a alfabetului 
Morse); 

— procedeul localizării sau al topicităţii/spaţialităţii constă în imaginarea 
unui spaţiu (sală, cameră, hartă, stradă) şi localizarea mentală, 
imaginativă a fiecărei informaţii semnificative într-un anume loc. 


6.2.4. METODE DE MEMORARE RAPIDĂ 
(METODE, SISTEME ŞI PROCEDEE MNEMOTEHNICE) 


Cantitatea şi calitatea informaţiei memorate-stocate este influenţată de foarte 
mulţi factori endogeni şi exogeni, precum şi de unele metode artificiale în măsură 
să amplifice aceste dimensiuni. Un rol important în memorare revine conţinutului 
memorat (cifre, date, numere, liste de termeni, concepte, nume proprii, coduri, 
formule, adrese, texte ştiinţifice sau literare etc.), coroborat cu necesitatea şi 
importanța informaţiei asimilate. Nu întotdeauna însă putem reţine cu fidelitate 
aceste informaţii, de cele mai multe ori fiind nevoiţi să recurgem la memorarea 
mecanică a acestora, ceea ce impune unele „strategii” şi tehnici de memorare 
artificială, de ordin mnemotehnic, tehnici prin care căutăm să organizăm într-un 
sistem logic şi artificial, informațiile disparate, pe baza unor principii şi procedee 
care servesc la reconstituirea şi reproducerea lor precisă, fiind vorba de unele 
sisteme de codificare numerică sau alfabetică a diferitelor categorii de date sau 
cunoştiințe, precum şi de unele modalități imaginare, a unor asociaţii, relații, 
transformări, utilizări sau aplicații. Sistemele, metodele şi procedeele 
mnemotehnice răspund unor necesități de ordin cantitativ, în scopul memorării 
unui volum mare de informaţii în perioade de timp cât mai scurte şi cu eforturi 
minime, vizând eficientizarea acestui proces psihic. 

În literatura de specialitate sunt regăsite mai multe sisteme, metode şi 
procedee mnemotehnice, cum ar fi: metoda grupării, metoda ordonării alfabetice, 
metoda numerică, metoda asociaților, sistemul serial-asociativ (sau lanțul 

asociaţilor). Din perspectiva sistemelor se desprind: sistemul topic simplu, sistemul 
topic localizat, sistemul casei, sistemul „unei camere”, sistemul „buzunarului”, 
sistemul topic al celor 50 de cuvinte, sistemul conexiunii număr-imagine şi codul 
mnemotehnic alfabetic A-Z. 

Pentru a întelege aceste metode, sisteme, procedee şi coduri vom întreprinde o 
succintă analiză asupra conţinutului lor. 

a) Metoda grupării constă în gruparea unor termeni şi conţinuturi de memorat 
după unul sau mai multe criterii, reducându-se substanțial efortul de memorare prin 
introducerea unui anumit criteriu de clasificare (conţinut, formă, mărime, valoare, 
culoare etc.), care poate fi chiar şi artificial (grupare în ordine alfabetică, după 
litera de la început, sau primele două litere de la început). Ca procedeu, se redă din 
lista obiectelor de memorat apartenența la clasa lor sau la altă clasă artificială, 
special concepută, în aşa fel încât să se poată realiza incluziunea într-un sistem 
logic, care să uşureze reținerea şi reproducerea lor. Această metodă se bazează pe 
principiile asociationist şi cel al contiguității, facilitând efortul depus în 
reproducerea conținutului informaţional stocat în memorie. 

b) Metoda ordonării alfabetice constă în ordonarea alfabetică, după prima 
literă, lista de termeni sau denumiri ce trebuie memorate (nume de ţări, oraşe, 
substanțe chimice etc.), ca apoi să se poată reconstitui alfabetic conținuturile 
memorate. 

c) Metoda numerică se concretizează în gruparea lucrurilor, memorându-se şi 
reamintidu-se numărul lor din fiecare categorie sau clasă de obiecte. Spre exemplu, 
scoarța cerebrală are şase straturi, retina dispune de zece, numărul specific în aceste 
exemple servind drept cheie cu ajutorul căreia se reconstituie itemii fiecărei clase 
(denumirea straturilor). 

d) Metoda asociaților este asemănatoare cu metoda grupării şi constă în 
asocierea lucrurilor, ideilor cu ceva. În acest mod, cu cât sunt asociate mai multe 
lucruri într-o idee, cu atât mai uşor poate fi reţinută, astfel că fiecare asociere poate 
conduce la reamintirea unui sau mai multor lucruri. Sunt cunoscute asemenea tipuri 
de asociaţii de formă: cauză-efect, soare-lumină, alb-negru, mare-mic etc. 

e) Sistemul serial-asociativ (sau lanţul asociaţilor) are mai mult incidenţă în 
spaţiul logicii, astfel că numeroase asociaţii logice, naturale, dintre lucruri, se 
erxprimă sub forma relaţiei de pereche sau sub forma complementarizării dintre 
acestea. Sunt suficiente câteva exemple pentru a întelege acest sistem, pe care le 
redăm: noapte-zi, țărm-mare, vară-iarnă, mamă-copil. Toate aceste cuvinte 
relaționate formează lanţuri de asociaţii logice care se memorează şi se reamintesc 
uşor, fiecare element constituind un sprijin pentru reținerea sau reproducerea 
următorului. Lanţul de asociaţii ar slăbi cu mult mai mult dacă s-ar continua cu 
termeni, lucruri care nu au legături logice între ele, cum ar fi: rachetă-calculator, 
ecuatie-glob etc. În acest caz se folosesc asociaţii artificiale, ilogice sau chiar fără 
sens. În încheiere putem sublinia faptul că raportându-ne la sistemele 
mnemotehnice, aşa cum am anticipat, se pot desprinde mai multe artificii de 
memorare, care uşurează acest proces psihic pe fondul intercondiţionărilor şi 

interconexiunilor cu alte operaţii, fenomene şi procese psihice, cum ar fi asociația, 
discriminarea, ordonarea, imaginaţia şi gândirea logică. Nu vom insista în analiza 
acestora, întrucât aceste sisteme mnemotehnice au un caracter arbitrar şi 
individualizat, apelul la unul sau altul dintre ele rămânând la latitudinea fiecărui 
individ. Pentru explicitare şi întelegere, recomandăm lucrarea „Învaţarea eficientă” a 
autorilor I. Jinga, şi I.Negret, 


Rezumat 


Cunoştinţele predate şi asimilate permit şi facilitează în acelaşi timp înţelegerea 
mecanismelor acestui proces psihic, a rolului său în activitatea intelectuală şi practică a 
fiecărui individ. În acelaşi timp sunt evidenţiate elementele calitative, structurale şi 
funcţionale, tipologia acestui proces şi impactul său în viața cotidiană şi profesională. Prin 
ghidul destinat eficientizării şi consolidării memoriei, contribuim la încetinirea uitării şi la 
păstrarea informaţiilor prin intermediul memoriei de lungă durată şi de durată medie, în 
defavoarea memoriei de scurtă durată şi a uitării. 


Test autoevaluativ 


1. Memoria este un proces psihic: 


GOSHiLIV inferior tei sodiul 00 30 0 nd at 20 al lt o 2 tel a a a 
COSHILIV:SUPENLOT cocaina ăi dtp aa n io ia dă do ac de dai b 
mecanism neuropsihologic „n.se c 
fenomen psihic... nana aaa nene aan ae d 
re latot 30 sono heat pu 20 ch Co Ba ao sol adi EENE e 


2. Memoria este un proces psihic complex ce depăşeşte funcţia mnezică elementară de 
memorare, fiindu-i comune caracteristici, precum: 

5. În ce constă şi care este conținutul memoriei: 


6. Care este procesul psihic cu care interacționează memoria şi prin intermediul 
căruia se delimitează o formă a acesteia ? 


Senza OLD cae As dai dace a a te adulta aice dai ind a aa a 
atena e cielo dă pă a Code pată EA load aud E T oa etala a b 
IMENOMA ideea a E E E O A a c 
gândirea .. -d 
motival eane a ne een e AE EI dale e lu da td e ate e 


7. Calitățile memoriei sunt: 


8. Evaluaţi cel puțin cinci modalități prin care contribuim la creşterea şi consolidarea 
memoriei: 


9. Uitarea este: 
un mecanism neuropsihic . 


ur proces DSL LC asa a3 iaasa da anan 20 etate Sua ETE SEERA 
un fenomen pSihic nana aaa ae c 
ô Ora. A MEMO Elaa ee en E E de aa dati ai o d 


10. Care sunt principalii factori care estompează uitarea în actul învățării 


Exerciţii 

1) Demonstraţi superioritatea memoriei în raport cu reprezentarea. 
2) Interacţionaţi memoria cu gândirea. 

3) Evidenţiaţi rolul uitării în viaţa psihică. 

Capitolul 7 


LIMBAJUL ŞI COMUNICAREA — 
FORME ALE CUNOAŞTERII 
ȘI ACȚIUNII 


Structura problematicii analizate 


Prin problematica expusă şi analizată sunt evidenţiate principalele aspecte legate de 
mecanismul comunicării şi a rolului limbajului în comunicare şi interacțiunile umane în 
vederea menţinerii unui optim psihosocial şi echilibru social. În raport cu această 
activitate psihosocială, care este comunicarea, am analizat, în primul rând, procesul psihic 
cognitiv — limbajul —, diferenţiindu-i şi evidențiindu-i tipurile şi funcțiile acestuia în 
coroborare cu formele comunicării. Am insistat, în mod deosebit, asupra factorilor 
optimizatori ai comunicării şi limbajului, factori legaţi de caracteristicile emiţătorului, 
receptorului şi canalelor de comunicare, dar care fiind evaluați, pot fi îmbunătățiți şi 
adecvaţi formelor prin care realizăm aceste activități. În al doilea rând, analizăm 
comunicarea din mai multe perspective: psihopedagogice, psihosociologice, cibernetice, 
precum şi tipurile şi modalitățile comunicării, în mod deosebit comunicarea verbală, 
nonverbală şi paraverbală. 


7.1. Limbajul ca proces psihic cognitiv şi acţiune 


7.1.1. PRELIMINARII TEORETICE 


În cadrul proceselor psihice cognitive superioare şi în activitatea umană, 
limbajul îndeplineşte un rol fundamental, fiind iminent oricărei activități psihice 
ştiinţifice şi practice. Pe lângă aceste incidenţe de ordin ştiinţific şi empiric, 
limbajul poate implica efecte pozitive şi/sau negative în celelalte procese psihice 
cognitive şi reglatorii sau chiar în planul personalităţii. Un individ care dispune de 
un limbaj dezvoltat, adică posedă un lexic diversificat şi complex, se caracterizează 
prin trăsături de personalitate distincte față de un alt individ cu un limbaj mai sărac 
şi capacitate scăzută de comunicare. 

În delimitarea şi definirea acestui proces psihic concură mai multe discipline, 
având un caracter pluri şi interdisciplinar. Definiţia generală acordată limbajului 

ne este oferită de semiotică. Din acest punct de vedere, limbajul este un sistem de 
semne mânuite după anumite reguli în vederea transmiterii de informaţii. 

Pe lângă faptul că se află într-un raport intrinsec cu activitatea de comunicare 
(fără de care limbajul ar fi un nonsens), limbajul este în strânsă relaţie de 
interdependenţă şi chiar de determinare cu limba — fondul lexical de cuvinte — de 
care dispune un popor într-un moment dat, ca preluare a cestuia din fondul 
lingvistic tezaurizat. Din acest punct de vedere, după unii psihologi, comunicarea 
este o „limbă în acţiune”. De aceea, în accepțiunea strictă, termenul de limbaj se 
referă la comunicarea verbală prin intermediul limbii. Vom surprinde câteva 
elemente ce apropie sau desparte aceste două noţiuni. 

Cu ajutorul acestui instrument al vorbirii, care este limba, comunicăm întregul 
conținut al vieții psihice, adică ceea ce percepem, ceea ce ne amintim, ceea ce 
dorim, ceea ce ne propunem etc. şi evident ceea ce dorim să transferăm, să 
comunicăm. În cadrul comunicării didactice, care este cea mai complexă formă a 
comunoicării, şi implicit a limbajului, conţinutul transferat de către cadrele 
didactice vizează conţinutul predat şi învăţat. 

Din perspectivă psihologică, limbajul este un proces psihic individual, şi 
constă în folosirea subiectivă şi personală de către fiecare individ a sistemului 
general al limbii. Facem menţiunea că noţiunile de limbă şi limbaj nu sunt identice, 
primul care face deosebirea dintre aceste noțiuni complementare fiind lingvistul 
Sanssure, în 1929. 

În caracterizarea şi delimitarea caracteristicilor limbajului, vom face 
mențiunea că limbajul este atât un fenomen lingvistic, cât şi fenomen social-istoric. 
Se deduce că şi între limbă şi limbaj se instituie un anumit raport, după unii aceste 
două noţiuni fiind suprapuse. Raportul nu este decât de implicare, limbajul 
neputând fi conceput fără limbă, cum nici însuşirile şi funcţiile limbajului nu pot fi 
atribuite în întregime limbii, întrucât la fel ca şi în cadrul comunicării, pe lângă 
limbajul verbal, există şi limbajul nonverbal. În acelaşi timp, spre deosebire de 
limbaj, limba este un sistem de mijloace lingvistice (fonetice, lexicale şi 
gramaticale) istoriceşte constituite, cu ajutorul cărora se realizează comunicarea 
reciprocă dintre oameni, adică limbajul. La fel ca şi limba, şi limbajul are 
determinări sociale, astfel încât comunicarea este o activitate socială intermediată 
prin limbaj şi cu ajutorul limbii, care este instrumentul fundamental al comunicării 
şi limbajului verbal. 

Aşa cum se poate deduce, comunicarea nu numai că facilitează educația şi 
comunicarea didactică propriu-zisă, ci este, la rândul său, influențată de educație 
prin intermediul efectelor induse în cadrul unor procese psihice, în mod deosebit 
asupra gândirii de aceea, între gândire, limbaj, comunicare şi educaţie se instituie 
permanente raporturi de interdependenţă funcțională, ele presupunându-se reciproc 
în scop formativ. Se instituie deci o relaţie între gândire, limbaj, între structurile 
cognitive şi cele lingvistice în condiţiile operării cu limbajele formale: logica 
formală, logica simbolică, logica matematică. Nu vom analiza acest tip de limbaj 
formalizat, ci vom evidenția faptul că, din ce în ce mai mult, comunicarea verbală 

prin intermediul limbajului şi mai ales prin învățământul asistat pe calculator 
capătă un caracter formalizat, standardizat şi algoritmic, ceea ce, desigur, poate 
afecta imaginaţia şi creativitatea ca să nu vorbim de restrângerea sferei de 
diversificare şi nuanțare a vocabularului. O asemenea comunicare rigidă, 
standardizată şi preponderent formală se poate constitui drept premisă care să 
diminueze comunicarea afectivă dintre agenții educaţionali primând dimensiunea 
informativă faţă de cea formativă. 

În forma sa primitivă, limbajul a fost un sistem de sunete, decodificând o 
formă a expresiei emoţiilor, ulterior devenind un sistem complex de semne 
necesare în exprimarea gândurilor; faza cea mai de ultim tip este specific 
domeniului informaticii şi instruirii asistate pe calculator I.A.C. (în procesul 
învăţării) ca model cibernetic al învăţării. 

Din punct de vedere psihologic, limbajul face parte dintr-o clasă mult mai 
vastă de fenomene (conduitele simbolice alături de gesturi, mimică etc.). 
Capacitatea de a avea limbaj este probabil, proprietatea cea mai importantă şi 
totodată unică a ființei umane. Ca activitate psihică superior structurată, limbajul 
formulează, exprimă, detaliază şi amplifică ori comprimă diverse conținuturi 
psihice, precum imaginile senzoriale, cele recente şi actuale, stările afective, 
intenționalitatea persoanei şi scopurile. 


7.1.2. TIPURILE ŞI FUNCŢIILE LIMBAJULUI 


Tipurile limbajului 

La fel ca şi comunicarea, de care limbajul este nemijlocit legat, îndeplinind o 
asemenea funcţie de comunicare, limbajul este de mai multe tipuri şi deţine mai 
multe funcţii corespondente comunicării. Ținând seama de anumite criterii 
corelative cu anumite tipuri ale limbajului, se desprinde limbajul: verbal, 
nonverbal, activ, pasiv, oral, scris, intern şi extern. Le vom analiza în mod succint 
pe fiecare dintre aceste tipuri. 

Limbajul verbal poate fi definit ca acea activitate specific umană în care, cu 
ajutorul limbii, se realizează, pe de o parte, comunicarea verbală dintre oameni, iar, 
pe de altă parte, gândirea verbală, noţională a omului. Limbajul verbal este una din 
formele de manifestare a funcției semiotice, şi ca atare, prin intermediul său 
decodificăm anumite expresii, trăiri şi implicit informaţii la care, aşa cum am 
văzut, contribuie şi comunicarea nonverbală şi paraverbală. 

Limbajul nonverbal este acea formă a limbajului prin intermediul căruia 
comunicăm asemenea trăiri, stări, sentimente etc. care, deşi sunt forme ale funcţiei 
semiotice ale comunicării şi limbajului, nu apelează la aparatul noţional ci se 
exprimă prin mimică, gesturi, pantomimică etc. Unii psihologi estimează că circa 
65% din semnificaţiile prezente într-o conversaţie sunt purtate de semnale 
nonverbale care, desigur, întăresc, conving, schimbă uneori semnificația mesajului 
transmis însoţind, de cele mai multe ori, comunicarea verbală. Trebuie să facem 

precizarea că această formă a comunicării şi a limbajului nonverbal între adulţi este 
structurată şi diferențiată în funcție de modelele culturale regăsite în anumite zone 
geografice. De exemplu: contactul vizual între doi europeni sau nord-americani, 
aflați în timpul unei conversații, devine o necesitate, o obligație chiar (adesea este 
utilizată expresia „uită-te la mine când îţi vorbesc”, aceasta se spune mai ales 
copilului de către părinte). Pentru un japonez, acest lucru este considerat o impoliteţe 
gravă. El îşi fixează privirea pe gâtul partenerului cu care conversează, ceea ce pentru 
un european aceasta semnifică lipsă de interes din partea colegului japonez. Un arab 
este însă obişnuit să privească fix în ochi persoana cu care vorbeşte, astfel că glisarea, 
schimbarea privirii este semnul lipsei de respect şi al insolenţei. 

Limbajul activ şi limbajul pasiv. Prin limbajul activ se delimitează iniţiativa în 
comunicare, pronunţarea şi fixarea ideilor ce urmează a fi comunicate printr-un 
asemenea limbaj care, în general, poartă denumirea şi de limbaj scris. Spre 
deosebire de acesta, limbajul pasiv presupune recepţionarea precum şi înțelegerea 
limbajului. Ca atare citirea şi învățarea (nu cea pasivă şi chiar memorarea 
mecanică) pot fi considerate ca forme ale limbajului pasiv. 

Limbajul oral este cea mai importantă formă a comunicării şi limbajului 
independent de situații, stări, trăiri etc. şi utilizează ca elemente situative şi 
modalităţi de exprimare de tip colocvial, dialogal şi monologal. Nu vom insista 
asupra acestor forme, ci vom evidenția doar faptul că limbajul colocvial este mai 
elevat şi mai expresiv şi este utilizat între parteneri cu nivel relativ egal de instruire 
şi pregătire profesională, ceea ce face improprie expresia şi forma de verificare prin 
intermediul colocviului şi cu atât mai grav când aceasta se realizează în scris. 

Limbajul dialogal sau dialogat, aşa cum rezultă din denumire, vizează 
comunicarea dintre două sau mai multe persoane şi este cel mai frecvent utilizat în 
comunicarea didactică, fie atunci când se procedează la verificare individuală sau 
frontală, fie în alte situații, când participă în dialog ambele părți şi nu atunci când 
unul vorbeşte impunându-şi autoritatea, iar celălalt ascultă şi execută cele 
transmise. Spre deosebire de limbajul dialogal, limbajul monologal presupune o 
comunicare unipersonală şi/sau unidirecţională, putând fi un monolog interior sau 
un monolog ca expunere în fața unei colectivităţi, clase, când cel care comunică nu 
se implică psihologic, motivațional, şi cu atât mai puțin nu-şi implică gândirea, 
astfel că o asemenea formă a limbajului conduce spre un limbaj pasiv, de ascultare- 
recepţionare din partea celor cărora li se comunică, fără însă a se implica activ sub 
raport psihologic, mai ales afectiv, agenții educaționali. 

Limbajul scris. Spre deosebire de cel oral şi în general dialogal, limbajul scris 
necesită o activitate de elaborare a frazelor în raport cu un plan prealabil, ceea ce 
implică un efort psihic şi intelectual mai mare din partea celui care comunică prin 
această formă a limbajului. Este un limbaj normat, standardizat, riguros, pe cât 
posibil fără erori gramaticale şi, ca atare, mult mai dificil de realizat, impunând un 
anumit grad de profesionalism din partea celui care comunică prin această formă. 
Se subînțelege că, în comunicarea didactică, limbajul scris este utilizat atât de 
cadrele didactice cât şi de elevi/studenţi, aceasta şi ca un exercițiu în vederea 
formării unor asemenea deprinderi necesare comunicării şi limbajului scris. 

Limbajul intern şi extern. Limbajul intern este relativ identic cu cel monologal, 
mai ales când acesta din urmă este unidirecţional şi unipersonal şi se desfăşoară în sfera 
lăuntrică în plan mintal. Este ceea ce în vorbirea curentă înseamnă vorbirea cu sine 
însuşi şi pentru sine. Şi acest limbaj prezintă mai multe forme: 

a) automatizată — desfăşurată pe fondul unor deprinderi mai ales intelectuale, 
fiind specifice aceste categorii profesionale, în contextul elaborărilor, proiectelor şi 
chiar a monologului interior; 

b) forma pasivă exprimată prin ascultare — înţelegere fără a exterioriza cele 
asimilate, de unde şi autismul şi replierea în sine; 

c) forma anticipativă care s-ar concretiza în pregătirea şi elaborarea sau, 
uneori, chiar prin memorarea mecanică a conținutului predat, specifică aşa-numitor 
elevi tocilari; 

d) vorbirea propriu-zisă. 

Această formă a limbajului îndeplineşte, după cum uşor ne putem da seama şi 
după cum deja am anticipat, diverse funcţii, cum ar fi cea de anticipare, proiectare, 
coordonare a limbajului oral şi a celui scris constând, în cele din urmă, într-o 
pregătire prealabilă a celor ce urmează a fi comunicate dar într-un mod mai 
elaborat şi mai nuanţat, care se realizează evident prin limbajul extern, adică prin 
forma propriu-zisă a comunicării verbale şi uneori nonverbale şi paraverbale aflate 
în strânsă interdependenţă. 

Dacă limbajul intern este asonor, ascuns, centrat pe înțelesuri proprii şi mai 
ales pe imaginaţie, limbajul extern este sonor, explicit şi vizează nu atât 
monologul, ci mai ales dialogul. 

Atât limbajul, cât şi comunicarea, după cum se poate deduce, sunt foarte 
importante în activitățile didactice îndeplinind, bineînţeles, mai multe funcţii după cum 
vom putea vedea. De aceea se impune o anumită retorică didactică indispensabilă 
acestei activități şi care, desigur, va conduce la optimizarea sa prin capacitatea 
expresivităţii şi a argumentării până la convingere a mesajului transmis. 

Prin asemenea tehnici pe care le implică retorica, nu numai că devenim mai 
expresivi şi nuanțați în ceea ce comunicăm, ci, uneori, asemenea artificii ale 
comunicării şi implicit ale didacticii conduc la o mai bună înțelegere şi chiar 
convingere în ceea ce transmitem. În limbajul oral, un rol deosebit îi revin 
accentului şi intonației, adică a comunicării nonverbale şi paraverbale după cum s-a 
putut vedea, astfel că în limbajul oral, aşa cum afirma Bernard Shaw, există cel 
puţin o sută de feluri de a spune „nu” şi o mie de modalităţi de a spune „da”, uneori 
un „da” putând însemna şi „nu”. Asemenea accente şi intonaţii conduc la mirare, 
interjecţie, constatare, explicare, încurajare, siguranță de sine, dispoziție etc. 
Intonaţia face, totodată, ca fraza să fie corectă, adaptată situaţiei şi intenţiei, 
sporind, reducând sau deviind sensul comunicării. În acelaşi timp, expresivitatea 
verbală, pe lângă expresivitate, mai este dependentă şi de alegerea cuvintelor şi de 
modul de frazare a lor: de lungimea frazelor, de modul lor de structurare şi nu în 
ultimă instanță de topica frazelor. Frazele scurte, lapidare, cu epitete puţine dar 
sugestive imprimă comunicării şi limbajului ritm şi claritate. Pe când frazele lungi, 
sofisticate şi cu multe labirinturi conduc la neînțelegere şi de cele mai multe ori 


190 


sunt inexpresive chiar dacă în conținutul lor predomină unele elemente stilistice. 
De aici concluzia că în comunicarea didactică trebuie să fim mai concişi şi 
expresivi în acelaşi timp, prin claritate şi concizie facilitând atât transferul cât şi 
înțelegerea mesajului transmis. De aceea, comunicarea didactică utilizează 
preponderent limbajul oral însoțit de celelalte modalităţi expresive ale limbajului şi 
comunicării vizând o anumită gestică, mimică şi uneori chiar trăiri prin care 
decodificăm dimensiunea afectivă şi atitudinală în ceea ce transmitem. Se desprind, 
în acest sens, aşa-numitele gesturi demonstrative, ritualice, „moi” şi „tari”, asupra 
cărora am insistat într-o altă parte a capitolului. 


Funcţiile limbajului 

Din cele prezentate în secvenţa anterioară se desprind anumite funcţii ale 
limbajului şi implicit ale comunicării. Fără alte evaluări teoretice le vom prezenta 
pe cele mai semnificative: 

a) funcția de comunicare; 

b) funcţia cognitivă — de cunoaştere — cuvintele fiind purtătoare de informaţii 

şi de semnificaţii generalizate ale lucrurilor; 

c) funcția de reglaj şi autocontrol al acţiunii; 

d) funcția de comandă, de influenţă şi persuasiune; 

e) funcția efectivă — de declanşare, amplificare sau stingere a unor trăiri 

emoţionale; 

f) funcția psiho-socială, care se referă la menţinerea unor contacte sociale 

între persoane. 

Este aşa-numita funcție fatică exprimată prin banalele întrebări la care nu 
aşteptăm răspunsuri concrete: ce mai faci?, cum o mai duci?, cum te simţi? Aceste 
întrebări menţin „căldura” relaţiilor interpersonale. 

Pentru activitatea didactică, mai importante sunt funcțiile de comunicare şi 
cognitivă ale limbajului. Din acest punct de vedere, limbajul prin cuvinte nu este 
numai un instrument de comunicare umană dar şi instrumentul principal al gândirii. 
Între limbaj şi gândire se instituie o strânsă unitate. Toate conceptele, ideile, 
categoriile cunoaşterii se formulează şi se exprimă cu necesitate în cuvinte. Nu 
trebuie confundată însă gândirea cu limbajul, ea fiind mult mai bogată, dinamică, 
mai nuanțată decât posibilităţile noastre de formulare şi exprimare în cuvinte. 

Funcţiile comunicării sunt multiple. Privit din punct de vedere istoric şi 
funcţional, procesul comunicării umane a stat la baza umanizării, formării limbii şi 
conştiinţei umane. A asigurat şi asigură transmisia permanentă a experienței 
sociale, constituind, totodată, căile cele mai eficace şi mai extinse de influență 
educativă, formativă asupra generaţiilor. 

Referindu-se la transmisia şi schimbul de informaţii între persoane, prin 
intermediul comunicării, persoana este influențată de mesajele-informațiile 
transmise de alții şi receptate de ea, pe de o parte, iar, pe de altă parte, ceilalți sunt 
influenţaţi de efectele pe care le produce propria comunicare asupra conduitei 
celorlalți, pe fondul conexiunii inverse — feed-back-ului. 

Acest aspect de percepţie a efectului pe care îl produce receptarea mesajelor 
emise asupra interlocutorului şi de modificare a cursului comunicării la subiectul 
emitent, deosebeşte calitativ comunicarea umană vie de transmisia şi recepţia 
informaţiilor în sistemele automate. Aceste modificări — ajustări, după cum vom 
vedea, se regăsesc sau ar trebui să se regăsească în activitatea didactică, 
informaţiile transmise şi limbajul utilizat fiind necesare a fi adaptate scopului, 
obiectivelor didactice şi nivelului intelectual al cursanților. 

Trebuie subliniat că o trăsătură esenţială şi obligatorie a oricărei modalități de 
comunicare între indivizi, calitatea de a asigura schimbul unor semnificaţii 
generalizate de informaţii, cu acele elemente cognitive pe un suport comun, pe care 
le percep şi înţeleg toți indivizii care comunică între ei în cadrul colectivităţii, 
grupului de apartenenţă. Un limbaj abstract, sofisticat, nu se va putea constitui 
într-un mijloc de comunicare eficientă. 

Subliniind dimensiunea psihosocială a comunicării interpersonale se poate 
afirma că procesele de comunicare umană sunt indispensabile în constituirea 
oricărui grup social, deci la organizarea activităților comune ale oamenilor, în 
coordonarea şi conducerea acţiunilor lor colective, precum şi la influențarea 
educativă a persoanelor. Psihosociologia desemnează, din perspectiva structurală a 
grupului, colectivităţi, o structură comunicaţională; comunicarea are, după cum am 
arătat, dimensiuni şi funcţii plurivalente — multidimensionale. Efectul acesteia, pe 
fondul multiplelor funcţii, se diferențiază după tipul şi calitatea comunicării. Le-am 
prezentat în sinteză din perspectiva psihosocială şi vom analiza limbajul şi funcțiile 
acestuia din perspectivă psihopedagogică. 

Funcţia cognitivă. Caracteristică acestei funcţii este directivarea şi fixarea 
rezultatelor activităţii de cunoaştere. Din această perspectivă, limbajul facilitează şi 
mediază operaţiile de generalizare şi abstractizare ale gândirii şi permite, totodată, 
explorarea şi investigarea realităţii, precum şi îmbogățirea şi clasificarea 
cunoştinţelor predate şi asimilate. În acelaşi timp, o asemenea funcţie cognitivă a 
limbajului permite dobândirea de noi cunoştinţe prin intermediul cunoaşterii şi 
pătrunderii într-un asemenea domeniu. 

Funcţia reglatoare. Pe lângă principala funcție cognitivă şi comunicativă, 
limbajul exercită o puternică funcție reglatoare (autoreglatoare) a comportamentelor 
şi proceselor psihice. 

Instrucţiunile verbale sporesc performanţele obținute la sarcinile de 
discriminare perceptivă, memorare, rezolvare de probleme. Uneori valoarea 
reglatoare a limbajului este mediată de funcția lui sugestivă — sporirea 
sugestibilităţii, prin inducţii verbale sporeşte eficacitatea limbajului în reglarea 
psiho-comportamentală. În armată, un rol determinant îl are ordinul şi comanda 
formulate prin limbajul extern (cu voce tare). 

Această funcţie de reglare şi autoreglare se răsfrânge atât asupra proceselor 
psihice, cât şi asupra comportamentelor şi atitudinilor diferenţiindu-se în raport cu 
vârsta celor cărora li se comunică un anumit mesaj. Astfel că numai de la o anumită 
vârstă (3-6 ani) prin limbaj se poate coordona un răspuns motor la un anumit stimul 

subînţelegându-se că, ulterior, între stimul şi reacţie se instituie, prin prisma legilor 
sensibilităţii, reacţii adecvate stimulului implicat în relaţie. 

O asemenea funcţie reglatoare se regăseşte şi în hipnoză şi sugestie — training 
autogen. La fel şi în comenzile militare, unde comportamentul se realizează în 
virtutea unor asemenea ordine şi comenzi. 

Funcțiile comenzii constau în prelucrarea şi transmiterea informaţiei în 
vederea obţinerii unui efect optim. Sensul relaţiei în cazul comenzii este direct 
(unilateral), de la agent la receptor, de la profesor la elevi/studenţi. Aici intervine şi 
un alt element — controlul —, care are ca funcție urmărirea modului în care efectul 
anticipat prin comandă s-a înfăptuit. Sensul legăturii informaţionale este acum 
invers, de la receptor la agent, de la elev la profesor, de la execuţie la comandă. 
Transmiterea cunoştinţelor corespunde comenzii, iar conexiunea inversă 
corespunde controlului. Articularea celor două funcții şi respectiv a legăturilor 
informaţionale corespunzătoare, directe şi inverse, conferă procesului de 
învățământ proprietatea autoreglării, în virtutea organizării sale interne şi a celor 
două legături informaţionale. Acest model al învăţării este de tip cibernetic, şi ne 
oferă posibilitatea unei cunoaşteri mai profunde a funcționării sale, sugerând şi 
impunând, totodată, noi modalități practice de realizare a acestei funcționări, cum 
ar fi cele privitoare la actul comunicării şi al funcţiei comunicării al limbajului prin 
prelucrarea mai riguroasă a informaţiei didactice, a celor care se referă la 
îmbunătăţirea comenzii şi controlului prin inițierea şi aplicarea unor tehnici noi, 
mai eficiente şi mai productive în acelaşi timp. Chiar dacă s-ar părea că o asemenea 
funcţie are emergenţă mai mult în mediile militare (după denumirea dată), ea se 
regăseşte şi în cadrul mediului şcolar întrucât şi în astfel de instituţii există 
compartimente ce vizează un anumit management şcolar şi educațional şi care 
implică, desigur, o asemenea funcție. 

Condiţiile expuse şi respectate vor conduce la optimizarea procesului învăţării, 
la eficientizarea acestuia, concretizat într-un randament şcolar ridicat, pe fondul 
dublei funcționalități în activitatea didactică, cea instructiv-informativă şi 
formativă a viitorilor absolvenţi ai instituțiilor de învățământ. 

Pe lângă asemenea funcții, limbajul mai îndeplineşte, la fel ca şi comunicarea, 
şi alte funcţii pe care le vom reda în mod sintetic: 

— funcția simbolic-reprezentativă, adică de substituire a unor obiecte, 
fenomene, relaţii prin formule verbale sau alte semne; 

— funcția expresivă, de manifestare complexă a unor idei, imagini nu numai 
prin cuvintele însele, ci şi prin intonaţie, mimică, pantomimică, gesturi, fiind 
specifică comunicării nonverbale şi paraverbale; 

— funcția persuasivă sau de convingere, de inducţie la o altă persoană a unor 
idei şi stări emoționale; 

— funcția ludică sau de joc, care presupune asociaţii verbale de efect, 
consonanțe şi este regăsită mai ales în cadrul unor glume, bancuri, anecdote, 
cuvinte de duh etc.; 

— funcția dialectică sau de formulare şi rezolvare a contradicţiilor sau 
conflictelor când, cu necesitate se impune un limbaj care să permită înţelegerea şi 
rezolvarea unor asemenea probleme şi obstacole de ordin ideatic; 

— funcția afectivă, ca exprimare spontană sau semideliberată a emoţiilor şi 
impulsurilor care, de cele mai multe ori, cad sub incidența unor stări, trăiri 
emoţionale şi afective negative pe fondul unor tensiuni nervoase şi când, din 
păcate, prin limbaj ne exprimăm uneori în dezacord cu ceea ce gândim sau cu 
anumite trăsături caracteriale, pe fondul unei asemenea scăderi a controlului 
emoţional. Asemenea manifestări şi „ieşiri” se întâmplă nu de puţine ori şi la unele 
cadre didactice pe fondul surmenajului şi stresului „didactic” coroborate cu 
multitudinea problemelor personale şi familiale şi, mai ales, ca urmare a unor 
frustrări sociale şi insatisfacții de ordin material; 

— funcția practică sau a limbajului — limbii — în acțiune contribuie în 
orientarea, instruirea unor indivizi în raport cu anumite acţiuni individuale şi 
colective ce urmează a fi exercitate (se apelează la o asemenea funcţie în cadrul 
instructajelor şi indicaţiilor premergătoare acţiunilor propriu-zise). 


7.1.3. RAPORTUL GÂNDIRE/LIMBAJUL 


Analiza unei asemenea relaţii pleacă de la adevărul conform căruia ambele 
procese aparțin unei clase comune, aceea a proceselor cognitive superioare, aflându-se 
în permanente relații de intercondiționare şi complementaritate funcţională. Se 
presupun ca părți constitutive la nivelul intelectului, care, la rândul său, este 
perceput şi evaluat ca un sistem de relaţii, activităţi şi procese psihice superioare, 
care funcționează, în principal, prin intermediul gândirii şi limbajului. Individul, 
posesor al unui intelect şi al unei gândiri, dispune de anumite modele 
informaţionale care presupun un anumit conținut categorial (noţiuni, concepte, 
categorii), care se transferă la alt individ/indivizi/colectivități, prin intermediul 
limbajului fie verbal, fie nonverbal. Deci, relațiile intelectuale-intercognitive şi 
intercomunicative se realizează prin intermediul limbajului şi implicit prin unele 
acțiuni umane conştiente sau chiar inconştiente. 

Cu aportul nemijlocit al gândirii şi implicit al limbajului, intelectul operează 
cu noţiuni, idei, paradigme, care sunt preluate, memorate şi reactivate prin 
intermediul limbajului — aparatului categorial-integratorilor verbali. Cu ajutorul 
limbajului intern se pot formula ipoteze, prognoze, proiecte, iar prin intermediul 
operaţiilor interne (abstractizării, generalizării, analogiei şi comparaţiei, analizei şi 
sintezei) se construiesc în plan logic-mental, noţiunile şi conceptele, judecăţile şi 
raționamentele. La vârsta de 7-12 ani, vârstă specifică stadiului operaţiilor 
concrete, apar aşa-numitele grupări operaţionale care permit conceprualizări şi 
coordonări de concepte, prin generalizarea unor date rezultate din situaţii concrete, 
intuitive, şi care ulterior capătă o formă abstractă prin intermediul operaţiilor 
gândirii şi ale limbajului. 

Ca proces psihic central, gândirea antrenează şi coordonează celelalte procese 
psihice, activități şi funcții ale psihicului uman, implicit limbajul. Procesualitatea 
gândirii duce la o anumită structurare a acestui proces, care în mod nemijlocit 
implică şi procese organizate în forme şi structuri diferite din punct de vedere logic, 
semantic şi funcțional. Acestea se transmit de la un individ la altul, de la o generaţie 
la alta, prin intermediul limbajului, contribuind în acest mod la dezvoltarea 
cunoaşterii şi implicit la dezvoltarea gândirii şi a progresului social uman. 

Un asemenea raport cum este cel dintre limbaj şi gândire, poate fi analizat din 
mai multe perspective, în primul rând din perspectiva psihologică şi logică. Un 
asemenea prim demers analitic pune pe prim plan rolul evaluarii şi interpretării 
gândirii ca sistem operațional de nivel intelectual, unde un rol deosebit revine 
conceptului, ca unitate de bază a gândirii, alături de dimensiunile funcţiunale ale 
acestui proces psihic — a gândirii —, funcții concretizate prin înţelegere, 
decodificare semantică în plan conceptual şi ideatic. 

În ceea ce priveşte modalitatea de operaționalizare a gândirii, ea se realizează 
cu ajutorul mijloacelor verbale, astfel că orice operaţie a gândirii se raportează la 
limbajul verbal. Cel mai frecvent este utilizat limbajul în cadrul unor operaţii ale 
gândirii, în mod deosebit în cadrul abstractizării şi înțelegerii, ceea ce este abstract 
exprimându-se printr-o noţiune, concept sau idee, şi unde limbajul este absolut 
necesar. Dar limbajul nu este utilizat doar în sferă conceptuală, cel mai frecvent 
fiind utilizat în activitățile cotidiene, oamenii şi comunicarea dintre ei fiind 
facilitată de un aşa-numit limbaj curent sau cotidian, şi unde funcţiile limbajului se 
diferențiază în mare parte de limbajul conceptualizat. 

În afară de această operaţie a abstractizării, se apelează la limbaj şi în alte 
operaţii ale gândirii, cum ar fi generalizarea, mai ales atunci când această operație 
se raportează la un integrator verbal superior, şi când se presupun anumite 
explicaţii, judecăţi, afirmaţii. 

Aplicarea operaţiilor gândirii conduce, în mod inevitabil, la formarea noțiunilor, 
conceptelor sau a categoriilor, ca unități de bază ale gândirii — produse de către 
aceasta — şi ale limbajului. Aceste „produse” (noţiunile, conceptele şi categoriile) au 
o semnificație semantică distinctă, fiind integrate în cadrul unor structuri logice şi 
verbale, idei, judecăţi, raționamente, teorii, paradigme etc. Ele se transmit şi se 
dezvoltă, totodată, cu ajutorul integratorilor verbali, şi prin intermediul nemijlocit al 
limbajului. Un concept se transmite de la o generaţie la alta, exclusiv cu ajutorul 
limbii şi limbajului formal şi/sau nonformal, activ şi/sau pasiv. 

Raportul limbaj/gândire poate fi evaluat şi prin intermediul învățării cognitive, 
între acestea instituindu-se permanente raporturi de interdependenţă funcţională. Un 
asemenea raport este nerelevant în relaţia dintre limbaj şi învăţarea şcolară, care şi ea, 
la rândul său, implică atât gândirea, cât şi limbajul. Activitatea de învăţare presupune 
şi alte procese şi funcţii ale psihicului uman, asupra cărora nu vom mai insista. 

Referindu-ne la rolul şi raportul limbajului, evidențiem faptul că prin 
intermediul acestuia se realizează funcția generativă, concretizată prin formarea 
altor categorii verbale regăsite în cadrul gândirii şi limbajului. Activitatea de 

învățare cognitivă presupune însuşirea cunoştiințelor predate prin intermediul 
limbajului. De asemenea, limbajul este necesar şi în formarea unor sisteme 
cognitive şi structuri operaţionale, integratorii verbali contribuind la formarea şi 
înțelegerea acestora. De aceea, învăţarea cognitivă, prin formele şi structurile ce le 
impune, face apel în mod nemijlocit la limbaj: atât în ceea ce priveşte utilizarea 
mijloacelor verbale, cât mai ales în transmiterea şi chiar asimilarea cunoştiinţelor. 

Limbajul facilitează şi gradul de înțelegere a unor probleme, idei, teorii, cu 
ajutorul lui descoperind semnificaţiile obiectelor, fenomenelor, proceselor, 
conceptelor etc. Spre exemplu, pentru a putea întelege procesul de tranziţie pe care 
îl parcurge societatea românească în prezent, este necesar să utilizăm anumite 
mijloace verbale, alături, desigur, de confruntarea empirică a fiecăruia dintre noi cu 
fenomenele şi procesele vieții sociale specifice acestei etape tranzitorii. Înțelegerea 
face apel la limbaj mai ales în contextul şi prin transferul cognitiv al unor 
informaţii noi față de altele vechi, stocate şi unde un rol important revine şi 
memoriei. Insufienţa cunoştiinţelor transmise şi asimilate (şi mai ales înţelese) 
îngreunează înțelegerea în rezolvarea unor probleme, unde gândirea şi limbajul au, 
de asemenea, un rol foarte important în facilitarea înțelegerii şi rezolvării 
problemelor, aceste două procese presupunându-se reciproc. 

Rezultă că limbajul şi gândirea sunt procese psihice corelate din punct de 
vedere structural şi fucţional, ele intercondiționându-se reciproc. Limbajul dispune 
de o latură semantică şi care implică în decodificarea mesajului, gândirea. Acest 
raport rezultă şi din funcțiile gândirii, în mod deosebit din: funcția cognitivă, de 
integrare, conceptualizare, şi în general de elaborare a gândirii sau de mediere a 
operaţiilor gândirii. Precum şi din funcția simbolic — reprezentativă — de substituire 
a unor obiecte, fenomene, relaţii, funcţie realizată exclusiv prin formule şi 
integratori verbali, şi/sau prin funcția persuasivă, care presupune inducerea unor 
idei şi argumente ce fac apel la gândire. Nu este exclusă nici funcția ludică, 
concretizată prin formularea şi rezolvarea unor contradicții în plan ideatic şi/sau 
conceptual, şi care pun în mod logic gândirea şi limbajul. 

Din perspectiva formelor limbajului, se poate desprinde faptul că toate formele 
acestui proces, atât limbajul scris cât şi cel oral; pasiv şi activ; verbal şi nonverbal, 
implică într-un anumit grad gândirea. Expresia frecvent utilizată în mediul cotidian, 
„înainte de a-ți căsca gura, să gândeşti ceea ce vrei să spui”, devine emblematică 
din acest punct de vedere, şi cu atât mai mult în limbajul scris-conceptualizat, 
limbaj care presupune în mod necesar şi logic acest proces psihic fundamental — 
gândirea. Rezultă că prin multitudinea raporturilor între gândire şi limbaj, aceste 
două procese psihice se intercondiţionează şi completează reciproc. Mai concret, 
raportul dintre ele este de implicare şi complementaritate funcțională, şi nu de 
exclusivism, sau şi mai grav, de ignoranță, acesta din urmă putând fi regăsit în mod 
deosebit în activitatea de comunicare, activitate pe care o vom analiza în 
continuare. 


196 


7.2. Comunicarea 
ca activitate psiho-comportamentală 


7.2.1. PRELIMINARII TEORETICE 


Înainte de orice ale precizări de ordin conceptual, vom încerca să decelăm 
sensurile şi atribuţiile comunicării, adică să răspundem într-un fel la întrebarea ce 
se înţelege prin comunicare. În acest scop vom apela la autoritatea epistemică a 
unor autori şi lucrări de specialitate, cum ar fi „Enciclopedia de Psihososciologie” 
care îi are coordonatori pe distinşii psihosociologi, profesori universitari, Septimiu 
Chelcea şi Petru Iluţ. La articolul în care este analizată comunicarea, autorul 
aricolului, Loredana Ivan, desprinde două sensuri ale comunicării: sensul general şi 
sensul restrâns. În sens general, comunicarea desemnează orice proces prin care un 
sistem interacționează cu un altul, uzând de canalul care leagă cele două sisteme. În 
sens restrâns, comunicarea este un proces de transmitere, împărtăşire a unor 
informaţii, emoții, idei între două entități sociale, într-un context social dat. Pentru 
a fi mai expliciţi vom da cât un exemplu de referință la fiecare sens prezentat. În 
sens general, comunicarea poate fi un avertisment al unui stat asupra altui stat, sau 
norii amenințători deasupra noastră, iar din punct de vedere restrâns, evaluăm orice 
fel de comunicare dintre două persoane, instituţii sau comunităţi, când se transmite 
un mesaj direct şi pe cât posibil explicit. 

In acelaşi timp, comunicarea se constituie într-o modalitate fundamentală de 
interacțiune psihosocială, realizând un schimb continuu de diferite mesaje între 
interlocutori, având şi rolul de instituire a unor relaţii interumane durabile în 
vederea influențării, menţinerii ori modificării comportamentului individual şi/sau 
de grup. Comunicarea interumană se realizează cu ajutorul unor limbaje verbale şi 
nonverbale prin care se schimbă mesaje (informaţii, simboluri, semnificații, idei, 
sentimente, intenţii, interese etc.) pentru a influenţa (într-un anumit sens) din punct 
de vedere calitativ comportamentul celuilalt. 


Definirea activităţii de comunicare 

Fiind un proces atât de complex, comunicarea şi implicit comunicarea 
didactică cunoaşte mai multe abordări şi definiţii. Printre unele definiții date 
comunicării didactice, mai relevantă scopului nostru ni se pare cea care percepe 
comunicarea drept modalitate fundamentală de interacțiune psihosocială care 
realizează un schimb continuu de diferite mesaje între interlocutori menit să 
realizeze o relație interumană durabilă pentru a influența menţinerea ori 
modificarea atitudinilor şi comportamentelor individuale sau de grup. 

Pentru relevanţa şi concreteţea demersului analitic întreprins asupra acestui 
concept, reproducem în continuare mai jos inventarul principalelor definiţii date 
comunicării: 

Brent D. Ruben: „Comunicarea reprezintă un proces de viaţă esențial, prin 
care animalele şi oamenii generează sisteme, obţin, transformă şi folosesc 
informaţii pentru a-şi duce la bun sfârşit activitățile sau viaţa”. 

Ge. Gerbner: „Comunicarea reprezintă interacțiunea socială prin sistemul de 
simboluri şi mesaje”. 

Ge.R. Miller: „Comunicarea îşi focalizează interesul central pe acele situaţii 
comportamentale în care o sursă transmite un mesaj unui receptor, cu intenția 
manifestă de a-i influenţa comportamentele ulterioare”. 

A. Craig Baird şi Franklin H. Knower: „Comunicarea este realizarea socială 
în comportamentul simbolic”. 

Klaus Krippendorf: Comunicarea este procesul transmiterii structurii între 
componentele unui sistem care poate fi identificat în timp şi spațiu”. 

C. David Mortinsen: „Comunicarea se petrece în clipa în care persoanele 
atribuie semnificație mesajelor referitoare la comportamente”. 

Din inventarul sumar prezentat, rezultă că această activitate realizată în 
lumea vie se constituie într-o necesitate logică, condiționând însăşi existența 
acesteia. În acest sens, M.C. Bârliba, în lucrarea Paradigmele comunicării, 
realiza un transfer din celebru raționament cartezian, înlocuind sintagma Dubito 
ergo cogito, Cogito ergo sum, cu Dubito ergo communico, Communico ergo sum 
(Mă îndoiesc deci comunic, comunic deci exist). O existență condiţionată tot mai 
mult de informaţie şi comunicare, ambele ajungând, după cum arăta A. Toffler, o 
principală formă de putere. 

Cel mai frecvnt, însă, prin comunicare desemnăm relația prin care 
interlocutorii se pot înţelege şi influenţa reciproc prin intermediul schimbului 
continuu de informaţii, divers codificate. În literatura de specialitate nu există un 
consens asupra conceptului de comunicare didactică, astfel că se mai utilizează şi 
alte două concepte similare, cum ar fi cel de comunicare educaţională sau 
pedagogică, ce mijlocesc fenomenul educaţional în ansamblul său, indiferent de 
conținuturile, nivelurile, formele sau partenerii implicaţi. Față de acestea, 
comunicarea didactică apare ca formă particulară obligatorie în vehicularea unor 
conținuturi determinate specifice unui act de învăţare sistematică asistată. Din 
perspectiva educaţiei formale, comunicarea didactică constituie baza procesului de 
predare şi asimilare a cunoştinţelor în cadrul instituţionalizat al şcolii şi între 
parteneri cu statusuri, roluri determinate, cum ar fi cele ale cadrelor didactice ca 
principali agenţi educaţionali şi cele ale elevilor şi studenților, în subordonarea 
nemijlocită faţă de conducerea unor asemenea instituții. 

Comunicarea umană şi implicit cea didactică, nu este numai o activitate 
psihofizică de punere în relaţie a două sau mai multe persoane pentru realizarea 
unor obiective chiar dacă şi acest aspect este vizat prin acest proces, ci aşa cum 
uşor se poate deduce, comunicarea este un proces psihosocial de influențare prin 
limbaje specifice a atitudinilor, comportamentelor, convingerilor şi altor 
componente motivațional — afective şi volitive. De aceea, a comunica eficient şi 
expresiv cu ceilalţi şi cu sine, presupune: 

1. să informezi inteligibil şi să facilitezi înţelegerea semnificației mesajului 

transmis; 

2. să dezvolţi gândirea, afectivitatea, motivaţia, voinţa şi personalitatea 

elevilor/studenţilor în general; 

3. să sesizezi şi să conştientizezi reacţiile, atitudinile şi manifestările 

comportamentale ale celor cu care comunici fie în mod unilateral, fie bilateral; 

4. să convingi pe cei cărora le comunici etc. 

Prin procesul de comunicare urmărim, aşadar, să fim receptaţi, înţeleşi, 
acceptaţi şi totodată să provocăm o schimbare de atitudine şi de comportament în 
rândul interlocutorilor, în cazul nostru în rândul elevilor şi studenților, ceea ce 
impune anumite particularităţi psihologice şi psihopedagogice din partea ambilor 
membri ai relaţiei pe care o presupune comunicarea. 


7.2.2. PERSPECTIVE ANALITICE 
ÎN ABORDAREA COMUNICĂRII 


După cum se poate observa, problematica comunicării poate fi abordată din 
mai multe perspective. Mai relevante sunt perspectiva psihopedagogică, 
psihosociologică, cibernetică, fără a nega, însă, şi pe cea socio-cotidiană, 
realizabilă prin intermediul comunicării şi a limbajului nonformal. Le vom analiza 
în mod succint pe fiecare. 


Perspectiva psihopedagogică 

Din perspectivă  psihopedagogică, comunicarea este  reductibilă la 
dimensiunea informativă şi formativă — la schimbul de informații între cadrul 
didactic şi elev/student. Din punctul de vedere al psihologiei sociale, fenomenul 
comunicării este mult mai complex, fiind plurivalent şi multifuncțional. După cum 
afirma Levi Strauss, acest tip de comunicare reprezintă unul dintre sistemele 
fundamentale de „schimb social” de colectivităţi, prin intermediul acestei forme 
putându-se opera „schimburile de semnificaţii”, distincte de schimburile 
economice, materiale, tehnice şi ştiinţifice. 

Pe lângă faptul că această activitate desemnată prin intermediul comunicării 
are un caracter psihosociologic, psihopedagogic, cibernetic şi social, totodată, ea 
mai dispune şi de un caracter procesual, caracter care constă în transmisia şi 
schimbul de informaţii (mesaje) între persoane în circulaţia de impresii şi comenzi- 
ordine, în împărtăşirea unor stări afective, de decizii raționale şi judecăţi de 
valoare, cu finalitatea expresă în a obţine efecte în prezentările şi opiniile 
indivizilor, în practicile sociale pe care le efectuează. 


Perspectiva psihosociologică 

Sub raport psihosociologic, comunicarea este modul fundamental de 
interacțiune psihosocială a persoanelor, realizat prin intermediul simbolurilor şi al 
semnificaţiilor sociale generalizate ale realităţii, în vederea obţinerii stabilității şi a 
unor modificări de comportament individual sau la nivel de grup (Dicţionarul de 
psihologie socială). 

Procesul de comunicare umană este fundamental în organizarea oricărei 
grupări sociale, deoarece în afara sa, nu este posibilă nici interacțiunea rațională, 
cognitivă, afectivă şi chiar acţională, reciprocă a individului în colectivitate. În 
cadrul comunicării sociale şi psihosociale, şi după cum vom vedea în cea verbală, 

prin intermediul limbajului, comunicarea prezintă unele particularităţi, cum ar fi: 
viteza de comunicare în grup, integritatea informaţiilor, transmisiilor, direcția 
dominantă a comunicării, calitatea comunicării. O asemenea perspectivă analitică a 
comunicării este realizată şi prezentată într-un anumit model configurațional de 
către de R. Bales. În conformitate cu acest model psihosociologic configuraţionist, 
de tip structuralist-funcționalist, se desprind 12 categorii de comportamente 
verbale, asociate la trei zone psihosociale şi şase tipuri de probleme. Pentru relevanță 
redăm în figura 7.1 acest model ce cuprinde în configurația sa elementele: zona 
socioemoțională pozitivă, zona neutră a sarcinii, zona socioemoţională negativă. 

Aceste zone sunt raportate la şase tipuri de probleme: de comunicare, de 
evaluare, de influenţă, de decizie, tensionale, de integrare. 


L. 
2: 
I. Reactii 
pozitive 3 
4 
5 
Răspunsuri 


II. Probleme 
zona neutră 


din p.d.v. al 
sarcinii 
10 
11 
III. Reacții 
negative 12 


SO o0 


Solidaritate: denotă solidaritate, încurajează, 
ajută, valorifică efortul altora; 

Destindere: caută diminuarea tensiunii, 
glume, râs, şi se declară satisfăcuți 

Acord: îşi dă acordul, acceptă tacit şi are 
înțelegere 


Dă sugestii şi indicaţii respectând libertatea 


altuia 
Îşi spune părerea, analizează, exprimă 
sentimentul, îşi exprimă dorinţa 
Dă o orientare, informează, repetare, | 
confirmare abcdef 
Cere orientare, informare, repetare, ] 

confirmare 

Cere o opinie, o evaluare, analiză, expresie 

de sentiment 

Cere sugestii, direcționari, mijloace de 

acțiuni posibile 


Dezacord: dezaprobare, respingere pasivă, 
refuză ajutorul 

Tensiune: manifestă o tensiune, cere ajutor, 
se retrage de la discuţie 

Antagonism: face dovadă de opoziţie, 
denigrează pe alţii, se afirmă pe sine 


Fig. 7.1. Model psihosociologic privind corelarea elementelor implicate în comunicare 

Un asemenea model este deosebit de util în analiza comunicării didactice şi a 
eficienţei acesteia în funcţie de condiţiile şi factorii favorizanţi ai raporturilor pe care le 
presupune comunicarea prin intermediul elementelor specifice şi nu în ultimă instanță a 
climatului educaţional şi psihosocial din cadrul colectivităților şcolare. 


Perspectiva cibernetică 

Din perspectivă cibernetică, după cum am văzut, sunt create premisele 
apariției unei discipline de interferență, cea a psihopedagogiei informaționale sau 
mai adecvat spus a ciberneticii didactice, de unde rezultă că rolul informaticii şi 
ciberneticii în acest domeniu este foarte important şi susţinut, totodată. Şi aceasta 
întrucât orice limbaj apare ca răspuns al necesităților de comunicare între oameni 
(limbajele naturale) sau între om şi maşină (limbajele de programare). 

Modelul prin care se poate realiza schematizarea grafică a comunicării 
interumane poate fi reprezentat printr-o modalitate mai nuanțată sub aspect 
structural şi al mecanismelor sale de realizare, cum ar fi schema generală a 
comunicării verbale, redată în figura 7.2. 


Sursă 
de zgomot 


[>] 
E 


Goa a cirip emnale Semnale «oii tea aaa zii aa 


Mesaj de emisie recepție Mesaj 


Canal de Destinatar 
comunicare 


Semnale! de 
emisiè 


Sursă de 
zgomot 


Erorile posibile sunt interpretate ca surse de zgomote-perturbații, distorsiuni 


Fig. 7.2. Modelul cibernetic al comunicării 

Identificate printr-o mulțime de intrări (stimuli), o mulțime de ieşiri 
(răspunsuri) şi definit în cadrul procesului instruirii, un set de criterii, relativ la care 
să se poată exercita corecţii (reacţie) — conexiune inversă în proces, schema din 
figura 7.2 poate fi considerată ca un model — sistem — al învăţării pentru care rămân 
valabile legile ciberneticii. 


7.2.3. EFICIENŢA COMUNICĂRII 


Desigur, comunicarea, în mod deosebit didactică, devine eficientă în funcție 
de mai mulți factori — variabile independente ce țin atât de emițător (cel care 
comunică), cât şi de receptor (celui căruia i se comunică), precum şi de alte 
elemente implicate în procesul de comunicare, cum ar fi: 

—  comunicatorul; personalitatea, stilul şi alte caracteristici ale persoanei care 

tinde să influenţeze; 

— mesajul, conţinutul, stilul şi alte caracteristici ale comunicării; 

— canalul, mass-media utilizată pentru a prezenta comunicarea, de exemplu 

televiziunea, radioul sau pliantele; 

— auditoriul, caracteristicile psihologice ale individului sau indivizilor la care 

se adresează comunicarea; 

— mediul comunicării, caracteristicile sociale şi fizice ale cadrului 

comunicării, adică persoanele prezente şi locul în care ele se găsesc. 


Caracteristicile emițătorului 

Legat de caracteristicile sursei emițătorului (a cadrelor didactice), un rol 
deosebit revine credibilităţii şi atractivităţii acestuia. În ceea ce priveşte prima 
condiţie, credibilitatea, aceasta este corelativă şi chiar determinată de valoarea, 
prestigiul, consideraţia şi bineînţeles încrederea investită din perspectiva 
expectanţelor în raport cu mesajele transmise din partea emițătorului — cadrelor 
didactice. Cercetările de psihologie socială arată că noi reacționăm cu mult mai 
multă încredere, entuziasm şi bunăvoință atunci când mesajul verbal sau nonverbal 
este primit de la o autoritate ştiinţifică, culturală, politică etc., decât un asemenea 
mesaj primit de la un novice sau necunoscut, sau mai mult, când provine de la o 
sursă care nu prezintă suficientă credibilitate (mai ales în plan politic). De aceea, 
persoanele şi sursele emițătoare de mesaje pentru a fi credibile în rândul 
receptorilor trebuie să aibă cel puţin două caracteristici: competenţă şi autenticitate. 

În ceea ce priveşte competența, aceasta se referă la capacitatea emițătorului 
(profesorului) de a fi bine informat, la abilitatea de a comunica şi a exprima 
informaţiile în mod clar, coerent, inteligibil, accesibil şi cu empatie destinatarilor. 

Fiind o noţiune cu o semantică plurivalentă, ne vom referi, în mod deosebit, la 
perspectiva psihologică şi la cea axiologică, ultima fiind emergentă celei dintâi. 
Din punct de vedere psihologic, competenţa este definită ca fiind aptitudinea 
recunoscută de a îndeplini un act, o acţiune sau o activitate a cărei realizare o 

constituie performanţa şi eficienţa. De aici şi valenţele sale de factură axiologică, 
competenţa devenind o valoare şi atribut indispensabil activităţii didactice, mai ales 
prin intermediul comunicării. Aceasta presupune, pe lângă o motivație bine 
structurată, cognitivă în primul rând, şi un sistem coerent de cunoştinţe, deprinderi, 
priceperi, abilități, aptitudini şi, mai ales, un registru caracterial-moral subordonat 
unor responsabilități individuale şi/sau colective, pe fondul unor idealuri sociale în 
coroborare evidentă cu cele de ordin individual şi colectiv. În acelaşi timp, 
competenţa implică şi o anumită autoritate epistemică şi deontologică (Bochenski). 

Există şi alte opinii despre competenţă. În lucrarea Managementul 
educaţional, R. Niculescu defineşte competența ca pe unitatea funcțională la 
nivelul personalităţii dintre vectorii: „a şti să fii”, „a şti să faci”, „a şti să devii”, la 
care am adăuga noi, în plan politic, vectorul „a şti să te menţii”, ceea ce, de 
asemenea, implică multe calități profesionale şi psihomorale ale liderului. În această 
definiție sunt implicate, în mod complementar şi funcțional, dimensiunile cognitive 
ale personalităţii (ale omului politic în cazul nostru), cele atitudinale şi, nu în ultimă 
instanță, cele praxiologice exprimate prin capacităţi ca expresie a gradului de 
obiectivare a competenţei într-un plan virtual — deziderativ, într-un plan real. 

Pe lângă competenţă, ca atribut esenţial şi eficient al comunicării, un rol 
deosebit revine, desigur, autenticităţii. Aceasta întrucât atributul exprimat prin 
autenticitate influențează auditoriul prin mesajele verbale ale emițătorului, 
conferindu-i acestuia mai multă credibilitate şi ca atare sursa comunicaţională este 
demnă de încredere, transmițând ceea ce ştie în mod sincer, natural, autentic, cu 
acuratețe şi fără părtinire. Sursa demnă de încredere nu urmăreşte interese 
personale, câştigarea unor avantaje în demersul comunicațional încununat de 
succes. De asemenea, vorbitorii autentici nu încearcă să impresioneze audiența, să 
convingă ascultătorii cu orice preţ sau să le schimbe opiniile şi atitudinile cu 
mesaje neveridice, denaturate, cum din păcate se întâmplă uneori în cadrul unor 
pretinşi oratori, dar care în ultimă instanţă nu sunt decât nişte demagogi (mai ales 
în domeniul politic). 

Un alt factor care influenţează procesul comunicării persuasive eficiente este 
atractivitatea sursei generatoare şi/sau emițătoare de mesaje. Arractivitatea se 
referă la modul cum sursa se prezintă în fața ascultătorilor, cum se comportă şi cum 
arată sub aspectul înfățișării fizice, ţinutei vestimentare, care trebuie să fie plăcute, 
îngrijite, curate şi potrivite pentru receptori şi situaţia dată. Înfăţişarea, felul în care 
te prezinţi în faţa celorlalți, reflectă imaginea de sine, modul în care te priveşti pe 
tine însuţi, constituie elemente metacomunicative prin care ascultătorii îşi creează o 
impresie favorabilă sau nefavorabilă. De altfel, în cele mai multe situaţii de 
comunicare directă, interpersonală, receptorii observă şi judecă aspectul exterior — 
atractiv sau neplăcut — al sursei şi îşi formează o impresie chiar înainte ca aceasta 
să emită mesaje verbale (Nicki Stanton, 1995). Mai mult, s-a dovedit că, în anumite 
circumstanţe, atractivitatea fizică, farmecul personal influențează impresiile 
audienței şi pot mări eficiența comunicării persuasive a vorbitorului (Byrne, 1971; 
Brock, 1965; Eagly şi alţii, 1978). 

S-a dovedit că oamenii sunt atraşi de cei care sunt asemănători cu ei, iar 
asemănarea şi înfăţişarea fizică plăcută provoacă simpatie care, în schimb, măreşte 
impactul persuasiv al comunicării şi influenţa socială asupra audienței. (Berscheid 
& Walster, 1974). Totuşi, există limite, în sensul că atractivitatea şi similaritatea 
pot fi convingătoare numai dacă ele sunt relevante pentru conținutul comunicării. 
(Berscheid, 1966). 


Mesajul 

Este o unitate fundamentală a procesului de comunicare alcătuit din cuvinte, 
semne, sunete, imagini, date etc., ce conţin informaţii care trebuie decodificate şi 
înțelese. Mesajul se formează şi se elaborează printr-un set de operații de selecție şi 
combinare a elementelor informaţionale. El are ca purtător material un ansamblu de 
semne şi semnale ale unui cod specific ce trebuie decodat corespunzător de către 
receptor. Pentru ca procesul de comunicare dintre profesor-elevi să fie eficient şi 
pentru ca cei doi parteneri de interacțiune să înţeleagă informaţia transmisă şi 
recepţionată, de maximă importanță este codarea şi decodarea adecvată a 
mesajului. În acest sens, emițătorul trebuie să efectueze o codare, respectiv o 
operaţie de transformare, traducere a elementelor mesajului într-un sistem 
referențial de semne, bine selectate şi potrivite în transmisia informaţiei pentru a 
putea fi uşor recunoscute de receptor. 

Mesajele verbale şi nonverbale conțin o anumită cantitate de informație — 
reproductivă sau originală — cu o semnificaţie proprie ce poate fi percepută, 
înțeleasă şi evaluată concludent numai în interacţiunea de comunicare dintre o 
sursă emițătoare şi un receptor destinatar. Măsura mesajului este informaţia, care 
poate fi analizată sub aspect statistic, semantic şi pragmatic. Sub aspect statistic, 
informaţia este măsurată cantitativ la emițător şi receptor, fără a se lua în 
considerare înţelesul ei. În analiza semantică, accentul se pune pe calitatea, 
conținutul şi semnificaţia informaţiei la receptor, iar în cea pragmatică se are în 
atenţie valoarea informaţiei pentru subiecții comunicării şi nu cantitatea de 
informaţie din mesaj. În realitate, comunicarea eficientă a mesajului persuasiv 
depinde de o multitudine de factori obiectivi şi subiectivi care o pot perturba, 
distorsiona, bloca sau dezvolta şi împlini sau, mai grav, nu convinge, nu 
îndeplineşte funcţie persuasivă fiind reductibilă mai mult la un simplu transfer 
informaţional. Aceşti factori se referă îndeosebi la cantitatea de informații, 
banalitatea, originalitatea, accesibilitatea, inteligibilitatea mesajului comunicat de 
profesor şi elevi în situaţia didactică. 

Pentru ca un mesaj persuasiv să aibă influență, C. Hovland şi colegii săi 
(1949, 1953) au susținut că cei care primesc mesajul trebuie să-i afle conţinutul şi 
să fie motivaţi să îl accepte. Conform acestei păreri, noi putem să convingem şi să 
fim convinşi numai de argumentele pe care le auzim, înțelegem şi păstrăm în 
memorie. Studierea etapelor procesării informației, a paşilor necesari pentru a 
convinge a fost reluată de W.Mc Guire (1968, 1969), care a făcut distincţie între 
învăţarea sau receptarea mesajului, ca prim pas necesar, şi acceptarea lui ulterioară. 

De fapt, el a folosit această distincție pentru a explica ideea că nivelul de 
inteligență al receptorului este fără legătură cu comunicarea persuasivă. După el, 
abilitatea intelectuală a unei persoane are efecte opuse asupra receptării şi 
acceptării mesajului comunicat. Subiecţii inteligenți sunt mai capabili să înveţe şi 
să înțeleagă un mesaj, dar este mai puţin probabil ca ei să accepte o schimbare de 
atitudine; subiecţii mai puţin inteligenţi sunt mai doritori să accepte mesajul, dar 
s-ar putea ca ei să aibă dificultăți în învăţarea şi înțelegerea conţinutului acestuia. 
În general, receptorii (elevii) pot fi convinşi să-şi însuşească conținutul 
informaţional al unui mesaj dacă ei dispun de experiență cognitivă, abilități 
intelectuale, comprehensiune, motivaţie şi disponibilităţi afective adecvate. 

Pentru alţi autori, procesul de comunicare a unui mesaj cu scop persuasiv 
necesită un al treilea pas intermediar între receptare şi acceptare, care este 
elaborarea (A. Greenwald, 1968; R. Petty şi alții, 1981). Când suntem confruntați 
cu un mesaj semnificativ, cu importanţă şi valoare pentru propria persoană, facem 
mai mult decât să ascultăm de dragul de a achiziționa informaţii. Respectiv, noi ne 
gândim asupra informaţiilor transmise, le analizăm avantajele şi dezavantajele, le 
înțelegem semnificaţiile şi sensurile, stăruim cu atenţie asupra conţinutului 
mesajului, anticipăm consecințele şi contextul interacțiunii dintre noi şi sursa de 
informaţii. În calitate de receptori, subiecţii comunicării sunt atenți, motivaţi, 
activi, critici, selectivi şi reflexivi, manifestă atitudini favorabile în gândirea şi 
interpretarea mesajului, iar reacția lor de răspuns depinde, deseori, de conţinutul 
său informaţional. În aceste condiţii psihosociale, de interacțiune conştientă şi 
rațională a receptorului cu informaţia, mesajele stimulează elaborarea favorabilă de 
argumente şi contraargumente. De asemenea, mesajele argumentate logic şi 
psihologic sunt mai convingătoare, decât cele inconsistente, şi produc un impact 
mai puternic asupra atitudinii receptorilor de învăţare şi înțelegere a conținuturilor 
informaţionale. 

Uneori cantitatea de informaţie prezentată, fără a fi redundantă, banală şi 
repetitivă, poate fi sporită nu numai prin adăugarea de noi elemente, argumente sau 
surse, ci şi prin repetarea aceluiaşi mesaj de mai multe ori de către sursa 
emițătoare. În general, cu cât receptorii sunt mai des expuşi la un mesaj, cu atât 
acesta îi atrage şi le place mai mult — dar numai până la un punct (Zajonc şi alţii,). 
Când subiecţii sunt expuşi unui mesaj puternic pentru a doua sau a treia oară, 
impactul lui creşte până la un punct, dar când mesajul repetat devine prea des sau 
„supraexpus”, atunci şi impactul lui începe să scadă (Sawyer). 

Uneori subiecții comunicării nu sunt dispuşi să depună un efort de gândire şi 
analiză rațională a mesajului, de a înţelege semnificaţia şi valoarea acestuia, ci 
preferă să-l evaluează pe baza unor factori superficiali, aparenţi. În acest caz, ei 
utilizează ruta periferică în comunicarea mesajului persuasiv, concentrându-se 
asupra elementelor nesemnificative ale mesajului (R. Petty & J. Cacioppo). 
Urmând calea periferică, subiecţii înclină adesea să evalueze o comunicare 
persuasivă prin folosirea unei „evristici simple” (Chaiken). Astfel, dacă cel care 
comunică are o reputaţie bună, vorbeşte fluent sau scrie corect, atunci receptorii 

sunt înclinați să creadă că informaţia transmisă este corectă. De asemenea, dacă un 
mesaj conține numeroase argumente sau date statistice care impresionează 
audiența, atunci din nou destinatarul are tendinţa de a presupune că mesajul este 
corect. Deci, receptorul, în loc să analizeze critic calitatea informaţiilor şi să 
cerceteze consistenţa argumentelor vorbitorului, preferă să evalueze şi să accepte 
mesajul pe bază de factori irelevanţi. Pentru membrii audienței care prelucrează 
mesajul pe ruta periferică, cu cât acesta e mai lung şi conţine mai multe argumente, 
cu atât mai valid şi se pare că este probabil că nefiind în stare să se concentreze 
asupra elementelor esenţiale, să se motiveze cognitiv şi să gândească conţinutul 
informaţional, ei se ghidează după aparenţa superficială a fondului mesajului, iar 
calitatea argumentelor nu are nici o legătură cu veridicitatea acestuia (Petty & 
Cacioppo, 1984; Wood şi alţii). 

În procesul de comunicare, unii subiecți evaluează mesajele persuasive nu 
după conţinutul lor informaţional, ci după arribuirile efectuate asupra motivelor 
vorbitorului (Eagly şi alţii). În interacțiunile comunicaţionale directe cu emițătorii, 
receptorii au tendinţa de a atribui conţinutul şi corectitudinea mesajului dovezilor şi 
mărturiilor vorbitorului. Astfel, dacă un grup de elevi este de acord cu o temă de 
discuţie, atunci subiecţii receptori au tendinţa de a crede că dovada sau mărturia 
prezentată este întemeiată şi valabilă. Sau, dacă întreaga audienţă reacționează 
favorabil la un mesaj expus, atunci din nou destinatarii au tendinţa de a presupune 
că mărturia comunicată este adevărată. Şi în această situație comunicaţională, 
subiecții au acordat atenție formei şi nu conținutului mesajului, au evaluat aparența 
şi nu esenţa conținutului informaţional schimbat între emițători şi receptori, între 
profesori şi elevi. 

Uneori subiecţii comunicării pot fi sau nu de acord cu un mesaj în funcție de 
dispoziția afectivă pe care acesta o provoacă. Bunul simţ ne arată că elevii aflați 
într-o stare emoţională bună au tendinţa de a accepta mai uşor un mesaj persuasiv 
decât cei aflaţi într-o stare de indispoziţie. În acest sens, cercetările efectuate susţin 
faptul că orice stimul care îi face pe oameni să se simtă bine, să trăiască emoţii 
pozitive, le măreşte capacitatea de recepţie sau bunăvoința de a accepta o 
comunicare persuasivă (Isen, 1984). În concluzie, în unele situaţii de comunicare 
interpersonală, subiecții educaţiei sunt influențați de factori relevanţi, calitativi, de 
conținut, iar în alte situații ei sunt influențați de factori nesemnificativi, aparenţi şi 
conjuncturali. 


Forma şi conţinutul mesajului 

Comunicarea şi mai ales emițătorul urmăresc ca mesajul transmis şi 
decodificat să fie nu numai înţeles, ci să conducă la convingere şi, după cum am 
mai arătat, la schimbarea atitudinilor. Un rol important în comunicarea persuasivă 
îl au valoarea argumentelor mesajului şi gradul de implicare personală a 
interlocutorilor. Când un mesaj are o importanţă relevantă în vieţile personale ale 
receptorilor, ascultătorii sunt foarte atenți la acesta şi se gândesc serios la 
implicaţiile lui. lar când un mesaj nu are o importanță relevantă, totuşi receptorii 
ascultă potrivit de atenți, consideră sursa la adevărata valoare, dar acordă puţin 

timp analizării atente a informaţiei (Petty şi alții, 1981). Rezultatele experimentale 
efectuate pe studenţi arată că, în situaţii de comunicare diferite, gradul de implicare 
personală determină schimbarea atitudinii ascultătorilor fie pe baza credibilității 
sursei, fie pe calitatea argumentării mesajului persuasiv. Astfel, subiecții, care au 
crezut că propunerea profesorului de a da un examen după comunicare nu-i va 
afecta direct, au urmărit mai mult sursa decât mesajul, iar cei care au crezut că 
examenul propus îi va afecta personal au acordat mai multă atenție mesajului decât 
sursei. Deci, credibilitatea sursei şi calitatea discursului pentru convingerea 
studenţilor de a susține un examen a avut un impact diferit asupra schimbării 
atitudinilor acestora în funcţie de implicarea lor personală (Petty şi alții, 1981). 

Eficiența comunicării didactice este corelativă atât cu calitățile şi particularităţile 
emițătorului, cât şi cu forma şi conţinutul mesajului transmis. Deşi nu toate sursele 
emițătoare de mesaje sunt la fel de credibile şi/sau atrăgătoare, este evident că 
audiența este mult influenţată de aceste caracteristici, cât şi de alte elemente ale 
procesului de comunicare. Practica vieții şcolare şi bunul simț ne arată că receptorii 
individuali sau de grup pot fi atraşi în procesul comunicării persuasive atât de 
aspectele formale, aparente cât, şi de caracteristicile de conţinut ale sursei şi 
mesajului. Însă, fără a diminua valoarea acestor caracteristici, ceea ce are cu 
adevărat importanţă este faptul că, dacă prin procesul de comunicare, noi reuşim să 
fim receptaţi, acceptaţi, înţeleşi de interlocutor şi să provocăm o schimbare 
favorabilă în comportamentul receptorului individual sau de grup. Pentru 
realizarea acestor obiective este necesar ca emițătorul şi receptorul să cunoască 
codul mesajelor verbale şi/sau nonverbale şi să-i confere aceeaşi semnificație. O 
comunicare ideală este o interacțiune de mesaje între persoane, în care ce, cum, în 
ce context şi cu ce scop se emite de sursă este recepționat, acceptat, înțeles şi 
elaborat un răspuns de interlocutor. 


Caracteristicile receptorului 

Eficienţa comunicării didactice implică pe lângă particularităţile emițătorului 
şi mesajul transmis şi unele trăsături specifice receptorului, concretizate în nivel 
educațional-cultural ale celor cărora li se comunică şi mai ales în structura de 
personalitate a acestora. Cercetările de psihologie socială arată că impactul 
comunicării persuasive şi strategiile de prezentare a unui mesaj depind de 
caracteristicile individuale ale receptorului. Există deosebiri individuale privind 
personalitatea, expectanța, motivaţia, gândirea, afectivitatea receptorilor care 
afectează mai mult sau mai puţin eficacitatea unui mesaj persuasiv. Întrucât 
cercetătorii au descoperit că în realitate puţini subiecţi sunt constant uşor sau greu 
de convins, acum căutarea diferenţelor individuale este ghidată de o perspectivă 
interacţionistă (Mc Guire, 1969, 1985). Presupunând că oricine poate fi convins 
mai mult în unele situații decât în altele, cercetătorii caută legătura potrivită dintre 
caracteristicile mesajului şi caracteristicile audienței. 

Trebuinţa de cunoaştere are implicații importante nu numai în prelucrarea 
conținutului informaţional al mesajului comunicat, ci şi în realizarea convingerii 
receptorului. Dacă elevii au tendinţa de a-şi apropia sau evita efortul cognitiv, 

atunci profesorul priceput trebuie să ştie să realizeze un mesaj după aceste diferenţe 
de personalitate sau caracteristici unice ale audienței. Teoretic, elevii cu o nevoie 
cognitivă ridicată trebuie să primească o comunicare de informații bazate pe 
argumente raționale consistente, iar cei cu o nevoie de cunoaştere scăzută trebuie 
să primească mesaje mai puțin raţionalizate şi argumentate logic. Cercetările au 
confirmat ipoteza privind existența unei legături corelative între nevoia de 
cunoaştere a subiecților şi consistenţa argumentelor unui mesaj. Aşa cum s-a 
prezis, cu cât nevoia cognitivă a subiecţilor era mai mare, cu atât s-au gândit mai 
mult asupra conținutului mesajului, l-au învăţat şi actualizat mai bine şi au fost 
convinşi de puterea argumentelor (Cacioppo şi alţii, 1985). 

Receptorii prezintă şi alte caracteristici de personalitate care le influențează 
atitudinile sau comportamentele față de diverse tipuri de mesaje. Una dintre aceste 
trăsături individuale o constituie aufomonitorizarea, respectiv modul de 
autoprezentare, autoreglare a persoanei în relaţiile cu ceilalți sau cu diferite situaţii 
sociale. Aşa cum au descris recent unii cercetători, subiecții cu o înaltă 
automonitorizare îşi reglează comportamentul de la o situaţie socială la alta din 
grijă pentru imaginea lor prezentată în public, pe când subiecţii cu o joasă 
automonitorizare nu se interesează prea mult de propria imagine socială şi se 
comportă, în schimb, conform standardelor interne, părerilor şi preferințelor lor 
personale. Aplicând această idee la comunicarea persuasivă, este firesc să credem 
că elevii care sunt preocupaţi de propria lor imagine sau aparenţă vor răspunde 
favorabil la acele cerințe ale mesajelor care fac apel direct la imagini sociale 
dezirabile, în timp ce elevii cu o autoprezentare scăzută vor acorda atenție nu 
imaginii de sine sau formei mesajului, ci calităţii informaţiilor cuprinse în mesaj. 
De altfel, rezultatele experimentale efectuate de M. Snyder şi De Bono (1985) au 
arătat că subiecţii cu automonitorizare înaltă au preferat mesajele reclamă cu o 
bună imagine de prezentare. În schimb, subiecţii cu o joasă automonitorizare au 
fost atraşi de calitatea informaţiei şi de conţinutul mesajului prezentat. Comunicarea 
mai este facilitată şi de structura reţelelor de comunicare, care poate fi: primară, 
circulară, în formă de lanţ, sub formă de furcă (Y), şi în formă de roată, ultimul tip 
fiind specific procesului de învățământ, când profesorul ocupă o poziție centrală în 
structura grupului transmițând informații tuturor cursanților. Totodată în funcție de 
aceste forme se pot desprinde două tipuri de comunicare, directă şi indirectă. Prima 
se realizează într-un cadru formal şi/sau informal, de regulă, în grupurile mici, ca 
grupuri primare, iar cea de-a doua formă pe un spaţiu nelimitat şi nedeterminat, ca 
o formă de comunicare în masă. 


7.2.4. TIPURI ŞI MODALITĂŢI ALE COMUNICĂRII 


Interacțiunea dintre indivizii implicați în diverse acţiuni şi activități, implicit 
în activitatea didactică, nu se poate realiza decât prin intermediul comunicării şi al 
limbajului utilizat prin formele sale diverse de manifestare. Comunicarea este 

foarte importantă în coabitarea indivizilor în diversele structuri sociale, conducând 
totodată la schimbarea psiho-comportamentală a acestora, fie prin comunicarea 
formală (de regulă verbală), fie prin comunicarea informală, realizată prin celelalte 
forme ale comunicării, cum ar fi comunicarea nonverbală şi paraverbală 


Comunicarea verbală (CV) 

Informaţia este codificată şi transmisă prin cuvânt şi prin tot ceea ce ţine de 
acesta sub aspectul fonetic, lexical, morfo-sintactic. Este cea mai studiată formă a 
comunicării umane, deşi, din perspectivă antropogenetică şi ontogenetică, apariția 
ei este devansată de celelalte forme comunicative. Este specific umană, are formă 
orală sau scrisă şi, în funcție de acestea, utilizează canalul auditiv sau vizual. 
Permite înmagazinarea şi transmiterea unor conţinuturi extrem de complexe. Multă 
vreme a fost studiată ca manieră dominant-exclusivă a comunicării, fapt cu 
repercusiuni şi asupra modelului studierii comunicării didactice. Tendinţa actuală 
este redescoperirea de către cercetarea sociologică, lingvistică, psihologică etc. a 
comunicării orale, mult timp neglijată din cauza lipsei instrumentelor tehnice care 
să o surprindă în complexitatea sa. Se subînţelege că această formă a comunicării, 
scrisă şi orală, este cea mai răspândită şi totodată cea mai utilă în activitatea de 
pregătire profesională, convieţuire şi relaționare, chiar dacă, în mod inconştient şi 
frecvent, utilizăm şi celelalte forme ale comunicării, cum ar fi comunicarea 
nonverbală, paraverbală, operatorie, instrumentală, psihosocială şi consumatorie. 


Comunicarea nonverbală (CNV) 

Informaţia este codificată şi transmisă printr-o diversitate de semne legate 
direct de postura, mişcarea, gesturile, mimica, înfăţişarea partenerilor. Înglobând o 
diversitate de posibilităţi, comunicarea nonverbală este astăzi obiectul unor 
cercetări menite să-i aprofundeze mecanismele şi funcţiile. Prezintă, din punct de 
vedere ontogenetic o mai mare precocitate, bazându-se, în egală măsură, pe 
elementele înnăscute (spre exemplu, diversele comportamente expresive ale 
afectelor şi emoțiilor) dar şi învăţate. Este în relaţii de sincronie cu comunicarea 
verbală şi paraverbală, cercetări recente indicând adevărate structurări ale acestor 
construcţii sincrone. Ca şi paraverbalul, este canalul predilect al comunicării 
afectiv-atitudinale, contribuind mai ales la stabilirea dimensiunii relaționale a 
actului comunicativ. Poate exista şi ca formă de comunicare de sine stătătoare 
(dans, sport, limbajul surdo-muţilor, pantomimă etc.), rămânând, sub aspectul 
interesului temei tratate, element indispensabil comunicării verbale şi paraverbale. 
Astfel, dimensiunea nonverbală (privirea, orientarea corpului, poziția şi distanța 
dintre parteneri sunt esenţiale în începerea, susținerea şi oprirea unei comunicări). 
La fel şi în cazul structurării interacțiunii, ca şi al influenţării conţinutului acesteia. 
Se adaugă, la funcțiile de mai sus, şi cele de cunoaştere a partenerului, de stabilire a 
mutualităţii şi de facilitare cognitivă (exprimarea verbală este înlesnită, uşurată de 
prezența  gestualității şi mişcării, interzicerea acestora, din considerente 
experimentale, face să apară perturbări ale comunicării verbale). Se afirmă, de 
altfel, că vorbim cu ajutorul organelor verbale, dar comunicăm cu întregul nostru 

corp. Desigur, în comunicarea didactică toate aceste forme sunt importante, 
predominantă fiind comunicarea verbală şi care de cele mai multe ori capătă un 
caracter exclusivist întrucât unele cadre didactice nu dispun de asemenea „tehnici” 
care să permită şi celelalte forme ale comunicării. 

Pe lângă aceste forme prezentate în literatura de specialitate mai există şi alte 
modalităţi şi tipuri ale comunicării, cum ar fi comunicarea accidentală, subiectivă 
şi instrumentală, mai ales prin intermediul gesturilor şi care se poate constitui drept 
într-o formă de comunicare nonverbală şi chiar paraverbală. Toate aceste forme 
contribuie în mod complementar la eficientizarea actului didactic al predării şi 
facilitează învăţarea conducând, în ultimă instanță, la performanţe şcolare şi la 
optimizarea activităţii didactice. 


Comunicarea paraverbală (CPV) 

Informaţia este codificată şi transmisă prin elementele prozodice şi vocale care 
însoțesc cuvântul şi vorbirea în general şi care au semnificații comunicative aparte. 
În această categorie se înscriu: caracteristicile vocii (comunică datele primare 
despre locuitori: tânăr-bătrân, alintat-hotărât, energic-epuizat etc.), particularităţile 
de pronunție (oferă date despre mediul de provenienţă: urban, rural, zona 
etnografică, gradul de instrucţie etc.), intensitatea rostirii, ritmul şi debitul vorbirii, 
intonaţia, pauzele etc. Canalul folosit este cel auditiv. 

Aceeaşi informaţie, codificată verbal identic, în funcție de implicarea 
paraverbalului, îşi modifică semnificaţia, fenomen denumit supracodificare. Un 
exemplu dat credem că este mai edificator pentru a înţelege acestă formă de 
comunicare, referinţa fiind făcută tot în mediul şcolar, când profesorul comunică 
sarcina de rezolvat ce revine unei clase de elevi. Cuvintele subliniate în text 
evidenţiază caracterul imperativ al obiectivului ce urmează a fi realizat, şi care aşa 
cum se va putea observa, diferă de la o modalitate interpretativă la alta. O 
asemenea propoziţie la care facem referință prin intermediul modalităţii 
paraverbale ar fi: „Voi aveţi pentru mâine o temă colectivă frumoasă”, intonația şi 
sublinierea cuvintelor cunoscând următoarea exprimare: 

1. Voi aveţi pentru mâine o temă colectivă frumoasă. 

2. Voi aveți pentru mâine o temă colectivă frumoasă. 

3. Voi aveţi pentru mâine o temă colectivă frumoasă. 

4. Voi aveţi pentru mâine o temă colectivă frumoasă. 

5. Voi aveţi pentru mâine o temă colectivă frumoasă. 

Foarte interesante cercetări sunt cele ce urmăresc valoarea comunicativă a 
tăcerii. Orice cadru didactic ştie, din propria experiență la clasă, că există tăceri- 
nedumeriri, tăceri-vinovăţii, tăceri-proteste, tăceri-aprobări, tăceri-laborioase (se 
gândeşte intens), tăceri-provocatoare, tăceri-indiferente, tăceri-obositoare, tăceri- 
stimulative, tăceri-condamnări, tăceri-zgomotoase, tăceri-pedeapsă etc., exprimate 
atât de elevi cât şi de profesori. 

Aceste forme ale comunicării nu sunt nici divergente şi nici exclusiviste, ci ele se 
completează reciproc, întărindu-se şi intercondiționându-se. Dacă prin comunicarea 
verbală este transmis conţinutul referențial, semnificativ al mesajului didactic, prin 

comunicarea nonverbală se transmit şi se schimbă, totodată, impresii, atitudini, trăiri, 
dorinţe, intenții, aşteptări cu un substrat evident subiectiv individual sau de grup, 
iar prin comunicarea paraverbală se evidenţiază intonaţia, tempoul vorbirii, 
accentul, pauza etc. şi au un impact mai ales asupra componentei afective însoţind 
mesajele cognitive exprimate verbal. 

Dacă, de regulă, comunicarea verbală este purtătoarea dimensiunii referențiale 
a actului comunicativ, comunicările nonverbală şi paraverbală sunt mai implicate 
în dimensiunea operaţional/metodologică şi atitudinală a comunicării, fapt extrem 
de important şi cu multiple consecinţe. 


Comunicarea operaţională-instrumentală 

Cele două forme ale comunicării, nonverbală şi paraverbală, se circumscriu 
unei alte forme denumită comunicare operaţională, şi care se subînțelege că 
exclude comunicarea verbală prin limbajul verbal, scris şi oral. 

Specialiştii disting mai multe modalităţi de comunicare operaţională. Spre 
exemplu, pentru A.T. Bogdan, aceste modalităţi s-ar realiza prin gesturi, mimică 
emoțională şi pantomimă (comunicarea afectiv-expresivă), atitudini, limbaj 
nonverbal, simboluri logice, matematice, ori prin imagini plastice — artistice. 

După alţi autori, comunicarea (personală şi interpersonală) se poate divide în: 
instrumentală, socială, consumatorie. Vom insista asupra acestor forme. 

Comunicarea instrumentală prin gesturi. Faţă de celelalte forme ale 
manifestărilor comportamentale, gestul este cel mai vechi mijloc de exprimare a 
reacției individului, fiind circumscris unei aşa-numite simtomatici labile, care 
vizează toate aspectele dinamice ale corpului, cum ar fi: pantomima, ţinuta, mersul, 
mimica, modificările vegetative şi vorbirea. Alături de mers şi pantomimă, care 
aparțin aşa-numitei simtomatici stabile (referinţa fiind făcută la pantomimă şi 
mimică-expresivitatea feţei prin modificările expresive), gestul reprezintă unul 
dintre cele mai vechi mijloace de exprimare a reacției organismului. Gesturile pot 
fi împărțite în mai multe subdiviziuni, cum ar fi: instrumentale, retorice, rare, 
bogate, expresive şi impetuoase, repezi şi reactive. 

Gesturile instrumentale reprezintă o expresie a dinamicii neuropsihice a 
individului. Prin aceste gesturi poate fi decodificată personalitatea (conţinutul 
acesteia) celui care emite, profesorului, şi celui care receptează, elevului/ 
studentului. Cu cât gesturile sunt mai rapide, cu atât ele semnifică o modalitate 
neuropsihică mai mare. Ele pot constitui un indicator evaluativ al timpului 
temperamental şi chiar cel al inteligenței individului. Precizia gesturilor 
instrumentale şi promptitudinea lor în declanşare, dezvăluie aspecte de conținut ale 
activității psihice, cum ar fi: spiritul de observaţie, memoria motorie, inteligența 
practică — concretă, atenţia, îndemânarea (abilitatea de a opera cu obiecte). 

Prin intemediul acestor gesturi se îndeplineşte o anumită activitate. Există 
gesturi instrumentale generale şi specifice. În mod constant, gesturile generale sunt 
cele la care recurg practic toţi oamenii care aparţin aceluiaş mediu material, social 
şi cultural, în vederea satisfacerii diverselor trebuinţe: activităţile casnico- 

gospodăreşti; nutriția; îngrjirea copiilor; scrisul şi cititul. Spre deosebire de 
gesturile generale, gesturile specifice sunt cele implicate în exercitarea activităţiilor 
profesionale, diferențiindu-se de la o profesie la alta putându-se ajunge până la 
anumite ticuri sau stereotipii psiho-comportamentale. 

Revenind la specificul gesturilor instrumentale propriu-zise, trebuie subliniat 
faptul că acestea se diferențiază şi în funcție de viteza lor de realizare, constituindu-se 
şi reprezentând, în acelaşi timp, expresia dinamicii neuropsihice, astfel că, între 
dinamica neuropsihică şi viteza gesturilor instituindu-se un raport direct 
proporțional: cu cât gesturile sunt mai rapide, cu atât ele semnifică o mobilitate 
neuropsihică mai mare. De aceea, promptitudinea declanşării, precum şi viteza 
efectuării gesturilor comune, reprezintă unii dintre cei mai importanţi indici pentru 
identificarea tipului temperamental, viteza cea mai mare întâlnindu-se la tipul 
coleric, iar cea mai mică, la tipul flegmatic. Subliniem faptul că precizia gesturilor 
instrumentale, dezvăluie aspecte de conținut ale activităţii psihice, cum ar fi: 
spiritul de observaţie, memoria motrică, inteligența practică-concretă, atenţia sau, 
în mod generic, îndemânarea (abilitatea în a opera cu obiecte). 

Gesturile retorice sunt cele care fie însoţiind, fie înlocuind vorbirea, au drept 
scop să convingă pe interlocutor sau, ceva mai mult, să-i provoace o anumită stare 
emoţională, afectivă în general. Limbajul gesturilor a servit şi continuă să 
servească la comunicarea, în special, a emoţiilor stenice şi astenice, cum ar fi frica, 
mânia, veselia şi tristețea. Semificaţia gesturilor retorice sunt tot aşa de numeroase 
şi variate ca şi cele ale vorbirii propriu-zise. Din acest motiv, nu pot fi date prea 
multe criterii pentru analiza şi interpretarea lor. O serie de concluzii psihologice 
pot fi desprinse din caracteristicile de ordin formal ale acestora, cum sunt: 
frecvenţa, amplitudinea, energia, planul de efectuare etc. 

Gesturile rare, „moi”, de mică amplitudine, denotă atitudine defensivă, teamă, 
anxietate, nivelul scăzut al mobilităţii energetice, ca urmare a oboselii, a unei stări 
maladive sau de indiferență, plictiseală şi apatie. Aceste gesturi sunt regăsite mai 
pregnant la tipul temperamental melancolic. 

Gesturile bogate, expresive şi  impetuoase sunt caracteristice tipului 
temperamental constituțional picnic, iar dintre tipurile temperamentale, colericului, 
şi în măsură mai mică, sangvnicului. Acestea exprimă starea emoțional-afectivă de 
tip stenic sau hiperstenic (bună dispoziţie, volubilitate, jovialitate, putându-se 
ajunge până la stări euforice) şi nivelul ridicat de mobilizare energetică, exprimate 
prin elan şi entuziasm. 

Gesturile repezi, violente sunt gesturile care însoțesc vorbirea prin ton ridicat, 
putând semnifica: stare de iritaţie, dorință de afirmare proprie, de dominare, 
exercitarea conştientă a autorității. 

De asemenea, gesturile pot fi interpretate prin prisma semnificației şi a 
conţinutului lor semantic. Unele gesturi semnifică, acțiuni, alte gesturi exprimă emoţii: 
frică, spaimă, oroare, stupoare sau chiar sentimente de dragoste sau, dimpotrivă, ură şi 
dispreț etc. Gesturile reprezintă un limbaj direct, în sensul că înțelegerea lor nu este 
dependentă de noţiuni, respectiv de cuvinte. Varietatea şi coloratura afectivă a 

gesturilor sunt, în mare masură, edificatoare pentru fondul de emoții şi sentimente ale 
individului. Observarea atentă a gesturilor retorice ale oamenilor pot aduce importante 
precizări cu privire la tipurile cărora ei le aparțin: inert, apatic, amorf, emotiv-depresiv, 
emotiv-activ, nervos, pasionat. În măsura în care poate fi sesizat caracterul spontan sau 
elaborat al gesturilor, acesta poate oferi indicaţii cu privire la sinceritatea individului, şi 
la gradul în care el este convins de ceea ce spune. 

Gesturile reactive sunt constituite din acele mişcări ale corpului şi membrelor 
efectuate ca răspuns la diferitele solicitări sau situaţii neaşteptate cu care este 
confruntat individul. La fel ca şi mersul sau celelalte categorii de gesturi, din cadrul 
simptomaticii labile, manifestările respective pot fi analizate prin prisma unor 
criterii, cum ar fi: promptitudinea declanşării, viteza de desfăşurare, numărul 
(frecvența, amploarea sau amplitudinea, intensitatea etc.). În funcție de acestea, 
gesturile reactive sunt edificatoare pentru dinamica neuropsihică, meticulozitate etc. 


Comunicarea socială şi psihosocială 

Prin gesturi sunt exprimate şi atitudinile care exprimă, în esență, forma 
comunicării sociale şi psihosociale. Ea se referă la transmiterea sistemului limbii în 
colectivitate, în clasă, a valorilor culturale, a criteriilor de apreciere a normelor 
sociale. Este forma de comunicare prin care se realizează socializarea indivizilor, 
învățarea socială, realizându-se în grupuri şi organizaţii sociale, cu precădere în 
şcoală, instituţii de învăţământ, prin intermediul socializării secundare. 

Modelul prescris de R. Bales surprinde elementele de factură psihosocială ce 
condiționează eficiența comunicării, factorii ce conduc spre o comunicare optimă şi 
raporturi intepersonale funcționale, aşa că nu vom insista asupra acestei forme. 


Comunicarea consumatorie 

Este determinată de nevoia oamenilor de a-şi exprima emoţiile, stările 
afective, de unde şi acestă denumire. În contextul acestei forme de comunicare sunt 
incluse toate resursele psihoafective de care dispune individul într-un anumit 
moment şi pe care le valorifică în vederea atingerii scopului sau pentru a fi înţeles: 
va adopta un comportament simulat şi disimulat, va promova gesturi, mimică şi 
pantomimică care să îi vină în sprijin şi să argumenteze starea psihică în care se 
află sau pe care o stimulează, care curge la histrionism sau chiar la isterie pentru a 
impresiona pe cel cu care relaţionează etc. 


7.2.5. OPTIMIZAREA COMUNICĂRII ȘI LIMBAJULUI 


Înainte de a evidenția cerințele ce impun optimizarea şi eficientizarea 
comunicării prin intermadiul limbajului, vom evidenția faptul că limbajul devine 
principalul instrument utilizat în satisfacerea trebuinței individului şi a societăţii în 
ansamblul ei de a comunica. Sarcina specaliştilor din acest domeniu constă în a 

găsi acele modalități de eficientizare a comunicării şi limbajului, a adecvării 
limbajului, prin forme şi structuri, unei comunicări eficiente. 

Una din condiţiile funcționării sistemului comunicării este compatibilitatea 
interlocutorilor-curanților, ca nivel de receptare şi înțelegere a informaţiilor 
(cerinţele, ideile transmise să nu fie interpretate în alt sens decât cel intenţionat, 
evitându-se confuziile, ambiguităţile, nesiguranța asupra textului transmis). 

Pentru realizarea comunicării optime se cer nu numai condiţii de pedagogie 
cibernetică, ci şi o seamă de condiţii psihologice, cum sunt: 

1. Consistenţa de conţinut a comunicărilor dată de: 

a) cantitatea de informaţie principală despre fapte, evenimente, lucrări în 
legătură cu care ne pronunțăm; 

b) posibilitatea expeditorului de a generaliza şi cuprinde în idei, într-o 
structură logică, informațiile date; 

c) modul în care acesta reuşeşte să-şi construiască succint şi corect 
proprietățile. 

2. Condiţia expresivităţii, realizată prin forma comunicării, prin intonaţie şi 
calitățile statistice ale limbajului, prin folosirea celor mai adecvate expresii. 
Trebuie să ţinem seama de însuşirile de ordin fizic ale verbalizării, cum sunt: 
intensitatea medie a sunetelor (sonoritatea), fluenţa, debitul sau viteza, intonaţia, 
pronunția. Aceste măsuri reflectă particularităţile proceselor psihice ale cadrelor 
didactice, de personalitatea acestora, cum ar fi: mobilitatea proceselor cognitive, 
viteza de conceptualizare, de emitere a conceptelor şi ideilor adecvate unor situații, 
rapiditatea şi precizia în desfăşurarea activității de cunoaştere, implicând punctele 
de gândire, memorie, atenție. 

Se impune evitarea „vorbirii în salve” caracterizată prin grupuri de cuvinte 
rostite precipitat cu pauze relativ mari între ele, prezentând, de regulă, şi multe 
aspecte de incoerenţă. Totodată, trebuie să ţinem seama de caracterul continuu sau 
discontinuu al fluenţei acesteia. Vocea trebuie să fie fermă, audibilă, penetrabilă, 
mobilizatoare. Ritmul trebuie să fie variat, controlat, cu tăceri expresive. 

Limbajul trebuie să fie corect, simplu, fără vulgarităţi, colorat, nuanţat, fluent, 
fără ticuri verbale, cu reductanță rezonabilă, uşor ponderat uneori, fără ironie 
caustică, iar gestica trebuie să fie reţinută, fără precipitare vizibilă, adecvată 
conținutului de idei şi situaţiilor, controlată, sobră. 

Atitudinea trebuie să fie sobră, autoritară, uşor dominatoare, binevoitoare, 
comunicativă, de respect față de cursant, reținută, dinamică, lipsită de teatralism şi 
emfază, firească, structurală, în acord cu situaţia din clasă, subunitate de implicare 
personală, participativă sinceră, atentă, fără tentă de plictiseală. 

O mare atenţie trebuie acordată semnificației vocabularului termenilor utilizați. 
Orice lecţie trebuie să ţină seama de structura vocabularului, cantitatea de 
informaţie şi nivelul de abstractizare a termenilor, adecvarea lor la conținutul sau 
obiectul comunicării, coerenţa în judecăţi şi raționamente, plasticitatea şi 
expresivitatea termenilor folosiți. 

3. Cerinţa inteligibilităţii comunicării depinde nu numai de caracterul logic 
organizat al celor expuse, dar şi de raportul de accesibilitate de la interlocutor la 
expeditor. De asemenea, inteligibilitatea comunicării este în funcţie de forţa de 
demonstraţie, de argumentaţia pe care o folosim când comunicăm. 

În literatura de specialitate mai sunt evidențiaţi şi alți factori — condiţii ale unei 
comunicări optime şi a unui limbaj eficient. Printre aceştia sunt evidențiați 
următorii: 

a) compatibilitatea interlocutorilor, nivelul de receptare (lipsa omogenităţii 
conduce la atitudini diferențiate şi uneori la un conflict socio-cognitiv cu impact 
negativ în planul comunicării); 

b) consistenţa de conținut a comunicării exprimată şi condiţionată totodată de 
calitatea receptorului, de modul în care-şi construieşte opinii, păreri în legătură cu 
ceea ce se transmite (aşa cum am văzut un rol deosebit îndeplinindu-l credibilitatea 
şi autenticitatea mesajelor transmise dar şi ale celui care le transmite); 

c) expresivitatea, tactul psihopedagogic al emiţătorului, în speţă a cadrelor 
didactice, este condiţionată de: intensitatea medie a sunetelor, sonoritate, frecvenţă, 
coerență, debit, pronunție corectă, precum şi de particularitățile personalităţii 
exprimate prin mobilitate, procese cognitive, viteza de conceptualizare şi de 
formare a unor opinii, prin reacţia de răspuns, prin concentrarea atenţiei voinţei şi a 
rezistenţei la efort, precum şi prin calitățile limbajului care, aşa cum am mai arătat, 
trebuie să fie simplu, fără vulgarități, nuanţat, fără ticuri verbale, fără ironie şi uşor 
ponderat şi la care să contribuie formele comunicării şi limbajului nonverbal şi 
paraverbal, subliniind unele particularităţi ale acestora, concretizate în: gestică, ce 
trebuie să fie reținută, fără precipitare şi provocarea laturii emoționale; bunăvoință, 
respect față de sine, lipsă de duplicitarism, demagogie, cinism şi o autoritate 
excesivă ca expresie a unui stil centrat pe cadrul didactic şi nu pe clasă de 
elevi/studenți. 


7.2.6. DEPRINDERILE VERBAL-LOGICE 
ÎN COMUNICAREA VERBALĂ 


Este un indicator important în evaluarea personalităţii. Analiza formală 
distinge, în special, însuşirile de ordin fizic ale verbalizării, cum sunt: intensitatea 
medie a sunetelor (sonoritatea); fluenţa; debitul sau viteza; intonaţia, pronunția. 
Astfel, intensitatea medie a sunetelor constituie un indice al fondului energetic al 
individului, dar şi al unor însuşiri: hotărâre, fermitate, autoritate, calm, încredere în 
sine. Ca urmare, vocea puternică, sonoră, denotă energie, siguranță de sine, 
hotărâre etc., în timp ce vocea de intensitate sonoră scăzută-pițigăiată, indică lipsa 
de energie, eventual oboseală, nesiguranță, emotivitate, indecizie-nehotărâre. 
Intensitatea sonoră scade şi în urma unor pauze vocale prelungite, în lipsa 
comunicării interpersonale. 

Fluenţa, respectiv caracterul continuu sau discontinuu al vorbirii, constituie 
un indice direct al mobilităţii proceselor cognitive, al vitezei de conceptualizare, de 
ideaţie (de emitere a conceptelor şi ideilor adecvate unor situații). Vorbirea fluentă 
(continuă, curgătoare), arată uşurinţa în găsirea cuvintelor, şi a termenilor 
convenabili pentru exprimarea ideii dorite, ceea ce presupune, printre altele, 
rapiditate şi precizie în desfăşurarea activităţii de cunoaştere (implicând procese 
psihice cognitive, cum ar fi gândirea şi memoria, sau ca fenomen psihofiziologic, 
atenţia), alături de un tonus neuropsihic ridicat. 

Spre deosebire de vorbirea fluentă, vorbirea lipsită de fluență (discontinuă, 
întreruptă în mod frecvent de pauze), denotă dificultăți de conceptualizare şi în 
găsirea cuvintelor potrivite, dificultăți determinate de cauze multiple: tonus 
neuropsihic scăzut (lipsa de dinamism, oboseală precoce), desfăşurarea lentă a 
activităţii psihice în general, şi a celei cognitive, în special, reactivitate emoţională 
sporită, exprimată prin lipsă de încredere de sine, teamă, anxietate), dificultăți în 
elaborarea deciziilor. 

O formă specială a lipsei de fluenţă o reprezintă aşa-numita „vorbire în salve”. 
Această formă se caracterizează prin grupuri de cuvinte rostite precipitat, dar cu 
pauze relativ mari între ele, prezentând, de regulă, şi multe aspecte de incoerenţă, 
cel puţin din punct de vedere gramatical. Aceasta denotă, adesea, o reactivitate 
emoțională crescută. 

Debitul sau viteza exprimării constituie, cel mai adesea, o caracteristică 
temperamentală. Astfel, în vreme ce colericul vorbeşte mult şi repede, flegmaticul 
se exprimă cu un debit deosebit de redus. Desigur, debitul vorbirii este în funcţie şi 
de gradul de cunoaştere a obiectului discuţiei, de relaţia afectivă în care se află 
individul care vorbeşte cu interlocutorul. Se subînţelege că, cu cât cunoaşterea 
obiectului este mai amplă, cu atât debitul va fi mai mare. De asemenea, debitul este 
mai mare atunci când relația dintre indivizii între care se poartă discuția se bazează 
pe anumite compatibilități socio-afective sau pe anumite afinități de ordin psihic. 

Intonaţia este însuşirea comunicării verbale prin care sunt exteriorizate în 
plan socio-afectiv trăsăturile emoțional-afective. Astfel, intonatia bogată în 
inflexiuni este caracteristică indivizilor cu un fond afectiv bogat şi care, în acelaşi 
timp, tind conştient sau nu, să-şi impresioneze afectiv interlocutorii. În schimb, 
intonaţia plată, monotonă, săracă în inflexiuni arată fie un fond afectiv sărac, fie 
anumite dificultăţi sau inhibitii în plan comportamental individual sau social. Aceste 
dificultăţi se exprimă, de regulă, prin incapacitatea exteriorizării propriilor sentimente, 
dificultăţi în stabilirea de raporturi cu oamenii şi printr-o timiditate execesivă, care la 
rândul ei influențează aceste dificultăți de exprimare şi relaționare. 

Pronunţia depinde, pe de o parte, de caracteristicile neuropsihice, iar, pe de 
altă parte, de nivelul de cultură generală şi profesională al individului. Sub raport 
tipologic putem distinge: pronunția deosebit de corectă, pronunția cu claritate şi 
corectitudine medie, pronunția neclară şi pronunția neglijată care survine prin 
eliminarea din unele cuvinte a unor sunete sau prin contopirea într-un sunet confuz 
a sfârşiturilor de frază. Cele mai frecvente forme defectuoase de pronunție pot fi 

întâlnite la temperamentele extreme: la colerici şi melancolici. Astfel, colericii, din 
cauza grabei, deformează unele cuvinte, iar pe altele chiar le elimină din vorbire, 
înlocuindu-le cu gesturi sau expresii ce aparțin mai degrabă mimicii, limbajului 
nonverbal decât celui verbal. La melancolici se manifestă, adesea, scăderea 
sensibilă a sonorităţii şi contopirea în sunete confuze a unor sfârşituri de cuvinte 
sau fraze. Atât intonaţia, cât şi pronuţia pot servi, fără mari riscuri, de a greşi, că 
individul analizat, se caracterizează printr-o reactivitate emoțională sporită. 

Semantica vocabularului — semnificaţia termenilor utilizați — este un alt 
criteriu utilizat în diagnosticarea personalităţii. Din această perspectivă pot fi 
supuse analizei următoarele elemente configuraționale ale vocabularului fiecărui 
individ: structura vocabularului, cantitatea de informaţie, nivelul de abstractizare a 
termenilor, adecvarea lor la conţinutul sau obiectul comunicării, coerenţa în 
judecăţi şi raționamente, plasticitatea şi expresivitatea termenilor folosiţi. Un 
vocabular bogat şi variat arată interes pentru cunoaştere, precum şi o anumită 
capacitate intelectuală, respectiv posibilitatea de a inţelege şi rezolva mai uşor 
situaţiile întâlnite în viaţă sau în activitate. Cu cât vocabularul este constituit din 
termeni comuni, de largă utilizare, cu atât cantitatea sa de informaţie, respectiv de 
noutate, este mai scazută, şi invers: cu cât termenii sunt mai deosebiți, mai rar 
utilizați şi mai adecvați, cu atât cantitatea de informaţie este mai ridicată, şi în 
consecinţă şi puterea de abstractizare şi adecvare la conținut. 

Alte aspecte ale exprimării sunt concretizate şi reprezentate prin: coerență, 
plasticitate şi expresivitatea termenilor. Prin plasticitate şi expresivitate, din punct 
de vedere psihologic, se înțeleg acele însuşiri ale limbajului, prin ele reflectându-se 
capacitatea individului de a reda nu numai realitatea ca atare, ci şi atitudinea față de 
ea. Totodată, din aceste însuşiri pot fi deduse şi alte trăsături de personalitate ale 
individului la care se face referință, cum ar fi: nivelul intelectual, bogăţia fondului 
lexical, raportul în care se plasează individul cu lumea în general, caracteristicile 
sale de ordin afectiv etc. 

Ticurile verbale intră tot în cadrul simptomaticii labile. Ele sunt reacții 
stereotipe ce apar în mod frecvent, de multe ori fără ştirea şi voinţa individului, pe 
fondul subconştientului şi inconştientului, fie numai în una dintre categoriile 
menţionate (pantomimă, mimică, gesturi, vorbire), fie ca manifestare complexă, 
împrumutând elemente din mai multe categorii. De regulă, ticurile dezvăluie 
anumite particularități psihice, precum: nervozitatea, emotivitatea crescută etc. 
Ceea ce este «pozitiv», este faptul că întotdeauna ele ajută la particularizarea - 
determinarea cunoaşterii oamenilor. 

Parametrii prezentaţi pot fi desprinşi şi evaluaţi, de regulă, prin intermediul 
observaţiei nemijlocite, fapt ce impune coroborarea unor asemenea «impresii» cu 
alte metode şi tehnici investigaţionale, în scopul unei cunoaşteri cât mai exacte şi, 
pe cât posibil, obiective, a personalităţii. 

La aceste condiţii se mai pot adăuga şi altele, cum ar fi: stăpânirea tehnicilor 
comunicării, ascultarea şi arta unei bune comunicări. 

Stăpânirea tehnicilor de comunicare ar viza şi ar orienta asupra mesajelor şi 
conținuturilor transmise în raport cu obiectivele şi efectele pe care le urmăreşte, şi 
mai ales, asupra metodelor utilizate în realizarea unor asemenea obiective 
didactice. Tehnicile de comunicare sunt comune tehnicilor de influențare, astfel că 
necunoaşterea şi stăpânirea lor conduc la eşec, la atitudini de indiferență şi la 
respingerea mesajelor în plan atitudinal şi afectiv. 

Ascultarea nu este sinonimă numai cu calitatea de a recepta, ci este mai mult 
decât atât. Prin ascultare şi comunicare se asimilează dar se şi exprimă atitudini şi 
reacții. Astfel, ascultarea poate fi continuă şi discontinuă în funcţie de capacitatea 
de concentrare, precum şi de conţinutul predat şi mai ales de efectul anticipat. 

Ascultarea înseamnă răbdare, tact, acceptare sau, dimpotrivă, respingere, 
indiferență şi disimulare din partea celui căruia i se transmite mesajul din raţiuni ce 
vizează mai mult efecte benefice în plan personal decât pe fondul unei optimizări a 
comunicării (este ochi şi urechi dar cu gândirea în altă parte). 

Arta bunei comunicări presupune, pentru retorica unei comunicări şi a unui 
limbaj eficient, unele cerinţe, cum ar fi: evitarea atacului la persoană, deschiderea 
şi receptivitatea față de alte opinii şi, nu în ultimă instanţă, excluderea atitudinilor 
şi manifestărilor care ar conduce la o anumită reţinere, eschivare şi evident blocaj 
al comunicării printr-o delimitare strictă între cel care comunică şi cel care 
receptează, adică între predare şi învăţare, pe fondul exclusivismului, 
discriminărilor şi al unei autorități mai mult impuse decât recunoscute. 

Mai sunt şi alte cerințe ce se impun în vederea realizării unei comunicări 
eficiente: loialitatea, demnitatea, evitarea sentimentului  nedreptății, lipsa 
agresivităţii şi mai ales refuzul dezbaterii şi chiar al polemicii de dragul păstrării 
autorităţii şi a pretinsului adevăr prin monopolizarea conversației şi absolutizarea 
monologului şi a strategiilor didactice coercitive care diminuează participarea şi 
activitatea elevilor şi studenţilor. 

În literatura de specialitate psihopedagogică s-a desprins o așa-numită regulă 
de aur a unei comunicări reuşite, care constă în a ne exprima sentimentele în mod 
expresiv, în ai convinge şi pe ceilalți să facă la fel, şi în încercarea de a înțelege 
cum gândeşte şi cum se simte celălalt, prin capacitatea empatică de care dispunem, 
şi de ce a ajuns să gândească şi să se simtă astfel, alături de ascultare şi de tot ceea 
ce înseamnă tact psihopedagogic. 

Pe lângă asemenea condiţii care conduc la optimizarea comunicării şi a 
limbajului, trebuie să avem în vedere şi respectarea unor principii care s-ar putea 
concretiza în: 

—  dezarmare, prin acordul sau dezacordul față de anumite afirmații care ar 
putea să trezească interes sau să dezarmeze şi, ca atare, să nu mai implice 
auditoriul. Astfel că dezarmarea poate să fie un factor mai mult negativ decât 
pozitiv, limitând spiritul polemic, contradictoriu, dezvoltând  docilitatea, 
conformismul şi subevaluarea; 

— empatie, prin care se realizează o transpunere afectivă în planul 
personalității celuilalt, având impact mai mare în plan afectiv decât raţional. 


218 


Neexcluzând planul raţional, cum de cele mai multe ori se întâmplă, cadrele 
didactice trebuie să fie în măsură nu numai să se transpună afectiv, ci şi rațional în 
planul gândirii, ceea ce din păcate lipseşte multor profesori (mai ales în cadrul 
ştiinţelor exacte, când de multe ori profesorii gândesc prin prisma exclusiv a vârstei 
şi a nivelului intelectual fără a fi, în mod mai mult sau mai puţin voit, „competenţi” 
să coboare la vârsta elevilor). Lipsa unei asemenea capacități empatice conduce la 
autoritate excesivă din partea unor asemenea cadre didactice diminuând dialogul şi 
participarea întrucât acestea trăiesc şi gândesc printr-un univers propriu, de cele 
mai multe ori închis şi pe fondul unei gândiri rigide, inflexibile; 

— flexibilitate, care vizează raportarea conştientă prin prisma unui individ 
față de părerea celuilalt şi acceptării unor sensuri noi, a mesajelor transmise 
dincolo de propria părere şi dincolo de sensul iniţial, ceea ce implică o anumită 
„cedare” sau acceptare a opiniei celorlalți. 

Mai sunt şi alte principii de care ar trebui să se ţină seama în realizarea unei 
optimizări eficiente a comunicării, cum ar fi: centrarea (capacitatea de concentrare 
asupra ideii mesajului, mai puţine divagaţii, paranteze şi pe cât posibil fără pauze 
lungi, care ar putea fragmenta conținutul mesajului transmis); autenticitatea care s- 
ar concretiza prin arta de a comunica un anumit punct de vedere personal în raport 
cu o situaţie, pe fondul unei demonstraţii şi argumentări bine susținute, ceea ce ar 
putea conduce la apreciere şi credibilitate. La aceste principii s-ar mai putea adăuga 
şi celelalte norme şi reguli îndeobşte cunoscute sub denumirea de principii 
didactice, pe care de fapt este structurată întreaga didactică şi întregul proces de 
învățământ şi care nu exclud această simbioză dintre psihologie şi pedagogie în 
vederea realizării unei comunicări didactice eficiente. 


Tulburări ale comunicării — afazia 

Este tulburarea de expresie sau de înţelegere a simbolurilor verbale, în afara 
oricărei atingeri periferice a instrumentelor de execuție sau de recepţie a 
semnalelor, cu o participare noetică, primitivă sau secundară, datorându-se unor 
leziuni cortico-cerebrale în focar situate în hemisfera cerebrală stângă, la dreptaci şi 
invers la stângaci (J. de Ajurianguerra şi H. Hécaen). 

În afazie distingem în primul rând tulburări de limbaj verbal (uitarea 
vocabularului, intoxicarea prin cuvânt, deformarea cuvintelor, substituirea 
cuvintelor sau jargonofazia, tulburări de sintaxă), tulburări de înţelegere a vorbirii, 
a lecturii, a scrisului, a calculului aritmetic etc. 

Din punct de vedere clinic, în raport cu natura tulburărilor de limbaj, 
distingem mai multe forme de afazie: 

—  afazia Wernicke, caracterizată prin absenţa tulburărilor de articulare dar cu 

tulburarea capacităţii de înţelegere a vorbirii; 

— afazia Broca, în care este alterată funcția de articulare a limbajului cu 

conservarea capacităţii de înțelegere a vorbirii; 

— afazia totală (Dejerine), reprezentând modalitatea clinică mixtă în care 
regăsim atât manifestări motorii de tip Broca, cât şi manifestări senzitive de 
tip Wernicke; 

— afazia amnestică este o varietate de afaze în care tulburarea priveşte 
evocarea amnestică a cuvintelor, printr-o tulburare a memoriei acestora; 

—  afazia de conducere este determinată de distrugerea sistemului de asociaţie 
dintre centrul auditiv şi cel motor al limbajului; 

—  afaziile disociate de tipul anartriei, alexiei, acalculiei sau agrafiei izolate. 

Din punct de vedere neuropsihopatologic, studiul clinic al afaziilor au pus în 
evidență existența mai multor tipuri de tulburări, după cum urmează: 

— tulburări instrumentale de tip expresiv, privind capacitatea de articulare a 

limbajului oral, a vorbirii; 

— un deficit intelectual legat, în special, de funcția limbajului interior; 

— tulburare conceptuală prvind înţelegerea şi construcţia conceptelor gândirii 
şi de atribuire a semnificațiilor logice imaginilor mintele; 

— anumită atitudine față de realitatea atât ca posibilitatea de înţelegere, cât şi 
ca posibilitatea de comunicare cu acesta. 

Deducem din cele prezentate că atât limbajul, cât şi comunicarea sunt 
rezultatul unor procese evolutive şi determinante social, putând fi îmbunătăţite şi 
optimizate prin intermediul educaţiei şi socializării, contribuind în mod conştient şi 
voluntar şi individul. Rezultă, de asemenea, faptul că în structurarea limbii şi 
limbajului şi, mai ales, în dinamica comunicării, de orice natură ar fi ea, pe lângă 
unii factori „obiectivi”, preponderent patologii, un rol deosebit revine factorilor 
subiectivi şi instituționalizați, printre care pe prim plan se situează familia şi şcoala. 
Ce deprinderi de comunicare şi ce conţinut al limbajului se formează în aceste 
medii instituţionale şi în societate în general, putem observa în limbajul stradal 
cotidian, un limbaj plin de trivialităţi şi agresivitate, comun structurilor şi 
disfuncţiilor cestora în prezent. 


Rezumat 


Prin structura prezentată a conținutului tematic a acestui subiect legat de limbaj şi 
comunicare, vom înţelege mai bine rolul şi importanța acestora în activitatea cotidiană, în 
viața psihică şi socială. Ne vom putea da seama de complexitatea acestei activităţi şi a 
acestui proces psihic care este limbajul, prin intermediul mecanismelor psihice, 
psihosociale şi funcțiile emergente, ceea ce ne va permite să optimizăm o asemenea 
activitate prin cunoaşterea acestor factori optimizatori ai tuturor formelor comunicării şi 
limbajului. Ideile cuprinse în acest capitol sunt necesare tuturor celor care comunică fie ca 
activitate profesională, fie în viața cotidiană, fiind mai uşor receptați şi înţeleşi, 
convingând în mai mare măsură receptorii prin mesajul transmis. 

Test autoevaluativ 


1. Evidenţiaţi perspectivele comunicării: 


2. Din perspectivă psihosociologică se desprind trei zone principale la care face 
referință comunicarea. Care sunt acestea? 


3. Aceste zone sunt raportate la şase tipuri de probleme pe care vă rugăm să le 
evaluați: 


4. Printre elementele care fac posibilă eficienţa comunicării se regăsesc: 


- personalitatea celor care comunică „s.s... a 
- personalitatea celor care receptează scence b 
- conținutul mesajului transmis „o.e nad 


- canalul prin care se realizează comunicarea „onone d 
- caracteristicile grupului din care face parte receptorul ................. e 
- vârsta celor implicați în relație oneer f 


5. Printre reacțiile pozitive din zona socio-emoţională fac parte următoarele 
elemente, pe care vă rugăm să le evidențiați: 


= SOLLAAPILALEG sia cistita ati ada dă că Dă a i a a 
ROKOVA AAL Ae ae casieria datat cata da ati tai ur dada b 
= destin lee ceai e ice pi e ie ir aaa e a ci Dacia a c 
Sdezácordul n miman e i o aaa otet să d 
- conflictul 


6. Printre reacțiile negative ale aceleiaşi zone se regăsesc cel puțin trei elemente pe 
care vă rugăm să le precizați: 

7. Care sunt elementele modelului cibernetic al comunicării? 


8. Gesturile reactive fac parte din cadrul comunicării: 
verbale insni cea data dotata d slot Papu eat lut tea pa does d da lată 
nonverbale .... 
paraverbale 


9. Evidenţiaţi cel puţin cinci tipuri ale limbajului: 


Exerciţii 


1. Evaluaţi rolul comunicării în activitatea profesională individuală. 
2. Comparaţi comunicarea verbală cu cea nonverbală şi paraverbală. 
3. Diferenţiați comunicarea faţă de limbaj. 

Capitolul 8 


ATENŢIA — FENOMEN 
PSIHOFIZIOLOGIC 


Structura problematicii analizate 


În acest capitol sunt prezentate principalele probleme legate de acest fenomen 
psihofiziologic deosebit de important în viață şi activitate. Un accent mai mare este pus 
asupra definirii şi delimitării conceptuale, definindu-i şi evaluându-i caracteristicile 
calităţile şi tipurile sale, mecanismele neurofiziologice, metodele pentru formarea şi 
dezvoltarea sa. Cunoscând aceste elemente vom putea înţelege mai bine acest fenomen, 
atenţia devenind un factor principal în creşterea calității şi eficienţei activităţii, şi implicit 
în eficientizarea unor procese psihice, cum ar fi percepția, gândirea, memoria, voinţa etc. 


8.1. Preliminarii teoretice 


Unul dintre fenomenele psihofiziologice foarte importante (după unii fiind 
considerat ca fiind un proces) care contribuie la acțiunile şi activităţile cotidiene şi 
profesionale este atenţia. Prin intermediul ei reuşim să receptăm şi să evaluăm 
informaţiile necesare din mediu pentru adaptarea la cerințele concrete ale unor 
stuaţii, ceea ce presupune o anumită stare de conştienţă, în care se înregistrează 
diferite niveluri de performanţă legată de gradul de vigilenţă al acestei stării. 

Putem defini atenţia ca fiind acel fenomen psihofiziologic care constă în 
orientarea şi concentrarea selectivă a activității psihice asupra unor stimuli sau 
sarcini, în vederea obţinerii unor percepții optime, rezolvării adecvate a sarcinilor, 
a situațiilor problemă şi adaptării comportamentului senzorio-motor, cognitiv şi 
afectiv la mobilitatea condiţiilor externe şi la dinamica motivelor şi scopurilor 
persoanei. Din definiţia dată rezultă că atenția ne apare ca o condiție primară, 
necesară şi de fond pentru procesele de cunoaştere, acelor de autoanaliză şi 
autoevaluare (pe fondul percepțiilor şi a cunoaşterii senzoriale în general), precum 
şi a comportamentelor motorii. Trebuie subliniat faptul că atenția nu dispune de un 
conţinut reflectoriu propriu, specific proceselor psihice propriu-zise (atât al celor 
senzoriale, cât şi al celor cognitive superioare şi reglatorii), ci ea asigură 
declanşarea, menținerea şi optimizarea proceselor psihice cognitive, în 
corespondență cu unele dimensiuni ale proceselor psihice reglatorii, cum ar fi: 

suportul motivaţional, efortul voluntar în cadrul motivaţiei şi voinţei sau controlul 
emoţional în cadrul afectivității. De aceea, declanşarea atenţiei este concomitentă 
cu declanşarea de către un obiect-stimul a percepţiei, sau prin reglare voluntară a 
reprezentării, memorării, reactualizării, gândirii şi imaginaţiei. Se poate spune că, 
din acest punct de vedere, atenţia este un nod-releu al vieții şi activităţii psihice (a 
se vedea lucrarea Introducere în psihologia contemporană, coordonată de I. Radu). 

Atenţia se manifestă în plan subiectiv ca o stare de încordare, rezultată din 
concentrarea activității psihice asupra unui obiect, fenomen, proces sau eveniment, 
asupra unor idei, acţiuni, stări psihice. Din punct de vedere comportamental, aşa 
cum am mai arătat, atenţia constă în orientarea şi concentrarea activităţii psihice 
în mod selectiv, asupra unui obiect sau fenomen, în scopul cunoaşterii lui mai 
profunde. Ca atare, atenţia nu este un proces psihic, nu are un conţinut de reflectare 
propriu, ci este una din stările fundamentale, optimizatoare ale activității psihice. 
Ea este implicată în starea de veghe, dar specific ei este orientarea şi concentrarea 
energiei psiho-nervoase, în direcţiile de investigare activă impuse de activitatea pe 
care o desfăşoară subiectul. În procesul învățării, concentrarea atenţiei se manifestă 
printr-o orientare relativ stabilă a activității psihice a elevului, în raport cu 
materialul ce trebuie asimilat, prin mobilizarea întregului material informativ 
deţinut de elev, cu privire la cunoştinţele cu care operează sau pe care urmează să 
le îmbogăţească prin achiziţionarea de elemente noi, precum şi printr-o creştere a 
intensității activității psihice, în raport cu materialul asupra căruia elevul se 
concentrează. 

Atenţia nu este un fenomen psihofiziologic de sine stătător, ci ea trebuie 
analizată în relație cu unele procese psihice şi criterii ce delimitează asemenea 
raporturi. Evidenţiem, în primul rând, relația cu stilurile cognitive (mai ales 
perceptive) şi cu controlul cognitiv. În ceea ce priveşte stilul perceptiv, aceasta are 
o funcţie adaptativă şi de organizare a câmpului perceptiv în raport cu trebuinţele 
persoanei (suportul motivațional) şi capacitatea atenţiei acesteia, control ce 
cunoaşte două tipologii şi direcţii principale: controlul cognitiv al atenţiei, prin 
concentrare/baleiaj, şi controlul flexibil/rigid, ca trăsături ale stilului cognitiv. În 
ceea ce priveşte rolul şi importanța controalelor cognitive, acestea interrela- 
ționează cu atenția, asigurându-i o bună funcţionalitate, contribuind şi permițând 
totodată declanşarea, organizarea şi reglarea unor procese şi activităţi psihice. Din 
acest punct de vedere, P.I. Galperin consideră că atenţia este o funcție a controlului 
psihic, fără un produs special şi fără un conținut reflectoriu propriu. 

O altă funcţie importantă a atenţiei este aceea de favorizare a trecerii de la 
orientarea neselectivă la cea selectivă, determinată de semnificaţia şi importanța 
obiectului asupra căruia ne focalizăm atenţia. Pe aceste considerente, atenția este 
legată de reacţia de orientare, ea fiind o concentrare a stării de vigilenţă (R.E. 
Thompson). În acelaşi timp, atenţia implică şi o reacție exploratorie a individului 
focalizat într-o anumită direcție, presupunând un răspuns selectiv la stimuli din 
partea persoanei respective (R.E. Thompson). 

În sinteză, putem afirma că în raport cu alte procese psihice, cum ar fi 
percepția, atenţia este aspectul activ şi selectiv al percepţiei constând în pregătirea 
Şi orientarea individului către perceperea unui stimul particular, fiind strâns legată 
de starea de veghe, de conştiinţa clară a individului, ca premiză neurofiziologică 
fundamentală pentru atenţie. 

Atenţia nu se poate realiza decât pe stimuli semnificativi, de aceea ea este 
strâns legată de motivaţie. Pe de altă parte, de gradul de atenţie depinde şi calitatea 
percepţiei. Starea de atenţie este marca unui aflux informaţional care contribuie 
evident la consolidarea procesului de învăţare. Rezultă de aici faptul că atenţia are 
legături cu mecanismele neuropsihologice ale motivației, percepției şi învăţării. 
Deosebit de important în cadrul atenției este şi procesul de orientare. 

Reflexul de orientare este un reflex nespecific, fiind dezvoltat de o creştere, o 
diminuare sau de o modificare calitativă a stimulului, în primul rând, şi în al doilea 
rând, reflexul de orientare este supus extincției sau al obişnuinţei extincției sau al 
obişnuinţei prin prezentarea repetată a acestui stimul. 

Totodată, atenţia este facultatea prin care ne putem orienta către anumite 
obiecte, având un caracter preferenţial, atât în ceea e priveşte percepţia unor 
obiecte, cât şi în cea a stabiliri unor relații interpersonale, unde şi când atenţia, prin 
intermediul selectivităţii şi reflexului de orientare, conduce la o anumită reacție 
comportamentală care în limbajul neuropsihologic poartă denumirea de reacție de 
atenţie, şi care constă în orientarea selectivă a individului către un anumit stimul, 
fiind caracterizată prin durată, intensitate/profunzime, ritm şi întindere sau câmp de 
acțiune (E. Constantin - Neuropsihologie). Aspecte, ce pot delimita anumite 
tipologii ale atenţiei, cum ar fi atenţia de lungă durată, atenţia divergentă, atenția 
distributivă şi atenţia concentrată, precum şi atenția voluntară şi involuntară, 
tipologii asupra cărora vom reveni. De aceea, atenția capătă o anumită coloratură 
afectivă manifestată şi prin interesul individului față de stimulii pe care acesta îi 
percepe, de calitatea acestora, plăcută sau neplăcută pentru individ. În sensul 
acesta, atenţia poate fi colorată afectiv fie în sens pozitiv, fie în sens negativ. Dar 
pe lângă toate aceste elemente, calitatea şi funcționalitatea atenţiei sunt condi- 
ționate de unele premize şi condiționări neurofiziologice în coroborare cu unele 
mecanisme neurofiziologice, pe suportul cărora se realizează acest fenomen. 

Acest fenomen psihofiziologic se produce cu ajutorul unor structuri, sisteme 
neurofiziologice foarte complexe, cum ar fi sistemul reticulat ce cuprinde două 
structuri morfo-funcţionale unitare, sistemul reticulat activator ascendent (localizat 
în trunchiul cerebral, bulb, protuberanţă şi mezencefal) şi sistemul reticulat difuz de 
proiecţie (din diencefal), şi acţionează de la nivelul trunchiului cerebral şi 
diencefalului, având funcţii de activare, filtrare şi facilitare a proceselor 
psihofiziologice corticale care stau la baza unor mecanisme ale proceselor psihice. 

Totodată, caracterul selectiv al reflectării, sub influenţa atenţiei, se datorează 
prezenţei în scoarța cerebrală a unui focar de excitabilitate optimă şi capacităţii 
acestuia de a se deplasa pe întreaga suprafață a scoarţei cerebrale. De fapt, atenția 
se bazează pe reflexul de orientare, care la început se declanşează în mod spontan- 

involuntar, dar care ulterior poate fi dirijat în mod voluntar prin intermediul 
cuvântului. Mecanismul fiziologic al atenţiei prezintă două aspecte esenţiale în 
strânsă interacţiune. 

Primul se constituie într-un fenomen de acțiune difuză, realizat datorită formaţiei 
reticulate a trunchiului cerebral şi în conformitate cu care orice stimul senzorial dă 
naştere unor impulsuri nervoase care se propagă către creier pe două căi: 

a) printr-o cale nespecifică mediată, care dă formaţia reticulată, astfel că, prin 
stimularea acesteia, are loc o activare cerebrală difuză, adică are loc ridicarea 
tonusului cerebral. Aceasta se exprimă printr-o creştere de ansamblu a încordării, a 
tensiunii psihice necesare pentru producerea fenomenului de atenţie; 

b) prin intermediul căii descendente, când şi unde impulsurile nervoase dau 
naştere unei creşteri a tonusului muscular şi a unor modificări vegetative ca cele ale 
pulsului, respirației etc. În ansamblu, se produce o reacţie de orientare, de maximă 
receptivitate de către organism a unui stimulent nou, neaşteptat şi important. 
Aparatele receptoare sunt îndreptate către sursa de stimulare, receptivitatea lor 
fiind în creştere pentru a se putea identifica cu maximă precizie stimulul respectiv. 
Schema care ilustrează participarea mecanismelor corticale şi subcorticale în cursul 
atenţiei voluntare şi involuntare este reprodusă după Hernandez Peon şi este redată 
în figura 7.1. 


ATENȚIE VOLUNTARĂ 


INTELECTUALA 


SENZORIALA 


Stimul 
senzorial 
Sistemul reticulat 
din trunchiul cerebral 


ATENȚIE INVOLUNTARĂ 


Fig. 8.1. Tipurile şi mecanismele atenției 


Cel de al doilea aspect al mecanismelor neurofiziologice al atenţiei este 
fenomenul de filtraj senzorial. În raport cu obiectivul precizat, iau naştere procese 
de selectare a mesajelor, de facilitare a transmiterilor lor, în acelaşi timp cu 
inhibarea mesajelor concurente, care reprezintă, în momentul dat, importanţa cea 
mai mare. Filtrajul se realizează, în special, prin activitatea cortexului care 
comandă blocarea sau facilitarea transmiterii mesajelor senzoriale respective, de-a 
lungul căilor ascendente, potrivit cu semnificaţia lor. 

Datorită importanței acestui fenomen, unii psihologi au emis teorii legate de 
rolul filtrului şi tipologia atenţiei emergentă acestuia. Începând cu D.E. Broadbent, 
după care atenția funcționează ca un filtru pe baza principiului „totul sau nimic”, 
teoria şi modelul filtrului s-au îmbogăţit, astfel că funcționarea filtrului capătă 
interpretări diferenţiate, filtrajul realizându-se, după unii cercetători (fiziologi), la 
nivel superior central şi nu la periferia analizatorilor, după acelaşi cercetător citat, 
filtrul blochează informaţiile nerelevante, în timp ce, pentru U. Neisser, filtrul 
acționează pozitiv, în cazul semnalelor relevante, amplificând efectul lor psiho- 
logic. Opinie respinsă de A. Treisman, după care filtrul nu blochează asemenea 
informaţii, ci doar slăbeşte semnalele care nu sunt urmărite atent, astfel încât se 
prelucrează semantic numai semnalele captate cu ajutorul atenţiei, cele slăbite în 
intensitate prin fenomenul filtrării neajungând la proiecția corticală a analizatorilor. 
În acelaşi timp, filtrul protejează creierul de suprasolicitare, prevenind efectele 
nedorite ale supraîncărcării, cum ar fi interferența unor semnale şi reacțiile 
neadecvate la stimulii care acţionează asupra receptorilor şi care pot produce unele 
disfuncţii neurofiziologice şi neuropsihologice. 

În fenomenul atenţiei intervin şi unele procese inductive, concentrarea 
excitabilităţii în anumite zone ale cortexului fiind însoţită de o scădere a 
excitabilităţii în alte zone, în virtutea legii inducției reciproce (scăderea este 
consecutivă activării difuze iniţiale, despre care am vorbit). 

Mecanismele neurofiziologice şi structurile prin care are loc acest fenomen 
sunt mult mai complexe, rezultând şi alte teorii legate de reglarea sistemului 
reticular, desprinse din cadrul mai larg al teoriei activării, elaborată de D.B. 
Lindsley. Aceste teorii vizează relaţiile dintre activitatea reticulară şi activitatea 
corticală, ultima intensificându-se sub efectul creşterii activității reticulare, 
nivelurile de vigilitate (starea conştiinţei) şi de atenţie, fiind identificate 
electroencefalografic, după cum vom vedea, frecvența oscilaţiilor bioelectrice 
corticale variind în raport cu activitatea cortexului. 

Acest fenomen psihic implică şi alte mecanisme decât cele neurofiziologice, 
cum ar fi cele neurochimice, în conformitate cu care la unii indivizi excitația 
cortexului prin formațiunea reticulată este în mod perticular scăzută, particularitate 
neurofiziologică ce implică şi anumite elemente de ordin neurochimic şi 
endocrinologic. Cercetările lui M. Zuckerman evidențiază că la baza căutării de 
senzaţii tari sau a evitării unor asemenea senzații, stau unele subtanţe chimice de 
nivelul catecolaminelor (din sistemul limbic), cum ar fi dopamina, serotonina şi 
norepinefrina, şi care influenţează în mod direct activismul cerebral, care, la rândul 
său, determină măsura în care persoana caută sau evită senzațiile şi, în acelaşi timp, 
determină funcţionalitatea atenţiei. Spre exemplu, serotonina, denumită şi 
hormonul fericirii, favorizează buna dispoziţie, confortul psihic, calmul, siguranţa, 
încrederea în sine, relaxarea şi concentrarea, lipsa ei provocând depresia nervoasă. 
Serotonina este unul dintre principalii neurotransmițători ai creierului, fiind 
secretată de acesta, lumina naturală favorizând sinteza serotoninei. În acest sens, 
creierul are nevoie de zahăr pentru a continua să producă serotonină, medicii 
nutriționişti şi neurofiziologi recomandând oamenilor o alimentaşie bogată în 
glucide la fel şi consumul de carne de pui şi de curcan, banane, iar pentru sinteza 

acestui hormon, vitamenele B şi C, precum şi acidul foric şi zincul, care se găsesc 
în citrice, ardei gras, spanac, fasole şi linte şi, în mod deosebit, în ciocolată. 

Alţi cercetători, cum ar fi D.E. Remond şi C.J. Fowler, arată că nivelul 
monoaminooxidei (MAO) şi al endorfinelor (din care fac parte şi unele substanțe 
chimice din categoria drogurilor) se află în relaţie inversă cu activismul cerebral şi, 
în consecință, cu nivelul funcționalităţii atenţiei, al vigilenței şi aşa-numitei 
„căutări de senzaţii” atât MAO, cât şi endorfinele acţionează inhibitiv, în mod 
direct asupra receptorilor şi, deci asupra filtrajului senzorial, astfel că un nivel înalt 
de MAO duce la reducerea catecolaminelor din sistemul limbic, şi ca atare, scade 
activismul psihic. S-a demonstrat ştiinţific că funcționarea substanţei reticulate este 
înfluenţată de variațiile chimice ale glicemiei, oxigenului şi gazului carbonic, la fel 
şi cea mai mare parte a anestezicelor şi a unor droguri care acţionează asupra 
acestei substanţe reticulate şi care îi modifică funcţionalitatea, inducând 
repercusiuni negative asupra atenţiei şi asupra diferitelor aspecte comportamentale 
ale individului. 

Mecanismul neurofiziologic al atenției este cu mult mai complex, după unii 
fiind reprezentat de adevărate modele fiziologice ale atenției, desprinzându-se aşa 
cum am arătat, sistemul reticulat cu cele două subsisteme, sistemul reticulat 
activator ascendent (SRAA) şi sistemul reticulat difuz de proiecţie din diencefal. 
La aceste structuri ale sistemului nervos se mai adaugă două trasee: 

-traseul nespecific, care are rol de activare difuză a scoarţei cerebrale din zona 
proiecției corticale a analizatoriilor, cu sistemul nespecific, asociat şi corespondent 
acestui traseu, prin care se realizează activarea difuză a cortexului; 

-traseul specific, care rezidă din căile neuronale aferente fiecărui analizator şi 
care merg direct spre cortex, în zona proiecției corticale, evitând sistemul reticulat. 

Aşa cum am arătat, în cadrul mecanismelor neurofiziologice ale atenţiei, un 
rol deosebit revine fenomenului de filtraj şi funcționării filtrului, filtrarea 
informaţiilor realizându-se prin buna funcționalitate a traseului specific şi a celui 
nespecific. Pentru aceasta este însă necesară reglarea sistemului activator şi a celui 
inhibitor selectiv prin intermediul circuitelor cortico-reticulo-corticale, pe baza 
relațiilor dintre ativitatea reticulară şi activitatea corticală. Este demonstrat faptul 
că activitatea corticală se intensifică sub efectul creşterii acțiunii corticale, 
nivelurile de vigilitate şi de atenție fiind identificate electroencefalografic, 
frecvența oscilaţiilor bio-electrice corticale variind în raport cu activitatea 
cortexului. Atunci când subiectul este atent, undele electrice oscilează foarte rapid 
şi sunt de voltaj scăzut, pe când dacă subietul este în stare de veghe difuză fiind 
neatent şi inactiv, aceste unde oscilează mai lent şi sunt de voltaj mai ridicat, de 
ritm alfa. Când intervine concentrarea atenţiei se remarcă o amplificare a 
frecvenţelor din banda alfa, blocarea ritmului alfa conducând la tulburarea atenţiei, 
fiind înregistrate unde bio-electrice rapide de mare frecvenţă şi amplitudine mică, 
de tipul beta. De aceea, o stimulare senzorială bruscă sau o activitate mintală 
produce desincronizarea EEG, dispărând ritmul alfa, ca expresie fiziologică a stării 
normale de atenţie. 

8.2. Formele atenţiei 


La baza delimitării formelor şi a tipologiei atenţiei stau mai multe criterii. În 
funcţie de prezenţa sau absenţa intenţiei de a fi atent, a scopului şi efortului 
voluntar, atenția poate fi voluntară şi involuntară. 

Atenţia involuntară este forma de atenţie spontană, neintenţionată, provocată 
de anumite calități ale cunoştinţelor transmise, ale obiectelor cercetate sau de 
interesul viu al elevului pentru anumite cunoştinţe, în legătură cu care vrea să aibă 
cât mai multe informaţii. Stimulii care declanşează o reacţie de orientare şi trezesc 
sau comută în chip spontan atenţia au fost numiţi stimuli prosexigeni. D.E. Berlyne 
arată că unele caracteristici ale acestor stimuli duc la declanşarea atenţiei 
involuntare şi la o creştere a nivelului de vigilență mai durabilă decât alte trăsături 
ale stimulilor. 

Atenţia voluntară este forma atenţiei care se realizează pe baza unui efort, în 
mod intenţionat, având un profund caracter selectiv, decizia implicată în orientarea 
şi concentrarea atenţiei selective fiind mai importantă decât orientarea spontană, 
specifică atenţiei involuntare. Atenţia voluntară poate fi şi ea de mai multe tipuri în 
funcţie de predominanţa unui anumit tip de activitate, desprinzându-se atenția 
voluntară senzoriomotorie-perceptivă şi atenţia voluntară intelectivă. 

Atenţia senzoriomotorie-perceptivă predomină în cursul unor activităţi şi 
acțiuni obiectuale. De cele mai multe ori această formă a atenției reprezintă 
preambulul formei superioare a atenţiei voluntare, cea intelectivă. 

Atenţia intelectivă este atenţia ce însoţeşte orice activitate de gândire, de 
memorare voluntară şi efort voluntar necesar în desfăşurarea unor activități, fiind 
implicată, cu precădere, în acele activităţi care presupun rezolvarea de probleme, o 
asemenea atenţie fiind denumită atenţie rezolutivă şi depăşirea unor obstacole ce 
impun şi un anumit efort de voinţă. Atenţia voluntară intelectivă este apropiată de 
atenţia rezolutivă, atenţia intelectivă implicând în rezolvarea de probleme 
concentrarea şi distributivitatea, mobilitatea şi stabilitatea, ca principale calităţi ale 
atenției. 

Atenția postvoluntară desemnează acea formă a atenției care este mijlocită de 
structuri operaționale care au fost cândva elaborate voluntar, interveniind când 
efectuăm diferite acțiuni ce presupun anumite deprinderi senzoriomotorii sau 
intelectuale, fiind denumită şi atenție habituală (H. Munn). Atenţia postvoluntară 
se referă la situația în care scopul activității şi activitatea susținute voluntar la 
început, se desfăşoară apoi fără nici un efort voluntar, subiectul fiind puternic 
angajat afectiv şi emoţional în efectuarea unor secvențe ale activității. Fiind o 
formă a atenției devenită preponderent involuntară, datorită susținerii ei de emoţii 
şi interese cognitive, această formă mai poartă denumirea şi de atenție atitudinală, 
aceasta deoarece presupune selecții, orientări şi concentrări după vectorii 
atitudinali proprii unei persoane, vectori susținuți de o motivație optimă, după cum 
afirma psihologul român P.P. Neveanu. 

Cele trei forme ale atenţiei, voluntară, involuntară şi postvoluntară, nu sunt 
independente, între ele neputându-se face delimitări nete. În primul rând, în cadrul 
activităţii de învăţare are loc întotdeauna o alternanță între aceste forme, ele 
manifestându-se uneori în mod diferențiat, iar alteori prin fuziunea, trecerea lor de 
la o formă la alta. 

Există şi alte tipologii ale atenţiei. În funcţie de natura obiectului şi, mai ales, 
a locului său în raport cu subiectul, se desprind: 

- atenția externă, care se referă la observarea, perceperea, interpretarea 
obietelor din ambianţă (suntem atenţi la poarta care ne avertizează că în interior 
există un câine rău şi un pericol iminent); 

- atenţia internă, indică o concentraţie internă asupra stărilor, gândurilor 
proprii, aici intervenind introspecţia, meditaţia şi reflecția (suntem atenţi la 
strategia elaborată şi pusă în aplicare în vederea rezolvării unor probleme sau când 
repetăm unele greşeli din cauza neatenţiei externe, fapt ce impune o mai mare 
atenţie internă). 

Faţă de aceste tipologii ale atenţiei, devenite clasice, am desprinde, în funcţie 
de efectul produs, de regulă, imediat, mai ales, în cazul atenţiei voluntare 
(perceptive şi intelective) alte forme dihotomice ale atenției: 

- atenția funcţională, când orientarea selectivă şi concentrarea focalizată 
asupra obiectelor, fenomenelor şi proceselor ce cad sub incidenţa acestui fenomen, 
sunt benefice, favorabile şi optime (concentrându-ne atenţia în rezolvarea unei 
probleme-exerciţiu, vom obține performanţe, pe când în situaţia în care nu suntem 
atenţi la cele predate în clasă, nu vom obţine decât rezultate minime ce impun un 
efort maxim); 

- atenția disfuncțională este tipul de atenţie paradoxală sau paralelă, şi apare 
pe fondul unor însuşiri ale atenţiei, cum ar fi volumul, concentrarea, mobilitatea şi 
distributivitatea, când un volum prea mare al atenţiei, câmpul de aprehensiune 
depăşeşte capacitatea de surprindere şi percepere a acestuia, sau când individul este 
supus unei concentrări intense asupra unui obiect, fenomen, dar cu o sferă 
restrânsă, şi când poate scăpa controlului şi chiar atenţiei alte obiecte şi alte 
fenomene. Spre exemplu, suntem atenți — ne autoimpunem atenţia — când 
traversăm strada, dar nu suntem tot atât de atenţi la ceea ce se întâmplă în jurul 
nostru când poate trece pe lângă noi un răufăcător, care ne poate agresa, tâlhării 
etc. Se deduce de aici că în vederea diminuării atenției disfuncţionale, se impune o 
distributivitate a atenției, şi pe cât posibil o concentrare asupra ceea ce ne 
înconjoară şi nu doar asupra unor stimuli cu impact direct şi imediat. 

De asemenea, tot prin intermediul criteriului ce presupune efectul produs, am 
desprinde o aşa-numită atenție imperativă, atenţie necesară în mod obligatoriu, 
implicând pe lângă caracterul voluntar şi de regulă intelectiv, şi un asemenea 
caracter legic, fără de care acţiunile noastre ar fi imposibil de realizat, fiind 
promovată mai mult forma atenției disfuncționale, şi nu a celei funcționale, care 
impune asemenea cerinţe cu caracter imperativ. Ne amintim cu toţii de grija 
părinţilor, în mod deosebit al mamelor, când ne atenţiona să fim atenți cum trecem 

strada sau să fim atenţi cum ne comportăm la şcoală sau în alte împrejurări, prima 
atenţionare având un caracter imperativ, cu efecte imediate, pe când cea de-a doua 
formă a atenţionării comportă mai multe efecte de ordin moral şi care, de regulă, nu 
presupun consecințe imediate atât de grave pentru individ. 

Atenţia mai poate fi diferențiată şi din perspectiva capacității de producere a 
unor efecte în mod concomitent sau alternativ, când forma atenției voluntare şi a 
celei funcţionale pot afecta fie pozitiv, fie negativ, celelalte forme, adică atenţia 
involuntară şi cea disfuncțională. Am denumi acestă formă a atenţiei prin atenție 
sinestezică, formă ce presupune unele calități ale atenţiei, în mod deosebit 
distributivitatea şi mobilitatea atenţiei, când concentrându-ne asupra unui obiect, 
fenomen, nu ne scapă din vedere, controlului, celelalte obiecte, fenomene din jurul 
nostru, implicând atât o capacitate aprehensivă, cât şi un spirit de observaţie bogat. 
O asemenea formă poate fi frecvent utilizată în publicitate, când un anumit stimul 
asupra căruia ne concentrăm atenţia, poate provoca interese față de alți stimuli, pe 
care nu i-am avut în vedere şi nici în intenție de a fi evidenţiaţi, fenomen ce în 
psihologie poartă denumirea de serendipitate (tradus în limbajul cotidian, ar fi 
sinonim cu expresia „unde dai şi unde crapă”). Deci, prin atenţia sinestezică 
„stimulăm”, mai multe categorii de interese, pe fondul unor stimuli iniţiali asupra 
cărora ne-am concentrat atenţia, față de care s-au desprins alți stimuli de ordin 
teleologic, concretizaţi în obiective complementare celor inițiale. 


8.3. Însuşirile atenţiei 


Aşa cum am anticipat, din punct de vedere psihologic, atenţia se caracte- 
rizează prin următoarele aspecte: 

- durata, aspect ce implică întinderea atenţiei în timp, depinzând de calitatea 
stimului şi de capacitatea acestuia de a menţine atenţia individului, dar şi de 
particularitățile individuale (educaţia, starea de vigilenţă etc.); 

- intensitatea sau profunzimea atenţiei, care face referire la capacitatea şi 
măsura în care individul surprinde obiectele, faptele sau fenomenele exterioare lui, 
în totalitatea şi profunzimea lor; 

- întinderea spațială sau câmpul de manifestare a atenţiei, care priveşte gradul 
de cuprindere a teritoriului stimulilor care atrag şi concentrează atenţia unui 
individ, calitate ce coincide parţial cu volumul atenţiei, ca însuşire de bază a acestui 
fenomen, şi din care se desprinde o altă formă duală a atenţiei: atenția concentrată, 
opusă atenției distributive, şi care, de regulă, este de scurtă durată, spre deosebire 
de prima, care este de lungă durată; 

- ritmul este reprezentat prin capacitatea de reglare a distribuţiei atenţiei în 
timp, fiind relativ identică cu mobilitatea atenției, ca principală însuşire. 

Însuşirile propriu-zise ale atenţiei, desprinse şi corelative totodată cu aceste 
aspecte prezentate, sunt: 

a) Volumul atenţiei sau câmpul de aprehensiune se exprimă prin numărul de 
obiecte sau unităţi informaţionale (litere, silabe, cuvinte, cifre, figuri geometrice 
etc.) care pot fi cuprinse deodată şi cu acelaşi grad de claritate (dintr-o privire) în 
câmpul atenţiei individului. Volumul atenției este dependent de unele criterii ce 
aparțin obiectelor asupra cărora ne îndreptăm atenția sau de unele particularităţi ale 
subiectului ce îşi concentrează, impune atenţia. Mai relevante ar fi criteriile ce 
vizează gradul de asemănare al obiectelor, posibilitatea de a le uni printr-o 
semnificaţie, într-un ansamblu-configurație, criterii coroborate cu trăsăturile 
individuale, cum ar fi vârsta, starea de oboseală, rezistența psihică şi nivelul de 
dezvoltare al cunoştinţelor individuale. Spre exemplu, în şcoală la elevul mic, 
volumul atenţiei este destul de redus, în special în prima clasă, acesta neputând să 
urmărească, decât cu greu, însuşirile a două sau mai multe obiecte, ceea ce conduce 
la o atenţie disfuncțională, fără aportul şi în imposibilitatea utilizării atenției 
sinestezice, câmpul de aprehensiune fiind, de regulă, redus. De aici rezultă şi 
dificultatea de a cuprinde relaţiile mai numeroase ce trebuie, de pildă, stabilite între 
diferite mărimi, cum ar fi la matematică. 

Atenţia îşi măreşte volumul la elevul mijlociu şi mare, datorită faptului că se 
lărgeşte orizontul de cunoştinţe al acestuia; la adolescent, volumul atenţiei fiind 
aproape tot atât de mare ca la omul adult, adică de 4-6 elemente recepționate în 
mod simultan şi în condiţii normale. Înlocuind unitățile simple cu simboluri 
matematice sau logice de o mare concentrare informațională, G. Miller a obţinut 
aceeaşi „cifră magică” 7 + 2, în raport cu numărul de elemente înscrise în volumul 
atenţiei, care în condiţii experimentale (în mod deosebit cele tahistoscopice) 
totalizează un număr de 5-9 elemente. De aici rezultă că subiectul are un câmp de 
aprehensiune al atenţiei mai mare de 6 unităţi pe care le vede şi recunoaşte 
simultan, după a căror reproducere începe să le uite pe celelalte, datorită limitelor 
memoriei operative; 

b) Stabilitatea atenţiei relevă durata menţinerii neîntrerupte şi intensive a 
focalizării acesteia, ceea ce permite orientarea şi concentrarea optimă a activității 
psihice în raport cu exigenţele unor sarcini de realizat. Această însuşire se referă la 
menţinerea orientării şi intensității atenţiei într-un anumit interval de timp. 
Stabilitatea atenţiei este în funcție de o serie de factori, cum ar fi: importanța 
obiectului asupra căruia se îndreaptă atenția, caracterul atractiv al activității 
desfăşurate etc. Această caracteristică este mai redusă la elevul mic, îndeosebi în 
activitatea care cere analiza şi sinteza verbală sau efectuarea de operaţii matematice. 
Atenţia devine din ce în ce mai stabilă la elevul mijlociu şi mare, sprijinindu-se pe 
capacităţele de abstractizare şi generalizare a gândirii mai pronunțate la aceşti elevi. 
Dacă la şcolarul mic, atenţia poate fi stabilă 20-25 minute, la cei mari ea este de 50 
minute, intervale corelative cu structura personalității fiecărui individ, mai ales cu 
natura intereselor, fondul afectiv şi rezistența psihică a acestora. 

Ținând seama de curba atenției pe parcursul unei ore de activitate didactică; în 
primele 5 minute datorită faptului că se începe o activitate nouă, deci se produce o 
schimbare, intră în funcțiune atenția involuntară (prin reflexul de orientare), iar 

capacitatea de concentrare este relativ ridicată. Aşa cum se vede şi în graficul din 
figura 8.2, după câteva minute de la începerea activităţii scade gradul de 
concentrare a atenţiei bazat pe atenţia involuntară datorită conştientizării noii 
activități, familiarizării cu ea şi reducerea gradului de noutate a situației. Dar în 
continuare intră în funcţiune atenția voluntară, bazată pe efortul voluntar conştient 
organizat şi orientat spre asimilarea cunoştiințelor. Gradul de concentrare a atenţiei 
voluntare creşte treptat pe parcursul unei ore de activitate, atingând maximum între 
25-35 minute. După 35-45 minute de activitate intensă, începe să scadă tot mai 
accentuat gradul de concentrare a atenţiei, instalându-se tot mai mult oboseala 
intelectuală ceea ce generează necesitatea unei pauze. 

De aici concluzia că după 40-50 minute de concentrare intensă a atenţiei se 
impune o întrerupere de activitate şi luarea unei pauze de 5-10 minute pentru 
refacerea potenţialului intelectual. O asemenea corelare dintre cele două variabile 
este redată în figura 8.2: 

Fig. 8.2. Raportul dintre capacitatea de concentrare a atenției 
şi durata temporară a concentrării 
(Pe ordonată este prezentată capacitatea de concentrare a atenţiei, 
în mărimi diferite, iar pe abcisă este surprinsă variabila timp.) 


Se observă din cele relatate că acestă însuşire este un fenomen complex ce 
exprimă una dintre determinările psihofiziologice datorate raporturilor dintre forța 
excitației şi inhibiției, dintre echilibru şi dezechilibru, dintre mobilitatea şi inerția 
proceselor nervoase, care favorizează stabilitatea atenție unei persoane sau, dimpotrivă, 
inerția poate favoriza şi conduce la o altă însușire, cea a mobilității atenției. 

c) Mobilitatea sau flexibilitatea atenţiei este acea calitate care indică 
posibilitatea comutării atenției de la un obiect la altul sau de la o activitate la alta şi 
se evaluează în raport cu o asemenea capacitate a subiectului de a realiza deplasări 
ale focalizării acestui fenomen psihofiziologic, realizate în mod intenţionat, în 
intervale scurte de timp, în raport cu solicitările unei sarcini. Cercetările au 
demonstrat că durata necesară pentru deplasarea atenţiei este de minimum 1/6 
secunde (Cherry, Taylor), variabilă diferențiată şi în funcţie de unele particularități 
ale persoanei, cum ar fi vârsta. În acest sens s-a constatat că la elevul mic, trecerea 
de la o activitate la alta se face cu mai multă greutate, decât la elevul de vârstă 
mijlocie şi mare. Elevul mic trece mai greu, de pildă, de la analiza morfologică la 
cea sintactică şi invers. Varietatea, stabilitatea şi profunzimea intereselor, ca şi 
dezvoltarea psihică generală, măresc flexibilitatea atenției la preadolescent şi 
adolescent, ceea ce constituie un factor de eficienţă în activitatea lor de învăţare. 

d) Distributivitatea atenţiei vizează posibilitatea sau imposibilitatea efectuării 
simultane a două acțiuni sau activităţi diferite, pe fondul unei atenţii funcţionale, cu 
efecte benefice, şi care poate implica şi atenția sinestezică, atenție care se amplifică 
prin faptul că atunci când este focalizată spre un stimul şi/sau categorie de stimuli 
omogeni, induce în mod voluntar sau involuntar concentrarea atenției spre o altă 
categorie de stimuli, lărgind volumul atenției şi diminuându-i, de regulă, durata, 
adică stabilitatea şi chiar concentrarea atenţiei. Această însuşire, concretizată în 
capacitatea de a cuprinde în câmpul ei două sau mai multe activități devine 
posibilă, numai cu condiția ca una dintre activităţi să fie automatizată, adică dirijată 
de regiuni corticale parțial inhibate. Altfel, calitatea ambelor activități ar fi 
prejudiciată. Datorită distribuţiei atenţiei, elevul poate să ia notițe şi, în acelaşi 
timp, să fie atent la conţinutul şi sensul celor expuse de profesor. În situaţia în care 
elevul s-ar concentra numai pe luarea notiţelor (corectitudine, grafică), fără să fie 
atent la semnificaţia mesajelor expuse, efortul de concentrare ar fi aproape inutil, el 
înregistrând doar informaţii, fără să la perceapă, înțeleagă, diminuând efectele 
atenţiei, conducând în ultimă instanţă la aşa-numita atenţie disfuncțională şi care 
exclude totodată atenția sinestezică. 

Această însuşire a atenţiei se diferențiază în funcţie de unele variabile 
independente, cum ar fi vârsta, astfel că la elevul mic, această însuşire a atenţiei se 
manifestă cu dificultate, întrucât el are încă insuficient structurate deprinderile 
scris-cititului şi socotitului. De aceea, el poate realiza cu greu, în special în prima 
clasă, activitatea de urmărire vizuală a materialului intuitiv în acelaşi timp cu 
înțelegerea descrierii verbale a acestuia de către profesor. Odată cu înaintarea în 
vârstă, la şcolarul mijlociu şi mare, această calitate a atenţiei se manifestă din ce în 
ce mai deplin şi dobândeşte un loc important în activitatea de învăţare a elevului. 
Preadolescentul şi adolescentul reuşesc să îndeplinească cu uşurinţă două activităţi 
în acelaşi timp. Şi aceasta datorită faptului că exerciţiile îndelungate, pe fondul 
unor deprinderi-habitudini şi a unor experienţe de viaţă, pot mări capacitatea de 
distributivitate a atenției, fără să afecteze atenţia globală, bazată, de cele mai multe 
ori, pe volum, durată şi concentrare. Această însuşire este corelativă şi cu alte 
trăsături de personalitate, fiind antrenabilă mai ales la persoanele cu un tip de 
activitate nervoasă superioară, puternic echilibrat mobil şi la cele care manifestă 

„independenţă de câmp”, în contextul existenţei unor stiluri cognitive mai flexibile, 
corespondente distributivităţii şi mobilității atenţiei. 

e) Distragerea atenţiei sau neatenţia este o particularitate negativă care se 
manifestă atunci când atenţia este atrasă de alte obiective decât cele urmărite în 
învăţare sau când are loc o continuă deplasare de la un obiect la altul necerută de 
desfăşurarea activității. Această însuşire negativă a atenţiei este relativ sinonimă cu 
ceea ce am desemnat noi prin atenția disfuncţională, şi care la rândul său atrage 
atenţia voluntară şi imperativă, forme ce se impun în vederea creşterii atenţiei în 
general, şi a unor forme în particular. Înlăturarea acestui defect se poate realiza prin 
depunerea de către elev/individ a unui efort voluntar crescut, prin stabilitatea şi 
concentrarea atenţiei spre un anumit obiectiv, în paralel cu capacitatea de 
mobilitate şi distributivitate a atenţiei. De asemenea, este foarte important ca elevul 
să cunoască bine scopul activităţii, să se obişnuiască să facă abstracţie de factorii 
perturbatori şi chiar să se obişnuiască să lucreze în condiţii mai dificile care pot fi 
întâlnite în activitatea lui cotidiană, în general, şi cea şcolară, în mod special. 
Neatenţia trebuie combătută, pentru că generează superficialitate şi carenţe în 
pregătirea elevului, limitând punerea în valoare a capacităților sale, rezolvarea 
sarcinilor de orice natură. 

Rolul major al atenţiei în orice activitate ne indică faptul că atenţia trebuie 
continuu dezvoltată şi educată, nefiind un fenomen de sine stătător, ci aşa cum am 
putut observa, implică structuri şi mecanisme neurofiziologice corelative cu cele 
neuropsihologice şi psihopedagogice, atenţia costituindu-se astfel într-un fenomen 
psihofiziologic complex şi necesar ce îndeplineşte mai multe funcţii în activitatea 
desfăşurată, cum ar fi: obţinerea unei percepții optime, rezolvarea adecvată a sarcinilor, 
rezolvarea situaţiilor problemă, adaptarea comportamentului senzoriomotor, cognitiv 
şi afectiv, stimularea dinamicii motivelor, intereselor şi scopurilor persoanei. 
Totodată, prin intermedul atenţiei se realizează o înţelegere mai profundă a semnelor, 
simbolurilor şi semnificția mesajelor, o memorare mai trainică şi mai fidelă a 
conținutului memorat, şi nu în ultimă instanță o exercitare mai bună şi mai adecvată a 
deprinderilor şi abilităţilor ce le implică acţiunile şi activtăţile desfăşurate de către 
fiecare individ. 

Aşa cum am anticipat, atenția, prin formele sale de manifestare, se exercită în 
mod diferențiat în funcţie de unele criterii, aspecte, conducând la prevalarea unor 
forme faţă de celelalte sau chiar la diminuarea şi absenţa atenţiei, pe fondul unei 
atenţii disfuncţionale şi a unor aşa-numite tulburări ale atenţiei, cauzate de unii 
factori structurali, obiectivi şi subiectivi, asupra cărora vom face şi noi referință. 


8.4. Tulburările atenţiei 


Aceste tulburări pot fi interpretate şi asociate unor limite şi vulnerabilități ce ţin de 
însuşirile şi funcțiile atenţiei, adică de natura şi conținutul caracterului funcţional al 
acesteia. Mai relevante sunt tulburările ce țin de unele formaţiuni cerebrale implicate în 
acest proces şi în reflexul de orientare, cum ar fi: ariile prefrontale, ariile vizuale 

occipitale, lobul girus cinguli sau rinencefalul, căile olfactive şi hipocampul. Într-un 
asemenea context şi într-o asemenea configurație se desprind: 

— tulburări de concentrare şi selecţie a atenţiei, specific fiind sindromul 
hiperactivităţii cu deficit de concentrare a atenţiei, caracterizat prin slabă 
concentrare a atenţiei, impulsivitate, hiperactivism şi, în general, printr-un 
deficit al atenţiei; 

— tulburări ale ritmului atenţiei, care pot lua următoarele forme: 

atenţie încetinită în melancolie; 
atenţie introspectivă în schizofrenie; 
atenţie pasională din paranoia; 
atenţia ruminantă în psihiatrie; 
e aprosezia sau pierderea capacităţii de atenţie în demenţe; 

— tulburări de tipul distragerii şi a dispersiei atenţiei. 

Tulburările atenţiei au la bază o configurație etiologică ce ţine de regimul de 
activitate şi funcţionare a sistemului nervos, un rol deosebit de important revenind 
oboselii şi rezistenței psihice în general. Între aceste variabile se poate institui un 
raport direct (fig. 8.3). 


Efortul Scade Randament intelectual 
de concentrare ă capacitatea scăzut şi o activitate 


a atenţiei de atenție dezordonată 


Fig. 8.3. Factorii care influenţează randamentul intelectual 


Alte situaţii psihopatologice, în care este afectată atenţia, sunt tulburările de 
percepţie din cadrul sindroamelor halucinatorii, tulburările de gândire şi tulburările 
de conştiinţă, tulburări ce induc un impact negativ asupra rolului şi însuşirilor 
atenţiei, ceea ce impune o anumită educare în scopul formării, consolidării şi 
dezvoltării atenţiei, educaţie coroborată şi realizată totodată prin intermediul unor 
metode pe care le recomandăm celor interesați de acest demers educativ-formativ. 


8.5. Metode pentru formarea 
şi dezvoltarea atenţiei 


1. Folosirea progresivă a unor tipuri speciale de recompense (întăriri) reale, 
concrete sau simbolice, astfel încât elevii să fie stimulați în perceperea/observarea 
cât mai sistematică a stimulilor esenţiali ai învăţării (de exemplu să se concentreze 
pe text atunci când se citeşte ceva, să urmărească comportamentul educatorului 
când instruieşte, arată sau demonstrează). 

2. Antrenarea subiecților în activități care le trezesc, de la început, plăcere sau în 
care reuşesc să obţină performanţe, pentru ca apoi să asociem şi alte situaţii, activităţi, 
stimuli mai puțin plăcuţi sau în care succesul nu poate fi anticipat în întregime. 

3. Organizarea unor situaţii de învăţare pe principiul progresiei în ceea ce priveşte 
complexitatea şi dificultatea, la care putem adăuga şi variate instrucțiuni verbale. 

4. Antrenarea elevilor în observarea sau explorarea simultană a unor 
evenimente, stări, lucruri şi situaţii caracterizate prin existența unor multiple 
proprietăţi senzoriale. Prin procedee de relevare a noutăţii şi a diversităţii 
caracteristicilor, elevul este încurajat să exploreze spaţii mai întinse şi mai de 
adâncime. 

5. Atenţionarea elevilor prin îndemnuri verbale — se atrage atenţia asupra 
elementelor importante într-o manieră plină de tact pedagogic, evitându-se maniera 
obositoare, repetitivă de formule ca: „vă rog”, „atenţie”, „daţi atenţie la ...” etc. 

6. Stabilirea unor relaţii educaţionale cooperatoare şi democratice, care să 
inducă stări afective preferențiale față de profesor şi, implicit, față de disciplina 
predată. 

7. Structurarea cât mai interesantă a conținutului instruirii, prin prelucrarea, 
adecvarea problematicii, prin trezirea interesului, prin legarea de experiență 
anterioară, prin crearea de situaţii problematice, ce transformă atenţia într-un 
fenomen secundar al interesului (S.L. Rubinstein), într-o relaţie activă a elevului cu 
materialul pe care trebuie să-l înveţe. Atenţia devine astfel „o uşă prin care trece tot 
timpul, tot ce intră din lumea exterioară în sufletul omului” (K. D. Uşinski). 

8. Utilizarea creatoare şi oportună în timp şi spaţiu a mijloacelor moderne 
audiovizuale, care sunt de natură terestră şi au rolul de a orienta atenția spre nou. 

9. Utilizarea tehnicilor retorice în comunicare, prin adaptarea acestora la 
conţinutul şi forma expunerilor sau dialogului, capabile să inducă un ecou cu 
rezonanță afectivă în psihicul elevilor. Ca mijloace, reținem: gestica, mimica, 
exprimarea nuanţată, expresivă, sugestivă şi intuitivă, pauze, variaţii în intensitatea 
exprimării, impulsuri de orientare, întrebări retorice, întărirea impresiei auditive 
prin suporturi vizuale ş.a. 

10. Concentrarea educatorului asupra conţinutului, prin technici de relaționare 
cu auditorul, sub forma unor stări comportamentale inductoare de momente 
atenţionale: calm, echilibru, pauze recreative, nelinişte interioară, precum şi 
entuziasmarea autentică în timpul comunicării. 

11. Punctarea comunicării cu pauze destinate odihnei, evitându-se monotonia, 
oboseala, pasivitatea, agitația psihomotorie, socotită drept un veritabil text al 
oboselii atenției. 

12. În timpul învățării sau studiului propriu-zis se recomandă: luarea notițelor, 
sublinierea pe text, pentru a se antrena atât atenţia, cât şi gândirea analitică, 
elaborarea unor referate, prezentări şi extrase ce antrenează simultan procesele de 
analiză şi sinteză, purtarea unei discuţii, confruntări de idei şi opinii cu întocmirea 
de referate, dezvoltarea şi argumentarea contradicţiilor, pentru a se corela atenția 
cu gândirea critică şi autocritica, rezolvarea unor probleme, aplicarea în practică a 
cunoştinţelor şi transferurilor, unde, alături de implicaţia atenţiei, se antrenează 
procesele intelectuale de mai mare complexitate, inclusiv cele imaginativ-creative 
şi activ-motivaţionale. 

13. Realizarea unor exerciţii de antrenament special al stării de atenţie, sub 
forme variate, cum ar fi: 

- exerciţii de copiere exactă, dar rapidă a unui desen, dintr-o carte, la început 
simplu, apoi mai complicat, se verifică, în final, câte greşeli s-au făcut din neatenție 
într-o anumită unitate de timp şi se repetă acest exercițiu după o pauză 
satisfăcătoare (cca. 10 minute); 

- exerciţii repetate de notare, timp de 10-15 minute, cu foarte mare atenţie atât 
la ceea ce comunică educartorul, cât şi a altor detalii, chiar în situaţii când nu se 
solicită îndeplinirea acestei sarcini. 

Sunt câteva recomandări care credem că vor ajuta pe fiecare cititor să îşi 
formeze şi să-şi dezvolte atenţia (formele acesteia), iar prin conţinutul capitolului 
destinat analizei acestui complex fenomen credem că am clarificat unele probleme 
legate atât de formele, cât, mai ales, de mecanismele complexe şi diverse ce le 
implică atenţia, fenomen „banal” în opinia unora, dar foarte necesar, uneori 
devenind imperativ în desfăşurarea activităților şi, mai ales, în performanţa psiho- 
comportamentală. 


Rezumat 


Prezentarea şi analizarea problematicii ce vizează acest important fenomen psihic şi 
fiziologic, desemnat prin intermediul atenției, va permite cititorului, pe de o parte, 
înțelegerea mecanismelor şi însuşirilor sale, iar, pe de altă parte, rolul său în raport cu 
alte procese şi fenomene psihice, coroborat cu fenomenele psihice şi funcţiile sale în viaţa 
şi activitatea cotidiană şi profesională. De atenție avem nevoie în cele mai „inconștiente 
acte” (traversarea străzii, utilizarea unor mijloace de muncă etc.), până la orele de curs, 
condusul maşinii, lecturarea unei cărţi, rezolvarea unor probleme etc. În acelaşi timp, de 
atenţie se face responsabilă capacitatea de înțelegere a unor probleme, atunci când ni se 
explică ceva, şi unde doar percepţia senzorială nu este suficientă, implicând în mod 
conjugat şi alte procese psihice, în mod deosebit atenţia şi gândirea. 


Test autoevaluativ 


1. Atenţia este un proces sau un fenomen psihic? 


ut proces DSL: oserei ioiai adune iute du cad a 
un fenomen psihic . -b 
atât un fenomen cât şi un proces psihic cmc c 
2. Printre principalele funcții ale atenției, mai relevante ar fi: 
obținerea unei percepții optime „esscr a 
memorarea mai trainică şi mai fidelă a.. b 
rezolvarea situaţiilor problemă... nenea nene enma c 
dezvoltarea imaginației men aan nana ana ene aaenee d 
dinamica motivelor şi scopurilor persoanei o.e e 

3. Evidenţiaţi cele trei principale caracteristici ale atenției: 


5. Selectivitatea este o: 


C&A NLA AIA GG: n a cacat cate dala iti aa taietura a 
calitate ss niz eat ceata aa dos a e ae aaa Ca aa olanda b 
Jorma Gleniției seste sea o ae o eea e a a te c 


6. Care dintre formele cunoscute ale atenției este mai importantă? 


atenția VOluntă tăi isi cea 0 pa esia iarta ai atita a 
atentia în VOL NlGrăss sis data pt adina Dad d dau b 
atenția postvoluntară nenea anna c 


7. Evaluaţi cel puțin cinci factori favorizanți ai atenției: 


8. La apariția şi menţinerea atenției involuntare contribuie atât factori interni, cât şi 
externi. Evaluaţi cel puţin trei factori din fiecare categorie: 
1. Factori interni: 

10. Evidenţiaţi cele mai importante metode care ajută informarea şi dezvoltarea 
atenției: 


Exerciţii 


1. Delimitaţi calitatea de fenomen psihic a atenției. 
2. Raportaţi fenomenul atenţiei la celelalte procese psihice studiate. 
3. Evaluaţi rolul şi importanța atenţiei în viaţă şi în activitatea profesională. 


Capitolul 9 


AFECTIVITATEA — PROCES PSIHIC 
REGLATORIU ÎN ACTIVITĂŢILE 
ŞI ACŢIUNILE UMANE 


Structura problematicii analizate 


Perceput ca un proces psihic deosebit de complex, afectivitatea însoţeşte individul în 
orice împrejurare în care se găseşte, în condiţii „normale ” sau mai puţin normale. Teama 
de a nu greşi, de a nu fi văzut, de a nu fi surprins, dorința de a câştiga sau domina, frica, 
panica, bucuria sau tristețea, pasiunea, dispoziția, sentimentele ce ne conturează un anumit 
profil moral şi psihologic, sunt câteva din componentele care structurează acest proces 
psihic deosebit de complex din cadrul SPU. Abordarea teoretică a afectivității permite 
înțelegerea modalităţilor sale de obiectivare, începând cu primele fioruri ale organismului, 
cu planul subconştient, continuând cu afectele, emoțiile pozitive şi negative, reacţiile, trăirile 
şi stările afective, şi culminând cu atitudini afective (reacţii de atracție sau respingere, 
apreciere sau negare), dispoziţiile, sentimentele şi pasiunile. Prin prezentarea mecanismelor 
neuropsihice şi neurofiziologice vom înţelege mai bine complexitatea şi rolul acestui proces 
psihic regăsit aproape în orice moment al existenţei noastre, influențându-ne comportamentul 
şi acțiunile. Afectivitatea nu este nici singulară şi nici autonomă, ci ea se integrează în 
cadrul SPU, alături de celelalte procese psihice cognitive şi reglatorii. 


9.1. Conceptul de afectivitate 


Interesul manifestat pentru afectivitate nu este regăsit numai la psihologi, 
asemenea preocupări existând şi în domeniul filosofiei şi religiei. De la început 
facem menţiunea că, acest proces psihic este unul dintre cele mai controversate 
procese specifice psihologiei. Reprezentanţii antropologiei filosofice redescoperă 
că esența umană nu poate fi explicată în afară a două dimensiuni fundamentale: 
afectivitatea şi voliţia (voinţa). În acest sens, J.N. Tens, încă acum două secole, 
preciza că psihicul uman se compune din intelect, voință şi sentimente. Astfel, în 
teoriile şi sistemele filosofice, omul este prezentat ca o ființă dominată de afecte şi 
dorințe. În contrast cu mulţi filosofi raţionalişti (Platon, Aristotel, Descartes, 
Hobbes, Spinoza, Hegel ş.a.), care susțineau că dorinţele umane sunt expresia stării de 
conştiinţă sau a cunoaşterii, empiriştii au subliniat ideea că omul este o ființă sensibilă, 
condusă de afecte — afectivitate. Întărind această idee, D. Hume afirma că „rațiunea 

este şi trebuie să fie doar roaba pasiunilor, neputând niciodată pretinde să aibă o altă 
slujbă decât aceea de a le servi şi asculta”. Pe aceeaşi poziție a primordialității 
afectivului în raport cu raționalul s-a situat şi J.J. Rousseau, acesta sesizând că pentru 
noi a exista înseamnă a simți, sensibilitatea noastră fiind incontestabil anterioară 
inteligenței noastre, omul dispunând de sentimente înaintea ideilor. 

Tendinţa de supraestimare a proceselor afective în raport cu cele raționale o 
întâlnim şi astăzi, la unii autori, ea fiind exprimată direct, tranşant sau indirect. H. 
Keyserling afirma, în acest sens, că „sufletul este ceva ce face ca omul să fie om” 
sau că „omul nu este în ultimă analiză, o ființă esențialmente cugetătoare, ci 
simțitoare”. Omul se dezumanizează literalmente atunci când sfera sa emoţională 
se deteriorează. Nu credem că mai este necesar să subliniem rolul doctrinei creştine 
în apărarea valorilor supreme ale umanității: dragostea şi iubirea aproapelui, valori 
„reportate” mai ales în acest nou secol şi mileniu. 

Revenind la conceptul de afectivitate, la procesele afective propriu-zise, în 
continuare vom încerca să-i delimităm conținutul semantic. Asupra definirii acestor 
procese nu există un consens unanim acceptat. Menţionăm că pentru prima oară 
acest concept a fost introdus în circuitul ştiinţific psihologic de către E. Bleuller 
(C.G. Jung, 1996), având unele conotaţii semantice similare cu cele ale celor mai 
mulţi psihologi. În opinia psihiatrului elveţian, afectivitatea desemnează şi 
înglobează nu doar afectele, în sensul propriu al cuvântului, ci şi sentimentele 
uşoare sau tonalitatea de plăcere sau neplăcere în registrul sentimental (Bleuller, 
1996, cf. Jung). Autorul citat distinge, pe de o parte, senzațiile simțurilor şi 
celelalte senzații corporale, iar, pe de altă parte, sentimentele, în măsura în care 
acestea sunt procese interioare ale percepției (de pildă sentimentul certitudinii, al 
verosimilității şi gândirii). De aici se poate desprinde raportul afectivității cu unele 
procese cognitive inferioare, aşa cum vom vedea, afectivitatea aflându-se în 
raporturi de intercondiţionare funcțională şi cu celelalte procese cognitive 
superiore, în mod deosebit cu gândirea — raţiunea — şi inteligența. 

Printre psihologii români care s-au preocupat de această problemă, îi amintim 
pe V. Pavelcu, P.P. Neveanu, M. Zlate etc. Spre exemplu, V. Pavelcu interpretează 
afectivitatea prin: 

- reacţii afective, ceea ce numim obişnuit emoţii; 

- Stări afective sau sentimente; 

- atitudini afective, de factura sentimentelor, tendinţe, cum sunt: iubirea, îndoiala, 
recunoştiinţa, admiraţia ş.a., care presupun anticipativ şi prelungirea trăirilor, dincoace 
şi dincolo de acţiunea propriu-zisă a stimulilor afectogeni respectivi. 

În acelaşi timp, el surprinde locul afectivității în conştiinţă dintr-o perspectivă 
integratoare, dinamică şi individuală. Structura prezentată este foarte cuprinzătoare 
implicând reacțiile, stările şi atitudinile afective. 

Un alt psiholog de prestigiu, P.P. Neveanu (1978), desemnează prin 
afectivitate „ansamblul proceselor, stărilor şi relaţiilor emoţionale sau afective”, 
iar M. Zlate (1993) defineşte procesele afective prin „procese psihice care sunt 
generate de relaţiile dintre subiect şi obiect sub formă de trăiri uneori atitudinale”. 

Alţi psihologi, M. Golu şi A. Dicu (1972, p.184), definesc afectivitatea ca 
fiind „un ansamblu valorizat de transformări, care asigură elaborarea gradului de 
utilitate sau al valorii diferitelor situaţii posibile din planul extern sau intern al 
individului, în concordanţă cu criteriile generale ale echilibrului”. 

Spre deosebire de aceştia, A. Cosmovici (1996) limitează afectivitatea doar la 
nivelul stărilor afective, desemnând prin acestea „trăirile care exprimă gradul de 
concordanță sau neconcordanţă dintre un obiect sau o situaţie şi tendinţele 
noastre”, pe când R. Răşcanu (1997) defineşte afectivitatea prin „proprietatea 
subiectului de a simţi emoţii şi sentimente”, sau ca „ansamblul proceselor, stărilor 
şi relațiilor emoţionale care se stabilesc între factorii subiectivi (individuali, 
interni) şi cei obiectivi (independenți, situaționali) sub forma specifică de atitudine 
afectivă”. 

Şi la noi, dar mai ales în literatura de specialitate, sunt analizate mai mult 
modalităţile şi structurile procesului afectiv, decât afectivitatea propriu-zisă. 
Eforturile lor sunt canalizate mai mult spre explicarea mecanismelor prin care au 
loc aceste procese complexe, precum şi asupra unor componente specifice, cum ar 
fi emoțiile şi sentimentele. 

Ca proces psihic, afectivitatea este în acelaşi timp un întreg ce cuprinde în 
structura sa un registru complex şi variat de structuri-elemente ce se manifestă în 
forme şi modalităţi diferite. Inventarierea acestui registru polimorf este o 
întreprindere temerară pentru că, mai mult decât oricare alt proces psihic, 
afectivitatea cunoaşte cele mai diverse şi complexe forme de manifestare. 

Nici până în prezent nu se poate realiza o delimitare clară şi cvasiacceptată 
asupra unor modalităţi şi structuri ale afectivității, ci o multitudine de clasificări ale 
proceselor şi stărilor afective. Aceste tipologii se diferențiază de la autor la autor, 
de la o ţară (limbă de circulaţie) la alta. Spre exemplu, în cadrul psihologiei 
franceze, termenii de emoție şi sentiment sunt folosiți de diverşi autori în sensuri 
inversate, respectiv ceea ce unii denumesc emoții, alții califică drept sentiment şi 
invers (Neveanu op. cit., p. 494). Greutatea delimitării rezultă şi din registrul 
semantic şi lexical deosebit de extins şi complex. Numai în Dicţionarul limbii 
române există peste 300 de denumiri ce intră în cadrul acestui proces care, evident, 
se manifestă în modalităţi diferite şi pe fondul unor determinări cauzale şi 
situaționale diferite. Aceste particularităţi au condus la stabilirea unor criterii care 
să stea la baza clasificării. 

Printre aceste criterii sunt enumerate: 

— gradul de complexitate; 

— măsura conştientizării; 

— nivelul calitativ definit cultural; 

— durata „gradul de stabilitate” şi raportul dintre intensitatea trăirilor 

interne şi expresivitate comportamentală (P.P. Neveanu, 1977). 

Alt psiholog român, M. Zlate (1993), enumeră printre criteriile ce ar putea 
opera în cadrul unei tipologii, următoarele criterii: 

— proprietățile de care dispune (intensitate, durată, mobilitate, expresivitate); 

— gradul lor de conştientizare (unele aflându-se sub controlul direct al 
conştiinţei, altele scăpând acestui control); 

— nivelul calitativ al formelor motivaţionale din care provin, unele izvorăsc 
din manifestarea trebuințelor, altele din nesatisfacerea idealurilor, 
convingerilor, concepţiei despre lume şi viitor. 

Psihologul rus Meaşiscev, grupează procesele afective în reacţii, stări şi 
atitudini emoţionale, iar Delay şi Pichot recurg în diviziunea făcută la criteriul 
durată, delimitând în acest sens: 

— răspunsuri imediate, de durată scurtă (afectele); 

— răspunsuri secundare, de durată variabilă, dar totuşi relativ scurtă 

(emoţiile); 

— efecte persistente ale emoțiilor, consecinţe ale răspunsurilor secundare, ce 
sunt deprinderi emoţionale persistente care corespund sentimentelor 
(Neveanu, op.cit). 

Aşa cum anticipam, problematica afectivității este foarte complexă atât în 
conţinut, cât şi în formele sale de manifestare, delimitarea acestora fiind foarte greu 
de realizat. Din acest punct de vedere psihologul român, V. Pavelcu, face distincție 
între emoţii, stări afective elementare şi sentimente complexe (V. Pavelcu, 1969) 
sau M. Zlate (1993), luând în considerare criteriile enumerate de la diferiți autori, 
delimitează procesele afective în trei mari categorii-genuri cu specii diferite pentru 
fiecare categorie. Aceste procese sunt primare, secundare şi superioare. 

În raport cu această tipologizare, P.P. Neveanu introduce categoria formelor 
atitudinale în locul celor superioare. 


9.2. Structuri afective inferioare, primare 


Structuri afective inferioare, primare sunt formele elementare de afectivitate, 
caracterizate prin spontaneitate, slabă organizare, ele fiind mai apropiate de 
biologic şi mai puţin elaborate sub aspect cultural şi educaţional, tinzând să scape 
controlului conştient, raţional. La acest nivel primar se pot distinge: tonul afectiv al 
proceselor cognitive şi trăirile afective de provenienţă organică. 


9.2.1.TONUL AFECTIV AL PROCESELOR COGNITIVE 


Se referă la reacţiile emoționale ce însoțesc şi colorează afectiv orice act de 
cunoaştere: o senzaţie, o reprezentare, o amintire, un gând etc.; acestea trezesc în 
noi stări afective de care adeseori nici nu ne dăm seama; culorile, sunetele, 
mirosurile percepute generează nu doar acte cognitive, ci şi afective (de plăcere, de 
neplăcere). Asemenea asocieri au loc în cadrul unui fenomen psihologic, ca urmare 
a interacțiunii analizatorilor, denumit sinestezie. Sunt binecunoscute funcțiile 
psihoterapeutice ale cromatismului, culorile calde creează bune dispoziţii, iar cele 

terne induc stări de îndispoziție. În acest sens se poate delimita, ca o notă esenţială 
a tuturor proceselor afective, trăirea, ca o „stare totalitară” de tensiune sau 
relaxare, de satisfacție sau insatisfacţie, evidenţiindu-se astfel caracterul 
bipolarităţii proceselor afective. 


9.2.2. TRĂIRI AFECTIVE DE PROVENIENŢĂ ORGANICĂ 
SAU DISPOZIŢII AFECTIV-ENDOGENE 


Sunt cauzate de buna sau proasta funcţionare a organelor interne şi sunt 
datorate, mai ales, „ciocnirilor” dintre organele interne în stare de boală. De 
exemplu, în cardiopatii apar stări de alarmă afectivă, în bolile gastro-întestinale 
apar stările de indispoziție - mohoreală, în hepatită predominantă este euforia, iar în 
maladiile pulmonare sunt mai frecvente stările de iritare. 

Mulţi psihologi substituie asemenea forme ale afectivității unor senzaţii, cum 
ar fi cele organice şi dolorice. Şi din acest punct de vedere este greu de realizat o 
delimitare tranşantă, ele devenind mai degrabă interferente şi complementare decât 
disjuncte. În acest sens, unii psihologi şi medici neurologi au desprins în mod 
antitetic durerea senzorială şi plăcerea senzorială sau, mai mult, în plan afectiv, 
agreabilul şi dezagreabilul, plăcutul şi neplăcutul. 


9.2.3. AFECTE ŞI EMOŢII PRIMARE 


Prin afect se înțeleg modalităţile elementare ale reactivității afective sau 
emoţiile primare, caracterizate prin mare intensitate, expansivitate, durată redusă, 
dezvoltare unipolară şi exprimare mijlocită în comportament (Neveanu, 1977). 

Ca exemple clasice de afecte mai importante ar fi: groaza, mânia, frica, 
spaima, panica, accesele nestăpânite de plâns şi râs. Cele mai multe sunt forme care 
se supun mai greu controlului conştient, apar brusc şi dispar în cele mai multe 
cazuri cu dispariţia resursei afectogene. 

Nici asupra afectelor nu există o unanimitate semantică. Termenul de afect 
este interpretat cu nuanțări semantice diferite. În general, prin afect se înțelege ceea 
ce popular se spune „fior” sau „tresărire a inimii”. Afectele sunt toate acele 
tresăriri de plăcere sau bucurie şi de durere sau neplăcere pe care le încercăm în 
viață. Pentru denumirea lor, aşa cum anticipam, diversele popoare sau grupe de 
popoare, după criteriile de afinitate de limbă, diferențiază aceste stări şi trăiri 
acordându-le interpretări specifice: latinii foloseau termenul general „afectus”, 
grecii pe cel de „parhos”, nemţii pe cel de „afec?” şi „gefuh/”, iar francezii pe cel de 
„affection” (Şt. Bârsănescu, Psihologia). 

Multă vreme, afectele au fost considerate ca o proprietate a senzaţiilor, 
reducându-le practic la trăirile de proveniență organică. Ele sunt mai mult decât 
atât. Exacerbând această analiză comparativă, V. Pavelcu le identifica prin 

sentimente, ceea ce este o eroare semantică, logică şi epistemologică. Teama, frica, 
spaima, groaza au, în primul rând, o determinare exogenă, presupunând cu 
necesitate o relaţionare - un raport cu un obiect valorizat. Dacă deținem informaţii 
asupra efectivelor militare ale duşmanului, ne va fi frică că ne este superior, la fel 
şi dacă nu avem suficiente informaţii despre unele strategii, statici de luptă. Deci, 
afectele sunt acte apreciative şi atitudinale. Ele duc la evaluarea şi constituirea de 
valori, exercitând influenţe asupra activităţii de cunoaştere care, la rândul ei, şi ea 
are un anumit impact asupra lor. Cu alte cuvinte, cunoaşterea poate amplifica sau 
diminua afectele, de unde rolul educației şi în acest plan atitudinal şi 
comportamental „tradus” prin intermediul afectelor. În acest sens s-au putut 
desprinde aşa-numitele „afecte statice” cu „afecte dinamice”, ultimele constituind 
cele mai puternice şi durabile motive ale comportamentului uman, pe când primele 
nu sunt motive de activitate îndelungată, ele fiind mai degrabă emergente 
raportului dintre noi şi lume, pe prim plan situându-se stările cu asemenea 
determinare, cum ar fi durerea şi plăcerea senzorială. 

În ceea ce priveşte clasificările afectelor, punctele de vedere sunt diferite. Spre 
exemplu, W. Wundt le-a clasificat din două perspective: formal şi material sau calitativ 
şi cantitativ. Din punct de vedere formal, adică după intensitate, deosebim: afectele cu 
intensitate mare în care se includ: groaza, surpriza, emoţiile care cresc lent din motive 
interioare: tristețea, mânia, grija, iar din punct de vedere calitativ, desprindem plăcerea 
şi neplăcerea, de cele mai multe ori fiind de origine senzorială. 

Th. Ribot clasifica afectele după gradul lor de evoluţie, deosebind afecte 
inferioare şi superioare. Dintre cele inferioare, cele mai simple ar fi cinci: frica, 
mânia, înclinarea, sentimentul eului şi emoția senzuală. Din acestea, prin evoluţie 
şi contopire, ar rezulta afectele superioare, cum ar fi: agreabilul şi dezagreabilul, 
plăcerea şi neplăcerea. Desigur, mecanismul producerii unor asemenea afecte nu 
este simplu, existând, în acest sens, preocupări în plan psihologic, dar şi în plan 
psihanalitic (Freud) şi chiar filosofic (Epicur) în Antichitate, iar în cadrul filosofiei 
moderne (Schopenhauer). Asemenea puncte de vedere se regăsesc şi în cadrul 
sociologiei, în mod deosebit la H. Spencer (a pud. Cosmovici). 

Raportul dintre afect şi emoție. Asupra acestui raport nu există un consens 
ideatic şi nici o delimitare tranşantă, iar dacă există, ea devine mai mult 
operaţională din raţiuni de ordin metodologic şi didactic, în literatura de 
specialitate, o asemenea operație de delimitare dintre cele două componente 
afective nefiind regăsită decât într-o formă implicită şi nu explicită. 

În psihologia generală emoțiile sunt analizate modo grosso, fără a fi 
delimitate, tipologizate, de aceea, chiar de la început vom face câteva referințe de 
ordin mai general asupra lor: a surselor, determinărilor, funcțiilor şi 
caracteristicilor. Chiar dacă formele anterioare analizate ale afectelor sunt 
considerate de unii psihologi ca fiind şi forme ale emoţiilor, în analiza pe care o 
vom întreprinde, le vom delimita de afecte. 

Importanţa acestor structuri afective, cu particularităţile lor specifice, a făcut 
obiectul multor analize şi dispute psihologice. Nu ne propunem să întreprindem o 

asemenea inventariere conceptuală-semantică. Vom încerca în mod succint să 
prezentăm câteva puncte de vedere asupra acestei complexe problematici, în mod 
deosebit asupra teoriilor legate de emoție. Semnalăm, în acest sens, teoriile lui 
Fraisse, Izard, Panksepp, James-Lange, Karli, Lappuke, Schmitt, Janet, Cannon, 
Watson, Wallon, Sartre etc. 

Opiniile despre emoție sunt foarte diverse şi contradictorii, contradicţiile fiind 
emergente determinărilor funcţiilor şi particularităților componentelor emoţionale. 
Unii psihologi admit că emoţiile au o sursă exclusiv endogenă, că sunt senzații 
organice sau că sunt legate de instincte, amintindu-i, printre aceştia, pe Carl Stumf. 
Alţi psihologi atribuie emoţiei o determinare, o provocare exogenă, de natură 
socioculturală, binecunoscute fiind orientările antropologice şi culturale. Aceştia 
consideră emoțiile ca având o natură cu totul deosebită de cea a senzaţiilor 
(Watson, W.I. Thomas, Mărgineanu, 1973). 

Printre factorii declanşatori ai emoțiilor mai relevanți ar fi: stimulii învăţaţi, 
stimulii noi, agenţii naturali fizici, anumitele situaţii şi evenimente sociale. 
Mecanismul declanşării nu este nici pe departe simplu sub raport fiziologic, 
neurofiziologic, endocrin şi psihologic-psihofiziologic. Acest mecanism complex 
presupune, în declanşarea emoțiilor, două faze: o fază primară, de simplă trezire 
emoțională, şi o fază secundară, legată, nu în principal, de producerea reflexului 
necondiţionat, ci de identificarea stimulului sau de cunoaşterea situaţiei. Prima fază 
este cauzată, mai ales, de deficitul informaţional şi caracterul ambiguu al situaţiei şi 
al stimulului, de unde necesitatea decelării şi identificării stimulului, a 
conştientizării efectelor sale. În asemenea situații, individul se poate confrunta 
cu o stare de satisfacţie sau de insatisfacție în legătură cu ceea ce a perceput şi 
conştientizat în acel moment. În funcţie de acest mecanism se pot desprinde 
aşa-numitele emoții înnăscute (frica, spaima, furia, agresivitatea etc.) şi cele 
învățate, generate din primele. 

Sub raport generativ este foarte disputată teoria lui W. James, care leagă 
emoțiile de viaţa instinctelor. Un alt psiholog, W. Bechterew, localizează mişcările 
emoţionale în centrii subcorticali (thalamus), adică le consideră exterioare intuiţiilor 
emoționale. Toţi biologii şi, mai ales, psihiatrii, începând cu Ch. Darwin, au acordat 
o mare importanță vieţii emoționale, a emoțiilor endogene. Nu toți confundă însă 
emoţiile cu senzațiile organice (dolorice, în primul rând). Asupra acestor deosebiri au 
insistat cu precădere O. Kiilpe şi Edw. Tichener, între ei desprinzându-se puncte de 
vedere diferite. După Kiilpe, principalele două deosebiri ar fi: 

— senzațiile sunt provocate de anumite excitații-stimuli şi sunt receptate de 
anumiţi analizatori, pe când emoţiile au un caracter de universabilitate, atât în ceea 
ce priveşte originea excitaţiei, cât şi organele de receptare-analizatorii. Emoţiile nu 
au nici excitaţii externe adecvate şi nici organe speciale pentru fiecare grupă a lor. 
Când spunem că ne apasă sufletul, facem referire la o emoție negativă, fără să-i 
putem localiza sediul; 

— senzațiile întrupate în intuitii, odată ce au trecut prin conștiință, lasă urme în 
memorie (memoria afectivă) cu caracterul lor originar, adică par totdeauna în 
actualitate, universalitatea şi actualitatea fiind două caracteristici centrale ale emoțiilor. 


247 


În funcţie de raportul dintre emoţiei la mecanismul de producere a acesteia 
s-au desprins, pe lângă emoțiile înnăscute şi învăţate, şi memoria emoțională 
(memoire affective, Th. Ribot), precum şi o memorie senzorială, legată de 
senzațiile organice şi pe care le reactualizăm creând stări, trăiri asociate acelor 
dureri, plăceri, pe care le-am numi emoţii prin contiguitate sau sinestezie şi care fac 
referință atât la memoria afectivă, cât şi la memoria senzorială. De aici se pot 
desprinde asemănările şi deosebirile dintre emoţii şi senzații, demers ştiinţific 
realizat de psihologul Tichener. 

Între aceste două procese psihice analizate, senzaţii şi emoţii, pe lângă 
deosebiri există şi anumite asemănări, provenite din faptul că ambele au însuşiri de 
calitate, de intensitate şi de durată. O emoție are cel puţin două însuşiri calitative 
autonome: plăcerea şi neplăcerea; are grade de intensitate; este mai intensă sau mai 
superficială, are o anumită durată: scurtă sau lungă. Mai există şi alte asemănări, 
cum ar fi adaptarea (omul se adaptează şi la durere şi la neplăcere), iar anumite 
forme ale emoțiilor, cum ar fi plăcerea, aproape că nu se deosebesc de senzația 
organică (să ne referim numai la plăcerea sexuală, care este şi o dorință biologică- 
fiziologică-instinctuală). De aici s-au desprins bine-cunoscutele teorii, cea 
fiziologică a emoțiilor şi sentimentelor, care îi are ca reprezentaţi pe James şi 
Lange, cea centrală care aparține lui Cannon şi cea periferică avându-l ca promotor 
pe Bardon. Ei au evidenţiat rolul thalamusului în declanşarea emoţiilor. 

Există şi alte teorii şi opinii ce fac referinţă asupra emoţiilor. Fridja (cf. Doise, 
Deschamp, Mugny, 1996) evalua şi definea emoţiile drept caracteristici ale 
dispoziţiilor noastre de a ne angaja într-o acţiune în raport cu o anumită 
împrejurare, şi care constă în stabilirea, menţinerea sau întreruperea unui raport cu 
această împrejurare. Cu alte cuvinte, emoţiile sunt emergente acestor raporturi 
dintre Eu şi non-Eu, adică cu lumea ce ne înconjoară şi, ca atare, nu au numai o 
ascendență în plan filosofic sau filogenetic. Emoţiile principale de mânie, bucurie, 
surprindere, dezgust, tristeţe şi ruşine sunt în funcţie de aceste raporturi. Scheler 
consideră ca fiind importante următoarele dimensiuni-variabile independente în 
influențarea emoţiilor: controlul noutății, al agreabilului, al raporturilor cu 
scopurile fixate, al gradului de stăpânire şi al compatibilităţii cu normele. De aici 
influenţele şi determinările sociale şi socioculturale, în ultimă înstanță cele legate 
de psihologia socială. 

Problematica emoţiilor şi a afectivității în general este foarte complexă, 
necesitând aborbări multiple şi diverse în stabilirea etiologiei şi formelor sale de 
manifestare. Nu vom evidenția numele aestora, ci vom sublinia faptul că fiecare 
dintre psihologii „specializați? au abordat afectivitatea prin prisma factorilor 
externi, adică a celor de ordin psihosocial, social şi cultural, afectivitatea căzând şi 
sub incidenţa educaţiei şi învăţării, fapt ce ne motivează să insistăm cu atât mai 
mult asupra acestor puncte de vedere. Se subînţelege că analiza nu este făcută 
numai în raport cu emoţiile, extinzându-se şi asupra sentimentelor şi a altor procese 
afective superioare, problematică asupra căreia vom reveni într-o altă secvenţă a 
capitolului. În continuare vom analiza principalele forme prin care se obiectivează 
obiecțiile primare sau afectele. 

Mânia - furia 

Este o stare sufletească ce surprinde individul în mod brusc schimbându-i 
comportamentul, fizionomia şi înfăţişarea fizică în general. Sub raport 
simptomatologic se evidențiază prin înroşirea feţei, îngroşarea venelor feţei şi, mai 
ales, ale gâtului, prin ieşirea ochilor din orbite şi înjectarea acestora, printr-un puls 
accelerat, prin agitaţie, printr-un comportament agresiv şi distructiv etc. Aceasta 
este „mânia agresivă”, de cele mai multe ori patologică. Există şi o aşa-numită 
„mânie palidă” cu manifestări oarecum opuse, schimbările şi manifestările 
devenind atipice: individul devine palid, imobil, dar al cărui comportament devine 
imprevizibil. 

Problematica legată de această stare psihică a constituit la început obiectul 
analizelor şi interpretărilor mitologice, literare, filosofice şi morale. Jliada, 
cunoscuta epopee a lui Homer, se deschide cu tema „nebuniei”, zeiţa cântând 
mânia-nebunia ce-l aprinde pe Achile, comportament exprimat în mod arhetipal 
prin pierderea controlului de sine şi prin profundele stări de agitaţie şi desincronism 
psihomotric. 

În Antichitate, mânia-nebunia era considerată de origine divină, ca o 
binefacere venită de la zei. Aceasta explică preocupările intense ale filosofilor 
asupra acestui subiect: Plutarch a scris un Tratât despre mânie, iar Seneca o operă 
celebră, De ira (Despre mânie) în care se arată că această stare cuprinde tabloul 
stărilor emoţionale-afective care îl răscolesc pe individ, împingându-l până la 
starea de nebunie necontrolată (Enescu, 1996). Aşa cum am arătat, crizele de mânie 
se caracterizează prin stare de agitaţie şi scădere sau chiar lipsă a controlului 
emoţional, ceea ce conduce spre manifestări agresive în limbaj şi violenţă fizică. 

Considerăm necesar să se cunoască mecanismul psihologic al acestei forme a 
proceselor afective primare, întrucât, în anumite împrejurări, mânia şi agresivitatea 
sunt necesare, ele trebuind a fi învăţate şi chiar educate (în mod deosebit în mediul 
militar şi sportiv). 


Spaima 

Ca reacţie emoțională, spaima este un reflex necondiţionat, înnăscut, care 
scoate în evidență modalitatea de răspuns a organismului la excitanți externi 
necunoscuţi ce-i pun în pericol integritatea. Spaima apare atunci când asupra 
individului acționează stimuli puternici sau foarte puternici (zgomote asurzitoare, 
imaginea câmpului de luptă, agresivitate şi barbarie, nesiguranţă în general). În 
unele momente sau situaţii, senzaţia de spaimă îndeplineşte funcţia de apărare, ceea 
ce face posibilă mobilizarea funcțiilor organismului. Aceste funcții încetează din 
clipa în care omul devine conştient de semnificaţia excitanţilor care au provocat 
emoția respectivă. Unii psihologi consideră că spaima este primul nivel al fricii, pe 
când alții au considerat ca prim nivel neliniştea. Spaima este o reacţie emoţională 
mai mult asociată fricii şi nu neliniştii. Neliniştea nu conduce în mod înevitabil la 
spaimă, dar frica se poate transforma în spaimă. 

Teama 

Ca stare psihică şi proces afectiv primar, teama are surse într-o însuficientă 
cunoaştere, ceea ce conduce la confuzie, nesiguranţă şi, de aici, iminența greşelilor 
cu efectele anticipate. Teama este emergentă mai mult în plan imaginativ, pe 
fondul unor reprezentări şi evaluări în plan raţional. Este de obicei precedată de 
confuzie şi nelinişte interioară. 

Teama este tot o reacție emoțională — o emoție şoc, tipică (Cosmovici, 
ibidem), mai puternică însă decât neliniştea. Ca stare emoţională, precede, de 
regulă, în indeplinirea misiunilor care implică răspundere, o anumită doză de risc şi 
chiar un anumit pericol. Este un proces negativ prin care se instalează senzația de 
insecuritate, nelinişte, agitaţie. Specificul presiunilor generate de teamă decurge din 
faptul că omul se raportează la o situaţie periculoasă cu caracter ipotetic, deci care 
nu s-a instalat în fapt şi este posibil să nu apară. Teama poate căpăta un caracter 
pronunţat în situaţia când individul nu dispune de suficiente cunoştinţe în domeniul 
său de activitate, de o stare psihofiziologică normală, de o stare morală bună şi, mai 
ales, de încredere în reuşita sarcinilor şi responsabilităților primite. Dacă riscul şi 
pericolul sunt mari, atunci emoția de teamă se soldează cu o stare de alarmă 
psihică, cu neîncrederea individului în forţele proprii. În această situaţie, teama 
poate dezorganiza activitatea psihică şi afecta procesele psihice, ca: percepţia, 
memoria, gândirea, imaginaţia, voinţa şi motivaţia. S-a constatat că, la piloţi, teama 
de consecințele nereuşitei în îndeplinirea misiunii (imprecizia în căutare, 
descoperirea şi atacul țintei, greşelile de calcul, încertitudini privind întoarcerea la 
aerodrom şi aterizare etc.), mai ales când acţionează în situaţii complexe, le 
micşorează puterea de concentrare, le măreşte timpul de reacţie, îi face să devină 
nesiguri, puțin inspirați şi cu o intuiţie tactică scăzută. Aceste stări conduc la 
decizii greşite, la mişcări inutile, la omiterea unor manevre absolut necesare, uneori 
conducând la catastrofe. Asemenea exemple pot fi date şi din viața şcolară, bine- 
cunoscute fiind efectele în planul vitezei de reactivare a memoriei şi/sau a 
capacităţii de gândire. 

Ca şi starea de nelinişte, teama poate avea în anumite împrejurări sensuri şi 
efecte pozitive. O teamă stăpânită de rațiune poate influența pozitiv 
comportamentul individului în asemenea situații. Aceasta îl face să fie mai prudent 
în ceea ce întreprinde, deci să preîntâmpine pericolul. Efectele acestor emoții sunt, 
la fel ca şi cele de la frică, în cea mai mare măsură negative şi chiar distructive 
uneori, fapt ce impune educaţia lor. 

Sensul negativ al emoţiei de teamă apare în mod deosebit atunci când 
individul e dominat de instinctul de conservare, când doreşte cu orice preţ să 
supravieţuiască. Necontrolat, nestăpânit, acest instinct constituie una din cauzele 
principale care duce la paralizia proceselor psihice, la apariţia fricii şi/sau a panicii. 
Când frica devine un simţământ constant şi duce la pierderea controlului individului 
asupra sa, la o stare permanentă de neîncredere, de suspiciune față de alții sau faţă de 
evenimentele cu care se confruntă, frica se transformă în laşitate. Atunci individul intră 
în panică şi întregul mecanism psihofiziologic, neurofiziologic şi endocrin este 

dereglat, de unde multe şi diverse comportamente imprevizibile, printre care şi cel 
amintit, fuga din faţa responsabilități, adică laşitatea. 


Frica 

Din aceste considerente, şi nu numai, frica prezintă un interes aparte în 
radiografierea sa. Pentru om, aşa cum sesiza Uşinski, printre stările sufleteşti, cele 
mai apăsătoare sunt cele ce vizează emoția de frică (fiind la fel o emoție şoc). Ea 
este cea care, într-un limbaj metaforic „presară pietre grele pe toate drumurile pe 
care sufletul nostru s-a obişnuit să umble şi de aceea nu-i dă posibilitatea să umble 
nestingherit” (Op. cit. p. 387). 

Vom încerca în mod succint să răspundem la o întrebare ce a preocupat 
gândirea şi umanitatea de-a lungul existenței sale, şi anume, Ce este frica? Şi 
aceasta dintr-o simplă rațiune, nu poţi combate ceva ce nu cunoşti şi, cu atât mai 
puţin, să educi. 

Definiţiile date acestei emoţii negative nu au fost întotdeauna unanime sub 
raport semantic. Spre exemplu, P.P. Neveanu defineşte acest sentiment ca fiind o 
„reacție emoțională, de tipul afectului care survine când subiectul ajunge într-o 
situație primejdioasă fără a fi pregătit pentru aceasta”, iar în Dicţionarul de 
psihologie (Larousse, 1996, p. 132), frica este definită ca un sentiment de nelinişte 
în prezenţa sau la gândul unui pericol. În aceeaşi sursă bibliografică este făcută 
distincția dintre frică şi angoasă: cea dintâi este reacția normală în faţa unui pericol 
real, pe când angoasa se raportează la o frică lipsită de obiect, aceasta din urmă mai 
fiind denumită şi anxietate. 

Problematica fricii a suscitat interesul multor gânditori. Aristotel concepea 
frica drept „un sentiment opus sentimentului de securitate” (Uşinski, 1956, pp. 406- 
422). În opoziţie cu Aristotel, R. Descartes elimină cu desăvârşire sentimentul de 
frică dintre sentimentele elementare, situând-o la nivelul „pasiunilor particulare”. 
El consideră că frica este opusul speranței; speranţa este acea dispoziţie a sufletului 
care-l asigură că ceea ce-şi doreşte se va împlini, pe când frica este acea stare a 
sufletului care îl asigură că ceea ce doreşte nu se va împlini. De aceea, autorul citat, 
consideră frica drept o pasiune particulară şi nu un sentiment specific. Deşi aceste 
noţiuni par a fi opuse, neconcordante, între ele există anumite legături: dacă frica 
exclude orice speranță, ea se transformă în deznădejde, iar dacă speranţa biruie 
complet frica, ea se transformă în siguranță (Descartes, Les Passions de l'âme, cf. 
Uşinski, 1956, p. 406). 

Tot în raport cu speranța, defineşte şi frica şi Spinosa. Dintre cele 48 de afecte, 
frica este percepută ca o tristețe şovăielnică (însoţită de o slabă siguranță) care 
provine din ideea unui eveniment viitor sau în curs de a avea loc, de a cărui 
producere noi ne îndoim în oarecare măsură, pe când speranţa este o bucurie 
şovăielnică, o bucurie care provine dintr-un eveniment viitor sau în curs de a avea 
loc şi de a cărui producere ne îndoim, la fel ca şi în raportul cu nesiguranța. De aici 
deduce Spinosa că frica nu poate exista fără speranţă, care, la rândul ei, nu poate 
exista fără frică. Aceste afecte pot fi asociate deznădejdii şi, respectiv, securităţii. 

Securitatea, afirma Spinosa, „este o bucurie care provine din ideea unui eveniment 
viitor sau trecut”, în privinţa căruia orice motiv de îndoială a şi dispărut. 
Deznădejdea este un sentiment de tristeţe în aceeaşi situaţie, conform opiniei 
aceluiaşi gânditor. 

După cum se poate observa, problematica fricii nu este atât de simplă precum 
rezultă din experienţa fiecăruia. În analiza ei, unii psihologi îi acordă o importanță 
mai mare, iar alții, dimpotrivă, o exclud. Dacă Descartes o situează la nivelul unor 
pasiuni, alt psiholog, Bain, o consideră ca fiind un sentiment elementar, iar Reid, 
într-o manieră nihilistă şi exclusivistă, o exclude din problematica psihologiei. La 
fel ca Descartes, unii situează frica la nivelul fiziologiei şi nu al psihologiei. 
Desigur, frica are şi determinări organice-fiziologice, cât şi unele cauze exterioare. 
În funcţie de prima categorie de factori, s-a desprins fiica instinctivă sau organică, 
spre deosebire de o altă frică, cea sufletească, acel „gol al sufletului” cum o definea 
Drobisch (Uşinski). 

Analizând şi radiografiind frica, psihologii au desprins mai multe trepte ale 
fricii. Uşinski (Op. cit.) desprinde următoarele trepte: 

- prima treaptă a fricii sufleteşti, cea asociată mirării şi neliniştii, este 
denumită nelinişte sau îndoială sufletească; 

- a două treaptă a fricii este cea care provine din situația în care nu mai există 
nici o îndoială asupra faptului că un fenomen nou constituie o piedică pentru 
activitatea noastră vitală şi, prin urmare, pentru satisfacerea acestor tendințe se 
manifestă prin dorința de a învinge piedica, deci ca o stare de mânie necesară 
învingerii ei. Asemenea stări sunt foarte necesare în anumite acțiuni, în mod 
deosebit pe câmpul de luptă. 

Asociată celei de a două stări a fricii poate să apară şi o altă stare nocivă, 
atunci când aceste piedici, obstacole ni se par însurmontabile, de netrecut, acestea 
întrecând forţele noastre. În asemenea situaţii, frica se amplifică trecând într-un alt 
stadiu, devenind un sentiment de tristeţe. 

Ultima treaptă a fricii apare atunci când ne dăm seama de înevitabilitatea unei 
primejdii şi de faptul că ea ameninţă toate tendințele noastre vitale, chiar 
supraviețuirea. Este starea când primejdia ne amenință înevitabil viaţa. Această 
treaptă este groaza sau panica. 

Vom analiza în continuare raportul dintre teamă şi frică. Chiar dacă par 
identice, ele se deosebesc. Teama este o stare psihică negativă şi/sau ipotetică la fel 
ca şi frica. Este reacția individului la un obiect, fenomen, persoană identificabile, 
când acestea pot duce la un efect nedorit sau o situaţie de disconfort psihic, un 
pericol pentru persoana în cauză. Teama precede, de regulă, îndeplinirea misiunilor 
care implică răspundere, o anumită doză de risc, chiar un anumit pericol. 

Spre deosebire de teamă, care se referă la un obiect identificabil şi care 
anticipează primejdia, frica implică un factor de surpriză. Apare în situaţii 
neobişnuite, atunci când individul nu şi-a elaborat modalităţile adecvate de acţiune, 
sau în condiţiile în care nu se prevede tot ceea ce ar putea surveni. Emerge, deci, 
acelor cazuri când individul ajunge într-o situaţie primejdioasă, fără a fi pregătit 

pentru aceasta. Ca atare, frica nu apare ca răspuns la o durere, suferință, resimțite 
nemijlocit de organism, ci ca un răspuns la semnalele stimulilor ce vizează 
posibilitatea apariţiei unei suferințe, dureri. Frica se instalează mai degrabă ca 
urmare a unor reprezentări şi imaginaţii şi nu ca rezultat al unor contacte directe cu 
unele pericole-amenințări. Frica apare, în primul rând, în faţa unor stimuli-agenţi 
stresori fictivi şi interpretabili şi nu a unora concreți-reali şi uşor identificabili. Spre 
exemplu: mi-e teamă de examene şi frică de întuneric. 

Dintr-o perspectivă mai mult eseistică, filosofică decât ştiinţifică este analizată 
frica şi de către filosoful român contemporan, G. Liiceanu, într-o lucrare de 
referință, Despre limitaţie (1995); acesta analizează frica în raport cu libertatea şi 
cu proiecția Eu-lui şi idealului fiecăruia: „În fiică, ființa mea se reculege între 
hotarele primite (cu fiecare proiect şi cu fiecare act, împrăştiem în jurul nostru 
hotare). Acum, în frică, eu mă descopăr în goliciunea mea de exemplar de joacă..., 
acest eu este gol care premerge oricărui proiect descoperindu-l tot prin frică.” 
Frica decodifică o stare a personalităţii individului care îi limitează libertatea în 
acțiuni prin consecinţele ce pot să apară ca urmare a depăşirii acestei limitaţii 
(Liiceanu, Ibidem). 

Autorul pune mari semne de întrebare asupra raportului dintre frică şi 
libertate; dacă libertatea exclude frica, ori dacă libertatea apare numai în afara 
fricii? Cu alte cuvinte, dacă frica şi libertatea coexistă. Se subînţelege că nu orice 
frică se poate raporta la libertate. Frica de întuneric nu este egală şi nu are 
determinările fricii față de consecinţele unui act necugetat şi care implică o anumită 
libertate de acţiune pe fondul unui anumit risc. În aceste condiţii raportăm în mod 
direct frica la libertate, întrucât aceasta presupune şi alte elemente motivaţionale: 
trebuinţe, motive, interese, spre deosebire de frica instinctuală care nu implică vreo 
formă a libertăţii pe un anumit fond motivațional. Acest tip de frică domină omul 
în mod inconştient „dinaintea mea şi din adâncul meu” (Liiceanu, op. cit). 

Prin intermediul fricii şi al altor stări emoţionale primare, omul rămâne în 
tiparele sale primitive pe care le reproducem în calitatea noastră de specie umană; 
prin aceste elemente afective ne regăsim mai mult originea filogenetică decât cea 
ontogenetică. Însă, ca urmare a procesului de socializare, frica poate emerge însă şi 
acestui proces, în aceste condiţii putând-o raporta la libertate: „cucerirea libertății 
se face în dialog cu frica” (Liiceanu, Ibidem). Argumentăm o asemenea supoziţie 
prin condiţiile şi stările afective pe care le cunoaştem în aceste momente 
convulsionate ale tranziţiei, când libertatea induce mai multă frică decât în 
condiţiile în care ea era mai estompată şi individul era mai cenzurat în acțiunile 
sale şi autocenzurat în gândire. În mod paradoxal, libertatea poate amplifica această 
emotie, lipsind exerciţiul libertăţii, frica instalându-se la interferența dintre acțiune 
şi efectele induse ale acesteia. Dialogul cu frica este însă dialogul libertăţii. Frica 
este cea care cheamă astfel libertatea, ca posibilitate de manifestare deplină a 
acesteia. De aici raportarea sau deschiderea spre altă categorie de fapte şi 
sentimente, cele ce predispun spre risc, iar într-un plan superior, spre eroism şi 
sacrificiu suprem. Cel care poate ajunge la condiţionarea libertăţii ca formă 
supremă de condiţionare, este aşa cum afirmă autorul citat, eroul. Frica îşi pierde 

astfel temeiul, forța iese destrămată şi ea poate fi învinsă. La asemenea stări 
contribuie convingerile şi percepţia corectă în raport cu realitatea, situația creată 
sau de perspectivă. Eroul nu se opune fricii în mod gratuit şi nici facil, ci în raport 
cu faptele, realitatea devenind o altă „ființă” pentru erou, față de care se manifestă 
într-un alt mod de a fi, chiar dacă se întâmplă ca acest mod să implice costuri 
supreme, cum este viața, şi să se dobândească prin moarte. Am spune că în aceste 
situaţii, moartea devine suprema instanță a faptelor eroice. Mai mult, moartea poate 
să devină suprema ipostază a ființei. În asemenea situaţii, moartea poate fi în mai 
mică măsură o resursă afectogenă — generatoare de frică şi, dimpotrivă, dincolo de 
limitele raționalităţii, ea se constituie într-o sursă de curaj şi libertate. 

Frica apare şi pe fondul autoîngrădirilor şi/sau îngrădirilor anumitor libertăți 
de acţiune. În cazul acesta, cele două variabile analizate coexistă. Prin intermediul 
fricii în fața consecințelor şi evaluărilor acestora, omul îşi limitează spaţiul 
libertăţii. La această limitare contribuie şi nivelul socializării juridice şi morale şi, 
uneori, chiar religioase (mai ales în cazul omuciderilor). Când efectele produse, în 
urma unor asemenea acte, sunt ignorate din cauza lipsei capacităţii de evaluare a 
lor, atunci apare aşa-zisul curaj şi libertatea neîngrădită şi mai ales neînţeleasă. 

Frica se raportează, în acest context, cu alte două categorii matematice şi 
filosofice: posibilitatea şi probabilitatea. Frica apare în raport cu posibilitatea şi 
probabilitatea apariţiei unui eveniment, situaţii nedorite şi cu efecte nocive şi 
catastrofale uneori pentru individ. Frica este, deci, provocată de iminenţa unui mare 
pericol, cum ar fi un cutremur, în unele situații producând o adevărată psihoză şi 
isterie colectivă. Trebuie însă subliniat faptul că frica se naşte nu neapărat din 
iminența pericolului, primejdiei, ci mai mult din posibilitatea şi probabilitatea 
apariției acesteia. Pe câmpul de luptă, în război, nu frica de noapte în general 
paralizează sau înfricoşează luptătorul, ci proiecția ei, anticiparea în plan mental a 
consecințelor nefaste ce decurg din asemenea situaţii, care pot culmina şi cu 
moartea, dar şi cu rănirea, mutilarea sau căderea în prizonierat. Frica este asociată 
unor condiţii de risc şi unei stări de încertitudine pe fondul unei probabilități 
ridicate de apariţie a evenimentului faţă de care se raportează în ultimă înstanță 
individul şi care, pentru a fi învins sau depăşit, reclamă alte calități moral-volitive, 
în mod deosebit curajul. Aceste calități pot fi chiar derivate ale situație create sau 
în colaborare cu acţiunile socializatoare şi educaţionale. Atât curajul cât şi frica 
necesară curajului se învaţă, se educă. Printre factorii motivaționali ai învățării 
fricii şi curajului se regăsesc şi elemente de ordin afectiv superior, cum ar fi: 
sentimentele morale, sociale concretizate în responsabilitate, datorie şi chiar 
sacrificiu. 

Frica mai poate fi raportată şi la alte variante independente sau aparent 
percepute ca fiind independente. Am desprinde, în acest context, cel puţin două 
forme ale fricii: 

— frica endogenă provocată de structura psihică proprie; 

— frica exogenă provocată de alți factori exteriori dar la care contribuie în 

mod inerent, într-o mai mare sau mai mică măsură, structura personalităţii, 
uneori pe un fond nativ-ereditar. 

De la acest tip de frică, putem desprinde şi alte forme: 

— frica contextuală-conjuncturală, care apare în faţa unei situaţii înedite; 

— frica faţă de un obiect, animal, fenomen natural şi/sau social; 

— frica în raport cu alte persoane (prin stilul şi autoritatea acesteia, frică 
reprodusă prin intermediul memoriei şi reprezentărilor mai ales de la copii 
spre vârstele ulterioare); 

— frica în fața unor fapte, atitudini şi comportamente şi mai ales a 
consecinţelor derivate; 

— frica faţă de o intervenţie de ordin fizic şi psihosomatic (o intervenţie 
chirurgicală, o psihoterapie intensivă); 

— frica în raport cu unele acțiuni şi activităţi şi pe fondul consecinţelor mai 
ales de ordin moral: de a nu te face de râs în faţa unora, de unde ruşinea 
care se asociază în cele mai multe situaţii fricii şi timidității. 

Mai există şi o altă categorie de frică, indusă tot prin mecanismele socializării, 
mai ales ale celei religioase, dar la care contribuie şi frica regăsită şi emergentă în 
spaţiul filogenetic şi pe care am numi-o frică ancestrală. Aceasta este frica 
raportată la o putere imaginară şi care poate avea o imagine dihotomică: pozitivă, 
identificată cu divinitatea şi negativă, asociată unor forțe malefice identificate prin 
ființele necurate, demonice etc. Aceasta este o frică imaginară, situată de cele mai 
multe ori în subconştient, apărând mai ales în anii copilăriei, care ulterior poate fi 
reactivată şi asociată altor forme mai complexe ale afectivității. Am desprinde în 
acest context o anumită frică terestră - cotidiană, şi o frică transcendentală şi 
transmundană proiectată pe imaginea consecințelor de după viaţă, într-o altă lume. 
Acest tip de frică şi credinţă, care este în fond un sentiment, limitează şi chiar 
orientează anumite acţiuni umane, făcându-i mai umani şi mai rezervaţi în pornirile 
lor instinctuale şi uneori iraționale, inconştiente. 

Punctul de referință al fricii este curajul, care implică, la rândul său, într-o 
manieră complementară chiar consubstanţială, frica. Dai dovadă de curaj, când te 
opui cu bună-ştiinţă şi între anumite limite ale raționalităţii riscului, fie el asumat, 
impus, direct sau indirect, probabil sau improbabil apariţiei unui eveniment 
îndezirabil şi cu efecte catastrofale uneori. De aici rezultă concluzia că nu 
nerecunoaşterea fricii este curajul, ci învingerea ei. 

La fel ca şi la teamă, tabloul simptomatologic al fricii este bine relevat. Sub 
raport fiziologic apare o paloare cadaverică, ochii sunt larg deschişi, proiectând în 
plan imaginar iminentul pericol, apare fenomenul de sudoraţie, muşchii devin rigizi 
şi se contractă convulsiv până la apariția unor spasme. Frica poate deveni chiar 
fatală, putând provoca preinfarct sau infarct de miocard. 


Panica 

Este una dintre cele mai negative forme posibile de manifestare ale fricii, 
putând cuprinde un individ sau un grup de indivizi. Panica este o stare de confuzie, 
de dezorganizare, o teamă şi frică împinse la paroxism în prezenţa unui pericol real 

sau imaginar. Individul cuprins de panică poate exercita în anumite condiţii o 
influență negativă, ea fiind contagioasă, transmiţându-se şi celorlalți indivizi. 

Fenomenul de panică se caracterizează prin trei faze evaluative, fiecare cu 
caracteristicile sale specifice: 

— faza de şoc psihic, care apare brusc, durează 2-3 ore şi se manifestă prin 
spaimă, groază, îngustarea câmpului de conştiinţă şi fuga dezordonată din 
zona periculoasă; se pot produce tulburări mentale, ajungându-se până la 
confuzie totală. Este faza care reprezintă însăşi panica; 

— faza refractară urmează perioadei de şoc, putându-se prelungi până la 
câteva zile. Se caracterizează prin apatie, stupoare profundă, stare de 
înhibiţie şi îndiferenţă la tot ce se întâmplă în jur; 

— faza de revenire este faza în care se produce restabilirea treptată a 
însuşirilor de personalitate şi reintegrarea în colectiv. 

Analizând panica în raport cu frica, aceasta nu este altceva decât o stare de 
încordare extremă în care frica cuprinde individul sau grupul în momentul unui 
pericol real sau închipuit, imaginat. De regulă, panica apare mult mai uşor în 
situaţii primejdioase, pe câmpul de luptă sau în alte situații de risc acceptat. Spre 
exemplu, pe câmpul de luptă panica apare în condiţiile în care militarii sunt mai 
puţin pregătiţi sub raport psihologic şi militar. Realitatea războiului a arătat că în 
armatele în care militarii nu au dispus de o suficientă pregătire psihologică şi, mai 
ales, de o motivaţie şi a unor sentimente morale, rezultatele au fost întotdeauna sub 
limitele aşteptărilor, uneori dezastruoase. Cu atât mai mult astăzi, în condiţiile 
războiului psihologic şi psihotronic, când prin unele mijloace sofisticate sunt 
induse asemenea emoţii negative, efectele distructive ale acestora fiind uşor de 
anticipat. 


9.2.4. STRUCTURI AFECTIVE SUPERIOARE 


Sentimentele 

Pe lângă componenta emoţională, pozitivă şi negativă, ce însoţeşte individul în 
situații diverse de existență şi acțiune, în anumite momente „specifice”, stările şi 
trăirile noastre se diferenţiază ca intensitate, durată şi efect produs, depăşind starea 
emoțională efemeră şi care, de regulă, se „stinge” odată cu dipariţia stimulului 
provocator şi  declanşator. Aceste structuri afective superioare aparțin 
sentimentelor, care aşa cum vom putea deduce, sunt mult mai complexe decât 
emoţiile, implicând o etiologie mai diversă ce incumbă atât factori obiectivi, cât şi 
o anumită dimensiune subiectivă, care, de regulă, acţionează şi influenţează asupra 
modificărilor ce survin în cadrul sentimentelor, şi care conduc la o anumită 
dinamică afectivă. 

În analiza afectivității şi mai ales asupra etiologiei sale, o atenţie deosebită 
este acordată dimensiunii sociale şi sociologice. Inspirat de sinteza din chimie, 
pusă în evidență de Mill, psihologul englez Shand asociază sentimentul instituţiilor 

cu valorile promovate de către acestea. El vorbeşte de conjugarea individului cu 
înstituţia şi valoarea economică şi social-culturală, care solicită din partea 
individului răspunsuri mai complexe, obligându-l la eforturi şi sinteze superioare. 
Unii psihologi pun mai mare accent pe înstituţii (McDougall), alții pe valori 
(Ribot). La primii se resimte nuanţarea şi exacerbarea sentimentelor de factură 
socială (răspunderea, datoria, responsabilitatea), iar la ceilalți sunt puse în mai 
mare măsură în valoare sentimentele morale şi social-politice. Şi într-un caz şi în 
celălalt, rolul educației, prin multiplele sale forme şi conţinuturi, este decisiv. Nu 
numai educaţia consolidează asemenea sentimente, ci, aşa cum afirma Bernard, 
Thurstone, Park, Burgers, ea formează şi atitudini sociale. Din păcate, problema 
atitudinilor sociale este slab analizată, de aceea, în lucrare, ne-am propus să 
analizăm şi această dimensiune psihosocială în raport cu afectivitatea, procesele 
afective superioare în primul rând, în coroborare cu alt proces psihic pe care-l vom 
analiza, motivația. 

Într-un asemenea context social şi instituţional, Shand desprinde că 
sentimentul de admiraţie şi respect, ca produs al sintezei dintre instinctul supunerii 
şi cel al dragostei, sinteză ce apare şi implică totodată sincretismul mai multor 
emoţii care cad sub incidenţa instituţiilor şi valorilor sociale. De aici şi anumite 
atitudini sociale derivate: de respingere, contestare, negare, nesupunere, insubor- 
donare etc. Din acestă perspectivă, W.I. Thomas defineşte emoția în asociere cu 
atitudinea socială, aceasta fiind o trăire interioară ce cade sub asemenea incidență 
social-culturală. Acest sentiment de admiraţie şi respect se diferenţiază atunci când 
îl raportăm la părinţi sau prieteni, unde instinctul supunerii este diminuat, dar unde 
creşte sentimentul dragostei liber consimțite 

Impactul socialului asupra afectivității cunoaşte şi interpretări exclusivist- 
extremiste. Durkheim, Tonnies, Freger, amintindu-i doar pe cei mai reprezentativi, 
interpretează acest raport dintr-o perspectivă univocă-unilaterală, de determinare a 
socialului asupra afectivului, sentimentelor, nu şi dintr-o perspectivă biunivocă. 

Într-o manieră opusă, Tarde şi FI. Allport vor aprecia numai rolul individului, 
anume al interferenţei sale cu semenii. Cei mai mulţi dintre psihologii amintiţi 
(Ribot, McDougall, G. Allport, G. Murphy etc.) susţin interacţiunea reciprocă 
dintre individ şi societate. Un exemplu ar deveni mai eficient în înțelegerea acestei 
interacțiuni: dacă suntem bogaţi, atunci suntem şi fericiţi, nu însă şi invers. Dar 
dacă suntem optimişti, putem cu siguranță să devenim bogaţi noi şi, prin noi, 
întreaga societate. Speranţa, optimismul, apar, deci, la interferența determinărilor 
reciproce dintre individ-societate şi invers, între societate-individ. 

Din cele prezentate rezultă că emoţiile, sentimentele, afectivitatea în general, 
pot fi explicate prin prisma factorilor bio-psiho-socio-culturali, la fel ca şi 
personalitatea care este reprezentată şi prin componenta afectiv-emoțională. Dacă 
este să analizăm personalitatea elevului/studentului prin prisma acestor 
determinări, evident că vom face referință la sentimentele răspunderii, datoriei, 
responsabilităţii, respectului şi recunoştinței, ne mai vorbind de sentimentele 
intelectuale şi morale, îndeosebi asupra patriotismului de care este animat şi despre 

care, cu regret, trebuie să afirmăm că este în continuă scădere, ca urmare a înflației 
şi demonetizării sale în perioada anterioară. În acest sens, se impune, cu necesitate, 
conturarea unor noi valenţe a acestor sentimente, care să iasă din sfera şi de sub 
incidența ideologicului şi demagogicului şi să capete mai mult valenţe de ordin 
pragmatic, puse sub semnul eficienţei individuale şi social-colective. 

Sentimentele logice şi intelecuale. Aşa cum se poate deduce, afectivitatea se 
resimte în mod diferențiat de la un mediu de activitate şi de viaţă la altul. Pe lângă 
emoțiile aferente acestor condiționări sociale şi psihosociale, un rol deosebit revine 
sentimentelor specifice acțiunilor ce impun anumite particularități şi modalități de 
manifestare. În structura acestei categorii afective, adică a sentimentului logic şi 
intelectual, se desprind mai multe componente, cum ar fi: curiozitatea sau setea de 
cunoaştere a adevărului, convingerea, îndoiala, neliniştea intelectuală, probitatea 
intelectuală. 

Vom realiza în continuare o succintă analiză semantică asupra acestor structuri 
afective, evidențiind diferenţele acestora. 

Curiozitatea sau setea de cunoaştere a adevărului. Este componenta 
sentimentului intelectual care premerge şi însoţeşte actul de cunoaştere a 
adevărului. În acest context, psihologul elveţian Clăparede percepe curiozitatea ca 
fiind factorul esenţial al dezvoltării intelectual-raționale.  Curiozitatea se 
diferențiază odată cu vârsta: la copil se îndreaptă spre ceea ce este misterios, tainic, 
în lucruri individuale; la puberi, curiozitatea este deşteptată, activată de misterul 
cosmic; iar la adolescent, de misterul vieții. Exprimată ca năzuinţă de a cunoaşte 
ceva nou sau neobişnuit, curiozitatea se diferențiază de la individ la individ şi, mai 
ales, de la o categorie socio-profesională la alta: una este curiozitatea epistemică a 
cercetătorului, a juristului, a medicului şi alta este curiozitatea profesională şi 
totodată epistemică a ofițerului, a studentului, sau a omului de afaceri. 

Prin structurile, formele, obiectivele şi tehnologiile educaţionale, educaţia 
trebuie să se constituie într-un principal factor care să stimuleze curiozitatea 
elevilor şi studenţilor, a managerilor şi a cadrelor didactice. Se resimte, din păcate, 
o influenţă scăzută din acest punct de vedere, predominând o oarecare suficienţă şi 
inerție intelectuală din partea celor mai mulți agenţi educaţionali, inerție întreținută 
de un grad scăzut al curiozității de cunoaştere, predominând mai mult valorile 
pragmatice decât cele epistemice. De aici şi emergenta atitudinilor şi a unor emoții 
şi stări psihologice cu influenţe contradictorii uneori în activitatea didactică. 

Sentimentul de surpriză. Acest sentiment intervine şi se regăseşte, totodată, mai 
mult la copii, manifestându-se prin bucuria de a descoperi ceea ce prezintă interes 
pentru aceştia, fiind însoțită de manifestări zgomotoase, inconştiente. Spre deosebire 
de această categorie, la adolescenţi şi adulți, sentimentul de surpriză se manifestă mai 
mult prin intermediul raționalităţii şi al logicii afective, ieşind din sfera şi de sub 
incidenţa inconştientului şi iraționalităţii. Sentimentul de surpriză emerge, în 
principal, unor descoperiri şi surprize legate de curiozitate şi descoperirea adevărului. 
Ştiinţa şi cercetarea ştiinţifică devin mediile cele mai fertile acestor categorii afective, 
ele regăsindu-se şi în procesul de învățământ, care trebuie să promoveze asemenea 
activități şi structuri psiho-afective în mai mare măsură. 

Convingerea. Ca o componentă motivațională, convingerea este rezultanta 
înţelegerii şi atitudinilor pozitive față de anumite opinii şi chiar față de un anumit 
adevăr. Convingerea este într-o legătura nemijlocită cu o altă dimensiune a 
sentimentului logic, cu propensiunea spre cunoaştere. Dacă raportăm convingerea 
la o altă componentă a trebuinţei cognitive, cum este curiozitatea, vom putea 
observa că aceasta este forma dinamică a sentimentului adevărului şi convingerea 
este forma ei statică, dar care din perspectiva motivaţională contribuie la 
menținerea-persistența sentimentelor logice-intelectuale. Asupra convingerii vom 
insista mai mult în capitolul ce vizează raportul educație-motivare. Subliniem în 
acest context că există o strânsă legătură între convingere şi procesele cognitive şi 
afective: nu putem fi convinşi decât prin cunoaştere-argumentare şi realizarea unor 
expectaţii-aşteptări în plan afectiv. 

Îndoiala. Apare când lipseşte convingerea şi, deci, când efectele educaţionale 
sunt mai slab resimţite. Îndoiala este o metodă carteziană în activitatea de 
cunoaştere, astfel că, la savant şi cercetător, îndoiala devine o principală datorie şi 
criteriu deontologic. O asemenea stare intelectuală apare şi în rândul elevilor şi 
studenților fiind necesar a fi promovate în activitatea didactică mai mult strategiile 
euristice decât cele algoritmice. 

Neliniştea intelectuală. Este specifică situațiilor când adevărul nu poate fi 
găsit-demonstrat şi când se produce o stare sufletească tipică — neliniştea —, care 
poate evolua până la angoasă în faţa necunoscutului sau neinteligibilului. Această 
stare de spirit nu apare nici la copil, nici la oamenii primitivi. Ca să se producă 
trebuie ca individul să posede o oarecare experienţă intelectuală, deci să fi ajuns la 
un grad de dezvoltare culturală, spirituală, să dispună de un anumit nivel 
socializator şi educaţional. 

Probitatea intelectuală. Când adevărul este descoperit şi spiritul nostru simte 
plăcerea în a-l comunica, atunci dăm dovadă de o formă superioară a sentimentului 
adevărului, probitatea intelectuală. Un asemenea sentiment nu este uşor de 
dobândit, el necesitând acumulări intelectuale, atitudini pozitive şi aptitudini de 
acest gen. 

Sentimentul logic sau cel al adevărului, la fel ca şi celelalte tipuri de sentimente, 
poate fi educat folosind mai multe metode şi procedee, care s-ar concretiza în: 

— trezirea la copil, ulterior la elev şi chiar la student, a curiozităţii de a şti şi 
de a-i orienta spre anumite teme-subiecte ce prezintă mai mare interes 
pentru aceştia; 

—  canalizarea-orientarea elevilor şi studenților de la o curiozitate egoistă- 
individualizată, cu scopuri strict personale, la o curiozitate dezinteresată, 
concentrată pe dragoste de adevăr şi nevoie de a şti cât mai mult; 

— promovarea probității intelectuale, care constă în formarea deprinderilor 
intelectuale, certitudinilor şi convingerilor intelectuale asupra unor 
adevăruri ştiinţifice, morale, filozofice, religioase, estetice; 

— dezvoltarea cultului pentru adevăr şi ştiinţă, care se concretizează prin 
modelul deontologic şi profesional al fiecărui cadru didactic şi prin 
stimularea şi incitarea spre adevăr şi cunoaştere ştiinţifică; 

— combaterea curiozității care se referă la lucruri nesemnificative, neesenţiale 
şi uneori cu efecte negative pentru individ; 

— dezvoltarea motivaţiilor puternice pentru cunoaştere şi adevăr, orientate 
spre autorealizare şi autodepăşire, pe fondul unor motivații de performanță 
şi succes. 

Aceste metode vor consolida emoţii pozitive şi sentimente complexe în 

coroborare cu unele elemente motivaţionale şi pe un fond educaţional nemijlocit. 

Dragostea faţă de muncă şi profesia aleasă. Sunt sentimente ce emerg 
activităților desfăşurate şi se educă, totodată, prin acestea. Mobilizarea eforturilor, 
lucrul bine făcut şi o atitudine activă faţă de muncă exprimată prin sârguință, 
conştiinciozitate, inițiativă, disciplină în muncă, sunt câţiva dintre indicatorii 
sentimentului analizat. Pentru dezvoltarea sentimentului dragostei de muncă şi 
învățătură, cadrele didactice trebuie să folosească strategii stimulative, aprecieri 
pozitive ale rezultatelor elevilor şi studenţilor, să îmbine exigenţa, autoritatea, 
coerciţia cu permisivitate, înţelegere şi convingere. De asemenea, această categorie 
a agenților educaționali trebuie să dezvolte la elevi şi studenţi capacitatea de 
autocontrol, de autoanaliză, spiritul critic şi autocritic, de cooperare, participare şi 
întrajutorare. Participarea în comun la diversele activităţi şi acţiuni dezvoltă aceste 
calități ce trebuie să caracterizeze orice colectiv şcolar. 

Sentimentul datoriei şi responsabilităţii. Asemănător sentimentului dragostei 
față de muncă-învățătură, acest sentiment este emergent activităților şi acţiunilor 
desfăşurate, dezvoltându-se şi educându-se prin răspunderi şi sarcini ce implică 
generarea răspunderii şi responsabilităţii. Controlul în îndeplinirea obligațiilor 
cotidiene, până la cele mai înalte îndatoriri şi responsabilități, este o metodă ce 
cade la îndemâna oricărui cadru didactic în vederea evaluării şi, mai ales, a 
formării unor asemenea calități morale, atitudini şi sentimente. Aici se impun, în 
limita toleranței şi raţionalităţii, şi unele strategii coercitive-sancțiuni față de 
respectarea normelor şcolare, a programului şi a regulamentelor de acest gen. 

Sentimentul onoarei şi demnităţii personale. La sentimentele morale 
analizate, se impune să adăugăm sentimentul onoarei şi demnităţii personale, care 
se constituie în principale valori spre care trebuie orientaţi elevii şi studenţii în 
cadrul aşa-zisei culturi organizaționale şcolare. Onoarea şi demnitatea devin calităţi 
şi valori morale la care un rol decisiv îl are socializarea şi educaţia. Acest 
sentiment este precedat de o anumită atitudine afectivă pozitivă, exprimată ulterior 
în conduite civice şi raporturi interpersonale. 

Sentimentul încrederii în forţele proprii. În acelaşi context analitic, nu este 
lipsit de importanţă nici sentimentul încrederii în forțele proprii, care este tot un 
sentiment moral, întrucât de capacitatea de discernământ a fiecărui individ depinde 
forța sa morală şi chiar sinergia grupului. De aici se desprind sentimentele de 
bucurie, ale efortului, ale valorizării şi ale devalorizării (St. Teodorescu). 

Coroborat cu sentimentul încrederii în forțele proprii, Uşinski delimitează un 
alt tip de sentiment, cel al lipsei de activitate, opus, desigur, sentimentului amintit 
anterior. Acesta este sentimentul care traduce, prin conţinutul său, starea de 

plictiseală, apatie, spleen, culminând cu anumite stări psihice mai profunde şi de 
durată, cum ar fi tristețea şi melancolia. Aceste stări sunt corelative şi cu 
dimensiunea motivaţională, anumite interese şi trebuinţe nerealizate constituindu-se în 
reale surse ale acestora. În acest context se impune mai multă voinţă, perseverență 
şi chiar o anumită responsabilizare pentru ceea ce întreprindem şi, mai ales, pentru 
ceea ce devenim responsabili. 

Sentimentul ruşinii. Un alt sentiment moral, din păcate în continuă scădere 
este sentimentul ruşinii. Acest sentiment este analizat în raport cu alte stări afective 
complexe, cum ar fi: remuşcarea, mustrarea de conştiinţă şi sfială. Printre primii 
gânditori care s-au preocupat de acest sentiment au fost Aristotel şi Spinosa. 
Ruşinea, spunea Aristotel, este un anumit sentiment neplăcut şi o tulburare 
pricinuită de un viciu (Retorica C.II. cap. VI), pe când Spinosa defineşte ruşinea ca 
fiind un sentiment de tristeţe, însoțit de ideea unei acţiuni a noastre pe care noi o 
socotim ca obiect de condamnare din partea altora (Ethica). Din ambele definiţii 
rezultă condiționarea socială a sentimentului ruşinii, implicând raportarea 
individului la societate şi semenii săi, fiind considerat atât un sentiment social cât, 
mai ales, unul moral. Prin sentimentul ruşinii, omul s-a socializat şi integrat în 
colectivitate, alături de frică menţinându-se o anumită ordine socială. Dacă ar lipsi 
acest sentiment, societatea ar deveni un haos, iar libertatea de acţiune şi interesul 
personal ar conduce la o stare patologică a societăţii. La acest sentiment mai 
contribuie şi sentimentele religioase şi frica în faţa divinității. De aceea considerăm 
că educația, de orice formă, trebuie să contribuie în mai mare măsură în 
dezvoltarea şi considerarea acestor sentimente morale şi sociale. Din păcate, atât în 
formele educaționale instituționalizate, cât şi prin intermediul educaţiei nonformale 
şi informale, aceste obiective educaţionale sunt tot mai puţin regăsite, predominând 
dimensiunile informative şi cu un caracter predominat pragmatic, mai puţin moral 
şi umanist. 

Sentimentul remuşcării. În ceea ce priveşte acest sentiment din ce în ce mai 
rar întâlnit, acesta se deosebeşte de cel al ruşinii chiar dacă au foarte multe aspecte 
comune. Spre deosebire de ruşine, care se raportează şi fundamentează prin părerea 
altora despre noi, fiind direct proporţională cu respectul pe care îl avem pentru 
părerea lor despre noi, remuşcarea nu presupune cu necesitate raportarea şi părerea 
altora despre fapta comisă de fiecare individ. Dacă ruşinea ne îndeamnă spre 
ascunderea faptei comise, remuşcarea ne obligă spre evidenţierea şi ieşirea din 
tensiunea interioară ca urmare a faptei săvârşite. Ambele sentimente sunt foarte 
complexe, cu implicaţii deosebite pentru individ şi colectivitate. Ceea ce este mai 
important este educația lor, fapt ce va permite atât pentru prezent, cât şi pentru 
viitor un anumit echilibru şi o anumită ordine socială. 

Sentimentul mulțumirii de sine. În asociere cu sentimentul ruşinii, sentiment 
mult mai complex decât îl cunoaştem şi de care ținem seamă, există şi aşa-numitul 
sentiment al mulțumirii de sine, care se subînțelege că nu este identic cu 
sentimentul automulțumirii sau cel al suficienţei şi mândriei chiar dacă uneori ele 
devin interferente. Acest sentiment vizează o stare interioară ca urmare a realizării 


261 


împlinirii unor intenţii, interese şi aspirații, implicând, pe lângă componenta 
morală, şi dimensiuni de ordin motivaţional şi voliţional. Se confundă cu satisfacția 
asupra lucrului bine făcut, evidențiind însă personalitatea celui care întreprinde o 
activitate sau acțiune. Mulţumirea de sine se constituie într-o resursă motivaţională 
în ceea ce întreprindem, amplificând efortul şi starea afectivă generală. 

De aici un alt tip al sentimentelor, sentimentul efortului. Chiar dacă implică 
mai mult o raportare la sinele fiecăruia, şi acest sentiment este de factură morală, 
presupunând, în ultimă instanță, raportarea la ceilalți, recunoaşterea şi aprecierea 
acestora. El se amplifică prin asemenea atitudini, multumirea individului fiind 
sinonimă, confundându-se în cea mai mare parte cu mulţumirea celor din jur: 
suntem mulțumiți de rezultatele obţinute când acestea sunt recunoscute şi 
valorizate şi de ceilalți. Şi acest sentiment presupune raportare, valorizare şi 
recunoaştere socială, devenind nu numai un sentiment moral individual, ci şi unul 
social. El apare şi se dezvoltă, în primul rând, ca urmare a unui efort depus în ceea 
ce se întreprinde în vederea realizării sarcinilor şi obligațiilor de status şi rol, deci 
care decurg din atribuțiile ce le revin fiecăruia. De aici un alt tip al sentimentelor, 
sentimentul efortului. 

Sentimentul efortului. După cum ne putem da seama, acest sentiment este 
strict legat de motivaţie şi de performanţă şi corelat, totodată, cu efortul voluntar, în 
principal cu voinţa. El este analizat de psihologii Rey Reşis, Cabanis, Maine, 
Baine, Ribot James etc., fiind confundat şi identificat cu alte procese psihice. Unii 
îl confundă cu conduita efortului, exprimându-se în practică şi ca atare nu ar fi 
numai o stare interioară. Pe lângă această stare difuză, sentimentul efortului 
reprezintă priza de conştiinţă a conduitei efortului, deci este mai mult decât o stare 
de oboseală, rezistență psihică scăzută. Este un act voluntar, implicând pe lângă 
evaluare, puterea de discriminare pozitivă şi/sau negativă pe fondul unei anumite 
expectanţe, a unui anumit orizont de aşteptări. De aceea, prin intermediul acestui 
sentiment, predomină mai mult motivarea de succes şi performanță decât cea de 
evitarea a eşecului după cum vom vedea în alt capitol al lucrării. 

La efectele produse pe fondul proiectării teleologice, pe lângă motivele 
materiale (depun efort dar ştiu pentru ce), contribuie şi motivarea de ordin afectiv. 
Din acest punct de vedere, Boldwin a remarcat caracterul hedonic al acestui 
sentiment. Amintim în acest sens emoţiile de plăcere şi bucurie în raport cu 
dorinţele împlinite. În situaţie inversă, a neîmplinirii dorințelor, apar sentimentele 
de frustrare, insatisfacție şi nemulțumire, sentimente care vor avea un impact 
negativ asupra motivaţiei de performanţă şi, evident, asupra sentimentului 
efortului. Asemenea sentimente intră în aşa-numitul „model al mixtiunii”, conceput 
de R. Plutchik, unde sunt incluse opt emoţii bazale: anticipaţia, furia, bucuria, 
acceptarea, surpriza, teama, durerea şi dezgustul. 

Sentimentul de bucurie. Strict legat de sentimentul efortului este sentimentul 
de bucurie şi cel al mulțumirii de sine. Acest sentiment este definit de St. 
Teodorescu ca fiind priza de susţinere a reacției de triumf şi a succesului. El joacă 
un rol considerabil în procesele psihice superioare, cum ar fi: ideea de succes, 

interesul şi progresul, personalitatea, libertatea etc. Realizările în plan motivaţional 
sunt şi devin principala resursă afectogenă: ne bucurăm în fața realizării şi a 
lucrului bine făcut. 


Pasiunile 

Printre efectele „provocate? de educaţie, pe prim plan ar trebui să stea 
pasiunile pozitive şi superioare. Dar să vedem ce sunt pasiunile? După cum se va 
putea desprinde din succinta analiză, rezultă că nici această structură afectivă nu 
cunoaşte o omogenitate conceptuală, semantică. Pasiunile sunt în ultimă instanță 
sentimente cu o orientare, intensitate, grad de stabilitate şi generalitate foarte mare, 
antrenând întreaga personalitate. Înainte, în Antichitate, pasiunile erau confundate 
cu suferinţele, termenul de pasiune având o origine grecească. 

Ulterior, Descartes şi Spinosa, acordă cuvântului pasiune un sens echivalent 
cu acela de stare afectivă. Alţi psihologi (Bain şi James) îl evită. 

Despre pasiuni s-a scris relativ puţin în psihologie. Termenul este mai mult 
utilizat în limbajul filozofic având conotaţii semantice diferenţiate. În filosofia 
scolastică termenul de „pasiune” desemnează pasivitatea, faptul de a suferi într-un 
mod foarte general. Această semnificaţie foarte largă a cuvântului pasiune persistă 
încă la Descartes, desemnând în Tratatul despre pasiuni toate fenomenele pasive 
ale sufletului, modificările produse în el, în chip involuntar, prin agitarea 
„spiritelor animale”. Pentru acest filosof „acțiunile sufletului”, percepțiile, 
sentimentele, emoţiile sunt „pasiuni”. Termenul de „pasiune” va desemna pentru el 
mai ales emoţiile, deoarece „printre toate gândurile sufletului, pasiunile sunt 
acelea care îl agită şi îl zdruncină cel mai tare”. 

Cele şase pasiuni fundamentale, citate de Descartes, sunt: admiraţia, 
dragostea, ura, dorinţa, bucuria şi tristeţea, acestea fiind percepute şi interpretate 
ca reacţii afective ale individului faţă de anumite obiecte, devenind o structură 
afectivă sau obiectuală, estetică, etică şi cognitivă. Acestea ne trimit şi sunt în 
raport de cauzalitate cu trebuinţele superioare, tendințele, aspiraţiile şi idealurile 
fiecăruia. 

Pasiunile nu au şi nici nu induc numai efecte pozitive. Ele implică o 
îmbogățire dar şi o diminuare a afectivității şi raţionalităţii. Pasiunea pune stăpânire 
pe inteligență şi imaginaţie, raportându-se la obiecte şi fenomene adeseori 
mediocre şi care pot deveni sursa unor emoţii foarte vii. În felul acesta, pasiunea 
poate să ne deposedeze de controlul emoțional şi stăpânirea de sine, antrenându-ne 
spre acțiuni ale căror „stăpâni” încetăm a mai fi. 

Pasiunea este un fenomen psihologic complex care nu poate fi explicat 
pornind numai de la mecanismul fiziologic, ea depăşind cu mult această sferă. Ea 
se formează şi educă, totodată, prin intermediul socializării şi educaţiei. Pasiunea 
pentru învăţare şi performanţă în ceea ce întreprindem este rezultatul cel mai 
reprezentativ al efortului educațional, al dimensiunii formative a educaţiei. În acest 
sens, Spinosa acorda o deosebită importanță educației şi rațiunii în formarea şi 
consolidarea pasiunilor, afirmând că o pasiune întărită prin rațiune este mai 

puternică decât una neîntărită prin rațiune. La aceasta se adaugă şi o componentă 
de ordin afectiv, dorința care atunci când nu este opusă pasiunii va conduce la 
realizarea ei mai repede ca atunci când între ele ar exista contradicții. Dorințele şi 
tendinţele nu conduc numai spre pasiuni pozitive, de aceea componenta rațională 
este foarte importantă în estomparea unor asemenea vicii, cum mai sunt denumite 
pasiunile negative. Aşa cum afirma Brown (apud. Uşinski), un viciu care s-a şi 
format se află încă în afara puterii noastre şi, ca atare, numai în perioada în care el 
se află în stare de tendință latentă putem spera să-l învingem printr-o rațiune 
morală. Rezultă de aici necesitatea de a anihila condiţiile şi premisele favorabile 
care ar putea conduce spre asemenea pasiuni negative şi care, din păcate, devin tot 
mai frecvente în mediul şcolar. 

Sub raport structural, la fel ca sentimentele şi celelalte structuri afective, şi 
pasiunea are o anumită structură, exprimată prin: 

— elementul afectiv: pasionatul iubeşte ceva, are o stare afectivă puternică, 

exprimată printr-o dorință puternică; 

— ideea fixă: imaginea obiectului dorit (imaginea jocului la sportiv, imaginea 
puterii la politician, imaginea tutunului la fumător, imaginea zborului şi 
înălțimii la aviator etc.); 

— concentrarea asupra obiectului său: pasionatul îşi face planuri, raţionează, 
visează, îşi formulează diferite gânduri şi proiecte; pasiunea este foarte 
apropiată de convingere şi ideal; 

— starea afectivă a pasionatului care îl împinge la acţiuni pe care nu şi le 
poate stăpâni. 

După elementele prezentate, Şt. Bârsănescu defineşte pasiunea ca fiind „o 
stare afectivă puternică şi de lungă durată în care mintea este stăpânită de o 
imagine care stăruie şi îl absoarbe impunând acţiuni multiple şi variate pe care nu 
le mai poate stăpâni”. 

La baza tipologizării acestora stau mai multe criterii în funcţie de care se 
desprind următoarele tipuri de pasiuni, coroborate cu criteriile lor conexe 
subînțelese: 

— pasiuni dinamice (ambiţie, orgoliu etc.); 

— pasiuni statice (avariţie); 

— pasiuni pozitive (iubire şi devotament); 

— pasiuni negative: ura, răzbunarea (de natură empirică); 

— pasiuni inferioare: organice, corporale (beţia, fumatul, sexul); 

— pasiuni ideale: pasiunile pentru ştiinţă, artă, filozofie, iubire, caracterizate 
printr-o înaltă valoare socială şi prin nobleţe spirituală — activitatea 
educaţională, profesională creatoare etc. 

La naşterea pasiunilor contribuie mai mulţi factori, şi anume: 

— ereditatea: ceea ce preia individul de la înaintaşii săi şi este perpetuat într-un 
context mai mult sau mai puțin favorabil. Acestea sunt în mai mare măsură 
pasiuni, patimi negative, inferioare, organice şi în mai mică măsură pasiuni 
pozitive, dinamice şi superioare; 

— împrejurările fortuite-întâmplătoare: lectura sau vizionarea unui film de o 
anumită orientare tematică se poate constitui în germenii unei viitoare 
pasiuni. Este demonstrat impactul filmelor asupra unor pasiuni criminale şi 
antisociale; 

— condițiile sociale şi profesionale: o familie de muzicanți, va trezi pasiuni 
muzicale; un grup destructurat va întreţine pasiuni negative-antisociale; 

— educația şi socializarea: pasiunile pozitive şi ideale sunt rezultatul 
nemijlocit al educaţiei. Nimeni nu devine pasionat de ştiinţă, de profesie în 
afara unui anumit grad de pregătire în domeniu respectiv. 

Problema pasiunilor este foarte importantă şi în mediul şcolar, în mod deosebit 
în cel superior. Pasiunea pentru carieră şi profesie ajută în pregătirea elevilor şi 
studenților şi se poate constitui, totodată, într-un factor motivator de susținere 
energetică şi dinamizatoare în pregătire. De asemenea, pasiunile ajută la depăşirea 
unor obstacole-greutăţi, fiind strâns legată de voinţă, şi aceasta întrucât cei 
pasionați dispun de o bază energetică ridicată care ajută în realizarea unor acţiuni 
mai dificile şi mai complexe, implicând, totodată, depăşirea unor obstacole sau 
stări afective ce nu impulsionează şi nici nu dinamizează acțiunile. 


Rezumat 


Cunoaşterea acestui proces psihic reglator va permite evaluarea rolului şi 
importanței sale în contextul diverselor activităţi desfăşurate de orice individ normal din 
punct de vedere psihic. Vom înţelege mai bine manifestările psiho-comportamentale, 
secondate de o anumită subiectivitate, în afara raționalității exclusiviste. Prin afectivitate 
vom explica comportamentele normale şi unele excese sau forme agresive ale 
comportamentului, care au la bază emoțiile negative, afectele în general, spre deosebire de 
comportamentele pozitive şi performante, cauzate de formele superioare ale afectivității. 
Un accent important este pus asupra dimensiunilor superioare ale afectivității, dimensiuni 
regăsite în cadrul diverselor activități, mai mult sau mai puţin conştientizate, dar care 
influențează comportamentul uman, alături de celelalte procese psihice, în mod deosebit 
alături de cele reglatorii. 


Test autoevaluativ 
1) Problematica afectivității intră sub incidența mai multor discipline, având un 


caracter inter- şi pluridisciplinar. Printre disciplinele care îşi propun să analizeze acest 
proces psihic, mai relevante ar fi: 


GHIOPOLOGI: isi aa 0 al e Da Da AAE a 
AXIOLOZL sis sos ie ata atat aaa ada) ad Dea Aa 
teologia .... 

psihologia 

PSE sie pd e ae dica dt od ea al d ada a a e Ad e de, e 

2) Raţionaliştii consideră că la baza psihicului stau: 


procesele cognitive ........me nn nana nau nene a 
procesele reglatorii ..........mc eee aan ne ana nnaenaee b 
stările şi trăirile U|Ecti ver sectă ce seaca a de tai a ca a d ic n a c 
gândirea, intelectul ......... mn a ia d 
süfletul issa coace) aie aaa acte aa 9 ee da eE că lea e 


3) Printre structurile afectivității sunt cuprinse: 


tonul GȚeEti case aaa Donca oa tt e tac a ate Iri ad a a 
trebuințele fiziologice sciaient eeii ip b 
Atitudine orei eiea e nalt i ta o ata ai c 
sentimentele .... „d 
emofiile atinse asessori ao i tat eea a ud dei ata că e 


VOTE at inaite 8 A atata e dia f 


4) Din cadrul structurilor afective inferioare fac parte: 


tonul afectiv al proceselor cognitive ..........mcene nenea a 
afectele ririn oin as piano esta du aaa e b 
NAR OT DETA Deta loc a a Ra 20 i ante dada ba dt c 
dipoe eaa aa A EAA a A N AA d 


SPUMA se eco 0000 saca 000050 doc E i 5 dă ata Ca Daia E a a f 


5) Elementele structurale ale afectivității influențează în mai mare măsură: 
gândirea n... 


comportamentul 

mMOÜVANA esn A E R AE a A EEE TAEA TEA Ç 
LEGA scoase cca sl ad a o aa 100 at aid ai ata a d 
SEHLMENLElE sase 3 a ad Cada 000 d 0 ue dd E e 
MANIA cca ua paie d a a a Ea NEEE E oa pa f 
CUPAȚU na au teal da ct e ciuc a 7 ia d a ti a cur g 


6) Enumeraţi cel puțin cinci structuri ale afectivității care se opun (bucurie — tristețe 
şi nu frică —teamă): 


7) Frica şi teama sunt elemente ale: 


formelor superioare ale afectivității c...e a 
formelor inferioare ale afectivității... eee ne eee nenea b 
trăirilor afective de proveniență organică .......mc cecene ne ana enneaenaee c 

8) La un examen sau la o altă formă de evaluare a cunoştinţelor, vă este mai mult: 


SIGUR a 
LET AEAEE at a du i a ea di au 803 Da a aa b 
SDU acacia de ata d dadu a EN Du adi 0 ca il c 
324 01e Aa PEERI EE E E al du aa i ATA d 
OLARAIN AEE NEA E i o aaa i aaa ATE e 


9) Enumeraţi cel puțin cinci forme ale fricii: 


10) Printre marii psihologi români care s-au ocupat cu acest proces psihic se 
regăseşte şi Şt. Bârsănescu. În cadrul structurilor afectivității sunt evidențiate şi 
sentimentele logice sau intelectuale. Care sunt substructurile acestei componente? 


Exerciţii 


1. Realizaţi un succint inventar problematic asupra afectivității (definiţii, context, 
influenţe etc.). 

2. Evaluaţi cauzele care conduc la apariţia diverselor forme de manifestare a 
afectivității. 

3. Evidenţiaţi rolul afectivității în activitatea dumneavoastră profesională. 

Capitolul 10 


STRES ŞI COPING 


Structura problematicii analizate 


Stresul este analizat în strictă interdependenţă cu factorii care influențează procesele 
psihice afective, fiind o formă de manifestare cauzată de unele structuri afective, şi ca atare 
un efect al stărilor emoționale, mai ales negative, între stres şi afectivitate instituindu-se 
permanente raporturi de intercondiționare şi interferență. O asemenea tematică prezintă o 
importanță deosebită, stresul fiind un fenomen cotidian cu un impact deosebit de nociv 
pentru sănătatea individului şi a perspectivei de viaţă. Sunt analizate cauzele stresului, 
fazele, tipologiile şi formele sale de manifestare, precum şi tehnicile utilizate în vederea 
gestionării stresului, prin intermediul cărora se încearcă diminuarea acestui fenomen. Un 
accent mai mare este pus aupra tehnicilor. De asemenea este analizat fenomenul denumit 
coping, ca o formă de luptă şi rezistență împotriva stresului şi care este necesar de a fi 
cunoscut prin mijloacele şi tehnicile utilizate. 


10.1. Stresul 


10.1.1. PRELIMINARII TEORETICE 


Stresul este un fenomen deosebit de complex cu incidenţă etiologică diversă, 
implicând atât factori de natură biologică, fiziologică, psihologică, psihosocologică 
şi culturală. Printre factorii psihologici care influențează stresul, în calitatea lor de 
agenţi stresori, cei mai importanți se regăsesc în structura afectivității, în mod 
deosebit a emoțiilor negative, dar şi pozitive care, prin impactul produs, devin o 
sursă de stres pentru orice individ. 

Aşa cum se ştie, stresul a devenit un fenomen curent al vieții cotidiene 
moderne şi un factor de risc al individului şi societăţii. Este un fenomen psihic, 
biologic, psihosocial, social şi cultural, etiologia sa implicând o gamă multivariată 
şi complexă de factori. Chiar dacă are o istorie identică cu cea a omului şi 
umanităţii, conceptul propriu-zis există doar din anul 1925, avându-l ca „părinte” 
pe savantul american H. Selye. 

În definirea stresului au existat mai multe opinii, de unde se poate desprinde 
un gen proxim al acestor definiţii concretizat prin următoarele caracteristici: 
tensiune, încordare, disconfort, reacții ale organismului la diverşi factori, agenți 
stresanți. În acest sens, H. Selye defineşte stresul ca fiind „răspunsul nespecific al 
corpului faţă de orice solicitare adresată lui”, sau ca un „sindrom general de 
adaptare”. 

Pentru a înțelege mai bine această definiție dată de Selye stresului vom 
recurge la un exemplu ce implică un răspuns nespecific ca urmare a acțiunii unui 
agent stresor, cum ar fi frigul: în condiţiile în care climatul ambiental dintr-o 
maşină (autoturism) scade sub 20°, după 2-3 ore de stat în maşină fără să 
întreprindem ceva, vom avea o stare de oboseală şi disconfort. Această stare este 
cauzată de acțiunea nespecifică a frigului, adică de stres. Aceeaşi reacţie o vom 
avea şi la temperaturi de peste 40°, microclimat care face ca organismul uman să 
sufere modificări metabolice, endocrine şi stări psihice, ca urmare a acţiunii 
acestor agenți. 

Mai sunt şi alte definiţii pe care le vom reda în forma lor cea mai sintetică, 
cum ar fi: „rezultatul unui stimul care face să crească activitatea organismului mai 
rapid decât adaptarea”; „discrepanţa dintre cererea din exterior şi capacitatea de 
răspuns a individului” (foarte frecventă în rândul elevilor şi studenţilor), „un 
dezechilibru, intens perceput subiectiv dintre cerințele impuse organismului şi 
capacitatea sa de răspuns”. Alţi specialişti identifică stresul cu agresiunea 
exercitată asupra organismului, iar mai empiric, stresul este identificat cu aceşti 
agenţi, adică cu factorii care concură la o asemenea stare. 

Pe lângă agenţii stresori există şi aşa-numitele situații stresante, care apar cu 
precădere pe fondul amplificării şi chiar al denaturării percepţiilor de 
imposibilitatea adaptativă şi integrativă, pe fondul unei crize generalizate de 
sistem. Individul trebuie să depună un efort suplimentar, fizic şi psihic, uzându-se 
printr-un consum de energie ce-i depăşeşte uneori capacitatea de rezistenţă în fața 
unor asemenea agenţi. Aşa apar, în plan neurofiziologic, neuropsihic şi endocrin, 
unele schimbări şi dezechilibre care conduc la accentuarea stărilor de frustrare, 
nemulţumire, incertitudine, culminând cu anxietatea şi depresia psihică individuală 
şi colectivă, ceea ce în ultimă instanță se identifică prin anumite structuri ale 
afectivității. În acest mod apar tulburările anxioase care, în limbajul specialiştilor, 
pot fi de panică, de anxietate generalizată, anxioase şi depresive mixte, specificate 
şi nespecificate, sau aşa-numitele reacţii la stres, care pot fi acute şi pe fondul unor 
tulburări de adaptare şi conduită, aspecte prezentate într-o lucrare publicată de 
O.M.S. şi tradusă sub titlul Clasificarea tulburărilor mentale şi de comportament. 
Individul devine din ce în ce mai dependent de sistem, depersonalizat şi vulnerabil 
sub raport psihic în faţa vicisitudinilor şi oportunităţilor sau inoportunităţilor. 

Problematica stresului devine din ce în ce mai complexă prin natura factorilor 
care cauzează un asemenea fenomen. Un factor generalizant al stresului îl 
constituie tocmai această nesiguranţă în raport cu posibilele catastrofe ce amenință 
viața pe pământ, omul devenit tot mai incapabil să preîntâmpine o asemenea 

catastrofă iminentă, din acest punct de vedere demonstrându-se a fi mai incapabil 
decât celelalte viețuitoare, care aşa cum este demonstrat dispun de anumite 
„instrumente”, capacităţi de percepţie superioară omului. Asemenea capacităţi pot 
conduce la o redefinire a inteligenței în raport cu autoprotecţia şi nu neapărat cu 
creaţia, creativitatea. Animalele demonstrează profunda lor comuniune cu natura 
înconjurătoare, al cărui limbaj este „înţeles”, dar aproape enigmatic pentru om, 
acesta „tocindu-şi” simţurile naturale şi îndepărtându-se de esenţa ființei sale. 
Stresul ar putea fi o dovadă a acestei schimbări radicale ce se impune psihologiei 
umane, concretizată prin concentrarea atenției asupra capacității de comunicare cu 
natura şi nu doar a comunicării umane, interpersonale. Evenimentele petrecute de-a 
lungul istoriei se constituie într-un avertisment serios în ceea ce priveşte 
superlativizarea rațiunii şi gândirii abstracte şi necesitatea „întoarcerii” la 
adevăratul nostru creier dincolo de gândirea şi inteligența artificială. Din acest 
punct de vedre se pare că mai avem mult de învăţat de la animale, acestea reuşind 
să depăşească cel mai sofisticat aparat construit de inteligenţa omenească, adică să 
perceapă pericolul cu mult timp înainte de existenţa lui fizică. Aşadar, aroganţa şi 
exclusivismul raționalismului uman ar trebui puse sub semnul întrebării cel puţin în 
ceea ce priveşte subzistenţa şi nu neapărat coexistența umană. 

Permanentele amenințări, implicit sau explicit formulate asupra dreptului 
minim de care se mai poate bucura omul, acela de a i se garanta un mijloc de 
subzistență, prin muncă, au devenit sursele unui stres generalizat pentru cele mai 
multe categorii de indivizi, primând cel ocupaţional în mod deosebit pentru tineri. 
Din acest punct de vedere, şcoala şi educația, în general, se pot constitui în agenți 
stresori întrucât nu mai satisfac competiția dintre cerere şi ofertă de pe piața 
muncii, cei mai mulţi elevi şi absolvenţi fiind ameninţaţi cu spectrul şomajului 
confruntându-se cu asemenea sentimente de incertitudine şi devalorizare a 
personalităţii. Acestea, şi nu numai, devin cauze explicite ale unui stres cronicizat. 
Nimic nu poate fi mai stresant decât nesiguranța zilei de mâine şi lipsa oricărei 
speranţe. Din păcate, cei mai mulţi tineri se confruntă cu asemenea situaţii, tinerii 
devenind mai neîncrezători, sceptici şi chiar ostili şi refractari faţă de societate şi de 
valorile ei. A apărut o stare de suficiență de sine şi lehamite, societatea fiind 
percepută de cei mai mulți indivizi ca fiind un malaxor social ce le macină 
încrederea şi optimismul, iluziile şi speranţele. Sindromul suficienței devine tot mai 
generalizat în rândul tinerilor, având un impact negativ în procesul de învățământ 
avertizând asupra unei crize şi chiar patologii sociale cu costuri greu de prevăzut. 

Stresul are un impact negativ generalizat (mai puţin stresul pozitiv, eustresul), 
concretizat prin următoarele efecte implicite şi explicite: determină fenomene 
destructurante şi dezadaptative în plan social şi individual; reconverteşte sub raport 
perceptiv sentimente, atitudini, aspirații, idealuri, opţiuni, norme şi valori; 
transformă caractere şi personalităţi. Din indivizi încrezători, cu reale potenţe de 
muncă, prin gradul de dependenţă a acestora față de societate, şi a lipsei 
oportunităţilor acesteia faţă de indivivizi, pe fondul acestui cerc vicios, îi 
transformă în oameni neputincioşi, vulnerabili, ameninţaţi de gheara stresului. O 

asemenea situație dramatică o întâlnim şi în mediul şcolar, mediu care, din ce în ce 
mai mult, devine un agent stresor pentru cei mai mulţi tineri. Această situație ne 
face să aprofundăm, în analiza întreprinsă, raportul dintre educaţie şi stres, chiar 
dacă, la prima vedere, ar părea un raport funcțional şi nu disfuncțional. Desigur, nu 
vom accentua numai laturile negative ale acestui raport, stresul şi educaţia putând 
fi analizate şi dintr-o perspectivă funcțională, ca factor complementar, mai ales în 
ceea ce priveşte influența pozitivă a educaţiei în raport cu stresul. 


10.1.2. STRUCTURA ŞI FAZELE STRESULUI 


Stresul nu este doar stimul sau un răspuns la un agent stresor, ci este însuşi 
procesul prin care evaluăm şi suportăm amenințările şi obstacolele care apar în 
mediul înconjurător. Aşadar, stresul nu apare din anumite situaţii, ci mai degrabă 
din felul în care evaluăm anumite situații. Să ne gândim ce înseamnă proba de foc 
al unui examen pentru un student nepregătit, şi ce înseamnă acelaşi examen pentru 
un student care ştie materia. În mod paradoxal, va fi mai stresat studentul care ştie 
şi nu cel care merge la „noroc”, pe fondul principiului minimei rezistenţe, adică de 
a lua o notă de trecere. Studentul studios este mai stresat, deoarece şi miza este mai 
mare, doreşte notă mare, pe când celălalt se lasă pradă norocului. Ambii se 
confruntă cu o aşa-numită situaţie care o amplifică sau, dimpotrivă, o diminuează 
în funcţie de interes. 

Rezultă din acest exemplu, şi nu numai, că acest fenomen neuropsihic şi 
neurofiziologic, din punct de vedere structural, dispune de o anumită structură şi 
anumite faze în manifestarea sa, cum ar fi: 

— situația stresantă (stresorul, agentul extern, producător de stres, concretizat 
în: zgomote, lipsă de informații, condiţii precare de muncă, supra- sau 
subsolicitarea aptitudinală, incertitudinea şi insecuritatea, frustrarea, şocul 
emoţional şi alte emoții negative anticipate şi amplificate); 

— schimbările fiziologice şi stările psihice produse de agenţii stresori — cei ce 
produc stresul şi prin care se exprimă stresul propriu-zis; 

— comportamentul rezultat — starea produsă ca urmare a acţiunii agenţilor 
stresori şi a schimbărilor fiziologice, neurofiziologice şi endocrine. 

Organismul reacționează la stres prin trei etape succesive: 

— reacția la alarmă, când organismul încearcă să se apere de acțiunea nocivă 
prin intermediul sistemului endocrin; 

— etapa de rezistenţă; 

— stadiul de epuizare. 

Cercetările efectuate asupra unor subiecți supuşi unor situaţii stresante severe, 
cum ar fi: cutremurele, incendiile, inundaţiile şi o serie de boli grave, anticipate ca 
fiind iremediabile, sau a acțiunilor militarilor pe câmpul de luptă, au permis 
desprinderea mai multor faze în constituirea reacției la stres: 

— faza de anticipare sau de ameninţare; 

— impactul; 

— îndepărtarea de pericol; 

— faza posttraumatică. 

Faza de anticipare sau de amenințare. Este stadiul incipient specific 
indivizilor care dispun de un nucleu al personalităţii bine echilibrat şi pentru care 
nu orice agent stresor se constituie în ceva „amenințător”, într-un pericol, deoarece 
ei au iluzia invulnerabilităţii relative, traductibilă în expresia „nu mi se poate 
întâmpla nimic grav”. Aceasta îi protejează de emoțiile puternice care i-ar face să 
trăiască într-o stare permanentă de anxietate fiind contaminați de aşa-numitul virus 
emoţional, virus care apare datorită lipsei de comunicare şi afectează luarea 
deciziilor şi motivarea indivizilor în ceea ce întreprind, având, de cele mai multe 
ori, un impact individual şi social negativ. Dar în multe situaţii, omul utilizează cu 
bune rezultate mecanismele psihice de apărare cunoscute şi sub numele de 
„negare” (relativă) a realităţii. 

În momentul în care situaţia se modifică într-un sens defavorabil, apare 
sentimentul de tracasare, concomitent cu o tensiune internă puternică. Evaluarea 
subiectivă a situației, a pericolului, precum şi examinarea soluţiilor posibile, 
constituie conduite adaptative care pot fi dezvoltate prin antrenare (fie pe plan real, 
fie pe cel imaginar, aşa cum se întâmplă în psihoterapia comportamentală). O 
asemenea stare este regăsită în mediul şcolar în faza premergătoare tezelor, 
examenelor, concursurilor, când stresul este cu mult mai evident în această fază de 
anticipare a probabilelor efecte, ca urmare a necunoaşterii şi fricii implicite. 

Faza de impact. Constituie stresul propriu-zis, în momentul în care individul 
conştientizează faptul că se află în prezenţa pericolului. În asemenea situaţii apar 
reacţii fiziologice dintre cele mai diverse, cum ar fi: modificările vasomotorii, 
dilatarea pupilară, creşterea secreției de adrenalină şi tensiunea musculară. Din 
punct de vedere psihic, atenţia se focalizează pe momentul prezent, prin 
incapacitatea de distributivitate a atenției şi chiar deplasarea acesteia spre alte 
obiective, astfel că un elev/student confruntat cu această fază va da un randament 
şcolar scăzut față de cel care „ignoră” agenții stresori din învățământ. 

Unii indivizi îşi păstrează „sângele rece” şi judecata pozitivă în timpul acestei 
faze. Ei au conduite raționale sau semiautomate putând da ajutor altora în 
surmontarea dificultăților. Aşa se explică faptul că reacţia la stres a unui grup poate 
fi controlată sau dirijată dacă, în grup, există un conducător eficace care 
canalizează şi coordonează activităţile, permiţând astfel reducerea anxietății prin 
solicitarea capacităţilor de adaptare a fiecărui membru al grupului. În caz contrar, 
apare cel mai frecvent panica şi comportamentul de abandon. 

Faza de îndepărtare de pericol. Se caracterizează prin rezultatele şi 
modificărilor survenite în faza de impact şi prin tendinţele foarte frecvente de a 
căuta ancorarea individului faţă de o ființă protectoare sau a un mediu securizant şi 
de a rămâne dependent de acestea. Aceste condiţii trebuie să fie înţelese ca semne 
ale debutului remisiunii funcţiilor adaptative tulburate în momentul impactului. 
Intervenţiile de susținere exterioară sunt de o importanță considerabilă pentru 

readaptare, astfel că de modul în care acestea asigură reorganizarea personalității şi 
reîntoarcerea la starea anterioară, depinde evoluţia psihică a subiectului şi, totodată, 
depăşirea dificultăților. În mediul şcolar, un rol deosebit revine dirigintelui şi 
agenţilor stresori amenințători. La aceasta se adaugă, fie pozitiv, fie negativ rolul 
părinților, al familiei, care se subînţelege că trebuie să devină un mediu securizant 
cu un climat funcțional din punct de vedere moral şi afectiv. 

Faza de epuizare sau post-traumatică. Se instalează atunci când echilibrarea 
fiziologică este stabilizată şi când funcţiile cognitive, motrice şi afective sunt 
restabilite. Uneori, persistă unele probleme psihice, nefiind rare cazurile în care se 
perpetuează sentimente profunde de culpabilitate, mânie şi agresivitate, alternările 
caracterului, stări susceptibile ce pot conduce la unele manifestări depresive. 

De aici şi un alt aspect al problemei, şi anume particularităţile tipurilor umane 
de reacţie la stres. Stresul psihic nu reflectă dezechilibrul dintre solicitările 
obiective şi posibilitățile organismului de a răspunde pozitiv-favorabil, ci pe acela 
dintre solicitările perceptibile subiectiv şi posibilitățile pe care omul consideră că le 
are. Epictet a observat că „oamenii sunt tulburați nu numai de lucruri, ci şi de 
imaginea pe care o au despre ele”. Cu alte cuvinte, între „evenimentul de viaţă” şi 
„Sursa de stres” nu se poate pune semnul identității; primul element reprezintă doar 
o sursă potențială de stres; el poate deveni agent stresor sau nu ca urmare a 
modului în care va fi perceput, interpretat şi recunoscut ca atare. 

Amenințarea apare numai la anticiparea de către individ a incapacității proprii 
de a stăpâni situația. Un elev nepregătit va percepe în mod amenințător subiectele 
de la teză, bacalaureat sau admitere, la fel şi un student va resimţi acelaşi efect în 
sesiunea de examene. De asemenea, dezechilibrul dintre solicitări şi capacităţile de 
răspuns adecvat provoacă stres psihic numai dacă eventualul eşec prezintă 
importanţă pentru subiect. În cazul în care individul nu-şi dă seama de consecinţele 
inadaptării sau dacă acestea nu îl afectează, el nu va trăi un sentiment de 
amenințare, deci de stres psihic, situaţie regăsită mai mult în rândul copiilor şi a 
ignoranților. Anticipând consecinţele, individul îşi poate modifica starea de stres, 
fie prin evitarea ei, prin satisfacerea „cererii”, fie schimbându-și optica asupra 
solicitărilor (prin minimalizare), asupra posibilităţilor proprii (prin reevaluare) sau 
asupra consecinţelor, în general. Dacă accentul este pus pe pericol, pe risc, pe 
incapacitatea de a-l învinge, reacţia va fi de frică, pe când dacă atenţia se va 
concentra asupra căilor şi mijloacelor de a face față dificultăţilor se va declanşa 
sentimentul de încredere, curaj şi îndrăzneală, aici un rol deosebit revine educației 
antistres şi capacităţii de gestionare a stresului, problematică asupra căreia vom 
reveni pe parcursul capitolului. 

Aşa cum am anticipat deja, situaţiile stresante sunt generatoare de stres pentru 
anumite persoane, pe altele lăsându-le indiferente. Aceiaşi stimuli provoacă stres 
negativ (distres), la unii un stres pozitiv (eustres), iar pe alţii îi lasă impasibili. 
Toate aceste stări sunt amplificate şi de atitudinea generală față de viaţă, de 
existența cotidiană şi chiar față de propria persoană, unii devenind vulnerabili la 
stres sau, dimpotrivă, pe alţii să-i protejeze. Modul în care individul evaluează 

întâmplările de zi cu zi, felul în care priveşte noul, întâmpină necunoscutul, 
elementele neprevăzute, intervin în declanşarea distresului. Nesiguranţa şi 
neîncrederea în viitor, teama de risc, frica de a lua hotărâri, sentimentul de 
inferioritate, discrepanța dintre aspirații şi capacități predispun la distres sau, 
dimpotrivă, încrederea în viitor, dragostea de muncă şi de viaţă, implicarea 
profundă şi bine motivată în activitatea profesională şi în cea socială, o viaţă de 
familie armonioasă, echilibrată îi conferă individului forța necesară de a întâmpina 
distresul, de a-i bloca mecanismele şi efectele sale negative. 

Efectele stresului se resimt la toate nivelurile şi în toate structurile psihice ale 
individului şi implicit ale grupului. La nivelul individului, efectele stresului de 
luptă se manifestă prin anumite reacţii (unele fiind prezentate sub forma 
tulburărilor) sau ca „un anasamblu de transformări şi procese, cu care organismul 
întâmpină şi se păstrează faţă de acțiunea unor factori perturbatori, nocivi, actuali 
sau prezumtivi” (Selye). 

Organismul reacționează la stres prin trei etape succesive, coroborate cu fazele 
deja prezentate. Aceste stadii ar fi: alarma, rezistența, epuizarea. 

În stadiul de alarmă, hipotalamusul trimite impulsuri nervoase la diviziunea 
simpatică, aceasta indicând efecte în plan fiziologic, cum ar fi: creşterea pulsului 
cardiac, a ratei respirației şi a tensiunii arteriale, dilatarea pupilelor, eliberarea 
glicogenului şi aducerea unor schimbări în RGP (răspunsul galvanic al pielii) prin 
transpiraţie. De asemenea, hipotalamusul stimulează sistemul endocrin prin glanda 
pituitară, care eliberează hormonul adrenocorticotrop. Acest hormon ajunge la 
glandele suprarenale care eliberează adrenalina, noradrenalina, cortizonul, tiroxina, 
prolactina şi un hormon specific stresului care predispune spre consumul de alcool, 
denumit de specialişti ACTH. 

În celelalte două stadii, de rezistenţă şi epuizare, efectele stresului şi ale 
agenţilor stresori se fac resimţite la nivelul metabolismului, inducând tulburări 
psihosomatice care uneori pot deveni fatale. În stadiul de epuizare, mai ales, scade 
nivelul de glucoză din sânge datorită faptului că stocurile de glicogen au fost 
consumate, iar individul nu a fost hrănit şi nici nu se hrăneşte adecvat pentru a-şi 
reîntregi aceste stocuri. Astfel intervine epuizarea la nivelul sistemului imunitar 
care conduce la un deficit metabolic şi emoţional, putând culmina cu anumite 
afecţiuni cardiace, ulcere, colite, astm, hipertensiune arterială, artrite, reumatoide, 
anemie (leucemie) şi cancer. De asemenea, slăbirea sistemului imunitar permite 
organismului să fie mai sensibil la atacul bacteriilor şi viruşilor care provoacă o 
serie întreagă de tulburări, inițial minore, dar care pot duce la rezultate grave, 
culminând cu moartea. 

Pe lângă efectele negative distructive, stresul are şi efecte pozitive. Pe măsura 
creşterii încordării emoţionale — neliniştii —, cresc capacitatea de muncă şi 
posibilitățile omului în comparaţie cu o situaţie anterioară, caracterizată prin linişte 
şi neamenințare. În aceste condiţii apare acea „mânie constructivă” şi mai puţin 
agresivă, când omul îşi mobilizează toate energiile în vederea depăşirii 
obstacolelor, a ieşirii din acea stare şi situaţie. La elevi/studenţi, asemenea stări 
sunt necesare în vederea depăşirii obstacolelor. Când această stare depăşeşte 

echilibrul psihologic, atunci neliniştea tulbură desfăşurarea normală a proceselor 
psihice şi fiziologice, afectând întregul comportament, reacțiile comportamentale 
ale individului exprimându-se prin: creşterea numărului greşelilor, omiterea 
anumitor operaţii în acțiunile întreprinse, îngustarea volumului şi gradului de 
dispersare a atenţiei, pierderea controlului timpului, producerea greşelilor de 
percepere în diverse situaţii, scăderea memoriei, scăderea puterii de concentrare, 
a gândirii şi atenţiei, creşterea irascibilității şi tendinţelor agresive. 

Din configurația prezentată în tabelul 10.1 se desprinde corelația dintre stres şi 
anumite funcții şi elemente psihologice şi comportamentale. Stresul acționează atât 
la nivel raţional, cât şi afectiv-motivaţional, diminuând, în cea mai mare parte, 
anumite funcţii ale sistemului psihic uman. Asemenea disfuncţii se resimt mai ales 
în procesul învăţării, unde procesele psihice în interacțiunea lor influențează 
randamentul şcolar, multe nereuşite şi insuccese fiind rezultatul nemijlocit al 
stresului şi agenților stresori din acest mediu. 


Tabelul 10.1 
Configuraţia etiologică şi efectele induse de stresul emoţional 


Funcţiile psihice şi biologice Fenomene de destructurare interpsihică şi 
implicate în comportamentul reacții dezadaptate în cadrul stresului 
afectiv-emoţional emoțional 


Inhibate parţial sau total cu eliberarea afectelor 
şi motivațiile primare, de tip biologic 
Scăderea discernământului critic, 
gestibilitatea. Interpretări delirante 


Memorie de tip superior (social) Hipomnezie, amnezie. Înhibiţia memoriei 


crt. 


„sociale” cu eliberarea activităților amnezice 


Condiţionare, învăţare, Slăbirea coordonării şi preciziei mişcării 
automatisme secundare (deprinderi) | învăţate. Inhibiţia totală a deprinderilor 
Vigilenţa, cu: Hipervigilenţă cu anxietate 
- nivel de conştiinţă (receptivitate la | Scăderea nivelului conştiinţei, îngustarea şi 
stimuli) destructurarea câmpului conştiinţei până la: 
- structura câmpului conştiinţei atenţie slabă, instabilă; percepții alterate; 
(perceperea realului) stări hipnoide; confuzie mintală; 


Tonalitate emoţională de bază. - Reacţii anxioase minore; 
Afecte primare - Spaimă paralizantă; 
- Frică greu de controlat; 
- Furie oarbă; 
- Mânie greu de controlat 
7. | Trebuinţe primare. Comportamente | Inhibate sau dezinhibate, parțial sau total: 
instinctuale. Automatisme foame, sete exagerate sau absente; 
emoționale (mimică). hiporeactivitate, stupoare; 
Alte automatisme motorii adaptate | agitaţie motorie, fugă oarbă, agresivitate; 
sau stereotipe. Ritmul somn-veghe insomnie sau hiperinsomnie 
Componenta neurovegetativă a Dezechilibru neurovegetativ cu predominanţa: 
reacțiilor emoţionale Simpaticului (tahicardie); 
Parasimpaticului (hipotensiune 

10.1.3. ETIOLOGIA ŞI TIPOLOGIA STRESULUI 


Ca stare de tensiune, creată de agresiunea provenită din mediul extern sau 
intern, față de care organismul se apără pe calea unor reacții de adaptare, după cum 
este definit stresul de Percek (1992), acesta îmbracă aproximativ acelaşi conținut, 
cunoscând însă mai multe forme de manifestare, coroborate cu acțiunea agenților 
stresori. În funcție de incidența acestor factori putem desprinde o etiologie 
specifică şi tipuri diferențiate ale stresului. 

Principalii factori stresanți şi tipurile derivate ale stresului sunt: 
factori stresanți demografici, caracterizați prin următoarele tipuri: 

stresul demografic (pe fondul creşterii populaţiei globului şi a îngrijorării 
produse de această explozie demografică); 

stresul divorțului (prin influenţa exercitată de căsătorie şi efectele 
indezirabile produse de divorţ); 

stresul imigrației (prin problemele adaptării la un nou mediu natural şi 
social); 

stresul pensionării (teama în faţa bătrâneții); 

stresul îmbătrânirii; 

stresul morbidităţii (teama, starea anxioasă în fața unor eminente boli 
organice sau neuropsihice, coroborată cu ipohondria); 


factori naturali: 


stresul meteorologic sau termal (prin efectele nocive produse de climă în 
planul sănătăţii şi al capacității de rezistență a organismului la asemenea 
influențe); 

stresul calamităţilor naturale (iminentele pericole cauzate de cutremure, 
inundaţii, incendii etc.); 

stresul morții (teama ancestrală în fața morţii); 


factori socioeconomici: 


stresul tranziției (prin efectele produse în plan social şi individual); 
stresul şomajului (prin frica pierderii locului de muncă); 

stresul nesiguranței muncii şi a locului de muncă sau stresul 
ocupațional; 

stresul emigrației şi imigrației; 

stresul financiar; 

stresul politic şi electoral; 

stresul incertitudinii viitorului pe fondul nostalgiei trecutului (specific mai 
ales populaţiei de vârsta a treia şi care este îngrijorată de oportunitățile 
sociale prezente şi mai ales viitoare); 


factori artificiali: 


stresul traficului rutier; 

stresul sonic; 

stresul mass-media (mai ales cel cauzat de televizor); 

stresul medicaţiei, pe fondul efectelor nocive şi necunoscute ale unor 
medicamente. 


Raportat la etiologia acestei categorii de factori, din ce în ce mai mult se face 
resimţit stresul informaţional, cauzat de bombardamentul informaţiilor şi 
incapacitatea controlului informaţional şi cultural. Cu toate acestea, nimeni nu ştie 
cât anume din cantitatea de informaţie transmisă publicului este pseudoinformaţie, 
de unde şi incapacitatea discriminării pozitive sau negative a acesteia din cauza 
volumului mare al informaţiilor care, de cele mai multe ori, sunt depăşite sau 
nefolositoare. De aceea, stresul informaţional este cauzat şi de diversitatea 
posibilităților de alegere a informaţiei, cu cât ai mai multe posibilităţi, cu atât 
sursele stresului informaţional sunt mai diversificate. Aşa cum afirma John Naisbitt 
în cartea sa Megatrends, „ne înecăm într-un potop de informaţii, dar murim de sete 
după cunoaştere” sau, după cum compara David Shenk, excesul informaţional, 
aceste informații sunt similare cu o „poluare de date”, care nu lasă loc liniştii 
interioare, împiedicând meditaţia şi reflecția atât de necesare indivizilor. O 
cantitate prea mare de informație, incapabil de a fi controlată şi discriminată se 
constituie din punct de vedere intelectual într-o sursă şi totodată într-un agent 
stresor pentru diversele categorii profesionale şi, mai ales, pentru intelectuali. De 
aici şi o formă specifică a stresului, stresul profesional sau, după unii psihologi, 
stresul ocupaţional, ca urmare a nesiguranţei locului de muncă şi chiar a profesiei. 
Un caz specific al acestei perioade pe care o parcurge societatea este stresul 
profesional în rândul profesiilor tehnice, în mod deosebit al inginerilor şi al 
cercetătorilor ştiinţifici în acest domeniu. 

Stresul mai poate fi evaluat şi tipologizat şi prin intermediul altor criterii, cum 
ar fi: domeniul, efectele resimţite, intensitatea agenţilor stresori şi durata lor. 

Din punctul de vedere al domeniului în care este resimţit, coroborat cu efectele 
produse, desprindem următoarele tipuri ale stresului: 

— fizic (produce îmbătrânirea prematură şi cronicizarea unor afecţiuni); 

— emoţional (se manifestă prin pierderea abilității de a acţiona corect, de 
unde pericolul anticipat asupra securităţii profesionale, acesta mai purtând 
denumirea de „virus emoţional”); 

— mental (apare confuzia şi se pierde claritatea gândirii); 

— spiritual (se manifestă prin nemulțumirea de sine şi de alții, precum şi de o 
scădere a rezistenţei psihice). 

După criteriul intensității, duratei şi implicit al efectelor produse desprindem: 

—  distresul (stresul negativ, rezultat ca urmare a unei intensități ridicate a 
agenţilor stresori şi care are efecte exclusiv negative); 

— eustresul sau stresul pozitiv, care are efecte exclusiv pozitive în plan 
psihologic. 

În funcţie de mediul şi domeniul de activitate se pot desprinde şi alte tipuri de 
stres, cum ar fi cele specifice în mediul militar în general şi cel aeronautic în 
special, concretizate în următoarele tipuri: 

— stresul în luptă; 

— stresul de zbor; 

—  overstresul, care este stresul intens cu impact negativ şi care provine de la un 

agent stresor de intensitate şi durată neobişnuită, precum şi din alte surse de 
stres greu decelabile, sau de la agenţi stresori ce generează distresul); 

—  suprastresul (cauzat şi emergent totodată distresului şi overstresului). 

După alţi autori se mai delimitează şi alte tipuri ale stresului, în funcţie de unii 
factori cauzali, complecși şi diverşi, sau în alte situaţii de anumiţi factori specifici şi 
nespecifici. S-ar delimita din acest punct de vedere: 

— stresul absolut-ireversibil (un eveniment nefericit din viaţă, o acțiune 

greşită cu repercusiuni ireversibile), cauzat de factori specifici; 

— stresul interpretat-reversibil (cauzat de factori nespecifici); 

— stresul incertitudinii (de natură socială, profesională etc.); 

— stresul competiţiei; 

— stresul enculturaţiei şi aculturaţiei (de adaptare şi integrare la diferitele 
culturi şi subculturi ale populaţiei, în funcţie de vârstă, etnie şi nivelul de 
instrucție, un caz specific fiind adaptarea la cultura de cartier şi 
agresivitatea acesteia în plan subcultural); 

— stresul sărăciei, caracterizat şi raportat la cea mai mare parte a populaţiei şi 
societății româneşti; 

— stresul de suprasolicitare (provocat de emoţiile negative); 

— stresul de subsolicitare (atunci când cineva are capacități deosebite dar care 
nu îi sunt puse în valoare). 

Dacă trebuie să facem referință asupra principalelor tipologii ale stresului 
regăsite în mediul aeronautic şi în mod deosebit în condiţiile de zbor, vom constata 
că stresul, prin diversele sale forme, este omniprezent, iar piloţii nu sunt decât nişte 
simple fiinţe vii cu organisme şi personalități vulnerabile agenţilor stresori. Şi ei au 
probleme „terestre” individuale, de familie (naşteri, decese, divorțuri, deficite 
financiare, lipsă de fertilitate în cuplul familial, obsesii, şi alte forme de tip 
anxiogen) şi de ordin profesional. Asupra ultimei categorii etiologice vom insista 
mai mult. Stresul apare mai precoce din acest punct de vedere pentru că 
ameninințările asupra unor dificultăți de ordin profesional şi de sănătate sunt mult 
mai evidente. Un pilot bolnav sau predispus unei maladii profesionale devine mult 
mai vulnerabil, fiind supus unui stres foarte accentuat. Acesta este un stres 
continuu, pe fondul condiţiilor şi factorilor de sănătate în continuă erodare. Este 
suficient să amintim că o banală migrenă aduce mari prejudicii asupra tonusului şi 
dispoziţiei afective, îngreunând concentrarea pe sarcinile de zbor. În condiţiile de 
zbor, înaintea apariției durerii propriu-zise, apare un fenomen care în limbajul de 
specialitate se numeşte aură, şi presupune tulburări vizuale cu lumini pâlpâitoare, 
„găuri” în vedere, ori imagini ce se mişcă încet şi care blochează vederea pe ambii 
ochi. Migrenele ce însoțesc asemenea tulburări senzoriale, se pot asocia şi unei 
sensibilități extreme la lumină, diminuând pragul senzorial necesar adaptabilităţii la 
asemenea condiţii. Foarte gravă este hipoglicemia cauzată de lipsa glucozei în 
sânge, care se manifestă prin dezorientare. Banala răceală sau alte afecțiuni 
respiratorii pot împiedica ventilația normală a sinusurilor şi a urechilor. Virozele şi 
afecțiunile intestinale produc puternice senzații de disconfort ce afectează serios 
sarcinile de zbor, reducând abilităţile şi vigilenţa pilotului. Sunt câteva exemple de 
probabili agenţi stresori legaţi de morbiditate şi de stresul morbidităţii. 

Alt agent stresor, frecvent regăsit în rândul piloților este medicaţia, aşa cum 
am mai arătat, în mod deosebit alcoolul şi alte medicamente psihotrope. Se poate 
deduce că prin complexitatea sarcinilor de pilotaj, nimeni nu poate conduce în 
afara riscului un avion în timp ce se află sub influenţa alcoolului sau a consumului 
unor substanţe ce afectează facultatea şi capacitatea de exercitare a atribuţiilor ce 
revin în timpul misiunilor de zbor. 

Efectele acestora sunt foarte grave şi uneori catastrofale. Alcoolul răspândit în 
creier, în câteva secunde produce un sindrom de şoc toxic acut creând un fals 
sentiment euforic şi reducând funcțiile unor parametri psihici senzoriali şi/sau 
raționali. Pentru informare, precizăm că este suficient un procent de 0,040% alcool 
în sânge ca să afecteze zborul, iar unul de 0,015% va schimba funcțiile mentale 
pentru a fi observabil deficitul comportamentului de zbor. Aceste deficienţe sunt 
amplificate şi de altitudine, simptomele beţiei şi ale hipoxiei fiind asemănătoare. 
Asemenea efecte nocive se resimt şi la fumători, nicotina şi alcoolul modificând 
dispoziţia prin nevoia stărilor euforice cu efect de scurtă durată şi decompesator în 
timp. Consumul de alcool creşte retenţia de sodiu şi scade nivelul de magneziu din 
corp producând o înaltă excitabilitate a țesutului nervos, predispunând spre stări de 
agitaţie şi instabilitate emoţională. Efectele nocive se resimt şi asupra sistemului 
nervos şi neurofiziologic, atât din cauza alcoolului, nicotinei, cât şi din cauza altor 
droguri. 

Un caz particular în mediul aviatic, şi nu numai, este overstresul, acesta fiind 
foarte uşor confundat cu stresul intens şi cu distresul. Acest tip, overstresul provine 
de la un agent stresor de intensitate şi durată neobişnuită şi din alte surse de stres 
greu decelabile, sau de la agenţi ce generează distresul. În general sunt recunoscute 
două direcții din care ar proveni sursele tipului de stres amintit: 

— ca răspunsuri ale organismului la factorii psihologici din mediu, acesta 

fiind stresul psihic propriu-zis; 

— ca reacţii mentale a ceea ce se percepe, la care un rol deosebit revine 

gândirii şi capacității de discriminare a agenților stresori. 

Relativ asemănător delimitează şi N.I. Astvaţaturov (apud. Ceauşu, op. cit.) 
emoţiile legate de activitatea de zbor. El distinge două grupe de emoţii: 

a) emoțiile consecutive ale unor procese de gândire, mecanismul producerilor 

fiind reflex condiţionat; 

b) emoţiile provenite nemijlocit pe cale senzorială, uneori în ciuda şi 

defavoarea raţiunii. 

Astfel se pot desprinde emoţiile gnostice (putând surprinde şi pe această cale 
raportul afectivitate/cogniție) şi emoțiile talamice sau protopatice, cum le 
denumeşte autorul citat. Se subînţelege că, în activitatea de zbor, trebuie să domine 
emoţiile gnostice sau corticale, care au la baza lor unele operații ale gândirii, şi nu 
cele talamice, provocate nemijlocit pe cale perceptivă. Predominante sunt însă cele 
talamice, întrucât cele gnostice dispar foarte uşor sub acţiunea celor protopatice. 
Ele contribuie în mai mare măsură la atenuarea şi anularea emoţiilor de sorginte 
senzorială şi implicit a stresului de zbor, teama, frica fiind diminuate prin şi de 

către raționalitatea şi încrederea în forțele proprii şi prin capacitatea de 
autocunoaştere şi autocontrol. 

Overstresul poate fi explicat şi prin intermediul acestor două modalități şi 
structuri emoţionale, registrul afectiv-emoţional fiind însă mult mai divers şi 
complex în condițiile de zbor, la fel şi agenţii stresori. Unii dintre aceştia au fost 
analizați şi nu vom mai insista asupra lor. Mai importanţi ni se par cei legaţi de 
capacitatea mentală şi de sursele mentale ale stresului de zbor. Am arătat că 
gândurile pozitive şi energia mentală pozitivă sunt agenți antistresanţi. Din păcate, 
unii indivizi se confruntă cu informaţii, judecăți şi raționamente care induc mai 
mult o energie mentală negativă şi aşa-numitele „gânduri negre”. Sursele de 
informaţii, prin ambiguitatea lor, se pot constitui, de asemenea, în resurse stresante. 
Capacitatea şi/sau incapacitatea de evaluare în plan mental, discernământ şi 
discriminare logică se constituie, de asemenea, într-o sursă mentală de stres. 

Toate aceste surse, overstresul în general, culminează cu aşa-numitul 
suprastres (Edwards, op. cit.). Se subînţelege că la acest tip contribuie, în mod 
complementar şi convergent, mai mulți agenţi stresori, de aceea, de multe ori, este 
foarte greu de a delimita prevalența unui factor stresant în raport cu alții: sursele 
fiind în general difuze şi ambigue. Spre deosebire de celelalte tipuri ale stresului, 
suprastresul, la fel ca şi distresul şi overstresul, are un impact deosebit de nociv 
asupra individului şi activităţii acestuia. 

Efectele acestui tip de stres sunt asociate celorlalte tipuri analizate şi s-ar 
concretiza: 

— în primul rând, suprastresul tinde să îngusteze raza de percepţie a 
evenimentelor, stimulând emoția talamică, cea cauzată de o anumită deformare şi 
chiar iluzie perceptivă. Apare un efect spațial ce dă o viziune de tunel. De 
asemenea, sunt resimtite efectele şi în planul efectelor gnostice, iar într-un plan mai 
generalizat, în structurile mentale, efectele concretizate într-o concentrare mentală 
pe anumite evenimente, secvenţe, altele fiind complet pierdute; 

— în al doilea rând, suprastresul aduce în prin plan reprezentări, imagini 
gânduri şi comportamente, evenimente din trecut, care nu sunt întotdeauna 
benefice, stimulative activităţii şi sarcinilor de pilotaj. Acestea sunt preponderent 
negative, pe prim plan stând aversiunile, resentimentele, ura, nostalgia, într-un 
cuvânt, energia mentală negativă ceea ce accentuează suprastresul. De aici 
atitudinile negative față de propria persoană, profesie, semeni (tensionându-se 
relațiile interpersonale şi accentuându-se conflictele intrapsihice). În acest context, 
tendinţele de sinucidere sunt posibile. Pot să apară aşa-zisele sinucideri mascate, pe 
fondul unor judecăţi şi raționamente greşite, cauzate şi de asemenea stări psihice 
exprimate prin suprastres. La fel ca şi stresul, suprastresul poate fi diminuat prin 
cunoaşterea şi decelarea surselor prevalente şi generatoare ale acestor forme ale 
stresului, acțiune temerară şi greu realizabilă — aproape imposibil, aceasta deoarece 
din multitudinea surselor stresante nu putem şti cu certitudine care este mai 
relevantă şi care acționează mai intens. Suprastresul poate fi diminuat prin practica 
unor psihoterapii de înlăturare a sa în mod direct prin reducerea surselor de stres. Şi 

în aceste situații, educația are un rol considerabil: educaţia în scopul reducerii 
stărilor emoţionale astenice şi a creşterii siguranţei de sine şi în forțele proprii, şi 
educația profesională în vederea formării şi consolidării deprinderilor şi abilităţilor 
necesare desfăşurării profesiei şi a activităţilor ce le implică aceasta. Un rol 
deosebit revine, din acest punct de vedere, pregătirii psihologice şi de protecție 
psihologică, problematică asupra căreia vom reveni într-o altă secvență a 
capitolului. 


10.2. Copingul 


10.2.1. COPINGUL CA FORMĂ DE GESTIONARE 
ŞI CONTRACARARE A STRESULUI 


Impactul stresului asupra psihicului şi organismului uman se manifestă 
diferențiat, producând efecte nocive şi perturbatorii asupra acestora. Cercetările 
recente demonstrează faptul că stresul fragilizează organismul uman, facilitând 
apariția multiplelor boli, de la depresie la boli infecțioase, ulterior, trecând prin 
hipertensiune. În acelaşi timp, stresul reduce imunitatea, fiind pus în legătură 
directă cu diminuarea capacităţii de memorare, pe fondul eliberării unui hormon 
special al creierului, care are un impact negativ asupra memoriei. Lucru verificat şi 
în viața cotidiană, mai ales în condițiile examenelor de orice natură sau a 
concursurilor, unde şi când acest hormon produce un blocaj al memoriei. Stresul 
reprezintă o amenințare nu numai pentru sănătatea mentală (schizofrenie şi 
tulburări maniaco-depresive), ci chiar şi pentru celelalte funcţii organice şi 
fiziologice, cum ar fi silueta. Deosebit de nociv este stresul pentru femeile 
însărcinate, unde impactul stresului poate fi uneori fatal pentru făt. Femeile stresate 
în timpul sarcinii nasc copii care vor avea probleme de comportament şi tulburări 
de atenţie, anxietate, devenind, în acelaşi timp, hiperactivi. Se pare că stresul 
permanent în familie reprezintă unul dintre factorii etiologici care provoacă astmul 
bronşic la copii. 

În raport cu fenomenul analizat, impactul nociv al acestuia şi cu mecanismele 
prin care se poate gestiona stresul, un rol deosebit revine copingului, care aşa cum 
rezultă din etimologia sa (din limba engleză) prin termenii cope şi coping, este 
desemnată lupta, disputa, înfruntarea, depăşirea, precum şi rezistența, 
supraviețuirea, adică capacitatea de a face faţă situaţiilor dificile, de a le stăpâni 
sau controla. De unde concluzia că prin coping se realizează activitatea de 
gestionare a condiţiilor implicate în lupta antistres, în mod deosebit a stresului 
negativ, adică a distresului. 

Printre alți specialişti care s-au ocupat de acest fenomen psiho-fiziologic se 
evidențiază Marita Inglehart (op.cit.) care afirma că acest concept de „coping” este 

folosit pentru a sintetiza toate tentativele prin care un individ încearcă să 
stăpânească o ameninţare sau o provocare, un rău sau o pierdere, atunci când 
reacţiile de rutină sau automate nu sunt eficiente. Autoarea se referă şi la 
modalităţile prin care persoana poate face față „tensiunii” provocate de 
evenimentele critice, desprinzând două tipuri de reacții, şi anume: reacţii de 
reducere a tensiunii şi reacţii de evitare a tensiunii. 

Procesul de adaptare (coping) este definit prin: „eforturile mereu schimbătoare, 
cognitive şi comportamentale, de control specific al solicitărilor externe şi/sau interne, 
care sunt apreciate ca marcând sau depăşind resursele unei persoane” (M. Inglehart). 

În opinia autoarei citate, adaptarea poate urmări modificarea evenimentului 
problematic şi reglarea emoțională a subiectului. 

În ambele situaţii există patru moduri diferite şi exclusive de adaptare la situaţii: 

1. căutarea informaţiilor; 

2. acţiunea directă; 

3. inhibarea acţiunii; 

4. reacţie intrapsihică (de adaptare a Eu-lui). 

La noi, lrina Holdevici subliniază însemnătatea strategiilor de adaptare la 
stres, care, pentru Lazarus, sunt modalităţi de rezolvare de probleme, şi care au 
drept scop obţinerea stării de bine, subiectiv şi obiectiv, a persoanei şi în care 
aceasta nu ştie de la început ce trebuie să facă. 

În acţiunile directe, individul se opune situaţiei stresante, modificând relaţiile 
sale cu mediul ambiant. Aici sunt enumerate diferite strategii ca: 

a) pregătirea pentru preîntâmpinarea situaţiei stresante; 

b) acţiuni agresive la adresa agentului stresant; 

c) comportamente de evitare; 

d) reacție de apatie sau comportament lipsit de speranță. 

Strategiile indirecte au mai mult un caracter paleativ şi fac parte din categoria 
mecanismelor de apărare a Eu-lui, fiind oarecum diferite de cele întâlnite în 
psihopatologie. Ele sunt reacții intrapsihice şi au funcția de a proteja persoana de 
ameninţare. Dintre ele amintim, fără comentarii, identificarea, deplasarea, reprimarea 
(refularea), negarea, formațiunea reacţională, protecţia, intelectualizarea. 

L. Blank defineşte „coping-ul” ca depăşirea sau contestarea obstacolelor, 
precum se întâmplă în luptă. Înfruntarea unei solicitări constă din strategia de 
control sau de „ajustare” la stres. Printre cei care au dezvoltat ideile despre coping 
se mai află Richard Lazarus, Averill & Opton, Murphy ş.a. 

După Lazarus, strategia de apărare față de stres constă din: 

a) acțiunea directă asupra evenimentului stresant; 

b) acţiunea indirectă asupra emoţiei generate de stres. Fiind cea mai eficientă 
strategie, constă din: 

— atitudinea de evitare a evenimentului stresant; 
— minimalizarea conştientă a efectelor; 

—  raționalizarea situaţiei, cu găsirea unei explicaţii cauzale; 

— situarea imaginară în locul adversarului în încercarea de a-i înțelege 
motivele şi reacția; 

—  distragerea de la efectele unui stres inevitabil prin comutarea pe un 
eveniment fericit real sau imaginar (cu voinţa de impunere pe plan psihic). 

Aşa cum am arătat mai sus, Lazarus face deosebire dintre: acțiunea directă, 
orientată pentru schimbarea situaţiei, şi reacţiile folosite pentru a stăpâni emoțiile 
(reacţii paleative), care nu schimbă situaţia critică în sine. În acest context şi 
raportat, totodată, la aceste forme ale acțiunii, Marita Inglehart enumeră câteva 
tipuri de reacţii de coping, propunând o clasificare bazată pe concepţia generalizării 
principiului coerenţei (consistenţei) cognitive. Ea nu foloseşte termenul de coping, 
pe care îl găseşte cu multe conotaţii care pot crea confuzii. Foloseşte în schimb doi 
termeni care sunt foarte clar legaţi de bazele procesului psihologic. „Evenimentele 
vieţii” se vor referi fie la reacţiile de „reducere a tensiunii”, fie la reacțiile de 
„evitare a tensiunii”. Aceşti doi termeni sunt dedușşi din teoria amintită. Astfel, 
obţinerea unei slujbe noi sau pierderea unei slujbe provoacă o tensiune care trebuie 
redusă. Sunt două posibilități: persoana respectivă va căuta să-şi restabilească 
armonia cognitivă, fie urmând un curs special de calificare, fie să-şi schimbe 
atitudinea față de noua situaţie. Pe de altă parte, la pierderea slujbei, tensiunea 
poate fi redusă prin reconsiderarea însemnătăţii acesteia sau prin găsirea uneia mai 
interesantă şi mai atractivă. Soluţiile prezentate se integrează în reacţiile de 
reducere a tensiunii. 

Atunci când apare inconsistența cognitivă, este posibil cel de-al doilea tip de 
reacţie. Un subiect poate evita tensiunea printr-o reacţie de îndepărtare de la 
subiectul specific şi orientarea atenţiei spre un alt domeniu. În acest caz, tensiunea 
existentă nu este redusă direct, dar este gonită din conştiinţă. Reacţia de evitare a 
tensiunii poate lua forme diferite: recurgerea la alte activități, la relaţii cu alte 
persoane, la devotament pentru copii sau profesie, la droguri etc. Ultima formă, cea 
mai gravă, este sinuciderea (M. Inglehart, 1991). 

Făcând referință mai mult la activitatea sportivă, copingul sau deprinderea de 
«a face față» cuprinde trei tipuri de strategii: emoțională, cognitivă şi 
comportamentală. Faţă de această tipologie a strategiilor, Smith şi Small au găsit 
opt subscale ale acestei deprinderi (capacitate), şi anume: pregătire, neînfricare, 
atitudine pozitivă, ingeniozitate, antrenabilitate în concentrare, managementul 
stresului, eficiență în situaţie dificilă. 

Printre cele mai relevante instrumente de evaluare a efectelor rezultate ca 
urmare a educației şi gestionării stresului, un rol deosebit revine chestionarului de 
vulnerabilitate la stres folosit de Miller şi Smith, care măsoară resursele generale 
de a face față la stres (obişnuinţele alimentare, de somn şi exerciții), precum şi 
resursele susținerii sociale (activităţi sociale, prietenii). Smith şi Small găsesc că 
sportivii cu un nivel redus atât al capacităţii de a face față (de exemplu, abilitatea 
de a se concentra, simțul realității şi activitatea permanentă), cât şi al susținerii 
sociale prezintă un mai mare risc de accidentare. Majoritatea studiilor găsesc că 

abilitatea de a face faţă la stres şi susţinerea socială interacționează predictiv asupra 
vulnerabilității sau rezistenţei la stres. Un asemenea instrument evaluativ poate fi 
utilizat şi în mediul militar, mai ales în activităţile fizice şi în evaluarea capacităţii 
la efort, ca sursă principală a stresului militar. 

Un aspect particular merită să stea în atenţia psihologului, comandantului şi 
antrenorului. Cercetările lui McCullagh au stabilit că stresul pozitiv (eustresul) 
poate fi legat de insuccesele sportivului. Evenimente, ca: schimbarea nivelului de 
responsabilitate a echipei, obţinerea unei burse sau indemnizaţii de către sportiv, şi 
care sunt considerate ca pozitive, devin mai târziu stresori, sportivul simțind 
«presiunea» răspunderii şi cerința de a acţiona bine, atât el, cât şi echipa. Astfel, 
stresul pozitiv poate avea efecte de creştere a pericolului greşelilor şi al 
accidentării. 

În sfârşit, trăsăturile legate de anxietatea competitivă joacă, de asemenea, un 
rol important, în asociere cu stresul, în creşterea probabilității eşecului sportiv. 
Acest fapt este mai evident la sportivii cu statut de «participanţi» în cel puţin 50% 
dintre concursuri sau competiţii, față de cei cu un număr mai mic de «starturi». 

Spre deosebire de antrenament, concursul are o foarte mare încărcătură 
emoţională care duce sistemul psiho-comportamental în stare de limită. Din 
mulțimea factorilor stresanți care determină această stare amintim: solicitările 
externe (frig, cald, diferenţe de fus orar) şi interne (eforturi musculare-motrice 
mari), solicitări psihice  intelectual-afectiv-volitive (decizii în condiţii de 
incertitudine şi criză de timp, reacţii la eşec sau succes, efort voluntar maximal); 
solicitările psihosociale (critica factorilor de conducere şi a presei, opinia familiei 
şi a celor apropiaţi, aprecierea spectatorilor); restricţiile regulamentare amintite mai 
înainte. Toţi aceşti factori se reflectă în sistemul psihic al sportivului, fie la nivelul 
deplinei conştientizări, fie în plan subconştient, determinând reacţiile adaptive şi de 
apărare pe care o bună pregătire ştiinţifică le organizează concertat pentru o 
eficientă conduită competițională. 

Situaţiile solicitante proprii concursului pot fi foarte intense sau mai puţin 
intense şi în raport cu capacitatea psihică a sportivului, cu experiența sa 
competițională şi cu nivelul de aspirație. Oricum, ele sunt generatoare de tensiuni 
psihice, exprimate mai ales în domeniul emoţional, dar cu ecou asupra întregului 
sistem psihic. 

Influențele stresului asupra comportamentului sportivului, asupra performan- 
telor sale, ca şi asupra probabilității apariţiei unor evenimente critice au fost 
demonstrate de multă vreme. De data aceasta sunt scoase în evidenţă influenţele pe 
care le au asupra şanselor de insucces ale sportivilor o serie (încă incompletă) de 
factori psihologici, a căror determinare se face prin intermediul reacției la stres, 
reducerea nivelului stresului, prin schimbarea calităţii reacției la stres, cu şi prin 
intermediul factorilor psihologici, prezintă un semn de speranţă, psihologul sau 
antrenorul putând preveni un număr însemnat de stări generatoare de situaţii critice, 
traumatizante din punct de vedere psihic sau fizic. 

Cunoaşterea sportivului, a personalităţii lui, a năzuințelor şi anxietăţilor, a 
condiţiei socio-psihologice de mai mică sau mai mare securitate personală sau 
socială, nivelul angajării în grupuri de performanță şi altele, sunt condiţii ale 
aplicării principiilor asistenţei psihologice raționale şi eficiente. 


10.2.2. RECOMANDĂRI ÎN ACTIVITATEA 
DE MANAGEMENT AL STRESULUI 


De regulă, stresul nu e controlat, din lipsa deprinderilor de a-l stăpâni. Câteva 
sfaturi pot micşora efectele stresului: 

— să ne planificăm cu grijă activitatea; dezorganizarea este generatoare de 

stres; 

— să însoțim activitatea noastră cu obiceiuri sănătoase şi cu relaxare, recreaţii, 

jocuri, yoga, meditaţie; 

— să discutăm stresurile personale cu prietenii, soţia sau persoanele apropiate, 

în care avem încredere; 

— să formăm atitudini pozitive faţă de propria persoană şi să evităm gândurile 

negative, pesimismul şi atitudinile defetiste; 

— să acceptăm recompensele, satisfacțiile provenite din micile realizări; 

— să acceptăm şi să tolerăm modurile de viaţă şi stilurile altora. 

Stresul este, cu predominantă, studiat din perspectiva funcționalității somatice, 
fiind evaluat prin prisma modificărilor homeostazice. El poate fi însă studiat şi ca 
factor perturbator al raporturilor dintre persoana şi lume prin prisma comunicării, 
cunoaşterii şi creativității. Astfel, sub influenţa stresului experiența perceptuală — 
ca şi componentă a cunoaşterii — tinde să falsifice reflectarea realităţii prin 
îngustarea câmpului perceptiv şi a tulburărilor de tipul iluziilor. 

În aceleaşi condiţii suferă şi capacitatea de fixare a memoriei, astfel încât, deşi 
redarea faptelor trăite în trecut se face cu claritate este suspendată înregistrarea şi 
transmiterea informaţiilor actuale. Putem comenta în acest context rolul memoriei 
afective, încărcătura emoţională supraliminală legată, de exemplu, de un accident 
profesional, dezorganizând raportul EU/lume. Acest raport este şi în funcţie de 
situaţii stresante şi de a o controla în cadrul procesului denumit coping. 

Răspunsul la orice stresor depinde de autoaprecierea propriilor capacităţi, de 
experienţele individuale anterioare şi de motivaţie. Poate exista un răspuns direct 
prin eliminarea sursei de pericol sau unul paleativ care constă în simpla reducere 
sau diminuare a percepţiei pericolului, în ignorarea lui sau în apelul la medicaţia 
anxiolitică. 

Există mai mulți factori etiologici care influenţează coping-ul. Ursin şi Levine 
evidenţiază trei „parametri” care îşi exercită în mod mai evident influența asupra 
coping-ului, cum ar fi: 

— controlul, aşa cum se întâmplă în condițiile competiţiilor sportive în care 
suporterii reprezintă în medie mai multe reacții biologice de stres decât 
jucătorii de pe teren care sunt în relație directă cu posibilitatea de a 
controla jocul; 

—  feed-back-ul care se realizează atunci când subiectul este informat despre 
derularea experienţei stresante, prin aceasta diminuându-se stresul. Astfel, 
stresul scade în timpul examenului atunci când examinatorul discută sau dă 
semnale că aprobă, acceptă modul şi conţinutul expunerii; 

— predicția conform căreia apariţia stresului poate fi anticipată, răspunsul la 
stres putând fi mai scăzut ca intensitate. Se poate produce însă şi efectul 
invers prin apariția anxietăţii anticipatorii. 

Coping-ul este un mecanism psihologic care influențează răspunsurile 
sistemului nervos şi ale celui endocrin dar care se poate perfecționa prin învățare. 
Astfel, prin repetarea stimulilor identici se ajunge la obişnuință, după Sokolov, în 
această situaţie, intensitatea răspunsurilor hormonale fiind diminuată. 

În literatura de specialitate s-au desprins şi evidenţiat, prin intermediul coping- 
ului, două etape ale reacției la stres: 

— cea fobică, unde stresul este de scurtă durată — în timpul căreia apare ca 

răspuns endocrin creşterea testosteronului; 

— cea tonică, atunci când stresul se prelungeşte şi testosteronul scade. Se 
subînţelege că, coping-ul devine eficace doar în faza tonică. 

Studiile experimentale confirmă rolul testosteronului şi în aceeaşi măsură a 
estrogenilor în mecanismele copingului şi în modificările care reprezintă substratul 
comportamentelor agresive. Aceste comportamente se declanşează în sensul 
accederii la o poziţie dominantă atât în cadrul unei relații interpersonale, cât şi în 
vederea soluționării unei probleme stringente sau frustrante. 

Perioada descrisă anterior corespunde instalării stresului, ea fiind urmată de 
edificarea raporturilor dominator/dominant prin coping. Lipsa de specificitate la 
stres, descrisă de Selye, este relativizată de tipul stresorului, durata expunerii la 
aceasta şi stilul de coping. Pentru aprecierea eficacităţii copingului s-a recurs la 
criterii comportamentale şi biologice. 

Dozările hormonale, testările imunologice, modelele de comportament 
experimentate pe animale care au înlesnit aplicarea medicaţiei antidepresive la om 
având ca rezultat diminuarea stresului, sugerează posibile legături dintre stres şi 
depresie, dar şi între stres şi alte tulburări psihice şi psihsomatice. 

În fapt, majoritatea acţiunilor răspund la ecuaţia: stresor specific sau agent 
patogen + reacţie specifică + reacţie de stres nonspecifică = boală. 

Afecţiunile psihiatrice recunoscute în psihiatria actuală, conform manualelor 
de diagnostic DSM III-DSM IV, ca fiind cauzate de stres sunt reacţia de stres 
posttraumatic, reacţiile psihopatologice scurte şi tranzitorii şi tulburările de 
adaptare. Acestea din urmă sunt întâlnite cel mai frecvent în condiţiile exercitării 
diferitelor activități cu stres profesional crescut. 

Dintr-o perspectivă psiho-socio-profesională pot exista deseori situații de 
excepţie în care teama de eşec şi stresul subiacent acesteia modifică performanțele 
profesionale. Persoana în cauză va prezenta tulburări de tip ciclotimic sau tulburări 
funcţionale, sănătatea sa fizică devenind o precupare dominantă şi o motivație a 
neîmplinirilor. Este cazul sportivilor de mare performanță sau a unor profesionişti 
precum astronauții, cercetătorii din stațiunile polare sau meteorologice şi actorii în 
perioada dinaintea premierelor. 

Pentru a evita comportamente generatoare de stres şi eşec se poate face o 
selecție a celor angajaţi sau angajabili şi ei pot beneficia de tehnici psihoterapeutice 
individuale şi de grup. În acest sens, Meichenbaum (1985) a propus o modalitate de 
prevenție a stresului insinuând tehnici de inspiraţie cognitivă şi comportamentală 
precum şi cele de învăţare a relaxării, de ameliorare a capacităţilor de autoevaluare, 
de rezolvare mentală a problemelor legate de stres, de cultivare a autosugestiei, 
jocuri de rol şi exerciții de simulaţie. 

Se cunoaşte exemplul relației dintre mamă şi copil, în situaţii de stres, 
constatându-se un nivel ridicat de cortizon la copil, dacă mama este percepută ca 
fiind stresată. Acelaşi fenomen are loc şi în condiţiile în care mama este absentă. În 
mod asemănător poate fi descrisă situaţia grupului de elevi care se simte vulnerabil 
şi îşi dezorganizează comportamentul atunci când apar situații de pericol, iar 
conducătorul grupului sau pedagogul nu se mai poate implica sau absentează. 

Aceleaşi variante de răspuns la factori stresori le regăsim pe terenul 
interferenţelor socioprofesionale, la echipele de lucrători sau angajaţi care trăiesc în 
mod hipertrofiat starea de stres în absența sau după pierderea conducătorilor. 
Manifestări asemănătoare le întâlnim şi la indivizii care în situaţii primejdioase în 
cadrul procesului muncii ajung izolați şi pierd contactul cu restul grupului. Situaţii 
frecvent regăsite în mediul militar şi implicit cel aeronautic, când depăşirea 
stresului devine o condiție fundamentală în vederea supravieţuirii individului 
izolat. Astfel, studiul şi comentariile asupra stresului ne ajută să înţelegem 
conduitele normale şi patologice în cadrul diverselor profesii, în mod deosebit 
acele militare, prin integrarea punctelor de vedere interdisciplinare de factură 
fiziologică, psihologică şi sociologică. 


10.2.3. PRINCIPII ŞI METODE 
ÎN GESTIONAREA STRESULUI 


Vom prezenta în continuare câteva principii şi metode care stau la baza 
managementului şi gestionării stresului şi care, parțial, vor putea fi aplicate şi în 
mediul şcolar. Aceste orientări generale şi metode sunt desprinse din recomandările 
Organizației Mondiale a Sănătății şi vizează ca programele de promovare a 
sănătății să recunoască importanţa abilităţilor oamenilor de a coopera cu agenţii 
stresori. În acest context, organizația mai sus amintită schimbă reprezentarea 
cotidiană şi comună privind natura cauzelor şi efectelor, evidențiind faptul că 

anumiți presupuşi agenţi stresori, cum ar fi supraponderabilitatea, fumatul, 
alcoolismul, dependenţa de droguri şi lipsa exerciţiului fizic, se constituie în efecte 
ca urmare a incapacității persoanelor de a coopera cu agenţii stresori zilnici, adică a 
adevăratelor şi realelor cauze care conduc la asemenea efecte. Dependenţa de 
droguri, implicit alcoolismul în rândul multor elevi şi studenţi, are o anumită 
etiologie specifică faţă de cea a celorlalte categorii. Cauza comună, conform 
organizaţiei citate, este incapacitatea persoanelor de a coopera cu agenții stresori 
zilnici sau, mai explicit, incapacitatea individului de a-şi gestiona factorii şi 
resursele generatoare de stres, pe fondul unei educații antistres scăzute sau 
inexistente uneori. 

Aceeaşi organizație semnala necesitatea ca profesioniştii din sănătate să-şi 
dezvolte interesul şi abilitățile necesare în promovarea sănătăţii prin studierea 
eficienţei unor noi abordări şi, ca atare, să pună un mai mare accent pe această 
nouă formă a educaţiei. 

Astăzi, mai mult ca oricând, sunt recomandate metode manageriale contra 
stresului de natură activă şi nu pasivă (când persoana stresată devenea un consumator 
pasiv de alimente, medicamente, psihoterapie etc.). În această situaţie, individul 
aştepta să fie „devirusat”, fără să-şi aducă vreo contribuţie în acest sens. Dat fiind 
nivelul extrem de ridicat al surselor de stres existente în societate, este necesar să 
găsim şi să aplicăm metode active de management care să implice într-un mod mai 
activ şi responsabil individul. Şi aceasta printr-o raționalizare mai eficientă, printr-o 
gestionare a stresului, a agenților stresori şi a efectelor ce le induc acestea. 

Exemplificăm prin câteva mijloace ce stau la îndemâna oricărui individ, 
organizaţie sau manager organizațional: 

— abilitatea rezolvării problemelor zilnice (incapacitatea profesională produce 

stresul de muncă); 

— realizarea echilibrului între muncă şi odihnă — loisir —, precum şi între 

activitatea desfăşurată şi satisfacția, plăcerea produsă; 

— relaxarea în timpul situaţiilor stresante, gimnastica productivă la locul de 

muncă şi prin intermediul pauzelor funcționale; 

— meditaţia, reflectarea asupra metodelor de preîntâmpinare şi diminuare a 

agenților stresori, a atitudinii faţă de aceştia şi efectele emergente lor. 

Dacă până în prezentul relativ apropiat (1991), Organizaţia Mondială a 
Sănătății cerea şi pregătea profesionişti în gestionarea şi managementul stresului, 
astăzi, aceeaşi organizație precizează că o atenție deosebită trebuie acordată 
pregătirii fiecărui individ în vederea formării abilităţilor necesare cooperării cu 
agenţii stresori ai vieţii zilnice, alături de capacitatea de a-i înlătura pe cei existenţi 
şi nocivi, precum şi a cauzelor interioare dăunătoare care se constituie în agenți 
stresori interiori şi care trebuie evitaţi. Specialiştii trebuie să educe indivizii în 
înlăturarea efectelor şi etiologiei stresului, individul devenind astfel coparticipant 
în această activitate şi nu un membru pasiv şi beneficiar. Apar aşa-numitele terapii 
complementare, unde chiar dacă psihologii şi managerii stresului îndeplinesc un rol 
important, se face necesară şi resimţită şi contribuţia individului. 

10.2.4. TEHNICI UTILIZATE ÎN GESTIONAREA 
ŞI MANAGEMENTUL STRESULUI 


Tehnici distale şi de decondiţionare emoțională 

Atât elevii şi studenţii, precum şi celelalte categorii trebuie pregătite şi instruite 
în înlăturarea nu numai a stresului propriu, cât şi pe cel al celor din jur, al membrilor 
familiei, organizaţiei, firmei. Printre alte metode şi practici ale gestionării stresului, 
specialiştii recomandă aşa-numitele tehnici distale (la distanță) de înlăturare a 
stresului, precum şi tehnicile de eliberare, de decondiționare a emoțiilor negative, 
coroborate cu decondiţionarea față de evenimentele neplăcute din trecut şi de 
protecţie faţă de forța emoţiilor negative ale evenimentelor din prezent, în consonanță 
cu pregătirea reuşitei proiectelor şi scopurilor viitoare şi a creării aşa-numitelor rețele 
de suport sau reţele antistres care au un suport interuman şi personal. Importanța 
acestor reţele umane de suport este considerabil regăsibilă la nivelul oricărui grup 
sau organizaţie instituţională sau nonformală, implicit în colectivul şcolar. Este 
regăsită mai mult în faza de îndepărtare a pericolului, ca fază principală a stresului. 

Cercetările efectuate de Institutul de Matematică a Inimii din California a 
confirmat importanţa acestei structuri antistres. Alți specialişti recomandă anumite 
practici psihoterapeutice, cum ar fi biofeedback-ul, care este o metodă şi un mijloc ce 
permit descoperirea funcționalității organismului pe baza simțurilor şi a schimbărilor 
vegetative şi metabolice ale corpului, care în mod normal nu ar putea fi descoperite. 
La aceste practici şi tehnici de decondiţionare adăugăm antrenamentele de relaxare, 
cum ar fi cele de relaxare progresivă, mentală şi de relaxare a imaginaţiei. 

Relaxarea progresivă constă în relaxarea unei părți a corpului, a muşchilor (în 
terapia de înlăturare a stresului, schimbările cele mai frecvente sunt tensiunea 
muşchilor, pulsul inimii şi temperatura corpului, în fiecare caz putând fi ataşați 
senzori, cu ajutorul unor aparate putându-se converti schimbările psihologice ale 
individului în informaţii uşor citite, evaluate de pe aparatele respective), apoi 
relaxarea totală a corpului. 

Relaxarea activităţii mentale urmează relaxării musculare şi contribuie în mai 
mare măsură la înlăturarea aşa-numitului stres spiritual şi mai ales interpretat, 
fiind necesară ca practică şi metodă antistres în mod deosebit în faza de ameninţare 
şi în situația de alarmă, pe când metoda relaxării progresive a muşchilor şi corpului 
este mai indicată în etapa de epuizare şi faza postraumatică. 

Lucrarea Training mental. Manual de autoechilibrare, autoformare şi auto- 
perfecţionare psihosomatică, de M. Braşoveanu, cuprinde, în structura sa tematică, 
cele mai moderne tipuri de relaxare psihică şi neuro-psihică. 

În ceea ce priveşte a treia fază, cea de relaxare a imaginaţiei, aceasta este 
necesară oricărei faze şi etape, un individ cu o imaginaţie fecundă şi relaxată va 
găsi soluţii şi modalităţi mai eficiente de ieşire din criză şi impas, evaluând mai 
uşor etiologia şi efectele stresului. Profunzimea relaxării mentale şi a imaginației 
depinde de nivelul de concentrare a atenţiei şi implicit a imaginației. Cu cât 
imaginația este mai bogată în imagini relaxante, cu atât efectele sunt mai benefice. 

Omul cu imaginație este un om creativ, care găseşte cu mult mai uşor soluții şi 
modalităţi de rezolvare a unor situaţii care pot deveni stresante chiar prin forţa lor 
imaginativă, contribuind astfel la formarea stresului interpretativ şi emoțional. 

În raport cu aceste metode clasice de relaxare, în literatura de specialitate mai 
sunt regăsite şi alte metode, cum ar fi metoda de relaxare a lui Gerda-Alexander, 
care este considerată ca un prototip al metodelor de relaxare cu caracter ritmic, sub 
influența metodei de inspiraţie ritmică a lui Dalcroze şi care se bazează pe două 
principii fundamentale: 

— căutarea entoniei, adică a jocului optimal al tensiunii musculare, joc elastic 
de o mare variabilitate, dintre tonusul diferiților muşchi sau diferitelor 
grupe musculare, urmărind pe această cale obţinerea tonusului potrivit când 
muşchiul nu este nici inert, dar nici foarte contractat; 

— studiul dinamic al mişcărilor într-o viziune psiho-pedagogică. 

De o mare importanță printre metodele de relaxare este şi cea a psihiatrului 
german J.H. Schultz, cunoscută în literatura de specialitate ca tehnica de relaxare 
autogenă (training autogen). Această metodă are un punct de plecare fiziologic 
coroborat cu cel mental, impactul resimțindu-se mai ales în planul gândirii, metodă 
foarte apropiată de alte practici specifice civilizaţiilor indo-tibetane, în mod 
deosebit de practicile yoga. În esenţă, această metodă se reduce la o autohipnoză 
provocată, asociată unei concentrări a conştiinţei, care împreună vor conduce, în 
final, la o detentă, la o deconexiune generală a organismului. 

Dacă aceste practici şi metode au ca efect gândirea şi capacitatea de concentrare, 
alte metode, cum ar fi cea a lui Marcel Rouet (v. lucrarea Relaxion Psychosomatique 
citată de M. Şelaru şi P. Braşoveanu în lucrarea Training Autogen sau Relaxarea) se 
diferenţiază de metodele bazate pe autoconcentrare, în general, şi pe cea a lui Schultz 
tocmai prin faptul că nu solicită în aşa mare măsură atenția, fiind benefică pentru acei 
indivizi care întâmpină dificultăți în capacitatea de concentrare a atenţiei. Prin această 
metodă, Rouet reuşeşte să creeze o serie de reflexe condiţionate vizând detenta 
neuromusculară, prin impregnarea subconştientului cu aceste reflexe, iar prin ştergerea 
progresivă a conştientului, urmărindu-se valorificarea resurselor subconştientului. Nu 
vom insista în mod deosebit asupra acestora, întrucât ele sunt destul de frecvent expuse 
în literatura de specialitate, ci vom insista mai mult asupra altor metode şi tehnici, cum 
ar fi practicile sugestiei şi autosugestiei şi în mod deosebit asupra tehnicilor radiante. 


Sugestia şi autosugestia 

Dacă prin sugestie (de la latinescul sugestio) se înţelege o influență exercitată 
asupra voinţei cuiva, autosugestia, în mod logic, reprezintă influenţa exercitată, de 
data aceasta, asupra propriei noastre voințe. Din capul locului, suntem frapaţi în 
această definiţie de alăturarea a doi termeni, definind două mari forțe psihice 
potențiale: sugestia şi voinţa, care se influențează şi se condiționează reciproc. 
După cum precizează psihologul P.P. Neveanu în Dicţionarul de psihologie, în 
sugestie „în principal este vorba despre putinţa pe care o are un individ de a 
impune, prin forța afirmației sale, o idee sau o emoție, uneia sau mai multor 

persoane. Reuşita sugestiei depinde de jocul dinamic al unor forțe care se găsesc 
atât în cel care sugestionează, cât şi în cel care este sugestionat. În acest sens, 
sugestia poate fi definită atât ca o acțiune persuasivă, respectiv foarte 
perseverentă, şi insistentă, prin care un individ impune altuia o idee, o credință 
sau o tendinţă, cât şi ca fenomen de supunere faţă de o idee, tendinţă sau credinţă, 
cu origine într-o acțiune exterioară şi care comportă o «ştrangulare» a puterii şi a 
libertăţii de voinţă a celui sugestionaP”. 

Potrivit aceluiaşi autor, autosugestia, această facultate general umană, inegal 
dezvoltată de la individ la individ, intervine în toate aspectele vieţii şi activităţii 
cotidiene, fenomenul şi metoda fiind luate în studiu în ultimele decenii şi aplicate 
în scopul echilibrării vieţii personale şi al sporirii eficienţei activității. 

Este util să precizăm de la început că autosugestia reprezintă o extraordinară 
forță a psihicului uman, fiind capabilă uneori de performanțe incredibile. Din acest 
punct de vedere, putem fi siguri că în abisurile fiinţei umane există o mare şi 
puternică „centrală”, capabilă să elibereze cantităţi uriaşe de energie psihică, 
urmând a fi folosite pentru dinamizarea şi potenţarea voinţei. Din nefericire însă, în 
majoritatea cazurilor, această instanță a subconştientului şi a inconştientului 
rămâne nefolosită. 

Un mare medic şi psiholog de la începutul acestui secol, Victor Pauchet, 
susținea că stăpânirea de sine, adică dominarea subconştientului şi inconştientului 
de către conştient, se învață ca o artă, ca un sport, aşa cum înveţi desenul sau 
tenisul, de exemplu. El a creat pe această cale o adevărată metodă de reeducare, 
care poate fi extrem de utilă celor ce doresc să fie beneficiarii relaxării. Plecând de 
la constatarea că fiecare om primeşte două feluri de educație — una care îi este 
făcută de altul şi alta, mult mai importantă, pe care şi-o face el însuşi —, V. Pauchet 
studiază metodele cele mai eficiente pentru a o dezvolta pe aceasta din urmă. lată 
cum se practică autosugestia, respectiv cum se dezvoltă cea de-a doua educaţie — 
educația prin sine însuşi (relaxarea fiind, după cum ştim deja, o formă a ei) — în 
viziunea lui V. Pauchet: „Veţi redacta în scris şi cu creierul odihnit una sau mai 
multe formule, exprimând calitatea pe care voiţi să o posedaţi, şi le veţi învăţa pe 
dinafară. De exemplu, dacă un conferenţiar vrea să se vindece de timiditatea care 
îl împiedică de a vorbi în public, va redacta formulele: «am încredere în mine 
pentru că inteligența mea se dezvoltă întruna»; «vorbesc zi de zi cu mai multă 
uşurinţă». În continuare, dimineaţa şi seara, el se va izola într-o încăpere, se va 
întinde pe un pat şi va sta într-o imobilitate absolută, cu ochii închişi. În 
continuare, va repeta, cu voce puternică sau chiar cu voce scăzută, formula care 
trebuie sugerată. O va repeta de zece, chiar de douăzeci de ori. Chiar dacă nu 
crede în ceea ce face, ideea sugerată va pătrunde în subconştient. Când îşi va 
relua ocupațiile, subconştientul său va fi impregnat deja cu ideea în cauză. 
Acţiunile şi formulele indicate se repetă timp de 8 zile, 15 zile, o lună, rezultatul 
obținut în final fiind uimitor. Cum succesul nu se va lăsa aşteptat, încetul cu încetul 
se va câştiga încrederea de sine, graţie progresului constatat.” Am reprodus 
această practică în scop aplicativ, ea fiind utilă şi necesară. 


291 


Autosugestia nu este utilă doar pentru a obţine calităţi şi performanțe, ci ea 
este una dintre condițiile necesare pentru a vă reconstitui sănătatea. Creierul 
acționează, pe de o parte, asupra funcţiilor psihice, asupra actelor voluntare şi, pe 
de alta, asupra funcţiilor organice. Atunci când repetăm autosugestii optimiste şi 
favorabile sănătăţii, că „mă simt bine”, funcţiile organismului se vor îndeplini mai 
bine şi tendinţa spre vindecare se va accentua. Evident, nu orice autosugestie poate 
anihila durerea sau îi poate conferi individului un tonus moral şi afectiv. 

Tot prin autosugestie putem învăța cum să devenim calmi, atenţi, energici, 
exact aşa cum învăţăm limbile străine, vioara, dactilografia etc. Dacă dorim să 
devenim calmi trebuie să ne forțăm, să ne păstrăm un aer calm şi răbdător. Este 
suficient ca într-o zi să ne relaxăm de 3-4 ori pe zi întinzându-ne relaxat pe un pat, 
într-o încăpere izolată, fără a mişca un deget, şi să spunem de 50 de ori, de 
exemplu, cu voce tare sau scăzută: „sunt calm” pentru a deveni într-adevăr relaxaţi. 

Vom insista în cele ce urmează cu unele exemple concrete prin care se poate 
evidenția forța autosugestiei. 

Celebrul explorator polar Fridtjof Nansen care, în incursiunile lui în pustiurile 
arctice şi ale Groenlandei, a avut luni de zile de susținut o luptă acerbă şi 
mistuitoare cu frigul, cu întunericul şi cu monotonia, fiind supus unui răspuns 
nespecific al corpului față de solicitarea acestor agenţi stresori termali, obişnuia să 
repete mereu, de zeci şi sute de ori, cu glas tare sau numai în gând: „Nu, n-am să 
mă dau bătut! Am să vă înving!”. lată cum relatează undeva, în jurnalul său, 
aspecte ale luptei sale cu frigul, pe care l-a îngenuncheat prin antrenarea psihicului 
în această luptă: „Ce zvonuri exagerate circulă despre fiigul arctic! În Groenlanda 
a fost frig şi, e drept, că nici aici nu e mai cald. Aici însă lupt împotriva frigului cu 
toate posibilitățile, inclusiv cu cele psihice. În Groenlanda nu ştiam să le folosesc 
pe acestea din urmă.” Precizăm faptul că în vederea antrenării sale pentru 
incursiunea spre Polul Nord, Nansen a traversat, în prealabil, Groenlanda pe 
schiuri, temperatura medie a zilei variind între —40 şi —42°C, ceea ce impunea o 
îmbrăcăminte adecvată în lupta cu asemenea intemperii. Aşa cum afirma Nansen, 
împotriva frigului se luptă nu numai cu veşmintele şi cu antrenamentul, ci şi cu 
autosugestia, respectiv cu forțele psihice. 

La rândul său, cunoscutul alpinist Teray Lionel ne vorbeşte despre etica şi 
filosofia alpinistului, pe care le-a dobândit prin permanente infuzii din conştient în 
subconştient, pe calea autosugestiei: „Încetul cu încetul îmi făuream un fel de etică 
şi de filosofie a alpinismului. Dar, pentru a-ți risca viaţa şi a te supune 
suferințelor, pentru a culege trandafirii ce înfloresc la granița cu imposibilul, 
trebuie să fii înzestrat cu forțe morale excepţionale, ce decurg din permanenta 
bombardare a spiritului cu bombe constând din sugestii pozitive, aducătoare de 
încredere în forţele proprii şi de speranță în victorie. Fără îndoială că mulți le 
poartă în ei permanent, dar pentru alţii ele nu se cristalizează decât încetul cu 
încetul, cu prilejul evenimentelor extraordinare, uneori neaşteptate, iar eu 
aparțineam acestora din urmă.” 

În acest context neozeelandezul Edmund Hillary, primul om care a escaladat 
Everestul, cel mai înalt vârf din masivul Himalaya, s-a pregătit ani de zile, 
împreună cu coechipierii săi într-o atmosferă de antrenament dur, dar şi de 
ambianţă psihică corespunzătoare şi, cu preţul unor eforturi extraordinare, al unor 
solicitări psihice tot atât de extraordinare, a obținut în sfârşit victoria. 

Asemenea acţiuni temerare, ce implică risc şi stres accentuat se regăsesc în 
cele mai multe domenii de activitate. Riscul şi stresul cosmonauților prezintă un 
interes aparte. Vom da un exemplu în acest sens, prin care evidențiem importanța 
autosugestiei în momentele critice. După cum se ştie, la întoarcerea navei pe 
Pământ există două riscuri în ceea ce priveşte evoluţia acesteia: dacă nava intră în 
straturile dense ale atmosferei sub un unghi prea mare, ia foc, iar dacă, dimpotrivă, 
unghiul este prea mic, ea va ieşi din atmosferă şi se va pierde pentru totdeauna în 
Cosmos. lată cum relatează prima eventualitate cosmonautul Nikolaev: „Este 
foarte interesant fenomenul, când nava începe să ardă la intrarea în straturile 
dense ale atmosferei. Prin hublouri se văd flăcările dezlănţuite şi se aud trosnituri. 
Ai impresia că o bucată din învelişul navei va zbura. Dar eu îi cunosc construcția 
şi nu trebuie să am astfel de îndoieli. Îmi spun mereu «Stai cuminte, las’ să ardă, 
coborârea decurge normal». Şi, într-adevăr, lucrurile s-au petrecut întocmai.” 


Placeboterapia 

Nu putem încheia această suită de exemple, pe care le-am dat pentru a 
evidenția rolul sugestiei şi al autosugestiei în activităţile şi preocupările umane şi 
ca forme ale educaţiei şi gestionării stresului, fără a evidenția rolul placeboterapiei. 
Ca ramură a terapeuticii, constă din faptul că bolnavul se vindecă de anumite 
suferinţe, nu datorită medicamentului care i s-a administrat, acesta fiind, în mod 
deliberat, lipsit de orice acţiune chimică sau farmacologică, ci datorită speranţelor 
şi încrederii pe care bolnavul în cauză le pune în respectivul medicament; cu alte 
cuvinte, pentru că el se autosugestionează că medicamentul care i s-a recomandat îl 
va vindeca. 

Istoria medicinii este plină de referinţe la adresa unui medic, care s-a bucurat 
de o mare vogă la vremea sa. Este vorba despre faimosul „conte” Alessandro 
Cagliostro, Giuseppe Balsamo, pe numele lui adevărat Joseph Balsamo. Se spune 
despre el că ar fi făcut adevărate vindecări miraculoase printre curtenii lui Ludovic 
al XVI-lea. Despre ce vindecări miraculoase poate fi vorba însă când, se ştie precis, 
că medicaţia de bază pe care o manipula Cagliostro-Balsamo nu era nimic altceva 
decât apa de fântână? 

De altfel, nu este primul caz când diverşi slujitori ai artei tămăduirii, folosind 
cele mai inofensive şi banale medicamente, au vindecat milioane şi milioane de 
bolnavi de tot atâtea suferințe care le făceau viața amară şi insuportabilă, prin 
intermediul stresului interpretat şi ireversibil. 

Doi cercetători contemporani, Reidenberg şi Lowenthal, au avut ingenioasa 
idee de a administra această „aqua simplex”, sterilizată în prealabil şi înfiolată, 
unui număr de 670 de voluntari, dintre care aproape jumătate erau medici sau cadre 

sanitare auxiliare. Odată cu injectarea, s-a înmânat fiecărui participant la 
experiment câte un chestionar cuprinzând enumerarea celor 25 de simptome pe 
care medicamentul injectat era susceptibil a le produce. Rezultatele sunt 
edificatoare din acest punct de vedere: 75 dintre cei chestionaţi au acuzat apariția 
senzaţiei de oboseală; 52 — imposibilitatea de concentrare intelectuală, 46 — 
somnolență; 44 — congestie nazală; 37 — iritabilitate; 28 — cefalee (durere de cap); 
17 — insomnii; 9 — febră şi 6 — variate erupții dermice. 

Profesorul Joyce de la London Hospital, căutând să analizeze stratul ştiinţific 
al acestei surprinzătoare şi insolite reacții a organismului, a făcut un experiment 
similar pe un lot mult mai omogen de subiecți: studenți în medicină, care prezentau 
diverse suferințe, înrudite sub raport etiopatogenic. 36% dintre aceştia s-au 
vindecat de suferința lor, deşi preparatul în cauză nu era decât apă distilată colorată 
în roşu. Autorul cercetării conchide sentenţios că terapia de tip placebo este o 
realitate cât se poate de palpabilă, iar efectele sale benefice trebuie exploatate cu 
toată convingerea de către medici şi medicină sau prin practicile alternative. Aceste 
efecte se exteriorizează mai ales în perimetrul temperamentelor şi caracterelor 
extravertite şi sociabile. 

Placeboterapia s-a integrat progresiv în contextul teoretic şi, mai ales, practic 
al ştiinţelor medicale; sub raport teoretic, în sensul că a permis diferenţierea 
reacţiilor psihice şi reflexelor condiţionate, care parazitează în mod obişnuit 
simptomatologia unei boli, de semnele propriu-zise ale bolii în cauză; pe plan 
practic, a permis obținerea, mai mult sau mai puţin consistentă şi mai mult sau mai 
puţin durabilă, a unor ameliorări sau chiar vindecări. Această tehnică 
psihoterapeutică ne-a demonstrat faptul că este o mare greşeală să disociem 
medicina corpului de cea a psihicului. Tot ea ne-a demonstrat faptul că orice 
pseudoremediu, orice terapie neînsemnată poate exercita efecte dintre cele mai 
semnificative şi surprinzătoare în sens pozitiv, dacă este exploatată în mod plenar, 
şi dirija credulitatea bolnavului. 

În explicarea acestui fenomen, în cele mai multe situaţii, se apelează la efectele 
induse pe cale psihologică, explicaţiile de acest gen fiind, de departe, cele mai 
importante. 

După cum ştim, bolilor le este proprie o anume încărcătură emoţională, mai 
mult sau mai puțin consistentă, existând interferenţe între componentele 
psihologice şi cele biologice. Din acest motiv, gândirea bolnavului nu numai că 
este deosebit de fragilă, dar şi foarte particulară, specifică. Ea este în totalitate la 
discreția unei temeri, fie ea chiar neîntemeiată; la discreția unei prejudecăţi; la 
discreţia ficţiunii, prin definiţie morbidă în cazul bolii. Bolile reprezintă 
amestecuri, în diferite proporţii, de tulburări organice ce au la bază modificări 
anatomice şi de tulburări funcționale (perturbări tranzitorii ale fiziologiei obişnuite 
a diverselor organe sau structuri). Bolile la care predomină elementul funcțional 
sau care apar ca pur funcţionale (ca dereglarea diverselor funcţii) sunt însă 
incomparabil mai numeroase decât acelea la care predomină elementul organic, 
biologic. Or, după cum s-a demonstrat deja, funcționalul este prin definiţie foarte 

labil şi, ca atare, extrem de accesibil regresiunilor placeboterapice. Se consideră de 
exemplu, că 60% dintre banalele dar nu mai puţin supărătoarele dureri de cap se 
vindecă perfect pe baza terapiei de tip placebo. Pierre Solie, în cartea sa intitulată 
Medicine et homme total, consideră că numărul bolnavilor imaginari, al acelora a 
căror suferință nu are un substrat real, organic, se ridică la cifra cu tot 
impresionantă de 90%. 

Am prezentat această suită de exemple spre a ilustra disponibilitățile psihice 
existente în fiecare individ, ca şi rolul autosugestiei în a le potența, în a le valorifica 
la maximum. Viaţa marilor personalităţi, istoria faptelor ieşite din comun nu este 
numai istoria anumitor vocaţii, a anumitor voințe şi inteligențe, a unui capital de 
muncă, ci indiscutabil, în aceeaşi măsură, şi istoria unor forţe autosugestive care au 
pus în mişcare întregul angrenaj psihic, forţe iminente educaţiei antistres şi 
managementului ce impun gestionarea lor rațională şi eficientă. Autosugestia poate 
fi identificată, după cum lesne ne putem da seama, cu veritabile „zăcăminte” 
existente în subsolul psihicului uman care, dacă sunt exploatate pe măsura 
posibilităţilor, aduc beneficii incredibile destinului individual. 

Sugestia şi autosugestia pun în funcţie mecanisme psihofiziologice mai 
profunde şi mai puțin cunoscute ştiinţei la ora actuală. Abia în ultimul timp este de 
semnalat o angajare concentrică şi polivalentă a numeroase centre de profil 
psihomedical care şi-au propus elucidarea proceselor care stau la baza influenţării 
directe sau indirecte a comportamentului şi reactivității umane în raport cu 
asemenea agenți şi tehnici — practici de protecţie — față de anumiţi agenţi stresori. 


Tehnici psihoneuroimunologice 

În continuare, vom face referință la unele practici ce aparțin domeniului 
ştiinţific, ale unei noi ramuri a medicinii, cea denumită psihoneuroimunologie. 
Aceasta, ca urmare a unor fapte şi fenomene empirice, când acţiunea agenților 
stresori specifici a fost reconvertită, având un impact comun cu agenții şi acţiunea 
nespecifică a acestora. Spre exemplu, în timpul epidemiilor, normal ar fi să moară 
mai repede şi în număr mai mare copiii şi bătrânii, datorită sistemului imunologic 
mai deficitar (incomplet dezvoltat la copii şi uzat la bătrâni). S-a constatat însă că 
mor mai mulţi adulţi, cu un sistem imunologic viguros. Întrebarea firească pusă de 
medici era: De ce? Răspunsul este simplu: copiii nu conştientizează efectele 
catastrofale ale epidemiei (de ciumă, spre exemplu), deci nu se tem de ea, iar 
bătrânii devin mai ignoranţi cu boala şi cu moartea, trăindu-şi în cea mai mare 
parte viaţa. Intervine aici stresul interpretat, cauzat şi mai ales amplificat de 
atitudinea față de agenţii stresori în faţa vieţii şi a morţii. Cei cu credință în 
Dumnezeu vor suporta mult mai uşor grija morţii, întrucât nutresc speranța unei 
vieți şi judecăţi favorabile, pe când păcătoşii sunt mai îngrijoraţi faţă de ceea ce se 
poate întâmpla cu ei. Aşa apare superstresul, distresul şi overstresul la adult, aceste 
forme ale stresului având un impact cu mult mai grav asupra unor boli cauzatoare 
de moarte şi, totodată, afectând sistemul imunologic. Ca atare, nu evenimentul 
(moartea), ci teama de eveniment trebuie anihilată în vederea diminuării stresului şi 
impactului său. Aici un rol deosebit îi revine psihologului, intervenţia şi rolul lui în 

asemenea situaţii limită (epidemii, catastrofe naturale etc.) fiind bine-cunoscute. 
Unele cercetări de acest gen, realizate de Institutul de Matematică a Inimii, au 
demonstrat că omul nu-şi distruge sistemul imunologic atât de mult atunci când 
apare evenimentul, ci atunci când îşi reaminteşte de el sau se gândeşte la un 
eveniment negativ posibil în viitor. Ca supravieţuitor al unui accident de automobil 
care putea să-mi devină fatal, mă îngrijorează mai mult amintirea celor petrecute şi 
mai ales a urmărilor nefaste, decât teama cotidiană de un posibil accident rutier. 
Deci nu impactul cu evenimentele şi nici chiar probabilitatea acestuia ne distruge 
sistemul imunologic, ci mai mult reamintirea lui. Recurgând tot la exemplul 
personal, ca urmare a acţiunii posttraumatice a evenimentului amintit, după trei ani 
s-a instalat datorită sistemului imunologic afectat, o depresie posttraumatică, cu 
consecinţe grave în plan profesional şi mai ales interrelațional. Revenirea la normal 
era aproape imposibilă, stresul reversibil în asemenea situaţii fiind transformat în 
unul ireversibil şi absolut. Evenimentul produs şi mai ales imaginea asupra 
efectelor posibile de a le fi indus, marchează emoţional toată viața individului, 
depăşirea fiind foarte greu realizabilă. 

Cercetările în domeniu au demonstrat că reamintirea unui eveniment afectează 
negativ sistemul imunologic; față de situația în care nu ne amintim asemenea 
evenimente, imunoglobina este ridicată şi endorfina scăzută. Un elev care-şi aduce 
aminte de efectul produs ca urmare a obţinerii unei note slabe sau altui insucces 
şcolar, prin amintirea lui va fi afectat mai mult decât atunci când se confruntă cu un 
asemenea agent stresor. De aceea, părinții şi chiar cadrele didactice trebuie să fie 
mai toleranți cu copiii şi elevii în vederea păstrării şi consolidării sistemului 
imunologic, ca urmare a stresului amplificat de aceşti agenţi. Încurajarea, vorba 
bună, metodele didactice bazate pe empatie şi transfer emoţional pozitiv, ajută mai 
mult în refacerea sistemului imunologic, generând speranță şi încredere, optimism 
şi poftă de viaţă. Se ştie că atunci când sistemul imunologic este puternic, toate 
celulele se regenerează în cortex. Exigenţa excesivă, intoleranţa şi agresivitatea din 
învățământ, dublate de incertitudinea viitorului, sunt câțiva din agenţii stresori ai 
mediului şcolar şi educaţional. Asupra acestora se poate acţiona prin tact 
pedagogic, umanism în relaţiile interpersonale şi, evident, prin întărirea sistemului 
imunologic. Nu blamul şi avertismentul sunt metodele pedagogice, ci înţelegerea şi 
toleranța faţă de unele abateri sau nereuşite şcolare. 


Tehnici sinergetice 

Prin utilizarea zilnică a acestor tehnici putem ajunge la următoarele rezultate 
pozitive: adaptabilitatea noastră şi a membrilor familiei, a copiilor în primul rând, 
fapt ce contribuie la o rezistență mai ridicată față de agenții stresori. De aici şi 
denumirea de tehnici sinergetice sau, mai ştiinţific, tehnici de sinergie a grupului 
Sau organizaţiei. 

Vom da un exemplu banal din cadrul cuplului familial: orice soţie poate greşi 
aranjamentul în pregătirea servitului mesei, să pună o furculiță greşit pe masă. Spre 
exemplu, soțul, venind stresat de la serviciu, va găsi în această greșeală o sursă şi 
un prilej de descărcare a nervilor asupra soţie, aceasta devenind un paratrăsnet al 
stresului acumulat la serviciu. Dacă şi soția are aceeaşi reacţie, neînțelegându-i 

starea, scandalul este iminent şi stresul propriu-zis se transformă în suprastres, cu 
consecințe mult mai grave, uneori chiar fatale. Acţiunea-reacția soției poate 
preîntâmpina asemenea situație indezirabilă, procedând cu tact şi calm, evitând 
cearta iminentă, ca urmare a unei banale greşeli şi a „alergiei” soţului la furculiță 
şi uneori chiar la mâncare. Sinergia constă tocmai în această cooperare şi toleranță 
şi nu în dispute, polemici, culminând cu stările conflictuale generatoare de stres, pe 
care noi l-am numi stres alternativ sau generativ. De ce aşa? Pentru că el apare ca 
o alternativă posibilă a unei stări de echilibru interior şi în cadrul grupului, fiind 
generat tocmai de starea alternativă, caracterizată prin lipsa echilibrului şi prin 
existența conflictelor intragrupale sau intrafamiliale emergente unor asemenea 
situaţii sau premise favorabile. 

Asemenea practici şi tehnici de sinergie a grupului se pot aplica la nivelul 
oricărui grup, colectiv şi organizaţie, implicit în cadrul colectivului şcolar. Un 
profesor cu „capsa pusă”, indispus, nu trebuie iritat sau provocat, la fel nici un elev 
cu „probleme”, care este mai irascibil şi chiar agresiv cu colegii şi cadrele 
didactice. În limbajul popular există o sintagmă celebră „nu mai pune paie pe foc”, 
fapt ce semnifică evitarea amplificării stărilor conflictuale şi, implicit, a agenţilor 
stresanți. Managerul, dirigintele în cazul colectivului şcolar, trebuie să soluţioneze, 
să gestioneze situaţiile stresante într-o manieră, pe cât posibil, favorabilă ambelor 
părți, fără părtinire şi frustrare, în mod principial. 

Prin tehnicile sinergetice, de sinergia grupului (interacţiune socială), după 
unii, sinergia de competenţe, mai repede am spune de abilități, şi prin capacitatea 
de gestionare a stresului ne păstrăm condiţia fizică şi mai ales pe cea psihică, 
precum şi capacitatea, abilitatea de a coopera cu agenții stresori. Toate aceste 
practici şi tehnici antistres conduc la o sănătate mentală şi încredere, ceea ce 
permite un control asupra vieţii şi activităţilor, ferindu-ne de anumiţi agenţi stresori 
interni şi externi. Oamenii sănătoşi sunt mai puţin vulnerabili agenţilor stresori şi 
se îmbolnăvesc mai greu decât cei predispuşi spre îmbolnăvire şi la care acţionează 
stresul interpretat sau imaginar. Aceştia cooperează mai uşor cu agenţii stresori, 
rezistă şocului schimbărilor sociale, mentalităților şi psihologiei sociale în general, 
a privaţiunilor şi frustrărilor, nemulțumirilor şi insatisfacţiilor de orice natură. Cei 
predispuşi morbidităţii sunt mai vulnerabili, cooperează mai greu cu agenții 
stresori, devin mai necompetitivi pe plan social şi profesional. Pentru societate este 
mai eficient să dispună de oameni sănătoşi, cu rezistenţă la îmbolnăvire, şi nu de 
indivizi bolnavi sau predispuşi îmbolnăvirii, care presupune subzistenţei lor costuri 
sociale cu mult mai mari. De aceea, investind pentru sănătate, investim pentru 
eficiență, principiu de care trebuie să ţină seama politica socială a oricărei puteri 
politice şi sociale. La fel şi în mediul şcolar şi sistemul educaţional: investind 
pentru pregătirea forței de muncă, investim pentru securitate naţională şi pentru 
viitor, în sens invers, vom ajunge o societate bolnavă şi îmbătrânită, cum de fapt se 
prefigurează viitorul destul de incert al societății româneşti. 

Sunt câteva reflecții asupra importanţei stresului şi a raportului acestuia cu 
educaţia. Aşa cum anticipam, între stres şi educaţie se pot instala raporturi de 
interacțiune şi intercondiţionare, de unde aşa-numitul stres şcolar şi educaţional, 

stres emergent condiţiilor şi acţiunii specifice şi nespecifice a unor agenţi stresori 
din învățământ şi societate. Aceasta prin lipsa oportunităţilor şi posibilităţii 
îndeplinii unor cereri, deci a dezechilibrului dintre cerere şi ofertă. 

Gestionarea şi managementul stresului din sistemul învățământului devine o 
necesitate, în acest sens sunt bine-venite măsurile întreprinse de executiv în 
vederea pregătirii manageriale a factorilor responsabili şi de conducere din 
instituţiile şi unităţile şcolare. Empirismul şi mai ales amatorismul multor manageri 
vor fi înlocuite cu metode şi practici manageriale, practici ce vor eficientiza şi 
optimiza activitatea educațională şi de conducere. 


Rezumat 


Prin cele prezentate, în acest capitol ne putem forma o imagine de ansamblu asupra 
acestui fenomen complex ce comportă în structura şi determinările sale atât factori 
obiectivi-independenți de individ, cât şi factori subiectivi ce ţin de natura şi 
particularităţile biologice şi psihologice ale fiecărui individ. După cum rezultă din 
conţinutul textului, etiologia acestui fenomen este foarte complexă precum şi tipologiile 
corespondente factorilor generatori, stresul devenind un fenomen cotidian cu un impact 
nociv pentru individ şi societate. Cunoaşterea cauzelor, mecanismelor şi formelor sale de 
manifestare vine în sprijinul fiecărui cunoscător al acestui fenomen, dispunând de unele 
resurse cognitive în vederea gestionării şi diminuării sale, demers ce impune atât 
cunoaştere, cât şi unele abilităţi ce țin de diversele practici şi tehnici ce pot contracara şi 
diminua fenomenul surprinse în conceptul mai puţin cunoscut şi care aparține ansamblului 
metodelor prin care este gestionat stresul, denumit coping, care nu semnifică altceva decât 
această activitate de contracarare, înfruntare şi diminuare a agenţilor stresori. 


Test autoevaluativ 


1. Stresul este un fenomen ce comportă în cauzele care îl determină: 


o singură categorie de factori cauzali mea neant nn enennanenne ae a 
maimulfi factori inca oceane la banateana teh b 
stresul nu este un fenomen... nana nana aa amana c 


2. In evaluarea stresului sunt implicate componente ce țin de: 


organismul individului eee ana enna nana ne a 
Fezistență psihică zace coate ag le ala doi ag b 
starea de sănătate fizică şi psihică men eneeneenee c 
nivelul trebuințelor şi intereselor n.on d 
efortul voluntar implicat în acțiune cm e 


3. Elementele structurale ale stresului sunt: 
situada smesanta meee E to 0 daia E 
schimbările fiziologice şi stările psihice . 
comportamentul rezultat ceea nana anemie 
agenfii SW eSOT Un toasoe aias e Aa o aiene eee ea aE En a ee TEARS R ERSA 

4. Evaluaţi raportul de corespondenţă dintre unii factori cauzali şi tipurile stresului: 
1. factori naturali: 


5. După natura emoțiilor pozitive şi negative se desprind două tipuri ale stresului: 
emoțiile pozitive conduc la 
emoțiile negative conduc la 


6. Identificaţi cel puţin patru tehnici de contracarare şi diminuare a stresului: 


PR E E E a 
E OEI LA MA ni nimerit o Mera te si atacau ma EA ae az aaa cc cita b 
ui made ete ea O ai e de da a cuie ee me ae ua ad a ea adi dada ENE c 
EE E E cd EA TA T A A ET d 
7. Tehnicile psihoneuroimunologice aparțin domeniului: 
RNAAR EE E E ie ta ia a 
EMPU C ataca e 53 00 a ap pd a cat a 2 0 ia d 8 oala la b 
religioszocult zece atita nalt ua a Pa du d a a aa c 


8. Copingul este concretizat: 
într-un ansamblu de practici şi procedee implicate în contracararea şi diminuarea stresului 


iata uta odata Cat ani d ai AA Adevarate ti al cca atol aa a bai seal ua eat a 
Ørin Agen Streso oriei ciao si ina il iti EE b 
prin procesele psihice implicate ........mmc nn nenea en c 


9. Evaluaţi principalele recomandări sugerate în vederea gestionării şi diminuării 
stresului: 


Exerciţii 


= 


Evaluați raportul stres-afectivitate. 

2. Identificaţi agenții stresori din societatea românească prezentă şi tipurile stresului 
corespondente acestor agenți. 

3. Elaboraţi strategiile necesare şi eficiente în vederea diminuării unor forme ale 

stresului. 

Capitolul 11 


MOTIVAȚIA — SUBSISTEM PSIHIC, 
ENERGETIC ŞI AUTOREGLATOR 


Structura problematicii analizate 


Investigarea acestui proces psihic reglator este deosebit de importantă, atât din 
perspectivă teoretică a mecanismelor funcţionale şi neuropsihice ale sale, cât şi din 
perspectivă practică — aplicativă, în vederea înţelegerii rolului şi importanței sale în viața 
cotidiană, şi mai ales în activitatea profesională a fiecărui individ. Am realizat o 
incursiune teoretică asupra conceptului de motivaţie şi asupra structurilor sale prin care se 
obiectivează acest proces, cum ar fi: trebuinţele, motivele, interesele, aspiraţiile, idealurile 
şi convingerile. Înțelegerea acestui proces psihic — a structurilor sale şi a tipologiilor 
emergente acestora — contribuie la stimularea şi eficientizarea activităților prezente şi de 
perspectivă, motivaţia fiind regăsită în orice tip de activitate, susținând şi dinamizând 
acțiunile. Capitolul este structurat pe asemenea structuri şi raporturi ale acestora cu alte 
procese şi fenomene psihice cu care interacționează, în mod deosebit cu cele reglatorii. 


11.1. Perspective analitice în delimitarea 
şi definirea motivaţiei 


La fel ca şi celălalt proces psihic analizat, afectivitatea, şi motivaţia este un proces 
complex şi diversificat. Pentru a înţelege aceste procese complementare vom realiza o 
succintă inventariere semantică asupra conceptului de motivaţie. În acest sens, se vor 
căuta unele răspunsuri şi interpretări asupra întrebării ce este motivația. 

Înainte de orice definiţie, prin motivaţie desemnăm o structură psihică 
funcţională a oricărui individ conştient sau o componentă centrală a proceselor 
psihice şi a psihicului uman, în general. Cu toate că despre rolul motivaţiei şi 
funcţiei de motivare au existat preocupări anterioare, motivaţia a fost definită 
numai în anul 1964 de către Atkinson, prin conceptul de motivaţie fiind desemnate 
„influenţele imediate ale direcției, vigorii şi persistenţei unei acţiuni”. În acelaşi an, 
Vroom a definit motivaţia ca „un proces ce guvernează alegerile făcute de o 
persoană, dintre formele alternative de activitate voluntară”. 

Din aceste definiţii, şi nu numai, rezultă că motivaţia este strict legată de 
activitate, acţiune şi comportament. Cu toate aceste note comune, conceptul de 

motivaţie nu cunoaşte, nici pe departe, o semantică unitară, Nuttin chiar vorbeşte 
despre anumite „peripeții? ale conceptului de motivaţie. De la un autor la altul, 
motivaţia a fost considerată ca o stimulare şi descărcare de energie (Freud, Lorenz, 
Hull), ca o reacţie învățată asociată unui stimul (mai ales din perspectivă 
behavioristă); ca un factor psihologic ce influențează comportamentul (Brown). 

După cum ne putem da seama, aceste puncte de vedere referitoare la motivaţie 
nu sunt unanim acceptate. Motivația nu se poate reduce nici la o cantitate de energie 
şi nici la impulsurile inconştiente, ea nu este nici o stare biochimică a unui ţesut, cum 
este interpretată de psihofiziologie, şi nici activare de celule nervoase. Polemizând cu 
aceste orientări, modele darwiniste, fizice şi cognitiviste asupra motivaţiei, Nuttin 
interpretează motivaţia ca o structură cognitiv-dinamică ce dirijează acţiunea spre 
scopuri concrete. Din această perspectivă, procesul motivaţional este perceput ca o 
„componentă centrală a suprastructurii psihologice a comportamentului uman” 
(Rădulescu în Popa Morariu, 1981), iar comportamentul este definit ca o activitate 
dirijată, şi nu ca o reacţie oarecare, având la bază un anumit substrat motivaţional. 
Desigur, motivaţia, şi mai ales motivele, nu stau numai la baza declanşării acţiunilor, 
ci, prin intermediul funcţiilor cognitive, acestea orientează şi dinamizează acţiunea, 
făcând individul responsabil de ceea ce întreprinde în plan comportamental. 
Motivația este definită de autorul citat anterior ca „un model intern (cognitiv, valoric 
şi normativ) al unui individ sau al unei clase de oameni privind atitudinile şi 
interesele personale sau grupale raportate la cerințele sociale generale, vizând 
totodată şi modalităţile specifice de satisfacere a acestora” (Rădulescu, op. cit.). 

Din definiția prezentată rezultă că motivaţia are o structură foarte complexă şi 
nu este nici pe departe reductibilă la un ansamblu de mobiluri, care stau la baza şi la 
realizarea comportamentului. 

Motivația desemnează atât aspectul dinamic şi direcțional al comportamentului, 
cât şi pe cel cognitiv, valoric şi normativ - responsabil. Motivația este cea care, în 
ultima analiză, este responsabilă de faptul că un comportament se orientează spre 
ceva - spre o anumită acţiune şi activitate, şi nu spre alta. Aici, în acest context 
interpretativ, un rol deosebit revine educației, aceasta fiind cea care dinamizează 
natura motivaţiei: a trebuințelor, motivelor, intereselor, aspirațiilor şi idealurilor, a 
gradului său de conştientizare şi subiectivizare. Din această perspectivă, P. Golu 
(1973) defineşte motivaţia ca „model subiectiv al cauzalităţii obiective, cauzalitate 
reprodusă psihic, acumulată în timp, transformată şi transferată prin învăţare şi 
educaţie în achiziție internă a persoanei”. 

Prin complexitatea şi diversitatea sa semantică, motivaţia este un concept foarte 
disputat şi chiar contestat de către unii psihologi, uneori fiind substituit unuia sau mai 
multor elemente structurale de conținut. Chiar dacă există mai multe perspective în 
definirea sa, în unanimitatea lor definițiile surprind relaţia dintre subiect şi acțiunile- 
conduitele sale. În acest sens, Al. Roşca (1943) definea motivaţia prin , totalitatea 
mobilurilor interne ale conduitei, fie că sunt măsurabile sau dobândite, 
conştientizate sau neconştientizate, simple trebuințe fiziologice sau idealuri 
abstracte”. Este adevărat că, între trebuinţele fiziologice-biologice şi idealurile 

umane diferențele sunt atât de mari, încât unii psihologi au disociat unele 
componente structurale ale motivaţiei de altele şi, mai ales, unele funcții ale acesteia 
de alte funcții. Astfel, P.P. Neveanu (1978), într-o manieră substitutivă, face referință 
la motiv şi nu la motivaţie, desemnând prin acesta un „act, sistem de impulsuri, 
imbolduri, pulsiuni interne, energizări sau activări, Stări tensionale sau mobiluri ale 
acțiunilor şi conduitei”. Din definiţia dată rezultă o sferă cu mult mai îngustă a 
motivației, fiind surprinsă în mai mare măsură latura filogenetică decât cea 
ontogenetică, cea internă decât cea externă, deci în mai mică măsură relaţiile de 
intercondiționare dintre subiectiv şi obiectiv. 

Definiţia citată devine operaţională pentru trebuințe şi motive şi, în mai mică 
măsură, pentru tendinţe, scopuri, interese, idealuri şi convingeri. Primele se 
regăsesc mai mult în stadiul filogenetic, exprimate prin nevoi, trebuințe-mobiluri 
interne, celelalte sunt specifice formelor superioare ale motivaţiei, care depind, în 
cea mai mare măsură, de efectele educaţiei. Ele se formează în decursul vieții 
individului, la zona de confluență dintre el şi lumea care îl înconjoară, ca urmare a 
relațiilor de intercondiţionare dintre subiect şi obiect. Desigur, acest raport este 
mediat de nivelul culturii şi educaţiei subiectului, numai prin acestea putându-se 
conştientiza necesitățile, trebuinţele, tendințele, valenţele, interesele şi idealurile şi 
care pot conduce la formarea unor convingeri şi concepții despre lume şi viaţă. 

Motivația este mai mult decât ansamblul acestor trebuinţe, impulsuri, 
energizări interioare. Situat la un nivel mai înalt, idealul educaţional circumscrie în 
mod conştient individul pe orbita propriei sale deveniri, împreună cu educația, 
idealul educativ, învățarea socială şi socializarea. Prin educaţie şi motivaţie, omul 
îşi stabileşte idealul de viaţă (social, cultural şi profesional, scopurile imediate şi de 
perspectivă, intenţiile, tendinţele, valenţele şi chiar normele şi valorile prin prisma 
cărora autocenzurează aceste influenţe exterioare şi presiuni exercitate asupra sa. 
Prin motivaţie se raportează la lume şi tot prin ea se menţine în sfera 
determinismului exterior şi interior. Motivația (prin unele componente) filtrează 
ansamblul acestor determinări-impulsionări, susținând energetic acțiunile şi 
comportamentele umane. Este definită din acest punct de vedere ca un „ansamblu 
de factori dinamici care determină conduita unui individ” (Sillamy R.) sau ca un 
ansamblu de factori sau imbolduri care declanşează, energizează, menţin (sau 
întrerup) şi direcţionează acțiunile sau comportamentele unei persoane, pe fondul 
unor determinări socio-culturale, socializatoare şi educaţionale bine determinate. A 
reduce motivaţia numai la o cauzalitate internă, fie ea şi subiectivizată, înseamnă a 
o scoate dintr-un context al determinărilor şi interacțiunilor. Ori, motivația 
surprinde tocmai această dinamică, fiind „primul element cronologic al conduitei” 
(Dicţionar de Psihologie socială, 1981). Spunem primul element, întrucât pe lângă 
motivaţie (dorinţă - tendinţa de a face ceva), acţiunea implică şi alte elemente, cum 
sunt cele legate de obiectul acţiunii, şi nu numai (Tudosescu, 1972), problemă 
analizată în alt capitol al lucrării. 

Din perspectivă psihosociologică, motivaţia este definită ca un proces ce 
desemnează „un ansamblu de mobiluri, trebuințe, tendinţe, afecte, interese, 
intenţii, idealuri care susțin realizarea anumitor acțiuni, fapte, atitudini” 

(Dicţionar de Psihologie socială, 1981). Referinţa face trimitere în plan grupal la 
nivelul grupului social, şi nu exclusiv individual, cercetările concrete de psihologie 
socială punând în evidenţă faptul că în grup motivaţia individuală se subordonează 
variabilelor motivaționale de grup, indivizii tinzând să-şi plaseze aspiraţiile şi 
performanţele în jurul mediei grupului care exercită, într-un fel, o influență 
normativă, reglatorie. Un studiu deosebit de interesant din acest punct de vedere 
este realizat de I. Nicola (1972) în teza de doctorat, în care este analizată 
interdependența dintre suportul motivaţional şi conţinutul axiologic al relaţiilor 
interpersonale. Am putea anticipa, din acest punct de vedere, o perspectivă 
axiologică în abordarea şi interpretarea motivaţiei, demers realizat şi de C. Mamali 
şi pe care îl vom întreprinde şi noi în cadrul acestui capitol. Idealurile, aspirațiile 
spre care tind indivizii sunt percepute ca valori atât individuale, cât şi sociale, 
însăşi profesia devenind astfel o principală valoare socială şi individuală. 

Până în prezent, în literatura de specialitate, s-a pus mai mult accentul asupra 
perspectivelor biologice şi psihofiziologice în analiza şi interpretarea motivaţiei, a 
factorilor intrinseci şi, în mai mică măsură, asupra factorilor extrinseci (punitivi sau 
recompensatori)). 

Şi din acest punct de vedere s-au desprins mai multe teorii asupra motivaţiei şi 
motivării. Acestea tind să se bazeze pe presupoziţia că viaţa individuală este animată 
de două categorii de forțe opuse care interacționează şi motivează acțiunile sau 
comportamentele. Una din aceste categorii grupează forțele generatoare de echilibru 
(homeostazie, stabilitate, consistență), iar cealaltă categorie grupează forțele care 
provoacă schimbarea şi dezechilibrul (incertitudine, incongruență, inconsistenţă). 
Motivația surprinde ambele categorii de forțe întrucât omul simte şi nevoia liniştii, 
armoniei, satisfacerii, acestea devenind scopul fiecărui individ. Totodată, el resimte 
şi nevoia schimbării, transformării, dezvoltării, devenirii şi autorealizării prin tot ceea 
ce desemnăm prin interese, scopuri şi idealuri. În mod paradoxal, omul este motivat 
atât pentru redobândirea şi menţinerea echilibrului, cât şi pentru schimbarea lui 
pentru un alt echilibru şi o altă ordine. Motivația se înscrie din acest punct de vedere 
într-o anumită „ordine” entropică, asigurând şi distrugând deopotrivă echilibrul şi 
ordinea lucrurilor. Prin nevoi, trebuinţe, motive, atracţii, interese, aspirații, intenții, 
tendinţe, scopuri, idealuri şi convingeri, omul şi umanitatea au menţinut şi schimbat 
în permanență acest univers raționalizabil în care trăiesc. 

Prin intermediul motivaţiei, omul a devenit om, autodefinindu-se şi consti- 
tuindu-se într-un vector al puterii în paralelogramul forțelor, purtându-şi în sine 
sensul propriei sale deveniri. Tot prin intermediul motivaţiei, specia umană îşi va 
menține această condiţie generică şi specifică în acelaşi timp. Dar nu pe fondul 
intereselor egoiste, pragmatice şi mercantile, ci a unei solidarităţii şi relative 
congruențe motivaţionale, coroborate cu o anumită educaţie globală şi profund 
umanistă, unde motivația altruistă ar trebui să devină un scop şi loc comun al 
umanităţii şi, în acelaşi timp, o obişnuinţă cotidiană colectivă. 

Dezideratele sunt greu de prevăzut pentru o perspectivă apropiată. Acestea vor 
deveni realitate numai atunci când motivația altruistă, pe care o propunem în 
cadrul tipologiilor făcute, va deveni o valoare focalizatoare, când dimensiunile 


303 


axiologice şi umaniste ale motivaţiei vor prevala în raport cu cele strict individuale, 
centripete şi preponderent pragmatice în funcție de sfera în care ea se regăseşte la 
categoriile de subiecți investigaţi, adică în sfera educaţiei. Asupra acestui raport 
dintre motivaţie şi valoare, a orientării valorice a motivaţiei a insistat C. Mamali 
(1981), aşa că nu vom mai insista asupra sa. Subliniem doar faptul că, în analiza 
raportului educație/motivaţie, am plecat de la premisa conform căreia educația 
percepută ca valoare supremă în societate îşi pune în mod gradual şi diferențiat 
amprenta asupra motivației şi implicit asupra acțiunilor şi comportamentului uman. 

Pe lângă caracterul structural al motivaţiei, aceasta are, aşa cum am mai arătat, 
şi un caracter procesual şi funcţional, fiind procesul psihic ce îndeplineşte mai 
multe funcții, cum sunt: 

— funcţia de activare internă difuză şi de semnalizare a dezechilibrului 

fiziologic sau psihologic; 

— funcție de mobil sau de factor declanşator al acţiunilor efective; 

— functie de autoreglare a conduitei (J.S. Brown, cf. Zlate, 1993). 

Motivația instigă, impulsionează, declanşează acţiunea, iar aceasta, prin 
intermediul conexiunii inverse, influențează însăşi baza motivaţională şi dinamica ei. 
Din această perspectivă, C. Mamali introduce conceptul de balanță motivațională, 
prin intermediul căruia explică raporturile dintre indivizii intrați în acţiune şi 
relațiile dintre rolurile lor. Balanța motivaţională, aşa cum precizează autorul citat, 
este dată de „raportul dinamic existent între nivelul ierarhic al motivelor proprii pe 
care părţile aflate în interacțiune şi le satisfac şi, respectiv, de nivelul ierarhic al 
motivelor pe care la satisfac ceilalți” (C. Mamali, 1981). 

Din perspectiva interacţionistă, balanța motivaţională se defineşte prin câmpul 
de forţe motivaţionale care apar între două sau mai multe părți (persoane, grupuri) 
(C. Mamali, 1981) datorită: 

— calităţilor şi intensităţilor trebuințelor pe care şi le satisface în cadrul 

interacțiunii respective fiecare parte; 

— calităţilor şi intensităţilor trebuinţelor pe fiecare parte aflată în interacțiune 

le satisface cealaltă parte; 

— calităţilor şi intensităților trebuinţelor generate în cadrul interacțiunii părților 

respective. 

Perspectiva cea mai eficientă de abordare a acestui proces psihic reglator este 
cea de tip holistic, unde motivaţia individului, integrată într-un sistem de intercon- 
diţionări, nu este analizată şi interpretată în mod izolat şi independent. O asemenea 
abordare de tip holistic este regăsită şi la marele psiholog A.H. Maslow, în 
cunoscuta lucrare Motivaţie şi personalitate, tradusă şi în limba română. 


11.2. Modalităţi şi structuri ale motivaţiei 


Nu vom putea înţelege raportul dintre educaţie şi motivaţie dacă nu vom 
analiza principalele modalităţi şi structuri ale motivaţiei, precum şi raporturile 
diferențiate dintre educaţie şi aceste structuri. 

Ín literatura de specialitate, atât română cât şi străină, ca principale structuri şi 
modalități de manifestare ale motivaţiei sunt cele pe care, în mod schematic, sunt 


redate în figura 11.1. 
pi Convingeri, 


concepții despre 
lume şi viață 


E Ia eine 


ÀA 


Energizant Motive Orientativ 
dinamizatoare direcționate 
Trebuințe de Trebuințe 
autorealizare de afiliere 
Trebuinţe de Trebuințe 
stimă-status de securitate 


Fig. 11.1. Modalităţi şi structuri ale motivației — arborele motivațional 


Trebuințe 


Trebuințe 


fiziologice 


11.2.1. TREBUINŢE 


Conceptul de trebuință este viu disputat în psihologie şi psihofiziologie. Din 
acest punct de vedere, aşa cum este bine-cunoscut, psihologul american Maslow 
evidenția în mod ierarhic această categorie a trebuințelor, prin piramida 
trebuințelor. La baza acesteia a pus trebuințele fiziologice, din această categorie 
făcând parte nevoia de hrană, de odihnă, nevoia sexuală, de temperatură potrivită 
şi microclimat, de adăpost. Aceste trebuințe, alături de celelalte, sunt redate în 
schema din figura 11.2. 

Din schema prezentată, interesează mai mult perspectiva psihologică decât cea 
psihofiziologică, filogenetică şi ereditară. De aceea nu vom insista asupra 
polisemiei sale interpretative. Referințele făcute sunt limitate în planul trebuințelor 
superioare-conceptuale şi specific umane, şi nu asupra celor organice, fiziologice, 
inferioare şi care nu cad sub incidența educației şi socializării. 

Trebuinţe de autoactuali- 
zare: de autorealizare şi de 
valorificare a propriului potențial 


Trebuinţe estetice: 
de simetrie, de ordine, de frumos 


Trebuinţe de cunoaştere: 
nevoia de a şti, de a înțelege şi de a explora 


Trebuinţe legate de apreciere şi stimă: nevoia de a te 
realiza, de a fi competent, de a câştiga aprobarea şi 
recunoaşterea celorlalți 


Trebuinţe legate de apartenență şi dragoste: 
nevoia de a fi împreună cu alţii, de a aparţine unui grup sau 
unei categorii sociale, de a fi acceptat de ceilalți 


Trebuinţe de securitate: a fi în siguranță, în afara pericolelor 


Trebuinţe fiziologice: de hrană, de sex, de odihnă şi altele 


Fig. 11.2. Configuraţia şi ierarhizarea trebuințelor (după Maslow) 


Facem referință la acele trebuinţe care se dezvoltă şi se conturează şi prin 
prisma factorilor educaţionali, cum sunt: trebuinţele cognitive (nevoie de a şti, de a 
înțelege, de a învăţa, de a descoperi şi de a explora), trebuințe regăsite şi în 
piramida prezentată. 

Dată fiind importanţa acestui concept, asupra sa au existat cu mult mai multe 
preocupări. De la Bize, care defineşte trebuinţa ca un proces pulsional de bază, la 
Freud, care delimitează prin trebuință spaţiul fiziologic de cel psihic, şi până la 
A.H. Maslow, J.M. Fauverge, P.H. Chombart de Lauwe, K. Lewin, H.A. Murray, 
G.W. Allport, diferențele semantice sunt enorme. Studii interesante asupra 
trebuințelor şi motivației, în general, găsim şi în lucrările de specialitate româneşti. 
Nu există manual sau lucrare de psihologie care, într-o formă sau alta, să nu 
analizeze problematica trebuințelor. Există în acest sens o lucrare consacrată 
problematicii vizate (Popa şi Morariu, 1981), unde se regăsesc studii cu referință 
directă asupra conceptului de trebuință. Din această lucrare mai interesant ni se 
pare studiul lui V. Constantinescu, care introduce o nouă dimensiune a trebuinţelor, 
trebuințele culturogene, trebuinţe cu incidență şi emergență exclusiv educațională. 
Retțin atenția şi clasificările făcute de McDougall asupra trebuințelor, acesta delimitând 
trebuințele de stimă şi autoafirmare care, la rândul lor, se subdivid în trebuințe de 
independență, siguranță de sine, încredere în sine, autoapreciere. Într-un sens generic, 

ele sunt trebuinţe ale Eu-lui sau de a cuceri un statut, coroborate cu recunoaşterea 
meritelor de către alţii etc. 

Prin aceste tipuri, specii ale trebuinţelor, autorul citat nu numai că depăşeşte 
viziunea clasică şi statică asupra trebuinţelor, ci alături de alți autori (H. Picron, O. 
Klimberg, M. Kalab, L. Seve, H.F. Harrow, P.P. Neveanu, A. Leontiev, B. 
Malinowski, R. Linton, H.A. Murray, Al. Roşca, B. Zorgo, C. Mamali etc.) lărgeşte 
şi adânceşte în formă şi conținut acest concept atât de viu disputat. 


11.2.2. MOTIVE 


Din perspectiva analizei raportului educaţie-motivaţie, motivele sunt foarte 
apropiate de valoare, selecție-opţiune, fiind asimilate unor anumite cauze interne, 
unor comportamente, unor pulsiuni interne, impulsuri, imbolduri sau propensiuni. 
Din acest punct de vedere, P.P. Neveanu (1977) întrevede prin motiv un important 
factor de selectivitate-de opțiune. De aceea, la baza opţiunilor profesionale, alături 
de unele trebuinţe, interese şi idealuri, stau şi motivele. Ele sunt acele impulsuri 
care declanşează (determină înscrierea candidaţilor pentru admiterea la o anumită 
facultate), susțin energetic (motivează pregătirea pentru admitere şi activitatea 
educaţională în timpul şcolarizării în învățământul superior) şi, nu în ultimă 
instanţă, orientează acţiunea de învățare în mod selectiv spre anumite module şi 
discipline, corelative cu anumite capacităţi şi competenţe pentru care se pregătesc. 
La acestea mai concură fondul aptitudinal, voinţa şi celelalte trăsăturile de 
personalitate ale fiecărui individ. 

Totodată, motivele sunt legate şi corespondente, uneori, cu procesele psihice 
afective. Ele oferă satisfacţii, mulțumiri, încredere, optimism şi împliniri personale. 
Unde nu intervin motivele, trebuinţele pot rămâne în stadiu latent, fără a fi activate 
şi reactivate, devenind sau degenerând într-o sursă de insatisfacție, neîmplinire şi 
frustrare. 

Analiza motivelor prin prisma raportului educație-motivaţie pune în evidenţă 
mai multe tipuri de motive, pe care le analizăm în continuare: 

— motivele profesionale se exprimă prin anumite tensiuni şi mobiluri 
conştientizate şi centrate în sfera intereselor şi idealurilor profesionale, a realizării 
profesiunii spre care aspiră fiecare individ. Ca motive profesionale evidențiem 
aspiraţiile elevilor/studenţilor spre un ideal profesional; 

— motivele cognitive sunt rezultate din caracterul procesual al învăţării şi din 
nevoia de a i se asigura o anumită stimulare cognitivă, exprimată prin: curiozitate 
ştiinţifică, nevoia de a şti şi de a descoperi, satisfacţii provocate de conţinutul 
predat şi, mai ales, de utilitatea practică a celor predate şi învăţate. Din această 
categorie fac parte următoarele motive: dorinţa elevilor/studenţilor de a cunoaşte 
(în sens general facem referință la curiozitate) şi atracţia (interesul teoretic) 
exprimată de elevi/studenţi pentru unul sau mai multe obiecte de învățământ etc.; 

— motivele social-morale sunt caracterizate prin anumite elemente atitudinale, 
învăţarea şi pregătirea — educaţia în general, fiind percepute ca valori şi îndatoriri 
sociale şi morale prin prisma acestor tipuri de motive. În această categorie sunt 
incluse motivele care vizează scopuri cu caracter social, dar care nu exclud 
motivele individuale, fiind în complementaritate cu acestea; 

— motivele individuale, personale sunt acele motive a căror sferă de 
semnificaţie este legată de propria personalitate: fiecare, în mod conştient, învaţă, 
se pregăteşte pentru a ajunge ceva sau cineva (trebuinţa de status fiind evidentă din 
acest punct de vedere), doreşte deci să ocupe un anumit loc în ierarhia profesională 
şi socială, cu alte cuvinte, activitatea de a învăţa vizează un scop care coincide cu 
un anumit suport motivaţional, cu o gamă diversă de motive; 

— motivele materiale sunt acele motive unde valenţele trebuinţelor sunt, în mod 
preponderent, de ordin material, concretizate în condiţii materiale de muncă şi 
viață, securitatea viitorului individual şi al familiei, ele declanşând acţiuni ce se 
înscriu într-un orizont de factură materială, pragmatică şi de perspectivă imediată. 
La aceste motive contribuie, în mai mare măsură, educaţia economică, 
managerială, profesională, juridică şi, în mai mică măsură, educaţia care înscrie 
individul într-un orizont ideatic spiritual, moral şi abstract; 

— motivele de ordin afectiv sunt acele motive care au la baza lor elemente de 
ordin emoțional, atât emoţiile pozitive cât şi cele negative, printre cele pozitive 
evidențiindu-se dragostea şi respectul față de părinți, sentimentul datoriei față de 
aceştia, dorinţa de a crea mulțumire (bucurie) părinţilor, simpatia şi respectul față 
de profesori având un impact pozitiv în activitatea de învăţare; pe când cele 
negative, exprimate prin emoțiile negative, teama de pedepsele aplicate de părinți, 
anxietatea determinată de atitudinea rigidă a unor profesori, sentimentul de regret 
sau de ruşine față de profesori, părinți sau colegi etc., implicând consecințe 
negative în raport cu această activitate; 

— motivele autorealizării surprind în structura lor atât elemente legate de 
aspirație şi nivel aspiraţional, cât şi elemente legate de nivelul superior al 
trebuinţelor, adică ale trebuinţelor de autorealizare, deci motivele autorealizării 
apar pe fondul interferenţei dintre aceste două structuri motivaționale, J. Bruner le 
identifică chiar cu „aspirația către competenţă”, iar după D. Vintilescu, ele sunt 
evaluate ca fiind „dorință de autorealizare”. Această categorie de motive este 
direct legată de un anumit nivel al procesului de formare a conştiinţei de sine, 
conştientizarea lor presupunând cunoaşterea şi aprecierea corectă a propriilor 
capacităţi care să-i conducă de la traducerea dorințelor în fapte-realităţi. Rolurile 
socializării şi educaţiei sunt decisive în formarea acestei categorii de motive. 

Alţi autori (Buzărnescu) mai adaugă la acest registru motivele psihosociale, 
motive generate de stările de spirit dominante în mediul în care individul îşi 
desfăşoară activitatea. 

Specifice activităţii educaţionale şi învățării sunt motivele şi motivația 
învățării şcolare (D. Vintilescu, 1977). Prin conceptul de motivaţie a învăţării 
şcolare sunt desemnați factorii interni ai personalităţii elevului/studentului, care îi 

determină, orientează şi susțin eforturile de învăţare. În cadrul acestui tip de 
motivaţie, evident, un rol important revine motivelor. Asemenea preocupări 
regăsim şi la I. Neacşu în Motivație şi învăţare (1978), lucrare care adânceşte 
problematica raportului dintre educaţie şi motivaţie, în mod deosebit dintre 
educația şi motivaţia şcolară şi a învăţării. 


11.2.3. INTERESE 


La fel ca şi celelalte modalități ale motivaţiei, nici interesul nu cunoaşte o 
interpretare semantică unitară. La început, interesul era confundat şi substituit cu 
motivul, mobilurile interne conştientizate. În acest sens, Holbach, unul dintre 
filosofii materialişti francezi, afirma că interesul este unicul „mobil al acțiunilor 
omeneşti”, fapt susținut şi astăzi în limbajul cotidian (cei mai mulţi nu recunosc 
motivele drept mobiluri ale unor acțiuni, ci mai degrabă interesele). În raport cu 
afectivitatea, Helvetius defineşte interesul prin „tot ce ne poate produce plăcere şi 
ne poate feri de suferință”, reducându-i sfera de manifestare în plan afectiv - 
hedonic. 

Interesele nu sunt reductibile la trebuinţe şi motive, cu toate că la baza lor stau 
aceste structuri motivaţionale. În structura lor psihică intră componente cognitive, 
afective şi volitive (conative). Aşa cum afirma Chircev (1978), interesul este o 
atitudine stabilă de natură emoţional-cognitivă faţă de anumite obiecte şi activități. 
Cu alte cuvinte, acesta presupune o raportare atitudinală selectivă-preferențială față 
de ceva şi/sau cineva. Din această perspectivă, interesul este definit ca „«o relaţie» 
selectivă, preferenţială şi de durată a individului faţă de anumite obiecte, persoane, 
evenimente ori domenii de activitate” (Bogdan, 1973). Acesta presupune o 
structură informaţional-cognitivă ce realizează legătura între un subiect interesat şi 
un obiect interesant pentru subiect. Exemplu: elevii şi studenții sunt interesaţi în 
mai mare măsură pentru disciplinele de specialitate decât pentru cele fundamentale, 
pentru că primele reprezintă o valență şi o funcţie instrumentală (rol în îndeplinirea 
scopurilor şi idealurilor) mai mare decât ultima categorie. Deţinând rolul de factor 
selectiv şi propulsiv, interesul devine un factor mediator între nevoi şi 
umane. 

Dintr-o perspectivă mai sociologizantă, „interesul reprezintă expresia nevoilor 
sociale, devenite conştiente sub forma scopurilor şi năzuințelor, ale grupurilor 
sociale şi ale societăţii în ansamblul ei” (Bădulescu, în Popa şi Morariu, op. cit.). 
În calitatea sa de nevoie socială devenită conştientă, interesul reprezintă o expresie 
a unităţii subiectivului (individual şi/sau colectiv) cu obiectivul, acesta putând lua 
forma năzuinţelor, aspirațiilor şi idealurilor. Nu trebuie confundat însă cu aceste 
componente ale motivaţiei. Interesul reprezintă orientarea selectivă spre anumite 
domenii de activitate sau persoane, pe când aspiraţia, spre exemplu, reprezintă 
tendința spre ideal, spre ceva dorit, adică spre o trebuinţă conştientizată în plan 

emoțional sau care să producă efecte dezirabile din acest punct de vedere. 
Totodată, față de aspirație şi ideal, interesul vizează o finalitate mai apropiată, şi nu 
de perspectivă îndepărtată, finalitate circumscrisă, de regulă, într-un plan pragmatic- 
utilitar, şi mai puţin spiritual şi chiar cultural-educaţional. Punând un accent mai 
mare asupra intereselor prin prisma raportului educaţie-motivaţie, putem deduce că 
educația lărgeşte şi aprofundează sfera intereselor, în mod prioritar interesele 
cognitive şi educaționale. Cu cât creşte mai mult nivelul cunoaşterii, creştere 
realizată prin intermediul educaţiei, cu atât mai mult se dezvoltă motivația 
cognitivă, între educație şi motivaţie (interese) instituindu-se un raport 
proporțional. Aşa cum subliniau Berlyne, Harlow, Leontiev şi P. Golu (1974), 
interesul pentru cunoaştere presupune el însuşi o motivaţie intrinsecă cognitivă, 
adică nevoia — trebuinţa — conştientizată de a cunoaşte cât mai mult, de a înțelege 
lumea care te înconjoară, de a descoperi, precum şi nevoia de autocunoaştere. 

Interesele, în mod deosebit cele cognitive, structurează motivația epistemică 
de tip explorativ, care face trecerea la motivaţia intelectuală şi la care 
preponderente sunt interesele ştiinţifice şi predispoziția spre creativitate. 

După cum se poate deduce, interesul nu este numai o componentă structurală a 
motivaţiei ci, prin natura şi forma sa de manifestare, acesta poate fi considerat 
drept un indicator sintetic al personalității, în mod deosebit al caracterului. În 
funcţie de atitudinile şi responsabilitățile asumate ne putem da seama de structura 
caracterială a fiecărui individ, precum şi de corelația existentă între interese şi 
atitudinile promovate. 


11.2.4. ASPIRAŢIE ŞI NIVELE DE ASPIRAŢIE 


Asupra acestor concepte au existat mai multe preocupări teoretice, aspirația 
fiind confundată şi asociată altor fenomene psihologice, cum ar fi dorința, tendința, 
motivul, scopul şi idealul, fără a se fi realizat o delimitare tranşantă între aceste 
structuri motivaţionale. De asemenea, există şi păreri conform cărora aspiraţia şi 
nivelul de aspirație sunt percepute într-o manieră substitutivă. 

Aspiraţia este analizată şi asociată şi cu alte fenomene psihologice, cum ar fi 
dorința. Din acest punct de vedere, Paul-Henry Chambart de Lauwe în lucrarea 
Cultura şi puterea (1982) defineşte aspiraţia prin dorința activată de imagini, 
modele care sunt implicate într-o cultură şi contribuie la continua ei „inflorire”. 
Dorinţa, la rândul ei, reprezintă o trebuință conştientizată şi o stare emoţională 
îndreptată spre un anume obiect material sau ideal. 

În raport cu tendința, năzuința şi idealul, P.P. Neveanu (1978) defineşte 
aspirația ca fiind o năzuință, structură motivaţional-finalistă, tendința având un 
caracter mai mult conştientizat şi cu o cotă valorică crescută de performanţă şi 
autorealizare, angajare afectiv-voluntară, focalizată valoric, prezentând aspect de 
proiectare şi ideal. Pe lângă asocierea cu tendinţa şi idealul, aspiraţia este asociată- 
raportată şi altor componente psihologice, cum sunt: afectivitatea şi voinţa, fiind 
dependentă uneori de acestea. 

Aspiraţia nu se confundă şi nici nu se substituie scopului şi nici idealului, 
aceasta prefigurând un anumit ideal şi consolidând totodată anumite scopuri. Ele 
sunt părți inseparabile care se intercondiționează şi întrepătrund reciproc. 

Aspiraţia este strict legată de valoare, valență şi expectanță, adică de ceva ce 
reprezintă o valoare şi spre ceva ce atrage şi satisface şi, totodată, spre ceva ce 
reprezintă o anumită probabilitate în realizarea dorinței exprimate şi a scopului 
propus. Evident, aspiraţia este corelativă şi cu nivelul educațional, iar pragurile şi 
nivelurile aspiraţionale sunt dependente de nivelul şi educaţia fiecărui individ. În 
acelaşi timp, aspiraţia este dependentă de fondul aptitudinal şi de structura 
personalităţii în general. De multe ori, aspiraţiile devin iluzii, proiecții imaginare şi 
irealizabile, pentru că individul nu deţine fondul aptitudinal necesar realizării 
acestor intenții şi aspirații. 

Aspiraţia este şi poate fi analizată şi exprimată în raport şi cu alți indicatori de 
măsurare, cum ar fi: 

— nivelul de aspirație; 

— tensiunea de aspirație; 

— gradul de tensiune al aspirației. 

Vom analiza în continuare conceptual de nivel de aspirație, concept care a fost 
introdus şi folosit pentru prima dată de psihologul german E. Hoppe, în anul 1930, cu 
sensul de „așteptări, scopuri sau pretenţii ale unei persoane privind realizarea sa 
viitoare într-o sarcină dată” (apud. Cosmovici, 1996). După A. Hope, nivelul de 
aspirație se referă la scopurile, expectaţiile, revendicările unei persoane privind 
realizarea sa viitoare într-o sarcină dată, iar după J. Frank, nivelul de aspirație este o 
sarcină pe care individul încearcă să o atingă explicit, cunoscând nivelul 
performanţei anterioare în această sarcină. Făcând trimitere la latura cantitativă şi nu 
la cea calitativă, alți autori definesc nivelul de aspirație prin „mărimea performanţei 
pusă ca obiectiv de atins, nivelul resurselor economice considerate ca fiind 
dezirabile, nivelul social şi profesional de atins” (Dicționar de sociologie, 1993). 

Nivelul de aspirație este definit prin performanța pe care individul doreşte să o 
realizeze într-o activitate viitoare şi într-un timp determinat, sau prin 
scopul/scopurile pe care subiectul şi le propune să le atingă într-o activitate 
(Dicţionar de psihologie socială, 1987). Nivelul de aspirație mai este evaluat şi 
definit prin expectanţă sau nivelul de expectanţă, adică prin rezultatul pe care 
individul estimează că-l va obține, pornind de la o apreciere realistă, avându-se în 
vedere întotdeauna situaţii concrete bazate pe o estimare judicioasă a şanselor de 
realizare (Radu, 1991). 

Există şi alte definiţii propuse de diverşi autori pentru nivelul de aspirație. 

Pentru F. Robaye, nivelul de aspirație ar cuprinde „scopurile pe care subiectul 
şi le propune să le atingă într-o activitate sau sector de activitate în care este 
angajat profesional, social, intelectual”; pentru P. Fraisse, nivelul de aspirație nu 
este altceva decât „rezultatul scontat de o persoană înainte de a executa o 
activitate”, iar pentru E. Hurlock, nivelul de aspirație reprezintă „standardul pe 
care o persoană se aşteaptă să îl atingă într-o performanţă dată”. 

Alături de aceste puncte de vedere personale, Grand Dictionnaire de la 
Psyhologie (1992) defineşte nivelul de aspirație ca fiind „nivelul de performanţă pe 
care individul doreşte să-l atingă atât în lucrările repetate în laborator, cât şi la 
finalul activităţilor din toate domeniile vieţii sale, cel de profesor de exemplu”. 

Din definițiile prezentate se pot desprinde două sensuri ale nivelului de 
aspirație, în sens larg fiind specifice năzuinţele, tendinţele, dorinţele individului de 
a realiza ceva în diferitele planuri ale existenței şi activităţii sale în domeniile: 
material, social, şcolar, profesional; iar în sens restrâns, nivelul de aspirație, 
specific elevilor este „nivelul de performanţă indicat printr-o notă şcolară, pe care 
acesta, adică elevul, încearcă să-l atingă cu prilejul verificării cunoştinţelor la un 
obiect de învățământ oarecare” (Golu, 1974). 

Nivelul de aspirație acţionează asupra individului pe două direcţii, una de 
mobilizare a resurselor energetice în vederea desfăşurării activităţii, iar cealaltă de 
direcționare a activităţilor. El poate determina grade diferite de mobilizare pentru 
activitatea sa în general şi pentru învăţare în particular, fie contribuind la 
intensificarea efortului individului, fie diminuându-l. Nivelul de aspirație devine 
astfel o puternică sursă a activității. În funcţie de nivelul său maxim sau minim, el 
maxime sau minime. 

Între nivelul de aspirație şi performanță se instituie permanente raporturi de 
interrelaționare. Cercetările efectuate şi experienţa practică au evidențiat faptul că 
un nivel de aspirație înalt atrage după sine performanțe ridicate şi invers, nivelul 
scăzut al aspiraţiei atrage scăderea performanţelor (Potorac). 

Relaţia dintre nivelul de aspirație şi performanță este de intercondiţionare, în 
sensul că nivelul de aspirație influenţează performanţele viitoare, iar, la rândul lor, 
performanţa şi experienţa anterioare, contribuie şi influenţează un anumit nivel de 
aspirație. 

Nivelul de aspirație este raportat şi la nivelul de expectanță. Dacă nivelul de 
aspirație este perceput sau evaluat ca fiind rezultatul pe care individul speră, 
doreşte, i-ar plăcea să-l obţină, nivelul de expectanță reprezintă nivelul pe care 
individul estimează că-l va obține pornind de la o apreciere realistă, apreciere care 
se bazează pe aptitudinile şi capacitățile proprii, dar şi pe expectanţa anterioară. În 
timp ce nivelul de aspirație constituie o proiectare a personalității, a trebuinţei de 
autorealizare sau performanță, nivelul de expectanţă are în vedere totdeauna situaţii 
concrete şi se bazează pe o estimare, un calcul al şanselor (Radu). 

Aspiraţia şi nivelul de aspirație sunt indispensabil legate de performanţă şi 
motivaţia de performanţă sau, mai bine zis, trebuinţa de performanţă, care nu este 
altceva decât o imagine anticipativă a realizării acelei trebuinţe sau aspirații. 

Între motivaţia de performanță şi nivelul aspiraţional se instituie permanente 
raporturi de intercondiționare: motivaţia de performanță amplifică nivelul 
aspiraţional, iar aceasta determină creşterea calitativă a motivației de performanţă. 
Cei care dispun de o motivaţie de performanţă, dispun în acelaşi timp de un nivel 
aspiraţional, ele devenind structuri complementare şi intercondiţionabile. Dorinţa şi 

motivaţia de succes sunt de neconceput fără un nivel aspiraţional ridicat, care, aşa 
cum o demonstrează practica şcolară, sunt aproape inexistente, predominând în mai 
mare măsură motivaţia de evitare a eşecului decât motivele de performanţă şi 
dorinţa de succes. 

Ceilalţi doi indicatori, nivelul şi gradul de tensiune al aspiraţiei, caracterizează 
anumite laturi ale motivaţiei şi, prin aceasta, comportamentul individului şi al 
grupului. Primul este dat de diferenţa dintre nivelul aspirației şi cel al rezultatului 
final, iar cel de-al doilea este reprezentat de raportul dintre cele două variabile 
(ancu, 1993). 

Ambii indicatori sunt corelativi şi în funcţie de nivelul de aspirație, adică de 
performanţa proiectată şi dorită într-un anumit interval de timp. Elevii şi studenții 
care se mulțumesc cu rezultate mediocre şi cu un nivel de aspirație scăzut nu se vor 
caracteriza printr-un nivel şi grad de tensiune ridicat, deci nu-i caracterizează nici 
ambiția, nici voinţa, în cele mai multe situații depăşindu-le şi interesul. 

Concluzia care se desprinde este că nivelul de aspirație ridicat şi rezultatele 
scăzute predispun spre tensiuni mai ridicate, iar nivelul de aspirație scăzut şi 
rezultatele mai bune spre tensiuni scăzute. Nivelul şi gradul de tensiune cel mai 
ridicat ar trebui să apară în condițiile în care nivelul de aspirație şi gradul de 
realizare sunt foarte scăzute şi când valorile lor sunt mai mici. 

După cum se poate observa, problematica supusă analizei este foarte 
complexă. Procesul constituirii nivelului aspirațional este dificil şi complex. El 
angajează în mod interdependent un sistem de factori în care interacțiunile au o 
cinetică diferențiabilă după vârstă, gradul de raportare la sarcinile şi scopurile 
educaţionale, coeficientul de probabilitate cu care situaţia didactică — dispozitivul 
pedagogic — satisface sau nu aşteptările elevilor/studenţilor (ceea ce am denumit 
prin expectanță), precum şi în funcţie de alte judecăţi evaluative (Neacşu, 1978), şi 
chiar de sintalitatea colectivelor şcolare. 

Nivelul de aspirație este dependent de foarte mulţi factori şi variabile 
independente. Un model de analiză a nivelului de aspirație în raport cu unele 
variabile sociologice şi psihologice este cel al lui Skorny Z. (apud colectiv, Tineret 
şi valori morale, IDSP, 1972). 

Între nivelul de aspirație (n A) dintr-un colectiv şcolar poate să apară în 
termenii unei formule cu valori şi funcţii de probabilitate; 

astfel n A = fes, els, s.G, P.M., C.P.), 
unde: eS — experiența de succes; 

els — experiența de insucces; 

sG — standardul de grup, colectiv şcolar; 
PM -— procesele şi structurile motivaționale; 
CP — condiţii (stări ale personalității). 

La toate acestea mai contribuie sistemul educațional prin nevoile sistemice 
educaționale, planul de învăţământ obiectivat în obiectivele sale fundamentale şi 
operaţionale. 

Desigur, cele mai omogene şi coezive colective sunt cele în care n A sunt 
egale cu P, aceasta datorită faptului că fenomenul comunicării şi cel al 
intercunoaşterii sunt mai transparente. În colectivele în care n A este mai mare 
decât P, este posibil ca aceste niveluri să aibă un grad mai scăzut de probabilitate în 
realizare şi, evident, să fie mai puțin realiste, iar acolo unde n A este sub 
probabilitățile sale de realizare, înseamnă că acţiunile motivaţionale din partea 
cadrelor didactice sunt lipsite de consistență sau chiar inexistente. 


11.2.5. CONVINGERI 


Chiar dacă literatura de specialitate nu este preocupată în prea mare măsură de 
această structură psihologică, problematica convingerilor este foarte importantă 
pentru studiul şi lucrarea noastră. Să definim această structură motivațională 
complexă. Înainte de toate, convingerea înseamnă certitudine asupra unei idei, teze, 
teorii şi desemnează o informaţie validată în mod argumentativ, ce nu mai are 
lacune şi care să conducă spre incertitudine şi neconvingere. Aceasta înseamnă că 
orice convingere presupune, mai întâi, o bună edificare informaţională asupra 
adevărurilor sau faptelor date. Pe lângă dimensiunea informaţională, educațională 
necesară, convingerile mai presupun şi elemente de ordin afectiv. Ele îmbină 
dimensiunea rațională cu cea afectivă, devenind structuri cu mult mai complexe 
chiar decât motivele şi interesele. 

Raportată la acțiune şi implicit la activitatea educațională, convingerea este legată 
de acestea mai mult indirect decât direct. Ea impulsionează şi influențează mai mult 
spre acţiune, decât determină. Convingerile orientează-direcţionează, la fel ca şi 
aspirațiile dar nu declanşează acţiunea sau comportamentul. Uneori convingerile 
reprezintă un suport ideatic, ele constituindu-se într-o structură motivaţională ce se 
impune în manifestările comportamentale şi relațiile interpersonale. 

Pe lângă dimensiunea cognitivă şi afectiv-emoţională, convingerile se află în 
stricte raporturi de interdependenţă cu interesele şi cu atitudinile, cu caracterul. Nu 
depunem eforturi pentru a ne convinge de ceva sau cineva dacă nu ne interesează şi 
nici nu urmărim convingeri într-un plan sau altul, dacă adoptăm atitudini de 
indiferență şi respingere. 

În acest sens, convingerile sunt acele structuri motivaţionale care realizează 
„sudura dintre cognitiv, afectiv şi atitudinal” (Bogdan, 1973), sudură care 
determină, uneori sau impulsionează de cele mai multe ori, individul înspre acțiune 
cu toată energia ființei sale. Ne referim la convingerile morale, religioase, 
patriotice şi ştiinţifice, care reunesc atitudini şi voințe puternice şi indispensabile 
profilului psiho-moral al oricărui individ. 

Convingerile sunt definite de alți autori ca idei adânc implantate în structura 
personalităţii, puternic trăite afectiv, care împing, impulsionează spre acțiune. 
Unele dintre acestea pot deveni chiar sentimente (în mod deosebit sentimente 
intelectuale şi morale). Ne referim la convingerile şi sentimentele patriotice care, 

pe lângă latura pur afectivă, de trăire, mai implică şi o dimensiune informațională. 
Devin convingeri acele idei sau informaţii care reprezintă pentru individ o valoare, 
o certitudine subiectivă, care îl ajută să stabilească ceea ce este valabil, optim, 
necesar, să distingă între bine şi rău, frumos şi urât, adevăr şi minciună. Sunt 
convingeri numai „ideile - valoare”, adică cele care fuzionează cu trebuinţele, 
dorinţele, aspiraţiile, năzuinţele individului şi cu trăsăturile sale de personalitate. 
Totodată, ele îşi au rădăcinile adânc înfipte în afectivitatea insului, în emoţiile, 
sentimentele şi pasiunile acestuia. Convingerile implică suporturi cognitive 
raționale, informaţionale şi afectiv-atitudinale. Educaţia îşi pune din acest punct de 
vedere amprenta atât asupra dimensiunilor şi structurilor cognitiv-informaţionale, 
cât şi asupra celor afective. 


11.3. Interacțiunea dintre motivaţie 
şi unele procese psihice 
şi structuri ale personalităţii 


Motivația nu este un proces psihic autarhic, ci interacționează cu toate 
celelalte procese şi fenomene psihice, în coroborare cu unele elemente şi 
componente ale personalităţii. Psihologii consideră ca fiind mai relevante 
următoarele interacțiuni: 

e motivaţie — cognitie; 

e motivaţie — competenţă; 

e motivaţie — performanță; 

e motivaţie — afectivitate. 


11.3.1. MOTIVAŢIE — COGNIȚIE 


În ultimul timp, de pe poziţia unei tendinţe de individualizare, psihologii 
cognitivişti şi psihologia învăţării se arată tot mai preocupaţi de relaţiile ce se pot 
stabili între motivaţie şi cogniție, străduindu-se să clarifice resorturile 
comportamentului individual în termenii concepţiei de sine. În acest sens este 
foarte frecvent utilizat conceptul de Eu, prin acesta individualizându-se motivele 
globale la nivelul individului evidenţiindu-se totodată faptul că manifestările 
individului, conduita sunt declanşate de motive foarte personale. După Markus şi 
Wurf (apud. Nicolau 1996), abordarea cognitivă a motivaţiei ar consta tocmai în a 
descrie maniera în care scopurile, valorile, aspiraţiile, temerile sunt reprezentate în 
conceptul despre sine şi implicit cel despre Eu. 

Perspectiva psihologică-cognitivistă permite analiza motivaţiei în raport cu 
individualitatea Eul fiecăruia. W. James a intuit valenţele motivaționale ale Eu-lui 
ideal, ale reprezentărilor pe care le avem despre formele virtuale sau anticipate ale 

Eu-lui. Faptul că sistemul concepţiilor despre sine cuprinde idei asupra devenirii 
potențiale a individului îi oferă posibilitatea de a regla comportamentul şi creează o 
legătură conceptuală între „Eu” şi motivație. B. Schlenker invocă această tradiție 
atunci când construieşte în jurul conceptului o imagine a identităţii, o teorie a 
motivaţiei. Imaginile dezirabile ale identității exprimă ceea ce persoana ar trebui şi 
ar putea să fie. Spre deosebire de idealuri ca forme ale motivaţiei, imaginile 
dezirabile „ascultă? de constrângerile realităţii şi ţin cont de antecedentele şi 
competențele individului. 

Depăşind acest cadru teoretic putem conchide că raportul motivaţie-cogniție 
este intermediat de activitatea educaţională şi mai ales de activitatea didactică. În 
procesul predării şi a învățământului în general sunt prezentate conţinuturi care 
dezvoltă şi întrețin apetitul de cunoaştere, interese şi curiozități epistemice, alături 
de unele pasiuni şi sentimente intelectuale. 


11.3.2. MOTIVAŢIE — COMPETENŢĂ 


Cu aplicabilitate deosebită în mediul şcolar, şi nu numai, motivaţia poate fi 
analizată în raport cu competenţa. Referindu-ne la raportul motivaţie — competență, 
subliniem faptul că competența este în dublă relaţie cu motivaţia: prin ceea ce 
reclamă ca orizont motivaţional, şi prin ceea ce se atinge, se realizează în planul 
pregătirii şi performanţelor acestuia. În ceea ce priveşte prima relaţie amintită, ea 
se exprimă prin faptul că nivelul aspiraţional al intereselor şi trebuinţelor, este sau 
ar trebui să fie corespondent cu competenţa de care dispune o persoană în plan 
socio-profesional. 

Nu întotdeauna se întâmplă acest lucru. Imaginea falsă-deformată despre sine 
a unora conduce spre niveluri aspiraţionale şi status social ce depăşesc 
competențele reale sau ideale. Aşa apar carieriştii, ariviştii, indivizii cu tendinţe de 
lideritate, cei care convertesc în orice moment mijloacele în scop, şi care pot fi 
numiţi machiavelişti, care de cele mai multe ori ignoră educaţia şi cultura, şcoala 
devenind un mijloc şi nu un scop. 

Aceştia nu mai ţin seama de realitate, ci pun pe prim plan imaginile dezirabile 
de sine şi aspiraţiile emergente acestora, construindu-şi aşa-numitele Eu-ri viitoare, 
neținând seama de valenţele motivaţionale ale Eu-lui real, punând pe prim plan Eu- 
l ideal sau Eu-l posibil-virtual, cum îl denumeşte Nurius (apud. Nicolau, /bidem), 
Eu-ri exprimate prin concepții, proiecții despre propriul Eu în anumite stări 
viitoare, virtuale. Prin acest tip de Eu facem legătura între prezent şi viitor, un rol 
deosebit revenind în acest sens socializării anticipative, iar din perspectiva 
structuralist-funcționalistă, grupului de referință şi atribuţiilor de status şi rol ale 
viitorilor absolvenţi. 

Acest raport poate fi evidențiat şi prin intermediul competenţelor incluse în 
procesul de învățământ, mai ales când idealul educaţional coincide cu cel 
profesional. 

Din perspectiva acestui raport, personalitatea este percepută ca un sistem 
dinamic care se autoorganizează prin combinarea unui număr mare de subsisteme 
şi procese, implicând în structura sa şi elemente de ordin cognitiv în coroborare cu 
cele de ordin motivaţional şi volitiv. Autoorganizarea şi dinamica personalităţii 
sunt determinate de procesele reglatorii, în mod deosebit de motivaţie. 

Printre cei care analizează motivaţia la nivelul sistemului de personalitate se 
evidențiază Maslow. Această relaţie impune ca, pe de-o parte, să se ţină seama de 
criteriul valorii, iar pe de altă parte, să releve pregnant particularități, niveluri şi 
forme ale reglajului motivaţional-voliţional. Maslow este cel care afirmă caracterul 
psihologic necesar al valorii prin intermediul motivaţiei, respingând teza nihilistă 
privind raportul psihic/valoare, adică interpretarea valorii personalității într-un 
cadru extrinsec psihicului uman. Neluarea în evidență a valorii în context 
psihologic arată Maslow (apud Neveanu, 1977), duce la relativism sau valorizare 
nihilistă. O personalitate se remarcă prin natura intereselor, trebuinţelor, idealurilor, 
convingerilor, adică prin motivaţie. Există reale diferențe psihologice şi operațional- 
instrumentale între personalități prin prisma orizonturilor şi suporturilor motivaționale. 

Personalitatea este cea care validează şi/sau este validată de către motivaţie şi 
alte procese psihice. Aceste argumente şi nu numai, îl îndreptățesc pe Allport 
(1991) să conchidă că „motivaţia este o problemă centrală în studiul psihologic al 
personalității umane şi că orice teorie a personalității pivotează analizei naturii 
motivaţiei” atât la nivel static, cât şi dinamic. Din perspectivă dinamică, motivele 
sunt motorul personalității (Allport), ele modificând dar şi modificându-se deodată 
cu dezvoltarea personalității, a competenţelor şi capacităţilor acestora. 

În literatura de specialitate românească, analiza raportului motivație- 
personalitate o regăsim la N. Mărgineanu (1973). Autorul citat studiază motivaţia 
în raport cu caracterul, subliniind importanța acestuia în structura motivaţiei, în 
mod deosebit a intereselor şi idealului. Conţinutul motivaţional al caracterului este 
format din tendinţe şi valenţe înnăscute şi dobândite. Dacă tendinţele ereditare sunt 
aproximativ aceleaşi pentru toți oamenii, tendințele dobândite şi valenţele se 
diferențiază funcţie de nivelul educaţional şi cultural al fiecărui individ, precum şi 
de determinările socioculturale ale societăţii — de nevoile educaționale ale acesteia. 
Tendinţele şi valenţele cresc odată cu dezvoltarea economică, educaţională şi 
socioculturală (Mărgineanu), iar conţinutul motivaţiei este funcţie de sfera 
tendinţelor şi valenţelor, în primul rând de diversitatea şi complexitatea lor. 


11.3.3. MOTIVAŢIE — PERFORMANŢĂ 


Acest raport a fost analizat de către unii psihologi (McClelland, apud. Lazăr, 
1982) prin prisma motivaţiei de performanţă în raport cu personalitatea. Ei au 
desprins, din acest punct de vedere, personalități puternic predispuse spre 
performanţă, succes şi aspirații înalte, şi nu spre evitarea eşecului şi insuccesului. 
La prima categorie este mai evidentă motivaţia de succes (Ms), iar la cea de-a doua 

motivaţia de evitare a eşecului (Mes), care după cum vom vedea predomină la 
mulți elevi/studenți. 

Problematica acestui raport, în sinteza şi sincretismul său funcţional, a condus 
la conceptul de motivaţie de performanţă, care nu are un trecut prea îndepărtat şi 
nici nu cunoaşte abordări teoretice şi aplicative deosebite. Acest concept este produsul 
psihologici anglo-saxone apărând, aşa cum semnala A. Lazar (1982), într-un context 
teoretic particular la D.C. McClelland şi colaboratorii săi. În circuitul ştiinţific 
apare după anul 1972, în acea vreme existând puţine lucrări axate pe această temă, 
cu toate că orientările psihologice, praxiologice şi spiritul pragmatic şi utilitar erau 
în plină ascensiune. 

Aşa cum uşor se poate deduce, motivaţia de performanţă are o sferă de 
aplicabilitate cvasigeneralizatoare şi este strict legată de eficiența activităţii. Ea este 
o proiecţie şi anticipare ce cauzează şi chiar determină efortul voluntar şi reglajul, 
fiind strâns legată de voință. Nu se admite şi nici nu se concepe motivaţie de 
performanță fără efort şi susținere energetică şi implicit afectivă. Performanțele se 
constituie într-o resursă afectivă şi motivaţională, implicându-le şi determinându-le 
totodată. Activitatea didactică prin natura sa se vrea şi trebuie să fie performantă 
implicând o asemenea motivație. 

Acest comportament de realizare „achievement behavior”, de orientare spre 
realizare „achievement orientation” sau ca străduință de realizare „achievement 
striving” (apud Lazar) este regăsit sau mai bine-zis ar trebui să se regăsească şi în 
mediul şcolar. Din păcate, în cele mai multe instituții educaţionale şi la cei mai 
mulţi elevi/studenţi primează motivaţia de evitare a eşecului şi de obţinere a unor 
rezultate care permit promovarea la limită şi nu performanța. 

Alături de motivaţia de performanţă, deosebit de important pentru lucrarea 
noastră este optimul motivațional. Aşa cum anticipam, acesta surprinde şi exprimă 
corelaţia dintre intensitatea motivaţiei şi gradul de dificultate a sarcinii cu care se 
confruntă individul. Cu cât între mărimea intensității motivaţiei şi gradul de 
dificultate a sarcinii (de învăţare în cazul nostru) există o mai mare corespondență 
şi adecvare, cu atât şi eficienţa activităţii va fi asigurată. 

Optimul motivațional exprimă raportul favorabil dintre intensitatea motivaţiei 
(motivele implicate în activităţi) şi performanţa, rezultatele obţinute. Într-o 
cercetare realizată de noi într-o instituție de învățământ superior militar am putut 
desprinde faptul că optimul motivațional este condiţionat de percepția dificultății 
sarcinii, uneori fiind supraestimată, alteori fiind subapreciată. Liniaritatea dintre 
intensitatea motivaţiei şi performanță apare în cazul dificultăţilor de nivel mediu, 
când o motivaţie de intensitate medie ar fi suficientă în rezolvarea şi obţinerea cel 
puţin a rezultatului scontat. 

Aceeaşi cercetare evidențiază faptul că vectorii motivaționali ce pot influența 
performanţele, succesele şcolare cunosc o anumită ierarhie desprinzându-se 
imaginea anticipativă a profesiei cu sarcinile şi răspunderile ei, motivaţia şi dorința 
de succes prezente, efectele produse în viitor de profesie şi carieră, teama de a nu 
face faţă cerințelor funcției, performanțele obținute anterior şi complexitatea 
activităţii sarcinilor. 

11.3.4. MOTIVAŢIE — AFECTIVITATE 


Raportul dintre motivaţie şi procesele afective este perceput ca un raport de 
incluziune şi determinare reciprocă. Printre autorii români îi amintim pe V. Pavelcu 
şi P.P. Neveanu, iar în rândul psihologilor străini amintim reprezentanții teoriilor 
motivaţionale ale afectivității, R.W. Leeper şi P.T. Young (Gavriliu, în Sartre, 
1997). El arată că afectivitatea nu este un simplu însoțitor al motivului, deşi capătă 
proprietăți motivaţionale. La fel şi unele motive se exprimă în emoții (P.P. 
Neveanu, 1977). 

Astăzi se afirmă tot mai categoric teza despre condiționarea emoţiilor simple 
sau complexe, prin motive corespunzătoare, ajungându-se la înțelegerea emoţiei ca 
un motiv activat şi desfăşurat într-o situație dată şi a sentimentului ca o structură 
motivațională potenţială. Dacă emoţiile sunt stări, relaţii, comportamente, ce 
reflectă raportul dintre trebuinţe — motive şi condiţii obiective sau imaginare, atunci 
este clar că în perspectivă şi viaţa afectivă a omului se va dezvolta conform unei 
asemenea motivații. Acelaşi autor avea să conchidă că „motivaţia şi afectivitatea 
sunt congruente şi funcţional interdependente”. Omul şi umanitatea au drept repere 
axiologice aceste procese, devenirea lor înscriindu-se pe axa bipolară motivaţie — 
afectivitate. 

Motivația şi afectivitatea, ca procese incluse şi întrepătrunse, nu sunt 
percepute într-o manieră de juxtapunere, substituire, confundare sau tratare 
unilaterală a emoției, spre exemplu, ca simplă descărcare sau extrapolare a 
motivului. De asemenea, se exclude tratarea motivului ca o simplă interpolare a 
emoţiilor. „Emoția izvorăşte din motiv, dar este dependentă, în desfăşurarea ei, de 
deprinderi ca şi de alți factori ai personalității şi mediului cultural, ceea ce nu 
permite să echivalăm tensiunile emoționale cu simpla acţionare a motivului” (P.P. 
Neveanu). 

Raportul afectivitate/motivație este analizat şi prin natura duală a acestor 
procese psihice. Un punct de vedere interesant în analiza acestui raport îl regăsim 
la M. Zlate, conform căruia procesele afective ar putea fi considerate ca 
reprezentând „motive active aflate în plină desfăşurare, în timp ce motivele nu 
reprezintă altceva decât procese afective condensate, cristalizate, solidificate”. 
Rezultă că afectivitatea joacă un dublu rol, are o natură duală: primul rol se 
constituie într-o premisă, cauză motivaţională a unor ulterioare efecte, sub forma 
unor structuri afective, care în stadiul inițial capătă un caracter virtual, pe care am 
numi-o noi, afectivitate virtuală (sunt motivat pentru o satisfacţie viitoare, deci 
această satisfacție apriorică se constituie şi într-un motiv real). Cel de-al doilea rol 
face referință la faptul că afectivitatea este efectul ce încorporează motivaţia care a 
condus spre ea prin acţiunile desfăşurate, adică cea pe care am numi-o afectivitate 
reală, funcție de un suport motivaţional virtual. Desprindem, din acest punct de 
vedere, două tipuri posibile de afectivitate: virtuală şi reală, a priori şi a posteori. 

Asemenea delimitare se poate realiza şi în cadrul motivaţiei, desprinzându-se 
o motivaţie virtuală în raport cu o afectivitate reală împlinită (mi-am dorit ceva şi 

am realizat, dorința împlinită oferindu-mi o satisfacţie reală), şi ca o motivaţie reală 
în raport cu o afectivitate virtuală (dorinţa de succes în raport cu satisfacţii 
posibile-virtuale). Motivația reală are structuri afective anticipate, virtuale, iar 
motivația virtuală, structuri afective realizate prin intermediul unor acţiuni, 
succese, performanţe, dar care nu au întotdeauna o corespondenţă cu structurile ei, 
cu ceea ce ne-am dorit, am realizat, sau am dorit şi nu am realizat. Disonanţele 
apărute pe fondul neîmplinirilor mai ales conduc în mod inevitabil spre 
restructurări şi resemnificări în planul afectivității virtuale şi un anumit optim 
motivaţional care se constituie în ultimă instanţă în motive virtuale corespondente 
unor structuri afective virtuale (perspectiva succesului se constituie deopotrivă într-o 
motivaţie virtuală şi/sau reală, în funcţie de structura şi natura afectivității, pe 
fondul împlinirii şi/sau neîmplinirii dorințelor, aspirațiilor etc.). 

Raportul afectivitate/motivaţie este mult mai complex şi poate fi surprins la 
nivelul tuturor structurilor şi modalităților afective şi motivaţionale. Mai puțin la 
nivelul proceselor afective primare care apar fără un suport motivaţional bine 
precizat. Ne referim la tonul afectiv al proceselor afective care trezesc în noi stări 
afective fără să le anticipăm şi cauzăm prin diverse forme motivaţionale, trăirile de 
provenienţă organică şi afectele, ca forme afective simple, primitive şi impulsive, 
puternice, foarte intense şi violente, de scurtă durată, cu apariţie bruscă şi 
desfăşurare impetuoasă, la care şi educaţia contribuie în mai mică măsură. Nimeni 
nu este motivat nici să îi fie frică, chiar dacă uneori în acţiunile militare frica se 
impune în vederea dobândirii curajului, nici să-i fie groază, nici să fie furios, cu 
toate că activităţile agonistice presupun mânia şi furia. La nivelul acestora, educația 
curajului, a diminuării fricii, a riscului asumat, în mod deosebit la piloţii militari, 
devin forme educaţionale şi componente esențiale în planul pregătirii şi formării 
viitorilor ofiţeri. De aceea, în structura curriculum-ului şi a strategiilor didactice 
aceste dimensiuni şi finalități educaţionale trebuie să ocupe un loc cu mult mai 
însemnat în cadrul educaţiei militare. 

În afara acestor forme şi structuri, celelalte procese afective se află în strânse 
raporturi de interdependenţă cu procesele motivaţionale. Oricine este interesat să 
realizeze ceva, ceea ce implică şi anumite influenţe şi chiar determinări subiective, 
în ultimă instanță elemente de natură afectivă. Dorinţa şi aspiraţia spre ceva are 
finalitate şi în plan afectiv. La fel şi afectivitatea este susținută de unele structuri 
motivaţionale. 

Deosebit de interesantă este observaţia lui McDougall în legătură cu raportul 
dintre anumite procese afective şi motivaţie: una este plăcerea adusă de satisfacerea 
anumitor trebuinţe biologice, cum sunt foamea şi setea, şi alta este bucuria sau 
tristeţea care definesc stingerea sau nesatisfacerea tendinţelor psihologice, cum 
sunt amorul propriu (foarte dezvoltat la adolescenţi), dragostea faţă de sexul opus 
şi iubirea de copii. 

Acest raport poate fi evidenţiat şi analizat şi prin lipsa unor mobiluri 
motivaţionale, ce condiţionează anumite stări afective negative, cum ar fi apatia şi 
blazarea, lipsa pasiunilor şi a tonusului afectiv, generate evident de lipsa dorințelor, 

trebuinţelor şi a voinţei. Aceste limitări şi diminuări motivaţionale conduc la 
atimie-indiferentism afectiv, glacialitate afectivă exprimată, în ultimă instanță, 
printr-o rezonanţă afectivă scăzută. 

Expresia cea mai sintetică a raportului dintre motivaţie şi afectivitate apare pe 
fondul sincretismului funcţional al acestor procese psihice, obiectivat în aşa-numita 
motivaţie afectivă care în planul piramidei trebuinţelor s-ar identifica cu trebuința 
de afiliere, stimă, aprobare, deci cu trebuinţe de natură psihosocială. Totodată, 
acest tip al motivaţiei se întrepătrunde şi intercondiționează cu sentimentele 
intelectuale, pasiunile, sentimentul încrederii, responsabilităţii, datoriei, demnităţii 
şi onoarei, sentimente care în unele medii devin adevărate valori. 


Rezumat 


Prezentarea acestui capitol important din structura psihicului uman contribuie la mai 
buna înţelegere a procesului psihic analizat, în mod deosebit a structurilor prin care este 
obiectivat în diversele acţiuni şi activități, implicit în cele şcolare, prin intermediul 
motivaţiei şcolare şi de performanţă sau, în caz contrar, prin motivaţia de evitare a 
eşecului, care din păcate este frecvent regăsită în mediile educaţionale şcolare. Raportul 
motivaţie cu alte procese psihice cognitive şi reglatorii facilitează înțelegerea caracterului 
sistemic al psihicului uman, al interdependențelor şi intercondiționărilor dimensiunilor şi 
componentelor acestuia. 


Test autoevaluativ 


1. Printre unele trăsături ce caracterizează motivaţia este şi cea care vizează forma sa 
de a fi un model intern al unui individ. Evaluaţi aceste calități în raport cu forma expusă, 
aceea de a fi un model intern: 


cognitiv .... 

VOLGTIC ss dota iu ia ea da il a ca a i ai pl a ra li a 
ROMÂNI: riza nea sau dial uda a gat gli e daca da a pica Duda dea di c 
dinamiese utila e a d a a aaa ou ls taticu d 
cultural nenien i dai dead Dai dica etate dou util dal dud e 


2. Ordonaţi diferitele forme, structuri ale motivaţiei în raport cu ordinea, importanța 
şi complexitatea acestora, „Ordinea ” prezentată de noi este pur întâmplătoare: interes, 
trebuință, aspirație, motiv, ideal, convingere, nivel de aspirație. 

3. Trebuinţele se ordonează ierarhic, în funcţie de importanța lor socială, şi nu 
individuală. Vă rugăm să ierarhizaţi tipologiile trebuinței în raport cu aceste criterii: 


4. Printre principalele motive regăsite în activitatea şcolară, mai importante ar fi cele: 


COSNILIVE: sia apa ae coada aia add aa ditai Caiac let ada că aia dea a 
materiale en R oastea odc aud alta EE b 
profesionale ........c aan a e a iea c 
de ordin afectiv .... „d 
SOCIALE nenna to acetat Bu lt ea aa 0 o pi ad aaa e 
individuale ee se dd ad da ea da bi cata ai 0 aaa e d dt da f 
5. Interesele sunt mai mult legate de: 

PAAT ALITI ENEE A E EEE ETA a 
LOAA E E E EEEE EE nani dau b 
aspirații şi nivel de aspirație .......c men nana c 
performanţă .... 

CONVINDEVË i css eco a Dă E ate ca asa caca le ui ia 
gândite oscila cazi daca deltă ta ate da ci e ea oua zăpada tc 
AAA AA IAA cotata ua ati daia aa d ia ie SA 10 


6. Aspiraţiile au fost frecvent confundate cu unele componente ale motivaţiei, cum ar 
fi cele de mai jos şi pe care vă rugăm să le evidenţiați: 
dorinta sere 5 tao Pa aaa aaa 0 pa IE a a aa 230 ada a 
tendința .. 


7. Nivelul de aspirație este legat mai mult de: 
nivelul de performanță men nana ana 
nivelul de expectanţă .... 
idealul: de: viață: cnc da data ta acei oa aaa 


8. Motivația este un proces psihic: 
reglator .. 
COSNIIV 3 at eat do ol ol aa dalta dn 083 ui da la Perna ON ta da 

9. În raport cu performanţa şcolară se desprind următoarele forme ale motivaţiei: 


OITA sis aaa aa sine tata aa 000305 2303 E ui a 
COSMINA sista ta o oaia a 00 aa EA EEE a 3 b 
de pérformanjð nisa tinea aa ct tă a a D000 a aaa Ri c 
de evităre:a eșecului „sase sia ca ca cn ic na a a nalt aa dă d 
afectivă 


10. Care sunt procesele psihice reglatorii care relaționează cu motivaţia? 
afectivitatea 


a oc d da aa aa a 3 a aa at 0 a 
DErCEDȚI înceată a at gi alo otil it ali dt ga nat b 
PEDIEZENL OI CU sea ee aa iiie pia ac il dai oa al zu a Cal Sag c 
VOIN soseaua pala ca EEEE REET E E E E EES d 
gåndited soacre ceata re d cati ata ia a at Dea lol pl bca e 
Exerciţii 
1. Demonstraţi rolul motivaţiei în activitatea profesională desfăşurată. 


2. Ierarhizați componentele motivaţiei în funcţie de gradul lor de complexitate şi de 
importanţă în viaţa socială şi profesională. 
3. Raportaţi motivaţia la celelalte procese psihice reglatorii. 

Capitolul 12 


VOINȚA — FACTOR REGLATOR 
AL ACȚIUNILOR UMANE 


Structura problematicii analizate 


Capitolul destinat analizei acestui important proces psihic vizează atât unele aspecte de 
ordin teoretic — conceptual, cât şi de natură practică, facilitând înțelegerea mecanismelor prin 
intermediul cărora se produce şi manifestă voinţa. În acest sens sunt prezentate teoriile, 
paradicmele care explică aspectele procesuale ale voinţei (teoriile intelectualiste, 
psihofiziologie, psihologice-afetive, sociologice, teologice, filosofice), evidențiindu-se 
deopotrivă, contribuţia specialiştilor străini şi români prin analiza acestui proces psihic. 
De aemenea, sunt prezentate fazele actului voluntar şi structura acestui proces psihic 
reglator, evidențiind rolul reglajului psihic şi a efortului voluntar. Întrucât voința nu este 
un proces psihic izolat şi autonom, am evidenţiat relaţiile dintre voinţă şi alte procese 
psihice cognitive şi reglatorii, cum ar fi raportul dintre voință şi gândire, voință şi 
motivație, voinţă şi atitudine, precum şi cea dintre voinţă şi acţiune. În scopul înţelegerii 
mecanismelor şi mai ales a unor aspecte disfuncţionale ale voinţei, am analizat calitățile şi 
defectele, în coroborare cu maladiile acesteia, pe fondul unor determinări obiective şi 
subiective, unor factori biologici-organici, psihici şi psihosociali care în complementaritatea lor 
funcțională contribuie la buna funcţionare a voinţei sau, dinpotrivă, la schimbarea, diminuarea 
voinței. 


12.1. Preliminarii teoretice 


Constituit ca un proces psihic reglator fundamental, voința nu se bucură în 
ultimul timp de un interes major din partea tuturor psihologilor, fiind ignorată şi 
omisă din unele lucrări de specialitate, sau subordonată unor procese psihice şi 
implicit unor ramuri şi subramuri ale psihologiei, cum ar fi psihologia cognitivă şi 
behaviorismul. Şi aceasta, cu toate că în secolul al XIX-lea, Schopenhauer a făcut 
din voință, după cum afirma L. Gavriliu, „o forță a cosmosului”, o veritabilă 
dimensiune ontologică, iar Nietzche, în acelaşi context al subliminalizării în raport 
cu alte procese psihice şi însuşiri umane, a pus voinţa la baza afirmării bine- 
cunoscutului model al omului viitor — Ubermensch - supraomul —, pentru ca mai 
târziu, pe fondul unei reacţii la voluntarismul iconoclast, William James să 
preconizeze o „will to believe”, un fel de resort transcedental al credinţei religioase, 
după cum titrează autorul citat în introducerea lucrării lui Th. Ribot, „Voința şi 
patologia voinței“. 

Pentru a înţelege mai bine problematica voinţei resimțim nevoia de a face o 
succintă incursiune istorică asupra preocupărilor protopsihologice şi mai ales 
filosofice asupra acestui complex proces psihic. Vom sublinia în acest sens că 
asupra voinţei s-au „aplecat” şi unii filosofi ai Greciei antice, în mod deosebit 
Aristotel, mai ales din perspectiva determinismului şi cauzalității, pentru stagirit 
voința semnificând o „forță universală primordială”, „principiu spiritual”, sau o 
„forță inițială care pune în mişcare” atât latura materială a vieţii, adică primul 
impuls, după cum susținea Aristotel, cât şi latura spirituală sau „dinamica 
sufletului” care este, după Driesch, psihicofizică sau centrifugă şi se exteriorizează 
în acțiuni voluntare, după cum afirma acelaşi autor. 

A. Cosmovici evidențiează mai multe teorii asupra voinţei şi mecanismului 
acesteia. Printre acestea mai relevante sunt teoriile: intelectualiste, psihofiziologice, 
afective, în care este subliniat aspectul specific, ce surprind problema inițiativei, 
sociologice, teologice şi filosofice. Le vom analiza în mod succint pe fiecare. 


Teoriile intelectualiste 

Sunt teoriile în care raţiunea joacă rolul principal în interpretarea voinţei şi 
mai ales a actului voluntar, şi este regăsită, în special, în Grecia antică, atât la 
socratici, cât şi la Aristotel, care considera că la baza actului de voinţă stă un 
silogism, decizia fiind concluzia raţionamentului, care s-ar exprima în felul 
următor: „dacă găsesc ceva bun de băut, trebuie să beau; această apă este bună de 
băut: deci trebuie să o beau”. Aşa cum vom vedea, rolul gândirii şi implicit al 
raționamentului este mai resimțit în etapa deliberării (ca a doua etapă, fază a actului 
voluntar), la care concură şi anumite elemente de ordin afectiv care influențează 
deliberarea. În acelaşi timp, raţionaliştii credeau că numai tendinţele judecate, 
acceptate, deci filtrate rațional, dispun de capacitatea de a determina o serie de acte 
voluntare, de unde faimoasa formulă, „voința este un mod de a gândi”, sau „voinţa 
şi inteligența sunt unul şi acelaşi lucru”. Se evidenţiază printre alţi psihologi de 
factuă raționalistă, Ebbingaus şi Herbart, alături de alți filosofi raționalişti bine 
cunoscuţi şi care interpretau şi celelalte procese psihice prin intermediul gândirii şi 
rațiunii. 

Teoriile psihofiziologice 

Reprezentanţii acestor puncte de vedere, care îmbină psihicul cu fiziologicul, 
printre care s-a evidențiat şi B. Skinner, interpretează actul voluntar ca un act 
rezultat al complicării legăturilor temporale dintre aceste două elemente, şi care 
este evaluat ca a fi un reflex condiționat instrumental (aprecierea fiind făcută mai 
ales în regnul animal, fiind bine cunoscut în acest sens experimentul lui Pavlov). 
Actul voluntar ce apare pe fondul acestor conexiuni este denumit „act ideomotor” 
la care contribuie atât senzația, trebuinţele şi tendințele, care în conformitate cu 
aprecierile senzualştilor, voinţa ar fi rezultatul tendințelor aflate în conflict şi 
victoria uneia dintre ele. Spre exemplu, pentru Condillac, voinţa este o formă de 
dorință determinată, opunându-se concepției şi interpretărilor raționaliste. 

Dacă interpretările raționaliste ale actului voluntar sunt adecvate mai mult 
celei de-a doua faze, perspectiva psihofiziologică devine mai adaptabilă în faza 
execuției, implicând aşa-numitul „cuplu neuro-muscular”, când rezistența 
musculară şi capacitatea de lucru şi efort a muşchiului se găsesc sub influența 
reglatorie a sistemului nervos. S-a demonstrat ştiinţific că timpul de latență în 
acțiunile şi răspunsurile voluntare este dat de intervalul dintre iniţierea şi hotărârea 
acțiunii până la răspunsul obţinut, este diferit şi corelativ cu mai multe variabile 
independente. Printre asemenea variabile se remarcă: viteza de reacţie, ca factor 
obiectiv, precum şi alte particularităţii specifice ale personalității, concretizate în 
căutarea voită a răspunsului potrivit, premeditarea reacției, evitarea răspunsului, 
simularea. Aceasta deoarece, în anumite cazuri, prelungirea latenţei şi întârzierea 
răspunsului voit poate fi dovada unei elaborări subiective centrale, a unui proces 
intenționat de inhibiţie, sau de comutare a acțiunii. Un caz concret este 
încăpăţânarea sau ceea ce în limbaj cotidian se exprimă prin sintagma „o fine pe a 
lui” şi care, în ultimă instanță, înseamnă tot inhibiție de protecţie sau, mai degrabă, 
autoprotecţie printr-un asemenea mecanism  autoreglator. Psihologii şi 
neorofiziologii vorbesc de un aşa-numit fenomen al „regresiunii voinței”, care nu 
este o boală sau o degradare a acestui proces psihic şi nici chiar o dezorganizare a 
capacităţii voluntare ci, dimpotrivă, o sistematizare şi exersare a efortului voluntar, 
adus până la obişnuință. Este ceea ce, în limbajul cotidian, devine sinonim cu 
comoditatea sau confortul psihic şi comportamental, adică lentoare în gândire şi 
acțiune, mai pe înțelesul tuturor, lăsarea acţiunii în voia hazardului, fără a ne 
„strofoca” prea mult în vederea realizării unor scopuri şi obiective. 

Slăbirea, sau chiar lipsa voinţei în vederea depăşirii unor obstacole şi în 
îndeplinirea unor obiective se poate manifesta şi pe fondul unor aşa-numite maladii 
ale voinţei, defecte ale acesteia, care de cele mai multe ori au un suport etiologic, 
cauzal de ordin neuropsihic şi neurofiziologic. Printre asemenea cauze de ordin 
obiectiv, poate fi evidenţiat aspectul structural al sistemului neuropsihic, adică 
modul de structurare neurofuncţională, cauzată ereditar, sau ca urmare a unor 
traumatisme sau alte maladii, de cele mai multe ori de ordin ereditar. S-a putut 
constata de fiecare dintre noi, într-un mod empiric dacă nu chiar şi ştiinţific, că o 
boală cum este asmul bronşic, scade capacitatea de efort şi implicit voinţa, astfel că 
o asemenea scădere a voinţei poate culmina cu o lipsă totală a acesteia devenind o 
„obişnuinţă”, ceva comun, întrucât un asemenea individ nu-şi poate proiecta acţiuni 
şi scopuri ce implică şi impun totodată o asemenea doză de efort fizic, 
subestimându-şi posibilitățile prin asemenea limite ale potențialului fizic şi 
neurofiziologic. Mai mult, atunci când este afectată zona motorie din creier ca zonă 
centrală a analizatorului motric, se declanşează o tulburare psiho-comportamentală, 
comună cu o maladie psihovolitivă, denumită abulie şi apraxie, problematică asupra 
căreia vom reveni. Aceasta deoarece o asemenea zonă din creier îndeplineşte toate 
funcţiile unor asemenea formaţiuni specializate (N.I. Krasnogorski). În opinia 
savantului citat, asemenea funcții s-ar concretiza în: 

a) primirea excitaţiilor kinestezice aferente; 

b) elaborarea de răspunsuri; 

c) integrarea analizatorului kinestezic-verbal; 

d) efectuarea legăturilor asociative cu toți ceilalți analizatori, implicit cu 
celulele efectoare din organism, de la nivelul muşchilor aparatului locomotor şi a 
ansamblurilor scheletale (A.T. Bogdan, op.cit.). 

Asemenea funcții ale zonei menţionate presupun unele mecanisme bazate pe 
principiul feed-back-ului, şi în conformitate cu care, dacă este afectat sistemul 
neurofiziologic, sunt afectate şi răspunsurile şi implicit timpul de latență (durata 
dintre deliberare şi decizie, hotărâre). În acest sens, excitaţiile kinestezice sunt 
„stocate”, ajungând în regiunea corticală a analizatorului motric cu întârziere, şi ca 
atare şi răspunsul dat, şi cu atât mai mult viteza de reacţie, sunt afectate, întârziind 
sau chiar lipsind uneori, în funcţie de blocaj şi mai ales de comenzile primite din 
zona motorie a analizatorului motric. Considerăm că este incorect şi chiar inuman 
să acuzăm indivizii cu asemenea deficienţe neurofiziologice şi tulburări psiho- 
comportamentale, cauzate obiectiv şi care generează asemenea boli ale voinţei, fapt 
care impune cunoaşterea de către cadrele didactice, în cazul activităţilor didactice 
şi ale învățământului, a acestor forme de manifestare ale maladiilor voinței şi 
psihice, în general, şi nu numai incriminarea şi acuzarea în necunoştinţă de cauză. 


Teoriile afective 

Determinismul afectiv în interpretarea actului voluntar a condus la elaborarea 
teoriilor afective, avându-i ca reprezentanți de seamă pe A. Cuvillier, W. Wundt, F. 
Rignano. Psihologul care a fondat voința pe afectivitate este W. Wundt, în 
concepţia căruia, procesele afective jucând rolul determinant în raport cu senzațiile 
şi chiar cu raţiunea. Caracterul acțional al proceselor afective ca şi momentul 
actualității lor sunt esenţiale pentru voință pentru că ele sunt trăite în mod specific. 
Nota dominantă a acestei teorii constă în evidențierea faptului că actul de voinţă 
începe cu anumite dorinţe, aspirații, şi că la baza actului voluntar şi a deciziilor stau 
sentimentele, mai precis „sentimentul cel mai important pentru individ”, care nu 
înseamnă că este şi cel superior, deci care are cea mai mare valoare. Cu toată 
contribuţia lui Wundt în explicarea voinței prin intermediul afectivului, trebuie 
subliniat faptul că acesta nu a înțeles că voinţa nu emerge întotdeauna din afectiv, 
ci uneori îl poate şi reprima, operând în sens contrar afectivității şi că reprezintă 
calitativ alceva decât afectivitatea, implicând deopotrivă gândire, judecată, dorinţe, 
aspirații şi alte procese psihice. De aici caracterul complex şi eteronom al voinței, 
de unde şi aşa-numitele „teorii eteronome” (Vîgotski) ale voinţei, cu alte cuvinte 
voința nu poate fi identificată nici cu afectivitatea şi nici cu rațiunea, dar nici nu 
poate fi ruptă de acestea, implicându-le în mod complementar şi uneori 
determinant. De aceea şi definițiile şi modul de definire ale voinţei sunt foarte greu 
de realizat, întrucât voinţa implică atât energii de ordin interior, în mod deosebit de 
natura afectivă, cât şi influenţe din exterior, pe fondul imaginaţiei, sensibilităţii în 
general, şi nu în ultimă instanță a motivaţiei. Putem spune că voința reprezintă o 
sinteză între afectivitate şi raționalitate şi nu doar o dimensiune dintre acestea, în 
defavoarea celeilalte. 

Teorii în care este specificat aspectul voinţei 

Asemenea teorii specifice prin care este interpretată voinţa, şi care-l au ca 
reprezentant de seamă pe W. James, consideră că actul de voință ar consta în 
următorul mecanism: ne hotărâm să acționăm împotriva unei dorințe prezente care 
e puternică, arzătoare, pentru a face ca altceva (de obicei elemente de ordin 
motivațional şi chiar personal, uman) să fie lipsit de atracţie, antipatic şi 
indezirabil. În conformitate cu această interpretare ceea ce contribuie în mai mare 
măsură la actul voluntar nu este stimulul care motivează acţiunea ci mai ales 
conştiinţa morală, sau aşa-numitul „imperativ categoric” al lui I. Kant. Se 
subînțelege că acţiunea şi actul voluntar au la bază „liberul arbitru”, astfel că voința 
devine ea însăşi o cauză primară întrucât avem capacitatea de a ne hotărâ în mod 
arbitrar şi necondiţionat de nimic, în conformitate cu principiile conştiinţei libere a 
fiecărui individ, şi pe fondul unei anumite constrângeri morale interioare şi care 
interzice unele impulsuri interioare şi stimulări exterioare. Cu alte cuvinte, actul 
voluntar trebuie să se realizeze în conformitate cu anumite necesităţi de ordin 
individual, dar mai ales social, voinţa fiind cenzurată şi limitată în raport cu aceste 
necesități şi imperative de ordin social, pe fondul acelui liber arbitru şi imperativ 
categoric de care aminteam. Explicaţiile şi interpretările din această perspectivă 
sunt mult mai complexe, implicând atât dimensiunea deontologică a acţiunilor 
întreprinse (de factură profesională), cât şi pe cele de ordin psihanalitic şi care 
implică structura Eu-lui şi a conştiinţei cu nivelurile sale şi, nu în ultimă instanță, 
dimensiunea educaţională şi socializatoare, educaţia fiind cea care ne orientează în 
general spre acte pozitive şi utile şi spre o voinţă favorabilă şi eficientă individului 
şi colectivități. 

Teorii ce surprind problema iniţiativei 

Dintr-o asemenea perspectivă, în cadrul voinței, este evidenţiat aspectul 
afectiv şi imperativ în declanşarea unei anumite acţiuni. Spre exemplu, când un 
individ trebuie să aleagă între mai multe posibilităţi, într-o viitoare acțiune sau 
opţiune, în mod logic el trebuie să delibereze şi să aleagă acea acţiune sau opțiune 
care corespunde mai mult sub aspect material, financiar, chiar dacă pot să apară şi 
unele inconveniente de ordin moral (scopul scuză mijloacele). Pe acest fond al 
luptei motivelor şi a unei anumite autocenzuri, individul trebuie să aleagă între 
ceea ce corespunde în mai mare măsură intereselor şi trebuinţelor imediate şi să 
ignore în mare măsură efectele induse în plan moral şi uman. Într-o asemenea 
situaţie se impune cu necesitate o anumită iniţiativă în deliberarea, prevalarea unor 
interese în raport cu altele, fapt ce-l salvează de a cădea în bine-cunoscutul paradox 
şi sofism al măgarului lui Buridan, când acesta a murit de inaniţie, pentru că nu a 
fost în măsură să sublimineze un motiv în raport cu altul. În acest context, inițiativa 
devine salvatoare şi de multe ori de bun augur în acţiunile ce urmează să le 
întreprindem şi/sau opţiunile luate, care desigur implică şi o anumită doză de risc, 
datorită imprevizibilului şi incertitudinii luării deciziei. 

De aici dilema şi mai ales lupta motivelor, pe fondul elementelor 
motivaţionale afective sau materiale, morale. În vederea ieșirii dintr-un asemenea 

impas, individului 1 se impune o anumită voinţă în deliberare, ceea ce, din punct de 
vedere psihologic, este desemnat prin iniţiativă şi uneori chiar risc. Există o 
anumită ezitare în deliberare, o anumită evaluare a efectelor, ceea ce implică cu 
necesitate o asemenea voință şi un asemenea risc, întrucât nu putem anticipa în 
totalitate efectele care pot să apară, de cele mai multe ori ele având o natură 
virtuală posibilă şi probabilă, şi care implică o anumită logică în desfăşurarea 
acțiunii, în cazul nostru a mariajului. Experiența a demonstrat că încălcarea 
imperativului logic, induce de cele mai multe ori efecte indezirabile, şi că lipsa 
afectivității şi a încrederii reciproce culminează de cele mai multe ori cu 
deznodăminte indezirabile părților implicate într-o asemenea relație. 

Actele voluntare bazate pe inițiativă se regăsesc şi în alte situații, mai ales în 
condiţiile în care se impune luarea unei decizii rapide şi când timpul poate 
influența atât decizia, cât şi executarea hotărârii respective. A avea inițiativă 
înseamnă a o rupe cu unele prejudecăţi, obiceiuri, cutume, şi cu inerția şi prudenţa 
excesivă. Aceasta nu înseamnă că inițiativa trebuie să excludă lupta motivelor şi să 
acționăm doar în virtutea impulsurilor de moment. Şi într-o asemenea situaţie a 
acțiunii bazate mai mult pe instinct şi inițiativă, se impune atât afectivitatea, cât şi 
raționalitatea, efortul voluntar fiind susţinut de aceste diemensiuni şi procese 
psihice. 


Teorii sociologice 

O asemenea perspectivă interpretativă a voinţei o regăsim la sociologul român 
D. Gusti, care pune un mare accent asupra voinței sociale şi nu pe voinţa 
individuală. Marele sociolog român, a surprins şi modelat matematic acest proces 
psihic şi social în cadrul bine-cunoscutei /egi a paralelismului sociologic 
interpretând manifestările sociale, acţiunile în general, prin intermediul şi prin 
condiționările voinței şi a cadrelor naturale. Dintr-o asemenea perspectivă 
sociologizantă şi voluntaristă, D. Gusti evidenţiază, în mai mare măsură, rolul 
factorilor subiectivi în cadrul acţiunilor şi manifestărilor şi în mai mică măsură pe 
cei obiectivi care fac referință la elementele implicate în cadrul determinismului 
social-obiectiv. 

Problematica voinţei cunoaşte mai multe interpretări şi perspective analitice. 
O modalitate de interpretare mai mult sociologizantă decât psihologizantă şi care 
cade sub influenţa ciberneticii şi informaticii, este regăsită şi la L. Culda în lucrarea 
intitulată în mod sugestiv Critica psihologiilor.  Posibilii oamenilor în 
procesualitatea socială, lucrare în care autorul citat abordează problema psihicului 
uman şi a proceselor psihice exclusiv prin prisma ciberneticii (modalitate regăsită 
şi la psihologii M. Golu, A. Dicu, în lucrarea citată) şi „personalității organice”, 
dincolo de o abordare clasică a proceselor şi structurilor psihicului, acesta fiind 
perceput mai mult ca un proces decât ca un sistem. Din acest punct de vedere, L. 
Culda consideră „greşite pozițiile epistemologice care susțin posibilitatea 
raportării obiectului de studiu nemijlocit la obiectul în sine”, adică a psihicului 
raportat la psihic sau a psihologiei, ca ştiinţă, raportată la psihologie, fapt ce face ca 
autorul să propună analiza psihologiei prin prisma unor „socio-organizări”, „homo- 

interpretori”, fiind amendate în acest sens atât psihologiile analitice, 
fenomenologice, comportamentiste, neoropsihologiile, cât şi psihologiile sociale, 
cu care rezonează mai mult modelul propus de autor, decât cu celelalte modele 
clasice considerate ca fiind depăşite. 

Modelul propus de L. Culda este cel considerat a fi „procesual-organic”, fapt 
ce permite integrarea oamenilor şi psihologiilor acestora într-o procesualitate 
socială dincolo de propria lor procesualitate psihică. În acest sens, autorul citat 
susținea că „în interpretarea furnizată de integrarea procesual-istorică, oamenii 
sunt rezultante şi expresii ale conexiunilor posibile dintre bio-procesori şi 
informaţii, şi interpretori înglobaţi în procesualitatea socială”. În opinia lui Culda, 
„omul este produsul şi expresia unor procese informaţional-energetice de natură 
biotică şi socială”. 

Într-o formă mai mult sau mai puţin deghizată, L. Culda tinde spre 
absolutizarea determinismului social, cauzal şi spre limitarea liberului arbitru, şi în 
condiţiile în care problema libertăţii individului nu este estompată în totalitate, şi 
Chiar şi în situaţia în care omul este o ființă „înglobată” şi „înglobantă”, făcând 
parte dintr-un sistem autoreglabil neuropsihologic şi neuropsihic, în mod simultan 
cu cel social şi psihosocial. 

Şi la acest autor, cât şi la alţii, nu se ajunge la concilierea ideii de liber arbitru 
cu cea de determinism, ci dimpotrivă, sunt exacerbate ideile deterministe în dauna 
libertății de acţiune. Dintr-o asemenea perspectivă analitică şi interpretativă este 
afectat modelul voluntarist în interpretarea acțiunilor şi comportamentelor umane, 
şi nu, în ultimă instanță, voinţa, şi anume capacitatea de a acţiona raţional în 
vederea realizării unor scopuri elaborate în mod anticipativ şi pe plan mintal. 
Aceasta nu înseamnă nici pe departe că un asemenea proces psihic complex, cum 
este voinţa, este scos din contextul social, ci dimpotrivă se raportează la social şi 
are „vocaţia” socialului, fiind impregnată cu elemente axiologice şi implicit sociale. 
Aşa cum susținea L. Gavriliu, „actul de voință (actul voluntar) este, de fapt, pentru 
viața socioculturală a omului, impregnată axiologic, ceea ce instinctul este pentru 
viața sa pur biologică” sau ceea ce semnifică, din aceiaşi perspectivă analogică, 
puterea pentru ştiinţele sociale şi energia pentru fizică, după cum susținea gânditorul 
englez B. Russel, adică elementele determinante ale acestor ştiinţe. 


Teorii teologice 

Din perspectiva teologiei şi a concepţiilor idealist-spiritualiste şi idealist- 
mecaniciste, voinţa omului este evaluată într-o dublă ipostază: ca o forță 
supranaturală absolut independentă, şi ca factor divin care mobilizează puterile 
gândului: memoria, percepţia, judecata, reflexia, analiza, concluzionarea, 
discriminarea, fiind suverană minţii. În conformitate cu teologia şi natura duală a 
voinţei, toate realizările (minunile) au drept „cauză finală” voința. Într-un 
asemenea context, religia consideră că pasiunile josnice şi viciile reduc puterea 
voinţei, intrucât absorb energia ei specifică. Atunci când ne întărim voinţa printr-o 
viață pură şi echilibrată (multe religii prin doctrina şi practicile religioase 
impunând asceza, renunțarea la plăcerile materiale) am recuperat energiile voinței 

din sferele gregare, primare de manifestare. Semnele care anunţă creşterea voinţei 
după aceste orientări sunt: privirea intensă, magnetică, vocea puternică: o stare de 
ponderaţie nervoasă şi optimism; puterea de a soluţiona cazuri, situaţii dificile. Am 
reprodus aceste idei din lucrarea Puterea Gândului a lui Swami Shivananda, 
lucrare care supralicitează rolul factorilor supranaturali în etiologia voinţei. 

Problematica voinţei devine după cum ne-am putut da seama foarte 
controversată, aceasta şi datorită faptului că acest proces psihic este o formă 
superioră de reglaj psihic, fiind regăsită de la conduita involuntară, spontană şi 
nedirecționată de prezența scopului, până la cele mai complexe forme ale 
manifestării lor şi comportamentului uman, voința reprezentând, în opinia unor 
psihologi (M. Zlate, 2000), unul dintre „nivelurile cele mai înalte” ale vieții 
psihice, cel mai sintetic şi cel mai complex, dar şi cel mai fragil şi mai puţin 
organizat. Voința şi actul voluntar s-au manifestat de la începuturile istoriei 
umanităţii, de cele mai multe ori condiţionând sau chiar determinând procesul 
social uman, printr-o asemenea capacitate de efort individual şi colectiv în vederea 
depăşirii obstacolelor inerente cu care s-a confruntat omenirea de-a lungul întregii 
sale istorii. 


Teorii filosofice 

Aşa cum am arătat, în interpretarea voinței s-au putut desprinde mai multe 
teorii şi paradigme interpretative atât de ordin filosofic-moral, cât şi psihologic. 
Sub raport filosofic şi moral am evidenția contribuţia lui I. Kant, prin bine- 
cunoscutul imperativ categoric a lui Fichte, prin intermediul teoriei indeterministe 
şi a liberului arbitru situat în afara oricărui determinism, iar de pe o poziţie mai 
mult fatalistă decât deterministă, Hartman şi Schopenhauer care considerau voința 
ca fiind dirijată de un principiu divin, deci de o activitate universală care acționează 
permanent, subordonând toate forțele omului şi orientându-se spre anumite scopuri 
fără vreo legătură cu acţiunea. De pe aceeaşi poziţie a autonomiei interpretează 
voinţa şi H. Bergson, acordându-i un caracter originar şi independent, sau alți 
gânditori care o consideră doar ca un simplu impuls îndreptat într-o direcţie 
centrifugă (Driesch şi Foullee), orientare de profundă esență metafizică. O 
asemenea direcţie şi modalitate interpretativă poate să conducă la o aşa-numită 
„acțiune în afară”, concretizată prin ceea ce desemnăm ca fiind „actul voluntar”, 
cât şi la o acţiune interioară, specifică efortului de concentrare a atenției, şi mai ales 
a gândirii şi memorării. Și într-un caz şi în celălalt este prezentă şi totodată 
necesară voinţa, ea manifestându-se fie ca efort, fie ca atitudine faţă de un obiect 
sau problemă supusă spre rezolvare. 

După alți gânditori (filozofi şi teologi), voinţa este supusă unor forțe divine 
supreme. În acest caz se poate vorbi de o voință fatal determinată, după care 
libertatea de a alege, de a decide şi de a acționa a individului, pe fondul liberului 
arbitru, este o pură iluzie, şi ca atare întreaga voință umană este predestinată şi în 
conformitate cu un program premeditat şi irevocabil. 

Alte şcoli şi concepţii psihologice interpretează voinţa în mod independent de 
orice acte reflexe (mai ales reprezentanții Şcolii de la Wurzburg, cum ar fi N. Ach 

şi Th. Ziehen), acest proces psihic important formând latura ascunsă a subiectului 
uman. Sau după concepţia behavioristă, voința poate fi omisă din cercetare (J.B. 
Watson), fiind suficiente în analiza sa reacțiile comportamentale, ca expresie 
nemijlocită a voinţei şi implicit a actelor voluntare, fapt ce reduce voinţa la act, 
motivaţie, scop, ignorând celelalte componente structurale şi implicit dimensiunea 
sa funcțională. 


Teorii antropologice 

Dintr-o perspectivă determinist — evoluționistă, voinţa este un proces psihic şi 
totodată un produs al evoluţiei social istorice a individului, ca rezultat al procesului 
de trecere din (imperiul) filogenetic, în cel ontogenetic, adică din regnul animal în 
cel uman. Unii antropologi şi psihologi chiar consideră că oamenii primitivi ar fi 
fost lipsiţi de voinţă, specifice fiindu-le acestora actele reflexe şi nu cele voluntare, 
idee la care nu subscriem în totalitate , atâta timp cât aceştia s-au confruntat cu o 
serie de greutăţi, vicisitudini ale naturii, ceea ce au impus cu necesitate efortul 
individual şi de grup, colectiv, precum şi alte fenomene mai puţin conştiente, 
implicit reglajul voluntar, şi care ulterior a contribuit la constituirea unor forme şi 
mecanisme organizaționale, stimulând acţiunile de grup şi implicit voinţa colectivă. 
Acţiunile diferenţiate, iar ulterior, diviziunea muncii, au presupus acte de voință, 
obiectivate prin deliberări, decizii, efort şi alte calități ale voinţei, care în prea mică 
măsură erau conştiente, dar pe care le valorificau într-un plan exclusiv pragmatic şi 
eficient. Diversele trebuințe conştientizate, în mod deosebit cele fiziologice, şi 
efectul acţiunii şi a mijloacelor utilizate în vederea realizării unor scopuri 
pragmatice, îndeplinirea trebuințelor, au fost primii germeni ai actelor voluntare, 
ceea ce înseamnă că în plan ontogenetic şi evolutiv, voinţa îndeplineşte un rol tot 
atât de important ca şi celelalte procese psihice, reglatorii, şi chiar în comparație cu 
cele cognitive superioare. De aici se desprinde concluzia că motivația, ce implică 
un anumit scop (mai mult sau mai puţin individualizat şi chiar conştientizat) 
„transcede“ într-un alt plan, în cel afectiv, ca urmare a satisfacerii în urma 
realizării, împlinirii celor propuse, şi care, ulterior, devine un act de voință, o 
atitudine şi totodată un efort, care prin repetare şi învăţare, se transformă într-un act 
voluntar conştientizat. Astfel, voinţa nu mai este „oarbă”, ci ea devine supusă unor 
legi deterministe, cauzale, dincolo de caracterul său imanent şi de principiul etern, 
la fel naşterii şi credinţei. De aceea, considerăm că învăţarea şi educaţia au un rol 
deosebit de important în dezvoltarea şi consolidarea voinţei, existând, după cum 
vom vedea, anumiţi factori care influențează pozitiv, dar şi negativ, actele 
voluntare şi calităţile voinței. 

Aceasta nu înseamnă, nici pe departe, că voinţa este subordonată exclusiv 
acestor factori determinanţi, şi că ar fi lipsită de amprenta personalităţii individului 
(zestrea lui ereditară) ci, dimpotrivă, factorul care diferenţiază actele voluntare ale 
indivizilor, este personalitatea fiecăruia, concretizată prin puterea de gândire, nivelul 
motivaţional, maturizarea afectivă, trăsăturile caracteriale. Fondul aptitudinal, forța 
energiei de care dispune, mai ales modul de organizare şi structurare a acestor 
componente fiziologice, neuropsihice şi psiho-comportamentale. Orice act conştient 

devine, în ultimă instanță, un act voluntar care implică proiecție mentală, alegere, 
deliberare, decizie şi o finalitate proiectată şi ancorată într-un plan afectiv, ca efecte 
pozitive, dezirabile şi anticipate. 


Teoria autodeterminării 

Au existat şi alte teorii şi concepţii asupra voinţei, teorii ce explică voinţa în 
afara determinismului, dar şi opusă liberului arbitru, deci care nu implică, cu 
necesitate, libertatea de cauzalitate. Una dintre aeste teorii este cea a 
autodeterminării, care-l are ca reprezentant de seamă pe E.L. Deci. Printre lucrările 
mai reprezentative ale acestuia, se evidenţiază lucrarea Psihologia autodeterminării, 
lucrare unde este subliniat rolul autodeterminării în raport cu determinarea exterioară, 
excluzând în cea mai mare parte libertatea de cauzalitate. Printr-o asemenea teorie 
este interpretată şi prescrisă totodată modalitatea psiho-comportamentală a 
indivizilor în aşa fel încât deciziile lor să fie antecedente cauzale ale propriului lor 
comportament. În virtutea unei asemenea teorii, oamenii dispun de capacitatea de 
a-şi alege, până la o anumită limită, propriul comportament (pe baza propriilor 
comportamente şi a propriei gândiri), teorie relativ identică cu cea a liberului 
arbitru, şi care face mai mult obiectul filosofiei decât al psihologiei, aşa că nu vom 
insista asupra ei. 

Desigur, cel mai mare aport adus analizelor şi interpretărilor voinţei este cel 
din partea psihologilor, chiar dacă în ultima perioadă de timp asemenea analize şi 
contribuţii sunt mai diminuate. Dintr-o asemenea perspectivă psihologică, voinţa 
devine o capacitate psihică ireductibilă şi un proces psihic de sine stătător, 
neputând fi substituit nici cu activitatea voluntară şi nici cu alte procese psihice. 
Asupra voinței şi efortului voluntar au insistat psihologii de marcă, cum ar fi W. 
Wundt, K. Lewin, K. Koffka, W. James, Ed. Claparède etc., iar la noi Şt. Odobleja, 
C. Narly, M. Golu, A. Dicu, P.P. Neveanu, M. Zlate, A. Cosmovici etc. 


Contribuţii ale psihologilor români în analiza şi definirea voinței 

În ceea ce priveşte contribuţia unor psihologi români, în analiza acestui proces 
psihic, aceasta nu a fost întotdeauna benefică şi favorabilă ba, dimpotrivă, unii 
dintre aceştia au încercat să discrimineze voinţa în raport cu alte procese psihice, 
printre aceştia evidenţiindu-se Şt. Odobleja, M. Golu şi A. Dicu. Ultimii, în 
lucrarea Introducere în psihologie, nici nu au analizat acest proces psihic, la fel ca 
şi reprezentanții şcolii psihologice de la Cluj, ci mai mult au adus unele deservicii 
interpretărilor şi analizei voinței, declarând ca fiind „inoperante modelele de 
analiză ale psihologiei clasice  «senzualist-mecaniciste» şi  «voluntarist- 
convenționaliste»”, acuzând totodată viziuni cum că ar fi „fondate pe absolutizarea 
activismului intern, pe admiterea independenţei cvasiabsolute a subiectului şi a 
deplinei lui libertăţi de alegere, indiferent de caracteristicile influențelor 
exterioare” (L. Gavriliu, în introducerea intitulată „Problema voinţei ca realitate 
psihică” la lucrarea lui Th. Ribot, Voinţă şi patologia voinţei). 

Atitudinea cea mai „exigentă” față de acest proces psihic o regăsim la Ştefan 
Odobleja, în lucrarea Psihologia consonatistă, lucrare în care autorul citat 

realizează un inventar tematic asupra problematicii ce vizează voinţa. Pentru 
relevanţă şi „argumentare”, dar şi pentru evidenţierea complexităţii acestui proces 
psihic conativ, vom reproduce raporturile dintre structurile psihice implicate în 
evaluarea voinţei, inventarul întreprins de către Odobleja fiind cel de mai jos: 

a) prin senzaţii, voinţa ar fi efectul natural şi imediat al fiecărui proces 
senzorial, oricare ar fi calitatea senzaţiei; ea ar fi o idee (senzație importantă) gata 
să apară (W. James); 

b) prin imagini, voinţa ar fi ansamblul imaginilor anticipatoare ale senzaţiilor 
pe care le va produce mişcarea; anticiparea mişcării înainte ca ea să aibă loc, 
anticiparea ideii înainte ca ea să apară (asociaţioniştii, H. Spencer, Th. Ribot); o 
reprezentare dotată de forță (Herbart); o imagine — declic (W. James); reprezentarea 
unei mişcări care determină producerea ei automată; 

c) prin imagini şi senzaţii, voinţa este un complex compus din două genuri de 
factori: 1. idei derivate din simţuri exterioare (o idee despre anumite acte, o 
imagine anticipată a cărei origine se află în datele externe) şi 2. senzaţii motorii (0 
experienţă conativă, senzaţii chinestezice ale acestor acte şi anumite atitudini care 
să le specifice, Warren); 

d) prin judecată, voinţa ar fi o judecată, o afirmaţie sau o negaţie: eu vreau sau 
eu nu vreau; 

e) prin raționament, voinţa ar fi concluzia reactivă a unui raționament afectiv- 


cognitiv: 
acest act este bun?............eu trebuie... .............. (premisă majoră) 
acest act este posibil?........eu pot... .............. ... (premisă minoră) 


eu Vreau... „ne ae ses ses ... (concluzie) (Lapie) 

f) prin combinaţie afectivă, voinţa ar fi o consecință automată a combinării 
afective a ceea ce e bun şi a ceea ce e posibil; 

g) prin afectivitate, voinţa este fiica durerii, e o emoție care află satisfacția în 
propria sa împlinire; este ansamblul compus de emoția şi actul care, emanând din 
ea, îi pune capăt (Wundt); 

h) prin dorinţă, voinţa ar fi dorinţa asociată cu un sentiment de împlinire 
posibilă; ea ar fi astfel, opusul urării, care este o dorință asociată unui sentiment de 
imposibilitate (W. James); 

i) prin conflictul şi comparaţia afectivităţilor, voinţa se confundă atunci cu 
deliberarea: ea constă, deci, în gândirea comparativă a două afectivităţi, în acest 
caz, ea nu este decât o concurenţă între două afectivității contrare; e o balanță 
internă ale cărei greutăţi sunt motivele (W. James); reflecția, discuția interioară; 

j) prin reflex, voinţa e o specie de reflex, un reflex tardiv, complicat, superior, 
asociat, elaborat, condiţional, dobândit, derivat, inconstant, rar şi eterogen; 

k) prin acțiune, voinţa este o acţiune precedată şi determinată de o idee; este o 
acțiune ideo-motrice; o acţiune prealabil reprezentată sau imaginată; 

l) prin anticipare, voinţa este o viziune anticipată a scopului, o anticipare, o 
previziune mentală; este antecedentul psihic, cauza mentală a actelor; ansamblul 
proceselor psihice care preced executarea unui act psihogen, determinat de rațiune: 
1) concepţia alternativelor posibile; 2) deliberare; 3) hotărâre; 

m) prin repetiţie, repetiţia conştientă a unui comportament anterior. Prin 
debordare: voinţa ar fi o reacție la preaplinul, la surplusul (de intensitate, de durată 
sau de forță) gândirii, al emoţiilor sau al ideilor; efectul unei supercantităţi; 

n) prin interioritate, voinţa ar fi: „conduita interioară” a fiecărei ființe; puterea 
psiho-motorie sau ideo-motorie; aptitudinea de a se determina din interior; 
impulsivitatea ideatorie; aptitudinea de a reacţiona la reprezentări; ansamblul 
actelor determinate de imagini; reflectivitatea psihică centrală care se opune cele 
periferice (reflexului);, facultate de amplificare a forței inactului, a viitorului, a 
imaginativului, care depăşeşte astfel forța actualului, a simţitului; predominarea 
puterii reactive a reprezentărilor asupra puterii reactive a senzațiilor; 

o) prin întreg psihicul uman, totalitatea proceselor psihice care duc la reacție; 

p) prin asociaţie, cognitiv-reactivă sau afectiv-reactivă,; 

r) prin evocare, evocare cognitivă sau reactivă a unei reacții; 

s) prin consonanță, voinţa este o consonanţă psiho-reactivă; 

t) prin transformare, voinţa este o transformare de energie psihică în energie 
fizică; 

t) prin atitudine, facultate psiho-reactivă; stare de dezvoltare a reactivității 
psihice în comparaţie cu reacţiile reflexe; stare de consonantizare cognitiv-reactivă, 
prin intermediul consonanțţei afectiv-reactive. 

Voința nu este, în opinia lui Odobleja, decât sensibilitatea consonanței psiho- 
reactive; gradul de intensitate, de extensiune, de promptitudine şi de durată a 
impulsurilor declanşate psihic. 

Adeseori voinţa este definită prin acţiuni obscure, confuze, misterioase: prin 
„conştiință” (voinţa ar fi o facultate primară, un dat imediat al conştiinţei); prin Eu 
(voinţa ar fi ansamblul actelor al căror Eu se simte a fi cauza); prin „personalitate” 
(voinţa ar fi impulsul comandat de totalitatea personalităţii); prin „instinct” (voința 
ar fi instinctul devenit prevăzător, Ebbinghaus); prin „imperativul colectiv” (voința 
ar fi o supunere pasivă faţă de imperativele colective; o eteronimie care se ignoră, 
Ch. Blondel). 

Voința a mai fost definită prin victoria paradoxală a afectivităţilor slabe asupra 
afectivităților puternice: ea ar fi un efort, o acțiune care se exercită în direcția 
rezistenţei celei mai mari, un proces care rezolvă o problemă de scop prin victoria 
tendinţelor superioare (Claparede). E o definiţie finalistă, care consideră voința ca 
o anomalie, ca o acţiune contranaturii (sau supranaturală), ca o victorie a celui slab 
asupra celui puternic. Această definiție posedă, totuşi, un interes şi un dram de 
adevăr al ei: voinţa este o reacţie a imaginilor (stări slabe) ce se opun reacției 
senzaţiilor (stări puternice). 

În definitiv, conchide psihologul român, „voința” nu există ca facultate psihică 
aparte, ci este un cuvânt (fiind redusă de fapt doar la un cuvânt şi nici pe departe 
nefiind evaluată ca proces) care a fost folosit ca dublură la o mulţime de procese 
psihice. Este, aşadar, preferabil să ne debarasăm de acest cuvânt bun la toate. De 
aici concluzia în conformitate cu care voinţa este un termen echivoc, sinonim când 
al unui proces, când al altuia, făcând dublu-serviciu pe lângă numeroşi alți termeni 

(aceştia din urmă fiind mai bine precizați şi mai puţin echivoci). „Voinţa” este un 
cuvânt de mai multe ori echivoc, desemnând o naţiune sincretică şi confuză 
(produs al primilor paşi ai gândirii psihologice) şi provocând confuzie între 
fenomene psihice, astăzi clar individualizate, este un cuvânt care trebuie evitat, 
respins, înlocuit. 

O asemenea atitudine discriminatorie în raport cu voinţa este regăsită şi la alți 
psihologi români şi străini. Întrucât intenţia noastră constă în a „apăra” şi 
argumenta statutul ontologic şi relativ autonom al acestui proces psihic complex, 
nu vom mai prezenta alte opinii contrare şi discreţionare față de voinţă, ci, aşa cum 
am anticipat, vom pleda şi susține epistemologic necesitatea evidențţierii 
caracterului relativ autonom al acestui proces psihic. În acest sens, vom întreprinde 
şi realiza un inventar tematic şi argumentativ ce vine în sprijinul intențiilor noastre, 
mai ales în a evidenția voinţa ca fiind un principal proces psihic conativ, dacă nu 
chiar nucleul unor asemenea procese psihice. 

Aşa cum este cunoscut, termenul de voinţă are mai multe înţelesuri în vorbirea 
curentă şi, după cum am văzut, semnificații semantice în cadrul psihologiei 
ştiinţifice. Ca urmare a îmbinării înţelesurilor empirice cu semnificaţiile ştiintifice 
ale acestui termen, Şt. Bârsănescu îi acodă voinţei următoarele conotaţii semantice: 

— voința = puterea de a lua hotărâri, şi de a intreprinde acte. Această 
semnificaţie a voinței a fost utilizată de către reprezentanții psihologiei vechi care 
vorbeau de facultăţile sau puterile spiritului, şi nu exclusiv de cele ale voinței, ca 
proces psihic de sine stătător; 

— voința = însuşirea cuiva de a se decide repede, capacitatea individului de a 
lua hotărâri şi de a le duce la bun sfârşit; 

— eticheta sau nume pentru toate actele noastre de mişcare, conştiente sau 
inconştiente, prin voinţă fiind desemnate în acest mod actele spontane, reflexele 
instinctive, automate, precum şi cele conştiente, comandate de Eu-l nostru; 

— voința = numele general pentru actele de mişcare conştientă, semnificație 
acordată termenului propriu-zis de voinţă, şi prin care sunt excluse asemenea acte 
ce cad sub incidenţa inconştientului şi subconştientului psihicului uman. De unde 
concluzia că, voinţa este „subordonată” stării de conştiinţă şi nivelului conştient 
al psihicului, fiind în acelaşi timp, un mecanism psihofiziologic foarte complex, 
obiectivat, în ultimă instanță, prin diverse forme ale activității şi comporta- 
mentului uman. 

În opinia psihologului roman citat, prin voinţă este desemnată, în primul rând, 
„activitatea de a lua hotărâri urmate de acte, alegând între mai multe alternative” 
(Bârsănescu, op. cit., p. 184), opinie la care subscriem şi noi, dar faţă de care facem 
menţiunea, completarea în conformitate cu care voinţa nu este numai o activitate 
psihică, ci un proces psihic interdependent, sub raport funcţional, cu celelalte 
procese şi structuri psihice faţă de care activitatea este dependentă, dar care nu 
implică nici pe departe voinţa şi elementele sale structurale, cum ar fi scopul 
propus, conştient, efortul specific, calificat ca fiind voluntar, şi comportamentul de 

învingere şi depăşire a unor obstacole şi dificultăţi percepute şi evaluate de către 
individ. 

Vom înţelege mai bine definiția şi mecanismul voinţei, dacă vom recurge la 
unele exemplificări: dacă spun, spre exemplu, că eu vreau să citesc, şi încep să 
citesc, înseamnă că dispun de voinţă. Sau, în situația în care în acelaşi moment pot 
să apară alte alternative, incitaţii, motive, cum ar fi vizionarea unui film la cinema, 
plimbarea etc. şi sunt supus unor asemenea motive în mod simultan, este nevoie să 
aleg pe acel motiv care corespunde în mai mare măsură intereselor imediate, şi 
satisface în acelaşi timp anumite trebuinţe fie de moment, fie de perspectivă. Între 
acțiunea întreprinsă şi efortul volitiv se instituie un raport direct proporţional: cu 
cât acțiunea ce urmează a fi intreprinsă este mai complexă, cu atât efortul implicat 
în executarea sa devine mai substanţial, crescând în raport cu substratul 
motivaţional şi complexitatea sarcinilor. 


Definiţii ale voinţei 

Operaţiunea de definire şi delimitare a acestui proces psihic este dificilă, 
datorită caracterului său complex şi polimorf, la fel şi stabilirea unor definiţii 
comune, lipsite de contradicţie şi polemică. Vom prezenta în acest scop (în 
stabilirea unei relative omogenităţi semantice) unele dintre definițiile date voinței 
de către unii psihologi care au avut preocupări mai sistematice asupra acestui 
proces psihic. În Vocabularul psihologiei, cunoscutul psiholog francez, H. Picron, 
definea voinţa într-o manieră relativ similară cu psihologul român citat (Şt. 
Bârsănescu), delimitându-i două sensuri: general şi restrâns. 

În sens general, voinţa este percepută ca fiind un act, o atitudine, care devin 
voluntare, în măsura în care se integrează în comportamentul unei personalități. 
Spre deosebire de Bârsanescu, psihologul francez, H. Picron, opune voința actelor 
reflexe stereotipe, automatismelor, deprinderilor, reacțiilor şi inhibiţiilor afective 
cu caracter impulsiv, astfel că acest proces psihic este specific actelor conştiente, 
comandate, şi nu celor reflexe, spontane sau arbitrare. 

În sens restrâns, prin voință este desemnată fie activitatea, fie inhibiţia, în 
măsura în care acestea sunt precedate de o elaborare mentală anticipatoare şi la 
care efectele produse acestor acte sunt importante şi ca atare anticipate. 

În opinia lui Pieron, voinţa este interpretată şi asociată, totodată, caracterului, 
fiind evaluată ca o principala trăsătură de caracter (dar şi ca o atitudine), 
concretizată prin capacitatea de decizie fermă, care în execuţia sa presupune 
depăşirea obstacolelor şi greutăților ce pot să intervină pe parcursul desfăşurării 
acţiunii unui sau unor indivizi. Într-un asemenea context, prin voinţă este 
delimitată şi definită, o anumită trăsătură de caracter, cum ar fi puterea de voinţă, şi 
care desemnează o personalitate puternică. 

Voința nu înseamnă numai acţiune şi nici chiar implicare — ca formă a voinţei 
active, ci presupune şi desemnează, totodată, o anumită capacitate de stăpânire şi 
control emoţional, ceea ce semnifică un anume control inhibitor, stăpânire de sine, 
pe de o parte, dar şi acţiune, pe de altă parte. 

Caracterul conştient al voinţei este subliniat şi de psihologul N. Sillamy, în 
Dicţionar de psihologie. În opinia autorului citat, voinţa este sinonimă aptitudinii 
de actualizare şi realizare a intenţiilor de către o persoană, şi în acelaşi timp, un act 
ideomotor, precedat de o idee şi determinat de ea, şi care presupune atât o reflexie, 
cât şi o angajare. Dar o asemenea acţiune şi angajare nu sunt deliberate în mod 
întâmplător, ci prin caracterul lor conştient presupun un anumit scop, voința nefiind 
altceva decât „capacitatea de a acţiona în vederea realizării unui scop conştient, 
înfrângând şi depăşind anumite bariere interioare sau exterioare” (A. Cosmovici, 
1996). Voința înseamnă, sub acest raport, acţiune precedată de gândire, judecăţi de 
valoare şi raționamente, care au rol atât în luarea deciziei, cât şi în susținerea 
ulterioară a acţiunii, execuţiei deciziei luate. 

Opiniile şi atitudinile față de acest proces psihic sunt foarte diverse, dar nu 
lipsite de contradicții. O asemenea atitudine diferențiată este regăsită şi la regretatul 
psiholog român P.P. Neveanu, după care voinţa are o semnificație duală: de 
capacitate, însuşire, şi de proces. Astfel, în Dicţionarul de psihologie, voinţa este 
definită prin capacitate şi proces psihic de conducere a activității sub toate 
aspectele ei; sistem de autoreglaj superior, întrucât este efectuat prin cel de-al 
doilea sistem de semnalizare, implicând componente structurale, precum: 
deliberarea, scopul şi planul elaborat conştient, organizarea forţelor proprii, prin 
stăpânirea unora şi mobilizarea şi angajarea convergent-finalistă a altora. Din 
această definiţie, subordonată unei perspective structuralist, funcționaliste, se 
desprind ca principale dimensiuni şi trăsături ale voinţei: scopul propus, conştient, 
dimensiunea teleologică; efortul specific, calificat ca fiind voluntar, dimensiunea 
volitivă propriu-zisă; comportamentul de învingere, depăşire a obstacolelor, 
dimensiunea acțională, comportamentală. 


12.2. Structura şi fazele actului voluntar 


Aşa cum vom putea deduce şi din opiniile altor psihologi, nucleul pe care este 
structurată voinţa este reprezentat de reglajul psihic, în complementaritate cu 
efortul voluntar, voinţa fiind, din acest punct de vedere, un proces psihic reglator 
presupunând asemenea dimensiuni. O asemenea caracteristică devine specifică 
numai speciei umane şi implică conştiinţa necesităţii unui asemenea efort şi a 
mobilizării resurselor fizice, intelectuale şi emoţionale, realizabile prin intermediul 
mecanismelor verbale, în vederea depăşirii unor obstacole şi greutăţi percepute. 
Din acest punct de vedere, T. Creţu (în manualul de Psihologie de liceu) defineşte 
voinţa ca fiind „procesul psihic complex de reglaj superior, realizat prin mijloace 
verbale, şi constă în acțiuni de mobilizare şi concentrare a energiei psihonervoase 
în vederea biruirii obstacolelor şi atingerii scopurilor conştient stabilite”. 

Din definiţia dată se desprind atât elementele structurale ale acestui proces 
psihic, cât şi funcțiile diferenţiate ale acestora, în principal cele de reglaj (autoreglaj 
la P.P. Neveanu) şi efort voluntar. 

În ceea ce priveşte funcţia regl/ajului voluntar superior sau a autoreglajului, 
acesta se manifestă ca iniţiere şi susţinere a acțiunilor şi activităţii, dar şi ca frână, 
ca diminuare şi ca amânare, ceea ce presupune cu necesitate cel de-al doilea 
element structural al voinţei, şi anume efortul voluntar. Reglajul voluntar se 
manifestă şi defineşte, totodată, printr-o mulţime de acţiuni şi operaţii exercitate pe 
fondul unui mecanism psihic complex, şi vizează instituirea şi menţinerea unor 
parametri la anumite valori, mai ales în condițiile în care intervin unele perturbații 
în sistem. Asemenea acţiuni ale reglării şi reglajului psihic, implică şi unele 
procedee, cum ar fi ritmurile şi operaţiile reglatorii, caracterizate prin finalitate, 
durată şi eficiență. În acelaşi timp, reglajul, ca proces, deține o serie de elemente, 
cum ar fi: semnalele, mecanismul de reglare, algoritmul reglării, mecanismul de 
execuţie, obiectul reglării, toate integrate într-un sistem general al reglajului (P.P. 
Neveanu, 1978). 

Ținându-se seama de anumite criterii, şi în funcţie de acestea, procesul de 
reglare, cunoaşte mai multe forme de manifestare şi calităţi. În acest sens se 
desprind următoarele criterii şi tipologii ale reglajului psihic şi implicit ale celui 
voluntar, cum ar fi: 

a) în funcție de modul de prelucrare a informaţiei primite: 

- reglaj proporțional (când există relații de proporţionalitate între 
mărimea reglată şi cea de execuţie); 

- reglaj diferențiat (când există o proporţionalitate între mărimea de 
acţionare şi viteza de variaţie a mărimii de comandă); 

- reglaj integral (când mărimea de acţionare este influențată de 
acumularea în timp a variațiilor mărimii reglate); 

- reglaj mixt. 

b) în funcţie de mecanismul de principiu prin care se realizează acțiunea de 

reglare: 

- reglaj deschis sau direct (informaţia de la intrarea mecanismului de 
reglare nu cuprinde date despre starea obiectului reglabil); 

- reglaj închis (mecanismul de reglare primeşte informaţii despre starea 
mărimii reglabile după fiecare acțiune reglatoare, semnalele emise 
apărând ca rezultat al comparării valorii actuale a acestei mărimi cu 
valoare etalon a ei, adăugându-se la conexiunea directă cea inversă); 

- reglaj mixt (înlătură dezavantajele primelor două forme de reglare 
îmbinând acţiunile reglatorii directe, cele bazate pe conexiune inversă). 

c) în funcţie de conţinutul sarcinii de reglare sau scopul reglării: 

- reglaj de stabilizare (asigură menţinerea mărimilor reglabile în limitele 
admise cerute sistemului prin reducerea sau înlăturarea oscilaţiilor 
apărute la un moment dat); 

- reglaj programat (modifică în timp valorile date ale mărimilor reglabile 
după o lege prestabilită); 

- reglaj de urmărire (modifică obiectul reglat nu după o lege prestabilită, 
ci după legea impusă de un semnal extern necunoscut dinainte); 

- reglaj competitiv (în condiţiile „luptei” cu un alt sistem care permite 
alegerea acelei strategii care asigură propriului sistem cea mai eficientă 
poziţie). 

Aşa cu rezultă din definiția dată voinței şi mai ales din evaluarea funcţiilor 
sale, acest proces psihic îndeplineşte funcția de organizare şi dirijare a tuturor 
celorlalte procese şi stări psihice care se integrează în activitatea voluntară prin 
intermediul reglajului voluntar, reglaj şi mecanism care se resimte şi acţionează în 
cadrul activităţilor prin cel puţin două direcţii de acțiune: 

a) prin concentrarea energiei afective şi unificarea ei cu cea voluntară, atunci 
când ele sunt convergente ca sens; 

b) ca rezolvare a unor conflicte emoţionale, şi când reprimă o tendinţă afectivă 
în favoarea celeilalte, întrucât aşa cum am menţionat deja, una din condiţiile 
impuse de J. Piaget pentru ca un proces psihic să poată fi considerat voinţă, constă 
tocmai în acest conflict între tendinţe (în opinia autorului, acestea fiind reductibile 
la două şi nu mai multe, după cum opinează alți psihologi). 

În ceea ce priveşte cea de-a doua componentă structurală a voinţei şi 
mecanismul de realizare a acesteia, desemnată prin efortul voluntar, trebuie 
subliniat faptul că pe lângă unele influențe psihice (cum ar fi motivaţia şi 
afectivitatea, în coroborare cu gândirea şi alte procese psihice), efortul voluntar 
presupune şi se realizează, totodată, prin intermediul sistemului neuropsihic, 
reprezentând organizarea activităţii nervoase în jurul unui centru dominant care 
exprimă scopul acţiunii. 

Un asemenea efort voluntar se resimte şi manifestă printr-o stare de tensiune, 
de încordare internă, de mobilizare a tuturor resurselor în vederea depăşirii 
obstacolelor. Dar efortul voluntar nu se identifică doar cu încordarea musculară, ci 
presupune mai mult decât forța şi decât capacitatea acestui subsistem anatomofi- 
ziologic-somatic, o anumită implicare a psihicului, în primul rând a gândirii. De 
unde caracterul şi funcţia reglatoare şi autoreglatoare a acestui proces psihic, şi 
doar nu simpla formă de evaluare a voinței prin acţiune, chiar dacă efortul voluntar 
este implicat şi validat de acţiune. 

Aşa cum rezultă din cele prezentate, voinţa se obiectivează prin capacitatea de 
depăşire-învingere a unor obstacole, în corespondență directă cu îndeplinirea unor 
scopuri. Din acest punct de vedere, voinţa poate fi definită prin capacitatea omului 
de a-şi realiza scopurile pe calea unor activităţi care implică învingerea unor 
obstacole (durere, oboseală, comoditate, risc) prin mobilizarea resurselor psihice şi 
morale. Ca atare, voinţa este acel proces psihic prin care se dirijează activitatea 
spre învingerea unor obstacole prin acţiuni orientate către realizarea unor scopuri 
propuse în mod conştient. Aceste obstacole pot fi: interne şi externe, obiective şi 
subiective. În acelaşi timp, voința reprezintă confruntarea dintre posibilitățile 
omului şi condiţiile obiective în care îşi desfăşoară activitatea, care şi ele pot 
implica un asemenea efort voluntar sau reglaj. De aceea, voinţa presupune lupta 
pentru biruirea obstacolelor prin efort voluntar, aşa cum spune un dicton, şi în 
conformitate cu care, „nu este suficient să doreşti, ci trebuie să şi vrei”. 

Voința presupune mobilizarea tuturor resurselor fizice, intelectuale şi 
emoţionale, adică efortul voluntar, fără însă a se identifica, nici sub raport 
structural şi nici chiar funcțional, cu asemenea elemente şi procese psihice, după 
cum încearcă să interpreteze acest proces psihic, adepţii psihologiei funcționaliste. 
Prin intermediul voinţei şi capacităţii sale reglatoare, inițiem şi susţinem unele 
acțiuni, dar le şi frânăm şi diminuăm pe altele, până la anulare. 

Efortul voluntar este necesar şi în scopul mobilizării energiilor, dar şi în cel al 
orientării direcțiilor, acțiunilor în vederea depăşirii energiilor acumulate pentru 
obţinerea unei stări psihice lipsite de încordare şi tensiune. Prin forța voinţei ne 
menţinem calmul, luciditatea, puterea de discernământ ceea ce lipseşte în general 
regnului animal şi din păcate şi unor indivizi umani ce dispun de o capacitate de 
autocontrol diminuată. Şi într-o situaţie şi în cealaltă, efortul voluntar se implică de 
la sine, acesta fiind în strânsă legătură cu celelalte procese psihice în mod deosebit 
cu afectivitatea şi gândirea. De aceea un asemenea efort se diferenţiază în funcţie 
de aceste procese psihice, ceea ce conduce la un aşa-numit mecanism al reglajului, 
care, în cadrul voinţei şi prin intermediul acesteia, capătă un caracter voluntar, 
manifestându-se atât ca inițiere şi susţinere a acțiunilor, cât şi ca frână, diminuare, 
sau ca amânare, ceea ce în limbaj psihologic pentru prima variantă se traduce şi 
exprimă prin voință pozitivă sau printr-o calitate a acesteia, puterea voinței, sau în 
sens invers, a doua variantă interpretativă, prin voinţă negativă, specifică mai ales 
agenţilor executanţi ai unor decizii. 

Ca atare, reglajul voluntar implică efort voluntar, şi nu invers, intercondiţi- 
onându-se însă în funcţie de scopul urmărit şi mărimea obstacolului, fapt ce 
impune un asemenea efort şi reglaj voluntar. Rolul obstacolului este foarte 
important în mecanismul reglator. Dacă obstacolul este subapreciat (mai ales în 
activitatea de învăţare de către elevi/studenți), efortul voluntar este mai scăzut, iar 
riscul nedepăşirii lui mai mare (situaţii frecvente în meciurile de fotbal şi în 
sporturi în general), există şi situații inverse, când obstacolul este supraapreciat, şi 
când se ajunge la un grad înalt de încordare voluntară, care duce, de regulă, la 
succes, dar cu un consum mare de energie psihonervoasă. Cu alte cuvinte, 
obstacolul şi dificultățile sunt variabile independente faţă de care ne raportăm 
atunci când se impune dozarea efortului, ceea ce presupune o confruntare şi 
apreciere a obstacolelor şi dificultăților şi o anticipare a acestora, de unde şi 
reglajul voluntar şi efortul emergent reglajului ca o consecință a mărimii şi 
aprecierii obstacolului. Dacă individul se confruntă cu un obstacol față de care îşi 
dă seama că nu s-ar putea mobiliza pe măsura efortului cerut şi în timp util (un 
examen sau altă acţiune ce depăşeşte timpul necesar pregătirii, sau îi lipsesc 
mijloacele necesare în vederea realizării unei asemenea acţiuni), puterea voinței 
scade, voinţa manifestându-se sub forma amânării acțiunii respective, nedispărând 
ci implicând un efort mai susținut pentru o confruntare ulterioară cu obstacolele ce 
trebuie depăşite şi care prezintă o mai mare garanţie în reuşită. 

Mulţi indivizi renunţă din cauza obstacolului în a-şi mobiliza energia şi efortul 
necesar depăşirii acestuia, canalizându-şi energiile spre alte acțiuni sau încercând 

alte strategii acţionale în conformitate cu principiul „scopul scuză mijloacele” şi 
unde efortul voluntar şi implicit reglajul specific sunt mai scăzute. Sunt indivizi 
care adoptă poziţii fataliste, fiind lipsiți, de regulă, de o asemenea capacitate de 
efort, şi care prezintă unele lacune şi unele vulnerabilități în planul structurilor şi 
trăsăturilor de personalitate, în principal de ordin moral şi caracterial. Este mai uşor 
să obţii un examen printr-o „influență” decât să înveţi şi să înţelegi ceea ce înveţi 
sau să-ți însuşeşti un „bun” prin furt decât să îl obţii prin muncă şi efort. 

Desigur, învingerea obstacolelor şi greutăților nu se realizează numai prin 
intermediul voinţei, ci şi sub influența trebuinţelor, intereselor, experienței, 
cunoştinţelor şi deprinderilor. Ca atare, voinţa este în strânsă legatură cu toate 
celelalte fenomene, procese şi structuri ale personalității, cum ar fi: atenția, 
gândirea, imaginaţia, memoria, sentimentele, temperamentul, aptitudinile şi 
caracterul indivizilor. 

Nu vom analiza determinările voinţei în raport cu aceste procese psihice, decăt 
foarte susccint, mai mult implicit decât explicit. În general, se remarcă îndeosebi 
legătura voinţei cu gândirea şi imaginația, fără a fi însă reductibilă sub raport 
relațional la aceste procese psihice. Aceasta deoarece, acţiunile voluntare sunt în 
prealabil gândite şi imaginate. Înainte ca individul să aleagă o acţiune, şi să 
hotărască asupra îndeplinirii ei, acesta trebuie să-i înțeleagă sensurile, condiţiile 
desfăşurării ei, adică să planifice mintal realizarea, să prevadă şi să găsească cele 
mai bune căi şi modalități în vederea învingerii acestor greutăţi şi obstacole reale 
sau imaginare. 

Alături de aceste procese psihice amnintite, un rol deosebit revine laturii 
afective, în mod deosebit emoţiilor şi sentimentelor. Dacă acţiunile pe care le 
întreprindem corespund unor emoții şi sentimente pozitive, atunci efortul depus 
este dublat de satisfacție şi însuflețire, altfel spus „cu tragere de inima”, învingând 
orice obstacol sau greutate ce se iveşte. În raport cu sentimentele, aşa cum am mai 
arătat, primează actele voluntare, mai ales acelea pentru care simţim că dispunem 
de o anumită înclinație, aptitudine sau vocaţie. Efortul voluntar apare şi se impune 
atunci când ni se cere să îndeplinim acţiuni care nu corespund intereselor, 
sentimentelor noastre dominante, sau sunt în contradicţie cu ele. În activitatea de 
educare a voinţei trebuie să ţinem seama de aceste aspecte. 

Pe lângă efortul voluntar implicat, voinţa se defineşte prin aceea că 
îndeplineşte o principală funcţie reglatoare în cadrul sistemului psihic, devenind şi 
constituindu-se totodată într-un proces psihic reglator, sintagmă întâlnită în mod 
explicit în cursul de „Psihologie generală şi educațională”, a lui I. Frăţilă, şi unde 
este regăsită distincţia dintre procesul psihic reglator, sub formă de intenţie şi 
procesul psihic voluntar (voință), lucrare în care este evidenţiat rolul tuturor 
proceselor psihice şi faptul că doar prezența scopului fără celelalte elemente 
structurale, constituie intenție şi nu voinţă, şi ca atare aceasta din urmă este un 
proces cu mult mai complex decât celelalte procese psihice ce aparțin domeniului 
conativ şi reglajului psihic. 

De aceea, acest proces psihic îndeplineşte calitatea şi atribuţiile voinţei, doar 
în măsura în care intervin anumite „condiţii”, printre care se impun cu necesitate 
scopul, reglajul-autoreglajul, efortul voluntar sau, după cum aprecia J. Piaget, un 
rol deosebit de important revine conflictului între tendințe, luptei motivelor, pe 
fondul inegalităţii forțelor acestora, când cea mai puternică o domină pe cea mai 
slabă. În situaţie inversă, când actele şi acţiunile noastre sunt lipsite de asemenea 
elemente, nu avem de a face cu acte voluntare, ci mai mult cu acte reflexe 
concretizate în automatisme şi deprinderi. 

Rezultă că efortul depus nu este întâmplător, ci în funcţie de mai mulţi factori 
obiectivi şi subiectivi, printre care un rol mai important revine gradului de 
dificultate al sarcinii, mai bine-zis, de perceperea şi evaluarea acesteia de către 
individul evaluator. Astfel, pe parcursul desfăşurării unei activităţi complexe, apar 
momente de dificultate, plictiseală, care pot diminua efortul voluntar sau, 
dimpotrivă, pot face să crească această capacitate de mobilizare a energiei fizice şi 
psihice. În acest scop, se impune o corelare între mărimea obstacolului perceput şi 
efortul voluntar, între aceste două variabile intercondiţionate instituindu-se unele 
raporturi invers proporționale: atunci când obstacolul este subapreciat, efortul 
voluntar este mai scăzut, chiar insuficient, şi ca atare este tratat cu indiferenţă, iar 
când este supraestimat, fie creşte efortul, fie apare inhibţia, individul „evadând” din 
planul acţiunii, „lăsându-se păgubaş”, dându-şi seama că este depăşit de un 
asemenea grad de dificultate a acţiunii şi că nu dispune de suficiente resurse fizice 
şi psihice-intelectuale în vederea depăşirii obstacolului şi realizării acţiunii. Situația 
poate fi considerată dezirabilă, atunci când prin efortul voluntar putem depăşi orice 
barieră psihică obiectivată prin percepţia unor dificultăţi, şi nu atunci când ne 
retragem din faţa acestora. În asemenea situaţii intervine reglarea voluntară, pe 
fondul rațiunii, ceea ce impune găsirea altor mijloace şi modalităţi de organizare şi 
autoorganizare a psihicului în vederea depăşirii greutăților evaluate, apelându-se la 
celelalte procese psihice şi mecanisme ale psihicului, în mod deosebit la gândire şi 
imaginație, excitație şi inhibiţie, în funcție de contextul ce reclamă reglajul şi 
efortul voluntar, voinţa activă sau pasivă. 

Putem conchide că efortul voluntar, exprimat prin capacitatea omului de a-şi 
stăpâni conduita sa şi de a-şi mobiliza forțele sale pentru învingerea greutăților, 
obstacolelor ce-i stau în drumul spre realizarea scopului (după cum mai este 
definită voinţa), nu se confundă cu efortul fizic muscular. Spre exemplu, în studiu, 
în activitatea intelectuală în general, efortul voluntar constă într-o anumită 
mobilizare a resurselor intelectuale şi motivaţional, emoţionale, în corelare, 
desigur, cu o anumită organizare a activităţii nervoase. În mod subiectiv, efortul 
voluntar este „trăit” ca o stare tensională, de încărcare internă, ca pregătire şi 
concentrare a resurselor de intervenţie activă asupra obstacolelor care stau în calea 
realizării scopurilor. Între efort şi obstacol se instutuie o anumită relaţie. 
Obstacolele determină şi specializarea efortului: este necesar un efort de atenție, de 
gândire, de imaginaţie, de memorie sau de coordonare şi intensificare a mişcărilor, 
putând vorbi de dezvoltarea capacităţii de a rezolva un anumit tip de efort. 

Efortul voluntar se realizează în două direcţii: 

a) spre mobilizarea tuturor capacităţilor omului în vederea realizării scopului 
propus; 

b) spre inhibarea tendinţelor contrare acțiunii alese. Din perspectiva celei de-a 
doua direcţii, voința presupune puterea de stăpânire şi, implicit de controlul 
emoțional şi acţional. De asemenea, pentru voinţă este foarte importantă inhibiția 
activă, de stingere, precum şi diferenţierea şi amânarea, ceea ce înseamnă că nu 
numai se declanşează sau trebuie să se declanşeze o acțiune, ci trebuie să te şi reții 
de la altele, ceea ce în literatura de specialitate acest tip de voinţă se numeşte voință 
negativă (de reţinere a impulsivităţii), existând în mod evident şi un alt tip opus al 
voinței, şi anume voința pozitivă (de mobilizare, încordare, acţionare). 

În consecință, putem afirma că exersarea satisfăcătoare a tuturor formelor de 
efort fizic şi intelectual, decelarea lor (conştientizarea importanței lor în delimitarea 
scopurilor) este o condiţie de bază a dezvoltării personalităţii umane, componentele 
acesteia fiind într-o permanentă interacţiune şi interdependenţă. 


12.3. Etapele voinţei 


Acest proces psihic complex cunoaşte, pe lângă elementele structurale 
definitorii prezentate, şi o anumită structuralitate şi stadialitate în ceea ce priveşte 
modul său de manifestare, desprinzându-se, în acest sens, patru etape. 

Apariția conflictului care, aşa cum arată Kurt Lewin, în funcție de caracterul 
celor două alternative, poate fi de trei feluri sau chiar mai multe. Este nevoie de 
reflexiune atunci când toate au cam aceiaşi pondere, fiincă dacă una este mult mai 
intensă, declanşează acţiunea imediat. În această fază se poate constata dificultatea 
în vederea alegerii unei soluţii şi consecinţele mai mult sau mai puţin grave ale 
unei nechibzuinţe. 
se întâmplă dacă întrerup învăţarea, se întreabă studentul? Apoi analizează dacă nu 
poate ocoli bariera: „Să mă scol mâine mai devreme şi să recuperez timpul pierdut 
sau să mă înţeleg cu colegii ca să intru la examen la amiază şi până atunci am 
timp de repetat.” Deliberarea presupune şi alcătuirea unui plan pentru a putea 
elimina sau micşora riscurile în cazul alegerii unei alternative. Ea poate dura multă 
vreme (ca în cazul unei cariere), însă alteori este extrem de scurtă. De exemplu, 
unui şofer, pe neaşteptate, îi sare în faţă un copil şi îl loveşte. Îi poate veni în gând 
să fugă, nefiind nici un martor, imediat, totuşi, opreşte şi acordă copilului ajutorul 
cuvenit. 

Uneori deliberarea este formală, iluzorie, căci hotărârea este luată, doar se 
caută argumente pentru a o justifica în fața altora sau în fața propriei sale 
conştiinţe. Ca în cazul în care cineva refuză să acorde ajutor cuiva, din comoditate, 
dar afirmă lipsa de timp... „şi aşa nu i-ar folosi, deoarece...” etc. 

Decizia este momentul caracteristic al voinţei. Mă hotărăsc pentru una din 
alternative şi pentru tactica necesară. Sunt oameni capabili să hotărască repede. 
Alţii sunt foarte oscilanți şi ezită multă vreme, uneori chiar trece timpul în care 
decizia ar fi fost utilă. Este una din deosebirile dintre omul practic şi tipul teoretic. 
Pare a fi şi o caracteristică de nuanță temperamentală. Sunt însă profesii unde este 
nevoie de decizii prompte: conducerea automobilelor şi mai ales în pilotarea 
avioanelor. 

Executarea hotărârii este neglijată de unii psihologi. Totuşi, ea este edificatoare 
în privinţa calităţilor de voinţă ale unei persoane. Nu este suficient să iei o hotărâre, 
trebuie să poți lupta împotriva dificultăților rezultate din decizia respectivă. Spre 
exemplu, un alcoolic hotărăşte, ia decizia să nu mai bea „nici o picătură”, dar aceasta 
este respectată doar două zile, întrucât în a treia zi se întâlneşte cu un tovarăş de 
pahar care-l informează că la „local” s-a adus un vin „straşnic”, astfel că eroul 
nostru nu ezită, decizia fiind spulberată! Actul de voinţă a rămas trunchiat de ceea 
ce este esenţial, adică de respectarea deciziei, hotărârii luate. 

Nu toate fazele actului presupun prezenţa voinţei, deci a efortului voluntar. 
Paul Foulquié considera că actul propriu-zis şi exclusiv care aparţine voinţei este 
doar decizia „care constă în rezoluţia fermă şi definitivă de a executa proiectul 
estimat ca rezonabil”. Celelalte trei faze sunt expresia altor fenomene psihice 
(reprezentative sau asociative), relevând prezenţa raţiunii sau inteligenţei. Punctul 
de vedere potrivit căruia decizia este faza fundamentală a actului voluntar este larg 
răspândit în psihologie. Pentru James, momentul hiat nu este altul decât momentul 
deciziei. Ed. Claparède scria că voinţa constă în „sacrificarea unei dorințe pe 
altarul altei dorinţe”, deci în optarea pentru una dintre ele. „Condiţia fundamentală 
a actului voluntar este existența în conştiinţă a unei alegeri între elementele unor 
alternative având valori diferite. Când alegerea se face asupra alternativelor în 
care nu implică nici o valoare (ca în experimentele de discriminare senzorială) nu 
vorbim obişnuit de acte voluntare”. Cei doi autori dau şi exemple de cercetări 
experimentale în care sunt puse în conflict diferite fenomene, de exemplu, 
conflictul dintre o pulsiune sau un comportament fixat prin învăţare şi o motivaţie, 
un ordin dat de experimentator. În experimentele clasice ale lui Ach, subiectul 
învaţă să asocieze două perechi de silabe. Când asociaţia este bine fixată, li se cerea 
să asocieze prima silabă cu o alta total diferită de cea învățată anterior. Ach arăta că 
puterea de a rezista la obişnuință furnizează măsura voinţei. În alte experimente, 
conflictul se realizează între pulsiunea de a evita durerea şi instrucția verbală de a 
rezista. Şi alți psihologi consideră voinţa ca fiind „o alegere într-un conflict de 
tendinţe”. Deşi numai decizia presupune prezența expresă a voinţei, celelalte faze 
sunt păstrate şi considerate ca fiind condiţii necesare ale actului voluntar. 

Nu toate fazele sunt acceptate în structura actului voluntar. Sub influența 
existențialismului şi mai ales a psihanalizei, schema clasică a actului voluntar este 
contestată. Este pusă la îndoială, şi uneori chiar total negată, valoarea deliberării. 
„Când eu deliberez, jocurile sunt deja făcute” afirma Sartre. Mare parte a actelor 
noastre, spun psihanaliştii, sunt determinate inconştient, aşa încât deliberarea nu 

este decât o comedie, o raționalizare a posteori. Voința este, întradevăr, expresia 
conştiinţei de sine, dar ea este şi expresia întregii personalități a individului, ea este 
expresia învăţării, inteligenţei, educaţiei sociale, dar şi a motivațiilor inconştiente. 
Fazele actului voluntar nu parcurg ordinea prescrisă de schema clasică. 
Activitatea noastră interioară este plină de confuzie, consideră Foulquic. În focul 
acțiunii, nu observăm distincţia netă a momentelor care pun succesiv în joc funcții 
psihice diferite. N-ar fi exclus, de aceea, ca momentele actului voluntar să se 
inverseze, să se revină asupra unora dintre ele, să fie compromise altele. Pe bună 
dreptate se întreba un autor dacă „este decent a descompune un act, a cărui esenţă 
pare a fi sintetică, în timpi discutabili şi a căror valori sunt tot atâtea probleme? ”. 


12.4. Calităţi, defecte şi maladii ale voinţei 


12.4.1. CALITĂȚI ALE VOINŢEI 


Acţiunile întreprinse depind atât de efortul voluntar sau capacitatea de 
concentrare şi mobilizare a energiei fizice, psihice şi nervoase, de intensitatea 
efortului voluntar şi de specificitatea mecanismelor puse în acţiune, coroborate 
desigur cu reglajul conştient al tuturor proceselor psihice, cât şi de calitatea sau, 
dimpotrivă, de unele defecte şi manifestări patologice ale voinţei. Se subînţelege că 
eficienţa acțiunilor întreprinse este corelativă cu unele calități, iar ineficienţa, cu 
unele defecte şi maladii ale acesteia. Vom inventaria în continuare principalele 
calităţi ale voinţei, care în concepția unor psihologi ar viza şi s-ar exprima totodată 
prin: puterea de voință, independenţa, perseverenţa, promptitudinea luării hotărârii, 
intensitatea, durata şi stabilitatea volitivă. 

Puterea de voinţă constă în energia cu care omul îşi urmăreşte scopul propus 
în ciuda oricăror greutăți. În aprecierea puterii de voință este implicată şi valoarea 
motivului/motivelor acţiunii/efortului voluntar, orientarea de principiu a omului. 
Este important să orientăm efortul de voinţă spre o cauză nobilă, măreață care face 
cinste individului şi colectivităţii, şi nu către realizarea unor scopuri egoiste, 
meschine, preponderent unilaterale şi unipersonale. În acelaşi timp, puterea voinţei 
se exprimă şi prin intensitatea efortului prin care subiectul, confruntându-se cu 
obstacolele importante, îşi urmăreşte scopurile. În acest caz, omul este conştient de 
inevitabilitatea greutăților, dar şi de caracterul lor surmontabil, fapt ce motivează 
încordarea voluntară în vederea depăşirii acestora. Într-o asemenea ipostază ce 
presupune amplificarea efortului putem vorbi chiar de o „variantă a calităţii” 
enunțate, şi anume de intensitatea voinței, opusă slăbiciunii, care înseamnă 
imposibilitatea de a realiza efortul voluntar cerut, chiar dacă cel în cauză este 
conştient de importanța acestui fapt şi de implicaţiile sale. 

Independenţa voinţei înseamnă să nu cedezi influențelor colaterale în luarea 
hotărârilor, deciziilor şi în acelaşi timp adoptarea unor atitudini critice față de ideile 
şi acțiunile proprii. Cu alte cuvinte, independența voinței se exprimă şi prin 
tendinţa constantă pe baza chibzuinţei proprii, de a cunoaşte cât mai profund 
condiţiile activităţii, a consecinţelor şi responsabilităților personale pentru ele. 
Independenţa voinţei nu se identifică cu lipsa de receptivitate față de opiniile celor 
din jur, ci dimpotrivă această calitate conduce şi cauzează participarea, şi asumarea 
răspunderii şi inițiativei. Însuşirea negativă, opusă acestei calităţi este 
sugestibilitatea, adică adoptarea necritică a influențelor exercitate cu anihilarea 
propriei poziţii şi diminuarea implicării şi responsabilităţii personale. 

Perseverenţa este acea calitate a voinţei care se exprimă prin urmărirea 
îndelungată, consecventă şi mereu energică a scopului propus, sau presupunând în 
acelaşi timp realizarea efortului voluntar pe o perioadă îndelungată de timp chiar şi 
în condiţiile în care, aparent, n-ar fi posibilă continuarea activităţii. Această calitate este 
susținută atât de valoarea scopului, cât şi de încrederea în forțele proprii ale indivizilor, 
la aceste condiții adăugându-se şi luciditatea în aprecierea împrejurărilor, în 
descoperirea tuturor condiţiilor favorabile desfăşurării acelei acţiuni, în a deveni 
eficientă. 

Ca o calitate a voinţei, perseverenţa este cu atât mai apreciată, cu cât cauza 
pentru care luptă are o semnificaţie socială mai înaltă şi mai recunoscută în plan 
axiologic. Perseverenţa are o dublă natură contradictorie: pozitivă, spre acte şi 
eforturi voluntare pozitive; negativă, spre acțiuni negative. 

Opusul perseverenţei este încăpățânarea, care se subînțelege că este o însușire 
negativă a voinţei. Încăpăţânarea înseamnă stăruirea într-o idee, părere, acţiune, 
care contravine realității şi logicii acțiunii şi apare pe fondul limitării cunoaşterii 
fenomenelor şi a unor prejudecăți. Încăpăţânarea poate fi explicată prin mai mulți 
factori obiectivi şi subiectivi, printre care un rol deosebit revenind lipsei de 
flexibilitate în gândire şi predominanța unor prejudecăţi şi stereotipii mentale, în 
coroborare, desigur, cu unele carenţe educaţionale, mai ales din familie, unde se 
resimte, în mai mare măsură, lipsa de competență pedagogică a părinţilor prin 
diversele modalități socializatoare şi educaționale, atunci când le sunt satisfăcute 
toate pretențiile copiilor din dorința de a nu fi frustraţi şi nesatisfăcuţi în raport cu 
trebuinţele reclamate. 

Dictonul încăpăţânaților este: „nu trebuie să dau înapoi pentru ca să nu se 
creadă că sunt slab”. 

Promptitudinea luării hotărârii se referă la viteza cu care omul deliberează 
asupra unei situații concrete şi adoptă o decizie. Capacitatea de a lua hotărâri 
prompte este în genere solicitată în multe activităţi şi în condiţii ce impun o 
asemenea deliberare rapidă. Există profesii, şi mai ales în condiţiile în care 
evenimentele se succed cu o viteză ridicată, fapt ce reclamă o asemenea capacitate 
şi calitate volitivă. La fel ca şi celelalte calităţi ale voinţei, promptitudinea deciziei 
se bazează pe rapiditatea şi profunzimea gândirii, pe încrederea în sine, pe curaj, şi 
mai ales pe experienţa personală în confruntarea cu unele situații ce impun 

asemenea calitate a voinţei. Ne putem imagina cât de necesară este această calitate 
la un pilot pe un supersonic, care trebuie să decidă în fracțiuni de secundă, în 
anumite situaţii, față de un manager sau comandant militar cărora o asemenea 
calitate nu este întotdeauna decisivă şi chiar fundamentală în profilul psihologic al 
personalității şi implicit în configuraţia procesului psihic la care facem referință. 

Opusul acestei calități este nehotărârea sau tergiversarea, pe fondul unei 
prudenţe excesive şi a unei „rigori” nejustificate, şi care se manifestă prin unele 
ezitări şi oscilaţii îndelungate, coroborate cu predispoziția scăzută spre risc şi mai 
ales cu lipsa inițiativei. 

Intensitatea voinței se poate manifesta fie prin gradul de putere al celor patru 
faze sau etape (pregătire, îndeplinire, desăvârşire şi verificare), fie prin înlăturarea 
tuturor piedicilor ce îngreunează executarea acţiunilor. Printre acestea se evidențiază, 
în mod deosebit, sentimentele, acestea fiind considerate o condiţie, şi nu o cauză, 
sentimentaliştii dispunând în genere de o voință mai slabă. Nu trebuie, însă, 
generalizat acest aspect. 

Durata voinţei, în ceea ce priveşte această calitate, corelată şi îmbinată cu 
intensitatea, se pot desprinde voințe intense, dar de scurtă durată, şi voințe intense 
de lungă durată. Cazul ideal îl reprezintă voinţa intensă de lungă durată, care 
devine, totodată, o voință constantă şi perseverentă în acţiuni. 

Stabilitatea volitivă sau orientarea spre un scop bine delimitat se materializează 
în fermitatea cu care individul se conduce după un anumit scop în activitate şi 
viață. Se pot oberva manifestările lipsei stabilității volitive la indivizii lipsiţi de 
această calitate, prin oscilarea acestora în raport cu decizia luată şi mai ales în 
planul luptei motivelor, când acestea alternează sau chiar se substituie, ceea ce 
îngreunează în mod evident, promptitudinea cu care se ia decizia, ca să nu mai 
vorbim de durata la care se raportează efortul voluntar implicat într-o asemenea 
acțiune şi, implicit, scopul față de care se subordonează acțiunile. 

Stăpânirea de sine reflectă esenţa voinţei, conduitei proprii şi autocontrolul. 
Prin stăpânirea de sine se asigură calmul, în cazul eşecului sau a unei situaţii 
neprevăzute. O asemenea calitate se bazează pe puterea convingerilor, obiceiurilor 
şi sentimentelor omului, pe înţelegerea clară a situaţiei în care se găseşte acesta, 
mai ales în condiţiile în care în desfăşurarea unor acţiuni, apar unele obstacole ce 
se impun a fi depăşite prin efortul voluntar reclamat de acestea. 

Fermitatea este rezistenţa morală şi fizică în lupta îndelungată cu obstacolele, 
şi se caracterizează prin păstrarea spiritului combativ, a dârzeniei şi perseverenței 
în acţiunile întreprinse. De câtă fermitate trebuie să dea dovadă un individ în ceea 
ce întreprinde, se observă mai ales în rezultatele acţiunilor. Această calitate nu se 
manifestă în mod izolat, ci este coroborată cu promptitudinea în luarea deciziei, şi 
în mod deosebit cu independenţa voinţei. 

În încheierea acestei problematici, menţionăm că asemenea calităţi şi caractere 
volitive nu au un caracter ereditar, ci ele reprezintă o achiziție realizată în cursul 
dezvoltării psihice individuale şi colective. Aşa cum vom analiza în continuare, 
particularitățile individuale, factorii de natură organică, biologică, socială şi 

psihologică, influenţează procesul de formare şi modul de manifestare a calităților 
volitive, exceptând unele cazuri deosebite, pe care nu le determină în mod 
hotărâtor. 


12.4.2. DEFECTE ALE VOINŢEI 


Din cele prezentate s-a desprins faptul că voinţa este capacitatea individului de 
a iniția, determina şi de a acţiona, dar şi capacitatea de a amâna, frâna, inhiba 
tendinţa spre acţiune. Ea comportă, aşadar, o putere de impulsiune, dar şi o putere 
de inhibiţie. Este aproape incredibil cum această natură complexă a voinţei a fost 
intitulată de James de la începuturile psihologiei. El vorbea de forțele impulsive şi 
de forțele inhibatoare ale voinţei ca şi de raporturile dintre ele, acestea din urmă 
fiind esenţiale pentru starea de normalitate sau pentru cea patologică a voinţei. 
Atunci când forțele excitative sunt prea puternice, avem de-a face cu voința 
precipitată; atunci când raporturile între ele sunt false, ne aflăm în faţa unei voințe 
pervertite, care la rândul ei cuprinde două forme distincte: cazul obstrucţiei voinţei 
(când acțiunea normală este imposibilă) şi cazul exploziei voinţei (când acțiunea 
anormală este de nereprimat). Preluând aceste idei atât de generoase, Paul Foulquie 
considera că voinţa este o „putere de sinteză”. O voinţă normală nu este un simplu 
rezultat al forțelor psihice, ci integrarea lor, într-un echilibru corect. O voință 
perfectă provine din echilibrul perfect al forţei de impulsiune şi puterii de inhibiție. 
Cum însă o asemenea situaţie reprezintă un ideal, cel mai adesea întâlnim 
dezechilibrul forțelor, care constă fie în exces, fie în deficitul lor. Defectul unei 
puteri este cu atât mai grav, cu cât el se întâlneşte cu excesul celeilalte. Nu este 
suficient să aducem un deficit de inhibiţie şi nici invers. Schiţăm, în continuare, 
principalele defecte ale voinţei, aşa cum au fost ele prezentate de Paul Foulquie. 

Defectele derivate din excesul de inhibiţie. Acestea se manifestă în două 
moduri: fie prin controlarea de către inhibiţie a fiecărui detaliu al actului şi nu al 
actului în întregul său, fie prin prelungirea luării hotărârii. Avem de a face, în acest 
caz, cu un suprainhibat care fie că nu ia hotărâri, fie că nu ajunge la nici o 
concluzie. Blocajul se produce în momentul luării deciziei sau după decizie. În 
primul caz, întâlnim îndărătnicii (cu componente rigide, lipsite de supleţe, cu o 
forță aparentă, în realitate caracterizați printr-o slăbiciune deoarece individul este 
prea dependent de sine) şi încăpățânaţii (care ignoră utilizarea logicii: aceştia, 
chiar dacă gândesc înainte de luarea deciziei, nu sunt interesați de justificarea ei). 
În cel de-al doilea caz este vorba de timorații (care aşteaptă ca evenimentele să 
decidă pentru ei), scrupuloşii (cu temeri de ordin moral şi care se lasă în voia celor 
cu o voință mai puternică) şi capricioşii (ce părăsesc subit pozițiile adoptate pentru 
a se instala în cele adverse). 

Defectele derivate din deficitul de inhibiţie. Sunt întâlnite la persoanele 
subinhibate caracterizate prin: decizii rapide dar extrem de instabile, libertatea şi 
imprevizibilitatea acţiunilor, angajarea după prima impresie, insuficienţa evaluării 

consecinţelor acţiunilor întreprinse. Din deficitul de inhibiţie apare versatilitatea 
(lipsa de fermitate, nestatornicia, fluctuația comportamentală) şi sugestibilitatea 
(imposibilitatea de degajare de influenţele externe). 

Defectele derivate din excesul de impulsiuni. Apar atunci când o excitație 
puternică, un elan irezistibil îl împing pe individ spre acţiune. Impulsivitatea ia mai 
multe forme: reactivă (când omul se comportă ca un automat imedia, ca un reflex) 
şi explozivă (reacţia nu este imediată, are loc mai întâi un proces de inhibiţie, apoi 
apare explozia). Alte două fenomene de impulsivitate sunt cea emotivă (specifică 
persoanelor emotive, sensibile, care apar ca fiind jucăria propriilor lor sentimente) 
şi cea ideativă (specifică persoanelor cu mare mobilitate intelectuală care îşi 
schimbă rapid ideile, nu se fixează pe ele; de aceea, se caracterizează printr-o 
oarecare incoerenţă a conduitelor şi a ideilor). Excesul de impulsiuni are efecte 
analoage deficitului de inhibiţie: dacă impulsivul este instabil ca subinhibatul, el nu 
este pasiv, căci impulsivitatea presupune o forță vie. Dacă această forță se opune 
schimbării, impulsivul poate fi mai stabil decât subinhibatul. 

Defectele derivate din deficitul de impulsiuni. Acestea provin dintr-o 
slăbiciune a voinţei, a puterii ei de decizie. Persoanele cu deficit de impulsiuni se 
simt pierdute în fața unor situaţii noi în care trebuie să facă o alegere, ele având 
nevoie de un sfătuitor. De aici, docilitatea şi devoţiunea faţă de alţii. În cazul 
acestor defecte, este vorba de o intervenţie a voinţei (datorită scăderii tensiunii 
afective) care coexistă însă cu o sensibilitate vie şi profundă. 

Concluzia lui Foulqui€ este extrem de interesantă: excesul sau deficitul de 
excitație şi de inhibiție face ca voinţa să fie imperfectă, însă prin lipsa echilibrului, 
nu prin lipsa voinţei. Şi exemplele date de el sunt elocvente: impulsivului nu i se 
poate reproşa lipsa voinţei, defectul lui constând nu în aceea că „nu vrea”, ci în 
aceea că „vrea prea repede şi nesăbuit”, suprainhibatul este un voluntar, dar toată 
energia lui se concentrează paradoxal, pe frâne; insuficiența inhibiţiei nu este un 
obstacol pentru decizie şi acțiune: ea face numai ca decizia să fie impersonală, iar 
acțiunea negândită. Se înţelege de la sine că educarea voinţei constă în stabilirea 
echilibrului între cele două categorii de forţe. 


12.4.3. MALADII ALE VOINŢEI 


Forma cea mai expresivă şi cu un impact nociv evident asupra acțiunilor şi 
fazelor voinţei este reprezentată prin existenţa unor boli ale voinței, problematică 
studiată în mod sistematic şi riguros de cunoscutul psiholog francez Th. Ribot, prin 
cunoscuta-i lucrare Voința şi patologia ei. Pe lângă defectele analizate, ca expresie 
constantă şi de durată a acestora, specialiştii, medicii şi psihiatri, delimitează 
următoarele boli specifice ale voinței: abulia, parabulia şi apraxia. 

Abulia, etimologic această maladie derivă din grecescul gra - fără şi boule - 
voință, şi constă într-o turburare gravă a voinței caracterizată prin pierderea 
capacităţii de a lua o hotărâre şi mai ales prin incapacitatea de a trece de la hotărâre 

la realizare în vederea atingerii scopului propus. Unul dintre psihologii care a 
descris în termeni generali această maladie, este Guislain (Th. Ribot, op.cit, p. 43), 
maladie în conformitate cu care „Bolnavii pot voi pe plan interior, mintal, potrivit 
exigențelor raţiunii. Ei pot trăi dorința de a făptui, dar le este cu neputinţă să 
treacă la faptă. Există în fundul cugetului lor o imposibilitate. Ar vrea să acționeze 
şi nu pot |...]. Voința lor nu poate depăşi anumite limite: s-ar zice că forţa lor de 
acțiune suferă o blocare: eu vreau nu se transformă în voinţă impulsivă, în 
determinarea activă. Bolnavii se miră ei înşişi de neputința de care este lovită 
voinţa lor [...] Dacă îi lăsăm în voia lor ei petrec zile întregi în pat sau pe un 
scaun. Dacă li se vorbeşte şi dacă sunt provocaţi, se exprimă în mod convenabil, 
deşi expeditiv: ei judecă destul de bine lucrurile.” 

Din textul reprodus după Guislain, rezultă că abulia este o asemenea maladie, 
caracterizată prin lipsa de voinţa, sau chiar tulburare a voinței, şi se manifestă prin 
incapacitatea individului de a transpune decizia lui în acte. Se regăseşte mai mult la 
nivelul fazei activităţii voluntare de executare a hotărârii luate şi mai puţin la 
nivelul luării hotărârii sau a orientării spre scop. Este relativ sinonimă cu 
comoditatea şi/sau dezinteresul, şi ca atare şi tensiunea internă a motivelor este 
scăzută-latentă. Individul nu simte plăcerea şi dorinţa de a trece la acte, deşi el îşi 
dă seama de importanţa şi implicaţiile acestora (elevii, în a se pregătii pentru 
examene, iar studenţii, în începerea lucrării de diplomă). La adulţi, judecăţile de 
valoare care determină decizia, au un caracter speculativ cu mult mai dezvoltat, 
motivându-şi în mod „justificat” mai mult inactivitatea decât activitatea. Acţiunea 
se dezlănțuie, demarează, numai în „complicitatea? unei tendinţe-impuls afectiv 
puternic, deci pe fondul unei motivații puternice, şi implicit a luptei motivelor. De 
aceea, abulia se mai numeşte şi „voinţa lipsită de impuls”. În esenţă, această 
maladie se caracterizează prin nehotărâre şi neputinţa de a acţiona, şi apare pe 
fondul unor afecțiuni mentale şi psihice în general (psihastenie, deficiență 
intelectuală, melancolie etc.). 

P. Janet distinge mai multe tipuri ale abuliei: sistematizată (privind un act 
particular sau un sistem de acte); localizată (vizează mişcările unui membru); 
generalizată (vizează toate acţiunile şi gândurile individului). Spaţiul nu ne permite 
analiza exaustivă a modalităţilor de manifestare a acestei maladii. Persoana afectată 
de abulie prezintă următorul tablou simptomatologic: este inertă, lipsită de 
inițiativă, oscilează timp îndelungat asupra motivului şi scopului, ca şi asupra 
diferitelor mijloace de realizare a obiectului anume şi acțiunilor ce le întreprinde. 
În acest mod, acţiunea este cu greu declanşată şi ca atare şi trecerea la acţiune este 
mai dificilă sau în anumite situaţii abandonată la întâlnirea cu cele mai neînsemnate 
dificultăți, specifică fiind acestei maladii reacția de abandon din cauza lipsei de 
energie voluntară şi implicit a efortului voluntar necesar. 

La fel ca şi celelalte maladii, şi abulia presupune un anumit mecanism şi o 
anumită etiologie, implicând cel puţin două elemente cu totul distincte: o stare de 
conştiinţă total neputincioasă în declanşarea acțiunii sau în împiedicarea ei, şi 
stările organice care, ele singure, au această putere. Aceasta ne face să admitem şi 

să credem că aceste elemente (starea de conştiinţă şi neputinţă), de obicei simultane 
pot fi percepute ca fiind disociate, ceea ce nu este întru totul adevărat întrucât 
neputinţa de a acţiona (pe fondul conştiinţei neputincioase), este un fapt ce implică 
într-o oarecare măsură şi intensitatea stării de conştiinţă (pe fondul unor stări şi 
cauze care influențează puterea şi intensitatea voinţei). Abulia apare pe fondul 
acestei îmbinări şi a acestui sincretism funcțional între neputinţă şi capacitatea de 
conştientizare a efectelor induse ca urmare a slăbirii şi chiar inexistenţei voinței. 

Parabulia sau voința aparentă, caracterizează pe acei indivizi care acționează 
mai mult stimulați de anumite impulsuri anterioare şi exterioare, pe fondul unor 
anticipări şi expectaţii, aşteptări benefice exclusiv lor. Aceştia se fac mai mult că 
lucrează, desfăşurând o activitate disimulativă sub raport motivaţional-voliţional, 
adică mai mult de ochii şefului, caracterizându-i impulsurile de moment, am spune, 
impulsurile sau tacticile contextuale, ce presupune în „strategia” acțiunii un anume 
profit personal scontat. Spre deosebire de abulici, unde inhibiţiile restrâng sfera 
activităților, la parabulici, inhibiţiile sunt diminuate, rolul determinant revenind 
excitațiilor. Aşa cum demonstează psihiatria, ambele maladii ale voinţei sunt 
rezultatul diminuării simțului realului şi al slăbirii capacităţii mentale. 

Apraxia este o tulburare complexă a activităţii psihomotorii şi se caracte- 
rizează prin incapacitatea persoanei de a executa o serie completă de mişcări 
ordonate sau corespunzătoare unui anumit scop şi unor acţiuni care nu implică în 
mod deosebit un efort voluntar ieşit din comun. Termenul ce desemnează această 
maladie este introdus de Liepmann, prin apraxie avându-se în vedere desemnarea 
unor asemenea tulburări ale motricităţii, caracterizându-se, prin incapacitatea de a 
executa acte voluntare, adaptate, devenite mai mult sau mai puţin automate în urma 
executării lor repetate, fără atingerea funcţiilor motorii elementare. Liepmann, 
Kleist, Strauss şi M.I. Botez au desprins mai multe tipuri de apraxie, cum ar fi: 

- apraxia melokinetică ce se caracterizează prin pierderea reprezentărilor 
kinetice ale unui individ (care mai poartă şi denumirea de asimbolie motorie 
Meynert, afazie inervatorie Kleist, apraxie corticală motorie Heilbronner), constă în 
aceea că tulburarea motorie, a acţiunii motorii, este întotdeauna unilaterală şi 
constă în pierderea posibilităţii de a efectua gesturi fine ale mâinii; 

- apraxia ideomotorie este acea formă a maladiei ce se caracterizează prin 
lipsa schematizării mentale a mişcării (se mai numeşte şi apraxie transcorticală 
Heilbronner), constând în incapacitatea bolnavului de a îndeplinii anumite acţiuni, 
în special gesturile simple; 

- apraxia ideatorie se caracterizează prin imposibilitatea executării actelor 
complicate în succesiunea logică şi armonioasă a diverselor gesturi elementare, 
fiecare dintre ele luat în parte, putând fi corect executate. Considerată uneori drept 
tulburare de atenţie, această maladie este introdusă de Pick şi corespunde 
asimboliei de conducere, astfel că după Heilbronner, ea este exclusă din cadrul 
apraxiei propriu-zise; 

- apraxia constructivă este manifestarea care ține de sindromul parietal 
(descrisă de Kleist şi Strauss) şi constă din incapacitatea de a reproduce, fie şi după 

model, prin desen, modelaj sau asamblaj, anumite obiecte simple, cum ar fi unele 
triunghiuri sau chiar unele cruci. În cadrul acestei maladii elementele spaţiale ale 
compoziţiei sunt dispuse greşit, deşi nu există apraxie a mişcării simple; 

- apraxia îmbrăcatului constă în dezorganizarea gesturilor care privesc actul 
îmbrăcării ca atare, bolnavul prezentând greutăţi în orientarea şi dispunerea corectă 
a vestimentaţiei sale, încurcând, alegând şi folosind la întâmplare îmbrăcămintea; 

- apraxia mişcărilor mimice este acel tip de tulburare ce constă în incapa- 
citatea de redare a stărilor emoţionale prin intermediul mimicii deşi musculatura 
facială nu este alterată funcțional; 

- apraxia mişcărilor oculare este o tulburare care are ca element comun 

Etiologia apraxiei este mai mult obiectivă şi constă în unele leziuni localizate 
în regiunea parietală sau în alte părţi ale sistemului neurofiziologic, ca urmare a 
interacțiunii deficiente între trunchiul cerebral (substanța reticulară) şi scoarța 
cerebrală. În cazul în care în urma unei activități deficitare a trunchiului cerebral 
impulsurile reticulare, care asigură activizarea generală sunt prea slabe, apare în 
mod iminent apraxia şi abulia, ultima fiind caracterizată, după cum am mai arătat, 
printr-o stare de indiferență şi de pasivitate. Dacă însă impulsurile sunt prea 
puternice în raport cu capacitatea de reglare a scoarței cerebrale, atunci apare 
impulsivitatea, instabilitatea emoţională şi predispoziția spre manifestări spontane, 
necontrolate raţional. Manifestările cad sub incidenţa instinctelor şi inconştientului, 
diminuând capacitatea de control şi stabilitate emoţională şi a voinţei negative, 
exprimată prin această capacitate de reprimare şi refulare a instinctelor şi a 
iraționalului, în general. Cât de importantă este cunoaşterea acestor maladii ale 
voinţei şi mai ales a depăşirii unor prejudecăţi şi stereotipii mentale în raport cu 
lipsa voinţei, ştim fiecare dintre noi, nu de puţine ori fiind etichetați ca fiind 
„leneşi” şi lipsiţi de voință, fără a înțelege în suficientă măsură mecanismul şi 
cauzele care conduc spre o asemenea inerție şi indisponibilitate praxiologică. 


12.5. Factori de influenţă asupra calităţilor, defectelor 
şi maladiilor voinţei şi a impactului acestora 
în acţiunile şi comportamentul uman 


Ca o principală trăsătură şi calitate a personalităţii, voinţa are în determinarea 
sa o gamă complexă de factori, răsfrângându-se asupra întregii activități, a 
conduitei şi manifestărilor psiho-comportamentale. De aceea, putem considera că 
voința se dezvoltă odată cu dezvoltarea activităţii voluntare, a motivelor activității, 
fiind inseparabilă de această dimensiune. Pe lângă aceşti factori subiectivi, mai 
concură şi alți factori care potenţează sau dimensionează intensitatea şi durata 
voinţei, precum şi unele caliăţi ale acesteia, cum ar fi perseverenţa, stăpânirea de 
sine, iniţiativa, activismul, independenţa etc. Aceştia sunt factorii obiectivi, 

organici sau biologici, în corelare cu factorii sociali, psihologici şi psihosociali, 
cum ar fi climatul psihosocial şi coeziunea. Ne vom referi în continuare la prima 
categorie ce configurează etiologia acestor elemente configuraţionale ale acestui 
proces psihic reglator. 


12.5.1. FACTORI BIOLOGICI SAU ORGANICI 


Printre aceşti factori, pe prim plan am situa sănătatea biologică. Din 
experienţa fiecăruia dintre noi, ne putem da seama că un om sănătos dispune de 
apetit şi deschidere spre activitate, muncă, pe când cel bolnav nu are, de regulă, 
dispoziţie pentru muncă, devenind ezitant şi chiar nemotivat. Există şi excepţii, în 
istorie fiind cunoscuţi astfel de oameni cu o sănătate şubredă fizică şi psihică, dar 
care au realizat mari opere de cultură şi creație ştiinţifică. Este suficient să-i 
amintim pe Aristotel, Descartes, Spinosa, Eminescu, Dostoievschi, Bacovia etc. 
care au suferit din cauza unor maladii fizice şi psihice, şi ale căror carențe 
biologice şi neurofiziologice le-a diminuat în mare parte capacitatea de efort şi 
implicit voinţa, chiar dacă au fost prolifici prin ceea ce au creat. Omul cu o voință 
puternică este, de regulă, un om sănătos, fiind capabil să dea dovadă, în diferitele 
sale manifestari, de o serie întreagă de calități pozitive ale voinţei şi ale 
personalităţii în ansamblul său. 

Să vedem care sunt implicaţiile negative ale factorilor biologici în influențarea 
şi determinarea voinţei. Aşa cum este cunoscut, voinţa este strict legată de sistemul 
nervos, slăbiciunea corporală, fizică, şi a centrilor nervoşi fiind însoţită de o 
intensitate a voinței scăzute de capacitatea de concentrare a atenţiei, care la rândul 
ei este foarte redusă. Coroborând slăbirea voinţei cu un alt proces psihic, cum ar fi 
afectivitatea, se poate observa că prin prisma acestei relaţionări, apar indispozițiile 
şi starea de lentoare, diminuând efortul voluntar. 

Aşa cum constata şi Jules Payot, când suntem slabi, fără vlagă, simţim adânc 
lanţurile grele ce ne leagă spiritual de corp, înfrângerile voinţei având, adeseori, 
drept cauză indispoziția de ordin fiziologic şi spiritual. 

Condiţiile fiziologice precare sunt foarte importante şi pentru memorie, mai 
ales pentru asemenea calităţi, cum ar fi: volumul, durata şi supleţea. Spre exemplu, 
când circulația activă a sângelui trimite în creier sânge bine nutrit şi foarte curat, 
amintirile, fondul informaţional, receptat şi prelucrat sunt mai uşor chemate din 
memorie, la fel şi puterea de reproducere a informaţiei stocate atât cantitativ, cât şi 
calitativ, ca fidelitate. În acelaşi timp, se întipăresc mai repede şi deprinderile şi 
automatismele, reflexele. 

Starea nervoasă, tulburările nervoase vor influenţa negativ voinţa, dar şi 
instabilitatea şi controlul emoţional, fluctuaţia sentimentelor (trecerea bruscă de la 
bucurie la tristeţe, de la optimism la scepticism, de la încredere la neîncredere şi 
invers), pe fondul unei aşa-zise labilităţi psihice. Printre multiplele determinări ale 
nervozităţii, se regăsesc cauze de ordin fiziologic, concretizat printr-un anumit 

disconfort al funcţiilor nutritive, metabolice. Creierul încetează de a mai fi 
regulatorul cel mai bun care menţine homeostazia, echilibrul, neuropsihic şi 
neurofiziologic, în locul ritmului liniştit al vieţii sănătoase, apar tulburările 
neurofiziologice şi care, în mod evident, influenţează negativ voinţa. Durerile, de 
oricare natură ar fi acestea, scad tonusul fizic şi psihic şi ca atare, rolul funcţiilor 
nutritive şi regimul alimentar nu este lipsit de importanţă. 

La fel de importantă este şi igiena respiratorie, calitățile aparatului respirator, 
astfel că poluarea aerului predispune spre indispoziţie, insatisfacție, nemulţumire, 
nelinişte şi chiar inerție în gândire şi acţiune şi aceasta, cu atât mai mult, la bolnavii 
cu afecțiuni respiratorii (astmaticii în principal), la care unele defecte şi chiar 
maladii ale voinţei sunt mai evidente. 

Aerul curat are un rol tonifiant în menţinerea voinţei. Este recomandabilă 
citirea cu glas tare şi vorbirea, operaţii care întreţin funcționalitatea aparatului 
respirator şi implicit sănătatea fizică şi psihică. Cititul, scrisul, activitatea 
sedentară, în general, afectează foarte mult mişcările respiratorii, întreţinând 
tonusul şi voința scăzute. Pentru a elimina şi contracara aceste cauze de slăbire 
fiziologică a organismului, trebuie să alternăm activitatea intelectuală cu cea fizică, 
exerciţii şi efort fizic, cu o aşa-numită „gimnastică respiratorie”. Într-o comunicare 
ştiinţifică, Lavoisier atrăgea atenţia asupra faptului că un om asimilează când este 
flamând şi după un efort fizic muscular, de trei ori mai mult oxigen decât atunci 
cînd se află în repaus, se odihneşte sau şi mai grav, se situează într-o stare letargică, 
de somnolență şi inapetență (plictiseală, moleşeală, indispoziţie „îi sunt înecate 
corăbiile”). Ca atare, primul efect al exerciţiului fizic se răsfrânge asupra 
organismului, ca urmare a asimilării unei cantități însemnate de oxigen, cel care 
execută asemenea activități fizice bucurându-se de o respirație mai activă, şi 
implicit de funcționalitatea optimă a aparatului respirator. 

Creierul ajunge să funcţioneze mai bine, mai energic, ceea ce va face ca inima 
să depună un efort mai scazut, şi ca atare, să lucreze mai puţin. Lipsa mişcării şi 
sedentarismul tind să conducă la stagnarea sângelui în vasele capilare, îngreunând 
circulaţia şi oxigenarea sângelui, precum şi alimentarea creierului cu sânge. Acesta 
ar fi doar un aspect. O altă implicaţie a sedentarismului se concretizează în 
predispoziția spre obezitate şi supraponderalitate. Explicaţia acestor fenomene 
metabolice s-ar datora faptului că rezervele nu pot fi arse în totalitate, favorizând în 
acest mod depunerea lor şi îngrăşarea individului. 

Insuficienţa respiratorie are implicaţii cu mult mai complexe. Referindu-ne la 
problematica supusă analizei, subliniem că respiraţia şi întreținerea sănătații 
conduce la stări de bună dispozitie sau, invers, la indispoziţie, scepticism, sau chiar 
la stări depresive. Nu vom mai insista asupra altor implicaţii. Subliniem doar faptul 
că educaţia sanitară este strâns legată de pregătirea psihologică, afectând pozitiv 
atât voinţa, cât şi alte procese psihice. 

Un rol nu lipsit de importanţă în etiologia voinţei îl are odihna, repausul, şi 
mai ales modul de administrare a bugetului de timp liber (loisirul). În corelarea 
nemijlocită cu stresul, trebuie să subliniem faptul că odihna nu înseamnă şi nu se 

confundă cu lenea sau cu comoditatea. Repausul adevărat este somnul liniştit şi 
adânc, odihna liniştitoare şi reconfortabilă care contribuie la recuperarea fizică şi 
psihică completă, creând premizele unei bune dispoziţii, tonus psihic ridicat şi a 
unei voințe mai puternice, care la rândul său implică un efort voluntar mai constant 
şi mai intens. 

Nu trebuie însă să prelungim timpul odihnei peste limitele planificate. Aşa 
cum spune un proverb, somnul prelungit „îngroaşă sângele”, predispunând spre 
lenevie, indispoziție şi chiar tristeţe. Ba chiar mai mult, poate duce la deprinderi şi 
atitudini vicioase specifice singurătăţii şi vârstei adolescentine şi a celei înaintate, 
concretizate prin apetit şi imaginaţie sexuală debordantă şi a cărei satisfacere 
implică practici decadente, josnice cu implicaţii în plan fiziologic şi psihic. 

Afară de somn, se mai practică odihna şi sub forma timpului liber sau 
loisirului. Comparaţia spiritului cu arcul pururea încordat şi care la urmă îşi pierde 
orice tărie, este adecvată şi în acelaşi timp adevărată şi în cazul voinţei. În acest 
sens, Toffler afirma: „Trebuie să lucrezi, amicul meu, şi apoi să nu faci nimic, să 
vezi lume, să hoinăreşti, fiindcă astfel mistui ce ai învăţat: observi şi legi ştiinţa cu 
viața, în loc de a o lega numai cu memoria”, sau de a deveni sclavul memoriei şi 
cuvântului citit. Închiderea în turnul de fildeş, nu este recomandabilă nici din acest 
punct de vedere. Pentru umplerea timpului liber ar fi de recomandat, nu locurile 
închise (cafenelele, barurile, discotecile şi cluburile), unde este un aer închis, 
poluat, supraîncărcat de toxinele fumului de ţigară, ci spaţiile deschise, lipsite de 
asemenea noxe toxice care influențează negativ igiena respiratorie şi implicit 
voința. Aceste medii îndeplinesc toate neajunsurile sedentarismului şi a 
predispoziţiilor spre vicii şi sofistica (în argumentarea necesităţii acestui mod de 
viață în mod speculativ). Sunt recomandate plimbările, drumeţiile, sportul, 
exerciţiile fizice în general. Printre cele mai complexe şi indicate activităţi sportive, 
pentru reconfortul fizic şi psihic, ar fi de preferință practicarea patinajului, înotului, 
şi nu în ultimul rând, muncile agricole. Asemenea activităţi pun în mişcare muşchii 
coloanei vertebrale, care afectează printre altele funcţiile nutritive ale 
metabolismului organismului uman. Toate aceste activităţi sportive sunt dătătoare 
de echilibru fizic şi psihic, de bună dispoziţie şi încredere de sine, stări afective 
pozitive şi stenice, atât de necesare voinţei. 


12.5.2. FACTORI SOCIALI 


În strânsă interdependenţă cu factorii biologici şi psihologici acţionează şi 
factorii sociali. Printre aceştia înţelegem acei vectori sociali care influenţează 
activitatea noastră, în mod deosebit climatul şi microclimatul de muncă, prin ceea 
ce desemnăm prin conceptul de cultură organizaţională. Uneori, asemenea factori 
sunt impuşi, iar alteori sunt liber consimţiți. În esenţă, factorii sociali sunt 
concretizaţi prin idealuri şi norme sociale, politice, juridice, morale, religioase, 
ştiinţifice şi filosofice, deci prin elemente de ordin social, moral, juridic şi 

psihologic, şi apar pe fondul unei normativităţi şi imperative de acest gen. Ca ființă 
socială, individul trebuie să se supună acestor imperative sociale, în vederea unei 
adaptări şi mai ales a unei integrări sociale, aceste procese realizându-se prin 
intermediul socializării şi educaţiei. Nu trebuie însă exagerat acest conformism 
social, nonconformismul şi uneori atitudinile refractare față de sistemul 
normativităţii sociale, dovedindu-se într-un principal factor de schimbare. În cele 
mai multe situaţii au un caracter negativ, influențând negativ voinţa şi calitățile 
acesteia, astfel că multe dintre ele pot deveni defecte ale voinţei şi nu calități. Un 
alt factor social care poate influenţa voinţa (unele calități dar şi unele defecte), este 
garanția sau insecuritatea socială şi/sau profesională, ultima afectând în mod 
negativ calităţile, favorizând defectele şi maladiile. 


12.5.3. FACTORI PSIHICI SAU PERSONALI 


Sunt considerate acele acte care nu sunt impuse nici de o tendinţă înăscută sau 
de un ideal colectiv, ci numai de un raționament propriu şi pe fondul unor interese 
individuale, în disociere cu interesele colective şi sociale. Se subînţelege că voința 
este mai puternică atunci când acțiunile satisfac în mai mare măsură interesele 
proprii, şi este mai scăzută şi instabilă, atunci când acțiunile vizează în mai mare 
măsură interese şi efecte colective. Factorii psihologici nu sunt reductibili numai la 
componenţa motivaţională în raport cu voința, ci se exprimă şi prin capacitatea de 
evaluare şi judecată a individului, aceşti factori fiind coroboraţi cu toate celelalte 
procese psihice şi trăsături de personalitate. Analiza corelaţiilor dinte aceste procese 
psihice cu voinţa, ne-a permis evidențierea unor raporturi de intercondiţionare şi 
interacțiune dintre aceste două variabile, voința implicând întreaga personalitate a 
individului. 

Pe lângă factorii favorabili şi etiologia pozitivă a voinţei şi calităţile acesteia, 
se regăsesc şi unele cauze care pot influenţa negativ voinţa, sau chiar pot accentua 
unele trăsături ale acesteia, percepute ca deficienţe, cum ar fi: negativismul, 
sugestibilitatea, încăpățânarea (susținerea unor opinii personale mai puţin 
întemeiate, pentru încăpățânare şi lipsa de atitudine personală şi de consecvență în 
idei şi în gândire, pentru sugestibilitate). 

Revenind la analiza etiologiei acestor carențe ale voinţei vom insista mai mult 
asupra unor procese psihice, cum ar fi afectivitatea, în mod deosebit sentimentele şi 
sentimentalismul. Influențele sentimentalismului asupra psihicului sunt multiple şi 
complexe: slăbesc memoria; spiritul îşi pierde flexibilitatea, fluiditatea şi 
vitalitatea, voiciunea, şi nu în ultimul rând, conduc la scăderea atenției şi voinţei. 
Creşte în schimb supărerea, scepticismul şi inerția în gândire şi acțiune, moleşeala 
şi oboseala fizică şi psihică. Chiar dacă plăcerile senzuale, trebuinţele fiziologice, 
în special cele sexuale, sunt de scurtă durată, dar intense, acestea lasă în urma lor 
oboseală, disconfort fizic şi psihic, o stare deprimantă, care împinge individul în 
cauză spre brutalitate şi violență, mai ales atunci când sunt depăşite pragul critic şi 

puterea de discernământ. Din fericire, pentru cei mai mulţi indivizi, voința devine o 
calitate şi un vector psihomoral fundamental, aceştia eliberându-se de „robia” 
trebuinţelor primare care, aşa cum am mai arătat, la cei mai mulți indivizi şi în cele 
mai multe situaţii, slăbeşte voinţa pentru fapte şi acte superioare, astfel că în lupta 
motivelor înving motivele şi trebuinţele fiziologice în raport cu cele spirituale. De 
unde predispoziția şi chiar înclinația spre activităţi comode, trai uşor, fără eforturi 
fizice şi intelectuale. Un asemenea mod de a gândi şi trăi, limitează, în plan 
axiologic şi psihomoral, valenţele voinței pozitive, orientând şi impulsionând 
individul spre habitudini, ocupaţii imorale şi josnice, coborându-l pe scara valorilor 
în regnul animal. 

Aceasta şi pe fondul determinărilor fiziologice, ştiut fiind că la adolescent, 
surplusul de energie şi pofta de voinţă sunt atât de mari şi adânci, încât dacă nu 
sunt bine canalizate şi orientate, pot degenera în alte manifestări şi preocupări 
specifice acestor vârste critice şi complexe. Într-un asemenea context al 
necesităţilor şi determinărilor, educația psihologică, în coroborare cu cea sanitară, 
sexuală se impune în mod necondiționat şi complementar. În aceste momente are 
loc aşa-numita luptă a lui Hercule, luptă concretizată între virtute şi viciu, şi lupta 
motivelor, în scopul deliberării şi executării unor acţiuni, eforturi voluntare, funcție 
de orientarea scopului, corelat cu motivele şi interesele cărora le este subordonat 
individul. Pe fondul acestor determinări apar carenţele şi anomaliile voinței, în mod 
deosebit cele legate de caracter. 


12.5.4. FACTORI PSIHOSOCIALI 


Pe lângă factorii de ordin individual şi/sau sociali, în cadrul acţiunilor şi al 
voinţei, un rol deosebit este deţinut de factorii psihosociali. Atmosfera, climatul 
psihosocial structurat pe natura unor relaţii interpersonale funcționale sau 
disfuncţionale, influenţează în mod hotărâtor voinţa individului şi a colectivităţi. 
Se subînţelege că un climat tonifiant, bazat pe întelegere şi încredere reciprocă, va 
influența pozitiv voinţa şi calitățile acesteia, pe când un climat rece, bazat pe 
suspiciune şi disconfort psihic, dimpotrivă, va anihila iniţiativele participative, 
perseverenţa şi chiar stabilitatea voinţei. 

Nu trebuie neglijat faptul că puterea de persuasiune colectivă are un mai mare 
efect de influenţă decât cea individuală. Studiul mediului social, în mod concret a 
climatului psihosocial, îşi legitimează necesitatea şi oportunitatea în orice 
organizaţie şi colectivitate umană, cu atât mai mult cu cât aceşti factori pot deveni 
determinanți în educarea şi consolidarea dimensiunilor motivaţional, voliţionale. 
Contagiunea şi imitaţia, două dintre fenomenele psihosociale, sunt decisive sub 
raportul influenţei şi condiționării atitudinilor şi manifestărilor psiho-comporta- 
mentale. În acelaşi timp, colectivul orientează voinţa membrilor asupra îndeplinirii 

sau neîndeplinirii atribuţiilor şi sarcinilor ce le au de executat. Un colectiv unit şi 
animat de idealuri înalte, trebuie să înfiereze atitudinal indiferența şi unele 
deficiențe de ordin volitiv, şi să cultive calitățile voinţei, calităţi ce induc în 
acțiunile întreprinse o performanță individuală şi colectivă. 

Din cele prezentate în acest capitol, destinat analizei voinţei, rezultă rolul 
deosebit ce revine acestui proces psihic reglator în orice activitate subordonată unui 
scop şi care presupune, de regulă, unele obstacole, dificultăţi, şi mai ales 
cunoaşterea anatomiei, structurii voinţei şi fiziologiei a mecanismelor acestui 
proces psihic, alături de factorii care influenţează pozitiv şi negativ calităţile şi 
defectele acesteia, şi care pot întări sau slăbi efortul voluntar. Cunoaşterea acestor 
probleme devine utilă oricărui agent al acțiunii atât în scopul eficientizării 
activităţii, cât şi în elaborarea unor strategii ce au la bază potenţialul volitiv de care 
dispune orice individ, şi care stă la fundamentarea opțiunilor şi acțiunilor ce 
urmează a fi întreprinse, în coroborare, desigur, cu toate celelalte procese psihice 
care configurează psihicul uman, şi care pot influenţa, în mod diferențiat, acțiunile 
şi comportamentele umane. 


Rezumat 


Analiza întreprinsă asupra voinței va permite o mai clară înțelegere asupra acestui 
proces psihic reglator deosebit de important în orice domeniu în care ne desfăşurăm 
activitatea. Prin teoriile expuse şi analizate vom înțelege mai bine mecanismele, funcţiile şi 
disfuncțiile acestui proces psihic. Alături de analiza factorilor care concură la o mai bună 
funcţionare a voinței sunt prezentaţi şi factorii care influențează negativ mecanismele 
funcţionale ale voinţei, şi care contribuie la apariția unor maladii şi disfuncţii ale acestui 
proces psihic. Maladiile voinţei, regăsite atât de frecvent în rândul tinerilor, se constituie 
într-un fenomen ce implică o ideologie cu factori obiectivi şi subiectivi, obiectivate şi 
evaluate prin scăderea efortului voluntar, a performanţelor în activităţile şi acţiunile 
desfăşurate, în mod deosebit în domeniul învăţării. Cunoaşterea teoretică a mecanismelor 
acestui proces vine în sprijinul acțiunilor şi comportamentelor celor care vor înţelege mai 
bine rolul voinței şi a efortului voluntar în viaţa cotidiană imedietă şi în perspectivă, prin 
reglajul psihic, de voință depinzând multe efecte şi situaţii cu care ne confruntăm în prezent 
şi viitor. 


Test autoevaluativ 


1. Evidenţiaţi cel puţin cinci teorii prin care este analizată voința: 

2. Dintre teoriile expuse mai jos în care este evidențiat rolul rațiunii: 
DSihOfiziOlOgICE. sssrini sii A 
PALEO AE EEEE AEA A TE b 
sociologice ... 
AJCC VE Sairi dna dit a aa Ei tei zl TE E du 


3. W. Wundt este psihologul german care a analizat voinţa prin prisma teoriilor. 
inteléctuäliste sess ină dn initia daeiicoli ga adi încoace iaca ataca sia A 


psihofiziologice .... nb 
AA U PRE E NTE E E TEE E et e zu c 

LETOO AE A A i sedan et a ada e ao bl da E i d 
LALO PAAIE RI a RR CN AAA RE e 


4. Fenomenul „regresiunii voinței” este interpretat prin teoriile: 
intellectu liste sa cca sau oaia ta d oaia Ga aia daia da ao aia se d 


DSihOȚIZIOLOGIGE is ct n sta ed e ia Bară Al a dau 6 303 că tă 23 2003 ca dă b 
ce surprind problema inițiativei... eee c 
afective De a ai tate ac 0330 E a Teea ee Eaa ee tel a a eas at a d 

ILOSOȚICE sinea ta aa cae etic iis pa i eaat loi bateri Bta ad du e 
autodeterminării cena en nana na en enaee f 


5. Voința este definită ca fiind: 
Un act reflek sea soaoaăuasa acasa nasi seaaacandiea asnasatiea sassis st oso saasa snina sea 


CĂTUNE pas seci a so a na 300 0 530000 Dual a a b 
efort vOLUIHLT usa etate ba adela ad 0 bata 00 N ea c 
reglaj DSihiO: tos e iraia ul aaa dia da Dada ana a do db Ra d 
automatism — deprindere... nenea nenea e 
CAPOCLEF 1 oa aaa ca aia nt dau banal asa 00 ta AE f 


6. Nucleul pe care este structurată voința este format din: 


pegla] PSihiCre no nieret aE E E alo ae gi ee a 
AAT ERE E E EE E E a aa iau a aaa da b 
äùtöreclaj serar e doo e EKE ETE E ORE c 
efort yölüuntat seen a a ao Bacu 000 li E EA d 


ISTON AEE AAE EAS N A PE E 3 e 


7. Reglajul psihic cunoaşte mai multe tipuri de manifestare a voinței. Enumeraţi cel 
puţin cinci tipuri ale reglajului: 

8. Nominalizaţi fazele voinţei: 


Exerciţii 


1. Evidenţiați importanţa voinţei în activitatea dumneavoastră profesională. 
2. Raportaţi voința la celelalte procese/fenomene psihice analizate. 
3. Corelaţi factorii cauzali cu diversele maladii ale voinței. 

Capitolul 13 


PERSONALITATEA CA SISTEM 


Structura problematicii analizate 


Prin acest capitol încercăm un răspuns la întrebarea ce este personalitatea? În acest 
sens am apelat la diferite teorii care explică structura şi mecanismele personalităţii, 
raportând-o şi integrând-o întregului sistem psihic uman. Personalitatea este prezentată şi 
analizată nu numai în mod static, ci în evoluţia sa, prin intermediul factorilor care-i 
influențează dinamica, de la Eu-l corporal la Eu-l personalizat, implicând, deopotrivă, 
factori şi elemente de natură biologică, psihologică şi socioculturală. În acest sens am 
apelat la unele teorii care permit analiza personalității ca întreg, evidențiindu-se teoriile 
biologizante, psihologice şi socioculturale. Un accent deosebit este pus asupra celor trei 
componente clasice prin care este analizată personalitatea: temperamentul — latura 
dinamico-energetică; caracterul — dimensiunea relaţional-valorică; aptitudinea — latura 
operațional-instrumentală. Sunt evidenţiate principalele tipologii ale personalității în 
raport cu aceste structuri, corelându-le şi evidenţiindu-le importanţa lor funcțională. 


13.1. Preliminarii teoretice 


Personalitatea devine un concept fundamental al psihologiei şi, totodată, un 
obiect de studiu interdisciplinar. În opinia unor autori, ea se delimitează de alte 
două concepte subsidiare, cum ar fi cel de persoană şi individ. Le vom analiza în 
mod succint pe fiecare. 

În sens general, prin persoană este desemnat individul uman aşa cum apare el 
în ochii altora, în relaţiile cu alţii. În sens filosofic şi moral desemnează un individ 
uman capabil să gândească rațional şi să acționeze în concordanţă cu valorile 
morale şi sociale, de unde concluzia că prin termenul de persoană este desemnat 
individul uman concret. 

Spre deosebire de persoană, individul este omul considerat în ce are definitoriu 
ca sistem unitar dar fără nici o referire la notele de valoare, la dimensiunea 
personală axiologică. Prin individ/indivizi delimităm mai mult o latură cantitativă, 
demografică în cazul omului, conceptul făcând referinţă şi la alte specii decât cea 
umană. 

Termenii de persoană şi personalitate sunt atât de utilizați în limbajul cotidian, 
încât fiecare are sentimentul întrebuințării lor corecte în cele mai diverse situaţii. În 
schimb, utilizarea lor ca termeni ai ştiinţei psihologice pune atâtea probleme încât, 

parafrazându-l pe P. Fraisse, am putea spune că istoria psihologiei se confundă (între 
anumite limite) cu istoria răspunsurilor la întrebarea „Ce este personalitatea? ”. 
Răspunsurile au fost, uneori, atât de diferite încât ne putem întreba, pe drept cuvânt, 
dacă toți autorii respectivi vorbeau despre acelaşi lucru. Se impune, mai întâi, să 
deosebim persoana de personalitate. Termenul de persoană desemnează individul 
uman concret. Personalitatea, dimpotrivă, este o construcţie teoretică elaborată de 
psihologie în scopul înțelegerii şi explicării, la nivelul teoriei ştiinţifice a 
modalităţii de fiinţare şi funcţionare ce caracterizează organismul psihofiziologic 
pe care îl numim persoană umană. 

Această primă precizare ne permite să diferențiem conotația ştiinţifică a 
termenului personalitate ca şi categorie, construcție teoretică de sensul comun al 
acestuia, ca însuşire sau calitate pe care cineva o poate avea sau nu. 

Dintr-o altă perspectivă, personalitatea este analizată în raport cu etapele 
parcurse în cadrul dezvoltării Eu-lui şi a conştiinţei de sine. Se desprind, în acest 
context, următoarele tipologii ale Eu-lui corespondente dezvoltării individului: 

— Eu-l corporal; apare în primii trei ani ai vieţii când copilul îşi descoperă 
Eu-l corporal într-o primă formă (la pubertate se reia în mod acut redescoperirea şi 
familiarizarea cu noul Eu corporal), identitatea de sine, şi sub imboldul impulsului 
explorator, o primă formă a respectului de sine; 

— Eu-l imaginativ; de la vârsta de patru ani şi până la şase ani se cristalizează 
alte două dimensiuni: extensia Eu-lui şi imaginea Eu-lui. Eu-l ca factor reglator; după 
vârsta de şase ani, sub impactul grupului de copii, se intensifică oglindirea propriei 
persoane în alții, instituindu-se faza Eu-lui ca factor acţional; 

— Eu-l personalizat; între opt ani şi doisprezece ani, odată cu maturizarea 
autoreglajului psihic (voinţa) şi cu deschiderea gândirii, apare dimensiunea 
reflexivă, se pun bazele Eu-lui personalizat. 

Structura esenţială a personalităţii este legată de vârsta adolescenţei, vârstă la 
care sunt aproape maturizate anumite componente, dar care desigur suferă unele 
modificări sub impactul influențelor de mediu, mai ales, cele de natură personală. 


13.2. Modele şi perspective analitice 
ale personalităţii 


13.2.1. MODELE DE PERSONALITATE 


Devenind un concept fundamental al psihologiei, personalitatea cunoaşte mai 
multe interpretări şi definiții, putând fi analizat prin intermediul mai multor modele 
paradigmatice. Se desprind, din acest punct de vedere: modelul biologic, modelul 
psihanalitic, modelul interpersonal, modelul pedagogic bazat pe teoria învăţării, 

modelul fenomenologic şi modelul axat pe autoreglarea cognitivă, modele preluate 
după lucrarea psihologului Zoltan Ambrus, Psihologia comunicarii manageriale şi 
organizationale (2004). 

Înainte de a realiza demersul analitic asupra acestor modele vom menţiona că 
personalitatea reprezintă o rezultantă dinamică a tuturor însuşirilor psihice ale 
individului, integrând toate funcţiile de sinteză ale psihicului: conştiinţa, 
temperamentul, aptitudinile, caracterul şi intelectul. Se referă deci la organizarea 
interioară, sintetică, unitară şi, totodată, individualizată a însuşirilor 
psihofiziologice, a structurilor cognitive şi aptitudinale, a capacităților individului 
care îi determină adaptarea specifică la mediu. Totodată, personalitatea cuprinde 
totalitatea predispozițiilor înnăscute şi a însuşirilor dobândite de individ în cursul 
vieţii, într-un anumit fel structurată, de unde şi tripla sa determinare, am spune mai 
degrabă interdeterminare, dintre zonele: biologică, psihologică, socioculturală, 
personalitatea reprezentâd sinteza complementară şi interdependentă a acestor 
zone, la care unii specialişti mai adaugă şi componenta axiologică — cea valorică. 


Modelul biologic 

Potrivit acestui model, omul este considerat o fiinţă biologică, a cărui perso- 
nalitate este fundamentată genetic prin transmiterea ereditară a predispozițiilor de 
personalitate. Înțelegerea personalităţii este mai degrabă sinonimă cu înţelegerea 
funcționării corpului uman în care „sălăşluieşte” personalitatea acestuia, accentul 
fiind pus asupra modului în care sistemul nervos central şi sistemul hormonal 
influențează formarea personalității, având mai mult un caracter funcțional decât 
structural. 


Modelul psihanalitic 

Bazat pe teoria psihanalitică de tip freudian, acest model este focalizat pe 
ideea în conformitate cu care personalitatea nu este altceva şi nici nu apare decât 
pe fondul competiţiei conflictelor şi luptei forțelor intrapsihice-interioare, care aşa 
cum arăta S. Freud, presupune anumite structuri şi funcţii distincte, cum ar fi: 

— Eu-l instinctual (id), determinat genetic, cu funcţie energetică este 

direcționat de principiul hedonic — cel al plăcerii; 

— Eu-l (ego), cu funcţia de bază de a găsi un compromis între forţele 
interioare şi cerinţele, limitele exterioare, potrivit principiului realității; 

— Eu-l superior (superego), care integrează normele, regulile şi valorile 
morale pe care individul le interiorizează în interacțiunile sociale, 
îndeplinind funcţia conştiinţei personale. 

Între cele trei componente distincte ale Eu-lui nu există armonie, ele situându-se 
în conflict permanent, căutând compromisuri, în vederea realizării şi menținerii 
echilibrului psihic, pe fondul unei dinamici intrapsihice, a raporturilor instituite 
între aceste structuri. Această dinamică interioară se produce la diferite niveluri ale 
psihicului, şi implicit ale conştiinţei, cum ar fi: conştientul, subconştientul şi 

inconştienul, între care există relaţii circulare, de schimburi şi transformări 
reciproce, la fel şi relaţii de subordonare integrativă, cu repercursiuni asupra 
comportamentului şi a raporturilor instituite între stările conştiente şi inconştiente 
ale psihicului uman (M. Zlate, 1996). Asupra acestei problematici am insistat în 
capitolul destinat sistemului psihic uman, aşa că nu vom mai reveni asupra sa. 


Modelul interpersonal 

Este propus de psihiatrul american C. Rogers, care interpreta personalitatea 
prin intermediul şi în contextul relațiilor interpersonale. Noţiunea centrală a 
acestei abordări o constituie imaginea de sine (self) şi cuprinde modul de 
autoapreciere şi de prelucrare a experiențelor personale. Alături de noţiunea 
prezentată, imaginea de sine, o altă componentă importantă o reprezintă sinele 
ideal, concretizat prin imagini care arată cum ar dori să fie persoana, şi nu cum 
este. Personalitatea mai cuprinde şi organismul, dimensiunea somatică, prin care se 
obiectivează şi integrează în societate. Modelul poate lua forma din figura 13.1. 


Autorealizare 


Imagine de sine 
SELF 


Organism 


Sinele ideal 


Fig. 13.1. Modelul interpersonal al personalităţii (după C. Rogers) 


Modelul pedagogic bazat pe teoria învăţării 

Este modelul în care este evidenţiat caracterul schimbător al conduitei umane 
şi implicit al personalităţii, care nu prezintă consistență, modificându-se sub 
experienţele individuale şi sociale, personalitatea reprezentând totalitatea a ceea ce 
omul şi-a însuşit pe parcursul vieții sale. 


Modelul fenomenologice 

Porneşte de la metateoria potrivit căreia experiența subiectivă a omului 
prezintă o importanţă şi valoare deosebită, fiind unică, datorită naturii sale, omul 
fiind capabil de autoperfecționare şi autodezvoltare, în acest sens dispunând de 
voință liberă şi acționând în conformitate cu principiul liberului arbitru. 
Autodeterminarea (self determination) şi trăirea acesteia constituie elementul cheie 
al acestei abordări asupra personalităţii. 


365 


Modelul axat pe autoreglarea cognitivă 

Este modelul care acordă prioritate proceselor cognitive, acestea reprezentând 
temeiuri importante şi decisive în edificarea personalităţii. Personalitatea este privită, 
din această perspectivă, ca un sistem de prelucrare a informaţiilor (information 
processing), capabil de autoreglare, care îşi propune anumite scopuri şi controlează în 
mod continuu locul şi modalitatea aleasă în vederea realizării acestora, aplicând 
corectările necesare. 


13.2.2. PERSPECTIVE ANALITICE 
ŞI DEFINIŢII ALE PERSONALITAŢII 


Conceptul de personalitate nu cunoaşte o semantică unitară şi univocă, 
existând o multitudine de concepţii şi opinii asupra personalității. G.W. Allport 
desprinde peste 50 de definiţii, acestea generând din diverse concepții şi sisteme 
filosofice. 

Perspectiva psihologică. Din această perspectivă, personalitatea a fost 
definită de către Allport ca unitate a sistemelor dinamice prin care se efectuează o 
adaptare originală, iar de către R. Cattell ca un sistem al deprinderilor proprii 
subiectului, care permit o previziune asupra comportamentului acestuia. 

Perspectiva psihosocială. Personalitatea este analizată în strânsă relaţie de 
interdependenţă cu mediul, deci în anumite situații, contexte sociale, unul din 
membrii relației se constituie în funcție de celălalt, având un caracter generativ. 

Perspectiva filosofică. Personalitatea este definită în funcţie de creativitate, 
aceasta fiind privită ca trăsătură definitorie a omului. 

Perspectiva structuralist-sistemică. Acest tip de perspectivă face referință, 
în mod deosebit, la nivelul caracterului. G. Allport apreciază că la fiecare individ se 
pot descoperi 2-3 trăsături cardinale care domină şi controlează celelalte trăsături. 
Urmează un grup de trăsături principale (10-15), caracteristice, relativ uşor de 
identificat şi, în sfârşit, sute şi mii de trăsături secundare şi de fond care sunt mai 
slab exprimate şi de identificat sau chiar de contestat de cei cărora le sunt atribuite. 
În procesul evaluativ şi educativ, în general, trebuie să ținem seama de această 
tipologie. 

Prin urmare, personalitatea nu este o simplă sumă de trăsături, ci o structură 
organizată ierarhic. De aceea, pentru a face o predicţie valabilă, important este să 
surprindem configurația, structura şi trăsătura (trăsăturile) pivot, cele care 
controlează şi orientează întregul sistem de personalitate. 

Perspectiva cibernetică-sistemică. Reuşeşte să explice în mod unitar toate 
manifestările esenţiale ale ființei umane, începând cu nivelul elementar senzitiv şi 
terminând cu manifestările superioare ale limbajului, gândirii şi creației. 

Personalitatea se formează în procesul interacțiunii sale active cu lumea 
obiectivă, în mod deosebit cu mediul sociocultural. Din acest punct de vedere, în 
formarea personalității, mai ales în însuşirea cunoştinţelor, priceperilor şi 

deprinderilor, aptitudinilor şi caracterelor, un rol deosebit revine socializării şi 
educaţiei. 

Personalitatea nu este un obiect pasiv, ci un produs emergent dezvoltării 
social-istorice, adică un obiect, element activ şi dinamizator, unde educaţia are un 
rol determinant, alături de ereditate şi de structura psihicului ce diferențiază un 
individ de altul. Forţa motrică a dezvoltării personalităţii o constituie contradicția 
dintre trebuințele sociale şi aspiraţiile omului, pe de o parte, şi posibilitățile 
satisfacerii lor, pe de altă parte. În sinteză, putem spune că personalitatea reprezintă 
ansamblul trăsăturilor temperamentale, caracteriale şi volițional-motivaţionale ale 
individului, ca rezultat al interacțiunilor dinamice dintre componenta senzorială şi 
cea rațională pe un anumit fond aptitudinal de ordin ereditar. 

O privire generală asupra mai multor definiţii date personalităţii, evidențiază 
câteva caracteristici ale acesteia (R. Perron): 

Globalitatea. Personalitatea cuiva este constituită din ansamblul de 
caracteristici care permite descrierea acestei persoane, identificarea ei printre 
celelalte. Orice construcţie teoretică validă referitoare la personalitate trebuie să 
permită, prin operaţionalizarea conceptelor sale, descrierea conduitelor şi 
aspectelor psihofizice care fac din orice ființă umană un exemplar unic; 

Coerența. Majoritatea teoriilor postulează ideea existenţei unei anume 
organizări şi interdependenţe a elementelor componente ale personalității. Când în 
comportamentul cuiva apar acte neobişnuite, ele surprind deoarece contravin 
acestui principiu, prin aceasta încercând să se explice şi să se înţeleagă acțiunile 
curajoase ale unei persoane timide, nefăcând altceva decât să se reducă incoerența 
iniţială prin utilizarea modelelor propuse de o anume teorie a personalităţii, cea a 
coerenţei. Postulatul coerenţei este indispensabil studiului structurilor de 
personalitate şi al dezvoltării lor; personalitatea nefiind un ansamblu de elemente 
juxtapuse, ci un sistem funcţional format din elemente interdependente. De aici şi 
din perspectivă sistemică rezultă o a treia caracteristică permanenţa temporală. 

Permanenţa (stabilitatea) temporală. Dacă personalitatea este un sistem 
funcţional, în virtutea coerenţei sale, acesta generează legi de organizare a căror 
acțiune este permanentă. Deşi o persoană se transformă, se dezvoltă, ea îşi 
păstrează identitatea sa psihică. Fiinţa umană are conştiinţa existenţei sale, 
sentimentul continuității şi identităţii personale, în ciuda transformărilor pe care le 
suferă de-a lungul întregii sale vieţi. Aceste trei caracteristici, globalitate, coerență 
şi permanenţă evidenţiază faptul că personalitatea este o structură. Una din 
definițiile ce evidenţiază cel mai bine aceste caracteristici este cea dată de Allport: 
„Personalitatea este organizarea dinamică în cadrul individului a acelor sisteme 
psihofizice care determină gândirea şi comportamentul său caracteristic”. Deşi 
faptele de conduită ale unei persoane prezintă o anume variabilitate situațională, pe 
termen lung, observaţia ne furnizează un cadru relativ stabil, unitar, de aşteptare şi 
interpretare, relevând şi anumite manifestări mai stabile. Aceste însuşiri sau 
particularități relativ stabile ale unei persoane sau ale unui proces psihic poartă 
denumirea de trăsătură psihică. În plan comportamental, o trăsătură este indicată 

de predispoziția de a răspunde în acelaşi fel la o varietate de stimuli. De exemplu, 
timiditatea este un mod relativ stabil de comportare marcat de stângăcie, 
hiperemotivitate, mobilizare energetică exagerată etc., care se regăsesc şi în 
activitatea didactică atât la elevi/studenți, cât şi la profesori. Trăsăturile sunt 
noţiuni descriptive, dar ele dobândesc în practică şi o valoare explicativă (uneori se 
ajunge la o explicaţie tautologică: cineva este hiperemotiv pentru că este timid, şi 
este timid pentru că este hiperemotiv), teorie ce aparţine psihofiziologilor James şi 
Lange, conform căreia explicaţia cauzală a unor fenomene sau stări psihice este în 
principal de natură tautologică: suntem veseli pentru că râdem şi suntem trişti 
deoarece plângem. 

La un nivel superior de generalizare se întâlnesc tipurile ca structuri sau 
configurații specifice formate din mai multe trăsături (introvertit, extravertit, 
ciclotimic etc.). 

Trebuie să subliniem, totuşi, că analize foarte riguroase ale unor comportamente 
variate, care aparent evidențiază aceeaşi trăsătură, nu au condus la rezultate 
convingătoare. Concluzia generală a fost că, deşi unele din aceste comportamente sunt 
relativ constante, corelațiile intercomportamentale sunt foarte neregulate, evoluând în 
general de la valori medii până la valori mici, nesemnificative. Aşa se explică lipsa de 
consecvență şi a voinţei în general în anumite momente, unele eşecuri şi insuccese 
şcolare. W. Mischel explică aceste neregularități considerând că trăsăturile sunt 
prototipuri, adică nu descriu decât proprietăţi tipice sau frecvente în anumite 
situaţii. Astfel, oamenii atribuie o trăsătură caracterială dacă aceasta apare în câteva 
situaţii frecvente, chiar dacă acestea nu sunt generale. Cineva poate fi calificat ca 
fiind coleric dacă a fost văzut cuprins de mânie într-o situaţie remarcabilă, chiar 
dacă aceasta nu este o constantă a comportamentului său. La fel se explică şi rolul 
primei impresii sau efectul halou-lui pe fondul unor prejudecăţi. 

De asemenea, putem observa că aceeaşi trăsătură are în vedere comportamente 
care se manifestă în situaţii foarte diferite: de exemplu, îţi este frică de eşec, de 
boală sau de cutremur, ceea ce nu reflectă în mod necesar aceeaşi componentă a 
personalităţii. Este ineficient însă să nu-ţi fie teamă de insucces — eşec când nu eşti 
pregătit pentru un examen, această „ignoranță” a fricii exprimând ea însăşi o 
anume trăsătură a personalităţii, cea a superficialităţii. 

Cercetări experimentale au demonstrat că atribuirea unor trăsături se face şi în 
funcţie de motivaţia care justifică anumite manifestări comportamentale. Întâlnim 
şi situaţii în care prima impresie (expresia unor stereotipuri evaluative) contează dar 
care se transformă într-o grilă de observare şi interpretare a tuturor comportamentelor 
ulterioare ale cuiva. 

Pentru a înţelege aceste inconsecvenţe în aprecierea personalității celuilalt sau 
a propriei persoane, trebuie să avem în vedere şi complexitatea situaţiilor ce relevă 
în aparenţă aceeaşi trăsătură, precum şi libertatea de decizie comportamentală pe 
care situaţiile o permit. În situaţii simple, obişnuite, toți putem fi calmi; când însă 
determinanții situaţionali sunt foarte puternici, aceştia declanşează emoții atât la 

persoanele puţin anxioase, cât şi la cele colerice: tuturor ne este frică de război şi 
de boală. Totuşi, aceste situaţii extreme vor declanşa emoţii şi mai puternice, 
uneori incontrolabile, la persoanele nevrotice. Frica este în anumite situaţii un rău 
necesar, putând avea un impact pozitiv în activitatea didactică. Nu recomandăm 
strategii didactice care se bazează exclusiv pe coerciţie şi frică şi care să provoace 
aşa-numitele sentimente de anxietate, ci propunem asemenea strategii care să 
amplifice sentimentul încrederii de sine şi care să constituie totodată într-un suport 
motivaţional necesar activităţii de învăţare. 

Pe lângă trăsătura caracterială în psihopedagogie un rol deosebit revine 
noțiunii de factor care a fost introdusă în psihologie odată cu utilizarea, în 
prelucrarea performanțelor comportamentale, a analizei factoriale. Aplicând 
această metodă unor performanţe exprimate numeric (rezultate la teste, note etc.) se 
poate ajunge la obținerea unor factori specifici, de grup sau comuni. De exemplu, 
dacă notele obținute de elevi la matematică corelează semnificativ cu cele de la 
fizică, spunem că aceste performanţe sunt explicate prin existența unui factor 
comun, aptitudinal, în cazul nostru, un mod de raționament tipic. În baza acestei 
constatări, putem anticipa că un elev bun la matematică va avea note bune şi la 
fizică. În vârful piramidei factorilor se află factorul general (g), identificat de mulți 
autori cu inteligență generală. 

Cele două perspective analitice şi de descriere a personalităţii, prin intermediul 
trăsăturilor şi factorilor, deşi diferite din punct de vedere al informațiilor de 
plecare, se aseamănă prin faptul că ambele încearcă să reducă diversitatea iniţială a 
datelor (date de observaţie sau evaluări psihometrice) la un număr redus de 
dimensiuni, trăsături sau factori. 

În baza acestei asemănări, de foarte multe ori, termenii de trăsătură şi factor de 
personalitate sunt utilizaţi ca sinonimi, ceea ce nu corespunde în totalitate, trăsătura 
aparținând caracterului, iar factorul mai mult dimensiunii aptitudinale. În 
performanţă şi succesul şcolar contribuie atât trăsăturile cât şi anumiţi factori 
favorizanți activităţii didactice. 

Sistemele de trăsături (factori) propuse de diverşi autori variază în conţinut şi 
complexitate. Cele mai multe sisteme conţin o variabilă având relaţie cu anxietatea 
sau stabilitatea emoţională/tendinţa nevrotică; multe conțin variabile referitoare la 
nivelul energetic sau al activităților. Dominanţa şi sociabilitatea sunt de asemenea 
prezente. Unele din aceste trăsături vor fi prezentate în secțiunea referitoare la 
caracter. 

Din perspectiva factorială, personalitatea este analizată şi interpretată prin mai 
mulți factori care conduc la elaborarea şi evaluarea unui anumit model de 
personalitate, mai reprezentativi fiind: extraversiunea, agreabilitatea, conştiințio- 
zitatea, emoționalitatea şi intelectul. Aceşti cinci factori sunt cunoscuţi astăzi sub 
denumirea de „Marele Cinci” (Big Five). Fără a mai insista în descrierea şi 
importanța lor în configuraţia personalităţii, vom prezenta corespondența dintre 
acesti factori şi descriptorii (bipolari şi unipolari) ai acestora în tabelul 13.1 

Descrierea sintetică a celor cinci factori ai personalității 


Tabelul 13.1 


Descriptori 
Factori de personalitate - - a i 
Bipolari Unipolari 
1. Extraversiune Curajos Fricos Sociabil 
Alte denumiri: Violent Docil Deschis 
- adaptabilitate socială Sigur pe sine Nehotărât Energic 
- siguranţă de sine Vorbăreţ Liniştit Fericit 
Domeniul vizat: puterea Spontan Înhibat Închis 
2. Agreabilitate Prietenos Neprietenos Gelos 
Alte denumiri: 
SIE $ Cald Rece Atent 
- complezență prietenoasă 
- conformitate Amabil Crud Răuvoitor 
- caracter plăcut 
- demn de iubire Politicos Necioplit Supărăcios 
 EODpErare Natură bună Susceptibil Plângăreț 
Domeniul vizat: iubirea 
3. Conştiinciozitate Prudent Necugetat Dezghețat 
Alte denumiri: Cumpătat Frivol Perseverent 
A de realizare PRI Responsabil Iresponsabil Prevăzător 
i simpul tesponsabilitafii Temeinic Superficial Grijuliu 
Domeniul vizat: munca EEEE ; 
Sârguincios Leneş Excentric 
4. Emoționalitate Nervos Echilibrat Îngrijorat 
Alte denumiri: Anxios Calm Nervos 
g coutral aec Emotiv Ponderat Fricos 
- nevrotism Raja sai T i 7 1 Jat 
Domeniul vizat: afectivitatea sic dci sia: joc 
5. Intelect Imaginaţie bogată Fără imaginaţie | Inteligent 
Alte denumiri: Intelectual Instinctual Deştept 
- intelect cercetător Rafinat Grosolan Bogăția 
- cultură : E hadi 
- inteligentă maginației 
ac. ; Indiferent Curios Aptitudini 
- deschidere spre experiențe bal 
Domeniul vizat: intelectul : 5 A sti a z 
Necreativ Creativ Original 


Aşa cum am anticipat, sub raport teoretic, personalitatea cunoaşte multiple 
abordări şi perspective analitice. Pe lângă cele prezentate deja vom face trimitere şi 
la altele în scopul evidenţierii importanţei şi complexității sale. 

Fără a intra în analiza detaliată a teoriilor personalităţii, evidențiem doar câteva 
din principiile de bază ce fac ca una sau alta din aceste teorii să fie circumscrise unor 
orientări biologiste, experimentaliste, psihometrice, socioculturale şi antropologice 
(M. Golu). Aşa cum am arătat, orientarea biologistă circumscrie şi subordonează 

întreaga organizare psiho-comportamentală a omului structurii lui morfofuncționale, 
accentuând rolul motivelor biologice, supralicitând în acest sens experienţa 
timpurie, pre- şi postnatală, în devenirea ulterioară a personalității, construind 
explicaţiile rolului acestor factori biologici, în termenii unor trăsături considerate 
primare, cum ar fi: dependența, agresivitatea, sexualitatea etc. Ele îndeplinesc un 
rol important în ceea ce priveşte cunoaşterea personalităţii, prin intermediul lor 
putându-se explica anumite particularități ale acesteia, iar în ceea ce priveşte 
performanța educațională, nu pot să inducă decât un impact negativ având un 
impact negativ. 

Necesitatea abordării experimentaliste a personalităţii a fost explicit formulată 
de Stanford: „Studiul personalității este studiul modului în care oamenii diferă pe 
un registru foarte întins în ceea ce au învăţat: fiecare persoană este deci unică. 
Dar toți au învățat în concordanță cu aceleaşi legi generale”. Din această 
perspectivă, diverse teorii au abordat îndeosebi procesele de învățare, procesele 
percepţiei (recepţia selectivă şi interpretarea evenimentelor externe) şi procesele 
cognitive superioare (implicate în decizie şi orientare spre scop), care au un rol 
decisiv în activitatea didactică, cu precădere activitatea de învățare. 

Orientarea psihometrică se centrează pe studiul trăsăturilor exprimabile sub 
forma unor liste de atribute ce caracterizează persoana în cadrul unei situații. Deşi 
multe teorii privesc trăsăturile ca variabile dispoziţionale, în general nu se 
minimalizează rolul determinanţilor situaționali ai comportamentului. Teoriile 
aparținând acestei orientări au fundamentat alcătuirea unui număr mare de tehnici 
şi instrumente de măsură (scale, chestionare, inventare şi probe proiective) care 
facilitează rezolvarea mai rapidă a sarcinilor de psihodiagnostic în clinică şi în 
activitatea de orientare şcolară şi selecţie profesională. Această orientare este mai 
mult regăsită în procesul evaluativ în măsurarea rezultatelor. 

Orientarea socioculturală şi antropologică se întemeiază pe ideea că 
personalitatea poate fi deplin înțeleasă numai considerând contextul social în care 
individul trăieşte şi se dezvoltă, şi numai comparând indivizii aparţinând unor 
populaţii şi culturi diferite (Mead şi Linton). Astfel, concepte precum modelul, 
rolul, statusul devin principii explicative centrale. Potrivit teoriei rolurilor, indivizii 
doar în aparență posedă caracteristici fixe; în realitate, ei răspund doar cerinţelor şi 
expectaţiilor pe care le implică diferitele lor roluri sociale. Repertoriul de roluri al 
unui individ ne furnizează o imagine fidelă a personalităţii lui. 

Succinta trecere în revistă prezentată evidențiază că personalitatea poate fi 
abordată din direcţii şi perspective deosebite. Dacă în planul cercetării concrete, 
secvenţierea, decuparea şi simplificarea sunt inevitabile, în plan metodologic, 
personalitatea trebuie abordată dintr-o perspectivă sistemică, bio-psiho-socială, ce 
ar putea situa construcțiile explicative în planul interacțiunii dintre cele trei 
subsisteme ale personalității umane. 

Din acestă triadă constituțională şi configuraţională a personalității, pentru noi 
prezintă un mai mare interes raportul dintre dimensiunea psihică şi personalitate, 
raport pe care îl vom analiza în continuare. 

13.3. Incidenţa psihicului în structura 
personalităţii şi comportamentului uman 


Vom înţelege mai bine conceptul de personalitate şi rolul acesteia în 
activitatea umană, dacă le vom raporta la o structură şi configurație proprie 
personalității, individualităţii, şi anume la psihic. Psihicul reprezintă modalitatea 
superioară a existenţei bio-sociale, concretizat într-un ansamblu de stări, însuşiri, 
fenomene şi procese subiective ce depind cu necesitate de mecanismele cerebrale şi 
de interacţiunea cu lumea obiectivă, îndeplinind funcţii de raportare la lume şi la 
sine prin orientare, reflectare, planificare mentală şi acțiuni transformativ-creative. 
În funcţie de această structură şi mod de organizare, psihicul poate fi analizat din 
perspectivă sistemică, acest demers fiind justificat de următoarele atribute: 
structura sa cu referire la componentele relativ distincte; existenţa interacțiunilor şi 
un anumit grad de organizare. 

Din punct de vedere operațional, psihicul aparține familiei de sisteme 
„semideschise”, „hipercomplexe”, „probabilistice” cu „autoorganizare”. Factor 
integrator principal al psihicului îl reprezintă informația, însăşi structura sa internă 
concretizându-se în funcție de conținutul informaţional şi de nivelul de prelucrare 
şi utilizare a acestuia. De unde rolul determinant al învățării şi educaţiei în 
consolidarea proceselor psihice, între personalitate şi educaţie instituindu-se 
permanent raportul de intercondiţionare. 

Sub raport sistemic şi informaţional sunt delimitate trei substructuri 
informaţionale care cuprind principalele categorii de procese psihice, cu un impact 
evident în configuraţia personalității. Acestea sunt: 

1. substructura informațională cognitivă. Componenta cognitivă, care 
dezvăluie caracteristicile obiectelor şi fenomenelor aşa cum există ele, oarecum 
detaşat de semnificaţia şi valoarea lor pentru subiect; aceasta mai poartă denumirea 
şi de substructură informaţională obiectivă şi face referinţă la procesele psihice ce 
corespund primului sistem de semnalizare — componentei cognitive senzoriale, 
fiind foarte importantă în priceperea şi prelucrarea informaţiei; 

2. substructura informaţională subiectivă. Componenta afectivă se constituie 
din ansamblul datelor care mijlocesc legătura dintre substructura informaţională 
obiectivă şi starea actuală de echilibru dinamic al subiecților, relevând semnificația 
pozitivă sau negativă a obiectelor date în câmpul percepţiei sau acțiunii, această 
substructură corespunde proceselor emoțţional-afective şi din punct de vedere 
neurofiziologic se integrează la un nivel inferior dar nu perceput ca nivel la scara 
evolutivă cea mai scăzută, la acest nivel situându-se instinctul. 

Facem precizarea că în desfăşurarea obişnuită a activităţii psihice în virtutea 
caracterului ei sistemic, latura cognitivă (obiectiv-informaţională) şi cea afectivă 
(subiectiv-informaţională) constituie două fațete ale uneia şi aceleiaşi medalii. 
Orice proces cognitiv conţine în sine şi un act de trăire; la rândul său, orice emoție 

sau sentiment presupune şi o componentă cognitivă. Substructurile cognitive şi 
afectiv-motivaţionale coabitează şi se integrează reciproc şi complementar, aceasta 
fiind o cerință a menţinerii unităţii dinamice şi a eficienţei adaptative a sistemului 
psihic în ansamblul său şi în raport cu anumiţi factori de mediu care îi influențează 
dezvoltarea. 

3. substructura  motivaţională. Această componentă a personalităţii şi 
psihicului uman rezultă din integrarea şi prelucrarea informaţiei despre stările de 
necesitate apărute la diferite niveluri ale personalității: biologic, psihologic, 
sociocultural, unde dezvoltarea şi învăţarea au un rol decisiv. 

Din punct de vedere operațional, componenta motivațională a personalităţii 
presupune două laturi interdependente: obiectivă şi subiectivă, de unde şi dubla 
funcţionalitate a motivelor şi a motivaţiei: 

a) funcția energetico-activatoare. Orice act comportamental, pentru a se 
desfăşura optim, finalist, presupune declanşarea şi potențarea energetică din 
interior în forma impulsurilor sau a tendințelor de acțiune; motivele sub forma 
acestor impulsuri facilitează sau frânează declanşarea comportamentelor (în cazul 
nostru al celui şcolar), le intensifică sau dinamizează anumiţi parametrii: 
amplitudine, ritm, viteză, durată. Anihilarea funcției energetice a motivului atrage 
după sine disocierea flagrantă dintre cogniţie, trăire şi acțiune, ceea ce se 
interpretează ca fiind un fenomen dezadaptativ şi chiar patologic; 

b) funcția selectiv-direcţionatoare. Are un caracter reglator şi mediază 
alegerea dintre repertoriul programelor executive a aceluia care este adecvat pentru 
obținerea satisfacţiei, plăcerii sau a unei formule convenabile de compromis. 

Din interacțiunea componentelor psihicului (cognitivă, afectivă şi motivațională) 
derivă, pe de o parte trăsături şi stări mai individualizate de personalitate, iar pe de altă 
parte anumite configurații complexe stabile care definesc integrarea psihicului la 
nivelul personalității. Din acest punct de vedere, psihicul cunoaşte mai multe niveluri: 

— nivelul instinctiv (cuprinde modele ale vieții); 

— nivelul afectiv; 

— nivelul axiologic. 

Un rol mai important în activitatea didactică revine ultimelor două niveluri: 
celui afectiv şi celui axiologic. La aceste niveluri, etaje ale psihicului, acționează 
mai multe legi: legea ascendentă a energiei şi legea descendentă a controlului, 
legea dozării şi legea adecvării. În raport cu nivelele superioare menţionate, la 
nivelul instinctiv, instinctul este maxim, pe când la cele superioare cota maximă 
este atinsă de inteligență, rațiune, de unde şi posibilitatea libertăţii în alegerea 
acțiunii şi a manifestărilor comportamentale. Acest nivel inferior are un rol mai 
important în mecanismul reglator şi în mod deosebit în structurile volitive şi în plan 
acțional. 

Fiecare dintre cele trei componente prezentate din perspectiva teoriei generale 
a sistemelor reprezintă elemente în cadrul unui sistem hipercomplex, deschis, cu 
autoorganizare şi autoreglare, generând sistemul psihocomportamental ce 
defineşte, în ultimă instanță, personalitatea. 

13.4. Personalitate şi acţiune 


Impactul personalităţii în plan acțional şi comportamental didactic este 
evidențiat prin structura componentelor personalității. Astfel, din perspectiva 
analitică s-au desprins mai multe componente şi structuri ale personalităţii, asupra 
cărora am făcut referință deja. Există însă şi alte perspective, cum ar fi cea 
structuralistă, în care personalitatea cunoaşte o interpretare triadică, la baza sa 
situându-se componentele ce vizează dimensiunea energetico-dinamică, exprimată 
prin intermediul temperamentului; dimensiunea rel/ațional-valorică, exprimată prin 
caracter, şi latura instrumentală exprimată prin intermediul aptitudinilor. Vom 
prezenta mai jos modul de relaţionare dintre aceste dimensiuni ale personalităţii şi 
forma de manifestare a acesteia prin intermediul acţiunilor şi comportamentelor 
umane. 


: 13.4.1. ROLUL TEMPERAMENTULUI 
ÎN COMPORTAMENTUL ȘI ACȚIUNEA UMANĂ 


Cele mai accesibile şi uşor de observat trăsături ale personalităţii sunt cele 
temperamentale. Ele se referă la nivelul energetic al acțiunii, la modul de 
descărcare a energiei şi la dinamica acțiunii. De aceea, încercând să descriem pe 
cineva vom putea utiliza, fără teama de a greşi prea mult, adjective, precum: 
energic, exploziv, rezistent, expansiv, rapid, lent şi antonimele lor. Asemenea 
trăsături se relevă şi în activitatea didactică, atât la nivelul cadrelor didactice cât şi 
la nivelul elevilor şi studenţilor. Aşa cum am anticipat, temperamentul se referă la 
dimensiunea energetico-dinamică a personalităţii şi se exprimă atât în particu- 
larități ale activităţii intelectuale şi ale afectivității, cât şi în comportamentul 
exterior (motricitate şi, mai ales, vorbire), ceea ce favorizează limbajul şi 
comunicarea didactică. 

Sub raportul tipologizării temperamentelor, prima clasificare a acestora care, 
cu o serie de îmbunătăţiri, a rezistat până în zilele noastre, este cea propusă de 
cunoscuţii medici ai Antichității, Hipocrate (400 î.H.) şi Galenus (150 d.H.). În 
concordanță cu filosofia epocii, care consideră că întreaga natură este compusă din 
patru elemente fundamentale — aer, pământ, foc şi apă —, aceştia au afirmat că în 
corpul omenesc amestecul „umorilor” (hormones), ce reprezintă aceste elemente, 
determină temperamentul. În funcţie de dominanta uneia din cele patru „umori” 
(sânge, bilă neagră, bilă galbenă, flegmă), temperamentul poate fi: sanguin, 
melancolic, coleric, flegmatic. Aceste temperamente au un impact diferențiat în 
activitatea didactică, flegmaticii şi melancolicii fiind mai consecvenți şi stabili, iar 
colericii şi sangvinicii mai inconsecvenţi, instabili şi uneori chiar mai superficiali 
în ceea ce întreprind. 

Ulterior, Pavlov propune o explicaţie ştiinţifică a tipurilor de temperament în 
care caracteristicile activităţii nervoase superioare şi raporturile dintre ele sunt 

noţiunile fundamentale. Însuşirile sistemului nervos sunt: forța sau energia, 
dependentă de metabolismul celulei nervoase, se exprimă prin rezistenţa la 
solicitări a sistemului nervos; mobilitatea, dependentă de viteza cu care se consumă 
şi se regenerează substanţele funcționale constitutive ale neuronului, se manifestă 
prin uşurinţa cu care se înlocuiesc procesele nervoase de bază observabile, de 
exemplu, atunci când se doreşte modificarea unor deprinderi; echilibrul existent 
între excitație şi inhibiţie este favorabil învăţării, pe când dezechilibrul are mai 
mult o influență negativă asupra acestei activităţi. 

Baza fiziologică a temperamentelor este constituită de cele patru tipuri de 
sistem nervos ce rezultă din combinarea acestor trei însuşiri fundamentale: tipul 
puternic neechilibrat, excitabil corelează cu temperamentul coleric; cel puternic 
echilibrat, mobil se exprimă în temperamentul sangvinic, tipul puternic echilibrat, 
inert se exprimă în temperamentul flegmatic; tipul slab (luat global) fiind pus la 
baza temperamentului melancolic. Aceste temperamente influenţează unele stări 
afective şi structuri motivaţional-volitive de unde şi o anumită discriminare a unor 
discipline şi pasiuni pentru unele activități. 

Impactul acestor temperamente în plan acțional şi comportamental diferențiază 
personalități specifice, corespondente unor asemenea particularități ce caracteri- 
zează aceste temperamente, cum ar fi: 

a) Colericul este o persoană emotivă, irascibilă, oscilează între entuziasm şi 
decepţie, cu tendință de exagerare în tot ceea ce face; foarte expresivă, uşor „de 
citit”, gândurile şi emoţiile i se succed cu repeziciune. Acest temperament pune 
mai mult probleme de stabilitate şi control emoțional, fiind imprevizibil în 
manifestări şi decizii. 

b) Sangvinicul se caracterizează prin ritmicitate şi echilibru. Persoanele cu 
acest temperament au, în general, o bună dispoziţie, se adaptează uşor şi economic. 
Uneori marea lor mobilitate se apropie de nestatornicie, periclitând persistenţa în 
acțiuni şi relaţii. Comportamentul sangvinicului este mai variat şi mai instabil, 
comunică uşor şi se exteriorizează în mai mare măsură. 

c) Flegmaticul este o persoană imperturbabilă, inexpresivă şi lentă, calmă. 
Puțin comunicativă, greu adaptabilă, poate obţine performanţe deosebite în muncile 
de lungă durată, dar şi anumite insuccese datorate inerției gândirii şi acțiunii în 
general. 

d) Melancolicul este la fel de lent şi inexpresiv ca flegmaticul, dar îi lipseşte 
forța şi vigoarea acestuia; emotiv şi sensibil, are o viață interioară agitată datorită 
unor exagerate exigenţe faţă de sine şi a unei încrederi reduse în forțele proprii, 
deci este apreciat ca fiind mai vulnerabil decât celelalte temperamente. 

Cu o bază ştiinţifică incontestabilă, teoria lui Pavlov este, totuşi, mai puțin 
utilă educatorilor care nu dispun de mijloacele necesare pentru identificarea 
tipurilor de sistem nervos. Prezentăm în continuare unele tipuri temperamentale ce 
aparțin unor şcoli psihologice. După şcoala caracteriologică franceză (Le Senne; G. 
Berger etc.), temperamentul este perceput din „ansamblul dispozițiilor înnăscute, 
care formează scheletul mintal al individului” (M. Debesse, 1970), ceea ce pentru 

Le Senne este sinonim cu caracterul. Psihologii olandezi, Heymans şi Wiersma, 
desprind şi descriu opt tipuri temperamentale, prin combinarea a trei factori: 
emotivitatea, activitatea şi „răsunetul ” (ecoul). Astfel, oamenii pot fi caracterizați 
conform acestor dimensiuni ale căror extreme sunt: emotivitate (E), non- 
emotivitate (nE), activitate (A), inactivitate (nA), primaritate (P), tendinţa de a trăi 
puternic prezentul, extraversiune - secundaritate (S), tendința de a rămâne sub 
influența impresiilor trecute, introversive (1). 

Din combinarea acestor dimensiuni rezultă opt tipuri temperamentale: tipul 
pasionat (E.A.S.), tipul coleric (E.A.P.), tipul sentimental (E.nA.S.), tipul nervos 
(E.nA.P.), tipul flegmatic (nE.A.S.), tipul sangvinic (nE.A.P.), tipul apatic 
(nE.nA.S), tipul amorf (nE.nA.P). În activitatea didactică mai eficient este tipul 
pasionat, iar pentru anumite activități, tipul sentimental şi în mai mică măsură 
celelalte tipuri prezentate. 

Emotivitatea şi activitatea, strâns legate de „forța” şi „echilibrul proceselor 
nervoase, sunt caracteristici evidente şi relativ uşor de diagnosticat. Reţinând doar 
emotivitatea şi activitatea, putem reduce cele opt tipuri la jumătate: 

1. Emotivii inactivi, adică nervoşii care reacționează rapid la evenimente, şi 
sentimentalii care reacționează lent. 

2. Emotivii activi în care se încadrează colericii, cu reacții rapide, explozive, 
şi pasionaţii care au reacţii lente. 

3. Neemotivii activi, adică sangvinicii, cu reacţii echilibrate, rapide, şi 
flegmaticii, cu multă forță dar lenți. 

4. Neemotivii inactivi, care îi cuprinde pe amorfi, care, deşi cu mai puţină 
energie, sunt bine ancoraţi în prezent, şi pe apatici, a căror lipsă de energie este 
dublată de un ritm lent al reacţiilor. 

Această simplificare favorizează desprinderea unor modele şi a unor tipologii 
ce permit evaluarea comportamentului predictiv şi probabil al indivizilor. Astfel, 
dacă un copil este activ, el ar putea fi harnic, energic, indiferent de gradul de 
emotivitate, iar dacă este inactiv, ar putea fi lent, leneş, fără iniţiativă. De 
asemenea, dacă este emotiv va avea reacţii emoționale puternice, va fi implicat 
afectiv în tot ceea ce face, iar dacă este nonemotiv, astfel de manifestări vor fi 
minime. Deoarece aceste caracteristici sunt destul de evidente în comportamentul 
copiilor încă de la vârste mici, educatorii pot lua măsurile necesare stimulării, 
utilizării şi controlului acestora. Astfel, pentru copiii activi este necesară orientarea 
spre activităţi utile, valorizate social şi temperarea tendinței de a lua hotărâri 
pripite, în timp ce inactivii au nevoie de o stimulare constantă, bine dozată, şi de un 
program de lucru strict supravegheat. De asemenea, putem reţine observaţia lui Le 
Gall, care subliniază valoarea muncii în grup pentru temperamentele neemotive şi 
inactive, în timp ce pentru alte tipuri efectele muncii în echipă sunt discutabile; 
sentimentalii, de exemplu, se integrează mai greu în grup şi preferă să lucreze 
singuri. 

În concluzie, putem spune că temperamentul, ca subsistem al personalităţii se 
referă la o serie de particularități şi trăsături înnăscute care, neimplicând responsa- 

bilitatea individului, nu pot fi valorizate moral, dar sunt premise importante în 
procesul devenirii socio-morale a ființei umane. În sfârşit, adăugăm că, referindu-se la 
aspecte formale ale personalităţii, temperamentele nu sunt în relație cu aptitudinile, 
fapt evidențiat şi de existența unor persoane cu performanţe deosebite aparținând 
tuturor structurilor temperamentale. Redăm în figura 13.2 corelația dintre trăsăturile de 
personalitate şi tipul temperamental. 

trist, anxios, rigid, pesimist, reactiv, neastâmpărat, agresiv, 
rezervat, nesociabil, liniştit, excitabil, schimbător, impostor, 

aa 
n 
aa 
aa 
> 
O 
= 
= 
Z 


EXTROVERSIE 


STABILITATE 


Fig. 13.2. Tipurile temperamentale (după Eysenck) 


13.4.2. INCIDENȚA DIMENSIUNILOR CARACTERIALE 
IN ACŢIUNEA ȘI COMPORTAMENTUL UMAN 


Spre deosebire de temperament, care, după cum am văzut, se referă la însuşiri 
puternic ancorate în ereditatea individului, caracterul vizează suprastructura 
sociomorală a personalităţii, calitatea de ființă socială a omului, cu alte cuvinte 
latura relaţional-valorică a personalităţii. Din această perspectivă, caracterul ne 
apare ca un nucleu al personalității, desemnând profilul psihomoral al acestuia, 
ținând atât de psihologie, cât şi de etică şi axiolgie. De câte ori vorbim despre 
caracter, mai mult ca sigur este implicat un standard moral şi este emisă o judecată 
de valoare (Allport, 1981). Această implicare a judecăților de valoare în definirea 
caracterului face, oarecum, problematică utilizarea acestui termen. De aceea, 
psihologia americană preferă utilizarea termenului generic de personalitate, care 
include într-un sistem unitar ceea ce europenii înțeleg prin temperament şi caracter. 

Caracterul este o formaţiune superioară la structurarea căruia contribuie ansamblul 
trebuinţelor umane, a motivelor, sentimentelor superioare, convingerilor morale, 
aspirațiilor si idealului, în ultimă instanță, concepţia despre lume şi viaţă fiind o 
componentă foarte complexă a personalității. 

În definirea caracterului s-au desprins mai multe opinii, nu dintre cele mai 
unitare, unii accentuându-i dimensiunea morală, alţii cea filosofică, iar alții pe cea 
psihologică, asupra căreia vom insista şi noi. Din această perspectivă, A. 
Cosmovici defineşte caracterul ca fiind „acea structură care exprimă ierarhia 
motivelor esenţiale ale unei persoane, cât şi posibilitatea de a traduce în fapt 
hotărârile luate în conformitate cu ele”. Acelaşi autor despride două dimensiuni 
fundamentale ale caracterului, şi anume una axiologică, orientativ-valorică, şi alta 
executivă, voluntară. Ideea autocontrolului în baza unor înalte valori morale este 
prezentă în multe definiţii ale caracterului. Astfel, caracterul este „gradul de 
organizare etică efectivă a tuturor forțelor individului” (W.S. Taylor), „o dispoziție 
psihofizică durabilă de a inhiba impulsurile conform unui principiu reglator” 
(A.A. Rohack, cf. Allport, 1981) sau o „voință moraliceşte organizată” (K. Klages, 
cf. P.P. Neveanu, M. Zlate, T. Creţu, 1987). 

Etimologic, termenul caracter, care provine din greaca veche, înseamnă tipar, 
pecete şi, cu referire la om, sisteme de trăsături, stil de viaţă. Acest termen ne 
trimite la structura profundă a personalității, ce se exprimă prin comportamente 
care, în virtutea frecvenței lor într-o gamă întreagă de situații, sunt uşor de 
prevăzut. Ştim, de pildă, cu o anumită probabilitate, cum va reacţiona un elev în 
caz de eşec sau succes, dacă va putea rezista la o anumită tentație sau dacă, într-un 
moment de răgaz, va prefera să citească o carte sau să se joace. O bună cunoaştere 
psihologică trece dincolo de comportamentele direct observabile şi, pentru a 
fundamenta previziuni corecte, îşi propune să răspundă la întrebarea „De ce ?”. De 
aceea, pentru a cunoaşte caracterul cuiva trebuie să ne întrebăm în legătură cu 
motivele, cu valorile ce fundamentează comportamentele manifeste. 

Din perspectivă structurală, caracterul este analizat prin prisma a două compo- 
nente esenţiale: trăsăturile de caracter şi atitudinile. 


Rolul trăsăturilor de caracter în activiățile umane 

Aşa cum am mai arătat, trăsăturile de caracter sunt moduri relativ constante de 
a reacționa ale unei persoane în raport cu realizarea variatelor scopuri către care 
aspiră. Descrierea celor mai importante trăsături de caracter, ca şi numărul lor, 
variază foarte mult de la un autor la altul. Referindu-ne la cele care sunt menţionate 
de mai mulți autori (R. Cattell, H. Murray, T. Thomas, G. Berger) vom menționa 
nouă trăsături: 

1. integrarea se referă la gradul de unitate a vieţii psihice, unii indivizi având 
un comportament foarte consecvent caracterizat prin trăsături definitorii, cum ar fi 
punctualitatea, conştiinciozitatea, sinceritatea, pe când alţii sunt mai slab integrați, 
caracterizați prin firi capricioase, instabile, perioadele bune alternând cu zile în 
care nu-i poți recunoaşte; 


378 


2. conştiinţa morală este dimensiune care evidențiază simțul răspunderii, care 
poate fi foarte ascuţit la unii şi aproape absent la alții; 

3. capacitatea de autocontrol de a renunţa la ceva plăcut pentru a putea realiza 
alte țeluri importante; 

4. perseverența împreună cu trăsătura anterioară alcătuiesc trăsăturile volitive, 
perseverența asigurând posibilitatea de a acționa multă vreme pentru a atinge scopurile 
propuse în pofida dificultăţilor; 

5. conştiinţa de sine, corectă la unii şi deformată la alții, care se supraesti- 
mează ori, mai rar, se subestimează; 

6. tendința spre dominanță sau spre supunere evidenţiază persoane dominatoare, 
autoritare, ce vor să-şi impună mereu punctul de vedere, pe când altele, dimpotrivă, 
sunt obişnuite să asculte de cineva şi sunt dezorientate dacă nu li se acordă nici o 
sugestie de acţiune; 

7. curajul opus fricii sunt caracteristici bine cunoscute tuturor; 

8. prudența impusă imprudenţei; 

9. obiectivitatea opusă subiectivităţii surprinde în mai mare măsură 
capacitatea empatică de a te pune în situația altei persoane şi de a vedea lumea prin 
punctul ei de vedere. 

Mai importante pentru activitatea didactică sunt integrarea, conştiinţa morală, 
perseverenţa, curajul şi obiectivitatea, unele fiind regăsite mai mult la elevi şi 
studenţi iar altele la nivelul cadrelor didactice, fiind absolut necesare activităţii 
didactice. 

Alte trăsături de caracter care influenţează activitatea didactică sunt redate în 
continuare. 

1. Dominanţa evaluează factorii aptitudinali specifici liderului, dominanţa, 
tenacitatea şi iniţiativa socială („Majoritatea discuţiilor şi certurilor în care mă 
angajez vizează probleme de principiu.”). 

2. Acceptarea de sine se referă la factori precum simțul valorii personale, 
acceptarea de sine şi capacitatea de a gândi şi a acţiona independent („Viața mea de 
zi cu zi este plină de lucruri care mă interesează.) 

3. Independenţa evaluează libertatea deciziei şi capacitatea de a acţiona în 
funcţie de propriile dorințe („Îmi este greu să simpatizez pe cineva care se 
îndoiește tot timpul şi nu este sigur de nimic.” 

4. Empatia este capacitatea de a sesiza cu cea mai mare exactitate posibilă 
cadrul de referință intern şi componentele emoţionale ale unei alte persoane, şi de a 
le înţelege ca şi cum ar fi ea însăşi această persoană („Încerc totdeauna să țin cont 
de sentimentele celuilalt, înainte de a acționa.”). 

5. Responsabilitatea, această scară identifică persoanele cu un caracter onest, 
responsabile şi conştiincioase („Din respect pentru vecini, fiecare trebuie să 
întrețină spaţiul din fața casei sale.”). 

6. Socializarea indică nivelul de maturitate şi spiritul de echitate sociale la care a 
ajuns individul („Înainte de a acţiona, încerc să prevăd reacţiile prietenilor mei.”). 

7. Autocontrolul evaluează gradul şi suficiența dominării de sine şi absenţa 
impulsivității şi egocentrismului („„Fxaminez o problemă din toate punctele de 
vedere, înainte de a lua o decizie.”). 

8. Toleranţa identifică persoanele ce au convingeri şi atitudini sociale care nu 
sunt bazate pe prejudecăţi, receptive şi tolerante (,„„4ș fi gata să contribui din 
buzunarul meu pentru a îndrepta o greşeală, chiar dacă nu sunt implicat direct în 
aceasta.”). 

9. Realizarea de sine prin conformism identifică factorii de interes şi 
motivaţionali care facilitează realizarea de sine în condiţiile în care conformismul 
este un comportament pozitiv („Cred că încercările şi suferințele vieţii ne fac mai 
buni.”). 

10.Realizarea de sine prin independență identifică factorii de interes şi 
motivaţionali care facilitează realizarea de sine în condiţiile în care autonomia şi 
independenţa sunt comportamente pozitive („4m impresia că sunt aproape la fel de 
capabil şi inteligent ca majoritatea oamenilor care mă înconjură.”). 

Una din trăsăturile definitorii ale caracterului este rezistența la tentaţie, 
aceasta putând fi considerată drept chintesență şi măsură a adevăratului caracter. 
Prin această trăsătură definitorie este evidenţiat vectorul moral al personalităţii, acela 
de a fi, în defavoarea celui de a avea, care implică în conţinutul său elemente 
structurale de factură materială — pragmatică şi cu un orizont imediat al aşteptărilor. 


Curajul — componentă psihomorală esenţială a caracterului 

În analiza curajului vom pleca de la întrebarea retorică: Ce este curajul? Cei 
mai mulți gânditori (filosofi, psihologi şi psihanalişti) pun sau definesc curajul în 
opoziţie cu frica, fiind antinomic acesteia. Aşa cum am arătat, Aristotel opune 
sentimentul de curaj sentimentului de frică. Dacă frica ne răpeşte sau diminuează 
forțele, fiind o mare consumatoare de energie, curajul ni le redă. În exteriorizarea 
sa, curajul se exprimă prin trăsături cu totul opuse fricii: muşchii se încordează fără 
să ajungă la încordare convulsivă cauzată de mânie şi frică, trupul se îndreaptă, 
capul se înalță, culoarea feței se înviorează, ochii lucesc, toată faţa capătă o 
expresie îndrăzneață, plină de hotărâre, fără ca o trăsătură a ei să exprime mânia. În 
fiecare trăsătură, în fiecare mişcare a omului însuflețit de curaj apare ceva solemn, 
frumos şi uşor, apare ceea ce un artist antic a idealizat atât de minunat în statuia lui 
Apollo din Belvedere (Uşînski, 1956, p. 418). 

Curajul este analizat ca o principală trăsătură caracterială şi morală. Alţii îl 
analizează ca element al afectivității, ca un sentiment. Cei mai predispuşi spre 
interpretări psihofiziologice îl localizează şi îl asociază unor asemenea influențări. 
Ca exemplu dat, este comparaţia dintre omul sătul şi cel flămând. Se ştie că un om 
sătul este mai viteaz decât un om flămând, deşi, în acelaşi timp, flămândul este mai 
îndârjit decât sătulul. În acest fel se exprimă şi apariţia sentimentului de curaj din 
cauze organice şi, totodată, deosebirea lui de afectul de mânie. Cu alte cuvinte, 
sătulul este mai curajos, iar flămândul mai irascibil şi mai furios. Curajul mai este 
stimulat şi cu ajutorul băuturilor alcoolice care diminuează, când sunt consumate în 

limite rezonabile, anumite bariere psihice, autocontrolul, autocenzura, lăsând loc 
mai mult subconştientului în raport cu conştientul. Unii acordă importanță în 
influențarea curajului şi vigorii, potenţei sexuale, o epuizare puternică în această 
privinţă făcând ca omul să devină laş, scăzându-i voinţa şi curajul. 

Curajul este calificat, de unii psihologi, ca una dintre cele mai mari calităţi ale 
sufletului omenesc şi o trăsătură caracterială cardinală. Fără curaj ar fi imposibil 
progresul, activităţile şi acţiunile riscante sau, mai mult, unele profesii nu ar putea 
exista. Desigur, curajul nelimitat şi neraţionalizat este contraindicat. Nu trebuie 
confundat curajul cu teribilismul şi spiritul aventurier şi care implică în cea mai 
mare măsură lipsa responsabilităţii. Acel grăunte de „nebunie” este necesar, dar el 
nu trebuie să depăşească anumite proporții admise. Un curaj nebunesc este nefast şi 
contraindicat. Se impune, aşadar, o anumită raționalitate a curajului, cu ajutorul 
căreia se poate măsura-evalua primejdia-riscul, dar care să nu depăşească anumite 
limite. De asemenea, curajul este absolut necesar pentru a învinge frica şi a depăşi 
anumite stări de inerție. 

Aşa cum arătam, curajul este strict legat de frică. Curajos nu este cel care 
înfruntă pericolul fără să simtă frica, ci acela care poate să înăbuşe cea mai mare 
frică şi să se gândească la pericol fără să se supună fricii. Nu obişnuinţa de a 
suporta frica, ci obişnuința de a o birui sporeşte curajul, după cum afirmă Bain. 
Prin biruinţă, obişnuinţa de a învinge, individul recapătă încrederea în forțele sale, 
în posibilitatea de a învinge unele piedici, obstacole, ceea ce-i dă curaj în a 
întreprinde unele acțiuni temerare. Curajul este atât un sentiment-calitate 
psihomorală înnăscută, cât şi un produs dobândit, care poate fi educat. Nu te poți 
naşte cu un curaj desăvârşit, ci poate, cel mult, cu o anumită iresponsabilitate în 
ceea ce faci. Un individ cleptoman nici pe departe nu este curajos precum un 
cascador, pilot, pompier sau, în anumite situații, chiar un om politic. 

Raportul dintre curaj şi frică este mult mai complex. Ele se presupun reciproc, 
chiar dacă sunt antagonice. Noi nu simţim curajul până nu simţim frica. Simţim 
deci curajul ca o reacţie împotriva fricii. Într-un cuvânt, curajul este o stare 
sufletească care se manifestă printr-un sentiment deosebit numai atunci când, 
tulburat de o reprezentare însoțit de o emoție de frică, curajul intră din nou în 
drepturile sale (Uşînski, 1956,). Sentimentul de curaj nu este decât simţirea- 
autoperceperea propriilor forţe, pe când frica este o înăbuşire a curajului, care 
provine uneori din cauze organice, iar alteori din zdruncinarea şi pierderea 
încrederii în forţele proprii. Recăpătarea acestei încrederi nu se poate realiza decât 
prin muncă, exerciţiu, înstrucţie şi educaţie. 

Educaţiei îi revine şi sarcina de a modela curajul înnăscut, acel bloc de 
marmură prețioasă care se găseşte destul de rar. Sunt puţini oameni cu adevărat 
curajoşi şi care riscă, nu pentru interesele proprii, ci pentru ale colectivităţii, deci 
cei care deţin aşa-numitul curaj moral, faţă de curajul fizic. Curajul moral se 
exprimă prin curajul de a rămâne fermi în privinţa unor convingeri sau, după cum 
se poate deduce, principii de viaţă, în faţa unor valori sociale şi individuale. Curajul 

moral este mai complex decât curajul fizic. El presupune depăşirea fricii, 
implicarea şi asumarea riscului, pe când cel fizic cel mult învingerea fricii. 

Mijloacele de formare şi consolidare ale curajului moral sunt de ordin 
educaţional. Oamenii curajoşi sunt cei stăpâni pe ei, pe forțele lor proprii, cei 
sinceri şi adevăraţi. Ceilalți numai disimulează curajul pentru anumite interese 
personale şi nu pentru colectivitate. Situaţiile în care îşi manifestă curajul, uneori 
cu riscul vieții (vezi unele cazuri în timpul revoluției din decembrie), pentru unii a 
fost un prilej pentru parvenire şi nu un curaj moral şi fizic responsabil. 

Problema curajului devine mai acută în condiţiile de război, unde predomină 
primejdiile, insecuritatea fizică şi riscul în luarea deciziilor. În aceste situaţii apare 
curajul faţă de pericolele ce amenință persoana şi curajul răspunderii misiunilor 
încredințate. 

Curajul față de primejdia ce ameninţă persoana cu moartea este şi el de două 
feluri, exprimat prin: 

- indiferenţă faţă de primejdie, uneori cauzată prin atitudinea faţă de viaţă - 
disprețul faţă de aceasta; 

- curajul rezultat din motive pozitive, ca o calitate specifică individului, 
coroborată cu ambiția, tenacitatea, patriotismul. În acest caz, curajul nu mai este o 
simplă stare de moment, ci un produs sociocultural, adică un sentiment şi o 
trăsătură morală caracterială. 

În acest sens, P.P. Neveanu (1978, p. 167) defineşte curajul ca o trăsătură 
caracterială de ordin voliţional ce constă în capacitatea de înfruntare conştientă a 
pericolelor şi de acţiune consecventă în condiții de risc. Trăsătura esențială a 
curajului şi a raportului acestuia cu frica, constă nu în absenţa fricii, ci în stăpânirea 
şi depăşirea ei. Emerson avea să afirme din acest punct de vedere următorul 
paradox aparent: „Să nu-ți fie teamă de nimic mai mult decât de teamă.” Pe lângă 
faptul că reprezintă o trăsătură definitorie a personalităţii, curajul exprimă şi o 
anumită atitudine faţă de sine şi față de cei din jur. 

Impactul atitudinii în activitatea şi acţiunea umană 

Problematica ce vizează această componentă a caracterului nu aparține 
exclusiv psihologiei, ci ea ţine mai mult de axiologie, întrucât caracterul surprinde 
şi se exprimă printr-o asemenea relaţie socială valorică. Precizăm însă faptul că, 
atitudinile nu se confundă cu valorile, întrucât aşa cum am menţionat, valoarea este 
o relație, pe când atitudinea este o constantă, structură caracterială. Din perspectiva 
acestui raport, atitudinea se constituie mai degrabă în interiorizarea valorilor de 
către individ decât valoarea propriu-zisă. Spre exemplu dacă pentru individ 
cunoaşterea devine o valoare, tot o valoare devine şi cartea, atitudinea față de 
şcoală fiind favorabilă, pe când pentru individul pragmatic, valorile fundamentale 
sunt cele materiale, iar atitudinile faţă de şcoală sunt mai mult de respingere, 
ignoranță şi indiferență. 

Atitudinea exprimă o modalitate de raportare faţă de anumite aspecte ale 
realității şi implică reacții afective, comportamentale şi cognitive. Nu totdeauna 

între cele trei tipuri de reacții există un acord deplin; uneori ceea ce simțim nu e în 
acord cu ceea ce gândim despre ceva, şi nu totdeauna acţionăm conform 
sentimentelor noastre. Însă, când toate aceste manifestări sunt congruente, 
atitudinile devin stabile şi relativ greu de schimbat. 

Definiţia tridimensională a atitudinii are şi o valoare euristică deoarece poate 
orienta demersul educativ de formare şi schimbare a atitudinilor prin metode şi 
tehnici ce vizează componentele afective, cognitive şi comportamentale ale 
atitudinii-ţintă. În structura caracterului se pot distinge trei grupe fundamentale de 
atitudini: atitudinea față de sine însuşi (modestie, orgoliu, demnitate, dar şi 
sentimente de inferioritate, culpabilitate etc.), atitudinea faţă de ceilalți, faţă de 
societate (altruism, umanism, patriotism, atitudini politice etc.) şi atitudinea faţă de 
muncă, precum şi forme ale atitudinii. 

Formarea atitudinilor, elementele structurale principale ale caracterului, 
implică metode şi tehnici specifice. Complexitatea şi unicitatea ființei umane nu 
permite formularea şi recomandarea unei singure strategii. Fiecare domeniu al 
vieţii are particularități şi limite practic imposibil de cuprins în scheme teoretice (I. 
Neacşu, 1990). Literatura psihopedagogică destinată acestui subiect este relativ 
restrânsă. Unele încercări sunt legate mai ales de motivaţie, interese, aspirații şi 
atitudini, privite ca factori motivatori în contextul activităţilor şcolare şi care 
influenţează succesul şi performanța şcolară. 

Cercetări experimentale au demonstrat că intensitatea trăsăturilor psihologice 
ce alcătuiesc profilul psihologic al cuiva se distribuie conform curbei lui Gauss. Cu 
alte cuvinte, în mod normal, performanţele şcolare şi sociale, în general, ale 
fiecărui elev nu pot să se situeze toate la un nivel superior, mai ales când sarcinile 
şcolare se situează la un nivel ridicat de dificultate. De aceea, educatorii trebuie să 
creeze situaţii în care elevii să-şi cunoască nu numai limitele (care sunt fireşti şi 
trebuie privite ca atare, şi nu ca eşecuri ce implică responsabilități personale), ci şi 
(mai ales) resursele. 

Conştientizarea limitelor şi resurselor, uneori foarte diferite de la elev la elev, 
conduce la formarea unei imagini de sine echilibrate, a demnităţii şi respectului de 
sine şi față de ceilalți. Se ajunge astfel la acceptarea diferențelor fireşti dintre 
oameni, la creşterea spiritului de toleranţă şi la evitarea etichetărilor globale care 
pot împinge pe unii elevi spre periferia grupului şcolar, cu efecte negative asupra 
personalităţii acestora. 


13.4.3. APTITUDINEA ŞI ROLUL SĂU PERFORMANT 
IN ACŢIUNILLE ȘI ACTIVITAŢILLE UMANE 


O trăsătură care diferenţiază o personalitate de alta, mai ales în performanţele 
acțiuilor şi activităţilor desfăşurare, este aptitudinea. Aptitudinile sunt acele însuşiri 
neuropsihice ale individului care-i permite să efectueze activităţi cât mai reuşite şi 
la o performanţă superioară, cu cât mai multă uşurinţă, în ritm mai ridicat şi cu mai 
multă îndemânare. Aceşti parametri (reuşita, performanța, uşurinţa, ritmul şi 

îndemânarea) definesc o anumită aptitudine şi diferențiază, totodată, personalităţile, 
indivizii. 

Aptitudinile reprezintă însuşirile psihice şi fizice relativ stabile care-i permit 
omului să efectueze cu succes anumite forme de activitate. 

Ca factor al personalității şi persoanei, aptitudinile determină pe de o parte 
reuşita şi performanţa, iar pe de altă parte, facilitează cunoaşterea teoretică şi 
practică, ajută şi determină uneori la elaborările tehnice şi artistice, la integrarea 
socio-profesională a individului. 

Conceptul de aptitudine nu are un consens unanim acceptat, existând mai 
multe orientări şi puncte de vedere. 

După A. Wolf, aptitudinea este unitatea de bază a vieții psihice, aptitudinile 
fiind tratate ca facultăți psihice generice, indivizii deosebindu-se numai după 
gradul de dezvoltare şi modalităţile de combinare a acestor facultăți. 

A. Binet înțelege aptitudinea ca nivel funcțional al psihicului, caracterizând 
doar activitatea psihică. 

Pentru L. Vîgotski, aptitudinea are frecvent o structură psihofizică şi 
corespunde unor organizări psihofiziologice. 

F. Golton tratează aptitudinile prin asociație cu talentele, în raport cu dotaţia 
ereditară, iar St. Hotl le subînţelege în raport de sinonimie cu deprinderile. 

Probleme controversate sunt şi asupra acceptării originii aptitudinilor: unii le 
acceptă ca având caracter ereditar înnăscut, alții spun că sunt dobândite, iar alții că 
sunt un aliaj al înnăscutului cu dobânditul. Behaviorismul a relevat rolul învățării şi 
exerciţiului în constituirea şi dezvoltarea aptitudinilor, gestaltiştii admit caracterul 
înnăscut, subapreciind fenomenul învăţării şi activităţii, exersării în formarea şi, 
mai ales, dezvoltarea deprinderilor şi aptitudinilor. 

Cea mai vie dispută se duce asupra graniţei — delimitării funcționale dintre 
factorul ereditar şi mediu — rolul educaţiei, mai ales asupra capacității superioare, la 
nivelul unor aptitudini speciale, performante. 

Pentru aptitudinile ce implică precumpănitor structuri senzoriomotorii (acuitate 
senzorială, vivacitatea atenţiei, perspicacitate, suplețe motorie în mişcări) 
contribuţia eredității este importantă (în cazul sportului de performanţă sau chiar a 
unor meserii cu un caracter mai puţin intelectual), pentru cele ce implică 
organizarea intelectuală şi adaptarea sau integrarea socială, decisive rămân educația 
şi socializarea. 

Aptitudinile nu se definesc numai prin performanța de moment a activității 
psihice, ci ele presupun ca respectivele calităţi ale activităţii psihice să se manifeste 
constant. Din punct de vedere psihic, ele exprimă totodată un nivel superior de 
dezvoltare a anumitelor procese şi operaţii psihice şi fizice, ca o structură originală 
a acestora, pentru a permite efectuarea cu succes a activităţii, adică obținerea de 
performanţe. Sunt, aşadar, sisteme operaţionale stabilizate, superior dezvoltate şi 
de mare eficiență, în raport cu un anumit contest social. 

Aptitudinea arată ce poate individul şi nu ce ştie, gradul de cunoaştere, 
demonstrându-se prin reuşita activităţii. În evaluarea aptitudinilor intră în joc 
mijloacele sau instrumentele psihomotorii, structurile intelectuale, funcţiile şi 

subprocesele psihice. Aptitudinile reprezintă, din acest punct de vedere, latura 
instrumentală şi operaţională a personalităţii. 

Aptitudinea este adesea asociată cu noțiunea de capacitate sau, mai grav, cu 
cea de competență. Între aceste noțiuni trebuie făcută o distincţie netă: aptitudinea 
rezultă dintr-un potenţial ereditar, modelată de mediu, şi se demonstrează prin 
facilitatea în învățare şi execuţie, iar capacitatea este definită ca o aptitudine 
împlinită, care s-a consolidat prin deprinderi, rezultate din exercițiu, şi care s-a 
îmbogățit ulterior cu o serie de cunoştinţe adecvate. 

Aptitudinile sunt analizate şi în raport cu talentul şi geniul, ca forme 
superioare ale aptitudinilor. Talentul rezultă din combinarea originală a 
aptitudinilor care asigură posibilitatea înfăptuirii creatoare a unei activități, iar 
geniul este reprezentat de forma superioară a aptitudinilor care se manifestă într-o 
activitate creatoare de însemnătate istorică pentru societate, astfel că geniul creează 
„epocă” în domeniul său de activitate. 

De asemenea, aptitudinile sunt uneori substituite cu înclinații. Ele nu trebuie 
confundate, înclinațiile apar în exercitarea acelor acțiuni care interesează omul. Ele 
favorizează spiritul activ în muncă, influențează pozitiv asupra dezvoltării 
aptitudinilor. Înclinaţiile sunt tendinţe de realizare a unei anumite activităţi cu 
posibilitatea de a obține rezultate superioare. Principala înclinație pentru elevi şi 
studenți rămâne învăţarea, prin diversele sale forme şi conţinuturi. 

Pe lângă caracterul înnăscut şi/sau dobândit simplu şi complex, aptitudinile 
cunosc şi o altă delimitare tipologică desprinzându-se în acest sens (în mod 
corelativ şi corespondent): 

— aptitudini generale (prezente aproape în toate domeniile); 

— aptitudini de grup care permit realizarea cu succes a unui grup de 

activități, 

— aptitudini specifice (caracteristice unui domeniu restrâns de activitate — de 

exemplu „auzul absolut”). 

Aceste aptitudini sunt integrate în opinia unor psihologi în cadrul aptitudinilor 
simple. Se subînţelege că în raport cu acestea se delimitează aptitudinile complexe, 
aptitudini care permit realizarea unor activități mai ample şi mai complexe, 
diferenţiate de la o profesie la alta şi pe care le-am putea denumi ca fiind aptitudini 
profesionale. 

Întrucât aptitudinile specifice ale unui anumit tip de activitate se bazează pe 
toate însuşirile şi procesele psihice solicitate la acel tip, o asemenea activitate 
presupune ca în formarea şi dezvoltarea aptitudinilor într-un anumit domeniu să 
intervenim şi să insistăm prin exercițiu şi antrenament (asupra acelor însuşiri şi 
procese pe care le reclamă activitatea respectivă). La formarea şi/sau dezvoltarea 
capacităţii de analiză se presupune exersarea în scopul efectuării unor operaţii, de 
la întreg la parte, aşa cum formarea sau dezvoltarea capacității de a face comparații 
presupune exersarea în scopul stabilirii asemănărilor şi deosebirilor între diferitele 
obiecte şi fenomene. 

Formarea şi dezvoltarea aptitudinilor, în scopul eficientizării lor şi a perfor- 
manţelor se concretizează în: rapiditatea, originalitatea, productivitatea, eficienţa şi 
uşurinţa efectuării unor activităţi. În organizarea activităţilor de formare a 
aptitudinilor este relevată necesitatea luării în consideraţie a unor principii, cum ar fi: 

a. cunoaşterea rezultatelor. Cel care învaţă îşi formează şi dezvoltă aptitudinile şi 
deprinderile. Cunoaşterea rezultatelor facilitează şi motivează învăţarea; 

b. principiul motivaţiei. Motivația intrinsecă este mai puternică, ea derivă din 
structura personalității. Satisfacţia în formarea unor deprinderi conduce la o 
creştere a dimensiunilor motivaţionale, dar uneori poate conduce şi la automulţu- 
mire. Nu este lipsită de importanță motivaţia extrinsecă, realizată prin recompense 
şi pedepse, sancțiuni; 

c. principiul respectării diferenţelor individuale în formarea aptitudinilor 
sportive. Este necesar să evaluăm atent aptitudinile, înaintea procesului de instruire 
în specialitatea sportivă. 

Modelul organizatoric al unui program de formare şi dezvoltare a aptitudinilor, 
cum ar fi cele din domeniul sportiv, trebuie să cuprindă cel puţin următoarele etape: 

— definirea obiectivelor programului de instruire; 

— elaborarea sistemului de evaluare; 

— stabilirea conţinutului programului de instruire; 

— alegerea metodelor şi materialelor de instruire; 

— programul de instruire propriu-zis; 

— sportivii — cursanţii; 

— absolvenții. 

Penrtru concreteţe, redăm în figura 13.3 schema modelului organizatoric al 
unui program de formare şi dezvoltare a aptitudinilor sportive. 

Un rol deosebit revine primei etape, definirea obiectivelor programului de 
instruire. Această etapă presupune stabilirea cu claritate a scopului şi obiectivelor 
acțiunilor ce vor fi întreprinse, a finalităților acțiunilor de pregătire în raport cu 
specialitatea sportivă respectivă. 


Elaborarea sistemului Sportivii- 
de evaluare (2) cursanții 
(6) 


Definirea Stabilirea Alegerea 
obiectivelor conţinutului metodelor şi Programul 
programului programului materialelor de instruire (5) 

de instruire (1) de instruire (3) de instrure (4) 


Absolvenţii 
programului 
Feedback de instruire (7) 
Fig. 13.3. Modelul de organizare a unui program de formare şi dezvoltare 

a aptitudinilor psihomotrice 

Referindu-ne la cea de-a doua etapă, elaborarea sistemului de evaluare, 
subliniem faptul că acest sistem permite stabilirea eficienţei programului, modul în 
care acesta a dus la realizarea obiectivelor propuse, a modului cum s-a reuşit la 
formarea aptitudinilor sportive. Această etapă intră ca parte integrantă în sistemul 
de apreciere al sportivilor. Pe lângă cunoaşterea de către sportivi a particularităţilor 
psihofiziologice, în evaluarea programului de formare, un rol major revine corelării 
diferitelor categorii de pregătire cu reacţiile atitudinal-comportamentale ale 
sportivilor față de aceste programe de pregătire. Este necesară stabilirea cât mai 
exactă a nivelului aptitudinilor existente la sportivi şi tipologia aptitudinilor. Nu 
vom insista asupra celorlalte etape, subînțelegându-se rolul lor în formarea şi 
consolidarea aptitudinilor celor ce se instruiesc într-un asemenea domeniu. 


Aptitudini intelectuale 

Ca formă elementară a nucleului personalităţii, aptitudinile se diferenţiază în 
funcţie de domeniul la care facem referință şi care le reclamă totodată în vederea 
obținerii unor rezultate performante. Se desprinde, în acest sens, aptitudinea 
specifică mediului intelectual, denumită aptitudine intelectuală, faţă de cea regăsită 
şi reclamată în şi de alte medii cu un caracter pragmatic şi praxiologic mai 
evidențiat, denumită aptitudine senzorio-motorie; fiecare dintre acestea conţinând 
elemente specifice care le diferenţiază. În ceea ce priveşte structura aptitudinii 
intelectuale, şi implicit a celei didactice, după P.E. Vernon, nucleul acestei 
categorii aptitudinale este format din: 

— inteligenţa generală (e); 
factorul verbal-educaţional (V-ed); 
factorul spaţial-mecanic (k:m); 
— factorul verbal (v); 
— factorul numeric (n); 
factorul de personalitate (x) care cuprinde: motivația învăţării, atitudinea 
față de muncă, perseverenţa, interesul etc.; 

Toţi aceşti factori se intrecondiționează, influențând aptitudinile şi randa- 
mentul şcolar. 


Inteligența generală 

Un rol deosebit de important în cadrul aptitudinii intelectuale îl are inteligența 
intelectivă sau cognitivă care, de cele mai multe ori, este coroborată cu nivelul 
intelectual al individului. În opinia unor psihologi, această formă a inteligenţei s-ar 
concretiza şi ar presupune totodată şi alte procese psihice şi trăsături de 
personalitate, cum ar fi: memoria, gândirea, nivelul senzorial şi limbajul. 

Revenind la problematica inteligenţei, aceasta poate fi definită ca o aptitudine 
cognitivă de cea mai mare generalitate, constând în posibilitatea de a combina 
informaţii, de a stabili relaţii între aspecte inaccesibile cunoaşterii directe (prin 

percepție), de a rezolva probleme, de a învăţa. Elementul comun al acțiunilor 
mentale, enumerate mai sus, este capacitatea de a stabili relații, de a deduce 
cauzalităţi, corelaţii şi impicaţii, de a înţelege, de a rezolva probleme, pe scurt de a 
gândi eficient. Etimologia este edificator, în acest sens, termenul ,, inteligență” (ca 
la „ înţelegere” şi ,„ intelect”), vine din latină inter = între şi legere = a discerne, a 
alege, a citi printre rânduri, a pricepe. 

Wechsler (1958), autorul unei baterii de teste de inteligență bine-cunoscute, 
definea inteligenţa ca pe „o capacitate globală a individului de a acționa direcți- 
onat, de a gândi raţional şi de a înfrunta mediul”. lar Husband definea inteligența 
ca „aptitudine de a învăța”, legând-o astfel de dezvoltarea psihică. Deşi încă nu 
există un consens asupra definirii inteligenței, unii autori propunând chiar o 
definiţie paradoxală: „capacitatea de a face bine testele de inteligență”, ea este 
considerată ca cea mai generală aptitudine, un factor supraordonat aptitudinilor 
speciale. 

R.B. Cattel vorbeşte despre două forme distincte de inteligență: 

- Inteligența fluidă, pusă pe seama caracteristicilor morfo-funţionale ale 
creierului, este înnăscută, se dezvoltă pe măsura maturării SNC, atinge apogeul la 
vârsta tinereții (17-35 ani), după care marchează o fază de declin discret până spre 
vârsta de 40 ani şi mai accentuat după aceea; ea constă din capacitatea de a stabili 
relaţii între conţinuturi informaționale de natură diversă, de a se adapta şi de a 
restructura schemele operatorii mentale în funcţie de cerințele situaţiei; principala 
sa caracteristică este extrema, flexibilitate, plasticitate şi adaptabilitate (ea se poate 
„mula” pe orice fel de conţinut cognitiv); manifestările ei cele mai evidente sunt 
viteza de înţelegere şi capacitatea de învăţare. 

- Inteligența cristalizată este învățată şi este rezultatul formării de structuri 
operatorii prin educaţie; dezvoltarea ei progresivă depinde de natura şi complexi- 
tatea solicitărilor intelectuale de-alungul anilor şi, spre deosebire de inteligența 
fluidă, declinul ei este târziu şi discret, compensând, pe seama volumului de 
experiență, scăderea „vitezei” de tratare a informaţiei cauzată de decliul inteligenței 
fluide; principala caracteristică a inteligenţei cristalizate este specializarea; ea este 
cu atât mai eficientă cu cât acumulează mai multe „reţete” (algoritmi) de rezolvare 
a unor probleme diverse (experienţă). 

Există, desigur, şi alte opinii asupra aptitudinii intelectuale, după unii 
psihologi aceasta ar viza: 

— raționamentul deductiv (D); 

— raționamentul inductiv (D); 

— memoria brută (asociativă) (M); 

— aptitudine numerică (N); 

— rapiditatea perceptuală (P); 

— aptitudinea spaţială (S); 

— semnificaţia verbală (V); 

— fluența verbală (W). 


388 


Aceste componente ale inteligenţei se diferențază de la o formă specifică la 
alta a aptitudinii, devansându-le unele pe altele în funcţie de conţinutul activităţii, 
domeniului de referință. Se subînțelege că în cadrul aptitudinilor intelectuale 
primează inteligența în raport cu nivelul senzorial, iar în cadrul aptitudinilor 
artistice, în mod invers, pe primul loc se situează nivelul senzorial (în cadrul 
picturii), sau fluenţa verbală şi limbajul în general, în cadrul unor profesii ce 
implică în mai mare măsură comunicarea verbală. 


Inteligența senzorio-motorie 

O altă formă a aptitudini, dincolo de cea intelectuală, este aptitudinea 
senzorio-motorie care implică cerințe şi calități de ordin senzorio-motriu, fiind 
regăsite şi exprimate totodată prin intermediul senzațiilor şi deprinderilor ce 
vizează motricitatea şi psihomotricitatea. Elementul definitoriu şi asociat acestei 
aptitudini este inteligența senzorio-motorie care se organizează în cursul primelor 
18 luni de viaţă a copilului, când sugarul lipsit de limbaj recurge la o asemenea 
formă incipientă a inteligenţei copilului. Aşa cum o descrie J. Piaget, ea intră în 
cadrul primului nivel sau stadiu ce face referință la dezvoltarea psihofiziologică a 
individului, fiind „favorizat” de lipsa funcţiei simbolice a limbajului şi a 
incapacității de discriminare, diferenţiere a stimulilor care acţionează asupra sa. 
Inteligența senzorio-motorie se obiectivează în elaborarea şi posedarea unor 
scheme de acțiune, transferabile de la o situaţie la alta, ceea ce face ca un copil să 
fie mai „eficient” în acţiuni, comportament decât celălalt, evidenţiindu-i potenţialul 
genetic prin această formă a inteligenţei. Cei care dispun de ea vor deveni cu 
certitudine buni specialişti în domeniile ce implică o asemenea inteligență, în mod 
deosebit în sport sau în activităţile practice, activităţi ce impun elaborarea unor 
scheme de acțiune, specifice domeniului de activitate. De aici concluzia că acestă 
formă a inteligenţei nu este reductibilă doar la vârsta copilăriei, şi nici nu implică 
numai unele scheme şi mecanisme senzorio-motorii (praguri senzoriale şi legi ale 
sensibilităţii specifice), ci pe lângă acestea mai presupun şi unele operaţii ale 
gândirii şi ale imaginației, astfel că inteligența senzorio-motorie este complemen- 
tară şi uneori interferentă cu intelegența intelectuală, ca formă a aptitudinii 
intelectuale. 


Inteligența emoţională 

Alături de cele două forme ale inteligenţei, menţionate mai sus, şi care se 
constituie în nuclee de bază ale aptitudinilor „rezidenţiale”, adică celor ce le 
încorporează şi presupun totodată, astăzi tot mai mult se vorbeşte de inteligența 
emoțională, inteligenţă care superlativează rolul afectivului în raport cu rațiunea, şi 
care se regăseşte şi se presupune în toate domeniile de activitate, mai ales în cele ce 
implică interrelaționarea şi interacțiunea, cum ar fi mediul afacerilor, politic, şi nu 
în ultimă instaţă cel educațional. Printre autorii acestui concept îl amintim pe 

Daniel Goleman care, într-o lucrare de referință, denumită în mod sugestiv 
Inteligența emoțională, avea să afirme rolul şi chiar superioritatea acestei forme a 
inteligenţei față de celelalte. După opinia sa „Epoca rațiunii mai mult sau mai puţin 
pure este încetul cu încetul înlocuită de era inteligenţei emoţionale”, a trăi şi a 
simți fiind mai important decât a gândi raţional, scopul fiind trăirea iar mijlocul, 
calea constituindu-l rațiunea. Goleman propune introducerea generalizată în şcoli a 
unor discipline care să dezvolte mai mult latura nonraţională, deci unele procese 
afective necesare capacităţii de adaptare a individului în grup şi societate şi care să 
contribuie la dezvoltarea capacităţii lor empatice, a abilităţilor de a comunica mai 
uşor şi mai bine cu cei din jur, de a-ţi înţelege şi stăpâni propriile emoţii şi pe cele 
ale celorlalți, într-un cuvânt, spune Goleman, aceste discipline („Cunoaşterea şi 
controlul emoțiilor”, „Abilităţi de a te adapta”, „Tehnici de socializare”) vor 
conduce la formarea inteligenţei emoţionale, unde, după cum se poate observa, un 
rol deosebit revine educaţiei şi socializării. S-a constatat că inteligența emoțională 
(Q.E.) este mult mai necesară şi eficientă decât binecunoscuta aptitudine generală 
structurată pe fondul gândirii-raţiunii, adică inteligența generală (Q.1.), de unde 
rezultă că afectivul se disociază din ce în ce mai mult de spaţiul iraţionalului şi se 
implică în spațiul logicului. Este bine-cunoscută, în acest sens, lucrarea lui Th. 
Ribot, Logica sentimentelor, prin care surprinde o nouă formă a logicii ce 
predispune spre elaborarea unor concepte „paradoxale”, cum ar fi: rațiunea 
afectivă, conştiinţa afectivă, raționamentul pasional, emoțional, afectiv şi 
semiafectiv. 

Această logică este asociativă, deoarece presupune elemente care simbolizează 
realitatea sau declanşează o amintire care să corespundă acestei realităţi. În acest 
sens şi sub un asemenea raport cauzal, zâmbetele, metaforele, imaginile şi funcția 
ludică a limbajului şi comunicării se adresează mai mult minții emoționale, sau în 
limbajul popular, inimii-sufletului, şi minţii raţionale — gândirii propriu-zise. De 
aceea, aceste artificii au un rol „compensator”, în scopul camuflării unor atitudini şi 
emoţii negative ce caracterizează o anumită stare emoţională de moment, sau chiar 
personalitatea unui individ, caracterizat printr-un duplicitarism şi tendințe disimu- 
lative în manifestare şi comportament. Nu este în mod întâmplător limbajul utilizat 
de oamenii politici şi mai ales de marii maeştri spirituali şi reformatori, cum ar fi 
Buddha, lisus Hristos etc., care au pătruns mai degrabă la sufletul discipolilor şi 
mulțimii, şi nu la mintea acestora, adresându-li-se într-un limbaj emoţional şi 
simbolic utilizând mai mult parabolele, fabulele, poveştile, decât demonstrațiile 
logice. Operăm, în acest sens, cu o aşa-numită „logică a sufletului”, cum ar spune 
Freud, cel care a şi emis un concept consacrat analizei în cauză, cel de „proces 
primar al gândirii”, logică sprecifică mai ales religiei, poeziei, psihozelor, viselor şi 
miturilor. Mintea emoţională urmează această logică şi regulile ei, potrivit căreia 
fiecare element îl susține pe celălalt, ceea ce face ca lucrurile să nu fie neapărat 
definite şi evaluate prin ceea ce sunt, adică prin identitatea lor obiectivă, ci prin 

semnificaţia subiectivă şi afectivă acordată. În acest sens, ceea ce ne aminteşte de 
altceva (ceva drag sufletului şi regretabil) poate fi mult mai important decât ceea ce 
„este” în sine. În viaţa emoţională, identitățile pot fi percepute şi interpretate 
holografic (o singură parte invocă întregul) şi holodinamic — ca întreg în mişcare — 
dinamică afectivă. Să amintim rolul, funcția emoţională a unui „ciob” găsit în 
cadrul unor săpături arheologice, şi ne vom putea da seama de aceste aspecte 
enunțate. Dacă mintea rațională face legături logice între cauze şi efecte, mintea 
emoţională găseşte legături între lucrurile care au vagi trăsături comune. 

Pentru a înţelege mai bine aceste afirmaţii, vom încerca să adaptăm şi totodată 
să aplicăm substratul teoretic menţionat vieții şi mai ales reuşitei în viață şi care 
poate fi condiţionată chiar garantată de această inteligență emoțională. Numeroase 
studii au arătat că succesul social (aptitudinea managerială spre exemplu) nu 
aparține neapărat celor cu cel mai ridicat Q.I, ori al celor care au fost şef de 
promoție sau chiar al olimpicilor la diverse materii. Oamenii de succes, aflaţi în 
fruntea unor organizaţii, partide, guverne, sau cei regăsiţi în sfera afacerilor, şi care 
au devenit bogaţi, nu sunt dintre cei cu un coeficient de inteligență, ci cei care deţin 
un coeficient de inteligență emoţională, ce ţine de capacitatea de conştientizare a 
propriilor emoții, de stăpânirea acestora (capacitatea de control emoţional), 
coroborate cu motivaţia interioară de a evolua, fap ce implică inițiativă, optimism, 
empatie (capacitatea de a înţelege emoţiile şi sentimentele altora) şi, nu în ultimul 
rând, de aptitudinile sociale, adică de capacitatea de a stabili relaţii pozitive, de a 
coopera şi colabora cu ceilalți, de a rezolva conflicte şi mai ales de a le 
preîntâmpina - dezamorsa. Şi din acest punct de vedere se impune o reconversiune 
valorică în ceea ce priveşte raportul dintre dimensiunea rațională şi cea afectivă în 
cadrul psihicului uman, şi diminuarea pe cât posibil a exclusivismului raționalist în 
raport cu trăirile şi succesul nostru cotidian. Nu trebuie uitat fapul că iubirea este o 
chestiune energetică, emoţională şi că energia iubirii este Dumnezeu însuşi. De aici 
concluzia că mai importantă este dragostea, iubirea semenului, decât interesele 
raționalizate şi unipersonalizate, adică tendinţele sociocentrice, de solidaritate 
umană, în raport cu cele antropocentrice şi de dominare. 


Alte tipuri ale inteligenţei 

Caracterizarea omului prin nota sa fundamentală care îl diferențiază de 
celelalte ființe ce aparțin regnului animal, aceea de a fi o ființă inteligentă, 
presupune o diversitate şi un polimorfism a personalităţii sale şi din punctul de 
vedere al inteligenţei. Prin intermediul acestei diversități, unii autori vorbesc despre 
aşa-numita inteligență multiplă, inteligență structurată şi diversificată prin 
multiplele sale tipuri. Astfel, H. Gardner stabileşte în acest cadru conceptual- 
tipologic cel puţin şapte tipuri de inteligență, cum ar fi: inteligenţa lingvistică, 
logico-matematică, spaţială, muzicală, kinestezică, intrapersonală şi interpersonală. 

Între aceste tipuri de inteligență se stabilesc corelaţii semnificative cu abilitățile şi 
ocupațiile, profesiile persoanelor ce corespund acestora. Aceste corelaţii pot fi grupate 
în forma tabelului 13.2. 


Tabelul 13.2 
Tipul de inteligență Abilităţi Ocupaţii-profesii 
Lingvistică Legate de limbă: Scriitori 
cititul şi scrisul oratori 
profesori 
Logico-matematică | Matematice Oameni de ştiinţă 
logice filosofi 
analitice matematicieni 
Spațială Întelegerea şi manipularea Artişti 
legăturilor spaţiale ingineri 
arhitecți 
Muzicală Compunerea şi interpretarea Muzicieni 
de piese muzicale compozitori 
Kinestezică Atletice atleți individuali sau în echipă 
Intrapersonală Înțelegerea şi cunoaşterea Psihologi, medici, teologi 
sinelui 
Interpersonală Înțelegerea şi cunoaşterea Consultanți 
celorlalți terapeuţi 


Aptitudini manageriale-organizatorice şi de conducere 

Sunt aptitudini ce presupun punerea în valoare a cunoştinţelor şi resurselor 
teoretice şi practice în mediul de activitate în scopul eficientizării acțiunilor 
desfăşurate, fiind specifice acelor indivizi şi acelor rol-statusuri ce implică şi 
reclamă asemenea calități şi trăsături de personalitate. Pe lângă competenţa 
profesională, motivată şi structurată pe un asemenea fond atitudinal, aptitudinea 
managerială presupune capacitatea de organizare, previziune şi predispoziţie spre 
risc, alături de promptitudine în luarea deciziei, şi implicit de anumite calităţi de 
factură volitivă, afectivă şi caracterială. Există personalităţi ce dispun de asemenea 
„aptitudini superioare”, cum ar fi pasionatul, cel interesat de performanţe, mobili- 
zatorul, care stimulează, coalizează şi direcționează acţiunile celor din jur în 
vederea îndeplinirii unor scopuri, constructorul cel care modelează, îmbogățește şi 
finalizează proiectele incomplete dintr-un anumit sector de activitate, diagnosti- 
cianul, cel care acţionează rapid şi exact, decelând avantajele şi dezavantajele 
proiectelor în lucru, analistul, cel care elaborează critici asupra fazelor activităților 
la care ia parte şi conceptualul, care caută să găsească soluţii la problemele 
survenite în procesul activității defăşurate. Tipologii specifice ale personalităților 
recomandate în mediul educaţional care presupun asemenea aptitudini manageriale, 

specifice managerului şcolar sunt prezentate în lucrarea citată deja, Climatul 
educaţional şi cultura educaţională şcolară, unde am realizat un inventar al 
aptitudinilor manageriale specifice domeniului educaţional, aşa că nu vom mai 
insista asupra acestora. 


Factori posibili de mărire a inteligenţei 

Un amplu articol din New Scientist, la care au contribuit şapte experți în 
diverse domenii conexe, prezintă metodele prin care orice om îşi poate mări 
capacitatea de procesare şi de înmagazinare a creierului. Aceste metode s-ar 
concretiza în următorii factori-algoritmi de creştere. 

Hrana. Se spune, pe bună dreptate, că omul este construit din ceea ce 
mănâncă. Prin urmare, hrana contează. Creierul este cel mai „lacom” organ al 
omului, nevoia lui de glucoză fiind aproape insaţiabilă. De aceea, încă de la prima 
oră se recomandă o mică gustare dulce: cereale cu niere sau pâine prăjită cu 
marmeladă. Înainte de prânz ar trebui consumate două ouă fierte (sau omletă) cu o 
salată din legume proaspete. În jurul ore 14,00, o salată ă la russe (fără carne), iar 
cina va fi neapărat un preparat din carne de peşte cu legume. Înainte de culcare: 
fructe, mai ales afine şi căpşuni, dar şi un măr sau o banană. Se pot face variații, 
dar nu se amestecă produsele lactate cu cele din carne în aceeaşi zi. 

Muzica. Se numeşte „efectul Mozart” şi funcţionează inclusiv la animale. 
Vacile care ascultă muzică de Mozart dau mai mult lapte! Desigur, muzica trebuie 
ascultată la volum mic, astfel încât să fie un simplu fundal, nu o audiție. Cea mai 
bună variantă este exersarea unor melodii la un instrument oarecare (orgă 
electronică, chitară, vioară). Conexiunile cerebrale necesare coordonării mâinilor 
ajută la dezvoltarea creierului. 

Veselia. Oamenii trişti nu inspită prea multă inteligență. Şi nu întâmplător. 
Veselia asigură creierului condiţii optime pentru funcționare. Endorfinele eliberate 
în timpul unui simplu zâmbet ajută la sporirea capacităţii intelectuale pentru 
următoarele 40 de minute! Prin urmare, un om inteligent are nevoie de prieteni, de 
distracție şi de publicaţii pline de umor. 

Asocierile mnemotice. Un creier inteligent, dar lipsit de informaţii, nu 
valorează mare lucru. Sporirea memoriei va face diferența. Orice efort de 
memorare va fi mai eficient dacă, în timp ce sunt repetate informațiile, se 
efectuează mişcări ale corpului (ridicări de mâini, plimbări, gesturi). În acest fel, în 
timp ce reţine anumite date, creierul reține şi un întreg „traseu cerebral” al 
mişcărilor, care ajută mai târziu, în cadrul procesului de rememorare. 

Somnul. Atât pentru fixarea informaţiilor, care se face numai în timpul 
somnului, cât şi pentru odihna propriu-zisă, ora de culcare trebuie să nu depăşească 
ora 22,00 pentru copii şi ora 22,30 pentru adulţi. Abaterile se „pedepsesc” a doua 
zi, prin scăderea atenţiei. 

Gimnastica. Exerciţiile fizice curăță creierul de toxine şi ajută la sporirea 
memoriei. O simplă plimbare zilnică, de 20 de minute, în aer liber, creşte cu 10% 
abilitatea de a gândi abstract. 

Liniştea interioară. Stresul sau furia ucid neuronii, iar aceştia se refac numai 
în condiţii speciale de antrenament. Numeni şi nimic nu merită sacrificiul 

neuronilor cerebrali! Oamenii care învaţă să nu se lase enervaţi sunt cei care obțin 
rezultate strălucite. 

Atenţia. Orice activitate este utilă creierului numai dacă se desfăşoară 
beneficiind de întreaga atenţie a individului respectiv. Sarcinile multiple creează 
stres, iar acesta distruge neuronii. Concentrarea asupra activității sporeşte cu 35% 
eficienţa oricărui creier. 

Gândirea pozitivă. Iertarea este cel mai mare secret. Nu există viață fără erori 
personale sau ale altora. Cei care iartă cel mai repede sunt cei care au cele mai 
performante creiere. 

Medicamentele. Există câteva „substanţe secrete”, pe care le ştiu deja toate 
armatele lumii, şi care, în cazuri de urgență, pot fi folosite, dar numai sub 
supravegherea medicului. Un adult care ia o pastilă de Modafinil poate rămâne atent 
şi îşi poate folosi creierul la capacitate maximă timp de... 90 de ore! Un altul Ritalin, 
măreşte capacitatea de memorare. Dar remediile chimice nu sunt chiar recoman- 
dabile. În fond, dacă ne mărim prea mult memoria, s-ar putea să ne trezim că nu mai 
putem uita supărările. Şi atunci, am respectat degeaba restul recomandărilor. 
(sabina.tudor(Qadevărul.ro) 


13.4. 4. TIPOLOGII ALE PERSONALITĂȚII 


Aşa cum rezultă din literatura de specialitate şi în raport cu unele structuri şi 
procese psihice individuale, psihologii au desprins mai multe tipologii ale 
personalității în raport cu aceste caracteristici şi particularităţi individuale şi care în 
ultimă instanţă au permis formularea sintetică a unor modele şi tipologii specifice. 
O asemenea delimitare şi abordare tipologică a personalităţii presupune unele 
criterii ce operează asupra personalității din perspectivă taxonomică. Sunt 
cunoscute mai multe tipuri ale personalității care au la bază asemenea criterii ce 
permit o diferențiere. Vom întreprinde şi noi o analiză succintă asupra acestor 
tipologii. 


Tipurile constituţionale 

Sunt elaborate de psihiatrul german E. Kretschmer şi se delimitează în trei 
tipuri specifice: tipul picnic, tipul astenic şi cel atletic. 

Tipul picnic prezintă o constituţie şi configuraţie anatomo-fiziologică de 
statură mijlocie, cu exces ponderal, fața plină, mâinile şi picioarele scurte, 
abdomenul şi toracele bine dezvoltate, gâtul este scurt şi musculatura moale. 
Persoanele ce aparțin acestui tip prezintă următoarele trăsături psihice tipice, şi care 
alcătuiesc profilul psihosomatic ciclotimic. Printre alte trăsături pot fi evidenţiate: 
vioiciunea, mobilitatea, labilitatea emoțională, viaţa afectivă bogată, optimismul, 
umorul, spontaneitatea, abilităţile verbale, stabilirea uşoară a unor contacte 
personale, sociabilitatea, dar şi superficialitatea în relaţiile interpersonale, 
acceptarea compromisurilor, spiritul practic, ingeniozitatea, generozitatea, spiritul 
întreprinzător, predispoziția spre bucuriile vieții. 

Tipul astenic se caracterizează printr-o dezvoltare fizică pe verticală, corpul 
este mai alungit şi mai slab, greutatea este inferioară celei normale, mâinile şi 
picioarele sunt mai lungi şi mai subţiri, are torace şi umerii înguşti, sistemul osto- 
muscular firav, pielea fină, cap alungit, fața ovală cu bărbia abia observabilă. 
Indivizii cu constituţia de tip astenic, se încadrează din punct de vedere psihologic 
în profilul psihiatric schizotimic, prezentând trăsături caracteristice, cum ar fi: 
înclinația spre abstractizare, interiorizare, fire închisă, dificultăţi în stabilirea 
relațiilor interpersonale, sensibilitate pentru forma exterioară a relațiilor 
interumane, meticulozitate, simţul dezvoltat al onoarei, reacţii emoţionale 
caracterizate prin susceptibilitate mărită, alternată cu indiferență, manifestări de 
ambiţie. De asemenea, acest tip ascunde sentimente puternice de inferioritate, 
coroborate cu manifestarea unor tendinţe de rupere de realitate, predispus spre o 
lume imaginativă ireală şi spre visare. 

Tipul atletic este bine proporţionat fizic, are toracele şi musculatura bine 
dezvoltate, membrele lungi, umerii mai lați decât ai bazinului, iar bărbia şi 
proeminenţele osoase ale capului, bine evidenţiate. Tipul atletic prezintă un portret 
psihologic caracterizat prin următoarele trăsături: înclinații spre activităţi care cer 
multă mişcare, coroborate cu un consum mare de energie şi echilibru afectiv, pe 
fondul unei bune dispoziţii, alternată de perioade de proastă dispoziție, gândire 
caracterizată prin analiză minuțioasă, mişcare generală bine coordonată, forță fizică 
cosiderabilă, încredere în sine şi autoapreciere realistă. 

Se observă că la baza stabilirii acestor tipologii, se regăseşte mai mult 
dimensiunea somatică-corporală, personalitatea axându-se mai mult pe imaginea de 
sine decât pe celelalte structuri psihice ce le implică aceasta. 

Asemenea tipologiei elaborata de psihiatrul german E. Kretschmer, şi 
tipologia constituțională, elaborată de W.H. Sheldon, face referință la trei tipuri 
constituţionale principale: 

— tipul visceroton format pe baza constituției endomorfe, caracterizat prin 
preferința confortului, fiind relaxat şi lipsit de prejudecăți, plăcându-i să se simtă 
bine în societate, fiind prietenos, afectuos, mulțumit de sine şi cu dorința de a se 
situa între oameni şi mai ales între prieteni; 

— tipul somatoton este construit pe o structura somatică mezomorfă, 
caracterizîndu-se prin siguranța de sine, căutând oprtunităţi pentru punerea la 
încercare a forţei fizice, este energic, curajos, îşi asumă riscurile, caută dominarea 
altora, acționează pentru rezolvarea problemelor ivite; 

— tipul cerebroton are la bază o constituţie ectomorfă, putându-se caracteriza 
prin următoarele trăsături: ţinută şi mişcări controlate, reacţii rapide, încordare 
exagerată, anxietate, închidere în sine, în cazurile în care se confruntă cu anumite 
greutăți sau necazuri, preferă singurătatea şi nu atmosfera colectivă sau 
compătimirea. 


Alte tipologii ale personalităţii 

Diversitatea şi complexitatea personalităţii nu poate fi circumscrisă unor 
tipare, în raport cu unele criterii şi factori care permit şi condiționează asemenea 
tipologii, personalitatea a cunoscut diferențieri şi tipologii multiple. Dacă ținem 

seama de un criteriu mai puţin luat în considerare într-o asemenea delimitare 
tipologică, cum este atitudinea individului în mediul ambient şi conduita pe care o 
are în raport cu experienţa de viață, atunci putem delimita două tipuri caracteristice 
ale personalităţii (delimitarea îi aparţine lui J.B. Rotter, fiind preluată, la rândul 
său, de K.K. Palffy), şi anume tipul cu control interior şi tipul cu control exterior. 
Individul cu control interior este convins că, dacă doreşte, poate să-şi schimbe atât 
mediul în care trăieşte, cât şi propria sa conduită, fiind mai independent, mai 
eficient şi mai dominator. 

Spre deosebire de acest tip de indivizi cu control interior, tipul de indivizi cu 
control exterior consideră ca insuficiente forțele proprii pentru aceste schimbări, 
prezentând o mai mare anxietate şi mai multe simptome nevrotice. Există desigur şi 
alte criterii care operează în delimitarea unor tipologii ale personalităţii. Dacă am 
ține de unele trăsături caracteriale, cum ar fi curajul şi frica, am putea delimita 
personalități ce aparţin tipului curajos şi tipului fricos sau descurajat. Primul se 
caracterizează prin încrederea în forţele şi valorile proprii, pe când pe cel de-al 
doilea îl caracterizează resemnarea, fiind posedat de sentimentul de neputinţă, 
inferioritate şi incapacitate, inducând profunde implicaţii negative în procesul 
integrării sociale. 

Din perspectiva acestui criteriu, cel al integrării sociale, şi de la necesitatea 
abordări trăsăturilor contradictorii într-o imagine unitară şi integrativă, coroborat 
cu criteriul armonizării sau dezarmonizării însuşirilor şi atitudinilor din cadrul 
personalităţii, psihologul german, E.R. Jaensch, distinge două tipuri fundamentale 
de personalitate: tipul integrativ şi tipul dezintegrativ. 

Tipul integrativ se caracterizează prin întrepătrunderea, interacţiunea continuă 
şi productivă a diferitelor trăsături şi dimensiuni ale personalităţii, iar cel de-al 
doilea se caracterizează şi manifestă, totodată, prin rupturi, legături deficitare 
interpersonale, salturi în ceea ce face şi produce, tensiuni intrapsihice, incongruență 
şi eficiență scăzută. Această abordare integrativă a personalităţii prezintă o 
importanță praxiologică şi sociologică deosebită, o asemenea delimitare tipologică 
fiind resimţită în activitatea individuală umană, dar şi în acţiunile sociale colective 
desfăşurate. 

Preocupări de factură personalistă au existat şi mai există şi în cadrul 
psihologiei şi psihologilor români, printre care un rol deosebit îl deține psihologul 
M. Zlate, şi nu în ultimă instanţă, P.P. Neveanu, ambii dispăruţi dintre noi. În 
conformitate cu modalităţile prezentate de psihologul român amintit, M. Zlate, s-ar 
desprinde următoarele tipologii ale personalității: 

1. Personalitatea reală (PR) este constituită din ansamblul proceselor, 
funcţiilor, tendinţelor, însuşirilor şi stărilor psihice de care dispune omul la un 
moment dat şi pe care le poate pune oricând în disponibilitate, fapt care îi asigură 
identitatea şi durabilitatea în timp. Mai concret, ea cuprinde: totalitatea elementelor 
biologice, psihologice şi sociale, relaționate şi integrate între ele, ceea ce i-a 
determinat pe unii autori să definească omul (deci şi personalitatea sa) ca ființă 
complexă biopsihosocială: structurile de bază, fundamentele personalității, 
sintetizate de Kardiner în noţiunea de „personalitate de bază”, ca expresie a 
realităţii socioculturale concrete în care trăieşte individul, dar şi cele supraadăugate 
datorită multitudinii de statute şi roluri concrete deţinute şi puse în funcţiune de 

individ, incluse de Linton în aşa-numita „personalitate statut”, componentele şi 
stările psihice profund conştiente (subconştiente) sau pur şi simplu inconştiente. 

2. Personalitatea autoevaluată (PA) cuprinde totalitatea reprezentărilor, 
ideilor, credințelor individului despre propria personalitate, incluse, de regulă, în 
ceea ce se numeşte imaginea de sine. Cu alte cuvinte este vorba de felul cum se 
percepe individul, ce crede el despre sine, ce loc îşi atribuie în raport cu ceilalți. 
Imaginea de sine reprezintă un interogator şi organizator al vieţii psihice a 
individului, cu rol major în alegerea valorilor şi scopurilor (Aurora Perju-Liiceanu), 
ea este nucleul central al personalităţii, reper, constantă orientativă a ei, element 
definitoriu al statutului şi rolului social (Nicolae Bogatu). 

3) Personalitatea ideală (PI) este cea pe care individul doreşte să o obţină. Ea 
se referă nu la ceea ce este un individ în realitate sau la ceea ce crede el despre 
sine, ci la ceea ce ar dori în viitor, idealul ce trebuie atins, modelul pe care 
individul şi-l propune să-l construiască în decursul vieţii sale. Având prin excelență 
un caracter prospectiv, personalitatea ideală dispune de importante forțe şi funcţii 
similare. Ea îl impulsionează pe individ spre acțiune, spre căutare, decelare şi 
reținere a celor mai bune şi favorabile conţinuturi informaționale, căi şi mijloace 
acționale, forme psiho-comportamentale care să-i asigure o cât mai rapidă şi 
eficientă adaptare la solicitările mediului social. Modelul de personalitate are 
valoare de scop şi mai ales de ghid orientativ în raport cu conduita concretă a 
individului. 

4) Personalitatea percepută (PP) cuprinde ansamblul reprezentărilor, ideilor, 
aprecierilor cu privire la alţii. Aşa cum individul îşi elaborează o imagine de sine, 
tot aşa el îşi formează o imagine despre alţii, care îi ghidează comportamentele sale 
față de aceştia. Dacă o persoană crede că alta este deschisă, sinceră se va comporta 
ca atare cu ea, dacă, dimpotrivă, o consideră ca fiind nesinceră, intrigantă etc., va 
manifesta reticenţe faţă de ea. 

5) Personalitatea proiectată  (Ppro) cuprinde ansamblul gândurilor, 
sentimentelor, aprecierilor pe care crede un individ că le au, le nutresc, le fac 
ceilalți asupra sa. Ca o construcție prin excelenţă a individului dat, ea este ceea ce 
Valeriu Ceauşu denumeşte „imaginea de sine atribuită lumii”, adică ce cred eu că 
gândesc alții despre mine. 

6) Personalitatea manifestată (PM) este reprezentată de ansamblul trăsăturilor 
şi însuşirilor ce-şi găsesc expresia în modalitățile particulare, proprii, specifice de 
exteriorizare şi obiectivare comportamentală. Prin conţinutul său, personalitatea 
manifestată este o construcție psiho-comportamentală sintetică, deoarece cuprinde 
fie aspecte, laturi, părți din fiecare faţetă a personalităţii, fie toate faţetele articulate 
şi integrate între ele. 

Aceste tipologii fac referință la personalitatea normală şi nu la cea care 
cunoaşte unele afecțiuni şi tulburări, adică la personalitatea dizarmonică, 
personalitate ce conduce şi implică totodată unele tulburări de comportament. Se 
desprinde, în acest sens, un registru foarte complex de comportamente asociate 
unor asemenea personalităţi, cum ar fi personalitățile accentuate, din care am 
desprinde: suspiciosul evitant, extrapuritivul exploziv, hipersociabilul euforic, 
hiperexpresivul captativ, adezivul perseverent, formalistul perfecționist, ambiva- 
lentul, instabilul emotiv — atitudinal, pesimistul profund — solitar, astenicul 

ambițios, indiferentul detaşat, obedientul, dominatorul exclusivist etc. tipologii ce 
corespund unor modele comportamentale şi unor profesii (pentru concreteţe a se 
vedea lucrarea autorilor A. Nireştean şi M. Ardelean, Personalitate şi profesie). În 
raport cu aceste trăsături psiho-comportamentale, Roseman şi Friedman desprind 
două modele ale personalităţii: cele ce descriu tipul A de personalitate, în care 
include hipercompetitivul, nerăbdătorul predispus la coronaropatii (patologii ale 
inimii), şi care răspunde provocărilor din mediu, fiind gata imediat la o ripostă şi la 
o apărare energică şi chiar agresivă, şi tipul B, care sub raport comportamental este 
opus tipului A, nota dominantă fiind predispoziția morbidă, cum ar fi boala 
ulceroasă ce induce unele trăsături compulsive şi depresive. 

Tot în cadrul personalităţilor dizarmonice se desprind acele categorii ce cad 
sub incidenţa patologicului — psihopatologiei şi psihiatriei. Se delimitează în acest 
sens personalitatea psihopatică, caracterizată printr-o deviaţie cantitativă şi 
calitativă a sferei afectiv — instinctuale şi a celei volitive care sunt exprimate în 
plan comportamental printr-o incapacitate periodică sau permanentă de adaptare la 
condiţiile mediului social; personalitatea paranoică — dizarmonicul paranoic, care 
aparține sindromului psihopatic, de unde psihopatul paranoic, caracterizat prin 
suspiciune, temere, neîncredere şi rigiditate comportamentală. Psihopatul paranoic 
îşi supraestimează Eu-l, fiind convins de superioritatea lui, promovând un orgoliu 
disimulat, pe fondul acestei neîncrederi de sine. 

Alte tipologii desprinse din „trunchiul” personalităților dizarmonice ar fi 
personalitatea schizoidă şi personalitatea schizotipală. Schizoidul este dominat de 
impasibilitate, detaşare şi răceală afectivă, având preocupări care se desfăşoară în 
singurătate, evită compania altora, este introspectiv şi indiferent la elogii sau critici, 
pe când personalitatea schizotipală este marcată de insuficiența capacităților 
relaționale, de distorsiuni perceptuale şi cognitive, precum şi de excentricități sau 
ciudățenii comportamentale. Reprezentând o culme a bizarului şi a stenietăţii 
caracteriale, ceea ce îi face să fie percepuți şi primiţi cu neîncredere şi reținere în 
anumite colective şi grupuri sociale. 

In funcţie de aceste personalități şi în corespondenţă cu acestea, se desprind 
tulburări specifice de personalitate, mai relevante fiind cele asociate tipologiilor 
prezentate, cum ar fi: tulburările de personalitate paranoidă, schizoidă, emoţional — 
instabilă, istrionică, anankastă (dominată de rigiditate psiho-afectivă şi comporta- 
mentală), anxioasă, dependentă sau alte tulburări psihologice şi comportamentale, 
cum ar fi cele de identitate cu propriul sex, concretizate prin transsexualism, 
transvestism, tulburare de identitate cu propriul sex în copilărie, tulburare de 
maturare sexuală etc. 

Nu ne-am propus să realizăm un inventar al acestor modele şi tipologii ale 
personalității, limitându-ne doar la această „abordare analitică”, ştiut fiind faptul că 
aceste modele ale personalităţii se pot diferenția de la un individ la altul sau chiar 
de la o profesie la alta. Asemenea modalități sunt prezentate de noi, în mod 
adecvat, în alte lucrări, cum ar fi: Climatul educaţional şi cultura organizaţională 
şcolară, unde am prezentat modelele personalităţii specifice managerului şi 
managementului şcolar, şi Paradigmele şi mecanismele puterii. Kratologia — o 
posibilă ştiinţă despre putere, unde am analizat şi prezentat unele tipologii 
specifice managementului politic. 

Rezumat 


Analiza personalității, sub raport structural, funcțional şi etiologic, permite o mai 
bună înțelegere a mecanismelor şi legităților specifice psihicului uman şi implicit la nivelul 
personalităţii. Teoriile care explică acest fenomen legat de individ facilitează cunoaşterea 
complexităţii problematicii legate de personalitate, facilitând anticiparea unor 
comportamente şi manifestări specifice şi corelaţionale cu asemenea particularităţi, cum ar 
fi cele de ordin temperamental-neurofiziologice; caracteriale-relaţional valorice şi 
aptitudinale-operaţionale şi dinamico-energetice, prin prisma însuşirilor native specifice 
individului. Prin capacitatea de evaluare a atitudinilor şi trăsăturilor de caracter vom 
cunoaşte individul atât sub raport static, cât şi dinamic, ca reacție şi manifestare, iar prin 
evaluarea aptitudinilor vom putea anticipa domeniile în care va deveni performant, sau 
deopotrivă va fi supus eşecului, ca urmare a unor structuri psihice funcționale sau 
disfuncționale, în raport cu aceste domenii profesionale. De aici concluzia care se 
desprinde este că analiza şi cunoaşterea problemelor legate de personalitate are 
importanţă teoretică şi mai ales practică, specifică fiecărui individ în parte. 


Test autoevaluativ 


1. Elementele ce ţin de un individ concret vizează mai mult: 


individul 
persoana 
DELSORANULAL E-scoala EER EAE EE c 
todtelaun lor asa a aiva ana sala ata gta aa aaa d 


2. În dinamica sa, personalitatea parcurge mai multe etape specifice diverselor 
tipologii ale Eu-lui. Evidenţiaţi aceste tipologii în raport cu vârsta: 


3. In configuraţia sa, personalitatea vizează atât factori obiectivi-nativi, cât şi unele 
influențe ce comportă o anumită subiectivitate şi specificitate. Care sunt structurile ce 
conduc la o asemenea configuraţie şi identitate a persoanei şi personalităţii? 


4. Printre caracteristicile personalității sunt menţionate: 


globalitated scria da adi ca ada cau ob diac al a 
Int ESralitĂLEG:. cei ee ca non sac aa poat o aa ua opleu dieron niione  ua  a b 
coerenţa .......... 

permanența 

SIruEturălitateă oua e iancu oo nalba e 8 dap a apa caohaă e 

5. Din perspectivă structuralist-sistemică, G. Alport desprinde, la nivelul individului, 
mai multe trăsături generale şi specifice, cum ar fi: 


7. Care sunt cele mai importante perspective prin care poate fi evaluată personalitatea? 
perspectiva antropologică 


a cota E E cu a at 30 ad out a 
perspectiva biologică... eee mean nana ana en b 
perspectiva psihologică ................ S 
perspectiva structuralis-sistemică nana nana d 
perspectiva filosofică eee nenea nana amana e 


8. Temperamentul exprimă: 
latura operațional-instrumentală a personalității -c...e a 
dimensiunea relațional-valorică 
latura dinamico-energetică 


9. Ca dimensiune relaţional-valorică, caracterul dispune de un nucleu format din: 


Exerciţii 


1. Autoevaluaţi-vă personalitatea prin prisma dimensiunilor psihice analizate. 

2. Raportaţi personalitatea voastră la personalitatea unui părinte. 

4. Realizați un inventar de trăsături — particularități pozitive şi negative ce vă carac- 
terizează mai mult. 

Capitolul 14 


COMPORTAMENT ŞI ACŢIUNE 


Structura problematicii analizate 


Prin analiza întreprinsă în acest capitol, vom evidenția structura comportamentului şi 
acțiunii umane, anatomia şi fiziologia acestora, pe fondul unei etiologii diverse şi 
complexe, emergente unei cauzalități de natură intrinsecă şi extrinsecă individului şi 
propriei sale personalităţi. Vom surprinde aceste forme de manifestare a atitudinii şi a 
componentei raționale şi/sau iraționale, pe fond conştient şi/sau inconştient, adică a 
comportamentului şi acțiunii prin multiplele sale forme de manifestare, în raport cu 
psihicul uman în general, structura personalității, şi nu în ultimă instanță cu dimensiunea 
conştientă şi inconștientă a vieții psihice. Un accent deosebit este pus asupra analizei 
mecanismelor neuropsihologice ale comportamentului, a unor structuri psihofiziologice şi 
a rolului acestora în raport cu comportamentul. De asemenea, sunt analizate şi unele 
tipologii ale comportamentului, cum ar fi cultura comportamentală, conduita civică, 
comportamentul prosocial, ca forme pozitive ale comportamentului, sau comportamentele 
deviante, delincvente, aberante şi agresive, ca forme negative şi tulburări psiho- 
comportamentale, tipologii care au la bază condiționări şi determinări de natură 
psihofiziologică, neuropsihologică, psihologică şi psihosociologică, în raport cu care 
comportamentul individual şi colectiv se manifestă în mod diferențiat. 


14.1. Comportament 


14.1.1. PRELIMINARII TEORETICE 


După cum este cunoscut, în centrul preocupărilor psihologiei stau procesele 
psihice, comportamentul şi personalitatea. Ca ştiinţă pozitivă, psihologia îşi 
propune să descrie şi să explice fenomenele psihice şi comportamentul uman, să 
descopere structurile şi particularitățile subiectului luat ca personalitate. Din 
această perspectivă, P. Janet defineşte psihologia ca o ştiinţă a acţiunii sau ştiinţă a 
comportamentului, pentru psihologia contemporană unitatea de bază fiind acţiunea, 
care porneşte dintr-un impuls lăuntric şi este, deci, dirijată mintal pe fondul unor 
motivații intrinseci-psihice, sau a unor condiționări extrinseci — sociale. 

Problematica comportamentului şi a acțiunilor în general se constituie într-un 
nucleu al psihologiei, în jurul căreia se polarizează şi celelalte preocupări şi 
dimensiuni ale acestei ştiinţe. Una din orientările care accentuează rolul 
comportamentului în delimitarea şi definirea obiectului de studiu al psihologiei este 
behaviorismul, al cărui promotor este savantul american J. Watson. Aşa cum am 
mai menţionat în primul capitol al lucrării, Watson şi ceilalți reprezentanţi ai şcolii 
behavioriste pornesc de la teza în conformitate cu care observarea reacțiilor 
comportamentale externe ale organismului este suficientă pentru a putea stabili 
legile care ne permit să prevedem reacţiile ulterioare ca urmare a intervenţiei unor 
stimuli exteriori organismului. 

Ca teorie asupra raportului psihic-comportament, behaviorismul explică pe 
deplin această relaţie cauzală, de cele mai multe ori dintr-o perspectivă logică, fără 
să implice prea mult afectivul, şi dimensiunile nonraţionale, implicit componenta 
neuropsihică şi fiziologică. Întrucât asemenea dimensiuni au un rol determinant în 
comportamentul şi acțiunile oamenilor, vom încerca să descifrăm această ecuaţie 
complexă ce implică asemenea termeni şi necunoscute (percepuți şi evaluaţi ca 
factori imprevizibili) şi pe cât posibil vom surprinde natura asociativă şi corela- 
țională dintre aceste dimensiuni. 


Definiţii ale comportamentului 

Comportamentul, în sens larg, desemnează ansamblul reacţiilor unor fiinţe ca 
răspuns la o situaţie trăită, în funcție de stimulii din mediu şi de tensiunile interne 
ale organismului, care într-o structură unitară dispune de o anumită motivaţie, o 
anumită direcţie şi un anumit scop. 

În sens global, comportamentul are trei aspecte importante: conştiinţa situaţiei 
trăite şi, ca o consecință, angajarea persoanei în acţiune, cu toate percepțiile, 
sentimentele, şi întreţinerea, precum şi posibilitatea persoanei de a rezolva situația; 
manifestările sunt general observabile, ca de pildă reacţiile fiziologice, fizice, 
acțiunile, operaţiile etc.; manifestările sunt strict legate de relația persoanei cu 
mediul de viaţă şi cu mediul său interior. 

Între modalitatea de reacţie comportamentală sub aspectul adecvării la 
calitatea, forţa şi semnificaţia stimulilor externi sau interni şi modalitatea de 
răspuns a persoanei trebuie să existe o corespondență şi o similitudine, care să 
permită persoanei o adaptare, o integrare, precum şi o existență materială sau 
sociomorală echilibrată şi eficientă. „Orice distorsiune, în acest echilibru, între 
situația stimulatoare şi răspunsul comportamental, provoacă un dezacord, un 
conflict între individ şi cerinţele normale de existență” (C. Gorgos). 

În definirea comportamentului se are în vedere relaţia dintre unele fenomene şi 
procese psihice şi reacția individului în raport cu acestea. După Tilquin, prin 
comportament înțelegem «ansamblul reacţiilor adaptative, obiectiv-observabile, pe 
care un organism, prevăzut cu sistem nervos, le execută ca răspuns la stimulii din 
ambianţă, care, de asemenea, sunt obiectiv-observabili. În sens larg, prin 
comportament desemnăm reacţia totală a unui organism prin care el răspunde la o 
situaţie trăită, în funcţie de stimulările mediului şi de tensiunile sale interne şi ale 

cărui mişcări succesive sunt orientate într-o direcţie semnificativă» (Lenhardt). 
Există şi alte definiţii prin care este evaluat comportamentul. După H. Picron, prin 
comportament desemnăm modul de a fi şi de a acţiona al animalelor şi al omului, 
vectori percepuți şi interpretați ca fiind manifestări obiective ale activităților 
globale ale organismelor vii, începând cu excitabilitatea şi terminând cu gândirea. 
După alţi autori de orientare psihosociologică, comportamentul este definit 
prin totalitatea faptelor, actelor, reacțiilor — motorii, verbale, afective — prin care o 
persoană răspunde subiecţilor de ordin fizic sau social ai lumii externe (Dicționarul 
de Psihologie socială). Din perspectivă psihosocială, în cele mai multe situații, 
comportamentul este analizat în raport cu atitudinile şi conduita (termen introdus 
de P. Jane) sau comportarea individuală şi socială. Fiind în strânsă relaţie cu 
atitudinile, comportamentul apare ca un traductor de atitudini fiind rezultanta 
configurației totale a acestora, ceea ce permite definire atitudinii ca fiind un 
comportament virtual, iar comportamentul, la rândul său, o atitudine explicită. 
Definit prin ansamblul reacţiilor implicite şi explicite, comportamentul nu este 
o reacţie în sine-autonomă, ci în producerea sa sunt implicaţi mai mulți factori şi 
mecanisme, printre care un rol important revine mecanismelor neurofiziologice. 


14.1.2. MECANISMUL NEUROFIZIOLOGIC 
AL COMPORTAMENTULUI 


Pentru a înţelege un asemenea mecanism complex, precum şi raportul dintre 
afectivitate şi gândire, este necesar să cunoaştem anatomia creierului, stadiile 
evolutive şi funcțiile acestuia. Dacă analizăm în detaliu creierul şi tipurile de 
funcţii pe care le mediază fiecare zonă, putem observa că există o progresie în ceea 
ce priveşte gradul de complexitate a acestor funcţii, pe măsură ce ne îndepărtăm de 
măduva spinării, către creier. Cele mai primitive sisteme nervoase dezvoltate la 
animale erau simple fibre care se ramificau de la un tub neural, aflat în centru, spre 
părțile exterioare ale organismului, şi care permitea informarea organismului cu 
privire la diferitele modificări din mediul înconjurător şi la anumiţi stimuli care 
acționau asupra acestora, pe fondul unui permanent schimb cu mediul ambiant. 
Chiar cele mai simple fiinţe, cele unicelulare, reacționează în raport cu unele 
modificări din ambianţă, reacţie ce devine o proprietate specifică materiei vii, 
denumită excitabilitate. Această proprietate constă într-o modificare internă a 
organismului ca răspuns la un stimul extern, ducând adesea şi la o reacţie externă a 
celulei. Nici animalele unicelulare nu cunstituie corpuri simple, în interiorul lor 
existând tot felul de corpusculi, canalicule, vezicule, din activitatea cărora, şi ca 
urmare a combinării lor, rezultând toate funcţiile ce le găsim şi la animalele 
superioare, cum ar fi asimilaţia — hrănirea, oxigenarea — respirația, descompunerea 
şi eliminarea unor substanţe — excreţia. 

Treptat, pe măsură ce organismele s-au dezvoltat şi au devenit mai complicate, 
au început să fie mai capabile să prelucreze informaţii mai complexe, şi în plus, să 
reacționeze la acestea în maniere mai complicate şi mai diverse. De asemenea, 

organismele au devenit mai sofisticate din punct de vedere fizic şi structural, 
apărând fiinţele pluricelulare, unde excitabilitatea creşte şi unde găsim primele 
forme ale sistemului nervos, cum ar fi în cadrul celenteratelor (meduza, hidra, 
coralii) la care există o plasă de celule nervoase, denumită sistem nervos reticulat. 

La animalele superioare celenteratelor, celulele nervoase se aglomerează în 
ganglioni care se organizează formând un lanț de-a lungul organelor, cum ar fi la 
viermi, la care sunt mai solicitați mai mult ganglionii din partea anterioară, numiți 
ganglioni cerebroizi, consideraţi drept un creier foarte rudimentar. Asemenea 
ganglioni se regăsesc şi la insecte (cca 1.000.000). Ochii acestora sunt compuşi din 
mii de feţe, antenele sunt organe de simţ tactil şi chimic, posedând unele organe 
senzitive pe picioare, cu ajutorul cărora află şi discriminează gustul nectarului din 
florile pe care se aşază. 

Evoluţia sistemului nervos pe scara animală, până la apariţia omului, se 
produce în următoarele direcții: 

a) concentrarea celulelor nervoase în ganglioni care, pe de o parte, formează 
un creier din ce în ce mai complex şi, pe de alta, constituie un sistem tubular de-a 
lungul corpului care, la vertebrate, devine măduva spinării; 

b) celulele senzitive izolate care se grupează în organe senzoriale din ce în ce 
mai complexe; 

c) dezvoltarea organelor de simţ se face de la rangoreceptori (cei care 
reacționează numai printr-un contact direct, cum ar fi: simţul de contact, durerea, 
temperatura, gustul) la te/ereceptori (animalul sesizează semnale a căror sursă este 
îndepărtată, implicând mirosul, văzul şi auzul). 

Nevertebratele evoluează şi ele destul de mult, astfel că moluştele, mai ales 
cefalopodele (sepia şi caracatiţa), ajung să aibă circa 168 milioane de neuroni. Spre 
deosebire de nevertebrate, la vertebrate găsim creierul foarte dezvoltat cu funcții 
specializate, şi unde măduva spinării are un rol deosebit de important în cadrul 
sistemului nervos. Aceasta mediază majoritatea reacțiilor de bază ale organismului, 
reflexele, şi tot prin măduvă trec fibrele nervoase care transportă mesaje între 
organism şi creier. 

Aşa cum se poate observa, partea cea mai primitivă a creierului este comună 
tuturor celorlalte specii care au un sistem nervos peste minim, şi anume trunchiul 
creierului, care se află în jurul vârfului măduvei spinării. Această rădăcină a 
creierului reglează funcțiile de bază ale vieţii, cum ar fi respirația şi metabolismul, 
celelalte organe ale corpului, controlând reacţiile stereotipe şi mişcările. Acest 
creier primitiv nu poate fi făcut să gândească sau să înveţe decât dacă este 
programat dinainte să regleze funcționarea corpului ca stare şi să reacționeze 
pentru a asigura supraviețuirea. Acest tip de creier, a fost unic în epoca reptilelor, 
uşor de identificat şi azi la şerpi prin sâsâitul acestora atunci când semnalizează 
amenințarea unui atac. 

Din această formă primitivă au apărut ulterior centrii emoționali, iar după 
milioane de ani mai târziu din aceste zone emoţionale s-au dezvoltat zonele de 
gândire sau neocortexul, adică bulbul cu circomvoluțiuni care formează straturile 

superioare ale creierului. Faptul că, creierul care gândeşte — neocortexul — s-a 
dezvoltat pornind de la trăsătura emoțională spune mult despre relaţia gândire — 
sentiment. Cercetătorii în domeniu susțin că a existat un creier emoțional cu mult 
înaintea celui raţional, şi că aceste două creiere interferează şi se completează 
reciproc. 

Cea mai veche rădăcină a vieţii noastre emoţionale stă în simţul olfactiv sau 
mai precis, în lobul olfactiv, în celulele senzitive care preiau şi analizează 
mirosurile şi care sunt cu mult mai dezvoltate la unele animale decât la om. În 
vremurile preistorice, simţul olfactiv era dominant pentru supravieţuire, la fel ca şi 
în prezent pentru unele animale, sau în anumite împrejurări şi pentru om, cum ar fi 
situaţiile create pe câmpul de luptă infectat cu gaze toxice. 

De la lobul olfcativ au început să evolueze centrii străvechi ai emoției. În 
fazele sale rudimentare, centrul olfactiv era format din straturi foarte subțiri de 
neuroni care împreună analizau mirosul. Fiecare strat de celule absorbea mirosul, îl 
analiza, împărțindu-l pe diverse categorii relevante: comestibil sau otrăvitor, 
disponibil din punct de vedere sexual, duşman, sau hrană, fapt ce a contribuit şi la 
dezvoltarea gândirii, cel puţin prin formarea unor atitudini discriminatorii, şi 
ulterior a judecăților de valoare. Un al doilea strat de celule transmitea mesaje prin 
sistemul nervos, informând organismul ce are de făcut ca reacţie: să muşte, să se 
apropie, să fugă, să urmărească, să atace etc. Acest tip de reacţii fundamentale, 
regăsite şi în mediul militar, cum ar fi cel „atacă şi fugi”, definesc ceea ce poate fi 
evaluat ca a fi viaţa „emoţională”, sau mai precis „instinctul” de viaţă al acestor 
specii. Ele pot deveni decizii cruciale pentru supraviețuirea unor specii şi implicit 
pentru om, la care ulterior s-a dezvoltat neocortexul şi alte structuri specifice. 

Odată cu apariția primelor mamifere, au apărut noi structuri ale creierului 
emoţional. Acestea au înfăşurat trunchiul creierului, arătând ca un fel de inel cu 
partea de la bază lipsă, unde îi făcea loc trunchiul creierului propriu-zis. Această 
parte a creierului, înfăşurată în cercuri ce mărginește creierul, se mai numeşte şi 
sistem limbic (de la limbus care înseamnă în latină inel). Prin sistemul limbic, ca 
nou teritoriu neural, s-au dezvoltat emoţiile tipice specifice evoluţiei creierului. 
Spre exemplu, când setea este puternică, într-un moment de furie, sau când suntem 
îndrăgostiți „până peste urechi”, sau morți de frică, intraţi în panică, sistemul 
limbic preia comanda, acţionând în virtutea „deciziilor” sale — comandantului său, 
care se subînțelege că la început era subdezvoltat, la fel şi comportamentul care de 
asemenea era mai mult instinctiv şi agresiv, şi care se regăseşte suficient de mult şi 
în prezent şi în rândul unor oameni. 

Pe măsură ce a evoluat creierul, sistemul limbic şi-a rafinat două instrumente 
extrem de eficiente: învățatul şi memoria. Acest progres a permis unui animal să fie 
mult mai „inteligent” în alegerile sale de supraviețuire şi să îşi modeleze cu grijă 
reacţiile, pentru a se adapta cerinţelor mereu schimbătoare. Spre exemplu, dacă un 
anumit aliment conducea prin utilizarea sa repetabilă la îmbolnăvire, ulterior acest 
aliment era evitat. Aşa au apărut primele decizii legate de discriminare, respingere, 
acceptare, implicând simţurile olfactive, cele gustative, conexiunile dintre bulbul 
olfactiv şi sistemul limbic. Asemenea atitudini au la bază alte structuri craniene, ale 

creierului, cum ar fi rinocefalonul sau „creierul nasului”, ca bază rudimentară 
pentru creierul care gândeşte — neocortexul, adică creierul care gândeşte şi care se 
constituie într-un suport — infrastructură a intelectului uman. 

În neocortex este localizată gândirea propriu-zisă. Prin această structură 
gândim, dar şi dispunem de anumite sentimente mai complexe, cum ar fi 
sentimentele intelectuale, cele morale şi sociale, cele estetice, şi nu în ultimă 
instanță, iubirea ca sentiment profund şi complex. La acest sentiment participă 
deopotrivă şi sistemul limbic, alături de neocortex, structurile limbice generând 
sentimentele de plăcere şi de dorință sexuală ca o principală trebuinţă fiziologică. 

În acelaşi timp, adăugarea neocortexului la sistemul periferic a permis şi 
dezvoltarea legăturilor dintre mamă şi copil, lucru ce stă la baza unității familiei şi 
a implicării pe termen lung în îngrijirea copilului, ceea ce a condus la formarea 
sentimentului de responsabilitate, care implică şi gândirea, nu numai afectivul. Se 
ştie că speciile care nu dispun de cortex, cum sunt reptilele, nu au instinct matern, 
iar puii când ies din ou trebuie să se ascundă pentru a evita să fie mâncaţi de 
membrii propriei specii. 

Funcţiile neocortexului sunt multiple, permiţând subtilități şi complexități ale 
vieții emoționale, cum ar fi capacitatea de a avea sentimente față de propria 
persoană şi cei din jur. Datorită neocortexului dispunem de o mai mare gamă de 
reacții în raport cu emoţiile noastre, reuşind să le anunțăm. Dacă un iepure dispune 
doar de câteva reacţii tipice restrânse la frică, neocortexul permite omului şi alte 
strategii adaptive, căutând şi găsind soluţii în preîntâmpinarea sau diminuarea unor 
emoţii. Spre exemplu, pentru a-şi diminua teama, un elev va învăţa, iar un militar 
se va pregăti mai bine pentru a învinge adversarul pe câmpul de luptă etc. 
Societatea, prin complexitatea sa, impune omului cele mai diverse strategii de 
apărare şi adaptare, subînţelegându-se că neocortexul şi inteligenţa emoțională prin 
structurile limbice, joacă un rol determinant. Sistemului limbic îi revin sarcini 
precise în chestiuni sufleteşti esențiale şi mai ales în urgențe emoţionale, el mai 
fiind numit şi „creiere emoţional”. Fiind rădăcina de la care s-a dezvoltat 
neocortexul — noul creier, zonele emoţionale sunt întrepătrunse cu miliarde de 
circuite legate între ele. Acest mecanism neural conferă o enormă putere centrilor 
emoțţionali, influențând funcţionarea restului creierului, inclusiv a centrilor 
gândirii. 

Din păcate, comportamentul uman nu este nici prescriptibil şi nici predictibil, 
putând apărea unele tulburări — disfuncţii psiho-comportamentale, pe un asemenea 
fond etiologic neuropsihic şi neurofiziologic. Este ceea ce în limbajul de 
specialitate se numeşte „blocaj neural”, şi care se concretizează prin unele explozii 
emoţionale. În asemenea clipe, un anumit centru din sistemul limbic „declară” că 
este vorba de o urgență, concentrând tot restul creierului asupra acestei realități 
care nu suferă amânare. Blocajul apare într-o clipă, declanşând o reacţie dramatică 
înainte ca neocortexul, creierul care gândeşte, să aibă vreo şansă să analizeze 
complete într-o fracțiune de secundă ce se întâmplă şi să ia decizii în legătură cu 
situaţia creată. Într-o asemenea situaţie nu-ți mai dai seama ce se întâmplă şi poți 

acționa în afara oricărui control rațional, doar prin prisma sistemului limbic, mai 
precis a nucleului amigdalian. Asemenea blocaje neurale sunt cauzatoare de crime 
violente şi alte comportamente agresive, când individul îşi pierde practic, rațiunea. 
Sistemul limbic influențează şi stările cuforice excesive, râsul exploziv, fiind 
incriminat de unele stări psihice labile specific umane. 

Să vedem însă ce rol îndeplineşte acest nucleu amigdalian în cadrul sistemului 
limbic. Ca structură a acestui sistem este format din mai multe substructuri — 
mănunchi de migdale (amygdolă în greceşte însemnând migdală) — conectate ce se 
află în creier, în spatele inelului limbic. Există două amigdale, câte una de ambele 
părți ale creierului, localizate în interiorul cutiei craniene. Nucleul amigdalian 
(mult mai pronunţat la om în raport cu rudele noastre mai apropiate — primatele) şi 
hipocampul sunt cele două zone ale primitivului, denumite şi creierul nasului — 
renocefalon, care pe măsură ce a evoluat a dat naştere cortexului şi apoi 
neocortexului. În ceea ce priveşte rolul nucleului amigdalian (n.a), acesta este 
specializat şi responsabil totodată de problematica emoţională, pe când sistemul 
limbic stă la baza învăţării şi memorării. Dacă nucleul amigdalian este despărțit de 
restul creierului, rezultatul este concretizat în incapacitatea de a mai distinge 
„semnificația emoţională a evenimentelor, stare denumită de psihologi „orbire 
afectivă”. Lipsit de nucleul amigdalian, omul devine complet neinteresat de cei din 
jur, preferând izolarea şi închiderea în sine. Nucleul amigdalian acţionează mai ales 
la nivelul memoriei afective, lucru foarte important în viaţă, întrucât fără acesta, 
viaţa este lipsită de un sens personal. De nucleul amigdalian se leagă şi pasiunile, 
spiritul competitiv, şi motivaţia în general. Nucleul amigdalian este sursa şi cauza 
lacrimilor, la care mai contribuie şi o altă structură neurală, „girusul cingular”. 
Fiind reţinute, lovite sau atinse uşor, aceste zone ale creierului pot determina 
oprirea plânsului. În afara nucleului amigdalian, nu există lacrimi de tristețe care să 
fie anihilate. 

Concluzia care o desprind specialiştii privind rolul acestei structuri (n.a.) în 
viața afectivă este că sufletul inteligenţei emoţionale constă în felul în care 
funcționează această structură şi modul cum interacționează cu neocortexul, ceea 
ce înseamnă că raţiunea şi afectivitatea sunt intercondiționate, neputând funcționa 
în mod separat, de unde şi cele „două minți” ale omului: raţională şi emoţională 
(ultima fiind denumită de Pascal „raţiunea inimii”). 

Pe lângă unele funcții benefice ale nucleului amigdalian, se pot desprinde şi 
unele limite funcționale, cum ar fi reacțiile impulsive, inclusiv crimele, iar când 
mintea, raţiunea, este copleşită de emoție, responsabil de o asemenea situație este 
această structură neurală. Nucleul amigdalian are un rol extrem de important în 
viața mintală, fiind un fel de „santinelă psihică” ce înfruntă toate situaţiile, toate 
percepțiile, având ca sarcină să dea răspuns la întrebarea, dintre cele mai primitive: 
e oare ceva ce nu-mi place?, care mă jigneşte?, de care mă tem?, (D. Goleman, op. 
cit.) dacă lucrurile stau aşa, şi vom răspunde afirmativ, nucleul amigdalian 
reacționează instantaneu asemenea unor cabluri de transmisie neurală ce 
telegrafiază un mesaj de criză către celelalte părți ale creierului. Nucleul 

amigdalian este un fel de serviciu de urgență, fiind mereu gata să transmită apeluri 
de urgenţă către cei chemaţi să rezolve starea de criză a sistemului neuropsihic. 
Când se aude semnalul de frică, spre exemplu, se transmit urgent mesaje către toate 
părțile importante ale creierului, ceea ce conduce la o secreție de hormoni de tipul 
luptă sau fugi (norepinefina sau noradrenalina), mobilizând centrii mişcării şi 
activând sistemul cardiovascular, muşchii şi organele interne. Cu ajutorul acestor 
hormoni se acționează asupra zonelor cheie ale creierului, punându-le în alertă 
maximă. Odată cu această intensitate a mişcării neurale creşte şi tensiunea arterială 
şi încetineşte respiraţia. Se încordează muşchii, pregătindu-se pentru atac 
implicând şi memoria corticală care este determinată să găsească orice informație 
utilă într-o asemenea stare de criză, reacționând în conformitate cu precedentele 
situaţii, utilizând aceleaşi strategii comportamentale. Amigdala împreună cu 
hipocampul mai au şi alte funcții importante, ele direcționează celulele care trimit 
neurotransmiţători cheie: pentru a declanşa dopamina, atât de necesară concentrării 
şi menținerii atenţiei asupra sursei fricii, şi pregătirea muşchilor pentru a reacționa 
ca atac. Tot amigdala ajută şi la creşterea sensibilităţii vizuale, semnalizând zonele 
senzoriale ale vederii şi atenţiei. 

Rolul nucleului amigdalian este deosebit de important în viața psihică şi în 
comportamentul uman. LeDoux arăta că în privinţa emoţiilor, arhitectura creierului 
oferă o poziţie privilegiată nucleului amigdalian, care devine un fel de „santinelă 
emoțională” capabilă să blocheze creierul (Joseph LeDoux in The New York 
Times, aput. D. Goleman, op. cit.). În conformitate cu studiul întreprins de autorul 
citat (LeDoux), semnalele senzoriale, stimulii, merg mai întâi la talamus şi apoi, 
printr-o unică sinapsă, la nucleul amigdalian; un al doilea semnal, de la talamus 
este îndreptat spre neocortex, aceste încrengături îi permit nucleului amigdalian să 
înceapă să reacționeze înaintea neocortexului, care selectează şi structurează 
informaţiile ce trec prin mai multe niveluri de circuite ale creierului, înainte de a fi 
percepute în întregime şi de a iniția un răspuns mult mai rafinat. Cercetările lui 
LeDoux sunt revoluționare, ele fiind primele care pun în evidență căile neurale ale 
sentimentelor care înconjoară neocortexul. 

Descoperirile făcute de savantul francez citat, devalidează „adevărul ştiinţific” 
în conformitate cu care nucleul amigdalian depinde integral de semnalele primite 
de la neocortex pentru formularea reacţiilor emoţionale. Conform acestor 
descoperiri, nucleul amigdalian poate declanşa o reacţie emoțională prin 
intermediul căii de urgenţă, chiar dacă este înregistrat şi un circuit reverbativ între 
nucleul amigdalian şi neocortex, ambele cu funcţii diferenţiate şi complementare în 
sistemul neuropsihic. Primul ne îndeamnă să trecem la fapte, în vreme ce 
neocortexul, mai lent, dar mai bine informat, concepe un plan mult mai amănunţit 
în vederea declanşării reacțiilor, astfel a fost răsturnată vechea concepție privind 
căile străbătute de emoția fricii la animale. În conformitate cu descoperirile făcute, 
„din punct de vedere anatomic, sistemul emoțional poate acționa independent de 
neocortex” şi că „unele reacţii emoţionale şi memoria afectivă pot fi formate fără 
nici o participare conştientă negativă”. Tot LeDoux este cel care avansează ideea 

conform căreia rolul subteran al nucleului amigdalian la nivelul memoriei este de a 
explica, infirmând teza în conformitate cu care numai nucleii corticali, neocortexul, 
ar adăposti amintirea, memoria afectivă, în repertoriul de reacții învăţate şi 
reproduse. Fără aportul neocortexului nu ne dăm seama de ce acţionăm, adoptăm o 
strategie sau alta în plan comportamental, şi aceasta deoarece drumul de la talamus 
la nucleul amigdalian ocoleşte complet neocortexul. În cadrul unui experiment, 
LeDoux a distins cortexul auditiv al şobolanilor experimentați, după care i-a expus 
la un sunet asemănător însoţite de un şoc electric. Şobolanii au învăţat repede să se 
teamă de acest sunete, chiar dacă el nu poate fi înregistrat de neocortexul lor. 
Explicaţia este relativ simplă pentru experimentator: sunetul a luat drumul direct de 
la ureche la talamus, întorcându-se apoi la nucleul amigdalian, sărind peste unele 
niveluri superioare ale creierului. Pe scurt, şobolanii au învăţat să aibă o reacție 
emoțională fără vreo implicare corticală, cu sprijinul exclusiv al nucleului 
amigdalian care percepe, reţine şi „orchestrează” emoția, frica, cel puţin la 
şobolani, probabil şi la alte animale, dar mai puţin la om, unde reacțiile emoţionale 
se diferenţiază şi în funcție de capacitatea sa de evaluare a stimulului, pericolului 
pe care-l prezintă acesta pentru om. La adoptarea unor strategii comportamentale la 
om, participă în mai mare măsură neocortexul, în complementaritate funcțională cu 
nucleul amigdalian. 

Acţiunile şi comportamentul, în general, sunt condiționate şi dirijate de unii 
factori independenţi, cum ar fi structurile neurale, psihice şi endocrine. Am văzut 
deja legătura dintre nucleul amigdalian (coroborate cu structurile limbice aferente) 
şi neocortex, prin care sunt mediate raportul dintre „minte şi suflet”, mintea 
rațională şi cea emoţională, dintre gând şi sentiment. Aceste legături, circuite, 
explică de ce emoția este atât de importantă pentru o gândire eficientă, atât în 
luarea hotărârilor înțelepte, cât şi în îngăduirea, favorizarea unei gândiri limpezi, 
lucide. La această declanşare emoţională contribuie şi unele structuri neurale — 
neocortexul —, cum sunt lobii prefrontali (situaţi în dreptul frunţii) care analizează 
raportul dintre risc şi avantaj, astfel că din multitudinea variantelor alternative ale 
posibilității este aleasă cea mai bună. Cu ajutorul acestor structuri ne exprimăm 
unele atitudini, reacționăm, ca urmare a selectivităţii şi discriminării stimulilor: 
atacăm sau fugim, suntem toleranţi sau intoleranţi, plângem sau râdem, bravăm, 
suntem dispreţuitori, ne considerăm vinovaţi etc. La elaborarea unor asemenea 
emoții sau sentimente contribuie şi gândirea, neocortexul. Spre deosebire de acea 
„emoție cognitivă” (LeDoux), care are la bază anumite sentimente prioritare 
gândirii, de unde unele posibile erori emoţionale: ne înfuriem pe cine nu trebuie, 
atacăm în loc să ne protejăm, suntem rigizi în loc să fim mai „calzi” etc. Este o 
emoție bazată mai mult pe senzaţii, informaţii fragmentare senzoriale, care nu au 
fost integrate sistemului neural şi nici interpretate, şi unde un rol mai mare îl are 
nucleul amigdalian şi nu neocortexul. Atunci când ne înfuriem brusc, de vină este 
nucleul amigdalian, el reacționând înaintea analizei realizate prin intermediul 
neocortexului, fără să-şi dea seama ce se întâmplă, de aceea aceste emoţii negative 
şi comportamente sunt declanşate independent sau anterior gândirii. O asemenea 

reacţie a nucleului amigdalian este favorizată de consumul unor substanţe nocive, 
de alcool în primul rând, când omul nu mai ştie ce face, într-o asemenea situaţie 
întâmplându-se cele mai multe acte violente majore, inclusiv crima. 

Rolul lobilor frontali este extrem de important în elaborarea unor 
comportamente, la fel şi cel al nucleului amigdalian. Ca şi în cazul acestor structuri 
neurale, fără funcționarea lobilor prefrontali, în mare parte viaţa emoțională s-ar 
nărui: dacă lipseşte înţelegerea faptului că un anumit lucru, situație (să plângem sau 
să râdem când este cazul), atunci nu va mai exista nici o emoție. O asemenea 
„decizie” se ia cu ajutorul lobilor prefrontali, relaţie descoperită încă din anul 1940. 
S-a descoperit că lobul prefrontal stâng este structura care poate include emoţiile 
primitive, având rolul de reglare a emoţiilor neplăcute, stăpânindu-le sau chiar 
inhibând lobul drept, iar lobii prefrontali drepţi sunt locuri în care se găsesc 
emoţiile şi sentimentele negative, cum ar fi frica şi agresivitatea. De aici concluzia 
că lobul frontal este în relaţie funcțională cu viaţa afectivă şi cu alte procese 
psihice. Experiențele au demonstrat că cei care suferă atacuri cerebrale resimt 
asemenea influenţe în atitudini şi comportamente: cei ale căror leziuni se aflau în 
cortexul prefrontal stâng sunt înclinați să vadă numai nenorociri şi să le fie teamă, 
devenind anxioşi, pe când cei cu leziuni în partea dreaptă, sunt predispuşi spre stări 
cuforice, exagerate uneori, indiferenți şi încrezători, devenind mai afectuoşi. 
Totodată s-a constatat că lobul prefrontal stâng, ca parte a circuitului neural poate 
bloca orice, în afara emoţiilor negative prea puternice, cum ar fi furia şi panica mai 
ales. La această reglare a emoţiilor negative contribuie, în primul rând, neocortexul 
şi, nu exclusiv, nucleul amigdalian sau lobii prefrontali. 

O altă teorie importantă legată de această relaţie de cauzalitate dintre 
comportament şi emoție este cea care emite faptul că lipsa emoțiilor determină 
dereglarea comportamentului uman. În conformitate cu această teorie, 
comportamentul oamenilor poate suferi modificări în situaţiile în care creierul este 
atins, din cauza unei maladii sau al unui accident. În urma studierii zecilor de 
pacienți, victime ale  patologiilor cerebrale, Antonio Damasio, şeful 
departamentului de neurologie al Universităţii din lowa (SUA), a reuşit să-şi aducă 
o decisivă contribuţie la teoriile privind relaţiile dintre emoții şi creier. Cercetările 
medicului au pornit de la cazul unui pacient care a fost operat de o tumoare 
benignă pe creier. După operaţie, pacientul în cauză şi-a schimbat integral 
comportamentul. În pofida rezultatelor tuturor testelor de inteligență care s-au 
încadrat în limite normale, el s-a dovedit incapabil să-şi coordoneze viaţa ca un om 
perfect sănătos. Pacientul nu a mai putut să ia cele mai bune decizii sau să tragă 
învăţăminte în urma greşelilor pe care le-a săvârşit. Totul lăsa impresia că funcțiile 
creierului nu mai erau cele de dinainte de operaţie, împiedicându-l să discearnă 
esenţialul de secundar şi să dea un sens acțiunilor sale.Se pune întrebarea: De ce 
acest om, care părea a dispune de toate facultăţile intelectuale, eşua în tot ce îşi 
propunea, nefiind deloc afectat de noua stare de fapt? Damasio a avut ideea sa în 
rezolvarea enigmei, pornind de la emoții. Pe un ecran au fost proiectate imagini 
teribile care aveau menirea să declanşeze frica, tristeţea sau compasiunea. Pacientul 

a rămas însă impasibil. Cu toate că inteligenţa sa era intactă, el pierduse capacitatea 
de a se emoţiona. Dispariţia acestor sentimente îl făceau incapabil să-şi făurească un 
destin fericit. Operația care i-a salvat viaţa, i-a furat în acelaşi timp existența. S-a 
demonstrat astfel că rațiunea este în strânsă legătură cu latura emotivă a omului. 

O situaţie similară s-a petrecut în secolul al XIX-lea. Un anume Phineas Cage, 
lucrător pe un şantier a fost grav accidental de o bară din fier care i-a străpuns 
craniul, ieşind prin ochiul stâng. Pacientul a supravieţuit, dar personalitatea sa a 
suferit transformări esențiale; dintr-un tânăr bun şi înţelept, el a devenit un om 
violent cu care nimeni nu se mai putea înțelege. Craniul său a fost perfect conservat 
şi astfel Damasio a reuşit să reconstituie rănile cauzate de drug în scoarța cerebrală. 
Doctorul a explicat că modificările de comportament au fost cauzate de o disfuncție 
gravă a potenţialului emoţional. A fost adusă deci o nouă dovadă în sprijinul teoriei 
potrivit căreia emoțiile joacă un rol important în universul cognitiv. În lucrările 
sale, publicate în peste 19 limbi, Antonio Damasio a demonstrat magistral că 
rațiunea şi pasiunile nu se opun, ci sunt într-o permanentă interacţiune în creier, 
permițându-ne să ne comportăm în mod normal. Antonio Damasio a prezentat 
cazul a doi adolescenţi ale căror creiere au suferit leziuni în copilărie. Pe măsură ce 
tinerii au crescut, ei s-au dovedit incapabili să distingă binele de rău. Datorită 
descoperirilor lui Damasio, ei nu au mai fost consideraţi delicvenţi, ci bolnavi 
mintali. 


14.1.3 CONDIŢIONAREA PSIHOLOGICĂ 
A COMPORTAMENTULUI 


Interdependenţa psihic/conştient — comportament 

Aşa cum este cunoscut, psihologia studiază raportul dintre psihic şi 
comportament,  oferindu-ne informații de natură  psiho-comportamentală, 
obiectivate printr-un registru complex şi divers de procese, fenomene psihice şi 
comportamente. Atât psihicul, cât şi comportamentul apar ca expresie a 
intercorectării şi integrării succesive, pe verticală şi pe orizontală, înscriindu-se în 
organizarea de ansamblu a sistemului personalității, alături de parametrii 
bioconstituționali şi fiziologici, pe fondul schimburilor energetice şi informaţionale 
ale organismului cu mediul ambiant şi a reacţiilor concrete de răspuns obiectivate 
în anumite manifestări comportamentale. De aceea am putea spune că ceea ce dă 
coloratura unică acţiunilor şi comportamentului individului este personalitatea sa, 
personalitate ce transpare ca un modus vivendi al fiecărui individ, prin vectori 
atitudinali - ca mod de a fi şi prin vectori praxiologici - camod de a face în forme, 
vectori regăsiți în cadrul „paralelogramului” forţelor şi energiilor din multiplele 
activități şi acțiuni desfăşurate. 

Pentru a înțelege mai bine raportul dintre psihic şi comportament, este necesar 
să reactivăm din memorie cunoştiințele legate de psihic, mai precis să răspundem 
la întrebarea ce surprinde prin răspunsurile date conţinutul şi mecanismele sale de 

funcţionare. Adică să explicităm prin răspunsuri cât mai adecvate întrebării 
retorice: Ce este psihicul uman? Desigur, caracterul retoric al acestei întrebări 
emerge complexității şi diversității răspunsurilor date, răspunsuri care 
fundamentează obiectul acestei ştiinţe, şi în mod fragmentat şi algoritmizat a fost 
prezentat în fiecare capitol al lucrării. 

Revenind şi insistând totodată asupra definirii psihicului uman, în evoluţia 
gândirii psihologice s-au desprins două orientări diametral opuse: 

— concepțiile materialist-dialectice; 

— concepțiile idealiste-religioase. 

Din perspectivă materialistă, psihicul, conştiinţa individuală, sunt forme de 
reflectare a materiei şi a însuşirilor ei, purtătorul material (organul sau sediul 
psihicului) fiind sistemul nervos, creierul omului. Sub raport materialist, psihicul ar 
avea ca premiză activismul şi reactivitatea internă a organismului, reacțiile 
autonome primare ale țesutului nervos, fiind apreciat ca fiind situat la capătul unuia 
dintre lanțurile evolutive ale viului, aflându-se la capătul uneia dintre variantele 
evoluției biotice, preluând şi amplificând funcţiile de reglare a relației organism — 
mediu. 

Ca efect al unui salt din domeniul bioticului, reprezintă o structură funcțională 
neintegrabilă în alcătuirea trupească — somatică, prezentând legi proprii specifice, 
chiar dacă sunt dependente de cele ale organismului. Este suprastructurat în reţele 
neurocorticale, ca urmare a unor sinapse, legături dintre celulele nervoase. 

Din perspectiva concepţiilor idealiste — religioase, psihicul este un fenomen 
care nu depinde de materie, care reflectă starea spirituală a omului luat ca individ şi 
care are o arie mai largă decât starea intelectuală, fiind mai mult nedefinit decât 
definit (H. Kouplend). Teologia admite nemurirea sufletului, atribuindu-i origine 
transcendentală, dincolo de această lume. 

Impactul psihicului asupra comportamentului nu este unilateral, adică nu este 
reductibil doar la o influenţă exclusivistă, determinantă, jucând doar rolul unilateral 
de cauză şi efect în acest joc al atributelor funcționale. Aceasta înseamnă că cei doi 
termeni ai relației devin interşanjabili, psihicul uman influențând comportamentul 
uman, el, la rândul său, fiind influenţat de o gamă multivariată şi complexă de 
factori de natură comportamentală. Orice acțiune de influențare (educaţie, 
conducere, propagandă, persuasiune, motivare, şantaj, ameninţare), cu incidență 
comportamentală, este receptată şi prelucrată de individul căreia îi este adresată, 
prin prisma psihicului, funcţie de care elaborează răspunsuri, concretizat în 
atitudini, opinii, comportamente, convingeri. Aşadar, reacția de răspuns, adică 
comportamentul, este determinată de psihicul uman, adică de ansamblul de stări, 
însuşiri, fenomene, procese şi structuri psihice ce depind cu necesitate de 
mecanismele cerebrale şi de interacțiunea cu lumea obiectivă: de ceea ce ți se 
întâmplă, de ceea ce simţi, de ceea ce vezi, de ceea ce gândeşti, de starea 
emoţională, de senzaţii, percepții, de interacțiunea dintre individ şi lumea 
înconjurătoare. 

Psihicul uman apare ca o instanță mediatoare a comportamentului uman, 
mediind acţiunea de influențare a persoanei în manifestările sale atitudinal- 
comportamentale. De aceea, din perspectivă funcțională, psihicul uman ne apare ca 

un sistem de tip informaţional, structurat în reţele neurocorticale, specializat în 
asigurarea relaţiei omului cu mediul, în asigurarea adaptării omului la mediu. 
Psihicul prelucrează mesajele receptate prin intermediul receptorilor biotici, 
însuşirile acestora, condiţionând chiar constituirea psihicului. Prin posibilităţile sale 
de prelucrare a mesajelor, prin influenţa ce o exercită asupra receptorilor, prin 
orientarea manifestărilor omului, prin performanțele ce le imprimă acțiunii, 
psihicul poate să modifice, să extindă şi să aprofundeze mediul inițial al 
organismului, dar nu-l poate neglija. 

În urma prelucrării psihice, omul îşi construieşte o reacție de răspuns în 
comportament pe care îl exteriorizează în mediu în vederea eliminării tensiunii 
create de acțiunea stimulului (feedback negativ) sau întreţinerii acţiunii sale 
(feedback pozitiv). 

Din cele prezentate rezultă că la baza comportamentului stau mai mulţi factori, 
structuri şi mecanisme, acesta nefiind nici pe departe de sine stătător, implicând 
psihicul în ansamblul său, între psihic şi comportament fiind statuate permanente 
raporturi de interdependenţă şi complementaritate funcțională. Fără îndoială că la 
baza oricărui tip de comportament stă latura spirituală, reclamând diverse 
componente psihice, cum sunt: trebuințele, aspiraţiile, motivele, interesele şi/sau 
unele însuşiri ale personalităţii, cum ar fi temperamentul şi caracterul prin 
atitudinile şi trăsăturile de carater care, prin influenţa lor, orientează, dinamizează 
şi diferenţiază comportamentul, acesta suportând un proces de specializare şi de 
diferenţiere în funcție de anumite variabile independente, cum ar fi vârsta, sexul, 
mediul, ocupaţia şi categoria socio-profesională. Aşadar, comportamentul nu 
trebuie analizat în manieră unilaterală (ca fiind legat doar de unele componente ale 
psihicului), ci el trebuie analizat în interdependență cu toate dimensiunile şi 
structurile psihicului, atât cele conştiente, cât şi cele inconştiente sau care-şi au 
resurse în subconştient. În acest sens, Aurel Dicu arăta că „stadiul dinamicii şi 
finalității comportamentului uman, în mod inevitabil, trebuie să se confrunte cu 
problema conştiinţei şi a nivelului conştient de integrare — reglare”. Punând la bază 
principiul conştien — inconştient, autorul citat propune un model comportamental de 
tip interacționist şi o nouă modalitate de analiză şi interpretare conceptuală, în care 
predomină elementele de factură psihică, întrucât orice comportament este un act ce 
implică cu necesitate conştiinţa, care la rândul ei este în funcție de structura şi 
mecanismele psihofiziologice şi neuropsihologice ale individului. Au existat şi teorii 
prin care s-a încercat interpretarea comportamentului în afara conştiinţei, pe fondul 
înconştientului şi instinctului. După aceşti autori, comportamentul se identifică cu 
unele reacții adaptative, cum ar fi reflexele condiţionate şi instinctele, care devin 
mai degrabă nişte automatisme decât manifestări psiho-comportamentale. 

Comportamentul uman este determinat nu numai de procesele psihice 
(prelucrarea lor), ci şi de însuşirile, stările şi formațiile psihice. Avem în vedere 
aptitudinile, caracterul şi temperamentele, stările de optimism, pesimism, încredere, 
curaj, precum şi cunoştinţele acumulate, priceperile, deprinderile, părerile, opiniile, 
convingerile, prejudecățile şi mentalitățile, adică formaţiile psihice. 

Produsele psihice rezultate în urma desfăşurărilor proceselor psihice (a 
primului şi celui de-al doilea sistem de semnalizare) şi din prelucrarea psihică 
conştientă, urmează două fluxuri posibile (fig. 14.1). 

a) realizarea unei acţiuni concrete în care se utilizează produsul obţinut, deci 
procesul de prelucrare psihică îl conduce pe individ la acţiune imediată pentru a 
răspunde la solicitarea mediului: 

— acționează pentru a evita un pericol; 

— răspunde la o întrebare; 

— îşi proiectează o strategie pentru atingerea unui obiectiv; 

— adoptă o atitudine de susţinere sau respingere a unui anumit obiect social; 
— îşi caută hrana sau alte trebuinţe bio-fiziologice; 

— caută răspuns practic la o problemă cu care se confruntă; 

— ia o decizie; 

b) memorarea — stocarea lor pentru a putea fi utilizate şi după elaborarea lor. 
Produsele psihice memorate (informaţiile, principiile, regulile, modelele explica- 
tive sau acționale etc.) vor fi chemate din memorie spre a fi utilizate în rezolvarea 
unor probleme cu care se confruntă individul sau în învățare. 

Menţionăm că acțiunea de influențare psihologică, fie că este vorba de 
educaţie, propagandă, conducere asupra comportamentului uman, este mediată de 
fluxul funcțional al psihicului uman. Cu alte cuvinte, pentru a putea spera ca prin 
acțiunea de influențare să se producă efectele scontate, este necesar să stimulăm, să 
declanşăm şi să dirijăm procesele propuse de funcţionare a psihicului uman: 
gândirea, memoria, reprezentarea etc. De asemenea, comportamentul dorit se 
declanşează indirect, prin acțiunea nemijlocită asupra elementelor ce îl determină 
(cunoştinţe, aptitudini etc.), deci prin activitatea de influențare ce vizează în esență 
modificări în produsele psihice finite ale individului. 

Ca reacţie de răspuns la solicitarea mediului, comportamentul individului este 
condiționat de mai mulți factori: 

— calitatea stimulilor (claritate, accesibilitate, intensitate, volum, durată, 

frecvență); 

— calitatea şi capacitatea funcțională a proceselor de prelucrare psihică; 

— calitatea şi structura produselor psihice stocate anterior în memoria 

individului. 

Capacitatea individului de a răspunde la gama complexă şi multivariată a 
stimulilor care acționează asupra sa, prin comportamentul de tip adaptiv, este 
diferențiată şi inevitabil limitată, limitele fiind determinate de caracteristicile şi 
limitele biologice ale individului. Exemplu: un zgomot continuu cu o intensitate 
mai mare de 90 de decibeli, în funcție de durata receptării, poate dezorganiza 
activitatea psihică a individului, până la blocarea ei totală. De asemenea, poate fi 
influenţată şi de gradul de structurare şi dezvoltare a proceselor şi produselor sale 
psihice, de experienţa de viaţă şi de starea de sănătate. Capacitatea psihicului uman 
de a elabora reacții de răspuns funcționale şi adaptative la solicitările mediului este 
diferită de la individ la individ, şi dinamică, (fiind progresivă şi regresivă) de la o 
perioadă la alta, de la o vârstă la alta, pentru aceeaşi persoană. 

Influențe biologice Influențe psihologice 
predispoziţii genetice — temeri învăţate şi alte aşteptări 
mutații genetice învăţate 
selecția naturală a fiziologiei — reacții emoţionale 
şi comportamentului adaptativ — procese cognitive şi 
răspunsurile genelor la mediu interpretări perceptive 


Comportament 
sau proces mental 


Influențe socioculturale 
prezenţa altora 


aşteptări culturale, sociale şi 
familiale 

influenţa grupului 

modele mediatizate 


Fig. 14.1. Interdependenţa factorilor care influențează comportamentul 
sau procesele mentale 


Din schema prezentată rezultă că în influența comportamentului acționează 
mai multe subsisteme integrate, mai bine zis, mai multe medii, în cazul nostru 
acestea având o configuraţie triadică, exprimate prin mediile biologic, psihologic şi 
sociocultural. Aceste subsisteme sugerează, desigur, existența mai multor niveluri 
de analiză a comportamentului uman, oferindu-ne perspective interpretative 
complementare. Împreună formează o asemenea perspectivă triadică sau triunică, 
reflectată în comportamentul fiecărui individ în raport cu intensitatea unui 
subsistem sau altul şi implicit cu natura acestuia. Desigur, fiecare nivel oferă o 
perspectivă importantă în explicarea comportamentului uman, explicare unilaterală 
şi subiectivă, ceea ce impune cu necesitate interferența etiologică a acestor trei 
subsisteme în explicarea pertinentă şi obiectivă a cauzalităţii comportamentului 
uman. Noi vom insista, după cum este firesc, asupra influenţei factorilor 
psihologici în manifestările psiho-comportamentale, fără să ignorăm contribuţia 
celorlalți factori biologici şi socioculturali. Vom începe chiar cu raportul dintre 
reacția comportamentală şi gradul de uzură a componentei psihice, desemnată prin 
conceptul de rezistență psihică. 

Rezistență psihică -— comportament. Reacţia comportamentală este 
corelativă şi cu rezistența psihică de care dispune psihicul fiecărui individ, şi care 
este definită prin limita până la care structurile psihice ale unei persoane pot 
răspunde funcţional şi adaptativ la solicitările prelungite şi intense ale mediului. Un 
rol deosebit revine proceselor neurofiziologice: excitaţiei şi inhibiţiei, precum şi 
legilor care acţionează în cadrul sistemului neuropsihic, ele determinând şi 
subordonând activitatea nervoasă şi implicit cea psihică. În mod deosebit, reflexul, 
definit ca o reacţie legică a organismului la acţiunea unui stimul din mediul extern 

sau intern, reacţie care se realizează cu participarea sistemului nervos central. Deci 
rezistența psihică depinde de forța neuropsihică, menţinând echilibrul psihic în fața 
unor suprasolicitări. Dar nu numai de acest sistem. În cadrul reglării neuromorale a 
funcţiilor organismului un rol important revine sistemului endocrin — diferitelor 
glande endocrine cu secreție internă şi externă, a căror activitate este subordonată 
sistemului nervos central, inclusiv scoarței cerebrale, şi reglată de hipotalamus şi 
sistemul nervos vegetativ. Această relaţie dintre sistemul nervos şi sistemul 
endocrin face posibilă modificarea activităţii hormonale sub influența permanentă a 
factorilor externi şi interni recepționați de sistemul nervos, a diferitelor procese şi 
stări psihice. 

Relaţia dintre fenomenele psihice, psihicul în general, şi procesele nervoase, în 
activitatea creierului, este determinantă în explicitarea rezistenţei psihice. Aceasta 
nu înseamnă că trebuie să reducem fenomenele psihice la procesele materiale 
(schimburile de substanţe şi de energie) care au loc în timpul activităţii creierului. 
Cu alte cuvinte, procesele metabolice şi expresia lor bioelectrică la nivelul 
neuronilor nu reprezintă esența fenomenelor psihice. Ele sunt absolut necesare 
pentru apariţia acestora, dar ele nu sunt nici materiale, nici energetice, şi de natură 
informaţională — ideală, relația mediu extern — psihic fiind foarte importantă în 
declanşarea comportamentului uman. 

Dincolo de anumite valori ale stimulilor externi, dacă depăşeşte un anumit 
prag individual de intensitate şi durată a lor se produce o dezorganizare a 
proceselor de prelucrare psihică şi a produselor psihice utilizate în aceste procese, 
dezorganizare ce poate avea grade diferite de intensitate (alterare, încetinire sau 
blocare) şi care se soldează inevitabil cu dezorganizarea, în grade diferite, a 
comportamentelor elaborate. Dacă are loc o încetinire a proceselor de prelucrare 
psihică, comportamentele de răspuns la solicitările mediului se vor elabora mai 
greoi, mai lent; dacă se produce o alterare a proceselor psihice, o funcţionare cu 
erori a acestora, inevitabil comportamentele de răspuns vor reproduce aceste erori; 
dacă se produce o blocare a proceselor de prelucrare psihică, omul se va găsi în 
situația de a nu putea răspunde la solicitările mediului, se va bloca comportamental. 

Această limită de normalitate a funcționării proceselor şi produselor psihice 
este individuală şi variabilă de la individ la individ şi defineşte rezistenţa sa psihică 
la solicitările mediului. La orice individ normal din punct de vedere psihic, prin 
procese de pregătire specială, rezistența psihică poate fi amplificată la valori 
superioare, în sensul măririi pragului de intensitate şi durată a solicitărilor, dincolo 
de care apar alterări funcționale. Acesta este obiectivul fundamental al pregătirii 
psihice a individului (care în cazul particular al armatei devine pregătire psihică 
pentru luptă a militarului), prin care se urmăreşte tocmai mărirea rezistenţei 
psihice, adică deplasarea pragului de apariţie a alterărilor spre valori superioare, 
aceste aspecte vor fi tratate detaliat într-o temă ulterioară. 

Conceptul de rezistență psihică se aplică atât proceselor, cât şi produselor 
psihice (a se vedea schema funcțională a psihicului uman). Fiecare proces psihic — 
percepere, conştientizare, prelucrare psihică conştientă, memorare, chemare din 
memorie — poate fi analizat prin prisma rezistenţei psihice. Existenţa unei cantități 

mari de stimuli ce acţionează simultan asupra individului, acţiunea unor stimuli 
dificil de înţeles şi prelucrat, suprapunerea unor stimuli perturbatori (zgomote, 
lumini, temperaturi prea mari sau prea scăzute, presiunea timpului, incertitudinea, 
lipsa informaţiilor etc.) peste cei normali pot genera încetinirea, alterarea sau chiar 
blocarea perceperii, conştientizării, prelucrării psihice conştiente, memorării sau 
chemării din memorie, cu consecințe negative directe asupra comportamentului 
individului. 

Ne întâlnim frecvent cu situaţii în care recepționăm cu dificultate sau cu erori 
mesajele ce vin din exterior, evaluăm, analizăm, facem raționamente în ritm mai 
lent decât în mod obişnuit, sau comitem erori, memorăm mai greu sau cu erori, ne 
reamintim mai greoi sau eronat anumite elemente. La limită, pur şi simplu nu mai 
suntem capabili să facem aceste lucruri. Aceasta se întâmplă când suntem foarte 
obosiţi, emoţionaţi sau şocaţi, adică atunci când, prin intensităţi sau durată, 
solicitările externe au depăşit rezistenţa noastră psihică. Starea respectivă dispare, 
de regulă, atunci când dispare sursa care a generat-o, când ieşim pentru un timp de 
sub tensiunea solicitărilor externe (prin odihnă, de exemplu). Există însă şi o 
cumulare a efectelor în timp, fiind vorba de uzura psihică a unei persoane, ca 
rezultat al expunerii prelungite la stimului perturbatori de mare intensitate. În acest 
caz, simpla scoatere de sub starea de tensiune sau odihnă obişnuită nu mai sunt 
suficiente pentru revenirea la o stare normală. 

Afectivitate — comportament. Psihicul acţionează asupra comportamentului 
şi prin intermediul afectivității, a tuturor structurilor acestui proces. Emoţiile negative, 
supărarea, tristețea şi ura, au un impact nociv asupra gândirii şi comportamentului, 
ele fiind regăsite pe fondul legăturilor dintre nucleul, amigdalian şi celelalte 
structuri limbice aferente şi neocortex — a circuitelor dintre acestea, este la creierul 
limbic la lobii prefrontali. De aceea, atunci când suntem supăraţi, afirmăm că „nu 
mai pot gândi din cauza supărării sau durerii”, trăind un permanent disconfort 
mintal şi emoţional, ceea ce poate degenera în insucces, anxietate şi depresie, 
culminând cu comportamentul suicidal. 

Cauzele unor asemenea insuccese (şcolare mai ales) este de natură 
neuropsihică — proasta funcționare a cortexului frontal — a unor imperfecţiuni ale 
cortexului în raport cu nevoile limbice (Ph. Harden şi R. Phil, citați de D. 
Goleman). În ciuda potenţialului intelectual, aceştia sunt copiii cu cele mai mari 
riscuri, în sensul că pot avea eşecuri personale, putând ajunge alcoolici, 
delincvenţi, nu pentru că intelectul lor ar fi deficitar, ci pentru că nu reuşesc să-şi 
stăpânească viaţa emoțională. La asemenea situații indezirabile, pentru copil şi 
părinte, contribuie experienţa din copilărie, acea „memorie funcțională” de care 
răspunde cortexul prefrontal şi circuitele dintre sistemul limbic şi neocortex, care 
sunt deficitare. S-a demonstrat ştiinţific că acei copii cu un I.Q. ridicat contribuie 
cam cu 20% la reuşita lor în viaţă, ceilalți factori — 80% fiind de altă natură, printre 
care un rol determinant revine inteligenței emoţionale, inteligență tradusă prin 
capacitatea de a fi în stare să te automotivezi şi să perseverezi în faţa frustrărilor, 
să-ți stăpâneşti impulsurile şi să-ţi amâni satisfacţiile, să-ţi reglezi stările de spirit şi 
să-ți împiedici necazurile care îți pot împiedica mintea, şi în ultimă instanță să 
stărui, să fii consecvent şi să speri. 

Evaluând rolul şi structura psihicului uman, Goleman desprinde o aşa-numită 
dihotomie a „minţii”: o minte emoţională şi una rațională, adică una care gândeşte 
şi una care simte. Mintea rațională este modul de înțelegere de care suntem cel mai 
conştienţi, specifică stării de trezire, când operăm cu gânduri, fiind capabilă să 
reflecteze şi să evalueze. Mintea emoţională este un sistem de cunoaştere mai 
impulsiv şi mai puternică fiind denumită şi o „gândire la cald”, impregnată de 
subiectivism, spontană şi de scurtă durată, specifică unor situaţii conjuncturale. 
Spre deosebire de mintea raţională, logică, cu ajutorul căreia emitem adevăruri şi 
judecăţi de valoare, cu mintea emoţională descifrăm realitatea emoţională, nu atât 
gândurile omului, cât mai mult emoţiile, cum ar fi mânia, ura, simpatia, antipatia, 
tristețea disimularea, minciuna etc. Totodată, mintea emoțională este considerată 
drept „radarul” cu ajutorul căruia detectăm primejdiile, avertizându-ne prin 
intermediul subconştientului şi intuiţiei faţă de un posibil pericol, eşec etc. 
Rapiditatea cu care acţionăm se datorează minţii emoţionale şi nu celei raționale, 
care presupune analiză, interpretare, evaluare şi ulterior luarea deciziei, ceea ce 
uneori ar fi fatal pentru individ. De aceea, P. Ekman consideră că, pentru 
supraviețuirea speciei umane, mai ales în scop adaptativ, emoţiile şi inteligența 
emoțională au avut un rol tot atât de important, dacă nu mai important uneori, ca şi 
mintea raţională. Uneori descifrarea emoțiilor de pe chipul duşmanului este mai 
importantă decât citirea gândurilor, care pot fi cu mult mai bine ascunse decât 
emoțiile, mai ales cele negative. Expresiile emoţionale încep să fie descifrate prin 
schimbările fizionomiei (musculatura feţei în câteva miimi de secundă) după ce au 
fost declanşate de un eveniment, fiecare schimbare fiziologică simbolizând o anume 
emoție, cum ar fi frica prin înroşirea feţei ca urmare a creşterii ritmului cardiac. 

Raportul emoțţie/comportament este intermediat de şi prin gândire, devenind 
cu mult mai complex. Prin intermediul unei asemenea configurații triadice ne 
formăm convingeri în legătură cu anumite lucruri, persoane, fenomene şi acţionăm 
ca atare. Devine mai convingător ceva când este evaluat cu inima decât atunci când 
este evaluat şi acceptat „la rece” fără evaluări şi fără o cenzură afectivă. De aceea, 
ceea ce este apreciat cu şi prin intermediul minții raționale poate fi respins de 
mintea emoţională, neconvingâd pe deplin sub raport afectiv. Ne întrebăm, în mod 
justificat, câţi elevi sunt convinşi de utilitatea matematicii în viaţă, şi câți militari 
de carieră acceptă în mod convingător războiul, chiar dacă specialitatea lor este 
lupta. Într-o asemenea situaţie, la baza „convingerii” stă mai mult raţiunea şi nu 
afectivul, întrucât orice om caută să-şi protejeze viaţa, şi pe cât posibil şi pe a celor 
din jur, mai ales dacă împărtăşeşte valorile creştinismului. 

În ceea ce priveşte raportul rațiune/emoţie, D. Goleman stabileşte că acest 
raport este invers proporțional: cu cât un sentiment este mai intens şi devine mai 
dominantă mintea emoţională, cu atât devine mai ineficientă mintea raţională — 
rațiunea (fiind controlată de forma emoţională a minţii). Se întâmplă asemenea 
situaţii, şi pe câmpul de luptă, când exacerbarea sentimentului patriotic conduce la 
acte iraționale, ce predispun spre gesturi fatale, în loc să se evalueze riscurile 
expuse şi asumate. Sau în viaţa politică, când excesul patriotic conduce, de regulă, 
la discriminări şi intoleranță, atitudini sancţionabile atât raţional cât şi afectiv. În 

acest mod, mintea emoţională se constituie într-un stimul şi argument pentru 
acțiunile şi comportamentele „girate” de aceasta, şi care, de regulă, sunt contrare şi 
ineficiente minții raționale, raționalităţii prin care se justifică asemenea acțiuni. Pe 
bună dreptate ne putem întreba dacă războiul are o justificare rațională sau se 
constituie într-o formă de manifestare a unor conflicte ce au întemeiere mai 
degrabă emoţională decât rațională, pornind din ură, dorința de dominare şi 
expansiune, ceea ce face ca într-un asemenea context mintea emoțională să o 
domine pe cea raţională. Aşa se întâmplă şi în dragoste, când se spune că „ţi-ai 
pierdut capul” sau că cineva „ţi-a sucit minţile”. De aici concluzia ce vizează 
necesitatea unui relativ echilibru între cele două minţi, şi nu a prevalării uneia în 
defavoarea celeilalte, care prin generalizare poate conduce la un dezechilibru, fie 
din perspectiva afectivă, fie rațională. 

Desigur, de cele mai multe ori, aceste două minți acţionează în strânsă 
armonie: emoţiile alimentează şi informează fondul şi operațiile minții raţionale, 
iar aceasta din urmă filtrează şi chiar se opune uneori emoţiilor. Totuşi mințile 
omului sunt facultăți semi-independente, fiecare reflectând o operaţie distinctă, dar 
conectată circuitului şi mecanismelor cerebrale. În majoritatea cazurilor aceste 
minţi distincte sunt extrem de rafinat coordonate: sentimentele sunt esenţiale pentru 
gândire, iar gândirea pentru sentimente. Atunci însă când intervine pasiunea, se 
creează un dezechilibru: mintea emoţională preia controlul, diminuând rolul minţii 
raționale. Dacă ar fi să ne întrebăm ce domină mai mult, pasiunea sau raţiunea, am 
răspunde la fel ca şi Erasmus din Rotterdam în secolul XVI, că predomină 
pasionalul — emoţionalul în raport cu raționalul, raportul fiind de 24 la 1. 
Predomină ura, intoleranța, furia, resentimentele, minciuna etc., adică latura 
negativă a emoţionalului şi nu cea pozitivă, ambele devansând raţionalul. Prin 
aceasta explicăm agresiunea şi comportamentul uman agresiv, intoleranţa şi 
degradarea umană în general, care au atât o întemeiere obiectivă cât şi una 
subiectivă, prin lipsa şi ignoranța educaţiei, ca unică soluţie în rezolvarea ecuaţiei 
sociale ce implică asemenea manifestări şi tendințe. 

Interdependenţa dintre pihic şi comportament este mult mai complexă, 
neexistând practic proces psihic care să nu aibă influență asupra comportamentului. 
Dintre procesele psihice care influenţează comportamentul individual şi colectiv, 
am evidenția motivaţia. Din acest punct de vedere, D. Muşat delimitează un aşa 
numit „comportament motivat” comportament determinat în ultimă instanță de un 
anumit scop şi de o anumită structură motivaţională. În acest context teleologic, 
motivaţia joacă un rol important, îndeplinind funcția de activizare, organizare şi 
direcționare a comportamentului. Motivația influenţează comportamentul prin toate 
structurile şi formele de manifestare, devenind atât factor de orientare, cât şi factor 
de dinamizare a acţiunilor întreprinse. Importante sunt şi trebuințele, şi motivele, 
interesele, aspiraţiile, idealurile şi convingerile. Unele trebuinţe implică un anumit 
comportament, de căutare, de realizare, de adaptare etc., pe când altele, cum ar fi 
cele culturogene şi de autodepăşire, presupun comportamente culturale şi 
educaţionale, circumscrise unei tipologii specifice care, în limbajul de specialitate, 
poartă denumirea de cultură comportamentală. Problematică pe care o vom analiza 
într-o altă secvență a lucrării. 

Rolul raportului dintre conştient şi inconştient 

în comportament şi acţiune 

Problematica inconştientului, asupra căreia am făcut referință în capitolul doi 
al lucrării, şi a rolului său în explicarea comportamentului cunoaşte aprige dispute, 
unii dintre psihologi acceptând o anume relaţionare, pe când alţii îi diminuează 
rolul sau chiar îl exclud, în funcție de modul de interpretare. În acest sens se 
desprind două orientări de factură mai mult filosofică decât psihologică: una 
„negativistă” şi una pzitivă „absolutist-mistificatoare ”. Trebuie subliniat de la 
început că interpretarea inconştientului are la origine influenţe de ordin idealist 
reprezentanţii săi percepându-l drept un „început cosmic”, din care-şi trage esența 
procesul vital, fiind aşadar o resursă energetică existenţială. Din perspectivă 
negativistă, inconştientul este înţeles ca o sferă psihică sau ca un ansamblu de trăiri 
nemijlocite, actuale, caracterizate printr-un grad sau altul de slăbire a clarității 
mecanismului conştientului, adică de ceea ce desemna J. Piaget prin „prise de 
conscience”. Asemenea interpretare provine de la filosoful german Leibniz, acesta 
fiind printre primii care emite ideea despre existenţa fenomenelor psihice de tip 
inconştient, făcând referință la aşa-numitele „percepții mici sau insesizabile, 
insensibile”. 

Un loc aparte în interpretarea, susținerea sau negarea acestei orientări 
negativiste îl deţine savantul german W. Wundt. Acesta aseamănă conştiinţa cu 
câmpul vizual, în care există o zonă a vederii clare, înconjurate de zone 
concentrice, care furnizează senzaţii din ce în ce mai puţin clare. Pe fondul acestei 
limite senzoriale, Wundt încearcă să realizeze o delimitare între noțiunile de psihic 
şi conştient, susținând ideea potrivit căreia inconştientul nu este alteceva decât un 
fel de periferie sui generis a conştiinţei, care-şi pierde calitatea de psihic pe măsură 
ce trecem la zone din ce în ce mai îndepărtate de sfera trăirilor clare. 

În ceea ce privesc orientările pozitive, inconştientul apare ca o activitate 
latentă a creierului, relativ distinctă, care, în anumite condiţii, poate exercita o 
influență foarte puternică asupra comportamentului şi formele complexe ale 
adaptării. După filosoful german citat, recepţia şi conştiinţa se întemeiază pe 
procese logice inconștiente, având un caracter inconştient, doar rezultatul lor 
conştientizându-se. 

Ulterior, inconştientul este analizat mai mult de psihanalişti şi psihopatologi, 
astfel că în psihopatologia de la finele secolului XIX a început să prindă contur 
ideea ce viza participarea activismului inconştient în organizarea formelor 
superioare de comportament, integrarea şi dezorganizarea strucurilor personalităţii, 
idee regăsită mai ales în lucrările lui Schilder. Acesta refuză să includă 
inconştientul în categoria fenomenelor şi proceselor psihice conştiente, 
considerâdu-l mai mult o zonă de interferenţă biologic (fiziologic) şi psihologic, 
acceptând totuşi existența unei anumite zone periferice a conştiinţei care trece 
nemijlocit în sfera inconştientului, zonă care reprezintă un depozit al 
comportamentelor difuze, nediferenţiate al activităţii intelectuale şi senzoriale, al 
stărilor afective, al atracțiilor şi tentaţiilor profunde, pe fondul energiei încorporate 
în această zonă. 

Interpretările legate de inconştient, şi mai ales de rolul său în activitatea 
psihică şi implicit în comportament, sunt foarte diverse şi contradictorii. W. James 
percepe inconştientul prin rolul său dinamizator şi reglator în cadrul manifestărilor 
psiho-comportamentale, considerând descoperirea inconştientului ca fiind cea mai 
importantă descoperire a psihologiei şi pasul cel mai semnificativ înregistrat în 
vederea explicării ştiinţifice a conduitei umane. Inconştientul se înscrie în spaţiul 
ştiinţific prin intermediul psihanalizei, adică prin psihologia freudiană. Freud 
începe teoria sa legată de inconştient prin critica absolutizării datului conştient şi a 
negării unei posibile organizări verticale diferenţiate a vieţii psihice. Potrivit tezei 
freudiene legate de acest fenomen psihic, care este inconştientul, şi care se 
constituie în una din premizele psihanalizei, procesele psihice ar fi în ele însele 
inconştiente, iar cele conştiente nu sunt decât acte izolate, fracțiuni ale vieţii 
psihice totale. Freud concepe viaţa conştientă doar ca un strat superficial al unor 
adâncimi în care domină inconştientul. În lucrarea Traum deutung (Interpretare 
viselor) arăta că inconştientul devine o sferă psihică ireductibilă, elaborată pe baza 
unor legi deosebite de cele care guvernează formarea şi desfăşurarea proceselor 
psihice conştiente. Cele mai importante sunt legile refulării, comprimării, amânării, 
regresiunii etc., iar dimensiunea fundamentală a sferei inconştientului este energia 
care, în desfăşurarea dinamică, se exprimă în impulsuri, tendinţe, dorinţe, instincte 
etc., influențând, într-un mod esenţial, comportamentul. Printr-un asemenea 
mecanism pot fi explicate unele tulburări psiho-comportamentale, la care 
contribuie unele fenomene psihice, cum ar fi refularea, reprimarea unor dorințe, 
frustrarea, trecute în plan inconştient, care ulterior vor apărea în sfera conştientului, 
susținând asemenea menifestări şi tulburări comportamentale. 

Categoria principală a efectelor refulate o constituie, după Freud, tentaţiile şi 
dorinţele erotice acesta susținând că fenomenul refulării apare încă din primele faze 
ale copilăriei, cînd se formează primele reprezentări despre ceea ce este interzis 
adică nerealizat — neîmplinit sub raport erotic. Această teză freudiană este amplu 
dezvoltată în lucrările consacrate eroticii infantile, şi unde analizează complexul 
Oedip şi complexul Electrei, pe fondul raporturilor instituite între copil/părinte, 
instituindu-se din punct de vedere sexual — al sexului deținut de părinţi şi copii, 
raporturi asimetrice. Energia care alimentează sexualitatea copilului este „libidoul, 
acesta fiind considerat drept principala forță motrică a vieții psihice, determinând 
pe de o parte întreaga bogăție a trăirilor psihice, iar pe de altă parte tinzând să 
distrugă interdicțiile impuse de mediul social şi de normele etice restrictive legate 
de unele manifestări comportamentale, mai ales de ordin erotic şi sexual. Pe acest 
fond al libidoului refulat, a energiei erotice refulate, Freud explică şi comporta- 
mentul agresiv şi destructiv, acestea având la bază aşa-numitul „instinct al morţii”, 
alături de cealaltă energie constructivă, creatoare şi generatoare de plăceri ale 
vieţii. Acest dualism al vieţii psihice este conceput ca o luptă între viață şi moarte, 
între Eros şi Thanatos, pulsiunile morţii conducând la destrămarea şi distrugerea 
unităţilor vii, adică la întoarcere spre starea anorganică, cea de repaus absolut, 

scopul final al instinctelor morţii constând în întoarcere la forma primară a materiei 
anorganice. Sexualitatea este asociată energiilor pozitive — Erosului, şi nu mai 
apare ca o forță perturbantă întrucât erosul tinde nu numai la perpetuarea şi 
răspândirea vieţii, ci şi la naşterea unor entităţi noi. 

Pe acest fond al perpetuării vieții şi al extinderii energiei pozitive care stă la 
baza creației, Freud desprinde, alături de instinctele morții, instinctele vieții, 
acestea fiind identice cu instinctele sexuale şi îşi au originea în diferitele zone 
corporale, numite de Freud zone erogene. Energia pe care o utilizează instinctele 
vieții, emergente unei asemenea zone erogene (partea corpului sensibilizată prin 
substanţe chimice — hormoni, pe care la secretă glandele sexuale) poartă denumirea 
de libidou, ceea ce în limbajul freudian desemnează exclusiv energia sexuală, 
energie corespondentă instinctelor vieții, fără a desemna însă vreo altă denumire 
dată energiei negative specifică instinctelor morții. El identifică aceste instincte 
prin anumite comportamente agresive, culminând cu actele suisidare şi cele ale 
crimei, pe fondul urii şi egoismului — a exacerbării supraeului, agresivitatea 
permiţând individului să depăşească barierele care se opun satisfacerii trebuinţelor 
individului. Raportul dintre Eu şi supraeu este foarte complex, după Freud 
constituindu-se într-o sursă şi factor cauzal al unor comportamente extreme, cum ar 
fi sinuciderea. Supraeul, redefinit de R6heim în lucrarea sa Psyhoanalisis and 
Anthropology prin agresiune inconştientă întoarsă contra Eu-lui, poate exercita 
asemenea acţiune agresivă asupra Eu-lui (perceput ca principal agent al instinctelor 
vieții şi principal instrument prin intermediul cărora sunt satisfăcute nevoile 
corporale fundamentale), putând merge până la distrugerea Eu-lui, individul 
devenind atât de nesatisfăcut de sine, încât poate recurge la sinucidere. Asupra 
acestui comportament vom insista în altă parte a capitolului aşa că nu vom insista 
aici şi acum. 

Acest raport dintre inconştient şi comportament este amplu analizat şi de 
discipolii lui Freud, printre care se desprinde A. Adler, şi care pune la baza genezei 
comportamentului relațiile care leagă personalitatea umană cu ambianța sa socială, 
depăşind tendinţele şi tentaţiile înnăscute, prin tendințe şi trebuinţe superioare, cum 
ar fi cele legate de procesul autoafirmării. Alţi reprezentanţi ai psihanalizei, ai 
neofreudismului, explică acest raport dintre inconştient şi comportament, în 
maniere relativ similare idolului lor, sau uneori criticându-l pentru unele exacerbări 
ale rolului inconştientului şi implicit al libidoului. Aşa cum am arătat, unii dintre 
aceştia pun un accent mai mare asupra influenței mediului în raport cu 
comportamentul, alții supraestimează rolul relațiilor interpersonale (Sullivan), sau 
alţii, pe o poziţie mai conservatoare, cum ar fi Horney, acceptă principalele teze ale 
lui Freud despre rolul inconştientului în viaţa psihică. 

În lumina noilor teorii ce vizează acest raport inconştient/comportament, 
implcit a modelului de organizare a sistemului psihic prin cele trei niveluri ale 
psihicului şi personalităţii (conştient, subconştient şi inconştient), comportamentul 
este perceput ca un ansamblu ordonat şi logic coerent de secvenţe care are şi el, la 

rândul său, o organizare foarte complexă în plan psihologic, fiind condiţionat de 
eterogenitatea factorilor implicați în dimensiunea conştientului şi inconştientului. 
Desigur, de cele mai multe ori actele noastre devin conştiente, implicând în mai 
mare măsură nivelul conştient al psihicului. Există însă destule situaţii când ne 
manifestăm mai ciudat, prin prisma inconştientului, când, de regulă, raţiunea este 
„ecranată”, diminuată de încărcătura afectivă, anumite emoţii negative reducând 
spaţiul raţiunii în favoarea celui irațional şi inconştient. Printr-un asemenea 
mecanism al ecranării conştientului de către inconştient, al raţiunii de către 
afectivitate, au loc unele comportamente agresive şi delincvente, comportamente 
scăpate, de regulă, de sub controlul conştientului. 

Printre multiplele forme ale inconştientului în contextul vieţii cotidiene, un rol 
deosebit revine inconştientului automatizat, obiectivat într-o gamă diversă de 
instincte, comportamente  instinctuale şi reflexe necondiționate.  Instinctele 
reprezintă un complex structural al vieţii psihice ce cuprind un grup divers de 
procese, diferite ca structură şi funcție, adică forme de viață psihică comune omului 
şi animalelor, şi manifestări deosebit de complexe şi nuanţate, atât prin natura lor 
proprie, cât şi prin structura comportamentelor de care se leagă acest tip de 
manifestări. Există unele categorii de animale inferioare, a căror viaţă şi activitate 
este ordonată în raport cu aceste comportamente instinctuale (furnici, albine, 
termite, viespi), fiind vorba despre o aşa-numită viață de relaţie şi unde organizarea 
„socială” a acestora are la bază asemenea instincte obiectivate prin nevoi sau 
trebuinţe, pe de o parte, sau prin instictele ce vizează organizarea şi conduita 
acestora în vederea satisfacerii unei asemenea nevoi. În cadrul acestor structuri 
„sociale”, rolurile sunt strict distribuite, genetic, în raport cu modelele 
comportamentale instinctuale, care în cadrul speciei umane depăşesc un asemenea 
criteriu natural, comportamentul având o etiologie şi structură mult mai complexe, 
la fel şi registrul instictelor şi cel al comportamentelor specifice instinctelor. După 
tipul lor, instinctele pot fi de mai multe tipuri, tipologie diferențiată de la un autor 
la altul. Prescott împarte instintele în trei grupe: fiziologice, sociale şi 
egointegrative, iar Edwards şi Murray le delimitează în următoarele categorii: de 
activitate, de autoamânare, de adunare, de autonomie, de sociabilitate, de înţelegere 
umană, de ajutor, de dominație, de autoapreciere, de pregătire pentru ajutor, de 
schimbare, de răbdare şi de heterosexualitate. Alţi autori acordă un rol deosebit de 
important stării de echilibru sau stării constante a mediului fiziologic intern al 
organismului, homeostaziei, printre aceştia situându-se W.B. Cannon, după care 
acest fenomen ar reprezenta tendința generală de menținere şi restabilire (în cazul 
tulburărilor psihice şi psihofiziologice) a stării de echilibru psihic şi somatic a 
ființelor vii. Prin natura lor, instinctele urmăresc satisfacerea potenţială a 
tendințelor sau nevoilor fundamentale ale organismului, contribuind astfel la 
menținerea unei stări de echilibru a personalităţii. Viaţa însăşi este, după J. Bordet, 
lupta pentru menţinerea unui echilibru în permanență amenințat, instinctele fiind 
acele mecanisme psihice care contribuie la menţinerea echilibrului psihosomatic al 
individului. 

Inconştientul automatizat se regăseşte şi totodată influențează reflexele 
necondiționate, înnăscute, care şi ele sunt de mai multe tipuri: 

— de tip A, care includ: salivaţia, deglutiţia, masticaţia, clipitul, reacţiile 

vasomotorii; 

— de tip B: reflexele stato-tonice şi reflexele de orientare; 

— de tip C: refexele mimico-vegetative. 

Alături de acestea mai există o serie de reflexe necondiționate complexe, cu 
caracter de conduite, cum ar fi: 

— reflexul alimentar, de căutare şi procurare a hranei; 

— reflexul de apărare faţă de pericolele care ameninţă din exterior; 

— reflexul de orientare, reprezintă reacţia la apariţia oricărui excitant nou în 

câmpul perceptiv al subiectului; 

— reflexul de investigație, cercetare, legat de investigarea realității, a 

obiectelor etc.; 

— reflexul de reproducere, legat de perpetuarea speciei. 

Desigur, asupra comportamentelor se resimt şi influenţele reflexelor conditi- 
onate, dobândite prin învăţare şi care se constituie într-o legătură constantă a 
agentului exterior, a stimulului cu activitatea de răspuns a organismului, fiind o 
legătură temporară dintre excitant şi răspuns — comportament. Printre asemenea 
reflexe condiţionate şi care au la baza lor mai mult dimensiunea inconştientă, se 
situează deprinderile şi aptitudinile pe care le vom analiza în continuare. 


Rolul deprinderilor şi aptitudinilor în determinarea 

comportamentului uman 

Fiind definită ca o componentă automatizată a activităţii, caracterizată prin 
desfăşurare în afară sau prin reducerea controlului conştient, deprinderea este o 
componentă instrumentală a personalității, alături de aptitudine, devenind şi 
însoțind totodată acţiunile desfăşurate de individ, implicit comportamentul 
acestuia. Această structură rezultă din exersarea repetitivă a unor acţiuni, şi se 
fondează pe un stereotip dinamic, nereducându-se doar la sfera motricităţii- 
mişcării. În funcţie de unele criterii ce operează în diferenţierea lor, a analizatorului 
implicat, ele pot fi: perceptive, mnezice, afective şi verbalologice (deprinderea de a 
vorbi corect, coerent, fluent, plăcut şi impresionant). După alţii, deprinderile s-ar 
clasifica în: deprinderi intelectuale (componentele gândirii), deprinderi motrice (în 
domeniul sportiv specifice ar fi mânuirea armamentului individual, demontarea şi 
montarea unei instalații etc.), deprinderi senzoriale. 

Reprezentate de nişte scheme desfăşurate de acţiune, organizate rapid, deprin- 
derile constituie, în acelaşi timp, noutăţi ale acţiunii. Nota definitorie a deprin- 
derilor o reprezintă automatizarea secundară a activităţii conştiente, aplicată atât 
actelor activităților intelectuale, cât şi celor motrice, nefăcându-se discriminare 
între aceste activităţi. 

Aşa cum am anticipat, deprinderile şi aptitudinile sunt strict legate de acţiunile 
şi activitățile umane, implicit de comportamentul acestora. Important este să 

desprindem modul de influențare şi determinare a acestor însuşiri în manifestările 
comportamentale (motorii, verbale, acţiuni, reacţii etc.). 

În această analiză plecăm de la premiza conform căreia aptitudinile şi 
deprinderile se organizează şi se afirmă în cadrul activităţilor umane şi prin 
activitățile desfăşurate pe care, evident, le influențează şi determină uneori. 
Spunem uneori, întrucât nu toate comportamentele, acţiunile sunt determinate de 
aptitudini şi deprinderi: le implică, dar nu sunt determinate de acestea întotdeauna. 
Ele sunt presupuse în activitatea creativă şi mai puţin în celelalte activități 
rutiniere. 

În mare măsură, aptitudinile şi deprinderile determină şi comportamentul 
sportiv, unde o seamă de calităţi ale proceselor şi însuşirilor psihice determină şi 
diferențiază anumite tipologii comportamentale.  Cunoştinţele,  priceperile, 
deprinderile şi aptitudinile sunt indispensabile acțiunii şi comportamentului, 
îndeplinirii obiectivelor, sarcinilor, atribuţiilor la nivel performant sau satisfăcător. 
Aptitudinile sunt necesare, dar nu şi suficiente. 

Pentru îndeplinirea acestor obligații, atribuţii şi normative sportive sunt 
necesare şi implicate, totodată, mai multe tipuri de aptitudini generale şi specifice: 
aptitudine generală este inteligența. Coeficientul de inteligență cu care se măsoară 
această aptitudine trebuie să fie peste mediu sau cel puţin mediu (Q.I. = 90-100). 
Inteligența face posibilă rezolvarea mai rapidă şi eficientă a unor situaţii noi de 
către individ, facilitează înţelegerea rapidă şi de durată a informaţiilor predate, 
precum şi integrarea funcțională în colectivităţi, subunități. Un rang al lui Q.I. de 
sub 90 îl face pe sportiv inapt în îndeplinirea obiectivelor şi formării competenţelor 
sportive prevăzute şi implicate în statusul şi rolul său. 

Această aptitudine generală, nu numai că influenţează comportamentul uman, 
ci la rândul său influențează şi chiar determină şi alte aptitudini mai speciale, mai 
de profil: aptitudinile tehnice, organizatorice, de conducere etc. 

La nivelul personalităţii, aptitudinile se structurează în ansambluri complexe, 
deci ele nu acţionează în mod izolat, ci se clasifică după mai multe criterii. 

1. După natura proceselor psihice, pot fi: 

a. aptitudini senzorial-perceptive (acuitate auditivă, acuitate vizuală, 
acuitate olfactivă etc.); 

b. aptitudini psihomotorii (intensitatea şi forța mişcărilor, rapiditatea 
preciziei şi coordonarea mişcărilor, viteza de reacție la anumiţi stimuli); 

c. aptitudini intelectuale (inteligență, aptitudine pentru învăţare, forța 
memoriei). 

2. După complexitatea activităților, sunt: 

a. aptitudini simple, care permit realizarea superioară a unei singure 
operaţii şi care utilizează o singură funcție psihică (a vedea la distanță, a 
măsura distanţele, a diferenţia excitanţii sonori, luminoşi, olfactivi); 

b. aptitudini complexe, care contribuie la buna desfăşurare a unor tipuri de 
activități, prin intermediul mai multor funcții psihice (aptitudinile 
sportive sunt de tip complex). Ele prezintă o compoziţie, o structură 

operaţională ce diferă de la individ la individ în funcție de trăsăturile lui 
de personalitate. 

3. După sfera activităților în care se manifestă, pot fi: 

a. aptitudini generale, care intervin şi se regăsesc în cele mai diverse tipuri 
de activităţi, permițând manifestarea individului ca ființă umană în 
mediul său de existență (inteligenţa, spiritul de observaţie, puterea de 
concentrare, flexibilitatea gândirii, distributivitatea atenției). Exemplu: 
inteligența deschide perspective de reuşită în orice domeniu, fiind 
necesară tuturor categoriilor socio-profesionale; 

b. aptitudini speciale, care se concretizează în domenii de activitate bine deli- 
mitate: aptitudini tehnice, muzicale, matematice, pedagogice, sportive. 

Obiectul analizei noastre îl constituie particularităţile aptitudinilor sportivilor, 
aceasta întrucât ele influențează şi determină reuşita activității şi conduitei 
acestora. Pe lângă multiplele aptitudini senzorial-perceptive (acuitate vizuală şi 
auditivă), un rol determinant în activitatea sportivă şi în asigurarea succesului 
revine aptitudinii pentru conducere-management. Capacitatea de cunoaştere, 
influențare şi de a conduce pe alții, de a se face ascultat şi înţeles, de a fi 
convingător în ceea ce spune şi face, de a le câştiga încrederea subordonaţilor. 
Adevăratul manager provoacă nu teamă, ci entuziasm, nu o penibilă încordare, ci o 
veritabilă dăruire de sine. Un rol fundamental revine exemplului personal al 
managerului. Evident, aceste aptitudini vor influența atât comportamentul său 
propriu, cât şi pe cel al subordonaților. 

Determinante pentru orice manager apt de comandă sunt aptitudinile psiho- 
logice; posibilitatea de a înţelege subordonații printr-o transpoziţie imaginativă şi 
afectivă (transpunerea dintr-un sistem original într-altul nou). Totodată intervine 
tactul şi priceperea în munca cu oamenii, mobilizarea şi educarea lor. Este necesar 
să manifestăm încredere în forțele şi capacităţile subalternilor, să le stimulăm 
siguranţa şi încrederea în sine, şi să nu-i demobilizăm şi complexăm față de 
acțiunile ce urmează să le întreprindă. 

Pe lângă aptitudinile psihologice, necesare pentru actul de conducere, sunt 
necesare şi implicate, totodată, aptitudini similare sau identice cu cele pe care le 
presupun diversele profesiuni din viața civilă: aptitudini tehnice, administrative, 
ştiinţifice, pedagogice şi psiho-sociale. 

Domeniul sportiv, pe lângă aptitudinile enumerate mai sus, implică şi o altă 
categorie de aptitudini specifice (aptitudinea tragerii precise la ţintă, la tir, care ar 
implica aptitudini speciale, cum sunt: acuitatea vizuală, aprecierea exactă a 
distanțelor, coordonarea vizual-motorie, echilibrul emoţional. De asemenea, 
trăgătorul trebuie să dispună de rezistență neuropsihică, să poată rezista şocului 
provocat de recul şi detunătură. Pentru tragerea într-o țintă mobilă sau din mers, 
spre deosebire de aptitudinile elementare prezentate mai sus, mai sunt necesare 
rapiditatea reacției şi aprecierea vitezelor cu care se deplasează ţinta şi trăgătorul, 
acestea fiind necesare de a fi corelate). 

14.1.4. PERSONALITATE ŞI COMPORTAMENT 


După cum am observat din secvența anterioară, între psihic şi comportament 
se instituie permanente raporturi de intercondiţionare, ceea ce conduce în mod 
logic la o asemenea concluzie şi în raportul mai sus menţionat adică dintre 
personalitate şi comportament. Fiind definit ca ansamblu al reacţiilor adaptative - 
obiectiv observabile, pe care un organism prevăzut cu sistem nervos le exercită ca 
răspuns la stimulii din ambianţă, comportamentul apare ca o substructură genetică 
şi, totodată, ca un cadru obiectiv al structurilor psihice interne cognitive, afective şi 
motivaţionale, structuri ce definesc şi delimitează anumite tipuri de personalitate, 
ca formă expresivă a acestor comportamente. 

Putem conchide că ceea ce dă coloratură unică acţiunilor şi comportamentului 
individului este personalitatea, aceasta fiind percepută ca organizare unitară 
interioară a structurilor şi însuşirilor psihofiziologice şi nu ca un dat în sine. 

La baza personalităţii, percepută ca un sistem valoric, stă principiul acțiunii 
(intercorelația dintre acțiune şi personalitate a fost analizată de sociologul american 
T. Parsons). În schema generală a acțiunii umane, personalitatea este integrată ca 
subsistem, alături de alte subsisteme, cum ar fi societatea şi cultura. Privind şi 
analizând aceste raporturi din perspectivă dialectică, personalitatea înseamnă, în 
ultimă analiză, modelul activităţilor şi comportamentelor în care subiectivitatea 
umană se exprimă şi se manifestă în ceea ce are mai esențial. 

Aşa cum am anticipat între personalitate şi comportament se instituie perma- 
nente raporturi de intercondiționare. Aceste raporturi sunt analizate din multiple 
perspective: motivațional, axiologic, normativ, situaţional, teleologic şi sociologic 
(din perspectiva realizării scopurilor, a opțiunilor pentru mijloacele de acţiune), 
ceea ce facilitează integrarea personalității umane în mediul societal. 

Dintr-o altă secvență a capitolului rezultă că schema de organizare şi 
desfăşurare a comportamentului este analizată şi din perspectivă psihanalitică pe 
fondul polarității conştient — inconştient — subconștient, fapt ce structurează şi 
delimitează diverse şi complexe tipologii ale personalităţii, în mod deosebit, a 
personalităţii patologice sau dizarmonice. Definitorie pentru organizarea sistemului 
personalităţii este dimensiunea conștientului, mai ales în reacțiile comportamentale, 
structurate pe dimensiunea selectiv-direcționatoare: în exprimarea opțiunilor, 
atitudinilor, opiniilor, trebuințelor, formarea proiectelor etc., fapt ce-i conferă 
personalității un permanent dinamism. Inconştientul răspunde mai mult reacțiilor 
adaptative la mediul ambiental, natural şi social. În psihopatologie este recunoscută 
şi uneori chiar exagerată influenţa inconştientului şi subconştientului în organizarea 
formelor superioare de comportament, un rol important revenind impulsurilor, 
dorințelor, instinctului în general. Freud absolutizează în aşa măsură rolul 
inconştientului încât îl consideră axul central al structurii personalității şi 
mecanismul funcţional al comportamentului, indiferent de formele sale de 
manifestare. 

Un punct de vedere mai interesant în această analiză îl prezintă orientările 
psihologiei individualiste ale psihanalistului german A. Adller. Acesta pune la baza 

genezei motivelor comportamentului nu tendinţele şi tentaţiile înnăscute, ci 
relaţiile care leagă personalitatea cu ambianța sa socială şi care reflectă procesul 
„autoafirmării”. Se pot desprinde din acest punct de vedere relaţiile de interferenţă, 
sub raportul conţinutului, cu orientarea psihologiei sociale, în speţă a relațiilor — 
statusului deţinut de către indivizi, în cazul nostru de către profesor şi 
elevi/studenţi. Un anumit comportament este adoptat într-o colectivitate de către 
liderul grupului/profesor şi altul de către indivizi egali, din punct de vedere 
ierarhic, elevi/studenți. 

Comportamentul este „acel ceva ce îmbracă rolul” individului şi, ca atare, în 
funcţie de el, este consolidat statusul său. Intrarea efectivă în rol şi satisfacerea 
exigențelor statusului se realizează prin intermediul comportamentului, care, la 
rândul lui, poartă amprenta însuşirilor psihice ale persoanei. Gradul socializării — 
asimilării sarcinilor, obligațiilor reieşite din rol, în speţă a celui de elev/student sau 
cadru didactic, determină anumite comportamente diferenţiate, implicând şi recla- 
mând diverse componente psihice, cum sunt: trebuinţele, aspiraţiile, motivațiile, 
interesele, temperamentul, caracterul, atitudinile, deci personalitatea individului. 
Între rol sau statusul ce desemnează o anumită personalitate şi pe fondul cărui ax 
se structurează aceasta, şi comportament, se instituie o relație de implicație, 
comportamentul însemnând şi desemnând totodată interpretarea efectivă a rolului, 
sistemul de răspunsuri față de anumiţi stimuli externi. Un anumit comportament 
este adoptat într-o colectivitate de către liderul grupului şi altul de către indivizii 
egali din punct de vedere ierarhic, pe fondul unor relaţii orizontale şi de regulă 
informale. 

Comportamentul suportă un proces de specializare şi diferenţiere în funcție de 
anumite variabile independente ale personalității, cum ar fi: vârsta, sexul, mediul, 
ocupaţia, categoria socio-profesională şi, nu în ultimă instanţă, nivelul de instruire 
şi educație. De aceea, ele sunt tipologizate într-o gamă multiplă şi complexă de 
tipologii, cum ar fi: comportamentul sociocultural, comportamentul economic, 
comportamentul politico-juridic, moral etc. şi, evident cel educațional. 

Fără îndoială că la baza oricărui tip de comportament stă latura spirituală şi 
efortul educațional al individului, nivelul conştiinţei individuale şi sociale. Deci 
stadiul dinamicii şi finalității comportamentului uman în mod inevitabil trebuie să 
se confrunte cu probleme de ordin spiritual fiind coroborat cu nivelul conştiinţei şi al 
dimensiunii educaţionale individuale. În funcţie de aceste variabile, comportamentul 
uman se modifică şi cunoaşte anumite modalităţi de manifestare. Literatura de 
specialitate evidenţiază mai multe modalități de influență ale personalităţii şi care 
conduc la anumite modificări ale comportamentului, printre acestea situându-se 
întăririle şi pedepsele. 


Caracter — comportament 

Aşa cum am anticipat, între caracter şi comportament, mai ales prin prisma 
atitudinilor, se instituie permanente raporturi de intercondiționare, atitudinea fiind 
indisolubil legat de comportament, anticipându-l pe acesta. Spre exemplu, decizia 

individului de a se comporta într-un anumit mod şi nu în altul, exprimă măsura 
consistenţei uneia sau alteia dintre atitudini, gradul ei de reprezentativitate în acel 
moment, având la baza determinării decizionale anumite motive şi interese ce 
susțin prioritatea acestora în raport cu celelalte. Fiind o variabilă psihologică 
latentă, stabilă, structurată în timp în cadrul relaţiilor dintre persoană şi ambianța sa 
(pe fondul determinismului relaţionist) sau ca predispoziţie mentală (pe fondul 
determinismului cognitivist), mai mult sau mai puţin durabilă, de a reacţiona în 
mod caracteristic (favorabil sau nefavorabil) față de persoane, obiecte, situații, idei 
sau idealuri, atitudinea mai implică pe lângă elementele menţionate, o anumită 
motivaţie, concretizată în motive, interese, aspirații şi idealuri, şi un anumit suport 
afectiv, concretizat într-un registru emoţional divers bazat pe principiul polarității 
şi al simetriei, astfel că emoțiile pozitive conduc la atitudini pozitive, iar cele 
negative, la atitudini negative. De aceea, atitudinea este o stare de spirit a individului 
faţă de ceva, care pe fondul subiectivităţii este ierarhizat şi valorizat totodată prin 
prisma acestei dimensiuni subiective. De aici concluzia că atitudinea presupune atât 
cunoaştere cât şi raportare şi valorizare, fiind un răspuns implicit, anticipat şi 
mediator, actualizat de anumiţi stimuli ce comportă anumite semnificații sociale. 
Atitudinea anticipează comportamentul, fiind un comportament virtual-implicit, iar 
acesta din urmă, o atitudine explicită. Atitudinea este expresia organizării selective a 
unei game de fenomene psihice ce coexistă într-o asemenea structură mentală şi 
contextuală care ne permite să anticipăm conduita probabilă pe care o manifestă o 
persoană într-o astfel de situaţie. Spre exemplu, este mai puţin probabil ca un 
individ care simpatizează cu cel care comite un comportament delincvent, să nu 
adere şi să nu-şi exprime şi exteriorizeze o anumită atitudine favorabilă faţă de un 
asemenea individ şi comportament, uneori până la identificare. 

Pe lângă substratul motivaţional şi informaţional-cognitiv, la baza atitudinii 
stau convingerile asupra pozitivităţii şi necesităţii comportamentului. În măsura în 
care este adoptată o convingere pozitivă asupra necesităţii unui anumit act 
comportamental, şi când atitudinea ce premerge comportamentul, un asemenea 
comportament va avea un impact favorabil atât asupra individului cât şi asupra 
colectivităţii. În sens invers, când convingerea este negativă şi/sau diminuată 
asupra oportunității unui anumit comportament, acesta este fie diminuat în 
intensitate, fie cu „vicii de fond”, adică vulnerabil sub raport calitativ al 
caracterului său pozitiv şi eficient. 

Personalitatea nu influențează comportamentul numai prin prisma atitudinii, ci 
şi prin cealaltă componentă a caracterului, trăsătura de caracter. Este suficient doar să 
exemplificăm o asemenea afirmaţie printr-o trăsătură de caracter definitorie, cum ar fi 
responsabilitatea, pentru a înţelege şi anticipa totodată comportamentul unei asemenea 
persoane ce-şi structurează un asemenea comportament pe responsabilitate şi nu pe alte 
elemente imorale şi uneori antisociale. La fel vom putea asocia o anumită stare 
psihică ce defineşte personalitatea, prin trăsătura de caracter cardinală, cum ar fi 
curajul, şi modul de comportare a individului într-un asemenea context. Nu vom 
exacerba problema legată de raportul caracter — comportament, ci vom evidenția doar 

inferenţa logică desprinsă şi în conformitate cu care atitudinile şi trăsăturile pozitive 
de caracter vor influenţa pozitiv şi eficient, manifestările comportamentale, iar în 
sens invers, atitudinile şi trăsăturile negative, vor avea incidență negativă în plan 
comportamental. 

Comportamentul prosocial. Acest tip de comportament, specific uman, nu 
constituie obiect de studiu în psihosociologie decât de două-trei decenii. Termenul 
de „comportament prosocial” lipseşte, surprinzător, chiar din unele dicţionare şi 
enciclopedii de ştiinţe socioumane apărute în ultimii ani. El figurează în 
Dicţionarul de psihologie socială cu înţelesul de „comportament caracterizat prin 
orientarea spre valorile sociale”. 

Deşi recent intrat în vocabularul şi în domeniul preocupărilor psihosociologiei, 
comportamentul prosocial a polarizat interesul multor cercetători, în prezent 
existând un volum însemnat de fapte de observaţie şi date experimentale, precum şi 
numeroase ipoteze şi teorii explicative. Întrucât un asemenea concept este mai 
puţin vehiculat în literatura de specialitate şi cu atât mai puţin regăsit în limbajul 
cotidian şi în practica cotidiană, vom încerca să răspundem la întrebarea: Ce este 
comportamentul prosocial? După sociologul polonez Janusz Reykowski, unul din 
fondatorii noii orientări de studiu, comportamentul prosocial se defineşte prin 
aceea că este orientat spre ajutorarea, protejarea, sprijinirea, dezvoltarea celorlalte 
persoane, fără aşteptarea unei recompense externe. Alţi autori consideră că acest tip 
de comportament poate fi definit ca „acțiunea care nu aduce beneficii decât celui 
ce primeşte ajutor”. În fine, A. Baum, J.D. Fisher, J.E. Singer înţeleg prin 
comportamente prosociale acele acte intenționate care ar putea avea consecințe 
pozitive pentru alţii, fără a se anticipa vreo răsplată. Hans Werner Bierhoff 
menționa cele două condiţii necesare şi suficiente, după opinia sa, pentru 
identificarea comportamentelor prosociale: 

a) intenția de a ajuta alte persoane; 

b) libertatea alegerii, acordarea ajutorului în afara obligațiilor profesionale. 

Acelaşi autor menţiona că D. Bar-Tal, Sharabany şi Raviv (1982) au adăugat o 
a treia restricție: în afara intenționalității şi absenței obligațiilor de serviciu, 
comportamentul să fie realizat fără aşteptarea recompenselor externe. 

Definiţiile puse în circulaţie de autorii citați, precum şi altele pe care nu 
considerăm necesar a le mai reproduce, au meritul de a indica notele esențiale ale 
conceptului, dar îi conferă acestuia un înțeles prea îngust, reducându-l la sfera 
altruismului. După opinia noastră, altruismul nu constituie decât o subspecie de 
comportament prosocial, care trebuie înțeles ca fiind acel comportament 
intenționat, realizat în afara obligaţiilor profesionale şi orientat spre susținerea, 
conservarea şi promovarea valorilor sociale. Astfel definit, termenul de 
comportament prosocial dobândedşte o extensie mai mare cuprinzând fenomene 
foarte variate: ajutorarea semenilor, apărarea proprietăţilor, jertfa de sine pentru 
dreptate, pentru independența patriei. Ajutorarea, protejarea şi sprijinirea 

dezvoltării celorlalți ocupă o poziție centrală în sistemul comportamentelor 
prosociale. În această categorie pot fi incluse manifestările de întrajutorare faţă de 
cei care se confruntă cu unele dificultăți sociale, ca urmare a unor cataclisme 
naturale, sau simplele intervenţii individuale în salvarea unor vieţi care depăşesc 
atribuţiile profesionale, cum ar fi cele ale unui salvamar, salvamont sau unui 
pompier. Tot în cadrul comportamentului prosocial am include ajutorul acordat de 
un individ altei persoane situate la limită şi când un asemenea ajutor implică un 
anumit risc asumat şi anumite sacrificii din partea celui care intervine, cum ar fi 
însoţirea la un punct sanitar a unui accidentat, o mărturie faţă de o anumită situaţie, 
sărirea în ajutorul unei persoane agresate sau supuse unei tâlhării, intervenții cu 
consecințe nu dintre cele mai plăcute din partea celui care intervine. Prin 
comportamentul prosocial sunt scoase în evidență unele calități umane, la cel mai 
înalt nivel, şi implicit unele trăsături caracteriale şi de personalitate în general. 

Comportamentul asertiv. Pe fondul relației dintre caracter şi comportament 
se desprinde o formă specifică a comportamentului, denumită în limbajul de 
specialitate prin comportament asertiv. În esenţă, o asemenea manifestare îşi are 
„originea” într-o anumită trăsătură şi particularitate caracterială, desemnată prin 
asertivitate, prin acesta fiind sintetizată o anumită structură de personalitate 
exprimată prin deschidere, onestitatea şi conştientizarea situațiilor. Comportamentul 
asertiv, emergent asertivității, constă în exprimarea opiniilor şi a face cunoscut 
celorlalți ceea ce simţi, a nu ezita să recunoşti deschis ceea ce poţi şi ce nu poţi 
realiza, exprimarea clară a cerințelor faţă de ceilalți, evitarea formulărilor de prisos 
şi a linguşelii față de superior, evitarea tendinţelor de disimulare şi simulare în 
situaţii nefavorabile. Comportamentul asertiv implică control emoțional respectarea 
intereselor şi sentimentelor celorlalți, promovarea unor atitudini de cooperare şi 
solidaritate şi nu de individualism şi exclusivism. Din păcate asemenea manifestări 
bazate pe asertivitate sunt aproape inexsistente, prevalând comportamentul agresiv 
şi intolerant decât cel asertiv. 


Temperament — comportament 

Personalitatea îşi exercită influența asupra comportamentului şi prin interme- 
diul temperamentului, mai ales prin intensitate, durată şi, nu în ultimă instanță, prin 
calitate. Aşa cum am văzut în capitolul anterior, în cel care am analizat 
personalitatea, din punct de vedere temperamental, se pot desprinde mai multe 
tipuri temperamentale, şi care delimitează în mod tranşant temperamentele 
extreme, colericul de melancolic, resimţindu-se unele diferențieri sub raport 
comportamental şi între celelalte temperamente. Asemenea corelaţii sunt regăsite şi 
în capitolul în care a fost analizat temperamentul, ca o componentă de sine 
stătătoare, precum şi tipologiile acestuia în cadrul sistemului personalităţii umane 
(SPU). 

Pentru concreteţe şi concizie vom reda aceste corelaţii în tabelul 14.1. 

Tabelul 14.1 


Tipul caracterial afectiv 


Comportamentul manifestat 


1. Emotiv — inactiv-primar - 
nervosul 


„Explozii” comportamentale instabile în acţiune; dorința 
de diversitate; stopări ale acţiunii. 


2. Emotiv — inactiv-secundar- 
sentimentalul 


Neangajarea; schemelor de acţiune; apt pentru intervenții 
izolate. 


3. Emotiv — activ-primar- 
colericul 


Tendinţă la eforturi imense; angajare imediată entuziastă şi 
pripită în acţiune; nestăpânire; lipsă de răbdare; eşecul îl 
deranjează într-o mare măsură; repetă acţiunea. 


4. Emotiv — activ-secundar- 
pasionatul 


Valoare sigură dacă este menţinut echilibrul dintre 
emotivitate şi activitate; perseverent; ordonat; acțiunea are 
un caracter regulat, este îndeplinită în ciuda temerilor sau 
obstacolelor. 


5. Neemotiv — activ-primar- 
sangvinicul 


Puțin susceptibil; adaptabil la stres şi încordare; îl satisfac 
toate acţiunile. 


6. Neemotiv — activ-secundar- 
flegmaticul 


Priveşte situația de îndeplinit rece, metodic, minuţios, 
disciplinat, sobru. 


7. Neemotiv — inactiv-primar- 
amorful 


Se încadrează în activitate dacă este dirijat; capabil în 
intervenţiile de echipă. 


8. Neemotiv — inactiv- 
secundar- apaticul 


Minuţios; fără dinamism şi creativitate; reuşeşte în 
sarcinile puţin dificile, care cer răbdare şi regularitate. 


Aptitudine — comportament 

Asemenea celor două componente fundamentale ale personalității, în 
manifestarea comportamentală, mai ales în ceea ce priveşte calitatea acesteia, un 
rol deosebit revine aptitudinilor, adică laturii instrumentale a personalității. 
Asemenea structuri influențează mai mult comportamentul profesional şi acțiunile 
de performanță, acestea nefiind implicate în orice manifestare şi activitate 
cotidiană. Dacă temperamentul şi caracterul devin omniprezente, aptitudinile se 
manifestă mai selectiv asupra comportamentului, orientându-l, organizându-l, 
direcționându-l şi susținându-l totodată. Se desprind în acest sens aptitudinile 
specifice față de cele generale, primele regăsindu-se mai ales în comportamentul 
profesional sau în anumite manifestări preferenţiale, pe când celelalte au o sferă 
mai largă de cuprindere, dar un conţinut mai sărac. Întrucât asupra acestui raport 
dintre aptitudine/deprindere am insistat într-o altă secvenţă a capitolului, nu vom 
mai insista asupra sa, ci vom concluziona cu afirmaţia că toate procesele şi 
fenomenele psihice, începând cu cele senzoriale (senzațiile, percepțiile, 
reprezentările) continuând, cu cele raționale, care implică gândirea, şi cu alte 
procese psihice cognitive, cum ar fi: memoria, imaginația, limbajul sau cu cele 
reglatorii (afectivitatea, motivaţia, voința) au incidență diferențiată asupra 
manifestărilor comportamentale, la fel şi unele tulburări ale personalităţii şi ale 
psihicului în general pe fondul unor aşa-numite tulburări psiho-comportamentale 

care aşa cum am arătat, induc influențe negative asupra comportamentului, 
degenerând în manifestări deviante şi delincvente, aberante şi agresive, şi al căror 
etiologie concură atât factorii psihologici şi  neuropsihologici, asociați 
personalității, cât şi cei sociali şi psihosociali, percepuți în mod diferențiat de către 
fiecare individ în funcție de personalitatea sa. Vom analiza în continuare aceşti 
factori ce configurează etiologia socială şi psihosocială a comportamentului uman. 


14.1.5. CONDIŢIONAREA SOCIALĂ ȘI PSIHOSOCIALĂ 
A COMPORTAMENTULUI UMAN 


Dimensiunile psihosociale ale socialului, în general, participă de la început la 
construcția, funcționarea şi dezvoltarea proceselor psihice, care la rândul lor 
influențează comportamentul uman. Nimic nu există în psihologie şi în 
comportamentul uman care să nu fie influenţat şi condiţionat social şi psihosocial, 
istoria unui individ neputând fi despărțită de cea a indivizilor care l-au precedat sau 
care îi sunt contemporani, pe scurt, de mediul social, prin normele şi valorile 
promovate, prin sistemul valorilor referențial. 

Determinismul social şi psihosocial asupra personalității şi comportamentului 
are un caracter sistematic, realizându-se în diverse moduri şi pe o multitudine de 
căi, a căror cunoaştere de către superiori şi chiar de fiecare individ în parte devine o 
necesitate de prim ordin. Pentru a înţelege mai bine o asemenea condiţionare, vom 
prezenta principalele modalităţi ale condiţionării psihosociale în cadrul unor 
interacțiuni din interiorul unor unități, instituţii de învăţământ. Într-un asemenea 
context social şi psihosocial, modalitățile condiţionării psihosociale asupra acestor 
interacțiuni şi comportamente s-ar obiectiva în: 

— relații interumane stabilite între educatori şi educați, bazată pe coexistență 

activă, cooperare şi intrajutorare; 

— modele de acțiune pe care cel educat şi le însuşeşte, un rol hotărâtor 
revenind exemplului personal al superiorului — modelului comportamental 
al acestuia (felul de a fi, de a acţiona, astfel că modelul superiorului se 
transferă în comportamentul subalternilor, pe fondul discriminării pozitive 
şi a asimilării, devenind conduită individuală proprie); 

— relații de comunicare, în general, limbajul, în special, constituie un factor 
esenţial în direcționarea, construcţia şi corectarea conduitelor individuale; 

— asimilarea şi internalizarea conţinutului informațional acumulat de 
societate, cunoştinţele contribuie atât la definirea profilului profesional, cât 
şi a celui spiritual al individului; 

— integrarea în sistemul relațiilor sociale, prin acordare şi asumare de roluri, 
prin raportarea eficientă la statutele atribuite. 

În ceea ce priveşte acest raport de intercondiționare dintre social/psihosocial şi 

acțiune — comportament —, se poate stabili că acest raport are un caracter legic, 
exprimat prin fapte concrete, observabile şi enunțat teoretic prin următoarea relație 

cauzală dintre condiţionare şi comportament: cu cât este mai perfectă condiționarea 
socială şi psihosocială a individului, şi mai susținută integrarea lui în structura 
socială aparținătoare şi a societăţii în anamblul său, cu atât sunt mai eficace 
acţiunile desfăşurate în context social şi profesional, fiecare individ maximizându-şi 
contribuţia la buna funcţionare a societăţii. Este o lege ce emerge pe fondul unui 
suport praxiologic şi axiologic, şi în contextul căreia dimensiunea eficienţei şi 
condiționarea ei include mai mulţi factori, care fundamentează teoretic conceptul 
de cultură comportamentală. Vom analiza în continuare acest raport dintre cele 
două variabile: cultură comportamentală şi comportament. 

Comportament şi cultură comportamentală. Comportamentul circumscris 
unei asemenea culturi şi etiologii depăşeşte bunul simț şi buna cuviință, implicând 
elemente de ordin cognitiv (nivel de instruire), socializator (nivel normativ şi 
axiologic, concretizat într-un anumit mod de comportare în familie, locuri publice 
şi implicit la locul de muncă), stilul conduitei în relaţiile interumane, atitudinea 
faţă de valorile economice, sociale şi politice, consumul cultural şi petrecerea 
civilizată şi eficientă a timpului liber, conduita decentă în situaţii conflictuale, şi nu 
în ultimă instanță, componenta filosofică a culturii comportamentale, concretizată 
prin atitudini colectiviste — individualiste, umaniste — antiumaniste, optimiste — 
pesimiste. Ar fi bine să fie cunoscut de tot mai mulți că până la mijlocul secolului 
al XIX-lea, cultura comportamentală figura printre materiile de învățământ din ţara 
noastră sub denumirea de „/Hristiotie” (V.A. Urechea) termen preluat de greci, care 
la francezi se numea politețe, iar la noi şcoala moralului. Acestă materie cuprindea 
în conţinutul său toate obiceiurile şi „năravurile cele bune”, lucrarea fiind scrisă, în 
importanță) şi Manualul de bună cuviință întocmit pentru tinerimea şcolară, apărut 
în anul 1890, avându-l ca autor pe M. Strejanu, ceea ce dovedeşte că buna cuviință 
are şi o conotaţie empirică, dar şi didactică, cu implicaţii de ordin etic, ideologic, 
cultural, filosofic, politic, devenind ceea ce a fost, încă din Antichitate, „ştiinţa 
purtării”, tradusă astăzi prin conduită civică sau cultură comportamentală. Au 
existat şi alte lucrări, legat de această temă, care din păcate astăzi este ignorată 
aproape în întregime, cum ar fi Codulu, manierelor elegante, politeță, conveniente, 
civilitatea, copridu legile, regulamentele, uzurile şi exigentiele societăţii cultivate, 
apărută în anul 1870 la Bucureşti şi lucrarea care îl are ca autor pe Filipescu 
Dubău, intitulată Codul uzantielor bunei societăţi sau Arta de a se purta plăcut în 
societate, apărută la laşi în anul 1884. 

În secolul al XX-lea, lucrările cu o asemenea tematică se înmulțesc, mai 
reprezentativ fiind Dicţionarul bunei cuviințe, care conţine maxime şi proverbe, 
selectate şi ordonate de Gh. Paschia, sau lucrarea cu caracter enciclopedic, sub 
redacţia lui P.P. Neveanu, intitulată Dicționarulului de etică pentru tineret. O 
asemenea problematică este regăsită şi la alți autori de regulă în rândul 
psihologilor, psihosociologilor, sociologilor şi antropologilor. 

În ceea ce priveşte această problematică legată de buna cuviință, P.P. 
Neveanu, în lucrarea citată afirma că „buna cuviință este o politețe spontană, 

nedeliberată, ce decurge din înțelepciunea umană, din omenie, şi reflectă 
rapoturile curate ce domnesc în rândurile oamenilor muncii”. Acelaşi autor 
considera că buna cuviinţă înseamnă a intui ce ţi se cuvine ţie şi ce li se cuvine 
altora, şi a te comporta în consecință. Ea nu poate avea nimic în comun cu 
manierele artificiale regăsite în manifestările comportamentale mondene şi elitiste 
(în lumea VIP-urilor), ci este mai degrabă un reflex a fondului moral — uman care 
recomandă să te porți cu alţii astfel încât să nu-i jigneşti sau stinghereşti, idee 
sinonimă cu imperativul categoric kantian. 

Cultura comportamentală şi implicit conduita civică nu sunt fenomene de sine 
stătătoare, ci aşa cum se poate deduce, devine un fenomen social, universal şi 
pluridimensional. Privind caracterul pluridimensional, subliniem faptul că pe lângă 
natura sa etică şi cultural-filosofică, acest fenomen are şi o serie de implicaţii 
sociale, politice, ideologice şi juridice. Aria de cuprindere este mai cuprinzătoare în 
raport cu normele juridice, astfel că aceasta — cultura comportamentală — este în 
măsură să reglementeze interrelaţiile umane şi în domenii în care nu acţionează 
normele juridice, aplicarea acestora din urmă fiind supravegheată de diferite 
structuri ale aparatului de stat, pe când respectarea normelor şi a prescripţiilor 
comportamentale este observată şi controlată de o sumedenie de organizații, 
instituţii, cu un pronunţat caracter obştesc, nestatal, cum ar fi ONG-urile, iar dintre 
acestea Organizţia Pro-Democraţia. Din acest sistem specific de sancţionare a 
comportamentului ce încalcă aceste norme şi prescripţii decurge şi faptul că 
respectarea normelor culturii comportamentale este sub controlul publicului, acelor 
mulţi, al oricui şi oriunde, de unde caracterul universal al aestui fenomen. 

Aprecierea conduitei civice şi a culturii comportamentale presupune un act de 
evaluare, ierarhizare după unele criterii legate de conţinut, semnificaţie, utilitate şi 
frecvenţă în manifestări. Predilecția față de anumite tipuri de conduită este puternic 
impregnată în „conştiița axiologică” a grupurilor (a se evalua o asemenea relație 
conduită — conştiinţă de grup în cadrul unor asociații de locatari sau la nivelul unei 
scări pentru a înțelege rolul unei asemenea forme de conştiinţă), categoriilor, 
comunităților umane, precum şi în sfera motivaţională a individului, în virtutea 
căreia sunt selectate şi stimulate categorii diverse de trebuinţe, interese şi idealuri. 

În activitatea practică cotidiană este regăsită, în mod frecvent, evaluarea 
„bipolară” a conduitei civice, a diferitelor manifestări ale culturii comporta- 
mentale, având un caracter simplificator şi stereotipic. În realitate, ca şi oricare alt 
comportament individual sau social, conduita civică reprezintă în continuu de la 
valenţele pozitive până la cele cu un pronunţat caracter negativ. De aici dificultatea 
evaluării conduitelor civice de a fi pozitive sau negative, de a fi bazate pe 
solidaritate sau individualism, de a fi obiectivate în comportamente prosociale sau, 
dinpotrivă, în comportamente exclusiviste, susținute doar de motive şi interese 
personale. De regulă, conduita civică a unui individ se integrează în sistemul 
conduitei civice al clasei, al categoriei sociale şi implicit al grupului de apartenență, 
constituindu-se într-o concretizare, transpunere a conduitei civice colective la nivel 
individual, fără a fi însă o copie mecanică a acestuia. Se subînțelege că aria de 

cuprindere a conduitei individuale este mai îngustă în raport cu conduita civică a 
grupului, colectivităţii, deoarece individul nu-şi poate interioriza conduita 
colectivităţii în întregime şi în ansamblul său, dar în acelaşi timp este mai bogată în 
conținut, individul interiorizând şi fiind influenţat totodată de o serie de elemente 
ale conduitei altor grupuri, de regulă influenţa fiind mai mult negativă decât 
pozitivă, fiind promovate, în mai mare măsură, atitudinile negative decât cele 
pozitive, în general atitudini pasive şi expectative. 

Fenomenele psihosociale exprimate prin conceptul de cultură comporta- 
mentală fac parte din câmpul psihosocial, adică din ansamblul condiţiilor de ordin 
intern şi extern, dar, mai ales, de ordin interacțional şi comportamental. Aşa cum se 
ştie, situaţiile psihosociale în care se găseşte individul influențează pozitiv sau 
negativ nu numai comportamentul, conduita civică a oamenilor (în opinia unor 
autori fiind sinonimă cu cultura comportamentală sau, dacă nu, cel puţin aceasta 
din urmă o implică şi o influenţează totodată pe prima), ci şi dispoziţiile lor 
sufleteşti — componenta afectivă. Din acest punct de vedere, comportamentele 
individual şi colectiv sunt influențate de climatul psihosocial al structurii din care 
aparţine individul, precum şi de moralul grupului şi cel al individului. 

Privit şi analizat prin intermediul triadei bio-psiho-sociale, omul şi în special 
comportamentul uman se elaborează în conformitate cu schema funcțională a 
psihicului uman (v. fig. 14.1) şi este, totodată, dependent de starea funcţională a 
acestuia. Promptitudinea şi calitatea comportamentului sunt dependente pe de o 
parte de calitatea şi starea funcţională a proceselor de prelucrare psihică, în 
coroborare cu profunzimea achiziţiilor învăţării, şi a gradului lor de structurare şi 
sistematizare, iar pe de altă parte, în forma lor exteriorizată, de anumiţi factori 
sociali, adică de o anumită condiţionare socială, care la rândul său este determinată 
şi dependentă de modelul cultural elaborat şi impus de colectivitatea umană în care 
trăieşte individul. De exemplu, fiecare individ îşi procură hrana, şi-o pregăteşte şi o 
consumă pentru a supravieţui, modalităţile în care face aceste lucruri însă sunt 
extrem de diferite de la o civilizaţie la alta, de la o zonă culturală la alta. Salutul şi 
răspunsul la salut, manifestarea bucuriei sau supărării, căsătoria, viaţa sexuală etc. 
sunt comportamente general umane. Formele lor concrete de realizare sunt însă 
extrem de diferite de la o comunitate umană la alta sau în cadrul aceleiaşi 
comunități umane, de la o etapă istorică la alta. 

Colectivitatea socială, prin sistemul de norme şi valori specifice, decide, 
sancţionează comportamentele dezirabile şi indezirabile, permise şi nepermise. 
Presiunea colectivităţii, prin modul de comportare al individului, răspunde unei 
raționalități sociale mai bine sau mai prost definite, conturate, şi este impusă prin 
sistemul de norme şi valori morale, juridice, religioase, economice, militare, cu alte 
cuvinte prin intermediul controlului social. Presiunea modelelor sociale de 
comportare acționează atât în procesul de determinare a comportamentului, de 
formarea lui (prin socializare şi educaţie), cât şi asupra exteriorizării lui, prin 
sistemul de norme sociale. 

Impactul pihosocial produs asupra acţiunii şi comportamentului se manifestă 
într-un registru divers, presupunând atât conduitei civice pozitive şi responsabile, 
bazate pe o anumită cultură comportamentală, cât şi comportamente aberante, 
deviante şi agresive, comportamente bazate pe anumite tulburări psihice, lipsa 
educației şi socializării şi a acţiunilor ce au la bază liberul arbitru şi a libertății 
înţelese în afara conştiinţei necesității sale. Vom analiza în mod succint asemenea 
comportamente, care din păcate cunosc o varietate şi o diversitate tot mai extinsă în 
formă şi conţinut şi, mai ales, în intensitate şi frecvenţă, devenind fenomene sociale 
perturbatorii stabilităţii şi echilibrului macro- şi microsocial. 


14.1.6. MODIFICAREA COMPORTAMENTULUI 
PRIN SISTEMUL DE ÎNTĂRIRI ȘI PEDEPSE 


Baza teoretică a modificării comportamentului prin sistemul de întăriri şi 
pedepse o constituie mecanismul condiționării operante, studiat de unii repre- 
zentanţi de seamă ai şcolii comportamentiste (Thorndike, Tolman, Guthrie). Într-o 
serie de experimente, ei au descoperit că dacă un anume comportament este în mod 
consecvent urmat de recompensă, comportamentul are o mai mare probabilitate să 
se producă din nou. Acest fenomen începe să fie cunoscut ca „legea efectului”, 
care afirmă că acele comportamente care sunt urmate de consecinţe pozitive vor 
avea tendinţa de a fi repetate, iar comportamentele urmate de consecinţe negative 
se vor manifesta cu o frecvență mai mică. Skinner a extins acest principiu definind 
întărirea nu doar prin faptul că ea pare a fi recompensativă ori aversivă, ci în 
termenii efectului pe care aceasta îl are asupra comportamentului individului. 
Astfel, în condiționarea operantă, dacă un comportament este urmat de un anume 
eveniment-efect şi comportamentul se manifestă cu o frecvență mai mare, atunci 
spunem că respectivul comportament este întărit. Întărirea pozitivă descrie situaţia 
în care comportamentul (de exemplu, punctualitatea) se manifestă cu frecvență mai 
mare pentru că este urmat de consecinţe pozitive (de exemplu, lauda). Întărirea 
negativă descrie situaţia în care frecvenţa unui comportament creşte din cauză că el 
este urmat de omiterea unui eveniment aversiv anticipat (de exemplu, anxietatea, 
acuzele sau reproşurile cuiva). Astfel, termenul de întărire se referă totdeauna la 
situaţiile la care comportamentul creşte în frecvență sau intensitate. 

Alte două tipuri de consecințe (pedeapsa şi nerecompensarea) sunt asociate cu 
descreşterea frecvenţei comportamentului. Pedeapsa descrie situația în care 
comportamentul descreşte în frecvenţă pentru că este urmat de un eveniment 
aversiv. Nerecompensarea frustrantă descrie situaţia în care comportamentul 
descreşte în frecvenţă pentru că este urmat de omiterea unei recompense aşteptate 
(de exemplu, nu va fi lăudat sau premiat). 

Cercetări ulterioare efectuate de O.H. Mowrer au evidențiat nu numai rolul 
pedepselor şi recompenselor în modificarea comportamentului, ci şi importanţa 
deosebită a momentului în care acestea sunt furnizate. De exemplu, dacă un individ 

se angajează într-un comportament inadecvat (nevrotic sau indezirabil social) ce 
conduce la o recompensă imediată mică, dar la o pedeapsă ulterioară mare, 
răsplata, deşi mică, poate fi suficientă pentru menţinerea comportamentului 
respectiv. Cu alte cuvinte, comportamentul cel mai apropiat în timp de recompensă 
este învățat cel mai bine. Ca alternativă, o pedeapsă imediată mică poate duce la 
abandonarea unui anumit gen de comportament, chiar dacă aceasta ar conduce pe 
termen mai lung la o recompensă considerabilă. 

Aceste principii, împreună cu cele rezultate din paradigma condiționării 
clasice, de tip pavlovian, fundamentează, în egală măsură, tehnici psihoterapeutice 
şi demersuri educative. 

Dintr-o perspectivă psihopedagogică, principiile anterior expuse (discutate de 
multe ori prin prisma motivaţiei învăţării) conduc la o serie de considerații: 

1. Cunoaşterea rezultatelor. Dacă rezultatele intermediare sunt comunicate 
elevilor/studentilor, acestea se constituie în factori recompensativi ce fixează 
conduita de succes. 

2. Fixarea obiectivelor. Având în vedere ideea lui O.H. Mowrer privind 
importanța momentului furnizării recompensei, este deosebit de utilă fixarea unor 
obiective intermediare clare şi precise în vederea atingerii unui obiectiv final 
îndepărtat în timp. Evaluările intermediare prin raportarea la aceste obiective vor 
întări corespunzător comportamentul elevilor, pentru elevii mici se pot stabili 
obiective mai apropiate decât pentru cei mai mari. 

3. Utilitatea recompenselor şi pedepselor. Prin internalizare, recompensa 
conduce la ceea ce se numeşte motivaţie pozitivă, iar pedeapsa conduce la 
motivaţie negativă. De asemenea, recompensa externă este asociată motivatiei 
extrinseci, iar cea internă este asociată motivaţiei intrinseci. Recompensa şi 
pedeapsa motivează elevii/studenţii în mod diferențiat, cercetările psihologice, ca şi 
practica pedagogică, confirmând eficiența sporită a recompensei. 

Din cele prezentate reținem că recompensa şi pedeapsa pot fi aplicate în 
maniere diferite şi în grade diverse şi că, doar în măsura în care plăcerea studiului, 
satisfacerea curiozităţii, sentimentul datoriei împlinite se vor transforma în autoîn- 
tăriri eficiente (recompense interne) ale comportamentului valorizat pedagogic şi 
social, se afirmă că educaţia conduce elevul/studentul pe drumul autoîmpli- 
nirii sale. 


14.1.7. TIPOLOGII ALE COMPORTAMENTELOR 


Comportamente aberante 

Tulburările comportamentului sunt definite ca abateri de la normalitatea 
ansamblului de manifestări observabile, trăite de subiect sau manifestate obiectiv 
într-o atitudine socio-morală a indivizilor față de mediul în care trăiesc şi în raport 
cu posibilitățile pe care le prezintă. Sfera tulburărilor comportamentului este foarte 
largă şi nu este unitar definită. În registrul acestor comportamente pot fi incluse 


438 


acele manifestări desfăşurate în fața unui public, care atrag oprobiu (antipaţia) 
publicului față de asemenea acte reprobabile, şi care, de regulă, induc efecte 
negative sub raport atitudinal şi afectiv. Să evidențiem, în acest sens, 
exhibiționismul, onanismul, şi nu numai, acte care sunt sancţionate mai mult moral 
decât juridic, şi care comportă o etiologie diversă, de cele mai multe ori factorii 
psihologici fiind detrminanţi. Printre comportamentele aberante pot fi incluse: 
manifestările exhibiționiste (de regulă limitat la heterosexualii bărbaţi care se 
expun femeilor adulte sau adolescente în unele locuri publice), teribilismul, curajul 
nelimitat, sporturile extreme şi cu un risc ridicat, perversiunile sexuale, 
voyeurismul (plăcerea de a privi actul sexual şi sexul opus), zoofilia, necrofilia, 
extremismul naţionalist, critica exacerbată (criticismul), intoleranţa la frustrare, 
autodramatizarea (exagerarea emoțiilor şi predispoziția spre simulare), jocurile de 
noroc, piromania, cleptomania, transsexualismul, travestismul cu rol dual (ambele 
implicând dorinţa de a trăi şi a se idetifica pentru o anumită perioadă cu sexul opus, 
adoptând manifestări psiho-comportamentale specifice, opuse propriului sex), 
fetişismul şi fanatismul (fie pe fond religios, fie pe fond laic) şi alte manifestări ce 
presupun unele tulburări neuropsihice şi psihiatrice în general, pe fondul unor 
patologii asociate acestor cauze. 


Comportamente deviante şi delincvente 

La baza unor asemenea comportamente stau atât factorii legați de structura 
personalității, în mod deosebit cei ce aparțin structurii caracterului, cât şi factori 
legaţi de unele deficienţe şi tulburări psiho-comportamentale şi neuropsihologice, 
cum ar fi crima, suicidul şi alte manifestări de acest gen. Spre deosebire de 
manifestarea delincventă, care este sancționată juridic, până la privarea de libertate, 
comportamentul deviant induce efecte negative mai scăzute în societate şi 
colectivitate, mai frecvente fiind tulburarea liniştii şi ordinii publice, exacerbarea 
unor libertăţi nepermise şi a unor conduite ce exclud bunul simţ şi buna-cuviinţă. În 
comportament deviant se circumscrie impolitețea şi lipsa bunelor maniere, sfidarea 
prin aroganță şi ignoranță, agresivitatea prin limbaj sau intoleranţa excesivă în 
raport cu unele manifestări, intoleranță precedată, de regulă, de anumite atitudini 
negative şi contestatare. Rezultă, de aici, că această formă de manifestare psiho- 
comportamentală este un fenomen de încălcare a normelor juridice, şi mai ales 
morale, ce statuează şi reglementează raporturile şi relațiile sociale dintr-o sociatate 
istoricească determinată. Comportamentul deviant este determinat de inadaptarea 
socială de natură psihosociologică, psihomorală şi pe fondul unui grad de 
socializare scăzut. Cel care a elaborat acest concept, Th. Sellin, definea şi delimita 
devianţa printr-un ansamblu de comportamente îndreptate împotriva normelor de 
conduită sau îmotriva ordinii instituţionale, comportamente disfuncționale, care aşa 
cum preciza sociologul american R. Merton, ameninţă echilibrul sistemului social. 

Spre deosebire de aceste manifestări, comportamentul delincvent se realizează 
în mod conştient, având determinări precise, fiind un comportament motivat, 
acţiunile producându-se pe fondul unor limite şi vulnerabilităţi de ordin psihologic, 

dar şi de natură materială, cum ar fi furtul, tâlhăria, crima, evaziunea fiscală, şi 
oricare altă formă de manifestare antisocială. Se subînţelege că mai grave sunt 
comportamentele delincvente, care cunosc o recrudescență mai ales în rândul 
tinerilor, prin consumul de droguri şi a dependenței față de acestea, ceea ce 
conduce la grave tulburări psihice, constituindu-se în factori cauzali ai altor 
manifestări deviante şi mai ales delincvente. La asemenea comportamente 
contribuie atât factorii structurali. legaţi de personalitate, cât şi cei psihosociali, 
prin influenţa grupului de apartenenţă şi implicit a liderului acestei structuri, prin 
capacitatea persuasivă de care dispune, adică prin autoritatea carismatică ce 
caracterizează liderii în asemenea structuri. 

Din punct de vedere sociologic şi criminalistic, delincvenţa cunoaşte mai 
multe forme de manifestare, una dintre acestea fiind delincvența penală, concre- 
tizată prin manifestări şi acte, stări care încalcă prevederile normelor juridice, şi ca 
atare nu mai poate fi considerată o manifestare şi un comportament deviant pe 
fondul mişcării de „liberalizare” a diverselor manifestări, într-un aşa-numit cadru 
democratic ce ni-l oferă liberalismul şi democraţia. În cadrul delincvenţei penale 
evidențiem corupția, care are cauze atât de ordin psihologic, sociologic, politic şi 
chiar psihopatologic. Din punct de vedere psihologic, corupţia apare pe fondul unei 
alterări a imaginii şi conştiinţei de sine, în raport cu conştiinţa celorlalţi, şi când 
individul se autopercepe într-o manieră egocentristă şi subliminală, de cele mai 
multe ori pe un fond frustrant şi tendenţios, proiectându-şi aspirațiile şi idealurile 
dincolo de capacitatea şi potenţialul intelectual, material şi financiar de care 
dispune, în vederea îndeplinirii acestora. La baza corupției stau interesele 
individuale şi colective, de cele mai multe ori putând deveni un act antisocial, 
regăsit cu precădere în sistemul politic şi administrativ, la nivelul deciziei, 
desprinzându-se, din acest punct de vedere, corupția politică şi birocratică- 
administrativă. Corupţia este considerată şi ca o abandonare a standardelor 
aşteptate de comportament — de exercitarea rolului de către cei ce deţin autoritatea 
necesară şi legitimă în vederea obținerii avantajelor personale şi/sau de grup, 
abandonare nesancționată juridic până la surprinderea în flagrant a individului ce 
săvârşeşte un asemenea act. 

Prin gradul lor ridicat de complexitate, manifestările deviante şi delincvente 
pot fi privite la nivel de societate asemenea unei unde sinusoidale la a cărei 
extremă se pot regăsi actele de factură imorală (mita, influența), la celălalt capăt 
crima, fapta penală. Interiorul conţine ansamblul manifestărilor delincvente şi 
deviante ce sunt determinate de o serie de factori obiectivi şi subiectivi (limbajul 
violent, nonconformismul, consum excesiv de alcool, precum şi unele tulburări 
psihice şi neuropsihice). Totodată, aceste manifestări sunt rezultatul nemijlocit al 
unor atitudini ostile faţă de normele şi valorile juridice şi morale, faţă de valorile 
sociale, în general. Pentru aceştia, munca nu devine o valoare socială, ci un mijloc 
prin care se pot realiza o serie de asemenea manifestări deviante şi delincvente, 
care, aşa cum vom vedea în continuare, presupun o etiologie diferențiată, printre 
factorii ce conduc la asemenea manifestări regăsindu-se în primul rând cei de ordin 

psihologic, factori ce permit desprinderea unor teorii, printre care mai relevantă 
fiind, din acest punct de vedere, teoria rezistenței la frustrare, alături de teoria 
asocierii diferenţiale, teoria dezorganizării sociale, teoria subculturilor delincvente, 
teoria etichetării sociale. 

Teoria rezistenţei la frustrare explică delincvenţa şi devianţa prin conceptul 
de structură psihică a individului care poate fi ca un adevărat scut de rezistență 
împotriva abaterilor de la normele sociale şi a demoralizării. Dacă structura psihică 
este rezistentă la frustrare, atunci individul este perceput ca un element situat între 
două structuri: o structură socială internă, care influenţează şi determină, şi o 
structură psihică interioară care acționează ca un mecanism de protecție în calea 
frustrării şi agresivităţii. În acest mod apar două elemente ale frustrării dintre 
rezistența interioară şi cea exterioară. În măsura în care apar aceste discrepanțe, 
individul va acționa. Structura exterioară a individului alcătuită din grupurile 
sociale este raportul de concordanță şi mai ales de discordanță cu existența 
exterioară a individului. Aceste decalaje dintre rezistență, toleranță conduc la 
anumite manifestări deviante şi delincvente, uneori în adecvarea şi ajustarea 
anumitor manifestări. În acest sens, un rol important îl au instanţele socializatoare 
şi controlul social. De aceea, individul predispus spre o anumită abatere trebuie 
supravegheat, controlat, de aici şi aşa-numitele situaţii „copil problemă”. De aceea, 
sentimentul de frustrare poate constitui un factor cauzal determinativ al devianţei şi 
delincvenţei. Nu sunt lipsite de importanţă nici celelalte teorii, dar aşa cum rezultă 
din titlu, ele cunosc un conţinut şi cauzalitate ce transcend psihologia individului, 
având mai mult o emergentă socială şi colectivă, decât individuală. 


Comportamente agresive şi autoagresive 

Se obiectivează prin acele fapte constante şi repetitive, cu conținut antisocial, 
cu manifestări de agresivitate şi violență, de cele mai multe ori explozive sau 
premeditate, anticipate, faţă de propria persoană, cum ar fi auroagresivitatea, sau 
față de alții heteroagresivitatea. 

Ca formă deviantă şi delincventă şi care are la bază tulburarea psihică a 
individului, comportamentul antisocial şi agresiv constă în cronicizarea 
incapacității de adaptare într-un anumit context circumscris unei normativități şi 
culturi specifice ce promovează de regulă mai mult norme cu caracter restrictiv şi 
imperativ. O asemenea incapacitate adaptativă conduce atât la violarea unor reguli 
morale, cât şi la atentarea la integritatea fizică, printr-un asemenea comportament 
agresiv şi distructiv, care poate culmina prin omucidere, sau într-un caz mai fericit 
prin afecţiuni fizice şi traume psihice. Etiologia acestor manifestări este diversă şi 
relativ asemănătoare cu cea regăsită în celelalte manifestări psiho-comporta- 
mentale, cum ar fi cele aberante, deviante şi delincvente, şi ţine de latura patologică 
sau de anumite vulnerabilităţi ale structurii personalității individului, în coroborare 
cu factorii exteriori, adică cu condiționările sociale şi psihosociale. Printre formele 
actuale ale comportamentelor agresive şi autoagresive se desprinde terorismul, care 
cunoaşte la rândul său mai multe tipologii, în funcție de cauzele care conduc la 

asemenea manifestări extreme, cum ar fi terorismul politic şi cel internaţional, 
producător de victime în rândul populaţiei terorizate şi implicit a celor care 
săvârşesc asemenea fapte. Pilduitor rămâne în istoria umanității acel 11 septembrie 
2001, când omenirea a cunoscut una dintre cele mai sângeroase manifestări ale 
terorismului, alături de alte acţiuni ale grupărilor ce promovează teroarea şi 
insecuritatea în lume. Comportamente agresive pot fi considerate şi atacurile fizice 
şi de limbaj la adresa altor persoane, mai ales în familie, unde se constată o creştere 
a agresivității între membrii familiei, sau în locurile publice unde relațiile 
interpersonale devin tot mai tensionate, atrăgând asemenea forme agresive care pot 
culmina cu manifestări delincvente. Tot comportamente agresive pot fi considerate 
şi pedofilia, sadomasochismul, flagelarea şi autoflagelarea, cerşetoria în rândul 
minorilor şi utilizarea acestora de către adulţi, şi când li se impune un anumit 
tratament agresiv, până la mutilare, culminând prin comportamente ce cad sud 
incidența patologicului, cum ar fi proncuciderile şi crimele de orice natură. 
Asemenea comportamente agresive se regăsesc la orice vârstă, ele culminând în 
rândul adolescenților şi adulţilor şi depăşind motivaţia instinctivă şi inconştientă, 
într-o etiologie conştientă şi pe un suport motivaţional divers, pe fondul unor 
interese şi aspirații ce impun asemenea manifestări şi care din păcate promovează 
şi intreţin un climat disfuncţional la nivelul întregii societăți. 

Printre cele mai explicite forme ale autoagresivităţii şi comportamentului 
autoagresiv se desprinde conduita suisidară, care se referă nu numai la actul 
propriu-zis al sinuciderii, ci şi alte faze ce preced un asemenea comportament 
autodistructiv, cum ar fi: 

a) emiterea unor idei şi atitudini legate de sinucidere, adică faza latentă a 

actului suisidar; 

b) ameninţarea cu sinuciderea; 

c) veleități ale sinuciderii, în care actul de autoagresiune este schițat, 
concretizat prin unele tentantive (zgârieturi, tăieturi superficiale, ingestie 
de substanţe puţin nocive sau în cantităţi prea mici). 

Conduita suisidară are etiologie diversă şi complexă şi se referă la orice 
acțiune, tendință, comportament de autoagresiune globală, de suprimare bruscă a 
propriei vieţi, în mod intenționat, voit şi conştient, suprimare care, de regulă, are 
valențe simbolice, fiind considerată mai mult ca o renunțare la viață datorită 
incapacității tolerării unor condiţii umilitoare, a unor stări depresive pe fondul unor 
frustrări şi decepții în viaţă, şi care avertizează asupra condiţiei inumane a celui ce 
comite un asemenea act extrem. Se desprinde din acest punct de vedere o aşa- 
numită „sinucidere cronică” a toxicomanilor, alcoolicilor şi a persoanelor cu 
tulburări psihice. 

Faţă de aceste forme ale actului suisidar, se mai regăsesc şi alte comporta- 
mente limitrofe, cum ar fi: autoagresiunile parțiale (automutilările, negativismul 
alimentar etc.), pseudosinuciderile (sinuciderile involuntare, accidentale, comporta- 
mentele impulsive, autoagresive ale bolnavilor cu demență), sinuciderile şantaj (în 
care lipseşte seriozitatea gestului), comportamentul de sacrficiu (moartea este 


442 


privită ca un mijloc de „supravieţuire eroică”), comportamentul de risc (atunci 
când individul nu caută distrugerea, ci tinde spre triumf şi depăşire), sinuciderea 
prin altruism sau solidară, când cel care se sinucide urmează modelul idolului care 
a decedat sau mai ales a recurs la o formă a decesului prin suisid (Emil Durkheim, 
în lucrarea Le suicide). 

Problematica conduitei suisidare este foarte complexă, în etiologia unui 
asemenea comportament şi mai ales în interpretarea sa fiind regăsiți mai mulți 
factori şi teorii interpretative cu titlul de inventar, le vom enumera şi noi pe cele 
mai reprezentative, cum ar fi teoriile: psihiatrice, sociologice, genetice-ereditare, 
sintetice etc. Din registrul acestora, pentru noi prezintă mai mare interes cauzele şi 
teoriile psihologice, adică sinuciderile săvârşite în afara unor determinări 
patologice, deci în afara dezechilibrelor mentale cauzate de unele maladii psihice, 
cum ar fi schizofrenia, depresia şi alte tulburări psihice, pe fondul unor asemenea 
alienări mentale. Din acest punct de vedere, sinuciderea este considerată un act de 
voință, liber consimţit, care apare pe o structură psihologică, vulnerabilă, în 
competiție cu alți factori externi, de mediu, care accentuează aceste limite 
psihologice şi aceste vulnerabilități ale personalității. Sub raport psihologic, şi cu 
atât mai mult psihopatologic, tentativa şi actul propriu-zis (1/5-1/10 sinucideri 
reuşite la adulţi) apar pe fondul unui conflict interior al psihicului (al conştiinţei 
individuale), implicând de cele mai multe ori stările depresive accentuate, imaginea 
deformată a realității, atitudinea față de sine şi cei din jur, avertisment, de cele mai 
multe ori, greu decelabil prin gestul comis, şi care comportă în conţinutul său o 
stare de fapt disfuncţională şi cu consecinţe grave pentru cel ce comite un 
asemenea act. 

La fel ca şi celelalte manifestări comportamentale, şi actul suisidar 
încorporează în sine o etiologie foarte complexă şi diversă, reflectând şi polarizând 
în acelaşi timp trăsăturile definitorii ale personalității, şi nu în ultimă instanță 
funcţiile şi disfuncţiile unor procese, fenomene şi mecanisme ale psihicului uman, 
ca principale componente şi dimensiuni ale disciplinei parcurse şi care se constituie 
în obiect de studiu pentru psihologia generală. 


14.2. Activitate şi acţiune 


14.2.1. DELIMITĂRI CONCEPTUALE 


Pentru a înţelege şi pentru a delimita conceptul de acțiune, faţă de alte 
concepte relativ similare, vom analiza în mod comparativ şi complementar 
noţiunile de acţiune şi activitate. Aceasta deoarece, aşa cum se va putea deduce, 
asupra lor planează încă o anumită notă de ambiguitate semantică, din punct de vedere 
psihologic ele putându-se delimita prin conținut, sferă şi unele particularități. 

Din perspectivă psihologică, termenul de activitate are o altă relevanță 
semantică față de sociologie nesemnificând ansamblul acţiunilor individuale şi/sau 
colective cum uşor s-ar putea înțelege. Astfel, prin activitate se pot desprinde două 
accepțiuni diferite faţă de conceptul de acţiune. Într-o accepţiune foarte largă, 
activitatea este un raport, o relaţie între organism şi mediu în care are loc un 
consum energetic cu o finalitate adaptativă. O formă specifică activităţii este, spre 
exemplu, învăţarea întrucât ea reprezintă o relaţie între cel ce învață şi mediul 
înconjurător, într-un asemenea raport individul depunând un anumit efort fizic şi 
intelectual, adică un consum de energie fizică şi mentală, fără de care nu ar putea 
învăța, desfăşura o asemenea activitate complexă. În acest sens şi din această 
perspectivă, S.L. Rubinstein definea activitatea ca fiind „interacțiunea subiectului 
cu lumea, interacţiunea în care se realizează o atitudine sau alta a omului faţă de 
lume, faţă de ceilalți oameni”. Tot din punct de vedere psihologic şi din 
perspectivă interacționistă, un alt psiholog, A.N. Leontiev, arăta că activitatea „este 
un proces ce realizează o anumită relaţie a omului față de lume şi corespunde unor 
trebuințe specifice”. Din ambele definiţii se observă că accentul cade pe 
interacțiune, pe relaţia omului cu realitatea ceea ce-i conferă atât acțiunii cât şi 
activității un profund caracter sociologic, ele nefiind altceva decât relaţii sociale 
mai mult sau mai puțin normate şi instituționalizate. Nu excludem, desigur, nici 
caracterul psihologic-individualist al acţiunii şi activităţii, cu toate că finalitatea 
oricărei activităţi este mai mult de natură socială, fie exprimată direct, fie indirect, 
infirmând oarecum conotaţia semantică a activităţii în sens restrâns. 

În sensul restrâns, prin activitate înţelegem totalitatea manifestărilor de 
conduită exterioară sau mintală care duc la rezultate adaptative, ceea ce înseamnă 
că activitatea, sub raport psihologic, are mai mult un caracter antropocentric şi în 
mai mică măsură sociocentric, cum îi este specific acțiunii sociale care transcende 
activitatea individuală şi care, la rândul său, ar implica din perspectivă psihologică 
mai multe acțiuni psihice interiorizate, toate împreună formând o anumită 
configuraţie psihică prin care sunt desemnate activităţile psihice în general şi care 
în mod iminent implică conştiinţa scopului coroborată cu o anumită motivaţie şi cu 
anumite mijloace, instrumente necesare realizării activităţii propuse. 

Fie că o denumim activitate, fie acţiune, ambele sunt decisive pentru om şi 
societate. Prin intermediul acţiunilor şi activităților, omul produce modificări atât 
în condiţiile obiective externe, în raport cu mediul, cât şi în propriile lui stări 
interne în raport cu sinele. Prin activitate, omul (luat ca fiinţă generică socializată) 
îşi realizează ideile, scopurile, îşi satisface aspiraţiile şi idealurile, îşi construieşte 
noi proiecte şi idealuri şi în acelaşi timp se adaptează condiţiilor externe sau le 
adaptează şi le transformă potrivit nevoilor şi intereselor sale proprii şi sociale. În 
ultimă instanță, activitatea este resimţită şi percepută ca o adevărată necesitate 
psihologică şi sociologică, ca o cerință imperioasă a integrităţii fiinţei umane şi, nu 
în ultimul rând, a integrării sale socio-profesionale. Cuprinzând în structura sa 
procese şi funcţii psihice, activitatea apare ca fiind o expresie a aspirațiilor, 
atitudinilor, aptitudinilor şi a trăsăturilor de personalitate, precum şi o manifestare a 

întregii personalităţi umane şi, totodată, ca un factor determinant al devenirii şi 
rezultantă a dezvoltării ființei umane. 

Aşa cum uşor se poate deduce, activitatea are o sferă mai mare de cuprindere 
în raport cu acţiunea, din punct de vedere logic prima desemnând genul, iar cea de-a 
doua specia şi ca atare raportul fiind de implicare şi nu de substituire sau chiar 
subsumare. Ca realitate psihică complexă, activitatea umană dispune de o serie de 
elemente structurale care sub raport ierarhic ar subordona şi implica pe lângă 
mişcări, operaţiile şi acţiunile. Totodată prin intermediul lor se pot realiza activități 
propriu-zise şi îndeplinirea obiectivelor şi scopurilor propuse. Nu ne vom ocupa de 
asemenea elemente structurale (mişcări şi operaţii chiar dacă sunt subordonate 
ierarhic şi funcțional acţiunilor), ci vom menţiona doar faptul că mişcările, actele în 
cele mai simple elemente constitutive ale activităţii, acte de răspuns la influențele 
mediului precum operaţiile, subordonate acţiunilor reprezintă mijloacele de 
realizare a acestora. 

Dar să revenim la conceptul de acţiune (care prezintă mai mult interes 
studiului nostru) şi să-l analizăm în raport cu cel de activitate. Acţiunile, după cum 
uşor putem deduce, sunt cele mai mari subunități ale activităţii fiind totodată sub 
raport ierarhic subordonate acesteia din urmă şi, ca atare, nedispunând decât de o 
independenţă relativă în raport cu activitatea. O trăsătură specifică a acestor două 
noţiuni şi care le diferențiază constă în faptul că, din perspectivă psihologică, 
acțiunile se caracterizează prin necoincidența scopului şi motivului, în sensul că 
dispun de un scop propriu dar nu şi de o motivaţie proprie, aceasta din urmă fiind 
emergentă activităţii (rezultă din ea). Aceasta, la rândul său, reprezintă sistemul 
ierarhic superior, cu o structură proprie, specifică şi nu pur şi simplu aditivă (nici 
analogică şi cu atât mai puţin substitutivă sau chiar complementară). Sub raport 
psihologic, activitatea se caracterizează prin faptul că dispune atât de scop cât şi 
de motivaţie proprie, pe când acţiunea are, aşa cum am văzut, mai mult o 
întemeiere rațională deductivă, emergentă, motivaţia fiind dedusă şi implicată 
totodată în dimensiunea motivaţională a activităţii chiar şi atunci când capătă un 
caracter voluntar prin prisma scopului propriu care şi el, la rândul său, este mai 
limitat decât cel al activităţii. Totodată, spre deosebire de acțiune, la nivelul 
activităţii între scop şi motiv, chiar dacă ele se caracterizează prin coincidență, între 
cele două noţiuni psihologice există o diferență calitativă, una vizând latura 
stimulativă, declanşatoare, aspect şi calitate specifice motivului, iar cealaltă scopul, 
obiectivul mintal urmărit, şi care este susținută ca activitate şi de substratul 
motivațional. 

Am insistat asupra acestor raporturi dintre acţiune şi activitate deoarece, aşa 
cum am anticipat, în literatura psihologică şi praxiologică, aceste noţiuni nu cunosc 
o delimitare clară comportând unele nuanţe ale ambiguității şi, mai ales, ale 
identităţii. Spre exemplu, în Dicţionarul de sociologie, articolul „acţiune socială” 
este definit prin: „orice activitate umană semnificativă față de o componentă 
structurală a societăţii, în sensul că este determinată sau determină locul, rolul sau 
funcția respectivei componente în structura şi funcţionalitatea ansamblului vieţii 

sociale”, de unde rezultă o relativă tendință de substituire semantică — conceptuală, 
nefăcându-se referinţă la coincidența sau necoincidenţa scopului şi motivului, fapt 
ce diferențiază acțiunea față de activitate. Desigur, noi vom analiza conceptul de 
acțiune în sens sociologic chiar printr-o uşoară tendinţă de substituire în raport cu 
cel de activitate, uneori până la excluderea acestuia din urmă, activitatea căpătând o 
relevanță semantică mai mare din punct de vedere psihologic decât sociologic, ceea 
ce din ultima perspectivă prezentată poate însemna chiar şi o excludere epistemo- 
logică ceea ce de fapt se întâmplă de cele mai multe ori, în sociologie fiind mai 
frecvent utilizat conceptul de acţiune socială şi nu cel de activitate. Astfel în acelaşi 
dicționar nu există nici un articol referitor la activitatea socială, ceea ce în mod 
implicit conduce la substituirea şi preluarea conotaţiilor acestui concept de către cel 
de acţiune socială. Se subînţelege că sub raport logic şi din perspectivă sociologică 
se inversează raportul dintre gen şi specie, acţiunea socială devenind gen (sub 
raport sociologic şi praxiologic), iar activitatea, prin ceea ce este desemnată 
acțiunea, devine la rândul său specie. 

Şi din punct de vedere sociologic, există unele diferenţe calitative între acțiune 
şi activitate, chiar dacă ele nu sunt aşa de nuanţate. Acţiunea reprezintă adesea un 
element al activităţii, care, la rândul său, presupune un cadru de referință mai 
obiectiv decât acțiunea. Activitatea sub raport structuralist nu reprezintă însă o 
sumă de acțiuni cum lasă psihologia să se înţeleagă, având rolul genului, ci este un 
proces structural complex la nivelul căruia obiectivele conştient formulate 
reprezintă doar o secvenţă, o expresie subiectivă a unei finalități obiective mai 
puţin conştientizate, ceea ce înseamnă că activitatea este dinamizată şi realizată ca 
proces obiectiv prin intermediul acţiunilor care capătă un caracter preponderent 
subiectiv şi voluntar. Spre exemplu, dacă analizăm activitatea socială a unui grup 
social sau a unei colectivităţi (care din perspectivă sociologică înseamnă de cele 
mai multe ori acţiune colectivă sau socială), se va face apel într-o mult mai mică 
măsură la obiectivele formulate de unul sau altul din liderii acestora, deci la 
dimensiunea subiectivă şi chiar voluntară şi arbitrară uneori şi mai mult la 
organizarea ei socială care-i conferă orientare generală şi la condiţiile particulare 
care îi pot explica dinamica. O asemenea referință obiectivă face ca explicarea 
activităţii, spre deosebire de cea a acţiunii fie ea individuală, fie mai ales 
colectivă/socială să ia în considerare preponderent alte elemente care nu 
întotdeauna sunt comune ambelor noțiuni analizate. Asemenea diferențieri 
structurale ar viza, în esenţă: 

a) finalitățile obiective ale actorului colectiv care decurg din configurația 
socială în care acesta evoluează, scopurile, obiectivele, idealurile şi aspirațiile 
formulate la nivelul conştiinţei sale fiind considerate mai mult luări de cunoştinţă a 
acestor finalități; 

b) spre deosebire de acţiune, care datorită delimitării sale în timp trebuie să ia 
în considerare condiţiile concrete în care aceasta are loc, activitatea ca sistem de 
acțiuni desfăşurate pe perioade lungi de timp va trebui să ia în considerare nu atât 

condiţiile concrete, destul de fluctuante şi eterogene, ci parametrii definitorii, 
constanţi ai actorului colectiv; 

c) considerată a fi determinată în mod primar de obiectivele conştient 
formulate şi de cunoştinţele pe care actorul le are, activitatea apare ca fiind mai 
mult rezultatul unor mecanisme obiective de reglare şi de orientare, de tip 
cibernetic. Fiind o succesiune de acțiuni, feedback-ul rezultat din confruntarea 
acțiunilor cu condiţiile, a rezultatelor cu necesitățile, reprezintă un mecanism 
reglator mai puternic la nivelul acțiunilor decât al activităților. De aceea, dacă 
acțiunile se constituie într-un cadru predominant conştient, activitatea este asociată 
mai mult cu un proces de constituire şi de schimbare predominant spontan, fără a 
exclude caracterul său cibernetic şi rolul conexiunii inverse. 


14.2.2. PARADIGME INTERPRETATIVE 
ASUPRA ACȚIUNII UMANE 


Paradigma interacţionistă în interpretarea acţiunii 

Paradigma interacţionistă are la baza fundamentării sale mai multe principii 
teoretice pe care le vom analiza în mod succint. În conformitate cu principiul 
individualismului metodologic, aşa cum arăta şi R. Boudon, orice fenomen social, 
indiferent de natura lui, este întotdeauna rezultatul unor acţiuni, atitudini, credinţe 
Şi, în general, al unor comportamente individuale şi colective. De unde rezultă 
concluzia în conformitate cu care fenomenele, morfologia socială cum denumea 
Durkheim această dimensiune a vieţii sociale, sau dinamica socială în opinia lui A. 
Comte, implică, cu necesitate, acțiunea socială umană, relevându-se caracterul 
conştient al organizării şi dinamicii sociale prin intermediul acesteia. În 
conformitate cu acest principiu, orice fenomen social indiferent de natura lui 
trebuie considerat drept ceea ce este, şi anume produsul unor acțiuni, credinţe sau 
comportamente şi nu altceva. Acest principiu este în mod curent desemnat prin 
expresia „individualism metodologic” şi cu care nu suntem întru-totul de acord în 
explicarea conceptului de acţiune socială, întrucât aceasta nu este suma acţiunilor şi 
comportamentelor individuale, implicând un scop şi o motivaţie ce transcend 
individul şi chiar suma indivizilor. 

Această expresie ce sintetizează primul principiu al sociologiei acţiunii, în 
speţă a paradigmei interacționiste, aparține economistului austriac J. Schumpeter, 
fiind popularizată ulterior de un alt economist, F. von Hayek şi de filosoful K. 
Popper. Desigur, un asemenea principiu nu a apărut nici spontan şi nici ca o creație 
exclusiv individuală, în acest sens existând anumite premise teoretice, însăşi 
sociologia acțiunii (acţionistă) având la bază asemenea contribuţii teoretice, 
intelectuale. Mai întâi trebuie făcută precizarea că nu a existat un consens legat de 
tipul sociologiei care analizează şi interpretează acțiunea apărând astfel mai multe 
denumiri ale sociologiei: sociologia acțiunii, sociologia interacționistă, sociologia 
acționistă şi sociologia acționalistă. Fiecare dintre aceste denumiri prezintă atât 

avantaje, cât şi dezavantaje. Spre exemplu, sociologia acționistă are dezavantajul 
chiar prin faptul că este un neologism mai puţin vehiculat față de celelalte două 
denumiri consacrate acestei ramuri sociologice. Primele două prezintă însă riscul 
de a fi confundate cu unele curente de gândire care nu au nici pe departe 
importanța sociologiei acțiunii în sensul în care folosim această denumire. Astfel, 
se poate confunda uşor sociologia interacționistă cu interacționismul simbolic care 
desemnează o paradigmă sau, mai degrabă, un stil de cercetare sociologică ce se 
caracterizează prin accentul pus pe aspectele simbolice ale relaţiilor de interacțiune 
socială decât pe cele reale propriu-zise. Depăşind asemenea limite vom conveni ca 
terminologie generică şi consacrată în literatura de specialitate pe cea de sociologie 
a acţiunii şi care înseamnă mai mult decât ceea ce delimita sociologul francez A. 
Touraine prin acest termen consacrat, care pentru el semnifica o teorie limitată doar 
la analiza şi interpretarea schimbării sociale, teorie regăsită în lucrarea Sociologie 
de l’action. 

Din punct de vedere istoric şi geografic, sociologia acțiunii ia naştere în 
Germania, chiar dacă cel care o denumeşte este francez. Ea se originează în 
lucrările de referință ale lui M. Weber, cum ar fi Wirtschaft und Gesellschaft 
(Economie şi societate) şi Gesammelte Aufsätze zur Wissenschafislehre (Eseuri 
asupra teoriei ştiinţei) sau Die Protestantische Ethik und der Geist des 
kapitalismus (Etica protestantă şi spiritul capitalismului) sau ale lui G. Simmel, 
Die Probleme der Geschichtstphilosofie (Problemele filosofiei istoriei) tradusă în 
limba franceză. La aceste lucrări se adaugă şi contribuţia altor sociologi, cum ar fi 
E. Durkheim, prin lucrarea sa De la division du travail social (Diviziunea muncii 
sociale) şi în mod deosebit lucrările sociologului american T. Parsons, remarcabil 
fiind în acest sens tratatul consacrat acţiunii sociale, intitulat The Structure of 
Social action (Structura acțiunii sociale), lucrare asupra căreia vom mai reveni 
într-un alt context analitic. 

Dar să revenim la analiza principiului individualismului metodologic trecând 
peste orice izvoare şi premise teoretice care au stat la baza sa alături de alte teorii şi 
lucrări menţionate şi care au fundamentat sociologia şi paradigma sociologiei 
acțiunii, interacţionistă. Acest principiu, care aşa cum am arătat îl are ca autor pe J. 
Schumpeter, a fost întâlnit într-o formă incipientă la Max Weber într-o scrisoare 
către prietenul său R. Liefmann, în care îi scria acestuia: „Nici sociologia ca şi 
economia nu-şi pot avea originea decât în acţiunile unuia, câtorva sau a numeroşi 
indivizi distincţi. De aceea trebuie adaptate metode strict individualiste.” O 
asemenea declaraţie nu rămâne doar în plan epistolar, ci este dezvoltată de 
sociologul german şi în lucrarea de referinţă din acest punct de vedere, Economie şi 
societate, precum şi în alte texte cu caracter metodologic. 

Trebuie făcută distincţia şi remarca necesară între semnificațiile atribuite 
termenului de individualist atât de M. Weber, cât şi de alţi sociologi. În acest sens, 
pe lângă conceptul şi principiul individualismului metodologic, T. Parsons 
desprinde şi conceptul de individualism voluntarist sau în antiteză cu prima formă a 
individualismului metodologic se formulează şi tipul de „colectivism metodologic” 

care reduce adesea voluntarismul la structurile inconştientului colectiv şi în cele 
din urmă la structurile individualismului irațional. Acest concept al 
individualismului voluntarist emerge chiar definiției pe care o dă Parsons acțiunii 
sociale, mai mult într-o manieră weberiană, acțiunea fiind percepută ca o conduită 
umană care este motivată şi orientată prin semnificaţiile pe care „actorul” le 
descoperă în mediul său, de care el este nevoit să țină seama şi cărora încearcă să le 
răspundă. 

Delimitarea diverselor tipuri ale individualismului are la bază mai multe 
criterii, cum ar fi cel metodologic, asupra căruia am făcut referință deja, şi cel 
moral. În sens metodologic, noţiunea de individualism are cu totul o altă 
semnificaţie, ea presupunând doar faptul că pentru explicarea unui fenomen social 
trebuie regăsite cauzele individuale, adică înțelese motivele pe care le au actorii 
sociali în a face ceea ce fac sau de a crede ceea ce cred. Din punct de vedere moral, 
este individualist acel principiu care face din individ sursa supremă a valorilor 
morale, iar societatea este individualistă în sens sociologic atunci când pentru ea 
autonomia individului este socotită ca o valoare dominantă. 

Limitele acestui principiu al sociologiei acţiunii şi respectiv al paradigmei 
interacționiste sunt evidente, pentru unii sociologi acest principiu devenind mai 
mult decât banal sau chiar vulgar căzând sub incidența faptului social şi mai puţin 
sub cel al fenomenului social, care, aşa cum am văzut într-un alt capitol, se distinge 
calitativ şi chiar cantitativ de primul. Printre obiecțiile aduse pe prim plan ar sta 
faptul că principiul individualismului metodologic nu poate fi aplicat decât la 
societățile „individualiste” şi evident mai mult la nivel individual decât social sau, 
cum ar spune Durkheim, ar fi aplicat mai degrabă tipului de solidaritate organică 
decât celui de solidaritate mecanică sau a societăţii de status în opinia lui M. 
Weber. În celelalte tipuri şi formaţiuni ale societății umane, mai ales în societățile 
arhaice bazate pe solidaritate mecanică şi totalitarism, individul nu dispune de 
autonomie reală şi nici chiar grupurile. În asemenea situaţii, acest principiu ar 
deveni irelevant şi inoperaţionalizabil fiind lipsit de pertinenţă şi obiectivare. Se 
subînțelege că acest principiu devine mai mult operaţionalizabil în cadrul activităţii 
individuale şi în cel al faptelor sociale şi în mai mică măsură în contextul acţiunilor 
şi fenomenelor sociale. El conduce mai degrabă spre o viziune şi percepţie socială 
atomistă şi mai puţin interacţionistă având drept finalitate individualismul şi 
egoismul, atitudini antropocentrice şi nu cele sociocentrice specifice solidarităţii 
sociale organice. Astăzi, societatea umană şi implicit cea românească se confruntă 
cu asemenea „„valori” individualiste şi egocentriste la baza acţiunii celor mai mulți 
indivizi situându-se un asemenea principiu al individualismului metodologic şi mai 
ales voluntar, interesele personale devansând cu mult interesele colective şi/sau 
sociale, însăşi acțiunile au un suport motivaţional şi teleologic mai mult individual. 

Totodată, acest principiu depăşeşte sfera individului acţionând şi regăsindu-se 
mai mult la nivelul grupurilor delimitându-se în acest sens aşa-numitele grupuri cu 
scop sau mai explicit grupurile de interese. O asemenea formă de organizare şi 
structurare are efecte sociale mai mult negative decât pozitive, astfel că prioritatea 

individului față de social afectează atât ordinea socială, cât şi progresul social, 
mulți indivizi „coabitând” tangențial cu societatea şi, de cele mai multe ori, într-o 
ignoranță totală faţă de valorile sociale şi morale, acțiunile acestora vizând scopuri 
şi obiective exclusiv individuale şi ca atare opuse societăţii şi colectivități. În 
esenţă, acest principiu este de natură psihologică şi metodologică şi, aşa cum am 
văzut, are un impact mai mult negativ în acţiunile sociale şi umane, fiind mai mult 
aplicat individului şi nu colectivităţii. 


Principiul raţionalităţii sau al comprehensiunii 

În raport cu principiul individualismului metodologic şi voluntarist care de 
cele mai multe ori explică acţiunile umane individuale şi spre deosebire de 
behaviorismul (clasic) iniţiat de J. Watson, neobehaviorismul, fundamentat pe 
cercetările sociale şi filosofice pragmatiste ale lui W. James şi J. Dewey, explică 
comportamentul şi acţiunile umane prin intermediul unor variabile „intermediare”, 
cum ar fi: motivaţia, habitusurile (stiluri de gândire şi acţiune novatoare, originale, 
mod personal de a fi, de a gândi, de a acționa şi de a reacţiona în funcţie de anumite 
cerințe normativ-valorice), stările emotive etc. care adesea se pot transforma în 
variabile „independente” explicative. Cu alte cuvinte, neobehaviorismul încearcă să 
explice cauzele comportamentului uman, adică să regăsească şi să înțeleagă sensul 
comportamentului individual şi/sau social punând mai mult accent pe explicaţia şi 
înțelegerea etiologiei cauzelor comportamentului şi acțiunii — fenomenului decât pe 
analiza fenomenului şi acţiunii propriu-zise. 

De aici şi acest principiu al raţionalității sau comprehensiunii evaluat ca fiind 
al doilea principiu al sociologiei sau paradigmei acționaliste sau interacționiste, 
după cum o analizăm noi, şi care surprinde pe lângă simpla evaluare a 
comportamentului şi acţiunii prin relaţia S — R (stimul — răspuns) şi alte variabile 
independente ce stau la baza explicării comportamentelor şi acţiunilor oamenilor, 
unul dintre factorii etiologici ai acestora fiind chiar influenţa reciprocă a lor, adică 
interacțiunea socială. Prin intermediul acestui concept — al interacțiunii — explicăm 
faptul că indivizii se influenţează în comportamentul şi acţiunile lor şi, totodată, iau 
în considerare în comportamentul individual şi al celorlalți însăşi simpla prezenţă a 
altora care are influență în comportamentul lor propriu. În literatura de specialitate, 
asemenea influențe psiho-comportamentale poartă denumirea de contingență 
comportamentală, fenomen care presupune în mecanismul şi explicarea acţiunii 
comportamentului, principiul sau paradigma interacționistă sau a sociologiei 
acțiunii, alături de alte paradigme şi principii, cum ar fi principiul raţionalității sau 
care mai poartă denumirea şi de postulatul raționalităţii sau de principiul 
comprehensiunii. 

La fel ca şi primul principiu, cel al individualismului metodologic, şi prin 
acest al doilea principiu care stă la baza paradigmei interacționiste şi care, aşa cum 
vom vedea, ocupă un loc foarte important în sociologia acțiunii şi prin care se 
încearcă şi se realizează, totodată, explicarea acţiunii umane. 

Decisivă în elaborarea unei asemenea problematici ce vizează acțiunea umană 
este contribuția marelui sociolog german Max Weber. Acesta a explicitat 
problematica acţiunii umane şi sociale prin intermediul conceptului de „acţiune 
rațională în raport cu un scop”. Modelul pe care el îl are în vedere în această 
analiză este cel al „tehnicii raţionale”: la diferite scopuri — asceza, gândirea, 
cercetarea, memorarea, educaţia etc. — sunt diferite „tehnici” ce permit atingerea lor 
în modul optim. Tehnicile optimizează folosirea mijloacelor pentru acele scopuri; 
ele raționalizează domeniul mijloacelor şi se măsoară în „eficacitatea” acțiunii 
călăuzite de un scop de intervenţie în derularea fenomenelor sociale şi implicit a 
acțiunilor sociale. Esenţa acţiunii raţionale în raport cu un scop constă în folosirea 
adecvată a mijloacelor pentru atingerea unor scopuri date în prealabil şi care nu 
intră ele însele în partea raţională sau raționalizabilă a acţiunii. Nici din acest punct 
de vedere, Weber nu este prea clar în exprimare şi nici chiar în atitudinea 
manifestată în raport cu problematica analizată. Pe de o parte, insistă asupra 
exceptării generale a scopurilor de la procesul raționalizării, iar, pe de altă parte, el 
admite totuşi o raţionalizare a scopurilor. El pune problema scoaterii acestora de 
sub determinarea tradiției şi afectelor (pe fondul raționalității tradiționale şi 
subiective, psihologice) şi plasarea lor sub semnul intereselor. În acest sens, şi pe 
această bază, el realizează o distincţie importantă între „raționalitatea formală” ce 
se referă doar la calcularea mijloacelor pentru scopuri date şi „raționalitatea 
materială” ce se referă la scopuri ca atare, care sunt comparate şi selectate în cele 
din urmă în virtutea consecinţelor. 

În ceea ce priveşte acest raportul dintre raționalitate şi acțiune şi diversele 
tipuri ale raţionalităţii emergente acestui raport, Max Weber tinde să pună scopul în 
seama „raţionalităţii în raport cu o valoare”. În acest sens afirmă că „pur rațional în 
raport cu o valoare acționează cel care, fără a lua în seamă urmările previzibile, 
acționează în serviciul convingerii sale despre ceea ce datoria, demnitatea, 
frumuseţea, prescripția religioasă, pietatea sau importanța unui <lucru> 
indiferent de felul în care par să i se ofere. Permanent [...] acțiunea raţională în 
raport cu o valoare este o acțiune după <porunci> sau potrivit <poruncilor> care 
i se par celui ce acționează că i se adresează lui.” În acelaşi timp şi pe acest raport 
prezentat, Max Weber consideră că în practica vieţii intervine o raţionalizare 
reperabilă sub trei aspecte: adecvarea şi optimizarea mijloacelor pentru atingerea 
unor scopuri date; selectarea scopurilor în funcție de consecințele lor, asumarea 
normativă a unei valori în virtutea convingerii. În acest sens, J. Habermas observă 
că Max Weber a diferențiat conceptul de raționalitate practică sub trei aspecte: ale 
aplicării mijloacelor, stabilirii scopurilor şi orientării în raport cu valorile. Printr-o 
asemenea diferențiere el a obținut conceptele de „raționalitate instrumentală” ce se 
referă la adecvarea mijloacelor la scopuri date şi care se măsoară în eficienţă; 
„raționalitatea alegerii” care se referă la selectarea scopurilor în funcţie de 
consecinţe şi se măsoară în valorile acestora şi „raționalitatea normativă” care se 
referă la promovarea unor valori ca norme în funcţie de forţa lor generatoare de 
unitate şi care se măsoară în penetranţa lor. Primele două ţin de „raționalitatea în 
raport cu un scop”, iar ultima „de acțiunea rațională în raport cu o valoare”, care, 

luate împreună, alcătuiesc aşa-numita „raționalitate practică” şi în interiorul căreia, 
pe plan istoric, s-au înregistrat când tendinţe de extindere a „raționalităţii în raport cu 
o valoare” pe seama „acţiunii raționale în raport cu un scop” (de pildă, cultura 
budistă), când tendinței inverse (cum s-au petrecut lucrurile în cultura modernă 
europeană şi când a putut fi desprinsă o aşa-numită „raționalizare culturală” care 
este identică, după concepţia sa, cu o tendinţă de „desfermecare” a lumii). 

Potrivit concepţiei lui Max Weber despre acțiune şi implicit raționalitate, 
orice acțiune are un sens gândit subiectiv care este înţeles ca ţel de acțiune şi se 
concretizează în diverse scopuri, astfel că ţelurile se sprijină pe interese, valori, 
afecte. Acţiunea umană mobilizează şi organizează mijloace pentru realizarea de 
scopuri. Această acţiune este însă socială, sociologul amintit admițând caracterul 
social al acţiunii: acţiunea este socială, ceea ce înseamnă că conţinutul de sens este 
raportat de la un subiect la ceilalți şi orientat în funcţie de ei. Numai că Max Weber 
nu cercetează acţiunea socială pe planul interacțiunii în care un subiect intră cu alți 
subiecţi, ci doar pe planul calculului mijloacelor pentru scopuri socotite date. Aşa 
cum afirma şi J. Habermas, Weber nu se fixează asupra relaţiei sociale, ci 
consideră drept aspect capabil de raţionalizare numai relaţia scop — mijloc a unei 
acțiuni monologice reprezentate teleologic. 

Pe lângă conceptul de „înţelegere prin interpretare” şi cel de „explicaţie 

cauzală”, Weber utilizează şi conceptele de „înțelegere actuală” şi „înţelegere 
explicativă”. Prin primul concept, cel de înţelegere actuală, se orientează spre 
interpretarea sensului unei acțiuni, respectiv unui enunţ, pe când prin înțelegerea 
explicativă se referă la motivele care au determinat declanşarea unei anumite 
acțiuni sau emiterea unui enunţ, predicţie. În gândirea lui Weber, înţelegerea 
actuală şi cea explicativă sunt percepute şi concepute, totodată, ca fiind amplasate 
la niveluri diferite ale existenței şi acțiunii sociale, între ele existând concomitent 
multiple relaţii. De asemenea, Weber mai desprinde în scop comprehensiv şi 
conceptele de „înţelegere rațională” şi „înţelegere empatică”, concepte relativ 
identice cu proprietățile şi caracterul rațional al înţelegerii şi cel empatic 
(emoţional-artistic). 

În concepţia weberiană, înțelegerea îndeplineşte mai multe funcţii, astfel că 
prin comprehensiune se desemnează o anumită modalitate explicativă şi rațională 
(dincolo de empiric) punând la baza analizei fenomenelor sociale explicaţia şi 
înţelegerea. În conformitate cu sociologia acțiunii şi implicit cea comprehensivă, 
explicarea unui fenomen social presupune, cu alte cuvinte, determinarea 
comportamentelor individuale care îl produc, precum şi posibilitatea de a înțelege 
aceste comportamente. 

Desigur, perspectiva raţionalistă asupra acţiunii este superioară celei 
individualist metodologice şi chiar a altor perspective, cum ar fi: cea relaţionistă, 
behavioristă, istoricistă, psihologist-biologistă etc. Aşa cum este şi denumită, 
această perspectivă sau acest principiu al raționalității pune un mai mare accent pe 
înțelegere şi nu pe descriere, pe fenomenologie, căutând atât explicarea cauzelor 
cât mai ales a sensului acțiunii. Şi aceasta pentru a avea o explicaţie completă şi nu 

de suprafață, depăşindu-se astfel datul faptic — empiricul într-un plan rațional — 
explicativ. 

În ceea ce priveşte aspectul utilitarist al acestei dimensiuni, trebuie precizat 
faptul că dimensiunea comprehensivă a acțiunilor individuale ajută la explicarea şi 
înțelegerea acțiunilor sociale, dar nu se substituie acestora, având o altă etiologie şi 
uneori chiar un alt sens — scop. Să vedem însă ce vrem de fapt să spunem când ne 
propunem să înțelegem sau când înţelegem sensul unei acţiuni, sau mai exact, când 
operăm cu noţiunea de comprehensiune şi în ultimă instanță cu cea de raționalitate. 
Facem precizarea că în literatura de specialitate prin noţiunea de comprehensiune 
este desemnat faptul că există posibilitatea de a regăsi, prin coroborare, cauza 
comportamentului actorului social şi/sau individual, şi că această cauză sau 
complex de cauze pot lua forme diferite, cum ar fi aceea a unei pasiuni sau a unei 
emoții, a unui motiv, interes sau alt substrat motivaţional-conativ în coroborare cu 
o anumită situație mai mult sau mai puțin favorabilă şi cu mijloacele ce permit 
desfăşurarea acţiunii. Cele mai multe explicaţii de factură etiologică se axează pe 
latura motivaţională, comportamentele şi acțiunile fiind explicate prin motive 
întemeiate revendicându-şi în plan etiologic o anumită legitimitate şi am spune noi 
întemeiere motivaţională. 

Un comportament este rațional ori de câte ori este în măsură să ofere pentru el 
o explicaţie ce poate fi enunțată logic şi formal în felul următor: „Este 
comprehensibil faptul că actorul X s-a comportat în maniera Y: într-adevăr, în 
situația în care se află, avea motive întemeiate să facă Y’. Nu întotdeauna 
comportamentele sunt raționale şi cu atât mai puţin comportă o întemeiere 
motivațională de acest tip. Ne referim desigur la actele şi comportamentele 
delicvente (ca să nu mai vorbim de anumite tulburări psihologice) culminând cu 
sinuciderile şi omuciderile sau chiar cu furturile care, pentru cei care le comit, 
devin „raţionale” şi comprehensive (au o anumită explicaţie etiologică şi motivare) 
dar iraționale pentru victimă şi societate. De aceea raționalitatea apare în antiteză 
cu iraţionalitatea, între aceste două întemeieri existând o anumită frontieră care le 
desparte, graniță percepută însă în mod opus sub raport motivaţional şi logic 
încălcându-se de cele mai multe ori normele şi valorile sociale şi colective în 
favoarea motivelor întemeiate ce aparţin actorului şi care sunt nocive şi 
indezirabile totodată celorlalţi indivizi. Nu putem spune nici că individul X, care a 
furat, a avut motive întemeiate să comită un asemenea act, chiar dacă cu bunurile 
obținute prin furt a satisfăcut o trebuință fiziologică, aceea a foamei copiilor, 
familiei lui, şi nici că o anume mamă a avut motive întemeiate să-şi „agreseze” 
copilul deoarece era furioasă în acel moment. Dacă la primul exemplu este regăsit 
ca substrat motivaţional trebuinţa fiziologică, în cel de-al doilea exemplu explicația 
are mai mult un temei irațional întrucât starea de nervozitate nu justifică 
comportamentul agresiv al mamei față de copilul care nu este în măsură să 
înțeleagă o asemenea stare şi mai ales o asemenea relaţie cauzală, copilul 
percepând şi evaluând mai mult actul în sine şi nu relaţia şi cu atât mai puţin cauza 
care determină actul agresiv. 

Ajungem astfel la concluzia că unele comportamente şi acţiuni sunt 
comprehensibile şi raţionale, iar altele compresibile şi iraționale sau, şi mai grav, 
sunt acțiuni incompresibile şi iraționale, ceea ce vizează mai mult patologicul 
decât logica acțiunii. Ne întrebăm cum etichetăm sau apreciem următorul enunţ: 
teroriştii aveau motive întemeiate să comită actele teroriste din 11 septembrie 
2001? Ca fiind raţionale, bazate pe motive întemeiate şi ca atare actele lor erau 
comprehensibile sau iraționale şi comprehensibile (comportamentul şi acţiunea 
acestora aveau o anumită cauză) sau mai degrabă erau iraționale şi incompresibile, 
iraționalitatea negând caracterul comprehensiv al comprehensiunii. Se subînțelege 
de aici că un comportament sau acțiune are un temei raţional şi întemeiere 
motivaţională de o asemenea factură atunci când este comprehensibil dar şi când 
actul devine irațional (dar raţional pentru cei care comit un asemenea act terorist), 
pe un fond fanatic cum s-a întâmplat şi la acea dată în S.U.A. Teroriştii din 
organizaţia Al Qaeda nu aveau motive întemeiate să comită un asemenea act 
terorist, cu un număr atât de mare de victime, printr-o pretinsă întemeiere 
ideologică şi pe un fond revendicativ, vendetist. Chiar dacă fundamentalismul 
islamic şi adepţii acestuia sunt convinşi că pierd teren sub raport ideologic — 
doctrinar, aceasta nu justifică actele teroriste care, aşa cum se ştie, au fost 
condamnate ca fiind iraționale şi au atras oprobiul public al întregii umanităţi 
bazate pe rațiune, judecată, logică ce presupune o anumită întemeiere logică 
exprimată formal prin următoarea propoziţie: Teroriştii nu aveau motive întemeiate 
să comită actele teroriste chiar dacă erau convinşi că S.U.A. şi democraţia sunt 
duşmani de temut al islamismului şi puterii religioase islamice. Această credință 
religioasă şi acest fanatism prin care îşi întemeiază actele teroriste nu sunt un temei 
rațional şi, ca atare, nici acțiunile lor nu sunt raţionale şi uneori nici chiar 
comprehensibile. 

Există şi puncte de vedere şi opinii ale unor indivizi care se pot constitui 
uneori în adevărați apărători ai diavolului, şi aceştia nu numai în rândurile 
islamiştilor sau altor apărători ai actelor teroriste şi al acţiunilor iraționale, ci chiar 
în minţile mai luminate ale unor gânditori şi filosofi, cum ar fi spre exemplu K. 
Popper, ca să nu mai vorbim de unii ideologi ai mişcărilor fasciste şi neofasciste, 
de dreapta şi neodreapta, sau la noi de mişcarea legionară care a avut printre 
ideologii săi filosofi de marcă ai momentului (C. Noica, M. Eliade, P. Tuţea, N. 
Crainic şi nu în ultimă instanță Nae Ionescu). Asemenea atitudini au la bază mai 
mult componenta comprehensibilității decât cea a raționalității, aceşti gânditori 
fundamentându-şi ideologia mai mult prin prisma explicării şi înţelegerii decât prin 
cea a întemeierii raționale şi mai ales a efectelor care au invalidat o asemenea 
pretinsă „raționalitate”. 

Exemplele date şi analizele întreprinse permit desprinderea a cel puţin trei 
tipuri de definiţii ale conceptului de raționalitate. O primă definiție, care are 
atributul de a fi mai îngustă, delimitează un comportament ca fiind raţional atunci 
când are la bază motive fundamentale obiective, definiţie care se deosebeşte de cea 
propusă de Popper, care consideră că la baza raționalității acţiunii — 

comportamentului stau orice fel de motive indiferent de natura lor, acesta fiind de 
fapt sensul larg al definiţiei şi definirii raționalității şi, ca atare, al doilea tip. 

În sfârşit, al treilea tip al definiţiilor raționalităţii are un caracter „intermediar”, 
astfel fiind rațional orice comportament pentru care se poate oferi o explicaţie de 
forma: „X avea motive întemeiate să facă Y, deoarece ..., fără a ne expune 
protestelor şi fără a avea noi înşine sentimentul că am formulat un enunţ 
contradictoriu.” 

Aşa cum vom vedea când vom prezenta tipologia raţionalităţii, între aceste 
definiții există evidente contradicții şi totodată presupun anumite limite şi 
vulnerabilități. Prima definiție, prin prisma aşa-numitei raționalități subiective 
(asupra căreia vom reveni) ajunge să califice drept iraționale comportamente pe 
care majoritatea oamenilor le-ar considera cel puţin rezonabile, pe când definiția 
propusă de Popper consideră raţionale şi comportamentele ce ţin de fanatism sau 
nebunie. Cât despre definiţia intermediară, ea prezintă şi inconvenientul că ajunge 
la o concluzie ce poate părea derutantă, şi anume că, dacă noţiunea de raționalitate 
poate fi definită semantic, ea nu poate fi definită formal — logic. Astfel, definiția se 
bazează pe faptul că un enunţ de forma „X avea motive întemeiate să facă Y 
deoarece credea că Z...” are un sens dacă poate fi completată cu alte enunţuri de 
genul: „deoarece Z era adevărat”, „deoarece Z era verosimil”, „deoarece Z era 
plauzibil” sau într-o formulare mai generică „deoarece X avea motive întemeiate să 
creadă Z, deoarece...” etc. Dacă nu permite asemenea completări poate fi lipsită de 
sens şi, ca atare, propoziția devine iraţională, absurdă. 

Există desigur şi alte tipuri de raționalitate şi alte definiții. Dacă acceptăm 
definiția semantică a noţiunii de raționalitate în conformitate cu judecata X avea 
motive întemeiate să facă Y, deoarece credea că Z este adevărat, plauzibil, 
verosimil, vom înțelege mai bine că întemeietorul acestui principiu al raţionalității 
care stă la baza paradigmei interacționaliste, adică M. Weber a utilizat în mod 
firesc fără vreo justificare şi o altă expresie — tipologie — a raţionalității, pe lângă 
cea subiectivă, pe cea de „raționalitate axiologică” (Wertrationalităt), faţă de care 
unii comentatori au fost șocați. Fapt explicabil deoarece aceştia aveau în memorie 
definiția îngustă a noţiunii de raționalitate care presupunea motive fundamentale şi 
nu orice fel de motiv cum propune Popper în definirea raţionalităţii. Într-un 
asemenea context al definiţiei înguste pare dificil să acceptăm un astfel de tip de 
raționalitate deoarece dacă motivele actorului social trebuie să fie obiective ele nu 
pot lua forma unor judecăţi de valoare (aşa cum se ştie după D. Hume, o judecată 
de valoare nu poate fi obiectivă, axiomă preluată şi de alții). În schimb, noţiunea de 
raționalitate axiologică nu mai este contradictorie dacă este asociată unor afirmații 
acceptabile, de forma „X avea motive întemeiate să facă Y deoarece credea în 
propoziția normativă Z şi avea motive întemeiate să creadă Z deoarece...”. Întrucât 
problematica raționalităţii prezintă o importanță deosebită în planul explicării şi 
înțelegerii unor acțiuni mai mult sau mai puţin raţionale vom aprofunda această 
analiză şi prin intermediul tipologiilor desprinse în literatura de specialitate asupra 
raționalității, demers pe care îl vom realiza în continuare. 

14.2.3. TIPURILE RAŢIONALITĂŢII 


Complexitatea acţiunilor şi mai ales a motivelor care le legitimează şi pe baza 
cărora sunt întemeiate acesteia nu sunt reductibile doar la un număr determinat şi 
limitat de tipuri ale raționaliăţii, existând mai multe tipologii, după cum vom putea 
observa. În mod formal şi în coroborare cu anumiţi predictori ai noţiunii de 
raționalitate (propoziţii logic-formale prin intermediul cărora se pot exprima aceste 
modalități şi totodată se poate desprinde tipul de raționalitate) se delimitează 
tipologiile prezentate în tabelul 14.2. 

Tabelul 14.2 


Predictori ai noțiunii de raționalitate Tipul raţionalităţii 
1. X are motive întemeiate să facă Y, deoarece Y | 1. utilitară 
corespunde interesului (sau preferințelor) lui X 
2. X are motive întemeiate să facă Y, deoarece Y era cel mai | 2. teleologică 
bun mijloc pentru X în atingerea obiectivului pe care şi l-a 
fixat 

3. X are motive întemeiate să facă Y deoarece Y, decurge | 3. axiologică 
din principiul normativ Z, iar X crede în Z şi are motive 
întemeiate să creadă în el 

4. X are motive întemeiate să facă Y, deoarece X a făcut | 4. tradițională 
întotdeauna Y şi nu avea nici un motiv să pună în discuţie 
această practică 

5. X are motive întemeiate să facă Y, deoarece Y decurge | 5. cognitivă 
din teoria — enunțurile Z, iar X credea în Z şi avea motive 
întemeiate să creadă în ea etc. 


Aceste modalităţi formale posibile prin care putem defini formal raționalitatea, 
precum şi altele sunt frecvent întâlnite atât în explicaţiile sociologice a cauzelor 
unor fapte, fenomene şi procese sociale cât şi în explicaţiile de natură 
etnometodologică a unor fapte cotidiene care comportă explicație preponderent 
cazuistică, empirică şi nu exclusiv teoretică. 

Aşa cum rezultă şi din tabelul 14.2, aceste forme şi tipologii ale raționalității 
corespund şi chiar presupun unele distincţii şi chiar o delimitare tipologică mai 
complexă a acesteia. Putem vorbi astfel despre o raționalitate utilitară (primul caz) 
şi de una feleologică (al doilea caz) alături de raționalitatea axiologică (ultimele 
două aparținând lui Weber). De asemenea, se mai operează în explicațiile acțiunilor 
sociale şi cu o aşa-numită raționalitate tradițională (specifică celui de-al patrulea 
caz), prin care se evidențiază faptul că dintre acțiunile inspirate tradiției unele pot fi 
considerate raţionale, deci nu toate (cum ar fi sinuciderea altruistă şi alte acte 
iraționale). Astfel, pot fi considerate iraționale acţiunile şi comportamentele ce pot 
lua forma: „X nu avea motive să facă Y, dar tradiţia cerea ca ...” fiind acceptate ca 
raționale acțiunile ce se pot exprima prin forma „AX avea motive întemeiate să facă 
Y, deoarece întotdeauna a făcut aşa şi nu avea nici un motiv să-şi pună în discuţie 
această practică”. Cât despre al cincilea caz, el defineşte explicit ceea ce este 

denumit prin raționalitate cognitivă, fiind una dintre formele raționalității destul de 
discutate, căzând mai mult sub incidența definiției date raționalității de către 
Popper, deci sensului larg decât celui îngust şi implicit a celui intermediar în 
conformitate cu care este rațional orice comportament pentru care se poate oferi o 
explicaţie de forma „X avea motive întemeiate să facă Y, deoarece...” implicând o 
anumită întemeiere „raţională” cognitivă şi ca atare o raționalitate cognitivă dar 
care, aşa cum uşor putem deduce, nu conferă oricărei acțiuni o anumită raționalitate 
doar prin faptul că devine comprehensibilă prin capacitatea de cunoaştere şi 
evaluare a cauzelor actelor şi acțiunilor întreprinse de individ. 


Raţionalitatea subiectivă 

Acţiunea nu poate fi nici explicată şi nici înțeleasă numai prin scheme şi 
raționamente logice, adică prin ceea ce am desemnat prin raționalitatea obiectivă, 
ci presupune, aşa cum am anticipat deja, şi un alt tip de raționalitate, cea subiectivă. 
În ciuda supleţei şi caracterului lor logic, exclusiv rațional, schemele logice sunt 
adesea insuficiente pentru înţelegerea acțiunii sociale, fapt ce presupune şi unele 
explicaţii mai subiective şi care implică în mai mare măsură cercetătorul în analiza 
şi interpretarea unor asemenea acţiuni, el însuşi fiind un agent al acţiunilor sociale 
sau chiar un obiect. Astfel, pentru acțiunea de a scrie o carte scopul nu este strict 
obiectiv şi ca atare nici obiectivele urmărite nu sunt impersonale, ci este o acţiune — 
activitate de natură să producă şi satisfacţii de ordin afectiv uneori chiar în mai 
mare măsură decât cele materiale — pecuniare. Desigur, nu este exclus succesul sau 
influența ce o poate exercita o asemenea performanţă personală, dar pentru unii 
autori pe prim plan stau sentimentele împlinirii, al lucrului bine făcut şi al efortului 
obiectivat în lucrarea respectivă, ceea ce înseamnă că raționalitatea, care stă la baza 
unei asemenea acțiuni, este mai mult subiectivă şi acţiologică decât obiectivă şi 
utilitaristă. 

Pentru a înțelege mai bine acest tip de raționalitate vom recurge la următorul 
exemplu preluat de H. Simon din psihologia cognitivă experimentală şi bazat pe 
decizia probabilistică ce implică în mai mare măsură incertitudinea decât 
certitudinea: un experimentator îi cere unui subiect să prezică rezultatele unei 
partide de „cap sau pajură” trucate în care în conformitate cu instructajul făcut îl 
„avertizează” că există nu o şansă din două să fie „cap” ca în jocurile obişnuite, ci 
patru din cinci. În mod logic şi obiectiv cea mai bună strategie pentru subiect ar fi 
să prezică de fiecare dată „cap”. Într-un asemenea caz, el ar avea de fiecare dată 
patru şanse din cinci să câştige, dar, aşa cum o demonstrează experienţa, această 
strategie este rar folosită, iar subiectul preferă în general să prezică în mod 
aleatoriu „cap” de patru ori din cinci. Aşa cum afirmă H. Simon, această strategie 
este în „mod obiectiv” proastă, deoarece subiectul nu are şanse de a câştiga patru 
din cinci, ci mult mai puţin, mai exact 68 dintr-o 100 (în conformitate cu teoria 
probabilității). Dar strategia este „în mod subiectiv” un răspuns natural şi raţional, 
la această provocare subiecții considerând că au cele mai întemeiate motive să 


457 


aleagă o „strategie de imitare”, adică să producă o serie guvernată de aceleaşi 
reguli ca şi seria pe care li s-a cerut să o ghicească. Procedând în felul acesta, ei 
utilizează un „a priori” reprezentat de un principiu simplu, rezonabil şi pertinent în 
multe împrejurări dar care, aşa cum am văzut, poate deveni ineficient. 

Acest exemplu ne permite să desprindem şi să subliniem două aspecte 
importante. Conform primului aspect, actorul social îşi mobilizează deseori fără ca 
de fapt să-şi dea cu adevărat seama, tot felul de „apriorisme” ce pot fi eficiente în 
anumite împrejurări şi care sunt mai puţin regăsite în altele. În conformitate cu cel 
de-al doilea aspect, chiar atunci când alegerile — comportamentul conduc la o 
„soluţie” proastă, actorul nu este în mod obligatoriu considerat ca fiind irațional. 
Într-o asemenea situaţie, comportamentul subiecţilor lui Simon va putea fi în mod 
normal explicat printr-o analiză şi printr-un predictor rațional de tipul „avea motive 
întemeiate să aleagă această soluţie deoarece...”. În schimb, o reacţie de formă 
predictivă „nu avea nici un motiv să aleagă această soluție dar...” ar fi fost 
socotită bizară sau chiar ilogică, ceea ce în limbajul sociologiei acțiunii poartă 
denumirea de raționalitate subiectivă şi nu de iraționalitate în sens mai mult 
peiorativ decât în corespondenţă cu realitatea. Se deduce că prin intermediul 
acestui concept — al raționalităţii subiective ne îndepărtăm complet de 
reprezentarea schematică şi rigidă oferită de celelalte forme ale raționalității, în 
mod deosebit de cea obiectivă şi care de cele mai multe ori se constituia într-o 
alegere optimă conform caracterului logic, obiectiv, sau cel puţin satisfăcătoare 
între mai multe soluții posibile. În contextul raţionalităţii subiective, actorul se 
hotărăşte să pornească în luarea deciziei de la unul sau mai multe principii ce îi par 
adaptate problemei care se pune, mizând, totodată, pe un grad de probabilitate mai 
mare de realizare dar care, aşa cum am văzut, în realitate este mai mic, iar 
incertitudinea este mai mare. 

Ceea ce „motivează” alegerea este tocmai acest raport dintre certitudine şi 
realizare care este de cele mai multe ori iluzoriu — deformat, fapt ce conduce la o 
soluţie subiectivă, bazată pe o aşa-numită decizie — raționalitate subiectivă — şi care 
nu este considerată iraţională tocmai acestui „a priori” (care pot fi mai multe) de 
natură variabilă pozitivă dar şi negativă. Chiar dacă aceste „a priori” sunt de cele 
mai multe ori aplicate în mod necritic de agentul acţiunii, comportamentul lui nu 
devine irațional ci este „justificat? de fundamentarea pretins apriorică, adică de 
ceea ce în limbajul cotidian este desemnat printr-un fel de destin — predestinare: aşa 
trebuia să se întâmple, ceea ce se face este fără voia individului, sau ca ceva 
„venind de la sine” (fără responsabilitatea şi voința individului), comportând un 
caracter nu aleator ci iminent şi care nu poate fi evitat, ceea ce conduce la fatalitate 
şi într-un caz mai fericit la predestinare. Într-un asemenea context, motivele 
întemeiate în alegerea deciziei sunt doar nişte pretexte, substratul motivațional 
fiind aproape inexistent, individul declinându-şi responsabilitatea altor forţe care-l 
depăşesc şi pe care le consideră favorabile lui, de unde rolul credințelor în acţiune 
alături de alte motive şi scopuri obiective, problematică asupra căreia vom mai 

reveni. De aici şi forţa credinței — a celei religioase în mod deosebit, fapt ce a 
permis desprinderea unui alt tip generic de raționalitate, cea pe care R. Boudon o 
denumeşte „raționalitate psihologică” şi pe care în mod succint o vom analiza în 
continuare. 


Raţionalitatea psihologică 

Este tipul de raționalitate care corespunde unor relaţii de implicaţie şi care 
aparține, ca atare, explicaţiilor acţiunilor şi sociologiei acțiunii şi interacțiunilor 
sociale şi fundamentează paradigma interacționistă, asupra căreia am insistat în altă 
parte a capitolului. 

În primul rând, acest tip de raționalitate corespunde relaţiilor de implicaţie 
introduse de Durkheim în teoria sa asupra religiei: astfel sentimentul sacrului 
presupune după sociologul francez (într-un sens evident nelogic şi care poate fi din 
acest motiv calificat drept „psihologic”) existenţa unei fiinţe ce inspiră subiectului 
un sentiment de respect. În acest sens Pascal vorbeşte despre „rațiunile inimii” 
pentru a desemna acest tip de rațiuni sau Caragiale despre pierderea „uzului 
rațiunii”, adică pierderea minţii în favoarea sufletului, când se întreprinde ceva 
motivat mai mult afectiv decât rațional. Weber chiar introduce un concept adecvat 
acestui tip de rațiune bazată pe raționalitatea psihologică, aşa-numita „acțiune 
afectivă” (affektuelle), o categorie eteroclită ce cuprinde acțiunile inspirate de 
emoție, sentimente sau pasiune, acţiuni ce depind de această raționalitate 
psihologică dar care uneori îşi pot pierde calitatea de a fi raționale, devenind 
practic iraționale. 

Considerăm acum şi aici că trebuie să insistăm asupra acestei forme 
antinomice a raționalităţii, adică asupra iraționalităţii întrucât această formă este 
relativ apropiată şi am spune noi chiar asociată uneori raționalităţii subiective şi 
implicit celei psihologice. În analiza acestei forme şi noțiuni vom pleca de la alte 
noţiuni şi forme ale raţionalităţii, cum ar fi cea de raționalitate cognitivă şi 
axiologică care elimină definiția îngustă a noțiunii generice de raționalitate, 
permițând astfel o definiție mult mai extinsă, cea oferită de Popper, şi prin care în 
mod iminent se ajunge la raționalitate. 

Totodată, o asemenea definiţie şi atitudine putem spune asupra raționalității şi 
a acțiunilor coroborate acesteia o depăşeşte pe cea a lui Pareto cu referință la 
acțiunile logice care nu sunt altceva decât acţiuni raționale în sens îngust dar care, 
aşa cum am văzut, mai presupun în antiteză şi acțiuni nonlogice care se subînţelege 
că de cele mai multe ori au o „întemeiere” iraţională. 

Desigur, nu toate comportamentele şi acţiunile au o motivaţie întemeiată care 
să poată fi exprimată formal prin expresia „X avea motive întemeiate să facă Y, 
deoarece...”. Pentru aceste comportamente ambigue sub raportul întemeierii 
motivaționale s-a propus calificativul de „iraționale? şi ca atare ele pot fi 
considerate ca având o întemeiere iraţională, fapt ce nu conduce însă spre o 
identitate cu fanatismul, nebunia, ci mai degrabă cu nonlogicul şi acțiunile 
nonlogice. Prin exemplele date şi formele logice prin care se pot exprima acţiunile 

am putut observa ce acţiuni pot fi considerate nonlogice şi mai ales iraționale. Din 
acest punct de vedere Pareto desprinde o aşa-numită raționalitate nonlogică 
corespondentă a acţiunilor nonlogice, existând două niveluri prin care se explică 
acțiunea socială: nivelul analitic şi sintetic. Studiul analitic presupune în opinia 
sociologului citat „descompunerea” acţiunii în „elemente” (reziduuri, derivații, 
interese etc.), iar cel sintetic reconstruieşte aceste elemente într-un ansamblu 
(sistem). Totodată, sub raport analitic acțiunea este individuală, iar din perspectivă 
sintetică acţiunea este interpretată ca interacțiune. În acelaşi timp, din punct de 
vedere analitic, acțiunea umană poate fi evaluată ca fiind logică — experimentală 
(logică) sau nonlogică — experimentală (nonlogică), în timp ce interacțiunea 
(nivelul sintetic al acţiunii) este cel mai adesea numai nonlogică. 


Alte tipuri de raţionalitalitate 

Aşa cum se poate deduce, complexitatea problematicii acţiunii sociale şi a 
raționalității implicite sau a iraționalităţii, uneori, permite desprinderea şi altor 
tipuri de raționalitate, cum ar fi: raționalitatea comprehensivă, cognitivă, 
simbolică, integrativă, empirică, structurală, sistemică, individuală, socială, 
istorică, nonlogică şi logică etc. Spaţiul lucrării nu ne permite o abordare 
exhaustivă asupra acestor tipologii aşa că vom insista mai mult asupra acelora care 
cad sub incidenţa psihologiei. 

Raţionalitatea comprehensivă este tipul de raționalitate care recunoaşte că 
„actorii sunt atașați mai mult scopurilor în acelaşi timp şi că în cele mai multe 
situații există mai mulți actori şi nu unul singur şi că oamenii trebuie priviți mai 
întâi ca scopuri şi nu ca mijloace”. 

Raționalitatea simbolică este analizată în raport cu raționalitatea economică 
sau instrumentală, tipologii regăsite mai ales la sociologii V. Pareto şi T. Parsons. 
În ceea ce priveşte raționalitatea simbolică, aceasta are la bază criteriul moralității 
şi nu induce efecte „radicale” în cadrul acţiunilor având o sferă de influență mai 
restrânsă, fiind specifică unor structuri sociale, cum ar fi colectivităţile şi 
comunitățile. Spre deosebire însă de această raționalitate, cea instrumentală induce 
efecte sociale de o anvergură mai mare în planul sistemelor şi structurilor sociale şi 
chiar al societăţii pe fondul dezvoltării economice şi acestui tip de raționalitate. 
Astfel, ea se regăseşte în societăţile mai dezvoltate şi pragmatice, pe când 
raționalitatea simbolică are o sferă cu mult mai restrânsă, fiind de cele mai multe 
ori comună cu raționalitatea psihologică şi subiectivă. 


14.2.4. DETERMINĂRI ALE ACŢIUNII 


Determinarea psihologică a acţiunii 

Aşa cum se poate deduce din analiza întreprinsă asupra factorilor care 
influențează sau chiar determină acţiunea, pe lângă determinările analizate există şi 
o determinare psihologică. Astfel, T. Kotarbinski introduce în analiza şi explicarea 

acțiunii umane, pe lângă propoziţiile prescriptive, cauzale şi nomologice din care şi 
prin care se structurează întemeierea teoretică a actului praxiologic, şi factori 
psihologici şi sociologici acordând o destul de mare importanţă acestora în geneza 
acțiunii eficiente. În acest sens afirmă că indicaţiile praxiologice corespunzătoare 
pot fi, aşadar, reduse, fără vreo pierdere mai importantă, la teoreme psihologice şi 
sociologice. În această situaţie este luat în consideraţie ansamblul de factori psihici 
(dorință, perseverenţă, pasiune, hotărâre şi tot ceea ce implică suportul 
motivaţional, afectiv-volitiv) care cointeresează subiectiv agentul acțiunii în 
efectuarea unor relaţii prealabile declanşării actului praxiologic propriu-zis. Aici 
putem include acţiunile şi activităţile ce vizează procesul de învăţare, de instruire, 
de pregătire în general, de formare şi educare a unor deprinderi practice şi chiar 
intelectuale. Am putea spune că înainte de a acționa în vederea unor scopuri, 
agentul trebuie să-şi însuşească pe deplin scopul, să-l includă în universul său 
spiritual ca o condiție supremă de realizare a personalității, mobilizându-şi în acest 
sens toate capacităţile fizice şi spirituale. 

Aşa cum am anticipat, T. Kotarbinski nu insistă prea mult asupra motivaţiei 
psihologice în explicarea acțiunii, praxisului şi cu atât mai puţin asupra socialului, 
cu toate că menţionează şi asemenea factori cauzali. Cu alte cuvinte nu duce 
analiza până la desprinderea determinării sociale a conduitei şi acţiunii umane, 
limitându-se mai mult la cadrul explicativ formal, cauzal şi nomologic pe fondul 
unor propoziţii prescriptive, praxiologice, explicative şi la un determinism cauzal şi 
nomologic al acțiunii prin intermediul unor explicații cauzale şi teleologice. 
Factorii sociali şi psihologici sunt cu mult mai importanți decât îi evaluează 
Kotarbinski, uneori şi pentru anumite acţiuni devenind chiar determinanti. Şi 
aceasta cu atât mai mult în cadrul acţiunilor sociale şi când agentul este colectiv. Se 
impune, din acest punct de vedere, o configuraţie etiologică, sociologică a 
motivaţiei acţiunii umane care să implice explicația praxiologică (cauzală, 
nomologică şi teleologică) cu cea psihologică şi social-politică întrucât acțiunile 
sociale presupun în suportul motivaţional explicativ coroborarea unor cauze cu 
mult mai extinse şi profunde. Menţionăm totodată că integrarea dimensiunii 
psihologice a actului praxiologic, în contextul întemeierii sale teoretice 
(nomologico-logice), trebuie să se realizeze pe temeiul şi prin intermediul 
interferenţei logicului cu psihologicul şi, ca atare, acțiunea şi determinarea să se 
structureze în funcţie şi de obiectul acţiunii şi nu numai de particularitățile psihice 
ale individului, chiar dacă de cele mai multe ori este orientată şi chiar condiționată 
de interesele — suportul psihologic al acestuia. 

Desigur, nu putem exclude o asemenea condiţionare psihologică - subiectivă 
întrucât datorită acestei motivări de ordin psihologic este condiţionată eficiența 
acțiunii, dar nici nu trebuie absolutizate interesele şi motivaţia individuală în raport 
cu cea colectivă întrucât nu ajungem decât să realizăm interesele individuale şi nu 
scopurile colective, organizaționale. De aceea se impune corelarea psihologicului 
cu logicul şi socialul şi numai pe fondul acestei interferenţe cauzale putându-se 
realiza o reală acţiune eficientă şi valorizatoare, ceea ce impune şi un alt tip de 
determinare şi raționalitate, determinarea axiologică. 

Determinarea axiologică a acţiunii 

Includerea factorilor şi motivaţiei psihologice în explicarea acţiunii umane nu 
poate face abstracţie de componenta axiologică ce intră într-o asemenea 
configuraţie etiologică a acesteia. Mari teoreticieni şi analişti ai acțiunii, inclusiv T. 
Parsons şi T. Kotarbinski, sau predecesorul acestora, V. Pareto, nu au avut în 
vedere acest aspect când şi-au construit teoriile, paradigmele despre acţiune. Se 
remarcă însă în mod indubitabil influenţa reprezentanţilor filosofiei existențialiste 
şi ulterior a filosofiei marxiste care valorifică în mod critic unele limite în 
interpretarea acțiunii umane, printre filosofii cu cea mai evidentă contribuţie în 
analiza acţiunii remarcându-se Charles Morris. Deşi acesta abordează teoria 
acțiunii dintr-o perspectivă semantică, în analiza acţiunii introduce şi criteriul 
axiologic ca pe o coordonată a conceperii şi obiectivării sale în actul praxiologic al 
unei indicaţii de acest gen. În acest sens, Morris distinge trei etape fundamentale 
ale desfăşurării unei acţiuni umane: 

— obţinerea informaţiilor despre obiectul acţiunii; 

— selectarea obiectelor respectiv a mijloacelor acţiunii; 

— acțiunea propriu-zisă care constă în executarea unor operaţii asupra 

obiectului acțiunii. 

Acestor trei etape implicate în desfăşurarea acţiunii le corespund trei dimen- 
siuni ale procesului de semnificare, respectiv trei tipuri principale de semne: 
descriptiv, apreciativ şi prescriptiv. După cum remarca şi C. Popa, această 
tipologizare indică trei funcţii principale pe care le îndeplinesc semnele pe care le 
utilizăm: furnizează informaţii despre natura obiectelor, permit emiterea unor 
aprecieri de valoare în raport cu criteriile admise şi mijlocesc codificarea 
operaţiilor ce urmează a fi executate. 

În plan logic, primului tip de semne îi corespund propoziţii enunţiative, celui 
de-al doilea îi corespund propoziţii, judecăţi asertorice cu valoare de adevăr 
cunoscute, iar celui de-al treilea, propoziţii imperative. Desigur, în analiza noastră 
mai importantă este funcţia ce vizează emiterea unor judecăţi de valoare în raport 
cu unele criterii admise, care sunt de fapt propoziţii apreciative ce se constituie 
într-un moment şi într-un element component al acţiunii eficiente. Aceste 
propoziţii îşi au emergența din propoziţiile psihologice pe care Kotarbinski le 
corela cu sociologicul şi logicul dar care sunt limitate doar la un anumit moment — 
fază a acţiunii şi nu la întreaga desfăşurare a acesteia, mai ales la finalul acţiunii. 
Ori, judecăţile de valoare intervin după cum remarca şi C. Popa în cel puţin trei 
momente principale ale acţiunii: stabilirea scopului, alegerea mijloacelor şi 
aprecierea rezultatelor şi nu numai în momentul constituirii acţiunii. Totodată, 
apreciativitatea poate fi deformată şi interpretată ca şi criteriu principal în 
măsurarea eficienței acţiunii din punct de vedere individual şi social şi nu doar ca 
moment al acțiunii — cel al constituirii, după cum am arătat. Asemenea judecăţi 
axiologice intervin şi în celelalte momente ale acțiunii în calitate de regulator al acțiunii 
în ansamblul ei provocând modificări în ceea ce priveşte indicaţiile praxiologice, 
condiţiile de desfăşurare a acţiunii, alegerea mijloacelor şi mecanismelor de execuție. 

Această funcție de regulator al acțiunii este exercitată de judecăţile axiologice în 
corelaţie strânsă cu judecăţile nomologice (cele cu caracter legic şi logic) 
implicând atât valorile logice de adevăr cât şi alte valori (etice, estetice, economice 
şi implicit praxiologice). 


Determinarea teleologică a acţiunii 

Pe lângă determinările analizate, în explicarea acțiunii şi implicit a 
determinărilor acesteia, un rol deosebit revine scopului, adică determinărilor şi 
explicaţiilor cauzale de factură teleologică. Prin scop practic se distinge acțiunea 
umană de alte eforturi şi comportamente, diferite de cele ale animalelor (care în 
lipsa scopului nu pot fi delimitate ca acţiuni, ci cel mult în calitate de 
comportamente), şi unde rolul decisiv revine instinctelor şi nu raţiunii. De aceea, în 
orice împrejurare s-ar realiza activitatea umană, aceasta se înfăptuieşte, mai bine- 
zis se defineşte, ca o relaţie teleologică între subiectul şi obiectul acţiunii. Scopul 
este implicat în activitate, devenind el însuşi activitate şi totodată mijloc şi condiţie 
de manifestare a conştiinţei umane, ceea ce poate conduce la îngustarea sau 
mijloacele de realizare a scopurilor şi acţiunilor propriu-zise. Ca element al actului 
conştient, scopul joacă rolul de regulator, de raţionalizator al acţiunii, astfel că prin 
scop acțiunea umană devine eficientă. 

Ne întrebăm câţi elevi/studenți învaţă şi au la baza activităţii de învăţare o 
motivaţie exclusiv intrinsecă şi o atitudine activă şi, ca atare, ar fi animați de o 
motivaţie de succes şi performanţă? Sau câţi salariați muncesc din plăcere pe 
fondul unei asemenea atitudini active şi nu prin pasivitate şi obligaţie în vederea 
subzistenţei şi dobândirii mijloacelor necesare menţinerii vieții lui şi familiei? La 
cei mai mulți domină motivarea şi motivaţia extrinsecă şi atitudinile preponderent 
pasive şi chiar negative față de muncă, fapt ce induce efecte negative în plan social 
şi mai ales individual. Impasul social-economic şi moral şi criza de sistem pot fi 
explicate şi printr-o asemenea motivaţie şi atitudine negativă faţă de muncă şi 
societate din partea unor indivizi şi implicit a factorilor decizionali care nu 
strategiile politice şi economice, de unde şi slaba performanţă economică şi 
implicit criza generalizată de la nivelul întregii societăţi. Inerţia, lipsa suportului 
motivaţional şi mai ales a celui volitiv-moral se constituie în cauze reale ale stării 
de criză a societății româneşti, stare care nu poate fi schimbată decât prin alte 
atitudini şi suporturi motivaţionale şi teleologice. Aceasta impune noi strategii 
teleologice de eficiență dincolo de interesele personale şi de grup, astfel ca 
România să nu mai devină „ţara tuturor posibilităților” şi mai ales a fărădelegilor, 
cum este cel puţin etichetată în prezent. 

Astăzi pentru majoritatea indivizilor, scopul este inadecvat mijloacelor, de 
cele mai multe ori, aceştia proiectându-şi scopurile în afara unei aşa-zise 
„raționalități obiective” primând raționalitatea subiectivă şi mai ales „ignoranţa” 

mijloacelor. În raportul dintre etica scopurilor şi etica mijloacelor (Weber) 
predomină prima formă în dauna şi pe fondul ignoranței celei de-a doua, ceea ce 
este similar cu principiul machiavelic, în conformitate cu care scopul scuză 
mijloacele. 

Determinarea teleologică a acţiunii este condiţionată la rândul ei de cel puţin 
doi factori: 

a) complexitatea acţiunii; 

b) complexitatea scopului. 

Prima condiţie influenţează fixarea scopului în raport cu posibilitățile şi gradul 
de adecvare a mijloacelor existente şi funcționarea lor, pe când complexitatea 
scopului influențează o asemenea determinare teleologică prin însăşi natura şi 
conţinutul scopului. De cele mai multe ori, scopul devine complex şi „ridicat”, în 
afara posibilităților de adecvare şi/sau existenţă a mijloacelor. Este ceea ce putem 
desemna prin încercarea care, se subînțelege că, implică o doză mai mare de risc. 
Câţi indivizi nu şi-au deschis firme particulare, trecând din sfera proprietăţii de stat 
în domeniul privat, dar ale căror acţiuni au eşuat deoarece nu dispuneau de 
mijloace sau cel puţin nu le-au adecvat suficient de bine şi raţional scopurilor. De 
aceea, în conexiunea agent — mijloc (purtător de acţiune) — obiect se pot intercala 
şi factori aleatori care creează un aşa-numit „câmp de acțiune” şi unde relația 
cauzală agent — obiect este mai mult o relaţie cauzal-statistică. În asemenea 
situaţii, coeficientul de probabilitate al devenirii câmpului de acţiune este controlat 
de agentul acțiunii care prin impulsuri voluntare şi acte praxiologice succesive 
efectuează o operaţie de selectare conştientă a condiţiilor, situației în câmpul de 
acțiune respectiv, în vederea atingerii scopului propus iniţial. Se subînţelege că 
rolul oricărui act selectiv în câmpul statistic de acțiune se constituie într-un factor 
de eficiență a acţiunii, de unde concluzia că scopul acţiunii poate fi perceput ca un 
factor intermediar — mijlocitor al unui comportament autoreglat, fapt ce permite 
schimbarea scopului iniţial într-un scop adecvat mijloacelor ce permit facilitarea şi 
realizarea acţiunii şi efectelor previzibile care diferă ca finalitate de scopul iniţial. 

Spre exemplu, un student îşi propune să obţină bursă, însă pe parcursul 
semestrului îşi dă seama de gradul de dificultate al disciplinelor predate şi, ca atare, 
va renunța la acest scop iniţial mulțumindu-se cu promovarea anului. Într-o 
asemenea situaţie, scopul a devenit un factor intermediar al unui alt tip de 
comportament (autoreglat), schimbându-se calitativ şi chiar cantitativ sub raportul 
efortului depus în acţiunea — activitatea de învăţare. În cazul nostru avem de-a face 
cu un fel de conexiune inversă negativă, conexiune care se defineşte ca a fi acea 
modalitate a unor semnale ale țintei — scopului de a interveni pentru a restrânge 
acțiunea unor cauze sau condiţii ce periclitează scopul şi acţiunea. 

În acest sens se propune interpretarea comportamentului teleologic ca un 
comportament controlat prin conexiunea negativă, fapt ce va apropia scopul inițial 
de finalitate sau cel puţin va reduce discrepanța dintre acestea şi implicit 
nemulțumirile şi insatisfacțiile agenţilor educaționali. 

Aşa cum se poate deduce, determinismul teleologic al acţiunii este foarte 
important dar şi deosebit de complex. În fixarea scopurilor trebuie cunoscute 
mijloacele şi posibilitățile de adecvare a acestora la scopuri, precum şi alte 
elemente de natură psihologică, psihosocială, nomologică şi nu în ultimă instanță 
juridică, morală şi deontologică. Spre exemplu, clonarea ca principală activitate 
ştiinţifică experimentală întâmpină rezistenţă nu din cauza adecvării mijloacelor la 
scop, ci mai mult din rațiuni morale şi deontologice. Pe când scăderea ratei inflației 
presupune adecvarea mijloacelor la scopul propus şi nu elemente de ordin moral, 
juridic şi cu atât mai puțin deontologic. 

Orice orientare şi determinare teleologică trebuie circumscrisă unor obiective 
pragmatice, etice, logice şi nu în ultimă instanță eficiente şi axiologice. Ceea ce 
întreprindem trebuie să fie util, necesar, important şi plăcut, fără însă a dăuna 
celorlalți şi evident în scopul menținerii ordinii sociale şi colective. Ca atare, 
acțiunile nu sunt nici arbitrare, nici voluntariste şi cu atât mai puţin izolate - rupte 
din contextul social. Ele trebuie să răspundă unor cerințe şi determinări, demers 
analitic şi demonstrativ şi pe care ne-am străduit să-l realizăm şi noi în acest 
capitol. Desigur alte explicaţii legate de mecanismul şi structura acţiunii sociale au 
fost prezentate pe parcursul analizei întreprinse, în mod deosebit în cadrul acestei 
paradigme structuralist-funcționaliste şi prin intermediul căreia am analizat structu- 
rile, elementele componente ale acţiunii, cât şi funcţiile acesteia în contextul unor 
asemenea structuri şi la nivelul întregii societăți. Mai ales prin intermediul 
paradigmei funcționaliste, acțiunile sociale sunt interpretate drept „consecinţe 
obiective” ale necesităţilor specifice unor segmente ale structurii sociale, spre 
deosebire de paradigma structuralistă şi chiar cea structuralist-funcționalistă în care 
un rol deosebit se pune asupra structurilor şi funcţiilor acestora şi în mai mică 
măsură a funcțiilor acţiunii sociale în contextul sistemului societal. 


Rezumat 


Prezentarea şi analiza problematicii ce vizează cele două elemente surprinse în 
conţinutul capitolului, comportamentul şi acțiunea, contribuie la o mai bună cunoaştere a 
formării şi manifestării lor, a cauzelor şi mecanismelor ce permit înţelegerea acestora 
pentru a putea interveni în vederea îmbunătățirii şi eficientizării lor. În mod deosebit a 
unor comportamente deviante şi delicvente, pe fondul unor tulburări de comportament, ca 
urmare a acțiunii unor factori obiectivi şi subiectivi: neurofiziologici, biologici, psihologici 
şi psihosociologici. Un accent deosebit este pus asupra anatomiei şi fiziologiei acțiunii 
umane şi/sau sociale, aceasta fiind analizată şi interpretată prin prisma unor paradigme- 
modele teoretice, analiză care vine în sprijinul optimizării şi eficientizării acțiunii, mai ales 
prin prisma factorului uman, cel de natură psihologică şi psihosociologică, în coroborare 
cu infrastructura praxiologică în care fiecare individ își desfăşoară activitatea. 

Test autoevaluativ 


1. Comportamentul este: 


UN PLOCOS nise oaia 0 a aaa a a 20 a ASE E a 3 a a 
UM PNCP iU cecen cui d ia toli ai a b 
reacție adaptivă cena nana enaenananeenaaaenenne aaea c 
substructură genetică nenea aaa ae d 


acțiune 


2. Raportul dintre personalitate şi comportament vizează mai multe perspective 
interpretative. Precizaţi şi evaluaţi aceste perspective: 


3. Care sunt elementele — dimensiunile psihicului uman din perspectivă psihanalitică 
şi prin care putem explica mecanismul comportamentului? 


4. Evaluaţi cele două forme prin care realizăm modificarea comportamentelor şi 
legea care explică aceste raporturi dintre stimuli şi comportament: 


5. În structurarea acțiunilor şi comportamentului acționează întregul psihic uman. 
Care dintre nivelurile cunoscute sunt mai importante în evaluarea comportamentelor 
deviante? 


cOriştientu kaniinia ane e ao da ata dat aaa bazau dada aul a 
Subcøönstientul e pista taiata E la 00 dida la 000 a b 
inconştientul: catina do ati ct ren ln ba ala a d a oda ada c 


6. Printre adepții teoriilor inconştientului şi a rolului acestuia în raport cu 
comportamentul se regăsesc: 
Schilder 


T. Parsons .... 

7. Care sunt cele două forme ale instinctului desprinse de Freud şi conceptul 
fundamental al acestor teorii: 


8. Caracterul poate fi raportat la comportament prin: 


ALTUI NE ascita ao aaa ez bat sta DE e ai Ca sa da a 
MOLVOȚIE: cascata aa oa data ae ati a aan i aa Baal ati aa b 
trăsătură de;cărăcter rinnend acacia iata rash cau da cât tea c 
VOL eat da aaa iat 0 ae ac a cală e ac a tanto d 


9. Printre formele explicite ale comportamentului negativ şi prin care sunt sintetizate 
unele trăsături de caracter, se regăsesc: 


comportamentul agresiv... aan nana a 
comportamentul suicidar men b 
comportamentul prosocial .......m men en nenea c 
conduita civică — cultura comportamentală ........m men nec d 


10. Anumite manifestări comportamentale au determinări obiective, altele subiective. 
Evaluați cel puțin cinci determinări din fiecare categorie: 
1. Determinări obiective: 


Exerciţii 


1. Inventariaţi condiționările — etiologia comportamentului uman. 
2. Evaluaţi raportul dintre psihic şi comportament. 
3. Explicați natura obiectivă şi subiectivă a comportamentelor umane. 

N e 


13. 


14. 


15. 


16. 


17. 


18. 
19. 


BIBLIOGRAFIE 


. Adler, A., (1995), Sensul vieții, Editura IRI, Bucureşti. 
. Allport, G.W., (1935), Atitudes, în Mc. Murchison (Editor), A Handbook 


of Social Psichology, Wincester, MA: Clark University Press. 


. AlLport, G.W., (1981), Structura şi dezvoltarea personalității, Editura 


Didactică şi Peagogică, Bucureşti. 


. Arseni, C.; Golu, M.; Dănăilă, C., (1983), Psihoneurologie, Bucureşti, 


Editura Academiei. 


. Badiu, Gh.; Teodorescu, E.I., (1978), Fiziologia şi fiziopatologia sistemului 


nervos, Editura Medicală, Bucureşti. 


. Bălăceanu, C.; Nicolau, Ed., (1972), Personalitatea umană — o interpretare 


cibernetiă, Editra Junimea, laşi. 


. Bogdan, A.T., (1973), Psihologie generală şi socială, Vol. I-II, Editura 


Didactică şi Pedagogică, Bucureşti. 


. Botez, M.I., Alexandru, S., (1971), Elemente de neuropsihologie, Editura 


Ştiinţifică, Bucureşti. 


„ Ceauşu, V., (1978), Cunoaşterea psihologică şi condiția incertitudinii, 


Editura Militară, Bucureşti. 


„ Chelcea, S., (1994), Personalitate şi societate în tranziție, Editura 


Ştiinţifică şi Tehnică, Bucureşti. 


. Cosmovici, A., (1996), Psihologie generală, Editura Polirom, laşi. 


sualitatea socială, Editura Lincorna, Bucureşti. 

Delavrancea, B.V., (1992), Autonomia şi independenţa conştiinţei şi 
raporturile ei cu actul sinucigaş (Avem două realităţi în om, corp şi 
suflet), EdituraTranscendent, Braşov. 

Dicu, A., (1977), Conştiinţă şi comportament, Editura Facla, Timişoara. 
Dicu, A.; Golu, M., (1972), Introducere în psihologie, Editura Ştiinţifică, 
Bucureşti. 

Drăghicescu, D., (1995), Din psihologia poporului român, EditurAlbatros, 
Bucureşti. 

Doise, W.; Deschamp, J-C.; Mugny, G., Psihologia socială experimen- 
tală, Editura Polirom, laşi. 

Durkheim, E., (1897), Le suicide: Etude de sociologie, Felix Alcan, Paris. 
Enăchescu, C., (1996), Neuropsihologie, Editura Victor, Bucureşti. 


20. 


21. 


22. 


23. 


24. 
25; 


26. 


27. 
28. 


29. 


30. 


31. 


32 


33. 


34. 
35. 


36. 


37. 
38. 


39. 


40. 
41. 


Enăchescu, C., (1995), Contribuții la studiul mecanismelor simbolice 
cerebrale, (teză de doctorat), Facultatea de Psihologie, Universitatea 
Bucureşti. 

Freud, S., (1992), Introducere în psihanaliză — Prelegeri de psihanaliză. 
Psihopatologia vieții cotidiene, Editura Didactică şi Pedagogică, 
Bucureşti. 

Fischbein, M., (1967), Attitude and the Prediction of Behavior, in, M. 
Fischbein (Editor) Attitude, Theory and Measurement: Wiley, New York. 
Florea, M., (1976), Responsabilitatea acțiunii sociale, Editura Ştiinţifică 
şi Enciclopedică, Bucureşti. 

Floru, R., (1974), Stresul psihic, Editura Ştiinţifică, Bucureşti. 

Frăţilă, I., (1993), Psihologie generală şi educațională, Editura Didactică 
şi Pedagogică, Bucureşti. 

Golu, M., (1975), Principii de psihologie cibernetică, Editura Ştiinţifică, 
Bucureşti. 

Golu, M., (1993), Dinamica personalității, Editura Geneze, Bucureşti. 
Golu, M., (2002), Bazele psihologiei generale, Editura Universitară, 
Bucureşti. 

Golu, P., (1973), Motivația un concept de bază în psihologie, Revista de 
psihologie nr.3, 1973. 

Goleman, D., (2001), Inteligența emoțională, Editura Curtea Veche, 
Bucureşti. 

Habermas, J., (1983), Cunoaştere şi comunicare, Editura Politică, 
Bucureşti. 

Hayes, N.; Richelle, M., (1995), Introducere în psihologie, Editura 
Humanitas, Bucureşti. 

Hayes, N.; Orell, S., (1997), Intoducere în psihologie, Editura ALL, 
Bucureşti. 

Hebb, D.O., (1961), Organization of Behavior, Wiley, New York. 

Henry, Ey, (1983), Conştiinţa, Editura Ştiinţifică şi Enciclopedică, 
Bucureşti. 

Inghelard, M., (1991), Reaction to Critical Life Events: A S ocial 
Psychological Analysis, Praeger, Pub Text. 

Jinga, L.; Negreţ, I., (1994), Învăţarea eficientă, Editura Editis, Bucureşti. 
Jude, I., (2002), Psihologie şcolară şi optim educaţional, Editura 
Didactică şi Pedagogică, R.A., Bucureşti. 

Jude, I., (2003), Sociologie şi acțiune, Editura Didactică şi Pedagogică, 
R.A., Bucureşti. 

Jung, C.G., (1996), Tipuri psihologice, Editura Humanitas, Bucureşti. 
Katz, D.; Braly, K.N., (1935), Racial, Stereotype of 100 College 
Students, apud. Vecsei C., Oacheşu I., în articolul Atitudine şi conduiă, 
publicat Vol. III, Cercetări de ştiinţe sociale, la Centrul de Ştiinţe Sociale, 
Târgu Mureş. 


469 


470 


42. 


43. 


44. 


45. 


46. 


47. 
48. 


49. 


50. 


51. 


52. 


53. 


54. 


33: 


56. 


Jla 


58. 
59. 


60. 


6l. 


62. 


63. 


Kotarbinschi, T., (1976), Tratat despre lucrul bine făcut, Editura Politică, 
Bucureşti. 

Keiserling, H., (1996), Viață intimă (Eseuri proximiste), Editura Tehnică, 
Bucureşti. 

Kreidler, A.; Apostol, V., (1978), Creierul şi activitatea mintală, Editura 
Ştiinţifică, Bucureşti. 

La Pierre, R.,T., (1934), Atitudes — actions, Soc. Torces, nr.13, apud. 
Vecsei, C., Oacheşu I., op.cit. 

Lazăr, A., (1982), Motivaţie de performanţă, studiu publicat în Vol.I, 
Cercetări de ştiinţe sociale la Centrul de Ştiinţe Sociale, Târgu Mureş. 

Le Bon, G., (1990), Psihologia mulțimilor, Editura Anima, Bucureşti. 
Lieury, A., (1990), Manual de psihologie generală, Editura Antet, 
Bucureşti. 

Mamali, C., (1989, Balanţă motivaţională şi coevoluţie, Editura 
Ştiinţifică şi Enciclopedică, Bucureşti. 

Maslow, A.,H., (1970), Motivation and Personality, Harper şi Row, Nw 
York. 

Mărgineanu, N., (1973), Condiţia umană, Editura Ştiinţifică, Bucureşti. 
Miclea, M., (19949, Psihologia cognitivă, Editura Gloria, Cluj-Napoca. 
Miclea, M.; Radu, I., (1991), Creativitatea şi arhitectura cognitivă, în 
Introducere în psihologia contemporană (coordonator Radu, 1.), Editura 
Sincron, Cluj-Napoca. 

Moraru, I., (1995), Introducere în psihologia managerială, Editura 
Didactică şi Pedagogică, Bucureşti. 

Morariu, I., Popa, C., (1981), Detrminarea şi motivarea acțiunii sociale, 
Editura Academiei RSR, Bucureşti. 

McGuire, W.J., (1985), Atittudes and attitudine change, în Lindzey, G.E. 
Arons (Eds), Handbook of social psychology, vol. 2, New York, Random 
House. 

Mugny, M., (1991), Psychologie sociale du devloppment cognitiv, Berne, 
Peter Lang. 

Mulford, P., (1992), În zarea nemuririi, Editura Lotus. 

Neculau, A., (coordonator, 1995), Psihologia comportamentului social. 
Reprezentările sociale, Societatea şi Ştiinţă S.A. Bucureşti. 

Neveanu, P.P., (1976), Curs de Psihologie generală, vol.I-II, Tipografia 
Universităţii Bucureşti. 

Neveanu, P.P., (1970), Personalitatea şi cunoaşterea ei, Editura 
Ştiinţifică, Bucureşti. 

Nireşteanu, A.; Ardelean, M., (2001), Personalitate şi profesie, Editura 
University Press, Târgu Mureş. 

Odobleja, Şt. (1978), Psihologia consonantistă şi cibernetică, Editura 
Scrisul Românesc, Craiova. 


64. 


65. 


66. 


67. 
68. 


69. 


70. 


71. 


72. 


73. 
74. 


73; 


76. 
77. 


78. 


79. 


80. 
81. 


82. 


83. 
84. 


85. 


86. 
87. 


Parsons, T. (1966), The Structure of Social action, New York, McGraw- 
Hill, New York, The Free Press. 

Pavelcu, V., (1970), Invitaţie la cunoaştere de sine, Editura Ştiinţifică, 
Bucureşti. 

Penfield, W.; Roberts, L. (1965), Langage et mecanismes crebraux, PUF, 
Paris. 

Piaget, J. (1965), Psihologia inteligenței, Editura Ştiinţifică, Bucureşti. 
Pieron, H. (2001), Vocabularul psihologiei, Editura Univers 
Enciclopedic, Bucureşti. 

Pop, Gh. (1981), Motivaţie, comportament, anticipare, în Determinarea şi 
motivarea acţiunii sociale, Editura Academiei RSR, Bucureşti. 

Prelici, V. (1997), A educa înseamnă a iubi, Editura Didactică şi 
Pedagogică, R.A., Bucureşti. 

Radu, I. (1997), Personalitatea şi dimensiunile ei psihologice, în 
Introducerea în psihologia contemporană, Editura Sincron, Cluj-Napoca. 
Radu, I.; Ilut, P., Atitudini, valori, comportament, în Psihologie socială, 
(coordonator Radu, 1.), Editura Exe SRL, Cluj-Napoca. 

Radu, I.T. (1969), Psihologia învăţării, Editura Enciclopedică Română. 
Ralea, M.; Botez, C. (1958), Istoria psihologiei, Editura Academiei, 
Bucureşti. 

Răşcanu, R. (1995), Elemente de psihologia comunicării, Editura 
Universităţii Bucureşti. 

Ribot, Th. (1996), Logica sentimentelor, Editura IRI, Bucureşti. 

Roşca, Al. (1943), Motivele acțiunii umane, Institutul de Psihologie al 
Universităţii din Cluj. 

Roşca, Al. (1976), Psihologie generală, Editura Didactică şi Pedagogică, 
Bucureşti. 

Roşca, Al. (1981), Creativitatea generală şi de grup, Editura Academiei, 
Bucureşti. 

Roşca, Al.; Zorgo, B. (1972), Aptitudinile, Editura Ştiinţifică, Bucureşti. 
Rotaru, T.; Poledna, R.; Roth, A. (1995), Studii weberiene, Casa de 
Editură Atlas, Cluj-Napoca. 

Salade, D. (1995), Educaţie şi personalitate, Editura Casa Cărţii de 
Ştiinţă, Cluj-Napoca. 

Sartre, J.R. (1997), Psihologia emoțţiei, Editura IRI, Bucureşti. 

Silamy, N. (1996), Dicţionar de psihologie, Larousse, Editura Univers 
Enciclopedic, Bucureşti. 

Şchiopu, U.; Verza, E. (1993), Psihologia vârstelor, Editura Didactică şi 
Pedagogică, Bucureşti. 

Toffler, A. (1993), Al teilea val, Editura Politică, Bucureşti. 

Tomşa, I.R. (1992), Psihologie militară. Eu-l, imaginea de sine şi 
comportamentul în luptă, Editura de Înalte Studii Militare, Bucureşti. 


471 


472 


88. 


89. 


90. 


91. 
92. 


93. 


94. 


95. 
96. 


9T: 
98. 


99. 


100. 


101. 


102. 


Tudosescu, I. (1972), Structura acțiunii sociale, Editura Politică, 
Bucureşti. 

Todoranu, D. (1942), Psihologia educației, Tipografia Cartea 
Românească din Cluj. 

Ungureanu, I.; Costea, Şt. (1972), Introducere în sociologia contempo- 
rană, Editura Ştiinţifică şi Enciclopedică, Bucureşti. 

Weber, M. (1971), Economie et societe, vol.I, Paris, Plon. 

Wrigt G.H. (1982), Normă şi acţiune. Studiul logic, Editura Ştiinţifică şi 
Enciclopedică, Bucureşti. 

Zapan, Gh. (1984), (1984), Cunoaşterea şi aprecierea obiectivă a 
personalităţii, Editura Ştiinţifică şi Enciclopedică, Bucureşti. 

Zlate, M. (1991), Fundamentele psihologiei, Partea II, Editura Hyperion 
XXI. 

Zlate, M. (1996), Introducere în psihologie, Editura Şansa, Bucureşti. 
Zlate, M. (1999), Psihologia mecanismelor cognitive, Editura Polirom, 
laşi. 

Zlate, M. (1997), Eu-l şi personalitatea, Editura Trei, Bucureşti. 

Zoltan, A. (2004), Psihologia comunicării manageriale şi organizaționale, 
Presa Universitară Clujeană, Cluj-Napoca. 

Zorgo, B. (1976), Motivaţie şi afectivitate, în Psihologie generală, sub 
redacţia Al. Roşca, Editura Didactică şi Pedagogică, Bucureşti. 

*** (1981), Dicţionar de psihologie socială, Editura Ştiinţifică şi 
Enciclopedică, Bucureşti. 

*** (1996), Dicţionar de sociologie, Larousse, Editura Univers 
Enciclopedic, Bucureşti. 

*** (1993), Dicţionar de sociologie (coordonatori Zamfir C.; Vlăsceanu, L.), 
Editura Babel, București. 


